
Pratarmė 


Taip jau atsitiko, kad šią XIX amžiaus Lietuvos istoriją Carų valdžioje: 
XIX amžiaus Lietuva skaitytojas greičiausiai suvoks kaip Zigmo ir 
Jūratės Kiaupų bei Albino Kuncevičiaus veikalo Lietuvos istorija iki 
1795 metų (Valstybinis leidybos centras, 1995) tęsinį, nors tokio su- 
manymo autoriai ir neturėjo. Šioji knyga parašyta dar 1991 metais, 
užsakius Lituanistikos institutui Čikagoje, kuris tuomet planavo iš- 
leisti daugiatomį Lietuvos istorijos veikalą, skirtą skaitytojams abipus 
Atlanto. Tačiau vėliau dėl tam tikrų priežasčių sumanymo atsisakyta. 
Knygos rankraštis, metus paviešėjęs už Atlanto, grįžo pas autorius ir 
porai metų atgulė į stalčių. Per tą laiką žurnaluose Baltos lankos ir 
Akademikas buvo išspausdinti trys pirmieji būsimosios knygos skyriai. 

Ši knyga nėra nuosekliai chronologiškai visus pagrindinius XIX 
amžiaus Lietuvos istorijos siužetus ir procesus aptariantis veikalas. Į 
XIX amžių bandyta pasižiūrėti kaip į sąlyginai vientisą epochą, todėl 
pasirinktas probleminis chronologinis dėstymo būdas, susitelkta ties 
problemomis ir procesais, kurie bendruose veikaluose iki šiol buvo 
mažiau nušviesti arba aprašyti perdėm ideologizuotai. Mažiau dė- 
mesio skirta toms istorinio proceso pusėms, kurios, autorių nuomone, 
yra neblogai nušviestos ankstesnėse Lietuvos istorijos sintezėse. Be 
to, stengtasi parodyti istoriografinį kai kurių problemų kontekstą. 
Autoriai tikisi, kad taip parašyta knyga bus naudinga tiems, kurie linkę 
ne tik susipažinti su aprašomojo laikotarpio istorija, bet ir ją studijuoti. 
Tuo tikslu pridedama ir bibliografija, parengta talkinant Vilniaus 
universiteto doktorantui Sauliui Pivorui. 


Dar vienas momentas — dviguba autorystė. Knyga nebuvo rašoma, 
autoriams sėdint prie vieno darbo stalo, bet ir nebuvo griežtai „pasi- 
dalyta“ atskirais laikotarpiais ar skyriais. Parašyti teksto skyriai vėliau 
buvo kartu aptariami ir taisomi. Todėl ir nenurodoma, kuris skyrius 
ar poskyris kurio autoriaus rašytas. 

Palydėdami knygą į viešumą, dėkojame visiems, kurie prisidėjo 
prie jos atsiradimo: profesoriams Violetai Kelertienei ir Sauliui Sužie- 
dėliui, kolegoms ir bičiuliams Dariui Kuoliui, Sauliui Žukui, Vladui 
Sirutavičiui, knygos redaktorei Teresei Gužauskienei ir dailininkui 
Eugenijui Karpavičiui. Nuoširdžiai dėkui menotyrininkei Rūtai Jano- 
nienei, parinkusiai šiai monografijai originalių iliustracijų, ir istorikui 
Sauliui Pivorui, talkinusiam sudarant bibliografiją. Šis darbas išleis- 
tas remiant Atviros Lietuvos fondo programai „Švietimas Lietuvos 
ateičiai“. Už tai irgi esame dėkingi. 


AUTORIAI 

Kas buvo XIX amžius Lietuvoje? 


pibrėžiant kiekvienos istorijos chronologines ribas būtina įvar- 

dyti požymius, lėmusius vienokį ar kitokį aprašomų reiškinių 

srauto pavidalą. Kas yra XIX amžius apskritai ir kuo jis pa- 

sireiškė Lietuvoje? - tai klausimas, suformuluotas Vinco Trumpos, 

bene vienintelio mūsų istoriko, nepabūgusio istoriosofiškai kelti vie- 

šumon dalykų, prie kurių labiau pripratę brandžių istoriografijos 

mokyklų atstovai. Kas yra XIX amžius pasauliui ir Lietuvai? — tai 

klausimas arba, tiksliau, du klausimai, ir atsakymus į juos reikės dar 
kartoti ne sykį. 

Pasauliui XIX amžius - tai ir galutinio „senosios tvarkos“ — feo- 
dalizmo - žlugimas, ir naujųjų visuomenės struktūrų įsiviešpatavi- 
mas. Tačiau tai ir konservatyviųjų jėgų laikinų pergalių, revoliuci- 
nės Prancūzijos pralaimėjimų metas, ir Šventosios sąjungos gimimo 
1815-aisiais Vienos kongrese, ilgam sustingdžiusiame Europos že- 
mėlapį ir jos visuomenę, laikas. Daug kam pasaulyje XIX amžius, 
regis, turėtų būti pradedamas būtent Vienos kongresu, revoliucinį 
ir napoleoninį laikotarpį skiriant Senojo pasaulio pabaigai.! Toks po- 
žiūris grindžiamas įvairiausiais metodais, nuojautomis ar impresi- 
jomis. Štai rusų poetas ir mąstytojas Osipas Mandelštamas savo esė 
yra pastebėjęs, kad Prancūzijos revoliucija, jos energija - tikri XVIII 
amžiaus produktai - išseko, 
kai tiktai ją apleido antikinio mitologizmo dvasia: ji pavertė plėnimis žyniavimą, 
susidorojo su socialiniu determinizmu, užbaigė Europos supasaulėjimo procesą 


ir į devynioliktojo šimtmečio pakrantę buvo išmesta jau kaip anachronizmas - ne 
kaip Gorgonos galva, o tik kaip jūros dumblių gumulas.2 

pastebėti, jog visa Vidurio Europa ir rytinis jos pakraštys XIX amžiuje 
tiesiog ištobulina feodalinės arba pusiau feodalinės absoliutinės mo- 
narchijos politinę struktūrą, kuri, net sukrėsta Napoleono karinių 
žygių, visgi laimėjo. Socialinės ir nacionalinės revoliucijos idėjos susi- 
dūrimas su konservatyviosiomis jėgomis nuspalvina visą mūsų apra- 
šomosios epochos pavidalą. Kitokiu būdu tai padaro Vakarų ir Rytų 
Europos konfliktas, tolstojiškais karo ir taikos potvyniais užliedamas 
tai vieną, tai kitą Europos dalį. Neišvengiamai jis paliečia ir Lietuvą, 
kaip Vakarų ir Rytų kryžkelę arba pereinamą kiemą. Šventoji sąjunga 
su Europos žandaru - Rusijos imperija priešakyje išties buvo viso 
pusamžio istorijos ženklas, o Lietuvai buvo lemta atsidurti pačiame 
tos istorijos vyksmo centre. XVIII amžiaus pabaigoje merdinti ir ban- 
danti prisikelti Abiejų Tautų Respublika, revoliucingi Keturmečio 
seimo dekretai ir nutarimai buvo akivaizdus unikumas arba net ana- 
chronizmas Vidurio ir Rytų Europos absoliutizmo masyve, o Kosciuš- 
kos pralaimėjimas reiškė ne tik Lietuvos bei Lenkijos valstybingumo 
pabaigą, bet ir tam tikros visuomeninės-politinės santvarkos baigtį. 
XIX amžius Lietuvai - tai ne tik kovų dėl valstybės atkūrimo periodas, 
bet ir socialinio konservatyvizmo puolimo metas. Austrija, Prūsija ir 
Rusija trimis Abiejų Tautų Respublikos padalijimais Lietuvos XIX 
amžių padarė savojo XIX amžiaus dalimi. Tačiau vėlgi, Rusijon pate- 
kusių Lietuvos ir Lenkijos žemių socialinė ir politinė raida XIX amžiuje 
klostėsi kitaip negu Austrijos arba Prūsijos valdose. Pagaliau pats Ro- 
manovų imperijos vakarinis pakraštys net XIX amžiaus pabaigoje iš- 
laikė socialinius ir kultūrinius skirtumus nuo rusų visuomenės. 
Tačiau ne tik valstybės idėjos būtis bei kovos dėl tos idėjos pergalės 
leidžia apibūdinti XIX amžių Lietuvoje kaip vieną epochą. Panašiai 
kaip ano meto Europoje, taip ir pas mus šis laikotarpis buvo ilgo lie- 
tuvių tautos tapsmo, jos modernėjimo laikotarpis. Būtent saugodama 
senąsias valstybingumo tradicijas ir kurdama naujus, nepriklausomos 
nuo unijos su Lenkija politinės egzistencijos siekius, lietuvių tauta vis 
labiau suvokė, kad ji yra.'O lietuvių liaudis pamažu ėmė suprasti, kad 
ji yra tautos dalis. Kitaip tariant, lietuvių tauta darėsi tuo, kuo ji pati 
norėjo būti. Ši savybė, prancūzų istoriko Joseph'o Ernesto Renano su- 
pratimu, ir lemia modernios šiuolaikinės tautos tapsmo pradžią.“ 
Kita vertus, materialinės civilizacijos požiūriu tik pačioje XIX šimt- 
mečio pabaigoje Lietuva įžengė į tą pramonės revoliucijos ir audringo 
technologijos vystymosi lauką, kurio link Vakarų Europos šalys pasu- 
ko XVIII amžiaus pabaigoje. Pačioje Lietuvoje materialinės gamybos 
sritis tarsi liko už europietiškų standartų ribos ir tik patį lietuvių vi- 
suomenės paviršių veikė vakarietiška materialinė kultūra. Daiktiškasis 

XIX amžius Lietuvoje daugiausia reiškėsi importo iš Vakarų pavidalu 
ir rodė didžiulį Lietuvos atsilikimą nuo vakarinių kaimynų, vo kai 
kuriais aspektais ir nuo kaimynų Rytuose. Likdama iš esmės agrarine 
šalimi, pagal materialinės civilizacijos požymius Lietuva priklausė 
didžiųjų Europos procesų periferijai. Bet šio faktoriaus absoliutinti 
nereikėtų. Nors didžioji dauguma lietuvių liaudies visą praėjusį šimt- 
metį pragyveno archajiškų kaimo tradicijų, mitų ir pasakų pasaulyje, 
glaudėsi natūraliame savo pačių pagamintų įrankių ir daiktų ūkyje 
ir tik patį mūsų visuomenės paviršių peršvietė istorinės bei politinės 
savimonės šviesa, tačiau galima sakyti, jog nuo daugelio Vakarų vi- 
suomenių mūsų etnosocialinė struktūra skyrėsi tik to visuomenės 
paviršiaus storiu arba jo gilumu. Žymus prancūzų Annales mokyklos 
istorikas Fernand'as Braudelis savo fundamentaliame darbe Mate- 
rialinė civilizacija, ekonomika ir kapitalizmas XV-XVIII a. yra pastebėjęs, 
kad materialinis visuomenės gyvenimas, jo kokybė ne visada sutampa 
su ekonominės raidos tendencijomis. 


Ar nelaimėjo Europos materialinis gyvenimas dėl XVII amžiaus ekonomikos nuo- 
puolio? O ir mūsų akyse po regreso, prasidėjusio 1973-1974 metais, materialinis 
gyvenimas aiškiai laimi. Ir tokiu būdu abiejose neaiškios iš prigimties ribos pusėse 
egzistuoja pirmas ir antras „aukštas“; jeigu aukštesnysis labiau išsišauna į priekį, 
tai kitas atsilieka. Štai man labai gerai pažįstamas kaimas dar 1929 metais gyveno 
kone XVII ar XVIII amžiumi. Tokios rūšies atsilikimas būna arba priverstinis, arba 
numatytas", 


rašė jis, turėdamas omeny savo gimtąjį mylimą Prancūzijos kaimą. Ši 
aplinkybė Lietuvos istorijoje nėra aptarta. Net traktuodami materialųjį 
gyvenimą tik kaip pragyvenimo lygį, vargu ar dabar, neturėdami spe- 
cialių studijų, galėtume jį aprašyti neperžengdami XIX amžiaus Lie- 
tuvos ribų. Bet turto ir skurdo pasauliai, šiaip ar taip, nėra absoliučiai 
tiesiogiai susiję su marksistinės istoriografijos išrutuliotais gamybinių 
jėgų ir gamybinių santykių raidos aprašymais. Visuomeninių-eko- 
nominių struktūrų kaita ne visada sutampa su konkrečios visuome- 
nės materialinio gyvenimo kasdienybe. Lygiai taip pat, jei ne dar 
daugiau, nuo sociologų konstruojamų ekonominių santykių mecha- 
nizmo atsipalaiduoja tautinės savimonės formavimasis. Galima api- 
bendrintai sieti tos savimonės skleidėjus su vienu kuriuo luomu ar so- 
cialine grupe, tačiau tam tikrais atvejais tautinius lozungus gali kelti 
ir aristokratija, ir dvasininkija, ir kitų luomų atstovai. O pagrindinė 
savimonės pasireiškimo sąlyga yra intelektualinė visuomenės branda, 
kuri atsiranda kylant švietimo lygiui ir susiduriant su universaliomis 
civilizacijos vertybėmis. Tad pats kokios nors idėjos buvimo faktas — 
nesvarbu turčius ar skurdžius ją kelia - įrodo visuomenės priklausymą 

platesnei tradicijai ir aukštesnei civilizacijai, o dėl to XIX amžius ir 
pasaulyje, ir Lietuvoje gali būti aprašomas remiantis tais pačiais kri- 
terijais. : 

Rusijos viešpatavimo Lietuvoje epocha nesunkiai pasidalija į tris 
nevienodo ilgumo periodus. Pirmasis, prasidėjęs kartu su aneksija, 
baigėsi XIX amžiaus septintojo dešimtmečio pradžioje; antrasis apima 
lietuviškos spaudos lotyniškais rašmenimis draudimo metus iki 1905 
metų revoliucijos; ir trečiasis - labai trumpas, bet aktyvus laikotarpis 
tarp revoliucijos ir Pirmojo pasaulinio karo. Paskutiniojo periodo iš- 
skyrimas istorinėje literatūroje dar reikalauja apmąstymų, tuo tarpu 
XIX amžiaus vidurio Lietuvos gyvenimo lūžius išskiria dauguma net 
ir skirtingų pažiūrų autorių. Skirtumas gal tik tas, kad marksistinės 
orientacijos Lietuvos istorikams svarbiausias lūžio momentas yra 1861 
metų valstiečių reforma ir baudžiavos panaikinimas, o tiems, kurie 
vengia vartoti socialinių-ekonominių formacijų kategorijas ir orien- 
tuojasi į juridinės-politinės istoriografijos tradiciją, - 1863-1864 metų 
sukilimas Lietuvoje. Nėra abejonės, kad abu istoriniai momentai buvo 
susiję, vienas skatino kitą, bet formaliai žiūrint tik sukilimas ir jo 
nuslopinimas pačiomis žiauriausiomis priemonėmis akimirksniu pa- 
keitė Lietuvos veidą, iš pamatų sukrėtė tradicinį politinių sentimentų, 
antirusiškų išsivadavimo idėjų židinį - bajoriją. 1861 metų caro Alek- 
sandro II manifestas ir visi jį papildantys įstatymai buvo realizuoti 
ne per metus ir ne per dešimtmetį, todėl nėra pagrįstas dalykas šio 
manifesto data apriboti ištisą Lietuvos istorijos periodą. 

XIX amžiaus istorijos periodizavimas Lietuvoje irgi turi savo isto- 
riją. Kadangi pagrindinis politikos subjektas užkariautoje Lietuvos 
Didžiojoje Kunigaikštijoje buvo rūsų administracija, kuri, anot Trum- 
pos, rėmėsi kartais laisviau, kartais ne tiek laisvai veikiančiomis bajo- 
rų savivaldos institucijomis, vieno pirmųjų Lietuvoje moksliškai pa- 
rengto mūsų istorijos vadovėlio autorius Antanas Alekna XIX amžių 
suskirstė pagal Rusijos carų viešpatavimo metus. Toks XIX amžiaus 
Lietuvos istorijos traktavimas buvo visiškai logiškas ir beveik teisin- 
gas, žiūrint valstybinės-teisinės istoriografijos tradicijos išugdyto isto- 
riko akimis, kada valstybė, o ne tauta buvo laikoma pagrindiniu ir 
beveik vieninteliu istorijos subjektu. Iš to daroma išvada, kad tauta, 
netekusi valstybinės nepriklausomybės, kartu netenka bet kokio isto- 
rinio vaidmens atiduodama jį tam, kas perėmė jos valstybinį valdymą. 
Nepriklausomos Lietuvos istorikai atsisakė Aleknos pasiūlyto perio- 
dizacijos principo ir, panašiai kaip Lenkijos istoriografai, formavo 
požiūrį, kad Lietuva turi savo istoriją ir Rusijos priespaudos metais, 
nes ir netekusi valstybingumo lietuvių tauta nenustojo savo istorinės 

Jekaterinos II paminklo atidarymo iškilmės 


Vilniaus Katedros aikštėje 1904 metais 
Fotografas L. Butkovskis, MAB 

reikšmės, nepasidarė „neistorine tauta“, nepaisant visų Rusijos valdžios 
pastangų ją tokią padaryti. „Tiesa, savo originalios XIX a. istorijos 
sampratos jie dar nesuspėjo sukurti, beveik raidiškai nukopijuodami 
vadinamos varšuvinės lenkų istorinės mokyklos sampratą“*, - rašo 
Trumpa. Jos esminiai bruožai gali būti nusakomi taip: Varšuvos ku- 
nigaikštystės, kongresinės karalystės vardais Lenkija formaliai tebe- 
tesė savo valstybinę egzistenciją, tegu ir smarkiai suvaržytą, bet vis 
vien gyvą. Tai, anot Trumpos, sudarė realų pagrindą jos romantiš- 
koms svajonėms apie praeities ir ateities didybę. Bet ši aplinkybė nėra 
neginčytina. Dabar sunku vienareikšmiškai atsakyti į klausimą, kas 
labiau žadina romantišką išsivadavimo geismą ir praeities idealiza- 
vimą: užkariautojų paliktos varganos valstybingumo liekanos ar visiš- 
kas tų liekanų sunaikinimas. Juk romantiškiausiai savo praeitį išaukš- 
tindavo tos tautos, kurios patekdavo tiesiog į beviltišką padėtį. Tačiau 
neabejotina, kad formalių valstybingumo elementų ir autonominių 
darinių egzistavimas XIX amžiaus Lenkijoje leido jos istorikams ma- 
nyti, kad jau XIX amžiuje jos situacija buvo suvokiama kaip laikina ir 
tik buvo laukiama progos atkurti senąją valstybę - Abiejų Tautų Res- 
publiką. Aišku, kad ta pačia laikinumo dvasia gyveno ir daugelis Lie- 
tuvos bajorų ir jų politiniai siekiai ne ką skyrėsi nuo Lenkijos politi- 
nės programos. Kiekviena proga viešpataujantis Lietuvos visuomenės 
luomas siekė susieti savo likimą su Lenkijos likimu, kuris bent politi- 
niu požiūriu buvo kur kas geresnėje padėtyje. Kita vertus, nuolat pa- 
brėžiant pasirengimą eiti su Lenkija ir norą atkurti senąją valstybės 
formą, būdavo teigiama ir LDK teisė į atskirą sudedamąją bendros vals- 
tybės dalį. Klausimas, ar su Rusija, ar su Lenkija sieti savo likimą, ne- 
buvo lygiavertis. Rusijos viešpatavimas reiškė visišką politinės tra- 
dicijos pabaigą ir lietuvių tapsmą „neistorine tauta“, o gal net apskritai 
ne tauta, tuo tarpu savo politinės būties susiejimas su Lenkija tereiškė 
galimybę iš dalies restauruoti valstybingumą. Visą XIX amžių Lietuvos 
bajorija turėjo prieš akis alternatyvą: ar būti Lietuva unijoje su Lenkija, 
ar Rusijoje nebūti Lietuva. Absoliuti dauguma, be jokios abejonės, rinkosi 
pirmąjį variantą. Todėl, nepaisant to, kad Rusijos imperijos aneksuota 
Lietuvos Didžioji Kunigaikštija per keletą dešimtmečių buvo paversta 
anoniminiu Vakarų ar Šiaurės Vakarų kraštu, jos valstybinių intencijų 
kontūrai iškildavo į oficialių projektų paviršių (Mykolo Kleofo Ogins- 
kio iniciatyva) ar trumpam blyksteldavo sukilimų metu. Todėl nepri- 
klausomos Lietuvos istorikų polinkis orientuotis į lenkų istorinės 
mokyklos priimtą XIX amžiaus sampratą buvo logiškas ir natūralus 
žingsnis, atitikęs laikotarpio dvasią. Lenkų istoriografijai toks po- 
žiūris yra natūralus ir savaime aiškus; net prosovietinio režimo metais 

leistuose Lenkijos istorijos vadovėliuose XIX amžiaus nemėginama 
periodizuoti nei pagal Romanovų dinastijos imperatorius, nei pagal 
marksistines socialines-ekonomines formacijas; turint absoliutų Ru- 
sijos istorijos orientyrą - 1861 metus.? Lietuvių istoriografijos padėtis 
keblesnė. Kadangi didelė lietuvių bajorijos dalis XIX amžiaus pa- 
baigoje-XX pradžioje taip nutolo nuo savosios liaudies, jog šie LDK 
bajorų palikuonys ėmė jaustis ne tos pačios tautos šaka ir buvo iš- 
stumti už lietuvių tautos ribų, o įsiliedami į lenkų etnosocialinį ir 
etnokultūrinį organizmą jie taip pat nenorėjo prarasti savo skirtumų 
nuo tikrųjų „koroniažų“, tai realaus to visuomenės sluoksnio vaid- 
mens XIX amžiaus Lietuvos istorijoje ir modernios lietuvių tautos 
tapsmo kelyje specialiai netyrinėjo nei lietuvių, nei lenkų istoriografija 
(išskyrus pastarųjų dešimtmečių Poznanės mokyklą ar Juliuszą Bar- 
dachą). Kaip tik todėl Lietuvos XIX amžiaus periodizacija nenoriai 
artinta prie lenkų istoriografijos principų. Kita vertus, originalios XIX 
amžiaus Lietuvos istorijos sampratos nepavyko sukurti ne tik nepri- 
klausomos Lietuvos istorikams. Ji nesukurta ir iki šiol. Bet yra pagrindo 
manyti, kad, kuriant tokią originalią sampratą, būtina atsiremti į lenkų 
istorijos mokyklos laimėjimus, nesvarbu, ar ji mūsų atžvilgiu priešiška, 
palanki ar indiferentiška. Mūsų XIX amžiaus sampratos originalumas 
pirmiausia turi remtis realaus XIX amžiaus gyvenimo unikalumu bu- 
vusių Abiejų Tautų Respublikos žemėse. 

XIX amžiaus istoriją galima periodizuoti ir pagal kitus principus. 
Paskutinėje, 1985 metais pasirodžiusioje Lietuvos TSR istorijoje: Nuo 
seniausių laikų iki 1917 metų ir bene svarbiausioje mūsų istoriografijoje 
Prano Čepėno Naujųjų laikų Lietuvos istorijoje klostosi požiūris, kad 
negalima kalbėti apie 1795-1914 metų Lietuvos istorijos laikotarpį 
kaip apie vieną epochą: pateikiama argumentų, rodančių, kad XIX 
amžiaus antroji pusė ir XX amžiaus pradžia yra visai atskiras perio- 
das - modernios lietuvių tautos kelio atkarpa. Viena žymiausių XIX 
amžiaus Lietuvos kultūros ir švietimo istorijos tyrinėtojų Meilė Luk- 
šienė pirmąją amžiaus pusę laiko savarankišku laikotarpiu, o soli- 
džioje monografijoje Demokratinė ugdymo mintis Lietuvoje tokia savita 
epocha apima antrąją XVIII amžiaus ir pirmąją XIX amžiaus puses. 
Nors enciklopedinis Čepėno žvilgsnis ir analitinis Lukšienės tyrimas 
epochas identifikuoja skirtingais būdais, tam tikros istoriografinės 
pasekmės yra panašios. Pavyzdžiui, žiūrint į Rusijos viešpatavimo Lie- 
tuvoje laikus labiau išryškėja faktai, požymiai ir aplinkybės, kurios 
vieną amžiaus pusę skiria nuo kitos, o šešėlyje lieka savybės, leidžian- 
čios brėžti vientisą istorinio laiko juostą. Pati periodizavimo proble- 
ma atsiskleidžia tuomet, kai Čepėnas Simono Daukanto ir Motiejaus 

Valančiaus'veikloje ieško lietuvių tautos modernėjimo ištakų, o Luk- 
šienė negali išaiškinti šimtmečio pradžios kultūrinių procesų, neana- 
lizavusi XIX amžiaus antrojoje pusėje išryškėjusių pasekmių. Bene 
aiškiausias sintetinis XIX amžiaus Lietuvoje vaizdas yra sukurtas 
Mykolo Biržiškos veikale Lietuvių tautos kelias į naująjį gyvenimą, ku- 
riame mokslininko erudiciją įtaigiai sustiprina eseisto intuicijos. 

Reikėtų pabrėžti, jog kiekvienas istorijos periodizavimas yra sąly- 
giškas, konvencionalus ir funkcionalus. Epochos laiko ribų apibrėži- 
mas tuo pat metu yra ir mokslinio tyrimo pasekmė, ir tų tyrimų pro- 
jekcija į ateitį. 


Kas buvo Lietuva XIX amžiuje? 


Turbūt daug kam šio skyrelio antraštėje suformuluotas klausimas 
pasirodys keistas ar net pretenzingas. Juk ne pirmą kartą rašoma 
Lietuvos istorija, ne kartą aprašytas ir XIX amžius Lietuvos istorijoje. 
Ir vis dėlto drįstame teigti, jog klausimas ne iš piršto laužtas. 
Tarybiniais metais rašytose Lietuvos TSR istorijose XIX amžiaus 
Lietuva traktuota kaip teritorija, kuri priklauso Lietuvai ir dabar. Bet 
politine (kad ir neoficialia) prasme iki XIX amžiaus antrosios pusės 
tokios Lietuvos nebuvo, t.y. nebuvo jėgų (arba jos buvo mažai paste- 
bimos), kurios dėl tokios Lietuvos - Lietuvos lietuvių etnografinės 
teritorijos ribose - kovotų. Užtat šiuo požiūriu tuo metu buvo kitokia 
Lietuva - Lietuva, kurios teritorija sutapo su XVIII amžiaus pabaigoje 
Rusijai atitekusiomis Lietuvos Didžiosios Kunigaikštijos žemėmis. Į 
taip suprantamos Lietuvos sudėtį buvo įtraukiama ir Latgala, iki 1772 
metų bendra Lenkijos ir Lietuvos valda, tiesiogiai neįėjusi nei į Len- 
kijos Karalystės (Karūnos), nei į LDK sudėtį. Beje, lietuviškoji Užne- 
munė, XVIII amžiaus pabaigoje atitekusi Prūsijai, 1807-aisiais priskir- 
ta Varšuvos kunigaikštystei, o nuo 1815 metų įėjusi į Rusijos globon 
atiduotos Lenkijos Karalystės sudėtį, iki XIX amžiaus vidurio mažai 
kieno buvo traktuojama kaip Lietuvos dalis anksčiau minėta prasme. 
Žinoma, oficialiai Lietuvos kaip politinio-administracinio vieneto XIX 
amžiuje apskritai nebuvo. Tiesa, Lietuvos vardu kurį laiką vadinosi 
generalgubernatorystė, į kurios sudėtį įėjo dvi gubernijos - Lietuvos 
Vilniaus (Litovsko-Vilenskaja) ir Lietuvos Gardino (Litovsko-Grodnen- 
skaja), sudarytos iš LDK žemių, atitekusių Rusijai per trečiąjį Lenkijos 
ir Lietuvos valstybės padalijimą. Bet 1840 metais caro Nikolajaus I 

Kowno Nadbrzęže 


Rotušės aikštė Kaune 
su paminklu 1812 metų karui atminti 


Kauno panorama 


XX a. pradžios atvirukai. Iš Dainiaus Junevičiaus kolekcijos 

įsaku Lietuvos vardas iš minėtų gubernijų pavadinimo buvo paš 
lintas.!? Beje, tuo pačiu įsaku caras uždraudė vadinti baltarusiškom 
ir Vitebsko bei Mogiliovo gubernijas, sudarytas iš šiaurės rytinių b 
vusios LDK žemių bei Latgalos - teritorijos, kuri atiteko Rusijai p 
pirmąjį Abiejų Tautų Respublikos padalijimą. 

Ir vis dėlto caro valdžia buvo priversta traktuoti buvusios LDK ž 
mes kaip daugiau ar mažiau vientisą etnopolitinį regioną, kaip atski 
nacionalinės politikos objektą, nepriklausomai nuo to, ar toleravo š 
regiono politines-kultūrines tradicijas (iki 1831 metų), ar siekė j. 
likviduoti (po 1831 metų). Tai, kad regionas nebuvo vientisas etnin 
požiūriu, susidėjo iš etninių lietuvių, baltarusių bei latvių (ar latgali 
žemių, rusų administracijai iki XIX amžiaus vidurio jokių politin 
problemų nekėlė. Mat iki XIX amžiaus antrosios pusės lietuvių ir bz 
tarusių kalbų (Latgala buvo per daug maža, kad įją valdžia kreip 
dėmesį) tarmėmis kalbanti valstietija dar neturėjo tvirtesnės etnop 
litinės nuostatos, o šių kalbų paplitimo arealai dar nebuvo suvokiar 
kaip atskiri (ir iš tikrųjų tokie nebuvo), bent kiek savarankiškesni < 
nopolitiniai regionai. Šiuo požiūriu Žemaitija labiau išsiskyrė iš vis: 
LDK teritorijos nei Baltarusija. Juk Žemaitija Lietuvos Didžiojoje K 
nigaikštijoje visą laiką turėjo ypatingą, bemaž autonominį statusą, 
Žemaitijos bajorija jautėsi, kaip dabar pasakytume, subetnopoliti1 
bendrija Lietuvos (= lietuvių) politinės tautos (ją sudarė tik bajorij 
sudėtyje. O Baltarusijos vardu XVIII amžiaus pabaigoje-XIX amžiai 
pradžioje tebuvo vadinama tik šiaurės rytinė dabartinės Baltarusiji 
dalis, pats Baltarusijos vardas iš esmės tebuvo istorinis-geografin 
terminas. Kitos dabartinės Baltarusijos dalys ir jų gyventojai bu 
vadinami kitais vardais: Juodoji Rusia (juodarusiai), Polesė (pole 
čiukai), krivičiai ir t.t. Dabartinę prasmę ir šiuolaikinius geografini: 
rėmus Baltarusijos sąvokos turinys įgijo jau po 1863 metų. 

Vientisu etnopolitine prasme regionu į Rusijos sudėtį įeinanči 
buvusios LDK žemes XIX amžiaus pirmojoje pusėje darė vietinės b 
Jorijos dominavimas šių žemių visuomeniniame politiniame ir kv 
tūriniame gyvenime. Dauguma vietinių bajorų laikė save lietuvie 
(litvinais), nors ir kalbėjo lenkiškai, puoselėjo LDK valstybingumo tr 
dicijas, jautėsi esą aukštesnės nei rusų civilizacijos atstovai, palai! 
kovą dėl 1772 metais buvusios Lenkijos ir Lietuvos valstybės atk 
rimo. Tiesa, Lenkijoje dominavo nuostata traktuoti buvusios LDK ž 
mes kaip neatskiriamą būsimos vieningos Lenkijos valstybės da 
kaip istorinę Lenkijos provinciją. Tokios nuostatos šalininkų būta 
Lietuvoje, vis dėlto dauguma buvusios LDK bajorų, neįsivaizduoda: 
laisvos Lietuvos atskirai nuo Lenkijos, pasisakė už tradicinę uniji 

Lenkijos ir Lietuvos valstybę arba bent jau už autonominį buvusios 
LDK žemių statusą Lenkijos valstybėje. Įdomus šiuo požiūriu Lietu- 
vos bajorijos patriotizmo sampratą liudijantis dokumentas - Lietuvių 
katekizmas, rastas vieno 1863 metų sukilėlių organizacijos nario bute 
Minske. Jame yra tokie klausimai ir atsakymai į juos: 


Ar tu lietuvis? Lietuvis iš Dievo meilės; Kas yra lietuvis? Tas, kas tiki laisve ir 
laikosi Statuto [turimas omenyje Lietuvos Statutas, galiojęs iki 1840 m.|; Be ko negali 
gyventi lietuvis? Be laisvės ir vienybės su lenkais.!! 


Caro valdžia, iš pradžių tam tikru mastu toleravusi buvusios LDK 
ir apskritai buvusios Abiejų Tautų Respublikos žemių, prijungtų prie 
Rusijos XVIII amžiaus pabaigoje, politinį-kultūrinį savitumą, nuo 
1831 metų ėmėsi jį naikinti. Ši politika vadinta „pradų, skyrusių kraštą 
nuo Rusijos, naikinimo“, depolonizacijos arba „rusų pradų atkūrimo“ 
politika. Ji buvo grindžiama teorija, pagal kurią LDK iki jos suartėjimo 
su Lenkija esą buvusi iš esmės rusų valstybė ir tik po Liublino unijos 
lenkai sunaikinę „rusų pradus“, polonizavę rusišką Lietuvos valsty- 
bę, arba Vakarų Rusiją (Rytų Rusija šios teorijos šalininkai vadino 
Maskvos valstybę). Visą lenkiškai kalbančią vietos bajoriją caro val- 
džia ėmė laikyti lenkais. O kadangi lietuvių, baltarusių ir ukrainiečių 
valstiečiai dar nebuvo tapę savarankiškomis etnopolitinėmis bend- 
rijomis, tai depolonizacijos ir rusifikacijos vykdytojai galėjo save va- 
dinti istorinės teisybės atkūrėjais ir civilizacijos (rusų) skleidėjais. To- 
kios politikos caro valdžia laikėsi iki pat 1905 metų revoliucijos (tiesa, 
tam tikrų nukrypimų nuo jos atsirado XIX amžiaus šeštojo dešimt- 
mečio antrojoje pusėje-septintojo dešimtmečio pradžioje). 

Teisybės dėlei turime pasakyti, kad buvusios Abiejų Tautų Respub- 
likos teritorijos etninis nevienalytiškumas politinius parametrus ėmė 
igyti natūralaus, savaimingo istorinio proceso dėka dar gerokai prieš 
baudžiavos panaikinimą. Nuo XIX amžiaus trečiojo dešimtmečio plė- 
tojosi žemaitiškai lietuviškas etnokultūrinis sąjūdis, XIX amžiaus vi- 
duryje pradėjo rastis baltarusių tautinio pabudimo ženklų. Tačiau be 
specialių tyrimų (o jų kol kas nėra) sunku vienareikšmiškai apibrėžti 
šių sąjūdžių santykį su krašto visuomeniniame, politiniame ir kul- 
tūriniame gyvenime dominavusia bajorijos etnopolitine nuostata, 
bajoriškuoju lenkų-lietuvių tautinio išsivadavimo judėjimu. Pasta- 
rajame, beje, irgi atsirado jėgų, kurios stengėsi atsižvelgti į regione 
vykstančius etninius procesus. Prieš 1863 metus kelta trilypės federa- 
cinės Lenkijos, Lietuvos ir Rusios (Ukrainos) valstybės idėja. Mika- 
iojus Akelaitis kalbėjo apie lenkų, lietuvių ir gudų valstybę.!? Vis dėlto 
tenka pabrėžti, kad pastarosios idėjos tuo metu didesnio politinio 

svorio dar neturėjo. Iki pat 1863 metų sukilimo vyravo tradicinė Len- 
kijos ir Lietuvos valstybės samprata. 

Buvusios LDK teritorija etnopolitinį (ar subetnopoiitinį) vientisu- 
mą prarado, „suskilo“ į Lietuvą ir Baltarusiją (Gudiją) XIX amžiaus 
antrojoje pusėje, kai etninėje Lietuvoje svarbiausiu visuomeniniu veiks- 
niu tapo lietuvių valstiečių subkultūroje išlikusiomis vertybėmis besi- 
remiantis lietuviškasis sąjūdis, kuris savo politiniais siekimais orienta- 
vosi į emografinės Lietuvos teritoriją. Šituo metu atsirado ir samprata, 
kad Vokietijai priklausanti Mažoji Lietuva turėtų įeiti į būsimos tau- 
tinės Lietuvos valstybės sudėtį. Tačiau nenumirė ir LDK idėja. Ja rė- 
mėsi ne tik lenkų federalistai, svajoję apie Didžiosios Lenkijos („nuc 
jūros iki jūros“) sukūrimą. XIX amžiaus pabaigoje-XX amžiaus pra- 
džioje atgimė iš bajorijos kilusių inteligentų, arba vadinamųjų kra- 
jovcų, sąjūdis, kuris pripažino tautų apsisprendimo teisę, pasisakė už 
LDK kaip savarankiškos trijų etnokultūrinių bendrijų - lietuvių, lenkc 
ir baltarusių (gudų) - valstybės atkūrimą. Tačiau ši tauri ir kultūros 
ekologijos požiūriu nepriekaištinga idėja nacionalizmų ir imperializ- 
mų epochoje buvo sunkiai realizuojama, praktiškai pasmerkta žlugti 
Nors, kita vertus, apie LDK atkūrimą buvo kalbama iki pat 1918 metų 

Viso to, aptariant XIX amžiaus Lietuvą, negalima užmiršti. Istori- 
kas negali sau leisti, kad dabartinis žemėlapis „uždengtų“ tyrinėjamos 
epochos žemėlapius ir reiškinius. Tai tolygu istoriją sunaikinti. 


Vincas Trumpa, „Svarstymai apie XIX 8 Trumpa, op. cit., p. 120. 
amžių Lietuvoje“, Metmenys, nr.8,1964, ? Žr. Krzysztof Groniowski, Jerzy Skow 

XIX AMŽIAUS TYRINĖJIMŲ 
APŽVALGA 


Lietuvos dalybos istorijos mokslo arenoje 


raėjusiame šimtmetyje susiformavęs šiuolaikinis istorijos moks- 
las gana greitai nutolo nuo senosios kronikinės tradicijos, kurioje 
valdovas buvo vienintelis istorijos subjektas ir vienintelis istori- 
ko plunksnos vertas veikėjas. Bendruomenė, liaudis, tauta, visuomenės 
raidos dėsningumai, klasės ir luomai, gamybinės jėgos ir ekonomi- 
niai santykiai, istorinių reiškinių determinizmo samprata, Hegelio 
dialektikos įtaka — visa tai tapo elementariais istoriografijos kompo- 
nentais. Tačiau viena savybė - ypač rusiškoje XIX amžiaus Lietuvos 
istoriografijoje - buvo paveldėta iš viduramžių kronikininkų. Tai ne- 
paprastai stipri politinė tendencija, žymėjusi vienų ar kitų tyrinėjimų 
kryptis, vyravusi interpretacijose, o kartais net visai normaliu reiškiniu 
laikiusi istorinių faktų falsifikavimą. Rusijos ekspansija į Pabaltijį — 
Lenkiją, Suomiją ir Lietuvą - ne vien geopolitinio žemėlapio keitimas, 
bet ir agresija į praeitį. Kaip archajiškos valdovų kronikos svarbiausias 
uždavinys buvo parodyti savo herojaus padėties teisėtumą bei jo 
prigimties, asmeninių savybių ir poelgių kilnumą, taip rusiškasis poli- 
tinis tendencingumas skverbėsi į istorikų sąmonę ir į istorijos veikalų 
turinį. Lenkijos ir Suomijos istorijos modelio autonomiškumas Rusijos 
imperijos raidos kontekste sutapo su jų politinės autonomijos rea- 
lijomis, o Lietuvos istorijos arena buvo paversta paties aktyviausio 
rusų ekspansionizmo veiksmo vieta. Galutinai Lietuvą inkorporuoti 
į Rusijos etnopolitinį organizmą buvo įmanoma tik užkariavus Lie- 
tuvos praeitį ir pakirtus istorines-politines šaknis. 
Visą XIX amžių rusų valdžios politinė doktrina buvo grindžiama 
pseudoistorine ir pseudomoksline koncepcija apie tariamai rusišką, 
stačiatikišką Lietuvos Didžiosios Kunigaikštijos pobūdį iki unijos su 

Lenkija, o visu Rusijos viešpatavimo Lietuvoje laikotarpiu vis įsi- 
plieksdavusi išsivaduojamoji kova primygtinai buvo traktuojama 
kaip „lenkų reikalas. 

Net sovietinis rusų istorikas-medievistas Vladimiras Pašuto 1959 
metais Maskvoje išleistoje knygoje Lietuvos valstybės susidarymas išdrį- 
so pastebėti: „Kol carizmas darkė ir žalojo Ukrainą, Baltarusiją, Lietu- 
vą ir kitas tautas realiame gyvenime, istorikai tą padarė su tų tautų 
istorija savo darbuose.“! Dabar nesigilindami į tai, ką padarė sovie- 
tiniai rusų istorikai su Lietuvos XX amžiaus istorija, galime teigti, jog 
oficialios, „buržuazinės-dvarininkinės“ krypties rusų istorikų pastan- 
gos įrodyti rusišką LDK pobūdį iki Liublino unijos recidyvų pavidalu 
išliko ir vėlesniuose darbuose. Dar ir dabar šovinistiškai nusiteikę 
rusų publicistai prireikus griebiasi jiems parankių teiginių. Tiesa, 
siekimas paneigti lietuvių tautos politinio savarankiškumo faktus 
neretai ėjo pagrečiui su pastangomis ignoruoti lietuvių tautos atski- 
rumą, autochtoniškumą ir jos natūraliąsias prigimtines teises. Net tais 
atvejais, kuomet konfrontuodami su viešpataujančia istoriografija kai 
kurie autoriai mėgindavo parodyti savitą lietuvių tautos kelią ir net 
įrodinėti (Nikolajus Kostomarovas) Riuriko dinastijos kilmę iš lietu- 
vių kunigaikščių?, tai būdavo pasitelkiama tariamai lietuvių-rusų gi- 
minystei pagrįsti. Kita vertus, ano meto rusų visuomeninė politinė 
mintis diegė nuostatą, kad XIX amžiaus lietuviai - tai tik etnoling- 
vistinė bendruomenė, gentis (plemia), o ne istorinė tauta. Todėl rusų 
istorikams Lietuvos XIX amžiaus istorija buvo tik carinio režimo Lie- 
tuvoje istorija, o sąmokslai ir sukilimai, nukreipti prieš Rusijos viešpa- 
tystę, - neturį nieko bendra su lietuvių siekimu būti istorijos veiksniu. 
Keliolika autorių, kurie XIX amžiaus pabaigoje ėmėsi aprašinėti neto- 
limą praeitį, lietuvių tautinio sąjūdžio pakilimą aiškino lenkų ir Kata- 
likų Bažnyčios intrigomis. Bene ryškiausiai rusų pretenzijos išdėstytos 
tritomiu išleistame žymaus slavofilo Ivano Aksakovo straipsnių rinki- 
nyje Lenkų klausimas ir vakarų Rusijos reikalas: 1860-1886, pasirodžiu- 
siame 1900 metais. Aksakovas išreiškė stiprėjančias rusų šovinizmo 
nuotaikas, nors ir demonstravo savo laisvę nuo viešpataujančios val- 
stybinės mašinos užsakymų. Dar mažiau tolerancijos ir dar daugiau 
politinio tendencingumo V. Račo darbe Žinios apie lenkų maištą Šiaurės 
Vakarų Rusijoje“, kuriame bandoma ne tik diskredituoti 1863 metų 
sukilimą, bet kur kas plačiau nušviečiamas antirusiškas XIX amžiaus 
judėjimas. 

Iki XX amžiaus pradžios pasirodė kelios dešimtys Ivano Kornilo- 
vo, A. Milovidovo, Aleksandro Beleckio straipsnių ir brošiūrų, ku- 
riuose aprašoma rusų administracijos sukurtų institucijų veikla ir 

juodinamos tos Lietuvos įstaigos ir mokyklos“, kurios veikė iki agre- 
syvios rusifikacijos politinio kurso pradžios XIX amžiaus viduryje. 

Nepalyginti blogesnėmis sąlygomis plėtojosi lenkų XIX amžiaus is- 
toriografija. Kiekvieną sukilimo pralaimėjimą lydėjusi politinės emig- 
racijos iš Lenkijos ir Lietuvos banga turėjo savus istorikus, tačiau 
bendra su rusiškąja ano meto istoriografija buvo tai, kad istorijos 
mokslas dažniausiai buvo tik politikos tarnaitė. 

Dar XIX amžiaus viduryje K.B. Hofmanas, lenkų emigrantas Pran- 

cūzijoje, guodėsi: 
Nerašome dabar istorijos kaip istorikai, bet kaip politikai: netyrinėjame istorijos 
dėl teisybės, bet ieškodami argumentų vienai ar kitai opinijai pagrįsti; dėl to tiesa 
mūsuose stovi tik antroje vietoje, o argi ne nuodėmė meluoti dėl grupuotės inte- 
resų, dažnai be jokių skrupulų palenkti istorinius faktus savo asmeninių poreikių 
ir įvaizdžių link.“ 

Taip buvo dėl to, kad pradinis lenkų istoriografijos etapas prasidėjo 
ir plėtojosi kartu su antirusišku judėjimu ir buvo ypatingas tuo, kad 
studijų autoriai neretai buvo ir sukilimų dalyviai, istorijos mokslo 
arenoje pratęsę pamiškėse pralaimėtą kovą su caro režimu. Lenkijos 
senųjų ribų atkūrimo viltys buvo gyvos, o istorijos mokslas, istorinė 
beletristika ir apskritai domėjimasis praeitimi buvo nepaprastai popu- 
liarūs dalykai. Todėl visą amžių vykęs atsiminimų ir kitokių šaltinių 
publikavimas XIX amžiaus pabaigoje-XX amžiaus pradžioje pasiekė 
tiesiog milžinišką mastą. Pasirodė šimtai ir net tūkstančiai studijų bei 
straipsnių. Iškilių žmonių biografijos, sukilėlių kovos ir konspiracija 
bei sąmokslai, rusų kariuomenės ir policijos siautėjimas - visa tai buvo 
plačiai aprašyta. Lenkų istorikams Lietuvos XIX amžiaus istorija iškil- 
davo kaip sudedamosios lenkų visuomenės dalies istorija, istorijos 
veikaluose buvo grindžiamos politinės Lenkijos pretenzijos, istorinės 
teisės į buvusį unijos partnerį. Kita vertus, dalis autorių gynė LDK 
bajorijos politines aspiracijas. Socialistinės orientacijos istorikas, kilęs 
iš istorinės Lietuvos žemių, Bolestawas Limanowskis savo atsimi- 
nimuose rašė: 


Tačiau vėliau mūsų pastangos sujungti Lietuvą su kongresine Lenkija buvo įver- 
tintos klaidingai, kaip centralizacinis, valstybinis siekimas vien tik lenkų tautos 
naudai. Tikrai norėjome atkurti senąsias Respublikos sienas, bet buvome įsitikinę 
respublikonai federalistai ir ne tik norėjome užtikrinti teises visoms tautybėms, 
įeinančioms į jos sudėtį, bet kaip liaudininkai rėmėme bundantį tautinio savitumo 
jausmą lietuvių ir rusinų liaudyje.? 


Taip, kaip XIX amžiaus gyvenimo kasdienybėje reiškėsi ir stiprėjo 
dalies lietuvių bajorų pasipriešinimas visiškai polonizacijai, taip ir 
dalis lenkiškai rašiusių istorikų atspindėjo antilenkiškas nuotaikas. 

Daugelis, gal net dauguma Lietuvos praeitį tyrinėjusių istorikų savo 
šaknimis buvo susiję su bajoriškąja krašto visuomene, todėl joje XIX 
amžiaus pabaigoje prasidėjo sparti diferenciacija. Minėtasis Lima- 
nowskis susiejo savo veiklą su Paryžiaus lietuvių draugija „Želmuo“ 
ir jos užsakymu rašė Lietuvos istoriją, o jo bendražygis per 1863 me- 
tų sukilimą Varšuvos universiteto profesorius Tadeuszas Korzonas 
visiškai perėjo į polonizatorių stovyklą. Todėl lenkų XIX amžiaus 
istoriografija mums svarbi ne tik dėl faktografijos, bet pirmiausia dėl 
to, kad jos „krajovcinėje“ tradicijoje formavosi tokių autorių kaip 
Juozo Albino Herbačiausko, Konstancijos Skirmuntaitės ir ypač My- 
kolo Romerio istoriniai darbai, kurie labiau skirtini ankstyvajai lie- 
tuvių istoriografijos stadijai. 


Lietuviškosios istoriografijos pradžia 


Kaip lietuvių tauta bręsdama vis labiau skyrė savo likimą nuo lenkų, 
taip ir lietuviška istoriografija vystėsi iš lenkų istoriografijos vystyk- 
lų. Simono Daukanto ir Motiejaus Valančiaus laikais Lietuvos istori- 
jos veikalai buvo rašomi lietuvių ir lenkų kalbomis, neretai verčiami 
iš vienos kalbos į kitą (pavyzdžiui, Motiejaus Valančiaus Žemaičių 
vyskupystė), taip pat ir XX amžiaus pradžioje Jono Basanavičiaus, Jo- 
no Šliūpo, Mykolo Biržiškos, Prano Augustaičio straipsniai bei studi- 
jos dienos šviesą išvysdavo tai lietuvių, tai lenkų kalba. Tačiau ši 
tendencija silpnėjo ir, galima sakyti, baigėsi XX amžiaus trečiojo de- 
šimtmečio pradžioje. Lietuvybės idėjų sklaidai ši dvikalbystė darėsi 
ne tik nereikalinga, bet ir kenksminga, ypač Vilniaus kraštą atplėšus 
nuo Lietuvos. 

Paradoksalu, kad iki šiol lietuviškai nėra išleistas mokslinės vertės 
nepraradęs fundamentalus Mykolo Romerio veikalas Lietuva. Lietu- 
vių tautos atgimimo studija“, pasirodęs Lvove 1908 metais. Matyt, tai 
atsitiktinumas, kadangi visi vėlesnieji lietuvių ir net lenkų autoriai, 
be retų išimčių, labai vertino šį veikalą. Vincas Trumpa šią studiją 
pavadino vienintele išimtimi visoje XIX amžiaus istorijos tyrinėjimų 
istorijoje iki Antrojo pasaulinio karo?, nes, be Rėmerio, niekas taip sis- 
temiškai nėra tyrinėjęs šio laikotarpio. Svarbią vietą lietuvių istorio- 
grafijoje šiam darbui skiria ir Vytautas Merkys kelių autorių knygoje 
Lietuvių nacionalinio išsivadavimo judėjimas (ligi 1904 m.). Pabrėžiamas 
Romerio vaidmuo periodizuojant lietuvių atgimimo istoriją, iškeliant 
mintį, kurią perėmė dauguma vėlesniųjų tyrinėtojų!?, kad judėjimo 
pakilimas prasidėjo nuo Aušros. Šiuolaikinis lenkų istorikas Juliuszas 

Bardachas atkreipė dėmesį, kad Romerio Studija ne tik atskleidžia 
lietuvių tautos atgimimo fenomeną, bet daug prisideda prie „istorinės 
Lietuvos lenkų tautinės sąmonės išaiškinimo“!!. Šis Romerio nuo- 
pelnas dar nėra įvertintas lietuvių istorikų, kurie iki šiol Lietuvos 
bajorijos istorinio kelio aprašymą tarsi atidavė lenkams. Dėmesio 
vertas ir kitas ankstyvasis Romerio veikalas Etnografiniai-kultūriniai 
santykiai Lietuvoje, kuriame įrodinėjamas Lietuvos bajorų atskirumas 
nuo lenkų, nepaisant didelio polonizacijos laipsnio: 


Miestuose, bajorijoje tos lenkų kultūros vaizdas buvo nuspalvintas kitaip negu 
grynai lenkų kultūros, turėjo savo individualybę, kuri rėmėsi lietuvių kultūra, ta 
imlia ir dabar apleista kultūra.! 


Ta situacija buvo komplikuota, prieštaringa. Ji buvo nepakeliama ir 
netoleruotina veržliam atbudusios tautos intelektui, tačiau tai buvo 
mūsų istorija, kurios atsižadėti niekas nesuteikė teisės. Mykolas R6- 
meris pastebėjo, kad naujos tautinio gyvenimo tendencijos jau XIX 
amžiaus pabaigoje pamažu silpnino heterogeninius bajoriškosios kul- 
tūros reliktus. Ši autoriaus tyrinėjimų kryptis, skirtingai negu anks- 
čiau minėtoji, vėlesnėje lietuvių istoriografijoje plėtojama nebuvo. 
XX amžiaus pirmaisiais dešimtmečiais neatsirado daugiau darbų, 
apibendrinančių XIX amžiaus Lietuvos istoriją ar bent tautinio atgi- 
mimo fenomeną. Pirmiausia buvo aprašomi iškilūs praėjusio šimtmečio 
lietuvių rašytojai, mokslo ir visuomenės veikėjai, renkama archyvinė 
ir epistolinė medžiaga. Aušros ir Varpo puslapiuose pradėtą senųjų 
tekstų skelbimo darbą perėmė ir kiti leidiniai. Štai Simono Daukanto 
100-mečio jubiliejaus proga būrys talkininkų suskato rinkti jo rank- 
raščius ir biografinę medžiagą. 1893 mėtais Amerikoje pasirodė pir- 
masis, o 1897-aisiais antrasis Daukanto Lietuvos istorijos tomas“, dar 
po metų Mečislovo Davainio-Silvestraičio ir kunigo Aleksandro Bur- 
bos pastangomis buvo paskelbta Medega S. Daukanto biografijai 4. Ta- 
čiau kaip akademinis istorijos mokslas istoriografija plėtotis pradėjo 
tik po 1905 metų. Neabejotinas istorijos tyrinėtojų, susibūrusių apie 
Lietuvių mokslo draugiją Vilniuje, indėlis į XIX amžiaus Lietuvos isto- 
rijos tyrimus. Dauguma rašiusiųjų apie anuomet dar netolimą praeitį 
nebuvo profesionalūs istorikai, tačiau susidomėjimas istorija buvo 
esminis tautinės savimonės pasireiškimo bruožas. Profesionalumo 
stygius neretai būdavo kompensuojamas atsidavusiu ir kruopščiu 
darbu. Po 1905 metų revoliucijos ir net Pirmojo pasaulinio karo metais 
lietuvių istorikai, literatai, net teisininkai ne tik fiksavo asmeniniuose 
archyvuose išlikusią medžiagą, užrašinėjo atsiminimus, pagaliau rė- 
mėsi savo, kaip tautinio judėjimo dalyvių, patirtimi, bet ėmė domėtis 

rusų valdžios archyvais, kurie darėsi vis labiau prieinami tyrinėto 
jams. Aktyviai tuo metu darbavosi Juozas Tumas-Vaižgantas, rinkę 

medžiagą apie draudžiamojo laikotarpio rašytojus, Mečislovas Da 
vainis-Silvestraitis, Antanas Alekna. XIX amžiaus išsivadavimo kov: 
ir veikėjų biografijų ėmėsi Augustinas Janulaitis“, pradėjo reikšti 
broliai Mykolas ir Vaclovas Biržiškos, Petras Klimas, Pranas Augus 
taitis, Albinas Rimka ir kiti jaunosios kartos atstovai!“, kurie kloj 
pamatus būsimai akademinei lietuvių istoriografijai. 

Pastebėtina, kad, be Lietuvių mokslo draugijos žurnalo Lietuvi 
tauta ir katalikų leidžiamo mokslo žurnalo Draugija, rimtus istoriniu 
straipsnius anuomet spausdino ir kiti periodiniai leidiniai bei alma 
nachai. Tai rodė istorinės savimonės brendimą ir kartu darė poveik 
vėlesniam nepriklausomos Lietuvos Respublikos periodinės spaudo 
susidomėjimui istorija. 


XIX amžius tarpukario Lietuvos istorikų 
darbuose 


Atkūrus nepriklausomą Lietuvos valstybę, istorijos mokslo sąlygo 
pasikeitė iš esmės. Svarbiausias vaidmuo teko Kauno Vytauto Didžic 
jo universitetui, kurio net du fakultetai - Humanitarinių mokslų : 
Teologijos-filosofijos - ruošė naujus mokslininkus ir formavo istorijo 
tyrimų kryptis. Istorijos dėstytojų branduolį sudarė tie žmonės, kuri 
moksliniai polinkiai atsiskleidė jau Lietuvių mokslo draugijoje. Nor: 
kaip yra pastebėjęs Juozas Jurginis, Draugijos kryptis buvo human 
tarinė, tačiau iš karto suburti universitete istorikus nebuvo lengva. 
Į universitetą atėjo iki tol aukštosiose mokyklose dirbę ir moksl 
vardus gavę Eduardas Volteris ir Augustinas Voldemaras, gimnaz 
jose istoriją ir antikines kalbas dėstę Jonas Yčas ir Ignas Jonynas. Pri 
istorikų ugdymo daug prisidėjo Antanas Alekna ir Jonas Totoraiti: 
Jauno mūsų istorijos mokslo akiratį ypač praplėtė iš Paryžiaus atvyk 
Povilas Gronskis ir Levas Karsavinas. Nors kai kurie iš paminėtų prc 
fesorių neilgai tebuvo susiję su universitetu, aukštos kvalifikacijc 
istorikai buvo ruošiami gana sparčiai. Sėkmingai baigusieji hum: 
nitarinių mokslų istorijos skyrių buvo siunčiami arba patys vykdav 
į Žymesnius užsienio, dažniausiai Vokietijos, universitetus siekti dal 
taro laipsnio. Minėtini Marija Kristina Krasauskaitė, Konstantine 
Avižonis, Zenonas Ivinskis, Bronius Dundulis, Vincas Trumpa. V: 
tauto Didžiojo universitete arba užsienyje daktaro laipsnius gav 
Adolfas Šapoka, Juozas Jakštas, Antanas Kučinskas, Jonas Matusa: 

Formuojantis akademinei profesionaliai lietuvių istoriografijai, di- 
dėjo atskirų autorių specializacija, tačiau dauguma istorikų buvo 
gana universalūs, ir išskirti tik XIX amžiaus istorijai pasišventusiuo- 
sius nėra lengva. Kaip ir ankstesniais metais, istorikus, tyrinėjusius 
Lietuvos XIX amžių, pirmiausia domino lietuvių tautinę savimonę 
ugdę žmonės, institucijos bei politiniai įvykiai. Todėl didžiausias 
dėmesys buvo kreipiamas į XIX amžiaus antrąją pusę, į spaudos 
draudimo laikotarpį, Aušros ir Varpo pasirodymo aplinkybes!š, pub- 
likuojama Valančiaus, Basanavičiaus ir kitų žymiausių mūsų kultū- 
ros ir visuomenės veikėjų dienoraščiai ir autobiografinės pastabos.!? 
Tačiau tik nepriklausomos Lietuvos Respublikos dvidešimtmečio 
pabaigoje pasirodė išties klasikiniai akademinės istoriografijos vei- 
kalai, kurių svarbiausiu laikytinas Vinco Maciūno Lituanistinis sąjūdis 
XIX a. pradžioje. Šis Maciūno veikalas greta minėtos Mykolo Rėmerio 
studijos iki šiol tebėra nepranoktas XIX amžiaus istorijos tyrinėjimo 
pavyzdys. Kaip Romeriui pavyko nupiešti sisteminį XIX amžiaus 
antrosios pusės ir XX amžiaus pradžios lietuvių atgimimo vaizdą, 
taip Maciūnui pasisekė pateikti išsamią XIX amžiaus pirmojo trečda- 
lio Lietuvos kultūros istorijos panoramą. Tai buvo didžiausias lietu- 
vių istoriografijos laimėjimas, tiriant lietuvių nacionalinės kultūros 
genezę, įrodant, kad susidomėjimas lituanistika „negalėjo staiga at- 
sirasti pasirodžius Aušrai ar kita kokia proga, o pamažu plėtojosi ir 
brendo Lietuvos visuomenėje“??. Autoriaus manymu, to sąjūdžio už- 
uomazgų reikia ieškoti XIX amžiaus pradžioje, nors pavienių daigų 
būta ir anksčiau. Tokiam požiūriui jau tuo metu iš esmės pritarė kul- 
tūros ir literatūros istorikas Mykolas Biržiška, o vėliau ir Meilė Luk- 
šienė bei Vytautas Merkys savo darbuose, kur prieinama išvada, kad 


ieškant lietuvių atgimimo, nacionalinės savimonės sistemingų pradinių apraiš- 
kų, visų pirma patraukia dėmesį XVIII a. Mažoji Lietuva, [0] Didžiojoje Lietuvoje 
nacionalinis atgimimas plėtojosi šiek tiek vėliau [XVIII ir XIX amžių sandūroje, 
bet] kone nuosekliai kylančia kryptimi?! 


Kapitaliniu darbu laikytina ir Matuso 1937 metais išleista studija 
Lietuvių rusinimas per pradžios mokyklas, parašyta 1930 metais.* Nuo- 
dugniai ištyręs Kauno liaudies mokyklų direkcijos archyvą, autorius 
pateikė išsamų ir spalvingą carizmo rusifikacinės politikos pradinio 
švietimo srityje 1863-1915 metais vaizdą. Tiesa, turima medžiaga 
neleido Matusui kalbėti apie visą Lietuvą, teko apsiriboti tik Kauno 
gubernija. 

Nors 1936 metais pasirodžiusi Šapokos redaguota akademinė Lie- 
tuvos istorija, žymėjusi tam tikrą istoriografijos raidos etapą, šiek tiek 
pralenkė Maciūno knygos publikaciją (pastaroji buvo išleista vėliau), 

tačiau serija'straipsnių, po to įsiliejusių į knygos turinį, Pauliui Šležui, 
parašiusiam šios istorijos dalį, jau buvo prieinama. 

Viena svarbiausių XIX amžiaus istorijos tyrinėjimų ir istoriografijos 
brandumo apraiškų buvo mokslinės polemikos atsiradimas. Galima 
išskirti dvi problemas, kurios buvo skirtingai interpretuojamos ir 
kurios vienaip ar kitaip formavo savitą XIX amžiaus istorijos samp- 
ratą. Pirmoji — rusų politikos Michailo Muravjovo laikais poveikis 
mūsų istorijos raidai, spaudos draudimo atsiradimui ir valstietijos gy- 
venimo sąlygų kaitai. Štai Juozas Tumas-Vaižgantas savo studijoje Lie- 
tuvių literatūra rusų raidėmis ir broliai Juškos-Juškevičiai bei kitose lie- 
tuvių literatūros paskaitose atskleidė Muravjovo ir jo padėjėjo Ivano 
Kornilovo rusifikacinius kėslus.* Panašios pažiūros laikėsi ir Matu- 
sas.4 Šležo mintys dėl Muravjovo vaidmens buvo kontroversiškos: 
Tik norėdamas apsaugoti jaunąją kartą nuo lenkų įtakos, jis parėmė sumanymą 
leisti jai lietuviškus vadovėlius rusiškomis raidėmis. Bet tas jo žygis, kaip minėjom, 
kilus konfliktui tarp lietuvių visuomenės vadų ir rusų valdžios dėl skirtingų 
pažiūrų į lietuviškų raštų spausdinimą rusų raidėmis, davė pradžią ligi tol istorijai 
nežinomai spaudos persekiojimo gadynei sukurti, nuo ko skaudžiai nukentėjo 
lietuvių tautos nacionaliniai ir kultūriniai interesai.25 


Šis aiškus Muravjovo teisinimas, kaip pastebi Merkys, kilo dėljo nepa- 
grįstos nuomonės, kad greitas valstiečių kaip laikinųjų prievolininkų 
santykių nutraukimas su dvarininkais buvo Muravjovo nuopelnas. Ša- 
pokos redaguotoje Lietuvos istorijoje Šležas, aprašydamas XIX amžių, 
šiek tiek atsargiau vertina Muravjovą. Tai rodo didėjančią akademinę 
kultūrą. 

Kita visai XIX amžiaus istorijos sampratai svarbi polemika ketvir- 
tajame dešimtmetyje užsimezgė tarp Vaclovo Biržiškos ir Juozapo Sta- 
kausko. Ji lietė Valančiaus veiklos vertinimą ir netiesiogiai - Katalikų 
Bažnyčios lietuvėjimo klausimą. 1938 metais keliuose Tiesos kelio nume- 
riuose buvo paskelbtas Stakausko straipsnis „Valančiaus laikų lietu- 
viškasis darbas“, kuris, anot paties autoriaus, „susilaukė priekaišto, 
kad neduoda pilnos ir tikslios Valančiaus charakteristikos“. Tų prie- 
kaištų autoriai, pirmiausia Vaclovas Biržiška, iškėlė kai kuriuos faktus 
ir aplinkybes, verčiančias abejoti besąlygišku vyskupo veiklos lietu- 
viškumu. Biržiška, kaip geras bibliografas ir kultūros istorikas, savo 
straipsnyje išanalizavo dekanalinių to meto bibliotekų turinį ir priėjo 
išvadą, jog Valančius, „norėdamas veikti lenkų kunigų nusistatymą“, 
kurį laiką buvo uolus lenkiškos literatūros propaguotojas Žemaičių 
(Telšių) vyskupystėje. (Tą, beje, rodo ir išlikę Zavadzkių knygyno filialo 
Varniuose parduotų knygų sąrašai.) Tuo remiantis, buvo daroma išva- 
da, kad ši vyskupo priemonė buvo kenksminga lietuvybei.?? Periodinėje 

spaudoje užsimezgusi diskusija inspiravo Stakauską paskelbti kele- 
tą studijų ir skatino tyrinėti ne tik paties vyskupo biografijos faktus, 
bet visos dvasininkijos lituanizacijos procesą. Kiek vėliau Stakausko 
straipsniai išėjo atskiru leidiniu Lietuvių kalbos kelias į kunigų semina- 
rijas?8, kuriame istorikas išplėtė savo „Atsakymo p. Prof. Vacl. Bir- 
žiškai“ argumentuotę, stipriai pastūmėdamas XIX amžiaus Lietuvos 
Bažnyčios ir kultūros istorijos studijas. Anot Stakausko, 

Valančiaus lietuviškąjį nusistatymą liudija: 

1) jo prisirišimas prie gimtosios kalbos; 

2) jo įvairaus turinio lietuviškų knygų leidimo ir platinimo veikla; 

3) lietuvių kalbos palaikymas parapinėse mokyklose; 

4) jo pastangos įvesti lietuvių kalbą į pradžios mokyklas ir į gimnazijas; 

5) jo pastangos įkurti gimnaziją su dėstomąja lietuvių 1 

6) jo lietuviškoji bažnytinė politika; 

7) amžininkų atsiliepimai kaip apie lietuvybės mylėtoją.2? 


Nepaisant kai kurių nesutarimų tarp oponentų, ne paskutinėje vietoje 
buvusio ideologinio konflikto tarp klerikalinės ir liberaliosios orien- 
tacijos šalininkų, diskusija buvo etiška ir iki šiol laikytina istorijos 
mokslo pliuralizmo pavyzdžiu. 


Lietuvos XIX amžiaus istoriografija išeivijoje 


Antrojo pasaulinio karo pabaigoje į Vakarus pasitraukę (o pasitraukė 
berods dauguma profesionalių istorijos tyrinėtojų) ir jau išeivijoje su- 
brendę lietuvių istorikai bandė tęsti Nepriklausomos Lietuvos laikų 
istoriografijos tradicijas. Žinoma, specifinės emigracijos sąlygos nega- 
lėjo nepaveikti ten rašomų Lietuvos istorijos darbų. Negalėdami pri- 
eiti prie pagrindinių Lietuvoje ir Sovietų Sąjungoje likusių istorijos 
šaltinių, pirmiausia archyvų, išeivijos istorikai negalėjo rašyti ana- 
litinių, nauja faktografine medžiaga paremtų monografijų, nagrinė- 
jančių vieną ar kitą XIX amžiaus istorinę problemą. Tačiau dalis isto- 
rikų sugebėjo net toli nuo Lietuvos dirbti savo darbą, pakartodami 
senus straipsnius arba, kaip Vaclovas Biržiška, net išleisdami - su 
didesniais ar mažesniais medžiagos nuostoliais - tai, ko nesuspėjo 
padaryti Lietuvoje. Išskirtinė jo Aleksandryno“ reikšmė. Bene geriausia 
iš visų iki šiol pasirodžiusių Valančiaus biografijų taip pat priklauso 
Vaclovo Biržiškos plunksnai.?! 

Kita vertus, išeivijoje pats istorinių darbų rašymas ir publikavimas 
įgavo gerokai kitokią nei Tėvynėje prasmę. Istoriografija vėl tapo ne 
tiek tautos ir Tėvynės pažinimo bei jos kūrimo (per tautos švietimą) 

būdu, kiek kovos dėl pačios išeivijos, kaip neokupuotos, neasimiliuo- 
tos Lietuvos dalies, dvasinio potencialo Tėvynės išlaisvinimui kau- 
pimo priemone. Todėl neatsitiktinai išeivijos istorikai didžiausią dė- 
mesį skyrė tautos ir valstybės istorijos kelio, jos etapų ar reiškinių 
apmąstymui. Tai būdinga ir monografiniams (pagal analizės objektą), 
ir sintetiniams apibendrinamojo pobūdžio darbams, ir nesvarbu kny- 
gos ar straipsnio pavidalu tie darbai pasirodė. 

Pirmasis ir bene didžiausias bei reikšmingiausias tokio pobūdžio 
darbas — Mykolo Biržiškos dviejų tomų veikalas Lietuvių tautos kelias 
į naująjį gyvenimą 3? Šios knygos pirmasis tomas paties autoriaus buvo 
pavadintas „Galvojimai apie tautą savyje ir kaimynų tarpe“, o antrasis — 
„Tremtyje atsidūrusio amžininko prisiminimai ir atmintiniai paste- 
bėjimai“. Pagrindinė knygos tema - lietuvių virsmas modernia tauta, 
kuri baigiantis Pirmajam pasauliniam karui paskelbė nepriklausomy- 
bę irją apgynė. Griežtų chronologinių rėmų „galvojimai ir pastebėji- 
mai“ neturi, tačiau jie, be abejo, koncentruojasi apie XVIII amžiaus pa- 
baigos-XX amžiaus pradžios Lietuvą. „Galvojimai“ sistemingi, tačiau 
sistema kuriama ne nuoseklios istorinės faktografijos pagrindu, o ap- 
mąstant Lietuvos geopolitinės bei geokultūrinės aplinkos, etnosocia- 
linės ir socialinės-kultūrinės struktūros, tautos mentaliteto pokyčius. 
Autoriaus dėmesio centre - tolimi ir artimi kaimynai, darę įtaką Lie- 
tuvai, pačios Lietuvos tautinės mažumos, luomai, socialinės bei 10- 
kalinės etnografinės grupės, kaimo ir „užkaimio“ (Mykolo Biržiškos 
terminas) kultūra, tautinio atgimimo bei nacionalinio judėjimo veikė- 
jai, to laikotarpio visuomeninės politinės ir kultūrinės organizacijos bei 
pats procesas. Mykolas Biržiška neabejojo, kad moderni lietuvių tauta 
susiformavo valstietijos pagrindu, kad „liaudžiai virstant tauta“ di- 
džioji dalis kažkada lietuvių kalbą užmiršusių bajorijos ir kitų sluoks- 
nių atstovų tapo svetimtaučiais savame krašte. Tačiau, jo nuomone, 
teigiant, kad tik liaudis išlaikė lietuvybę, nereikia daryti klaidingos ir 
nuolat kartojamos išvados, 
jog tiktai valstiečiai [...] vieni bebus ją išlaikę, jog esanti išlaikyta tik kaimo lietu- 
vybė. Kad ji sudarė vyriausią, tvirčiausią ir seniausią naujybinės lietuvių kultūros 
pagrindą, tai tiesa, kuri betgi reikalinga dar papildyti tuo, kad lietuvybei išlaikyti 
nemažai svėrė ir po tokiu pat šiaudiniu stogu seniau gyvenusi bajorija, kurios 
įtaka reiškiasi tajai pat kaimo ir tautos kultūrai.33 
Kartu jis akcentavo, kad nėra negalimas visų krašte gyvenančių sve- 
timtaučių grįžimas į tautą ir jų įsiliejimas įjos kultūrą. Vis dėlto My- 
kolo Biržiškos knyga, panėšėdama labiau į istorinę-kultūrologinę 
moderniosios lietuvių tautos tapsmo studiją, išleido iš akiračio ne- 
mažai ir to laikotarpio proceso siužetų. 


35 


XIX AMŽIAUS TYRINĖJIMŲ APŽVALGA 


Kitas didžiulę vertę turintis, mus dominantį laikotarpį analizuo- 
jantis išeivijos istoriografijos veikalas - Prano Čepėno Naujųjų laikų 
Lietuvos istorija.?* Šis tipiškas faktografinis apibendrinantis darbas, 
skirtas 1863-1914 metų Lietuvos istorijos laikotarpiui, - išsamiausia 
Lietuvos istorijos istoriografijoje šio laikotarpio apžvalga, kritiškai 
įvertinanti visą ligtolinės istoriografijos (taip pat ir sovietinės Lietuvos 
istorikų darbus) pasiekimus. Autoriaus tikslas, jo paties žodžiais ta- 
riant, pavaizduoti „lietuvių tautos išeitą kelią valstybingumui atsteig- 
ti“35, Čepėnas, knygos pradžioje išaiškinęs klausimus - kas yra tauta, 
kaip istorijoje kinta jos samprata - toliau išsamiai aptaria Lietuvos si- 
tuaciją XIX amžiaus antrojoje pusėje-XX amžiaus pradžioje: Rusijos 
valdžios sistemą, rusinimo politiką ir pasipriešinimą jai. Atskirame sky- 
riuje nagrinėjamas istoriškai susiklostęs lenkinimo mechanizmas. Išsa- 
miai aptartas lietuvių tautinio atgimimo procesas, lietuvių politinių 
partijų ir grupuočių kūrimasis bei veikla, XIX amžiaus pabaigos-XX 
amžiaus pradžios socialinis ekonominis gyvenimas ir lietuvių kul- 
tūrinė veikla. Nors knygoje yra nemažai ekskursų ir į XIX amžiaus 
pirmąją pusę, tačiau, suprantama, išsamesnės šio laikotarpio analizės 
nėra. O tai reiškia, kad ir tie procesai, kurie vyko XIX amžiaus antrojoje 
pusėje-XX amžiaus pradžioje, liks istoriškai nepakankamai „įrėmin- 
ti“, nes daugelio jų genezė ir pradžia - ankstesniame laikotarpyje. 

Prie žymiausių XIX amžiaus Lietuvos istoriografijos pasiekimų 
reikia skirti ir Vinco Trumpos darbus. Nors solidžiausias jo tyrinėji- 
mas Napoleonas, Baltija, Amerika priklauso visuotinės istoriografijos 
tematikai, tačiau aibė straipsnių, nagrinėjančių ir bendruosius ar net 
metodologinius to laikotarpio Lietuvos istorijos klausimus, ir atskiras 
temas ar siužetus, leidžia susidaryti ganėtinai vientisą, spalvingą ir 
reljefišką XIX amžiaus Lietuvos istorijos vaizdą. Tai ypač išryškėjo, 
kai pagrindiniai Trumpos straipsniai išėjo atskira knyga Lietuva XIX 
amžiuje. Trumpa, vienintelis Lietuvos istorikas, bandęs konceptualiai 
aiškintis XIX amžių kaip vientisą epochą, pateikė Lietuvos XIX am- 
žiaus istorijos modelio variantą. Jis rašė: 


Nors mūsų XIX amžių reikia skelti į dvi gerokai skirtingas viena nuo kitos puses, 
tačiau vargu galima sutikti su dabartiniais („tarybiniais“) Lietuvos istorikais, kurie 
pirmąją XIX a. pusę (ligi 1861 m.) laiko tik paprasta XVIII a. tąsa, priklausančia 
vadinamajai feodalizmo gadynei. O nuo 1861 m. prasidėjusi kapitalizmo gadynė. 
Ir giliau nestudijavusiam Lietuvos istorijos turi būti aišku, kad tokia periodizacija 
nėra organiškai išaugusi iš paties istorinio vyksmo, bet lyg dirbtinai primesta iš 
viršaus.3* 


Anot Trumpos, Lietuvos XIX amžiaus istorijos modelio sudėtinės da- 
lys yra: lenkų-rusų konfliktas; lietuvių-lenkų konfliktas; lietuvių-rusų 

konfliktas. Lietuvių-lenkų kontliktas prasidėjo XIX amžiaus pradžioje 
kai kilo žemaičių sąjūdis, „kuriam, be garsios Lietuvos praeities, pa 
rūpo dar ir dabartinė lietuvių tauta su savo kalba, papročiais, liaudie: 
kūryba“??. Trumpos nuomone, iki tol Lietuvos, kaip socialinio ir poli 
tinio vieneto, nebuvo - ji buvo virtusi Lenkijos dalimi. 

Tokia tad Trumpos XIX amžiaus istorijos koncepcija, tiesą sakant 
teoriškai pagrindžianti ir nuosekliai išgryninanti XX amžiaus lietuviu 
tautinėje savimonėje vyraujančią nuostatą į praėjusio šimtmečio Lie- 
tuvos istoriją ir apskritai į Lenkijos-Lietuvos valstybių ir unijinių tra- 
dicijų raidą. Tiesa, pastaruoju metu iš tikrųjų vis labiau įsitvirtina ii 
kitas požiūris - XIX amžiaus Lietuvos istorijoje matyti tik lietuvių 
rusų konfliktą. 

Iš negausių, atskiroms XIX amžiaus problemoms skirtų monogra- 
finių tyrinėjimų, pasirodžiusių išeivijoje, reikėtų išskirti Kosto Jur- 
gėlos studiją apie 1863-1864 metų sukilimą?“ (autorius kažkodėl nuro- 
do 1862-1864 metus), Juozo Jakšto straipsnius, kuriuose nagrinėjame 
XIX amžiaus istorinė mintis“, Kazio Pakšto istorinės demografijos 
tyrinėjimus“? ir Kajetono Juozo Čeginsko straipsnius, skirtus Lietuvo: 
nutautinimo veiksniams aptarti.“ Kiti darbai, pavyzdžiui, autoriu 
kolektyvo 1957 metais Čikagoje išleistas straipsnių rinkinys Kovo: 
metai dėl savosios spaudos, tenkinasi prieškarinės istoriografijos pasie- 
kimų perpasakojimu.*2 

Kur kas vertingesni, ir ypač faktografiniu požiūriu, yra išeivijoje 
išleisti XIX amžiaus pabaigos-XX amžiaus pradžios lietuvių nacio- 
nalinio judėjimo veikėjų memuarai.“ Sąlygos tokią literatūrą leist. 
išeivijoje buvo kur kas palankesnės nei sovietinėje Lietuvoje - buvc 
galima pasakyti, ką iš tikrųjų galvoji. Panašiai vertintini ir emigracijoje 
išleisti kai kurių minėto laikotarpio veikėjų biografiniai tyrimai.44 

Atskirai ir kaip tam tikrą išimtį reikia paminėti jaunosios išeivijos 
kartos istoriką Saulių Sužiedėlį, kurio publikacijoms, pasirodžiusiom: 
lietuvių ir anglų kalbomis ir paremtoms svariu disertaciniu darb 
Užnemunės lietuvių valstiečiai XIX a. pirmojoje pusėje (anglų kalba) 
netinka mūsų išdėstytos išeivijos istoriografijos charakteristikos. Vie- 
nerius metus praleidęs Varšuvos ir Lomžos archyvuose, Sužiedėlis 
gerokai praplėtė XIX amžiaus Lietuvos istorijos šaltinių bazę, išsamia 
aprašė etnosocialinius procesus tos Lietuvos dalies valstietijoje, kur 
praėjusio amžiaus pabaigoje tapo lietuvių atgimimo vėliavnešiu. Deja 
Sužiedėlio disertacija iki šiol lietuvių kalba nėra publikuota. 

Sovietinio laikotarpio Lietuvos istoriografija 


Po Antrojo pasaulinio karo Lietuvai vėl tapus LTSR, komunistinė val- 
džia įpareigojo Lietuvoje likusius ir naujai ruošiamus istorikus, tiks- 
liau, jų vadovus, kuo skubiau parašyti marksistinę Lietuvos istoriją, 
sutriuškinti „buržuazinę“ Lietuvos istorijos sampratą. Daug galvos 
sukti, kaip tai padaryti, nereikėjo. Visoje Sovietų Sąjungoje istorikai 
naudojosi viena, iš bendrosios marksistinės sociologijos „pasisko- 
linta“ schema, kuri visų šalių ir tautų istorijas darė tipologiškai pa- 
našias, besiskiriančias daugiausia tik konkrečiais faktais. Buvo aišku, 
ką reikia politiškai bei idėjiškai išryškinti Lietuvos istorijos raidoje. 
Ši „užduotis“ buvo suformuluota, žinoma, netiesiogiai, naujajame 
LTSR himne. Reikėjo parodyti, kad „tarybinę Lietuvą liaudis sukūrė, 
už laisvę ir laimę kovojus ilgai“ ir kad lietuvių tautai „padėjo kovoj 
didi rusų tauta“. Žodžius „kovojus ilgai“ norint buvo galima suprasti, 
kad kovota nuo pat istorijos pradžios. 

Pirmosios marksistinės akademinės Lietuvos istorijos rašymui va- 
dovavo Juozas Žiugžda, nepriklausomybės laikotarpiu dirbęs mo- 
kytoju lituanistu gimnazijoje, nuo 1940 metų tapęs LTSR liaudies 
švietimo komisaru, vėliau ministru, o 1945-aisiais pasidaręs istorijos 
profesoriumi ir akademiku, Mokslų Akademijos Istorijos instituto 
direktoriumi. Tačiau dirbti nebuvo lengva. Matyt, trūko jėgų. Reikėjo 
brandinti naujus autorius, nes negausūs senieji istorikai, ypač paty- 
rę, tokie kaip Ignas Jonynas, Augustinas Janulaitis, švelniai tariant, 
aktyvumo nerodė. Tad naujoji tritomė Lietuvos TSR istorija, aprėpian- 
ti laikotarpį nuo seniausių laikų iki 1940 metų, pasirodė tik šeštojo 
dešimtmečio pabaigoje-septintajame dešimtmetyje. Lietuvos XVIII 
amžiaus pabaigai-XX amžiaus pradžiai šiame veikale buvo skirta 
dalis pirmojo tomo ir visas, bemaž 43 spaudos lankus sudarantis 
antrasis tomas.“ Šio tomo autoriai ar redaktoriai visą aptariamą lai- 
kotarpį suskirstė pagal marksistinę sociologinę schemą į tris perio- 
dus: 1) 1795-1861 metai —- „feodalizmo irimas ir kapitalistinių san- 
tykių formavimasis“; 2) 1861-1900 metai - „kapitalizmo kilimas“; 
3) 1901-1917 metai — „imperializmo ir buržuazinių-demokratinių 
revoliucijų laikotarpis“. Tokia periodizacija ir pačiu medžiagos iš- 
dėstymu bei interpretavimu buvo siekiama parodyti, kaip Lietuvos 
liaudis, visą laiką kovodama prieš išnaudotojus, juda per formacijų 
raidą socializmo link. Veikale labai mažai vietos skiriama carizmo 
nacionalinei politikai Lietuvoje, nėra net sąvokų „tautinis atgimi- 
mas“ ar „nacionalinis judėjimas“. Kalbama tik apie „liaudies masių 
išsivaduojamąjį judėjimą“, t.y. apie liaudies kovą prieš išnaudotojus, 

atseit vedančią į socializmą. Tiesa, yra skyrius, pavadintas „Lietu- 
vių nacijos susiformavimas. Lietuvių liaudies kova prieš nacionaline 
priespaudą“, bet ir ši kova traktuojama iš esmės kaip klasių kovos 
forma, kuriai plėtotis dargi trukdė, anot Ziugždos, lietuvių bur- 
žuazija (taip čia vadinama iš valstiečių kilusi lietuvių inteligentija, 
leidusi Aušrą, Varpą, Tėvynės sargą ir kitus spaudinius). Savaran- 
kiškais valstietiškais sukilimais veikale laikomi ir 1830-1831 be: 
1863-1864 metų sukilimai, kuriems tuo pat metu vykęs lenkų sąjū- 
dis vėlgi trukdęs. Aptariant 1905-1907 metų revoliuciją, specialia: 
šalia brukamas ir bendra rusiška vaga plaukęs nelietuviškas Lietu- 
vos miestų darbininkų judėjimas ir Lietuvos valstiečių kova, turėjus: 
tautinio išsivaduojamojo judėjimo pobūdį. Galima sakyti, visiška: 
ignoruotas Lietuvių susivažiavimas, arba Didysis Vilniaus Seimas, - 
įvykis, turėjęs milžiniškos reikšmės lietuvių, kaip etnosocialinės i: 
etnopolitinės bendrijos, susiformavimui. 

Tokia tad pagrindinė pirmosios stambios, marksistine vadinamos 
žiugždiškos, arba „juodosios“ (taip dviprasmiškai ir, žinoma, neotfi- 
cialiai buvo vadinama knyga sveiką protą ir sąžinę turinčių sovietinė: 
Lietuvos istorikų, mat knygos viršelis - juodas), XIX amžiaus Lietuvos 
istorijos raidos koncepcija, susijusi su stalinietiška marksizmo inter. 
pretacija. Tokia ideologiškai tiesmuka, neretai su sveiku protu prasi- 
lenkianti ir falsifikacijos nevengianti XIX amžiaus istorijos (beje, kair 
ir kitų periodų) schema negalėjo patenkinti daugelio Lietuvos istori: 
kų. Tačiau po karo susiformavusi istorikų karta, dėl politinių priežas- 
čių negalėdama atvirai pasisakyti prieš Žiugždos vadovaujamo kolek-: 
tyvo sukurptą koncepciją, savo tyrinėjimuose apskritai ėmė vengt 
konceptualumo, linko į faktografiją, tyrinėjo konkrečias, siauresne: 
temas, kurios leido daryti išvadas apibendrinant šaltiniuose užfik: 
suotus faktus - šitaip būdavo išvengiama marksistinės-stalininės prie: 
vartos ir buvo galima pasakyti daugiau tiesos. Šia prasme sovietinė: 
XIX amžiaus Lietuvos istoriografijos etapas, tęsęsis, galima sakyti 
beveik iki nepriklausomos Lietuvos valstybės atkūrimo deklaravimo 
davė nemažai faktografiniu požiūriu vertingų ir nesenstančių mono: 
grafinių tyrinėjimų, o oficiali komunistinė cenzūra nuolat su nerimi 
sekė naujų minčių pasirodymą istorikų tekstuose. 

Bene produktyviausiu ir visapusiškiausiu šiuo istoriografijos rai 
dos etapu (sąlygiškai jį galima pavadinti „požiugždiniu“) Lietuvo: 
XIX amžiaus istorijos tyrinėtoju tapo Vytautas Merkys. Jo plunksna 
priklauso kapitalinė monografija apie Lietuvos pramonės raidą i: 
darbininkų klasės formavimąsi 1795-1900 metais.** Tokios pat fakto 
grafiškai fundamentalios ir dvi šio autoriaus knygos, skirtos lietuvit 

spaudos draudimo ir kovos prieš tą draudimą bei slaptosios lietuvių 
spaudos atsiradimo ir platinimo istorijai.47 Prie šios grupės galima pri- 
durti ir monografiją apie narodnikų bei pirmųjų marksistų veiklą 
Lietuvoje.** Merkys yra parašęs ir populiaresnių, publicistine fraze 
pagyvintų, tačiau nuo faktų nenutolusių knygų apie Daukantą, Da- 
levskių šeimą, Liudviką Janavičių*? bei, žinoma, daugybę įvairiems 
XIX amžiaus Lietuvos istorijos epizodams ir veikėjams skirtų straips- 
nių.*? Jau po nepriklausomybės atkūrimo Merkys paskelbė savo dau- 
gelio metų kruopštaus archyvinio ir bibliografinio darbo vaisių — 
knygnešių, daraktorių ir spaudos laikytojų, įkliuvusių caro valdžiai, 
biobibliografinį žodyną, kuriame aprašyti 2467 asmenys ir dar dau- 
giau kaip 700 atvejų, kai valdžiai nepavyko surasti kaltininkų?! 1994 
metais išėjo ir Merkio knyga Knygnešių laikai. 1864—1904?2, kurią su- 
daro dvi anksčiau ta tema publikuotos monografijos, padarius jose 
nedidelių kosmetinių pataisymų, išmetus sovietmečio leidybos sąly- 
gomis būtinus „ideologinius perkūnsargius“. 

Leono Mulevičiaus, Mečislovo Jučo ir Antano Tylos kruopščių ir 
fundamentalių darbų dėka buvo nuosekliai ištirtas XIX amžiaus ant- 
rosios pusės-XX amžiaus pradžios Lietuvos valstiečių judėjimas. O 
visapusiškesnis XIX amžiaus pirmosios pusės Lietuvos kaimo gyve- 
nimo vaizdas atskleistas Juozo Jurginio Lietuvos valstiečių istorijoje.“* 
Jučo XVIII amžiaus pabaigos-XIX amžiaus pradžios agrarinių san- 
tykių tyrinėjimai įgalino fundamentaliau iškelti ir nušviesti baudžia- 
vos irimo Lietuvoje problemą.55 Su šia problematika susiję ir dviejų 
Lietuvoje dirbusių rusų istorikų Tatjanos Koniuchovos ir Valentino 
Neupokojevo tyrimai, skirti XIX amžiaus antrojo trečdalio agrarinei 
carizmo politikai Lietuvoje ir jos pasekmėms nušviesti."* Taip pat 
pažymėtina, kad išsami ir objektyvi Tylos monografija apie 1905 metų 
revoliuciją Lietuvos kaime sudavė rimtą smūgį sovietiškai ideologi- 
zuotam požiūriui į šią problemą? Beje, už tai Tyla buvo kritikuoja- 
pozicijose likusieji tyrinėtojai jį kaltino objektyvizmu ir pasidavimu 
buržuazinių šaltinių bei literatūros įtakai.? 

Keletas monografijų sovietinėje lietuvių istoriografijoje yra skirta 
ir XIX amžiaus abiejų ginkluotų sukilimų problematikai. Bet tik dvi 
išjų (Onos Maksimaitienės“? ir Felikso Sliesoriūno“?) skirtinos požiugž- 
dinės istoriografijos krypčiai, kitos dvi (Leono Bičkausko-Gentvilos ir 
Stanislovo Lazutkos)“! lieka žiugždinės (marksistinės-stalininės) sche- 
mos rėmuose. Žinoma, pastarajai krypčiai priklauso ir paties Žiugž- 
dos knyga apie Antaną Mackevičių.*? Tiesa, antrajame šios knygos lei- 
dime galima pastebėti bent kiek visapusiškesnį sukilimo vertinimą. 

Nemažą indėlį į XIX amžiaus antrosios pusės lietuvių nacionalinio 
judėjimo tyrimą įnešė Rimantas Vėbra, parašęs monografijas apie 
Lietuvos katalikų dvasininkijos padėtį ir vaidmenį to laikotarpio vi- 
suomenės gyvenime bei apie pačios lietuvių visuomenės socialinę 
struktūrą.“ Vėbrai būdingas skvarbesnis, konceptualesnis žvilgsnis į 
nagrinėjamas problemas, nors kartais iš jo darbų dvelkteli ir mark- 
sistinis dogmatizmas. Pastarasis bruožas prasikiša ir Edvardo Vid- 
manto veikale Katalikų Bažnyčia ir nacionalinis klausimas Lietuvoje 
XIX a. antroje pusėje-XX a. pradžioje.“ 

Bene produktyviausio Lietuvos Didžiosios Kunigaikštijos užsienio 
politikos tyrinėtojo Broniaus Dundulio monografija, skirta Napoleono 
veikimui Lietuvoje, yra iš esmės tik šiek tiek perdirbtas (minimaliai 
prisitaikant prie sovietinės ideologijos reikalavimų) jo dar prieš karą 
Paryžiaus Sorbonos universitete parašytos ir apgintos daktaro diser- 
tacijos (paskelbtos ir atskira knyga prancūzų kalba) variantas.“ (So- 
vietai Dunduliui Sorbonos universiteto suteikto daktaro laipsnio ne- 
pripažino, tad sovietiniais metais disertacijas teko ginti iš naujo ir kita 
tematika.) Tęsdamas Napoleono temą, Dundulis parašė ir nedidelį 
populiarų darbą, skirtą Napoleono imperijos žlugimo laikotarpiui 
(1813-1815 metai), kuriame aptarti ir su tuo susiję Lietuvos istorijos 
klausimai.“ 

Savitą vietą pokarinėje Lietuvos istoriografijoje užima Lukšienės 
kapitalinės monografijos, skirtos XIX amžiaus pirmosios pusės Lietu- 
vos mokyklos istorijai ir XVIII amžiaus antrosios pusės-XIX amžiaus 
pirmosios pusės ugdymo minties raidai analizuoti.“ Platus kultūrolo- 
ginis požiūris leido autorei tartum nepastebimai peržengti sovietinei 
istoriografijai privalomą klasinio požiūrio į istoriją kordoną ir į ana- 
lizuojamus reiškinius žvelgti iš bendražmogiškų vertybių taško. Bene 
didžiausias konceptualus Lukšienės pasiekimas - tai lenkiškųjų ir 
lietuviškųjų pradų išskyrimas iš pirmo žvilgsnio lenkiškoje, bet dau- 
giau heterogeniškoje, LDK bajoriškoje kultūroje. 

Artimi savo tematika Lukšienės tyrimams ir Broniaus Genzelio 
darbai.“ Autorius atskleidė Lietuvos XIX amžiaus visuomeninio-po- 
litinio ir kultūrinio gyvenimo švietėjiškas intencijas ir tendencijas, 
vienas pirmųjų bandė aiškinti kultūrų sąveikos, samplaikos ir diferen- 
ciacijos problemas XIX amžiaus Lietuvoje, iškėlė „paribio kultūros“ 
koncepcij ą, kuri tačiau, būdama daugiau kultūrologinės-socialinės ar 
kultūrfilosofinės prigimties, toli gražu nepaaiškina visų istorinių XIX 
amžiaus Lietuvos etnosocialinių procesų peripetijų. 

Devintojo dešimtmečio viduryje sovietinėje Lietuvos istoriogra- 
fijoje pagaliau pasirodė apibendrinantis darbas Lietuvių nacionalinis 

išsivadavimo judėjimas (lizi 1904 metų)“, skirtas bene pagrindinei XIX 
amžiaus Lietuvos istorijos problemai - lietuvių tautiniam atgimimui, 
kuris sovietinės ideologijos kontekste buvo traktuojamas kaip lietuvių 
nacionalinio išsivadavimo judėjimas. Problematikos apimtimi ir fak- 
tografija tai, be abejo, plačiausias darbas lietuvių istoriografijoje. Ta- 
čiau politiniai-ideologiniai varžtai ir stereotipai, klasinio požiūrio 
akcentavimas neleido autoriams parodyti adekvataus lietuvių tau- 
tinio atgimimo vaizdo. Kolektyvinis darbo pobūdis lėmė tam tikrą 
mozaikiškumą ir išvadų prieštaringumą. 

1985 metais išėjęs naujos akademinės Lietuvos TSR istorijos pir- 
masis tomas?? rodo, kad sovietinio laikotarpio Lietuvos istoriografi- 
ja taip ir neišsivadavo iš jai primestų ideologinių-metodologinių 
schemų. Tai atsispindi tomo struktūroje (periodizacijoje). Ji iš esmės 
liko tokia pati, kaip ir Žiugždos redaguotoje istorijoje. Tiesa, skyre- 
liai ir skyrių paragrafai parašyti ne Žiugždos metodika, o apibend- 
rinant faktografinę medžiagą, todėl labai informatyvūs ir vertingi. 
Realiau traktuojami ir abu ginkluoti sukilimai. Jie jau laikomi ne 
valstiečių sukilimais, o bajorijos vadovaujamais bandymais išsiva- 
duoti iš rusų valdžios jungo. Ir vis dėlto pagrindines Lietuvos XIX 
amžiaus istorijos problemas šioje faktų ir temų mozaikoje nelengva 
užčiuopti. Pavyzdžiui, nacionalinis judėjimas aptariamas skyrelyje 
„Klasės ir klasių kova“. 

Baigiant sovietinio laikotarpio Lietuvos istoriografijos, skirtos XIX 
amžiaus problematikai, apžvalgą, reikia pažymėti, kad šiai epochai 
pažinti svarbūs ir gausūs monografiniai tyrimai, skirti rašytojų, poetų 
bei kitų kultūros veikėjų gyvenimui ir kūrybai, kurie pratęsia laisvos 
Lietuvos tyrinėtojų prieškaryje pradėtą darbą. 


Du požiūriai į Lietuvos XIX amžiaus istoriją 


Nėra abejonės, kad pagrindinis XIX amžiaus Lietuvos istorijos klau- 
simas — kaip senoji, unijinė, 1795 metais žlugusi Lietuva virto naująja 
demokratine Lietuva, 1918-aisiais paskelbusia savo nepriklausomy- 
be? Šis klausimas skyla į daugybę atskirų dalių ir aspektų, tai yra 
savarankiškų klausimų. Kas buvo Lietuva 1795 metais? Kaip kūrėsi 
naujoji Lietuva, tai yra moderni lietuvių tauta? Koks santykis tarp 
senosios ir naujosios Lietuvos? 

Visus egzistuojančius, individualiai skirtingus atsakymus į šiuos 
klausimus galima apytikriai perskirti į dvi grupes. 

Vienos sampratos pagrindiniai teiginiai būtų tokie: LDK unijoje su 
Lenkija iki pat 1795 metų išlaikė savo valstybingumą; ji žlugo kartu 
su Lenkija dėl grobikiškos kaimynų politikos „ir tuojau pat [kaip 
šaržuoja Trumpa] prasidėjo didvyriška kova su žiauriu okupantu ir 
už Lietuvos nepriklausomybės atstatymą'*!; svarbiausi tos kovos eta- 
pai - 1830-1831 ir 1863-1864 metų sukilimai, knygnešių epopėja, 1905 
metų revoliucija bei Didysis Vilniaus Seimas ir pagaliau 1918 metų 
vasario 16 dienos Aktas. 

Kitos sampratos pagrindinis turinys toks: po Liublino unijos Lie- 
tuvos viešpataujantys sluoksniai ilgainiui sulenkėjo ir LDK praktiškai 
prarado savo valstybingumą bajoriškoje Abiejų Tautų Respublikoje, 
virto Lenkijos provincija; sulenkėjusi Lietuvos bajorija ir XIX amžiuje 
kartu su lenkais siekė atkurti 1772 metų Lenkijos valstybės ribas, ta- 
čiau tuo metu, irstant feodalizmui, o ypač po baudžiavos panaikini- 
mo tautiškai atgimė lietuviškumą išlaikiusi valstietija, kuri, vadovau- 
jama demokratiškai nusiteikusios iš jos gretų kilusios inteligentijos, 
pradėjo kovą dėl tautos suverenumo ir 1918-1920 metais iškovojo per- 
gale, tegul ir nelabai džiaugsmingą dėl dalies (bemaž trečdalio) lietu- 
vių istorinių-etmografinių žemių rytuose ir pietryčiuose praradimo. 

Žinoma, tokia reljefiška forma šios sampratos egzistuoja tik masi- 
nėje sąmonėje ir paraistoriniuose, arba gretimų istorijai sričių, teks- 
tuose, tačiau, šiaip ar taip, istoriografija leidžia egzistuoti tokioms 
sampratoms. Beje, pirmąją sampratą Trumpa linkęs vadinti romantine 
ir dominuojančia istoriografijoje. Jis jai priskiria Mykolą Romerį, Vac- 
lovą ir Mykolą Biržiškas, lenkų istoriką Jerzy Ochmanūskį, sovietinę 
Lietuvos istoriografiją (matyt, omenyje turimi akademiniai apibend- 
rinamieji Lietuvos istorijos veikalai). Antroji samprata vadintina, anot 
Trumpos, realistine. Jai atstovauja „kai kurios Petro Klimo, Jono To- 
toraičio, Povilo Šležo studijos [...]“72. Na ir, žinoma, pats Trumpa yra 
padėjęs nemažai pastangų šiai sampratai pagrįsti. 

Deja, nesunku įsitikinti, kad tikrovėje yra ne visai taip, kaip įro- 
dinėja Trumpa. Tautinėje savimonėje dominuojanti samprata yra bū- 
tent antroji — „realistinė“, nors, gerai pažiūrėjus, joje realizmo ne 
daugiau nei pirmojoje romantizmo (galima būtų teigti atvirkščiai). Ir 
apskritai skirtumą tarp šių dviejų pažiūrų istoriografijoje lėmė ne (ar 
ne tiek) realistinė ar romantinė mąstysena, o skirtingos paties isto- 
rizmo principo traktuotės. 

„Realistams“ labiausiai rūpi išsiaiškinti, „kaip kūrėsi dabartis“. Tai 
iš tikrųjų „vienas pagrindinių kiekvieno istoriko uždavinių“?. Šis 
uždavinys, jo sprendimas ir daro istorijos mokslą prasmingą, reika- 
lingą visuomenei. Tačiau dažnai atsitinka taip, kad praeityje imama 

ieškoti tik dabarties užuomazgų ar prielaidų, nematant, nepripažįs- 
tant iš esmės, kad istorija slepia savyje alternatyvias raidos kryptis, 
nerealizuotas galimybes, kurios yra toks pat tikras istorinis reiškinys, 
kaip ir tai, kas įsitvirtino vėliau gyvenime. Istorija, istoriografija moks- 
lu tampa tada, kai ieško, nenustoja ieškoti atsakymo į klausimą, kodėl 
taip buvo, įvyko ar neįvyko. 

Šio klausimo požiūriu, XIX amžiaus pirmosios pusės lenkiškai kal- 
bantis, lietuviu save vadinantis Lietuvos bajoras nėra mažiau tikras 
dalykas nei XX amžiaus pradžios Lietuvos patriotas, nekenčiantis 
sulenkėjusios Lietuvos šlėktos kaip „šakos, atskilusios nuo tautos 
kamieno“. O klausimas, koks dabarties santykis su praeitimi, yra ne 
istorijos mokslo klausimas, o kultūrinės ir politinės praktikos klausi- 
mas. Deja, labai jau neretai atsitinka taip, kad pastarasis tampa isto- 
rijos mokslo klausimu, ir tada praeitis neišvengiamai ideologizuo- 
jama, modernizuojama, imama vertinti pagal dabarties kriterijus. Taip 
yra atsitikę ir su „realistinio“ galvojimo apie Lietuvos XIX amžių 
atstovais. Tad tikro realizmo yra nė kiek ne mažiau, o dažnai daugiau 
„romantikų“ Biržiškų ar Vandos Daugirdaitės-Sruogienės?* požiūryje 
į XIX amžių nei „realistų“ koncepcijoje. ' 


Šiuolaikinės lenkų istoriografijos tendencijos 


Prabėgę XX amžiaus dešimtmečiai ir politinės katastrofos lenkų isto- 
riografiją keitė kur kas mažiau negu mūsiškę. Greta kitų šio reiškinio 
priežasčių pabrėžtinas gyvybingumas istorijos mokyklos, kuri, susi- 
formavusi XX amžiaus pradžioje, per dvidešimtmetį taip sustiprėjo, 
kad Antrojo pasaulinio karo pasekmės ir Lenkijai primestas Sovietų 
Sąjungos satelito statusas su visais stalinizmui būdingais istorinės są- 
monės destrukcijos reiškiniais nesugriovė istoriografijos tradicijų. Ki- 
ta vertus, laikas ir politinės aplinkybės darė savo. Buvo prislopintos, 
sušvelnintos, tačiau neužmirštos Henryko Mošcickio dar tarpukaryje 
suformuluotos XIX amžiaus Lietuvos lenkiškumo idėjos. Daugumos 
pokarinėje Lenkijoje dirbusių istorikų pažiūros į XIX amžių Lietuvo- 
je buvo tos pačios endekiškos prigimties kaip ir jų pirmtakų ir gali 
būti iliustruotos žodžiais iš 1920 metų gegužės 5 dienos Vilniaus 
Stepono Batoro universitete skaitytos inauguracinės paskaitos, pa- 
vadintos „Lietuva ir Karūna padalijimų epochoje“: 

XIX amžiuje Unija įsiskverbė į kraują ir smegenis. Net pražydo nauju gyvybės 
raudoniu. Tiesiog nuostabus dalykas - būtent epochoje be valstybingumo, kada 

jau ne apiė' politiką buvo svarstoma, - seniai užsimezgęs, beveik nepertrauktas 
Lietuvos ir Karūnos ryšys egzistavo toliau ir stiprėjo; [...] Tai buvo idealus Unijos 
pratęsimo jausmas, kylantis iš būtinybės apginti ir išsaugoti brangiausius dva- 
sinius ir pilietinius turtus, kuriuos per amžius Lenkija davė Lietuvai. [...] Unija 
moraliai išgyveno padalijimus ir, nepaisant užkariautojų politikos, buvo doku- 
mentuota stipriau už pergamentus ir kietus antspaudus per visą padalijimų epo- 
chą nuolat pasireiškusia gyventojų tarpusavio trauka ir dalyvavimo bendruose 
išsivadavimo žygiuose faktais." 


Joje koncentruotai buvo išdėstyta tai, ką prezidentas ir istorikas aprašė 
savo vėlesniuose veikaluose.“ Tiesa, pokariniai Lenkijos istorikai 
dažniausiai nutyli Mošcickio nuolat pabrėžiamą rusų politikos siekį 
skatinti lietuvių atsiskyrimą ir antilenkiškumą, bet tai - kartais vie- 
šumon iškylantis teiginys, kuris visgi nėra kaip reikiant įvertintas. Juk 
kalbėti, kad lietuvių nacionalinis judėjimas buvo skatinamas rusų ir 
vokiečių politinių intrigų, nukreiptų prieš Lenkiją, ir užmiršti, kaip 
Mošcickis ir dauguma vėlesnių lenkų istorikų, jog dėl tų pačių poli- 
tinių intrigų Lietuvos bajorija buvo galutinai atplėšta nuo mūsų tauti- 
nio kamieno ir įstumta į lenkų glėbį - tai mažų mažiausiai vienpu- 
siška. Kiek Rusijos divide et impera politika davė lietuvybei, tiek - jei 
ne daugiau -išjos atėmė. Svarbiausia tai, kad lenkų istorikai ignoravo 
aplinkybę, jog minėtose XIX amžiaus pabaigos-XX amžiaus pradžios 
politinėse intrigose lietuviai iš politikos objekto pamažu darėsi tos 
politikos subjektu. 

Laikas ir Antrojo pasaulinio karo pasekmės didžiausią smūgį suda- 
vė Lietuvos Didžiosios Kunigaikštijos prisiminimais ir LDK pilietybės 
sentimentais gyvenančios vadinamosios kraštiečių (krajovcų) istorinės 
politinės minties srovei, kurią du pirmuosius XX amžiaus dešimtme- 
čius vairavo Tadas Vrublevskis ir Liudvikas Abramavičius, kuriai iš 
dalies atstovavo Konstancija ir R. Skirmuntai, Leonas Vasilevskis, He- 
lena Rėmerytė-Ochendowska etc. ir iš kurios išaugo Mykolo Romerio 
istorijos darbai. Krajovcai - Lietuvos bajorų palikuonys - jau XX am- 
žiaus antrajame ketvirtyje daugelio buvo laikomi socialiniu ir kultū- 
riniu anachronizmu. Jų federalizmas buvo nepriimtinas nei lenkų na- 
cionalistams, nei nepriKlausomos Lietuvos veikėjams. Dialoge apie 
Vilnių Czestawas Miloszas kalbėjo Tomui Venclovai: 


Lietuviai 1918-1939 metų laikotarpy nemėgo viso to, kas man buvo Vilniuje ar- 
tima: „krajovcų“, kurie kadaise nuėjo su Pilsudskiu. Kaip man atrodo, jie verčiau 


būtų turėję reikalą su anima naturaliter endeciana, nes tada bent aiškiai matomas 
priešas.7 


Būtent ši srovė, dvelkusi feodaliniu-aristokratiniu konservatyvizmu, 
po karo atsidūrė Londone, kur ėjo tęstinis leidinys Alma Mater Vilnensis, 

ir Paryžiuje. Nors tik nedaugelis lenkų istorikų emigracijoje galėjo 
remtis naujais Lietuvos XIX amžiaus šaltiniais (Stanislawas Kirko- 
ras??), tačiau savo eseistiniuose apmąstymuose, prisiminimais parem- 
tuose darbuose Waleryanas Meysztowiczius, Zygmuntas Jundzil- 
las, Kazimierzas Okuliczius, kiek labiau lietuvių skaitytojui žinomas 
Miloszas?? užfiksavo tą istorinės Lietuvos viziją, kuri verčia labai 
atsargiai vertinti daugelį XIX amžiaus reiškinių, o svarbiausia - imtis 
Lietuvos bajorijos istorijos tyrimų. 

Kita lenkų šiuolaikinės XIX amžiaus Lietuvos istoriografijos ten- 
dencija Henryko Lowmianskio įtakoje klostėsi Poznanėje. Ir nors Poz- 
nanės Adomo Mickevičiaus universiteto leidinys Lituano-Slavica Pos- 
nanensia nėra skirtas specialiai mūsų aptariamam laikotarpiui, tačiau 
jame atsispindi svarbiausi Poznanės mokyklos bruožai. Išskirtinė 
vieta joje priklauso Jerzy'ui Ochmanskiui, kuris savo Lietuvos istorijoje 
ir specialiai lietuvių atgimimui skirtoje studijoje Lietuvių tautinis- 
kultūrinis judėjimas XIX amžiuje (iki 1890 m.)'*? plačiausiai išdėstė 
Lietuvos XIX amžiaus koncepciją. Ochmanskis - tai istorikas litua- 
nistas tikrąja prasme. Skirtingai negu minėti krajovcai ar kiti išeiviai 
iš Lietuvos bajorijos, šis istorikas nesieja savo tyrimų su jokiais šaknų 
ieškojimo motyvais, o stengiasi būti akademiškai objektyvus, kartais 
netgi nuolaidus lietuviškajai istoriografijai. Paradoksalu, bet galima 
teigti, kad jo 1965 metais pasirodęs veikalas, kuriame plačiai naudo- 
jamasi lietuvių emigracijos sukurta ir XIX amžiui skirta literatūra, 
sovietinėje Lietuvoje įsikerojusiems rusofiliškiems marksizmo sar- 
gams neretai buvo kaip rakštis delne, o neturintiems kitos galimybės 
susipažinti su draudžiama išeivijos istoriografija Ochmanskio vei- 
kalas iš dalies kompensavo šį stygių. Autorius savitai išdėstė požiūrį 
į modernios lietuvių tautos tapsmą. Anot jo, pirmieji lietuvių tautinio 
atgimimo judėjimo požymiai pasireiškė jau XVI amžiaus pabaigoje ir 
plėtojosi toliau XIX amžiuje, o apie 1890 metus iš kultūrinio judėjimo 
virto politiniu išsivadavimo judėjimu. Toje ilgoje istorinio laiko at- 
karpoje Ochmanskis išskyrė keturis etapus: pirmasis - nuo XVI am- 
žiaus pabaigos iki XIX amžiaus pradžios; antrasis, vadinamas bajoriš- 
kuoju lietuvių atgimimo laikotarpiu, - nuo XIX amžiaus pradžios iki 
1863 metų; trečiasis - kovos dėl tautinės kultūros laikotarpis - 1863— 
1883 metai; o paskutinysis, prasidėjęs su Aušra ir pasibaigęs 1889 
metais, tai tikrasis atgimimas. Ochmanskio knyga, kaip pažymėjo jo 
recenzentai Lenkijoje, tai antra po Mykolo Romerio studijos lenkiškai 
parašyta knyga, kur autorius lietuvių atgimimą aprašo tarsi priim- 
damas lietuvišką poziciją.*! Tik toks skirtumas, kad Romeris išties 
pasirinko lietuvybę pilietine prasme, tad, sekant pačiu Ochmanskiu, 

Romerio veikalą apie Lietuvos tautinį atgimimą, nors rašytą lenkiš- 
kai, reikėtų priskirti prie lietuvių istoriografijos.** 

Sąmoningai stodamas tarsi į lietuviškas pozicijas, Ochmanskis ne- 
galėjo išvengti ir lietuviškos istoriografijos ydų. Nors laikotarpį iki 
1863 metų jis vadina bajoriškuoju lietuvių atgimimo etapu, tačiau 
heterogeniškos savo etnokultūrinė prigimtimi lietuvių bajorijos mi- 
sijos vertinimas vėlesniais dešimtmečiais yra tipiškai supaprastintas. 
Galima deklaruoti savo simpatijas lietuviams arba išlikti akademiškai 
šaltam jų atžvilgiu (Piotras Losowskis“?), bet supaprastinus etnosocia- 
linių ir etnopolitinių struktūrų aiškinimą Lietuvos XIX amžiaus isto- 
rijoje pasiekiamas panašus efektas. O supaprastinimu norisi vadinti 
istoriografijos tendencijas paversti Lietuvos bajorijos deklasacijos ir 
etninės diferenciacijos problemą lietuvių-lenkų santykių problema. 

Savitas LDK bajorijos vaidmuo lietuvių ir lenkų modernios tautos 
formavimosi kelyje kiek kitaip yra aprašytas Henryko Wisnerio““, Ju- 
liuszo Bardacho darbuose, kuriuose bandoma įsiskverbti į sudėtingus 
Lietuvos bajorų savimonės reikalus. Bardachas pastebėjo, kad tik XIX 
amžiaus pabaigoje formulė gens lituanus natione polonus atsiranda ir 
įsitvirtina literatūroje, o dviaukštė tautinės savimonės sandara nelei- 
džia vienareikšmiškai skirstyti praėjusio šimtmečio veikėjus į lenkus 
ir lietuvius.?5 

Paminėtinas ir kito poznaniečio Jano Jurkiewicziaus veikalas, skir- 
tas iš esmės 1905-1922 metų krajovcų politinės doktrinos analizei.š9 
Autorius pažvelgė į šią kryptį kaip į lenkų politinės minties periferiją, 
kartu kiek mažiau paliesdamas lenkiškai kalbančių lietuvių (Stanis- 
lovas Narutavičius, Mykolas Romeris) problemą. Gausi faktografinė 
medžiaga, politinių programų ir pažiūrų dėstymas plačiame socia- 
liniame kontekste iš dalies kompensuoja, bet dar daugiau parodo 
didelį lietuvių istoriografijos deficitą toje srityje, kuri galėtų būti pava- 
dinta ne tik lenkų politinės minties apraiška, bet ir lietuvių kultūros 
periferija, arba, Genzelio terminu, paribio kultūra. 


Atgimimo istorijos atgimimas 


Istorijai nuolat gresia pavojus tapti politikos tarnaite, o istorikui - pa- 
sidaryti politikos projektoriumi. Tai bendra istorijos mokslo yda, ypač 
išryškėjanti permainingo geopolitinio klimato zonose, kuriose vis dar 
kinta imperijų sienos, atsiranda ir nyksta valstybės, o istorija savo 
ruožtu grindžia arba neigia jų teises egzistuoti. Lietuvos XIX amžiaus 

istorijos tyrimų padėtis buvo nepavydėtina. Pusamžį trukusi lietuvių- 
lenkų kova dėl praeities, istorinių šaknų identifikavimo sunkumai, 
kultūrinio palikimo dalybos - visa tai neišvengiamai atspindėjo poli- 
tinių aktualijų reikmes. Paradoksalu, kad lenkų istorikams būdavo 
oponuojama tada, kaijų istoriografijos mokykla buvo ir mūsų istorikų 
pradžiamokslis. 

Tragiški 1940 metai ir nepriklausomos Lietuvos Respublikos žlu- 
gimas tiesiog mechaniškai suskaldė praėjusio šimtmečio istorijos tyri- 
nėjimo darbus. Sovietų aneksuotoje Lietuvoje likę ir naujai išugdyti 
istorikai aprašinėjo Rusijos viešpatystės Lietuvoje laikotarpį, patys 
gyvendami sovietinio režimo ir rusifikacijos sąlygomis. Per maža 
pasakyti, kad jiems grėsė pavojus tiesiogiai tarnauti užkariautojų 
politiniams sumanymams, kur ne kur pridengtiems pseudomark- 
sistinės ideologijos skraiste. Buvo nepaprastai sunku būti to laiko- 
tarpio istoriku ir nebūti politikos tarnaitės samdiniu. Savo ruožtu 
Vakaruose įsikūrę istorikai buvo atkirsti nuo pirminių XIX amžiaus 
istorijos šaltinių ir priversti istorijos moksle matyti politinės kovos 
dėl Lietuvos atgimimo formą. Tačiau XIX amžius ne tik domino, bet 
ir teikė gyvenimo patirties. Gal tardamas „išėjusiems negrįžti“ Marius 
Katiliškis kiek perlenkė, bet ne kažin kiek. Tikras sugrįžimas, pasak 
Arvydo Šliogerio, visada sunkus ir tragiškas. Tačiau be šito sugrįžimo 
ir susigrąžinimo neįmanomas nei pats Atgimimas, nei XIX amžiaus — 
atgimimo istorijos - atgimimas. Paskutiniojo XX amžiaus dešimtmečio 
pradžioje turime grįžti į XIX amžiaus istoriją, susigrąžindami Juozapo 
Stakausko ir brolių Biržiškų kartos patirtį ir vizijas, maksimalios proto 
ir sentimentų, senųjų aiškinimų ir naujausios metodologijos sintezės 
dėka turime atgauti prarastąjį laiką. 

Nuo 1990 metų pradėjo eiti specialus, iš esmės Lietuvos XIX am- 
žiaus istorijai skirtas periodinis leidinys Lietuvių Atgimimo istorijos 
studijos. Iki 1996 metų pradžios išėjo 9 tomai. Šiame leidinyje bando- 
ma naujai, atsiribojant, kiek tai pavyksta, nuo sovietinės istoriogra- 
fijos štampų ir nacionalizmo ideologijos, kompleksiškai, pasitelkus 
ir gretimų istorijai mokslų specialistus, aiškintis Lietuvos XIX amžiaus 
istorijos problematiką, jos ašimi laikant lietuvių tautinį atgimimą arba, 
kitais žodžiais, lietuvių moderniosios tautos (nacijos), tai yra pagrin- 
dinio taksonominio lygio politinės teritorinės bendrijos, formavimąsi. 
Vieni leidinio tomai yra konkrečioms temoms ar problemoms skirtos 
monografijos, kiti - vienai, apibrėžtai tematikai skirti straipsnių ir 
apskritai istorinės medžiagos rinkiniai. Tačiau detaliau aptarti ir ver- 
tinti šių darbų čia nesiimame, kadangi iki šiol priklausėme leidinio 
sumanytojų ir tematikos formuotojų grupei. 

RUSIJOS REŽIMAS LIETUVOJE 


Rusų valdžios tautinės politikos pobūdis 


aikotarpis, kai Lietuva buvo Rusijos imperijos sudėtyje, Lie: 

tuvos istoriografijoje ir lietuvių tautinėje savimonėje traktuo. 

jamas kaip vietinių gyventojų kryptingo rusinimo laikai. Rusi- 
nimas savo ruožtu suprantamas kaip siekimas Lietuvos gyventoju: 
paversti žmonėmis, kalbančiais rusiškai, išpažįstančiais stačiatikiu 
(pravoslavų) tikėjimą, Lietuvą laikančiais neatskiriama Rusijos dali 
mi, o Rusiją - savo tėvyne. Žinoma, tai supaprastinta, vulgari ir isto: 
rinės tiesos neatitinkanti samprata. Prie jos atsiradimo ir įsitvirtinimo 
nemažai prisidėjo ir ta aplinkybė, kad iki pastarojo meto kaip ir ne- 
buvo išsamesnių darbų, analizuojančių carinės Rusijos režimą, val. 
džios mechanizmus bei jos tautinę politiką. Išsamiau tirta, geriav 
nušviesta XIX amžiaus antrosios pusės caro valdžios politika (Ri: 
mantas Vėbra), ypač kai kurie jos aspektai (Jonas Matusas, Vytautas: 
Merkys), tad apibendrinančiuose ir ypač populiariuose darbuose šic 
laikotarpio Rusijos politikos tikslus ir bruožus linkstama laikyti uni- 
versaliais principais, nulemtais specifinės carizmo prigimties. 

Minėtoji nuostata prasprūsta net į solidžias mokslines studijas. Šta 

1290 metais pasirodžiusioje Vėbros monografijoje rašoma: 
Inkorporuota į Rusijos imperiją Lietuva atsidūrė kolonijinės politikos pinklėse 
Caro vyriausybė įvedė Rusijos imperijoje egzistavusią valdymo sistemą ir ėmės 
prnemonių caro valdžiai įtvirtinti. Iš tikrųjų jau XVIII a. pabaigoje-XIX a. pradžioj. 
pasireiškė visos pagrindinės caro vyriausybės vidaus politikos tendencijos, pa 
Brįstos „stačiatikybės, vienvaldystės ir tautiškumo (liaudiškumo)“ formule. Svar 
biausią strateginį šios politikos tikslą sudarė prievartinė pavergtų tautų, tarp ju 
IE lietuvių, asimiliacija. Inkorporavus Lietuvą į Rusijos imperiją, Jekaterina II 
Išlydėdama įją paskirtus aukštus valdininkus, tos politikos principus suformulavo 
trimis žodžiais: demoralizuoti, nutautinti, nukatalikinti.! 

Imperatorė Jekaterina 
Dailininkas Juozapas Perlis (XVIII a. pabaiga-XIX a. pradžia), LDM 

Sutikti galėtume tik su antrojo sakinio teiginiu. Visa kita - neapi- 
brėžta, netikslu, nepagrįsta. Neabejotina, kad carizmo politiką, tiek 
vidaus, tiek užsienio, pirmiausia lėmė, bent jau nuo Petro I laikų, 
Rusijos didžiavalstybiniai, imperiniai interesai, t.y. siekimas sustip- 
rinti Rusijos galią ir įtaką pasaulyje, ypač kaimynams, plėsti im- 
perijos ribas. Tiesą sakant, tokia politika nebuvo išskirtinė Rusijos 
ypatybė. Didžiavalstybinių, imperinių tikslų vienaip ar kitaip siekė 
visos valstybės, kurios tik pajėgė tai daryti. Rusijos imperinės po- 
litikos įtakon Lenkijos ir Lietuvos valstybė - bajoriškoji Abiejų Tautų 
Respublika, nuo XVIII amžiaus dažniau vadinama tik Lenkijos var- 
du, - pateko dar Šiaurės karo metais XVIII šimtmečio pradžioje. 
Amžiaus pabaigoje Rusija kartu su Prūsija ir Austrija šią valstybę 
pasidalijo, prisijungdama didžiąją dalį Lietuvos Didžiosios Kuni- 
gaikštijos ir Lenkijos Karalystei priklausiusių Dešiniakrantės Ukrai- 
nos žemių, vadinamuosius Infliantus, t.y. Latgalą - bendrą Lenkijos 
ir Lietuvos valdą, bei Kuršo hercogystę, iki tol formaliai buvusią 
bajoriškosios respublikos vasale. Carinei Rusijai, be abejo, labiausiai 
rūpėjo tose žemėse užtikrinti „ramybę ir stabilumą“ bei kontroliuoti 
jose besirutuliojančius socialinius politinius procesus. Kitaip tariant, 
didžiavalstybiniai interesai naujai prijungtose žemėse tapo vidaus 
tautinės politikos sudėtine dalimi. Konkrečius šios politikos realiza- 
vimo būdus lėmė nuolat kintančios tiek vidaus, tiek išorės aplin- 
kybės: geopolitinė Rusijos padėtis, prisijungto regiono geopolitinė 
konsteliacija, socialinė-politinė situacija imperijoje apskritai ir socia- 
linė-politinė situacija prisijungtame regione ir, žinoma, valdančiųjų 
sluoksnių, pirmiausia pačių valdovų, politinės pažiūros. 

Tad rusifikacijos, ypač suprantant ją etnokultūriniu aspektu, ne- 
galime laikyti neišvengiamu carizmo tautinės politikos principu. 
1809 metais prie Rusijos prijungta Suomija gavo Didžiosios Kuni- 
gaikštijos statusą ir naudojosi plačia politine autonomija. Tokį pat 
statusą (juridine, o ne pavadinimo prasme) nuo 1815 iki 1831 metų 
Rusijos imperijoje turėjo Lenkijos Karalystė. Vadinamosios Pabalti- 
jo (Ostzėjiškos) gubernijos (kraštas), susidedančios iš etninių latvių 
(be Latgalos) bei estų žemių, ilgą laiką turėjo kultūrinę ar kultū- 
rinę-politinę autonomiją. Iš esmės tokios pat politikos Aleksandras I 
laikėsi ir „nuo Lenkijos prijungtose gubernijose“, t.y. buvusiose 
LDK žemėse, Latgaloje bei Dešiniakrantėje Ukrainoje. O 1811 me- 
tais net buvo svarstomas autonominės LDK sukūrimo Rusijos im- 
perijos valdžioje klausimas. Be to, etnokultūrinė rusifikacija ne vi- 


suose prisijungtuose kraštuose buvo vykdoma tokiais pat mastais 
lr Metodais. 

Žodžiu, kalbėdami apie rusifikaciją kaip apie svarbiausią carizmo 
tautinės politikos prisijungtuose imperijos regionuose ar „pakraš- 
čiuose“ principą, kurio laikomasi visur ir visada, privalome suprasti, 
kad šiuo principu pirmiausia siekta etnopolitinių tikslų. Konkretaus 
regiono žmonėms tai reiškia, kad juos siekiama paversti lojaliais (jeigu 
tokie nėra) Rusijos imperijos, Rusijos valdovo valdiniais. 


Jekaterinos II ir Pavlo I laikai 


Jau rašėme, kad istoriografijoje įsigalėjusi nuomonė, esą Jekaterina II 
prisijungtose buvusios Lenkijos ir Lietuvos valstybės žemėse pla- 
navusi pradėti (ir jau buvo pradėjusi) nuoseklią etnokultūrinio šių 
žemių rusinimo ir depolonizavimo politiką, kad ji tas žemes trak- 
tavusi kaip „susigrąžintą“, istorinio teisingumo požiūriu Rusijai teisė- 
tai priklausančią ir istoriškai bei etnografiškai rusišką teritoriją. Ši 
nuostata perimta iš XIX amžiaus antrosios pusės rusifikacijos ideo- 
logų darbų, kuriuose tvirtinama, kad jeigu Aleksandras I būtų tęsęs 
Jekaterinos II politiką ir nebūtų daręs Rusijai pražūtingų liberalių 
nuolaidų lenkams, XVIII amžiaus pabaigoje prisijungtosios, iki tol 
„lenkų valdytos“, teritorijos būtų buvusios depolonizuotos ir tapusios 
neatsiejama Rusijos imperijos dalimi, nekeliančia jokio pavojaus im- 
perijos interesams. Šios nuostatos išraiška galima laikyti 1904 metais 
Vilniuje, Katedros aikštėje, Jekaterinai II pastatytą paminklą su trum- 
pu užrašu „OTTop:xenHas B038paTHx“ („Atplėštą susigrąžinti“). Tačiau 
remdamiesi esamais, toli gražu neišsamiais Jekaterinos II valdymo 
laikotarpio carizmo politikos Lietuvoje tyrinėjimais, kad ir Augustino 
Janulaičio monografija apie bajorus ir jų seimelius?, negalėtume šios 
nuomonės patvirtinti arba, tiksliau, patvirtintume ją tik iš dalies. 

Iš tikrųjų Jekaterina II, siekdama to meto Europos viešosios nuomo- 
nės akyse atrodyti kaip apšviestojo absoliutizmo atstovė, puoselėjanti 
tiesos ir teisingumo principus, besirūpinanti savo valdinių gerove, 
savo grobikišką politiką Lenkijos ir Lietuvos valstybės atžvilgiu mė- 
gino teisinti tuo, kad ji nesiekianti svetimų, t.y. tikrosios, etninės 
Lenkijos, žemių, kad ji „susigrąžinanti“ tik tai, kas kažkada priklau- 
sė jos pirmtakams - Kijevo Rusios kunigaikščiams, kad ji norinti ap- 
ginti baltarusius ir ukrainiečius, beje, anuomet dažniau vadintus ma- 
žarusiais, nuo svetimųjų jungo (Rusijoje baltarusiai ir ukrainiečiai iki 
pat XX amžiaus pradžios ir net vėliau laikyti ne daugiau kaip rusų 
nacijos-etnoso etnografinėmis arba, kaip dabar pasakytume, subet- 
ninėmis grupėmis). Ši demagogiška ideologija buvo paranki pateisinti 

tų žemių-prijungimą prie Rusijos po pirmųjų dviejų Abiejų Tautų 
Respublikos padalijimų. Įsidėmėtina, kad iki šiol niekas neatkreipė 
dėmesio į tai, jog Jekaterina II minėtąją demagogiją propagavo būtent 
iki 1793 metų, t.y. iki trečiojo Lenkijos ir Lietuvos valstybės pada- 
lijimo, galutinai likvidavusio Abiejų Tautų Respubliką, ir Rusijai atite- 
kus teritorijoms, niekada nebuvusioms Rusijos valstybės sudėtyje. 
Tačiau demagogija buvo skirta Europos viešajai nuomonei mulkinti, 
o vidaus politikoje net per pirmuosius du padalijimus prijungtose 
žemėse Jekaterinos II administracija vadovavosi realesniais dalykais. 
Į tai, beje, dėmesį yra atkreipęs Friedrichas Engelsas.? 

Per pirmąjį padalijimą (1772 metais) prie Rusijos prijungta apie 70 
tūkstančių kvadratinių kilometrų LDK teritorija su beveik vienu mili- 
jonu gyventojų (Vitebsko ir Mstislavlio vaivadijos, taip pat šiaurinė 
Polocko ir rytinė Minsko vaivadijų dalys) ir bemaž 15 tūkstančių 
kvadratinių kilometrų su 0,2 milijono gyventojų Latgala“ galų gale 
buvo padalytos į dvi gubernijas - Mogiliovo ir Vitebsko (jų pava- 
dinimai, centrai ir sienos kelis kartus keitėsi). Šios dvi gubernijos 
sudarė Baltarusijos generalgubernatorystę. Visus administracinius 
postus naujai sudarytose gubernijose ir generalgubernatorystės apa- 
rate užėmė iš Peterburgo atsiųsti žmonės. Tačiau apskrityse buvo 
palikti bajorų seimeliai, kurie iš savųjų rinko apskrities administraciją 
ir teisėjus. Tik apskrities miesto galvą skirdavo gubernatorius. Buvo 
šaukiami ir gubernijos bajorų susirinkimai, bet jų vaidmuo gubernijos 
mastu buvo daug menkesnis nei apskrities — faktiškai pagalbinis: 
rinkdavo apskrities bajorų vadovus (maršalkas), iš kurių vieną gu- 
bernatorius ar generalgubernatorius paskirdavo gubernijos bajorų 
vadovu. Rinkimų teisės, palyginti su LDK laikais, buvo susiaurintos: 
rinkti galėjo tik tie bajorai, kurie turėjc ne mažiau kaip 10 revizinių 
„Sielų“, t.y. baudžiauninkų vyrų, o teisėjais išrinkti galėjo būti bajorai, 
turintys ne mažiau kaip 20 revizinių „sielų“. Teismai privalėjo vado- 
vautis Lietuvos Statutu, juose bendraujama lenkų kalba. Baltarusijos 
gubernijų dvarininkams buvo palikta ir degtinės pardavinėjimo pri- 
vilegija, kurios neturėjo Rusijos dvarininkai. Iš pradžių čia nebuvo 
taikoma ir rekrūtų prievolė, tačiau pagalvės mokestis, mokamas nuo 
revizinių „sielų“ skaičiaus, nors vietos bajorai ir protestavo, buvo 
įvestas. Po prijungimo caro administracija nesigriebė represijų ir prieš 
akalicų bajorus bei kitus bajorus nedvarininkus - sluoksnį, kurio Ru- 
sija apskritai neturėjo. Jie, kaip jau sakėme, nors ir neteko teisės daly- 
vauti bajorų savivaldos veikloje, jokiomis prievolėmis apdėti nebuvo? 

Taigi, anot Janulaičio, „Gudijos dvarininkai galėjo būti patenkinti, 
rusų vyriausybė nevaržė tautinio ir luominio gyvenimo [...]“.* Tik 

valstiečiai ir žydai nieko negavo. Valstiečių padėtis dargi pablogėjo: 
reikėjo mokėti pagalvės mokestį; be to, dabar Rusijos papročiu dva- 
rininkai juos ėmė pardavinėti be žemės, lyg vergus. 

Tiesa, vyriausybė pasistengė prisijungtose teritorijose sudaryti ru- 
siškosios dvarininkijos sluoksnį - patikimiausią savo atramą. Kon- 
fiskuotos LDK valstybinės žemės, dalis katalikų bei unitų bažnyčių 
ir vienuolynų valdų (jeigu jų savininkai liko LDK), taip pat prisiekti 
atsisakiusiųjų dvarininkų (tokių iš 5,5 tūkstančio atsirado šeši; visi 
jie turėjo aukštas tarnybas ir valdas Lenkijos ir Lietuvos valstybėje) 
dvarai buvo dalijami rusų dvarininkams? Janulaičio duomenimis, iš 
viso „grobtinėje dalyje“ atsirado 155 nauji (rusų) dvarininkai, turin- 
tys 141 945 revizines „sielas“. Tai sudarė 9 procentus visų krašto dva- 
rininkų ir 32 procentus baudžiauninkų.s Žodžiu, rusai tapo stambes- 
niais dvarininkais už vietinius. 

Beje, Rusijos valdantieji sluoksniai tikėjosi didesnio grobio ir net 
savotiškai nusivylė, kad krašto gyventojai, pirmiausia, žinoma, ba- 
jorija, visiškai nepasipriešino „prijungėjams“. Mat tik tokiu atveju 
būtų buvę patogu griebtis represijų prieš nepaklusniuosius, konfis- 
kuotijų turtą. Ta proga užbėgant į priekį verta pastebėti, kad per visą 
XIX amžių, net sukilimų laikotarpiais, šis regionas buvo „ramiausias“, 
lojalesnis Rusijos vyriausybei nei kitos buvusios LDK žemės. Kai kurie 
tyrinėtojai, pvz., šiuolaikinis lenkų istorikas Marcelis Kosmanas, aiš- 
kina, kad „prorusiškas“ regiono gyventojų nuotaikas lėmė jų išpažįs- 
tamas tikėjimas, bendra su Rusija religija - stačiatikybė? Vargu, ar ši 
nuomonė teisinga. Mogiliovas iš tikrųjų buvo LDK stačiatikių, kurie, 
be abejo, linko į Rusiją, centras. Bet stačiatikių nebuvo daug. Apie 80 
procentų šio krašto gyventojų, daugiausia baltarusių valstiečių, buvo 
unitai, 10 procentų - katalikai.!? Daugiau reikšmės, matyt, turėjo geo- 
grafinis ir istorinis-etnografinis šio regiono artumas Rusijai. Galimas 
daiktas, kad ir smulkioji šlėkta - socialiai bei politiškai neramiausias, 
aktyviausias visuomenės sluoksnis - nebuvo nutolęs nuo baltarusių 
kultūros, taigi daugiau linko prie Rusijos nei prie Lenkijos ir Lietuvos. 
Dauguma vietos dvarininkijos buvo katalikai, kalbėjo lenkiškai ir, 
atrodytų, laikė save bajoriškosios lietuvių (gal ir lenkų) tautos dalimi. 

1793 metais įvyko antrasis Lenkijos ir Lietuvos valstybės pada- 
lijimas, per kurį Rusija atplėšė nuo Lietuvos net 117,5 tūkstančio kvad- 
ratinių kilometrų, daugiausia baltarusių gyvenamą teritoriją su 0,7 
milijono gyventojų. Be to, prie Rusijos buvo prijungta ir didžiulė Len- 
kijai priklausiusios Dešiniakrantės Ukrainos (Podolės ir Voluinės) da- 
lis. Lietuvai dar liko 132,5 tūkstančio kvadratinių kilometrų plotas su 
1,8 milijono gyventojų. Po šio padalijimo šiaurės rytų Lietuvos-Rusijos 

sienos dalis daug kur sutapo su lietuvių-baltarusių etnografine riba. 
Rusijai atiteko jau ir kelios lietuvių gyvenamos vietovės.!! 

Iš prisijungtųjų LDK teritorijų Rusija sudarė labai didelę Minsko 
guberniją, šis tas kliuvo ir Vitebsko bei Mogiliovo gubernijoms. De- 
šiniakrantė Ukraina buvo padalyta į dvi gubernijas - Breslavo ir Izia- 
slavo, vėliau į tris - Breslavo (Kijevo), Voluinės ir Podolės. Per antrąjį 
Lenkijos ir Lietuvos padalijimą gautose žemėse Rusijos vyriausybė 
žadėjo laikytis ir laikėsi tos pačios politikos, kaip ir 1772 metais pri- 
sijungtose teritorijose. Tačiau dar nespėjus visko sutvarkyti, 1794 me- 
tais Lenkijoje ir Lietuvoje prasidėjo Tado Kosciuškos vadovaujamas 
sukilimas, apėmęs ir Minsko guberniją bei Dešiniakrantę Ukrainą. 
Slopindama sukilimą Rusijos valdžia konfiskavo maištininkų dvarus, 
tačiau 1795-1796 metais, daliai ponų padarius atgailą, apie du treč- 
dalius turto buvo grąžinta. Savo valdas ar bentjų dalį atgavo 64 žmo- 
nės, neatgavo - 25, dar 25 bajorai neteko valdytųjų valstybinių dvarų. 
Rusų dvarininkų šiose teritorijose įsikūrė nedaug - tik 68 su beveik 
86 tūkstančiais revizinių „sielų“. Kiek iš viso čia buvo dvarininkų, 
nenustatyta. Tik žinoma, kad dvarininkų, turinčių daugiau nei 20 
revizinių „sielų“, Minsko gubernijoje buvo 433, o iš viso bajorų - vyrų 
ir moterų - antrojo padalijimo metu Rusijai tekusioje teritorijoje buvo 
apie 180 tūkstančių.!2 

Slopindama Kosciuškos sukilimą Rusija 1794 metų rudenį okupavo 
ir visą likusiąją LDK teritoriją. Lietuvos generalgubernatoriumi buvo 
paskirtas Pabaltijo generalgubernatorius Nikolajus Repninas, savo 
būstinę įkūręs Gardine. 1794 metų pabaigoje-1795 metų pradžioje, t.y. 
dar galutinai nepaaiškėjus Lenkijos ir Lietuvos likimui, jau imta pri- 
saikdinėti Lietuvos gyventojus Rusijos valdovei. Tiesa, ta priesaika 
buvo laikina: reikalauta neprisidėti prie sukilimo ir neremti „maiš- 
tininkų“. Okupuotas kraštas buvo padalytas į tris dalis su centrais 
Gardine, Vilniuje ir Kėdainiuose (vėliau Kaune). Jį valdė rusų karinė 
administracija, padedama vietos žmonių, beje, ne tik bajorų, bet ir 
miestiečių bei valstiečių renkamų komisarų. Visam kraštui valdyti 
1795 metų birželio pabaigoje buvo sudaryta ir pradėjo veikti Repnino 
vadovaujama Vyriausioji Lietuvos valdyba, įsikūrusi Gardine. Oku- 
pantai paliko senąją Lietuvos teismų sistemą: pavietuose (apskrityse) 
bajorams pilies ir žemės teismus (pirmieji nagrinėjo baudžiamąsias 
ir svarbiausias civilines bylas, antrieji — tik civilines), miestuose — 
magistratus. Teismai privalėjo vadovautis Lietuvos Statutu ir kitais 
įstatymais, išėjusiais iki 1788 metų, oficiali teismų kalba - lenkų. Spren- 
dimai skelbiami caro vardu. Galutinė apeliacinė instancija - Vyriau- 
sioji Lietuvos valdyba. 

Dar 1795 metų ankstyvą pavasarį iš prorusiškos Targovicos kon- 
federacijos šalininkų buvo sudaryta LDK delegacija, kuri kovo mėnesį 
nuvykusi į Peterburgą „Lietuvos provincijų vardu išreiškė imperato- 
rei tokią ištikimybę, kokia iki tol buvo reiškiama tik karaliui“!*. Dele- 
gacija paskelbė, kad nutraukiami dviejų šimtų metų unijos ryšiai su 
Lenkija. Į Peterburgą buvo nuvykusi ir atskira Žemaitijos delegacija. 

Galutinis Lietuvos (ir Lenkijos) valstybės likimas paaiškėjo, kai 
1795 metų spalio pabaigoje Rusija, Prūsija ir Austrija Peterburge pasi- 
rašė susitarimą dėl likusių Lenkijos, t.y. Abiejų Tautų Respublikos, 
žemių pasidalijimo. Rusijai atiteko visa LDK teritorija, išskyrus Už- 
nemune, kuri buvo prijungta prie Prūsijos. Be to, Rusija prisijungė ir 
likusią Voluinės dalį bei Kuršą. 1795 metų lapkričio pabaigoje paskelb- 
ta, kad naikinama valstybės (Lenkijos ir Lietuvos) galva - karalius, 
taip pat urėdai, titulai ir pilietybė. Po šių žingsnių jau imtasi Rusijai 
atitekusių Lietuvos žemių aneksijos. 

1796 metų sausio pabaigoje Repninas Lietuvos gyventojams pa- 
skelbė Jekaterinos II manifestą, kuriame buvo reikalaujama jai prisiek- 
ti ir pripažinti „amžiną valdinystę ir ištikimybę“. Pranešta, kad krašte 
įvedama nauja administracija, kaip Rusijos gubernijose, pripažįstama 
tikėjimo išpažinimo laisvė ir dvarininkų žemės nuosavybės teisė.!5 

Naujai aneksuotąsias buvusias LDK teritorijas buvo numatyta pa- 
dalyti į dvi gubernijas: Vilniaus ir Slanimo (dėl Jekaterinos II mirties 
1796 metų lapkritį to nespėta padaryti). Trūkstant rusų tautybės žmo- 
nių, valdininkais Repninas skirdavo ir vietinius asmenis, bet, žinoma, 
visi svarbiausi postai ir raštininkų pareigybės atiteko atvykėliams iš 
Rusijos. Administracija savo rankose pasiliko ir teisėjų skyrimą į bau- 
džiamąsias bylas nagrinėjančius (pilies) teismus. Juose planuota va- 
dovautis Rusijos įstatymais. Kitus teisėjus, apskrities administraciją, 
policijos valdybą ir bajorų luomo savivaldos pareigūnus rinko bajorų 
seimeliai, kurių veiklos sfera iš esmės išliko ta pati, kaip ir 1772 metais 
Rusijos prisijungtose žemėse. Lietuvos Statuto veikimas dėl minėtų 
aplinkybių buvo apribotas.!* 

Įvyko pokyčių ir miestų valdyme. Dauguma savivaldos teises turė- 
jusių mažų miestų buvo pžiskirti miestelių kategorijai ir atiduoti dva- 
ro administracijai. Kai kurie iš jų pateko privačion nuosavybėn. Toks 
likimas ištiko ir apie pusę apskričių centrų. Gubernijų administracija 
kontroliavo ir tų miestų (gubernijų ir dalies apskričių centrų), kurie 
išsaugojo miesto teises, savivaldos organų veiklą.!7 

Rusų valdžia perėmė LDK valstybines žemes: karališkąsias ekonomi- 
jas (jų buvo 3) ir seniūnijas (20), sekvestravo aktyviausių sukilėlių val- 
das. Dalis šių žemių buvo išdalytos rusams, daugiausia Jekaterinos II 

favoritams. Grafas Platonas Zubovas gavo visą didžiulę Šiaulių eko- 
nomiją su beveik 14 tūkstančių revizinių „sielų“. Visgi dalis buvu- 
sios valstybės turto kliuvo ir vietiniams žmonėms.!* Anot Janulaičio, 
Rusų vyriausybė norėjo pritraukti, pririšti naują kraštą prie Rusijos - prisodinus 
naujų rusų dvarininkų. Bet Lietuvos kultūra buvo aukštesnė, ekonominės jėgos 
našesnės, taigi Lietuvos bajorai netiko ir nepasidavė asimiliacijai; pergalėti nebuvo 
su kuom: reikėjo atstoti.!? 


Didžiausią nerimą rusų valdžiai kėlė gausi ir „nerami“ smulkioji 
šlėkta, savo charakterį parodžiusi per 1794 metų sukilimą. Tad Zu- 
bovo ir kitų pasiūlymu, pritarus pačiai imperatorei, buvo numatyta 
palaipsniui į pietų Ukrainą (Naująją Rusiją) ir Krymą iškeldinti apie 
100 tūkstančių šio sluoksnio atstovų, tačiau Jekaterinos II mirtis su- 
trukdė įgyvendinti ir šį sumanymą.*? 

Mirus Jekaterinai II, į Rusijos sostą atsisėdo jos nemylimas sūnus 
Pavlas I. Tai buvo riboto proto, daug menkesnio nei motina išsila- 
vinimo žmogus, užsispyręs ir linkęs į despotizmą. Jis stengėsi stiprinti 
savo autokratinę valdžią, riboti bet kokią miestų ir luomų, taigi ir 
bajorų, savivaldą. Tačiau, kita vertus, manė, kad jo kaip patvaldžio 
misija - būti valdiniams griežtam, bet teisingam. Todėl dažnai kišosi 
į dvarininkų ir valstiečių santykius, kartais užtardamas pastaruosius 
ir tuo sukeldamas dvarininkų neapykantą. 

Kadangi Pavlas I laikėsi visai priešingos politikos nei motina, tai 
Lietuvai jo valdymas atnešė nemažų pakeitimų ir tam tikrą paleng- 
vėjimą. Tuojau po vainikavimosi jis apsilankė Lietuvoje, anot Vinco 
Trumpos, tuo pademonstruodamas savo simpatijas okupuotam, tiks- 
liau, aneksuotam kraštui.?! Nespėtas įsteigti Vilniaus ir Slanimo gu- 
bernijas jis sujungė į vieną Lietuvos guberniją. „Buvo net galvojama 
[rašo Trumpa] apie Lietuvos-Lenkijos unijos atgaivinimą, sudarant 
vieną Lenkijos karaliją Rusijos protektorate.“22 Pavlas I amnestavo 
daugumą politinių kalinių ir buvusių sukilėlių tremtinių, tarp jų ir 
patį Kosciušką. Kai kuriems tremtiniams buvo grąžinti dvarai arba 
išmokėtos kompensacijos. Vyriausiu Lietuvos administratoriumi ligi 
1798 metų formaliai buvo Repninas - Estijos, Livonijos ir Lietuvos 
generalgubernatorius bei „karo vadas“, bet faktiškai Lietuvą valdė 
Lietuvos gubernatorius, vokiečių kilmės generolas J. Bulgakovas. 1797 
metais Pavlo I įsakymu turėjo būti atkurtas Vyriausias Lietuvos tri- 
bunolas, pavadinus jį Vyriausiuoju Lietuvos teismu. Tiesa, jo spren- 
dimus būtų buvę galima apskųsti Rusijos imperijos senatui. Be di- 
desnių pakitimų šioje buvusios LDK dalyje veikė ir Tautos edukacinės 
komisijos po 1773 metų reorganizuota (ar sukurta) švietimo sistema. 

Mokyklosę tebebuvo mokoma lenkų kalba iš tų pačių, dar nepriklau- 
somybės laikais parašytų, vadovėlių. Tiesa, pradžios mokykloje dės- 
tomoji kalba nebuvo reglamentuota. Mokykloms administruoti 1797 
metais buvo įkurta Lietuvos edukacinė komisija, perėmusi iš Tautos 
edukacinės komisijos finansavimo šaltinius (buvusių jėzuitų dvarų 
pajamos) ir paeiliui pirmininkaujama Vilniaus ir Žemaičių vyskupų. 
Mokesčių sistema taip pat kol kas liko nepakitusi - mokama buvo nuo 
dūmo, o ne nuo revizinės „sielos“ kaip kad Rusijoje ir 1772 metais prie 
Rusijos prijungtoje LDK dalyje. Tiesa, mokesčiai keletą kartų padidėjo. 
Na, o rekrūtų prievolė įvesta iškart po prijungimo. Rekrūtus (tarnybos 
laikas - 25 metai) pristatyti pagal valdžios nustatomas normas pavesta 
vietos dvarininkams, kurie šį, kaip ir mokesčių, klausimą spręsdavo 
apskričių seimeliuose. Nuo 1800 metų Lietuvoje, kaip ir Rusijoje, pra- 
dėjo galioti senasis Julijaus kalendorius (Mogiliovo ir Vitebsko guber- 
nijose šis kalendorius buvo įvestas dar 1782 metais).? 


Aleksandro I laikai: tarp unifikacijos ir 
kultūrinės autonomijos 


1801 metų naktį iš kovo 11-osios į 12-ąją savo rezidencijos miegama- 
jame sąmokslininkų buvo nužudytas Pavlas I. Imperatoriumi tapo jo 
sūnus Aleksandras, Jekaterinos II numylėtinis. Tik atėjęs į sostą jis 
pažadėjo, kad grįš prie „mylimos senelės“ politikos principų. 

Aleksandras I buvo pakankamai protingas ir gudrus žmogus, tu- 
rėjęs diplomato gabumų, tačiau dėl ankstyvų vedybų (buvo apves- 
dintas 16 metų) negavo sistemingo išsilavinimo. Jo auklėtojas, su 
kuriuo jis palaikė ryšius visą gyvenimą, buvo respublikoniškų pa- 
žiūrų šveicaras Laharpas. Jaunystėje būsimasis imperatorius kartu su 
savo jaunaisiais draugais - aristokratų giminių atžalomis, tarp kurių 
buvo ir Lenkijos bei Lietuvos magnatų Čartoriskių atstovas Adomas 
Jurgis, - svajojo apie liberalias vakarietiško tipo reformas, net vals- 
tiečių išlaisvinimą. Jaunieji draugai ir tapo Aleksandro I artimiausiais 
patarėjais, sudarė neoficialų, vadinamąjį „neviešą komitetą“, kuriame 
buvo pradėti ruošti reformų projektai. 

Tačiau tos reformos didesnių permainų neatnešė. Reformatoriai 
buvo pernelyg neryžtingi, o Rusija dar nepribrendusi radikalesnėms 
reformoms (Pavlo I likimas rodė, kad į tai reikia atsižvelgti). Nuo Pet- 
ro I laikų veikusios kolegijos - atskirų, valstybės kontroliuojamų sfe- 
rų valdymo organai (kolegialūs, neretai atliekantys imperatoriaus 

patarėjo vaidmenį) - buvo pakeistos ministerijomis su personaline 
ministro atsakomybe už kontroliuojamos sferos funkcionavimą. O 
valstiečių klausimo svarstymas pasibaigė 1803 metais caro įsaku „Dėl 
laisvųjų artojų“, pagal kurį dvarininkai galėjo savo noru už išpirką 
valstiečius paleisti į laisvę (norinčių, žinoma, daug neatsirado). 

Didesnės reikšmės Lietuvai turėjo 1802-1804 metų švietimo re- 
forma, parengta daugiausia remiantis kai kuriais XVIII amžiaus pa- 
baigoje Lenkijos ir Lietuvos valstybėje Tautos edukacinės komisijos 
įvykdytos mokyklų reformos principais.“ 

Visa Rusijos imperijos teritorija buvo padalyta į šešias švietimo 
(mokymo) apygardas, kurių centruose turėjo būti universitetai (daug 
kur universitetus reikėjo įsteigti ir ne visur tai buvo padaryta), atlie- 
kantys ne tik aukštojo mokslo įstaigos, bet ir visos apygardos švietimo 
sistemai vadovaujančios institucijos vaidmenį. Universitetų vidinė 
autonomija buvo ribota: juos kontroliavo švietimo apygardos globėjo 
(kuratoriaus) institucija kaip tarpininkas tarp universiteto ir Liaudies 
švietimo ministerijos. 

Beje, su šios ministerijos įsteigimu 1802 metais Rusijoje pirmą kartą 
atsirado ne laikina, o nuolatinė švietimu besirūpinanti (kitas klau- 
simas — kaip) valstybinė įstaiga. Taigi švietimui pagaliau lyg ir buvo 
suteiktas valstybinis lygmuo. Tačiau valstybė, paėmusi švietimo val- 
dymą į savo rankas, bet nesiimdama kurti visuotinio, bent pradinio, 
mokymo sistemos, o švietimo finansavimą, mokyklų, ypač pradžios, 
steigimą ir išlaikymą iš esmės užkraudama ant visuomenės pečių, 
faktiškai - ant privilegijuotųjų jos sluoksnių, darė biurokratinės kliūtis 
natūraliai švietimo plėtotei. Akivaizdu, kad valdžiai labiausiai rūpėjo 
ne pati švietimo plėtra, o per švietimą užtikrinti valstybės (t.y. savo) 
interesus, per mokyklas kontroliuoti ir valdyti visuomenę. Šiomis 
negatyviomis intencijomis Rusijos XIX amžiaus pradžios švietimo 
reforma ir skyrėsi nuo Tautos edukacinės komisijos XVIII amžiaus 
pabaigoje įvykdyto švietimo sistemos reorganizavimo Lenkijoje ir 
Lietuvoje. Tiesa, Aleksandro I valdymo laikais, ypač pirmąjį dvi- 
dešimtmetį, šios negatyvios tendencijos nebuvo labai ryškios dar ir 
dėl to, kad visi švietimo apygardų globėjai gyveno Peterburge, t.y. 
toli nuo kontroliuojamų apygardų (žinoma, išskyrus Peterburgo). 

Tarp šešių švietimo apygardų buvo įsteigta ir Vilniaus švietimo apy- 
garda. Taigi Lietuvos edukacinė komisija buvo panaikinta. Apygardos 
centru tapo Vilniaus imperatoriškasis universitetas, 1803 metais reor- 
ganizuotas iš Lietuvos vyriausiosios mokyklos. Globėju buvo paskirtas 
minėtasis Adomas Jurgis Čartoriskis. Jis, būdamas artimas imperatoriui 
žmogus, puoselėjo planus atkurti Rusijos globoje Lenkijos ar Lenkijos 

ir Lietuvos valstybę. Realizuojant šį planą Vilniaus švietimo apygar- 
dos įsteigimas buvo pirmas žingsnis puoselėjamo tikslo link. Apy- 
garda apėmė aštuonias gubernijas: Lietuvos Vilniaus, Lietuvos Gar- 
dino (šios dvi gubernijos atsirado 1801-aisiais, padalijus Lietuvos 
guberniją), Minsko, Vitebsko, Mogiliovo, Kijevo, Voluinės ir Podolės 
su beveik devyniais milijonais gyventojų. Kitaip tariant, apygarda 
sujungė visas, per tris padalijimus Rusijai tekusias buvusios Lenkijos 
ir Lietuvos valstybės žemes, be to, į jos sudėtį pateko ir Kijevas. 

Vilniaus, kaip ir Dorpato, švietimo apygarda naudojosi tam tikra 
tautine kultūrine autonomija, t.y. mokykla čia, be kita ko, iš esmės 
tesė dar Tautos edukacinės komisijos laikais pradėtą lenkų kultūros 
puoselėjimo bei Lenkijos ar Lenkijos ir Lietuvos pilietinio ugdymo 
darbą. Turėdami omenyje, kad visoje šioje teritorijoje tebegaliojo Lie- 
tuvos Statutas, o viešajame krašto gyvenime, taip pat ir daugumoje 
valdžios įstaigų, vyravo lenkų kalba, turime pripažinti, kad Čarto- 
riskio planai turėjo šiokį tokį pagrindą. Beje, dabar „rusų vyriausybė 
nebijojo skirti gubernatoriais ir kitais, žemesniais, valdininkais Lie- 
tuvos bajorų“. 

Žinoma, galutinis Čartoriskio planų išsipildymas priklausė nuo 
tarptautinių sąlygų. Juk reikėjo atimti lenkų žemes iš Prūsijos ir Aust- 
rijos. Tuo tarpu tai padarė Napoleonas, į kurį Čartoriskis, skirtingai 
nuo daugumos savo tautiečių, šviesių vilčių nedėjo. 1807 metais Pran- 
cūzijos imperatoriaus globoje įsikūrė Varšuvos kunigaikštystė, į ku- 
rios sudėtį pateko ir Lietuvos Užnemunė. Beje, tuomet čia buvo panai- 
kinta ir baudžiava: valstiečiai gavo laisvę, tiesa, be žemės nuosavybės. 

Susiklosčius tokiai geopolitinei situacijai, 1811 metais atsirado ir 
LDK atkūrimo Rusijos globoje projektas. Pagrindinis jo „stūmikas“ 
buvo Mykolas Kleofas Oginskis - Lietuvos dvarininkas ir kompozi- 
torius, garsiojo polonezo „Atsisveikinimas su Tėvyne“ autorius, 1794 
metų sukilėlis, pabėgęs į užsienį, bet, Aleksandrui I paskelbus plačią 
amnestiją, grįžęs ir atgavęs savo turtus. Projektuojama LDK turėjo 
apimti visą Rusijai tekusią buvusios Lenkijos ir Lietuvos valstybės 
teritoriją. Pats šio projekto sudarymas ir įteikimas caro valdžiai ne- 
buvo koks nors naivus politinis žingsnis, iš principo nepriimtinas 
Aleksandrui I. Juk neseniai Rusijos imperatoriaus globoje buvo susi- 
kūrusi Suomijos Didžioji Kunigaikštija. Tačiau caro valdžia LDK klau- 
simo spręsti neskubėjo - pakankamai rūpesčių turėjo dėl artėjančio 
lemiamo karinio susidūrimo su Napoleonu. Na o Rusijai nugalėjus 
Napoleoną, geopolitinė „lenkų klausimo“ (ir Lietuvos) konsteliacija 
vėl pasikeitė. Čartoriskis netgi turėjo pagrindo manyti, kad jo planą 
pavyks realizuoti. 

Adomas Jurgis Čartoriskis (1770-1861), 
nuo 1803 metų - Vilniaus universiteto kuratorius 
Dailininkas Juozapas Oleškevičius (1777-1830), LDM 

Kaip žinoma, Vienos kongreso nutarimu iš didžiosios dalies Var- 
šuvos kunigaikštystės žemių, įskaitant ir Lietuvos Užnemunę, buvo 
sudaryta ir Rusijos imperatoriaus globon perduota Lenkijos Karalystė. 
Ji netapo integralia Rusijos imperijos dalimi; jos ryšys su Rusija su 
tam tikromis išlygomis traktuotinas kaip personalinė unija ar bent 
vasaliniai santykiai (Lenkija - vasaias). Beje, Lenkijos Karalystė sky- 
rėsi nuo Rusijos ir savo politine santvarka. Pagal Aleksandro I patvir- 
tintą Lenkijos Karalystės konstituciją ji tapo konstitucine monarchija, 
kai tuo tarpu Rusija liko absoliutine monarchija. 

Lenkijos Karalystės susikūrimas ir buvimas Rusijos imperatoriaus 
valdžioje sužadino Lietuvos bajorijos viltis prisijungti prie Lenkijos, 
nors dabar ir turinčios kitokį statusą.?** Ta pačia kryptimi, atrodo, 
veikė ir Čartoriskis. Aleksandras I irgi jau buvo bepradedąs dvejoti. 
Tačiau vienas žymiausių anuometinių Rusijos ideologų - rašytojas, 
publicistas ir istorikas Nikolajus Karamzinas parašė imperatoriui 
laišką, kuriame įrodinėjo, kad valdovai neturi teisės draskyti savo 
valstybės, kad negalima stiprinti Lenkijos — sustiprėjusi ji vėl taps 
Rusijos priešu. Nežinia, ar šis laiškas, ar kas kita lėmė, bet Lenkijos 
Karalystės teritorija nebuvo išplėsta XVIII amžiaus pabaigoje Rusijos 
prisijungtų buvusios Abiejų Tautų Respublikos žemių sąskaita.?? Dar 
daugiau, Aleksandro I vyriausybė rusiškų švietimo apygardų naudai 
ėmėsi karpyti Vilniaus švietimo apygardą: 1818 metais Kijevo gu- 
bernija perduodama Charkovo švietimo apygardai, o 1824-aisiais prie 
Peterburgo švietimo apygardos prijungiamos Vitebsko ir Mogiliovo 
gubernijos.* Prisiminkime, kad šituo laikotarpiu, 1819 metais, nuo 
Lietuvos, t.y. nuo Lietuvos Vilniaus gubernijos Telšių apskrities, buvo 
atskirta ir Kuršo gubernijai atiduota Palanga su apylinkėmis - vie- 
nintelis Lietuvos pajūrio ruožas. 

Žlugus vilčiai susijungti su autonomine, konstitucine Lenkijos Ka- 
ralyste, Lietuvoje sustiprėjo antirusiškos, anticarinės nuotaikos, jau- 
nimas, ypač universitetinis, ėmėsi konspiracinės veiklos. Caro valdžia 
savo ruožtu griebėsi represijų prieš Vilniaus švietimo apygardą, ėmė 
riboti jos savarankiškumą. 1824 metais iš apygardos globėjo posto 
atsistatydino Čartoriskis. Jo vietą užėmė Nikolajus Novosilcevas, 
Vilniaus universiteto ir visos apygardos gyvenimą suspaudęs į griež- 
tus biurokratinius gniaužtus. Tiesą sakant, žymesnių statutinių paki- 
timų neįvyko, nebent tai, kad nuo šiol mokyklose rusų kalba turėjo 
būti dėstoma kaip dalykas, be to, šia, t.y. valstybine, kalba nutarta 
dėstyti istoriją bei geografiją. 

Kalbėdami apie liberalizmo tendencijas ir kultūrinės autonomijos 
politiką Aleksandro I laikais, privalome konstatuoti, kad tai nebuvo 

kryptinga ir principinė aukščiausiosios valdžios politinė nuostata. 
Greičiau tai laikytina nepakankamu tos ar kitos sferos vertinimu, 
visus reikalus atiduodant tvarkyti patikimam asmeniui. Kita vertus, 
tai rodo, kad Aleksandras I visgi nebuvo tik gudrus dviveidis, liberalo 
kauke prisidengęs reakcionierius, kaip neretai teigiama istoriogra- 
fijoje.?? Matyt, jį reikėtų laikyti liberalaus mentaliteto valdovu. 

Ir dar viena Aleksandro I politikos tendencija — unifikacija. Ma- 
nytume, kad ši nuostata dar nebuvo tiesiogiai ir sąmoningai susieta 
su daugiatautės imperijos tautinės politikos — rusifikacijos — inte- 
resais. Greičiau tai buvo pasekmė, atsiradusi dėl poreikio tobulinti 
valdymą. Unifikuota valdymo sistema biurokratijai buvo kur kas 
patogesnė, todėl suprantama, kodėl nenorėta pripažinti valdymo 
istorinių tradicijų. Caro administracija natūraliai stengėsi likviduoti 
bet kokių valdymo institucijų įvairovę imperijoje. Manytume, kad ši- 
tokiu aspektu reikėtų vertinti ir Aleksandro I žingsnius: Lietuvos 
Vyriausiojo teismo panaikinimas vietoj jo įsteigiant gubernijų vy- 
riausiuosius teismus (1802 metais); Lietuvos edukacinės komisijos 
panaikinimas įkuriant Vilniaus švietimo apygardą; reikalavimas 
svarbesnėse valstybinėse įstaigose šalia lenkų kalbos vartoti rusų 
kalbą; 1812 metais vietoj „padūmės“ mokesčio atsiradęs „pagalvės“ 
mokestis ir t.t.30 

Kita vertus, nuo XIX amžiaus antrojo dešimtmečio antrosios pusės 
Lietuvoje stiprėjant patriotinėms, caro valdžiai opozicinėms nuo- 
taikoms, vyriausybės politikoje, be biurokratinių-policinių, ima rastis 
ir rusifikatoriškų tendencijų, kurios iki pat 1831 metų vis dėlto į pir- 
mąjį planą dar neiškyla. 


Nikolajaus I laikai: 
„lenkų pradų naikinimo“ politika 


1825 metų lapkritį toli nuo sostinės, kelionėje netikėtai mirus Alek- 
sandrui I, imperatoriaus sostas kurį laiką liko neužimtas ir pirmą 
kartą Rusijoje pamėginta įvykdyti karinį valstybės perversmą. Jį su- 
organizavo vadinamieji dekabristai - revoliucingai nusiteikę bajorai 
karininkai. Tačiau perversmas nepavyko. Į sostą atėjo trečiasis Pav- 
lo I sūnus, saldofoniško mentaliteto asmenybė Nikolajus I. Nuslopi- 
nęs dekabristų sukilimą, jis pareiškė: „Revoliucija ant Rusijos slenks- 
čio, bet aš prisiekiu, kad ji nepateks į vidų, kol aš gyvas, kol [...] aš 
būsiu imperatorius.“?! 

Svarbiausias iš pat pradžių pasireiškęs naujosios vyriausybės bruo- 
žas - siekimas sustiprinti jau esamų valdžios organų sekimą ir kontro- 
lę sukuriant naujas valdymo grandis, kurios padėtų aukščiausiajai val- 
džiai, imperatoriui, veiksmingiau „globoti“ visuomenę. Pagrindiniu 
visuomenės „globos“ instrumentu tapo 1826 metais sukurtas Jo Impe- 
ratoriškosios Didenybės asmeninės kanceliarijos III skyrius (t.y. aukš- 
čiausia slaptoji policija), ilgainiui tapęs „valstybe valstybėje“, apraizgęs 
šalį vidaus šnipų voratinkliu. Reikia pasakyti, kad šio skyriaus veikla 
Nikolajaus I valdymo metais, baudžiavos sąlygomis, kol visuomenė 
dar nespėjo prisitaikyti, buvo gana efektyvi ir Lietuvoje: visos kons- 
piracinės organizacijos buvo išaiškinamos pačioje veiklos pradžioje. 
Be šio skyriaus, visuomeninėms ir politinėms problemoms spręsti 
Nikolajus I kūrė įvairius laikinus, dažniausiai slaptus, komitetus. 

Nuo XIX amžiaus ketvirtojo-penktojo dešimtmečių Rusijos imperi- 
ja išgyveno vis gilėjančią ekonominę krizę, kurią sąlygojo ekonomi- 
nis atsilikimas. Šį atsilikimą pirmiausia lėmė atgyvenusi baudžiavinė 
santvarka. Tačiau dauguma dvarininkų nenorėjo paleisti valstiečių į 
laisvę ir ūkį tvarkyti laisvos samdos pagrindais. Jie geriau buvo linkę 
didinti valstiečių prievoles (tačiau to negalima daryti be saiko) arba 
mėgino savo ūkiuose diegti pažangią techniką, technologiją, agrotech- 
niką ir t.t. Tačiau visos tos priemonės dažniausiai ne tik neatnešdavo 
laukiamų rezultatų, bet dargi būdavo nuostolingos. Beje, panašiu 
keliu bandė eiti ir vyriausybė: 1839-1841 metais valstybei priklausiu- 
siose žemėse valstybės turtų ministrui Pavelui Kiseliovui vadovaujant 
buvo įvykdyta reforma. Iš esmės tai buvo nelaisvo kaimo moder- 
nizavimo reforma, tad norimo efekto, suprantama, nesulaukta. Visa 
tai lietė ir Lietuvą (išskyrus Užnemunę). 

Ekonominės krizės sąlygomis vyriausybės atžvilgiu vis dažniau im- 
ta išsakyti kritišką ar net priešišką viešąją nuomonę. Slopinti visuo- 
menės nepasitenkinimą policija, net ir slaptoji, nepajėgė. Vyriausybei 
pirmą kartą prireikė nuosavos ideologijos, kurią galima būtų pateik- 
ti visuomenei kaip tautos, sudarančios imperijos etnosocialinį ir etno- 
politinį branduolį, t.y. rusų tautos, ideologiją. Tokios ideologijos au- 
toriumi tapo Rusijos švietimo ministras Semionas Uvarovas. Jos esmė 
pirmą kartą buvo nusakyta 1833 metais formule: „patvaldystė, sta- 
čiatikybė, tautiškumas (ar liaudiškumas)“. Šioje formulėje objektyviai 
slypėjo ir tautinės diskriminacijos nerusų atžvilgiu motyvacija, nors 
apskritai ši ideologija labiau buvo skiriama patiems rusams mulkinti. 
Šią ideologiją visuomenėje skleisti turėjo mokykla. Tačiau, kadangi 
mokyklų tinklas buvo retas, o, gindama baudžiavą, valstybė nelabai 
norėjo ir galėjo jį sutankinti, tai ir skleidžiamos ideologijos poveikis 

nebuvo labai žymus. Anot šiuolaikinio rusų istoriko Viktoro Poznans- 
kio, „oficiali tautiškumo ideologija“ labiau buvo paplitusi tik rusų 
miesčionijos sluoksniuose.3? 

Vienu svarbiausių rūpesčių, be abejonės, Nikolajui I ir jo administra- 
cijai PO 1830-1831 metų tapo vadinamasis „lenkų klausimas“, t.y. Len- 
kijos ir Lietuvos bajorijos (rusai dažniausiai ją visą laikė lenkų bajori- 
ja) puoselėjama, taip pat ir kitų sluoksnių palaikoma, nepriklausomo 
bendro Lenkijos ir Lietuvos valstybingumo idėja. 1830-1831 metų su- 
kilimas Lenkijos Karalystėje, Lietuvoje ir kitose XVIII amžiaus pabai- 
goje prie Rusijos prijungtose buvusios Lenkijos ir Lietuvos valstybės 
žemėse „įtikino“ Nikolajų I, kad nuolaidomis ir liberalizmu „lenkų 
klausimo“ neišspręsi, Rusijos imperijos didžiavalstybinių interesų ne- 
užtikrinsi. Slopinti sukilimus Rusija kol kas dar pajėgė, bet vis dėlto 
tai buvo brangu ir rizikinga. Imperijos valdžia norėjo, kad maištų ne- 
būtų. Todėl svarbiausiu carizmo tautinės politikos tikslu Lenkijos Ka- 
ralystėje ir Lietuvoje („nuo Lenkijos prijungtose gubernijose“) tampa 
socialinės ir sociokultūrinės išsivadavimo judėjimo bazės likvidavimas. 

Patvaldystė suprato, kad būtų neracionalu laikytis vienodos takti- 
kos Lenkijos Karalystėje ir „nuo Lenkijos prijungtose gubernijose“. 
Lenkijos Karalystės atžvilgiu Rusija turėjo paisyti ir tarptautinės opi- 
nijos. Be to, dauguma Karalystės žemių - lenkų etninės teritorijos 
(nors šio laikotarpio Rusijos tautinė politika Karalystėje į etniškumą 
bemaž nekreipė dėmesio, taigi „nepastebima“ ir lietuviškoji Užnemu- 
nė), tad aišku, kad „lenkų elementą“ išstumti iš visuomeninio, kultūri- 
nio gyvenimo, iš valdžios įstaigų ir institucijų nepavyks. Sprendimas 
atitiko bendrąją Nikolajaus I politikos dvasią - Lenkijos Karalystėje 
stiprinti Peterburgo kontrolę. Pirmiausia panaikinama Aleksandro I 
patvirtinta konstitucija, 1832 metais Karalystei suteikiamas vadinama- 
sis Organinis statutas, pagal kurį Lenkija, nors ir neįtraukiama į im- 
perijos sudėtį ir išlaiko kai kuriuos savo valdymo organus (seimas ir 
atskira kariuomenė, žinoma, buvo panaikinta), tačiau jie tiesiogiai 
pavaldūs Peterburgui, centro valdžiai. Taigi Lenkijos Karalystė neten- 
ka politinės autonomijos. Uždaromas tik 1816 metais atidarytas Var- 
šuvos universitetas, keletas kitų kultūrinių įstaigų.?? Tačiau etnokul- 
tūrinės, etnolingvistinės rusifikacijos caro valdžia čia nesigriebia. 
Zinoma, viešai propaguoti lenkiškojo patriotizmo irgi neleidžiama. 

Kitokios tautinės politikos caro valdžia griebiasi Lietuvoje ir ap- 
skritai „nuo Lenkijos prijungtose gubernijose“. Čia jos tikslas - kraštą 
depolonizuoti, „hulenkinti“, o ateityje „visiškai sulieti su imperija“. 
Bene pirmasis naujos politikos programą 1831 metais pasiūlė tuome- 
tinis Gardino gubernatorius Michailas Muravjovas, kažkada jaunystėje 

dalyvavęs slaptoje dekabristų veikloje, bet „laiku“ nuo jų atsimetęs. 
Anotjo, reikia griežtai centralizuoti valdžią ir sutelkti ją neribotas tei- 
ses turinčio vietininko rankose; centrinės krašto administracijos ir Ži- 
nybų tarnautojus pakeisti atvykusiais iš Rusijos rusais, mokėti jiems 
didesnį atlyginimą (o vietinės kilmės tarnautojams leisti išvykti tar- 
nauti į centrines Rusijos imperijos gubernijas); sustabdyti Lietuvos 
Statuto veikimą; uždaryti Vilniaus universitetą kaip „lietuviškos lais- 
vamanybės lizdą“, jo turtus išgabenti, o tinkamus tarnautojus išsiųs- 
ti į kitas Rusijos įstaigas; ekonomiškai ir juridiškai suvaržyti katalikų 
dvasininkiją (atimti bažnytinius dvarus, sumažinti dvasininkų skai- 
čių, reglamentuoti važinėjimo į kitas parapijas laisvę ir kt.); nepatiki- 
mus bajorus iškeldinti į kitas gubernijas, o asmenis, neįrodžiusius 
bajorystės, įrašyti į miestiečių luomą; atkelti į Lietuvą kiek galima 
daugiau rusų šeimų ir jas materialiai aprūpinti ir kt.?* Nors Peterburgo 
valdžios viršūnėse ir ne visi pritarė šiems Muravjovo siūlymams, visgi 
bendra politikos kryptis buvo palaikoma. Pertvarkymams „nuo Len- 
kijos prijungtose gubernijose“ svarstyti Peterburge prie Ministrų ko- 
miteto įkuriamas specialus komitetas, ilgainiui gavęs Vakarų guber- 
nijų komiteto pavadinimą (veikė iki 1848 metų). Jam priklausė penki 
ministrai ir Novosilcevas.?* Tačiau galutinius sprendimus priimdavo 
pats caras, kartais nepritardavęs komiteto pasiūlymams. 

Vis dėlto nuosekliai, sistemingai laikytis „nulenkinimo“, „lenkų 
pradų naikinimo“ ir rusinimo politikos caro valdžia nepajėgė. Juk ne- 
įmanoma visiškai sunaikinti vietos viešpataujantį luomą, - to ir ne- 
siekta. Trūko jėgų - lėšų ir žmonių - sukurti rusų kultūros centrus, 
galinčius dirbti etnokultūrinės rusifikacijos darbą. (Beje, valdžios 
nekontroliuojamos kultūrinės veiklos Nikolajus I neleido net pačio- 
je Rusijoje.) Bendru kultūros ir civilizacijos lygiu „nuo Lenkijos pri- 
jungtosios gubernijos“ tebepranoko Rusiją. Na, o savo interesams pa- 
naudoti rusais laikomus ukrainiečių ir baltarusių valstiečius neleido 
bendra socialinė patvaldystės politika, pati baudžiava. Nors mintys 
pasinaudoti „valstiečių korta“ (taip pat ir lietuvių) jau sklandė rusi- 
fikacijos šalininkų galvose. Daugelis tyrinėtojų mano, kad būtent 
turėdama tokių intencijų, mėgindama „dėtis valstiečių gynėja nuo 
lenkų dvarininkų neriboto išnaudojimo“** ketvirtajame-penktaja- 
me dešimtmetyje vyriausybė Vakarų gubernijose įvedė vadinamuo- 
sius privalomuosius inventorius, reglamentuojančius dvarininkams 
priklausančių valstiečių prievoles. Be abejo, būta ir kitų priežasčių. 
Tad „lenkų pradų naikinimo“ ir rusifikacijos politika daugiausia lie- 
tė oficialiąją sferą. Pagrindinis šios politikos principas: ko nepajėgi 
kontroliuoti - tą uždrausti, uždaryti. 

Apskritai naujasis vyriausybės politinis kursas prasidėjo kaip re- 
presijų prieš sukilėlius tęsinys. Dar 1831 metais išleistas įstatymas dėl 
sukilėlių dvarų konfiskavimo. Iš dvarininkų pareikalauta papildomų 
mokesčių ir ištikimybės. Sukilimo dalyviai buvo atiduodami į re- 
krūtus, ojų vaikai - į kariūnų mokyklas. Sukilimo dalyviai neteko ir 
politinių teisių, negalėjo būti priimami į tarnybą. Tik nuo 1847 metų 
generalgubernatorius, atsiklauses vidaus reikalų ministro ir žandarų 
šefo bei gavęs caro sutikimą, leido tokius asmenis priimti į tarnybą.?? 

1831 metų spalio 30 dienos ir 1832 metų sausio 11 dienos įsakais 
visų įstaigų ir pareigų pavadinimai buvo pakeisti rusiškais ir visose 
valdžios įstaigose įvesta rusų kalba. Nuo 1831 metų gubernatoriais, 
vicegubernatoriais, prokurorais, gubernijų įstaigų nariais, pašto virši- 
ninkais galėjo būti skiriami tik bajorai iš Rusijos gubernijų, o vieti- 
niai iškeldinti į kitas imperijos gubernijas. Tik ištarnavę Rusijoje de- 
šimt metų vietiniai bajorai galėjo grįžti į kraštą ir gauti tarnybą. 1855 
metais buvo nustatyta, kad ir į policijos bei iždo tarnybas turi būti 
skiriami rusai.?š 

1840 metų birželį sustabdomas Lietuvos Statuto veikimas ir įveda- 
ma Rusijos teisė. Beje, tam nepritarė Vakarų gubernijų komitetas, bet 
Nikolajus I palaikė Kijevo generalgubernatorių Dimitrą Bibikovą, 
pakartojusį 1831 metų Muravjovo pasiūlymus.3? 

Ypač daug represijų vyriausybė ėmėsi kultūros bei švietimo srityje. 
1832 metais uždaromas Vilniaus universitetas. Tiesa, Rusijos kariuo- 
menėje trūkstant kvalifikuotų medikų, universiteto Medicinos fakul- 
tetas paverčiamas atskira aukštąja mokykla - Medicinos-chirurgijos 
akademija, pavaldžia Vidaus reikalų ministerijai. Bet išaiškėjus, kad 
studentai medikai tebepuoselėja patriotines ir išsivadavimo idėjas, 
dalyvauja konspiracinėje veikloje, akademija 1842 metais uždaroma. 
Nuo 1833 metų Vilniuje dar veikė ir universiteto Teologijos fakulteto 
pagrindu įkurta Romos katalikų dvasinė akademija, 1844-aisiais per- 
kelta į Peterburgą, kur valdžiai daug lengviau buvo kontroliuoti aka- 
demijos ir jos auklėtinių veiklą. Tad Vilniaus, kaip europinio lygio 
kultūros centro, vaidmuo buvo pakirstas. Beje, Novosilcevas prie- 
šinosi Vilniaus universiteto uždarymui. Jis siūlė jį surusinti, paversti 
rusų kultūros centru ir kvalifikuotų rusifikatorių rengimo įstaiga. 
Tačiau valdžiai trūko reikalingų kadrų, be to, galbūt baimintasi, kad 
Vilniaus aplinka gali pakreipti sau naudinga linkme tokio centro 
funkcionavimą. Tad tokį centrą nutariama kurti naujoje, rusinimui 
palankesnėje vietoje - Kijeve, kur perkelta ir nemaža dalis uždarytojo 
Vilniaus universiteto turtų. Taip 1834 metais atsirado rusiškas Kijevo 
šv. Vladimiro universitetas. 

Caras Nikolajus I 


Graviūra iš 1892 metų leidinio 

Po 1831 mėtų likviduojama Vilniaus švietimo apygarda, pasku- 
tiniais metais apėmusi jau tik Lietuvos Vilniaus ir Lietuvos Gardino 
gubernijas bei 1807-aisiais prie Rusijos prijungtą Balstogės sritį (vėliau 
pastaroji sujungiama su Gardino gubernija). Šios teritorijos švietimo 
administravimas perduodamas 1828 metais įkurtai Baltarusijos švie- 
timo apygardai, kurios centras buvo Vitebske. Tiesa, 1836 metais 
apygardos centras persikėlė į Vilnių. Tik 1850-aisiais atkuriama Vil- 
niaus švietimo apygarda, kuriai perduodamos Vilniaus, Kauno (įkur- 
ta 1843 metais iš vakarinės Vilniaus gubernijos dalies), Gardino ir 
Minsko gubernijų mokyklos. Vitebsko ir Mogiliovo gubernijos vėl 
atsiduria Peterburgo švietimo apygardos žinioje. 

Daugelis vidurinių ir vienuolynų išlaikomų pradžios mokyklų už- 
daromos ar užsidaro pačios įvedus dėstomąją rusų kalbą. Tiesa, iki 
1839 metų lenkų kalba vidurinėse mokyklose dar paliekama kaip 
dėstomasis dalykas. Į mokyklas imami siųsti mokytojai rusai (ne visi 
vietiniai mokytojai mokėjo rusų kalbą), bet jų trūkstant, paliekama 
dirbti ir vietinių. Tačiau šie, kaip pranešdavo inspektoriai, kai kada 
„savivaliaudavo“ - mokydavo lenkiškai arba to, kas nenumatyta pro- 
gramoje. Šiaip jau mokyklos turėjo vadovautis bendraisiais 1828 metų 
Rusijos švietimo nuostatais. Vidurinių mokyklų mokymo turinys, 
palyginti su laikotarpiu iki sukilimo, susiaurėjo, suscholastiškėjo. 
Neliko tokių dalykų, kaip logika, politinė ekonomija, dorovė ir pri- 
gimtinė teisė, gamtos mokslai, lenkų kalba ir literatūra (nuo 1839 
metų). Lenkijos ir Lietuvos istoriją pakeitė Rusijos istorija. Susiau- 
rintas visuotinės istorijos ir fizikos kursas. Idėjinio auklėjimo kryptį 
sąlygojo „oficialaus tautiškumo teorija“. Mokyklos buvo griežtai kont- 
Bendrąją švietimo kontrolę vykdė generalgubernatorius. 

Likvidavus Vilniaus švietimo apygardą, jos disponuotą iš Tautos 
edukacinės komisijos paveldėtą fondą švietimui finansuoti perėmė 
Peterburgas. Mokyklų šiuo laikotarpiu buvo mažiau nei XIX amžiaus 
pradžioje. Vidurinių mokyklų Vilniaus gubernijoje 1809 metais buvo 
15, o su pensionais ir konviktais - 49; 1839 metais - 10 (trys iš jų gim- 
nazijos, kitos — bajorų apskritinės mokyklos), su pensionais ir kon- 
viktais — 32; 1856 metais Vilniaus ir Kauno gubernijose - 13 (keturios 
gimnazijos ir devynios bajorų apskritinės mokyklos), su pensionais — 
25.“ Pradžios mokyklų Vilniaus gubernijoje 1804 metais buvo 153, 
1839 metais - 67, 1856-aisiais Vilniaus ir Kauno gubernijose - 94 (išjų 
41 priklausė Valstybės turtų ministerijai*!; pastarasis mokyklų tipas 
atsirado po Kiseliovo valstybinių valstiečių reformos, jose mokė dau- 
glausia iš Rusijos atvykę stačiatikių seminarijų auklėtiniai). Įdomu, 

kad Užnemunėje, Augustavo gubernijoje, kur mokykla buvo lenkiš- 
ka, 1857 metais veikė 33 pradžios ir 2 vidurinės mokyklos (gimnazija 
ir apskritinė mokykla), tiesa, su pensionais - keturios.*? 

Rusifikacijos politika pakenkė ir spaudai. Po 1831 metų nustojo eiti 
visa lenkiška Vilniaus periodika. Tiesa, iki penktojo dešimtmečio 
pradžios dviem kalbomis - rusiškai ir lenkiškai — Vilniuje ėjo valdžios 
oficiozas Litovskij vestnik - Kuryer Litewski. Vėliau jis tapo Vilenskij 
vestnik ir buvo leidžiamas tik rusų kalba. Šiuo laikotarpiu atsirado ir 
rusiškų oficialių gubernijų periodinių leidinių bei žinybinės spaudos. 
Tačiau knygų leidyba lenkų kalba nenutrūko. Nedrausta ir lietuviška 
knyga. 1841 metais Jėzefui Ignacui Kraszewskiui pavyko atgaivinti 
visuomeninės literatūrinės periodikos lenkų kalba leidybą. Iki 1851 
metų Vilniuje ėjo jo redaguojamas žurnalas Athenaeum. Vienas kitas 
leidinys pasirodydavo ir provincijoje. Tačiau viską slėgė sunki rusų 
cenzorių ranka. Nuo rusifikacijos nukentėjo ir Vilniaus teatras. Penk- 
tojo dešimtmečio viduryje įsakius greta lenkiškų spektaklių statyti ir 
rusiškus, daug talentingų aktorių išvažiavo į Lenkiją. 

Ypač daug smūgių Nikolajaus I valdymo laikotarpiu teko patirti 
Katalikų Bažnyčiai. Stengtasi pakirsti jos ekonominės galios ir pra- 
našumo prieš Stačiatikių Bažnyčią pagrindus. Penktojo dešimtmečio 
pradžioje sekuliarizuojamos bažnytinės feodalinės valdos, t.y. atima- 
mos žemės su baudžiauninkais (tokių valdų rusų Stačiatikių Bažny- 
čia jau seniai buvo netekusi) iš vienuolynų, vyskupysčių, seminarijų, 
kapitulų ir pagaliau parapijų bažnyčių. Palikta tik po 33 dešimtines 
žemės bažnyčiai ir jos tarnautojams. Konfiskuotas visas įvairių baž- 
nytinių ir labdaringų įstaigų kapitalas, todėl daugelis tų įstaigų nu- 
stojo gyvavusios. 

Buvo daroma viskas, kad baltarusių ir ukrainiečių žemėse vėl do- 
minuotų Stačiatikių Bažnyčia. Imta uždarinėti katalikų vienuolynus. 
1839 metais, padedant kolaborantui unitų vyskupui Josifui Semaškai, 
unitai prievarta sugrąžinami į Stačiatikių Bažnyčią. Kunigams už- 
draudžiama krikštyti mišrių santuokų vaikus. Pravoslavams, išdrį- 
susiems pereiti į katalikybę, grėsė turto atėmimas. Varžoma statyti 
naujas katalikų bažnyčias ir remontuoti senas. Naujos bažnyčios sta- 
tybai reikėjo gauti stačiatikių vyskupo - archijerėjo sutikimą. Nuo 
1832 metų imta cenzūruoti kunigų katalikų sakomus pamokslus.*? 
Tiesa, 1847 metais Rusijai pasirašius konkordatą su Vatikanu, Katali- 
kų Bažnyčios padėtis šiek tiek palengvėjo - jos atžvilgiu valdžios po- 
litika sušvelnėjo, nors ankstesnė padėtis grąžinta nebuvo. 

Negalima teigti, kad Nikolajaus I vyriausybės tautinė politika buvo 
tiesiogiai nukreipta ir prieš lietuvių kalbą. Valdžia, kaip ir vietos 

viešpataujžnčiųjų luomų atstovų dauguma, į ją žiūrėjo kaip į „mu- 
žikų“ tarmę. Tad laikė politiškai neutralia, t.y. neturinčia reikšmės 
visuomeniniam-politiniam gyvenimui. Dar negausūs lietuvių kalbos 
teisių gynėjai, siekę įvesti ją į krašto viešąjį kultūrinį gyvenimą, vieš- 
pataujančiųjų sluoksnių nebuvo plačiau žinomi, į jų pastangas daž- 
niausiai žiūrėta abejingai arba, kaip į kiekvieną mažai žinomą daly- 
ką, - įtariai. Tačiau kokių nors ypatingų priemonių tą veiklą stabdyti 
valdžia nesiėmė. Po 1831 metų lietuvių kalba kaip dalykas netgi buvo 
įrašyta į valdiškų pradžios mokyklų programas, ko iki tol nėra buvę. 
Tačiau šį potvarkį realizuoti jokių priemonių imtasi nebuvo, tad grei- 
tai tas dalykas taip ir liko užmirštas. 

Realiai lietuvių kalba oficialiose mokyklose dabar buvo daug retes- 
nė nei prieš sukilimą. Gal kiek dažniau ji skambėjo per tikybos pamo- 
kas. Didesnės kultūrinės reikšmės turėjo Vidaus reikalų ministerijos 
1841 metų leidimas steigti prie Žemaičių vyskupystės bažnyčių mo- 
kyklas, kuriose būtų mokoma lietuviškai skaityti ir rusų abėcėlės. Mo- 
tiejaus Valančiaus pastangomis šeštojo dešimtmečio viduryje šių mo- 
kyklų jau buvo netoli 200. Jų dėka kai kuriose Žemaitijos vietovėse 
skaityti pramoko apie pusę visų gyventojų. 

Vykdomai rusifikacijos politikai ilgainiui imta ieškoti „teorinio 
pagrindimo“, tarsi kokio moralinio pateisinimo. Pradžią tam davė kai 
kurių tuometinių istorikų —- Vilniaus universiteto auklėtinio, Peter- 
burgo universiteto profesoriaus Juzefo Senkovskio ir rusų istoriko 
Nikolajaus Ustrialovo darbai. Jais pasiremiant, imta tvirtinti, kad iki 
Liublino unijos, o ypač iki Krėvos sutarties ir lietuvių krikšto, LDK 
buvo lietuvių-rusų, o iš esmės - rusų valstybė, su Rytų, arba mongo- 
liškąja, Rusia, t.y. Maskvos valstybe, konkuravęs rusų žemių telkimo 
centras, kitaip vadintinas nepriklausoma, arba Vakarų, Rusija. Šioje 
valstybėje atseit dominavusi rusų tautybė (rusais, suprantama, laiko- 
mi ukrainiečiai ir baltarusiai), rusų civilizacija ir kultūra, o lietuviai 
tesudarę mažumą, pasmerktą neišvengiamam, natūraliam surusė- 
jimui. Tik Lenkijai pajungus Lietuvą, lenkai išstūmė rusus irjų kultūrą 
į visuomeninio politinio gyvenimo šalikelę ir ėmė dominuoti. Tad 
depolonizacija ir rusifikacija tesanti istorinio teisingumo atkūrimas. 

Remiantis šia koncepcija, imta keisti ir istorinius, tikruosius, krašto 
vardus. Dar ketvirtajame dešimtmetyje „nuo Lenkijos prijungtosios gu- 
bernijos“ vis dažniau rusų spaudoje ir oficialiuose dokumentuose ima- 
Dos vadinti Vakarų gubernijų, o vėliau - ir Vakarų krašto vardu, kas 
reiškia Vakarų Rusiją (po 1863 metų pastarasis pavadinimas taps ma- 
dingas tarp rusintojų, kai kas net visus krašto gyventojus vadins va- 
karų rusais). Penktajame dešimtmetyje iš šių pavadinimų išsirutulioja 

dar du atskiroms istorinėms geografinėms regiono dalims pavadinti: 
Pietvakarių gubernijos, arba kraštas, ir Šiaurės Vakarų gubernijos, 
arba kraštas. Pirmuoju vardu vadinama iki padalijimų Lenkijai pri- 
klausiusi Dešiniakrantė Ukraina, istorinės Voluinės ir Podolės sritys, 
antruoju - buvusi LDK (be Užnemunės) teritorija. Tiesa, tokia varto- 
sena oficialiuose dokumentuose ir apskritai rusų spaudoje galutinai 
įsitvirtins tik po 1863 metų. Aprašomuoju laikotarpiu dar daug pai- 
niavos, kartais ir oficialioje raštvedyboje pavartojami istoriniai pava- 
dinimai. Ta proga verta priminti, kad 1840 metų liepos 26 dienos 
(senuoju stiliumi) įsaku Nikolajus I nurodė Baltarusijos Vitebsko ir 
Baltarusijos Mogiliovo gubernijas ateityje vadinti tiesiog Vitebsko 
ir Mogiliovo gubernijomis, o Lietuvos Vilniaus ir Lietuvos Gardino 
gubernijas - Vilniaus ir Gardino gubernijomis. Beje, būtent šis įsakas 
davė pretekstą istoriografijoje ir tautos atmintyje įsigalėti nuomonei 
apie Lietuvos vardo uždraudimą. 

Nikolajaus I administracijos vykdyta depolonizavimo ir rusinimo 
politika smarkiai pristabdė Lietuvos ir kitų regiono dalių kultūros 
plėtrą, bet, galima sakyti, nė kiek nepakeitė čia susiklosčiusios etnoso- 
cialinės ir etnopolitinės nei (bent kiek ženkliau) etnodemografinės 
situacijos, vadinasi, nepanaikino prielaidų įsižiebti naujam sukilimui, 
kaip ir 1831 metais. Nepakito nei bajorų, nei valstiečių (ypač lietuvių) 
tautinis mentalitetas. Dvarai, kaip kultūros centrai, buvo pajėgūs 
neutralizuoti surusintos oficialiosios sferos poveikį. O daugumos 
valstiečių gyvenimas sukosi gimtojo kaimo, dvaro ir parapijos ap- 
linkoje, su rusifikacijos skleidėjais jie susidurdavo tik retkarčiais. 


Seštojo dešimtmečio pabaigos 
„liberalinis atšilimas“ 


1853 metais Rusija įsivėlė į karą su Turkija. Turkijos pusėn netrukus 
stojo didžiosios Europos valstybės: Anglija ir Prancūzija. Karo veiks- 
mai persikėlė į Krymo pusiasalį, kur Sevastopolyje buvo Rusijos Juo- 
dosios jūros karinio laivyno bazė. Nepaisant rusų kareivių ir jūreivių 
narsumo, Sevastopolis vėlyvą 1855 metų rudenį krito. Rusija patyrė 
gėdingą pralaimėjimą ir 1856 metų pavasarį buvo priversta pasirašyti 
ją žeminančią taikos sutartį. Rusijai iškilo pavojus netekti didžiosios 
valstybės statuso, atsidurti tarp antraeilių, nuo kitų didžiųjų valstybių 
priklausomų valstybių. 

Po Krymo karo sujudo visa Rusijos visuomenė. Buvo aišku, kad 
pralaimėjimo priežastis — karinis, techninis, ekonominis ir kultūrinis 
atsilikimas, o šį atsilikimą lemia baudžiava ir nuo vieno žmogaus 
priklausanti, viską kontroliuoti siekianti valdžia. Pasirodė, kad vi- 
suomenė - supančiota, o valdžia - išsigimusi, todėl be radikalių so- 
cialinių ir politinių reformų Rusijos imperijos ir rusų tautos laukia 
liūdnas likimas. 

Šitų dienų Nikolajus I jau nesulaukė. Jis mirė ankstyvą 1855-ųjų 
pavasatį. Tad tėvo išvirtą ir prisvilintą putrą teko kabinti vyriausiajam 
sūnui, imperatoriaus sostą užėmusiam Aleksandrui II. Naujasis caras 
buvo pakankamai išsilavinęs, kad adekvačiai suvoktų susiklosčiusią 
situaciją. Kita vertus, jis buvo neribotos monarcho valdžios šalininkas, 
bet nelabai ryžtingas, dvejojantis žmogus. Vis dėlto Aleksandras II 
ilgai nedelsdamas, dar 1856 metais, ėmėsi baudžiavos naikinimo ir 
kitų su tuo susijusių reformų, nors didelė dalis biurokratijos, daugelis 
provincijos dvarininkų tam anaiptol nepritarė. Tad stojęs į reformų 
kelią, pradėjęs kurti būsimų reformų apmatus, žinoma, remdamasis 
biurokratinėmis struktūromis, imperatorius negalėjo uždrausti svars- 
tyti šių klausimų ir suinteresuotai visuomenei. Teko atleisti pirmiau- 
sia cenzūros, o po to ir apskritai per stipriai priveržtus biurokratinės- 
policinės valstybės varžtus. Prasidėjo „liberalinis atlydys“, „pose- 
vastopolinis pavasaris“. 

Gaivūs šio pavasario vėjai pasiekė Lenkijos Karalystę bei Lietuvą. 
Amnestuojami politiniai tremtiniai ir politiniai emigrantai - 1831 
metų sukilimo dalyviai. Panaikinami suvaržymai Lietuvos bajorams 
užimti tarnybas savame krašte. Lenkų kalba vėl įsileidžiama, tiesa, 
formaliai, tik kaip dalykas, į Vilniaus ir Kijevo švietimo apygardų 
vidurines mokyklas. Vilniaus generalgubernatoriumi paskiriamas 
Vladimiras Nazimovas - gana liberaliai mąstantis (žinoma, valdiška 
prasme), artimas imperatoriui (kadaise jis mokė karinės rikiuotės 
būsimąjį imperatorių) žmogus, neretai net oficialiuose raštuose savo 
valdomas Vilniaus, Kauno, Gardino ir Minsko gubernijas vadinantis 
Lietuva. 

Bet didžiausias viltis nuosaikiai nusiteikę vietos bajorai ir inteli- 
gentai siejo su 1855 metais Vilniuje pradėjusia veikti Laikinąja (su 
trejų metų bandomuoju laikotarpiu) acheologijos komisija ir Senienų 
muziejumi. Ši Komisija tapo universalia mokslo ir kultūros draugija, 
telkusia savo gretose praktiškai visą krašto intelektualinį potencialą. 
Tikėtasi, kad jos pagrindu gali būti atkurtas Vilniaus universitetas. 


Tiesa, įstatuose suformuluotas Komisijos tikslas su rusinimo politika 
nesikerta: 

Surinkti į vieną vietą senuosius aktus, rankraščius, monetas, medalius, ginklus, 
užrašus ir jų kopijas, paveikslus, statulas ir kitus daiktus, liečiančius Rusijos 
Vakarų krašto istoriją, kad būtų išsaugoti senovės paminklai ir kad būtų galima 
jais pasinaudoti tiriant kraštą ne tik istoriniu, bet ir prekybiniu, pramoniniu, 
gamtotyriniu, žemės ūkio ir statistiniu atžvilgiu.* 


Aišku, kad Komisijos iniciatoriams rusifikatoriškas krašto pava- 
dinimas - tik priedanga. Tiesa, yra pagrindo manyti, kad ir rusifi- 
kacijos šalininkai numano tikruosius Komisijos tikslus ir sąmoningai 
leidžia juos realizuoti, t.y. žaidžia dvigubą slaptą žaidimą, kad po to 
būtų galima visus į vieną vietą surinktus istorinius paminklus, atsklei- 
džiančius anaiptol ne rusišką krašto dvasią, vienu ypu konfiskuoti, 
atimti iš vietos visuomenės.“ 

Kad ir kaip ten būtų, liberalioji krašto visuomenė tikėjosi, kad caro 
valdžia vis dėlto nedarys didesnių kliūčių dirbti krašto kultūros sri- 
tyje, žinoma, išliekant lojaliais Rusijai. Tačiau Aleksandro II vyriausybė 
iš esmės nepakeitė savo tautinės politikos, nesugrįžo prie Aleksand- 
ro I politikos principų. Padarytosios nuolaidos tebuvo ne daugiau 
kaip Nikolajaus I politinio režimo varžtų atleidimas. Į vietos visuo- 
menės prašymus atidaryti Vilniuje universitetą, užtikrinti tikybinę 
pakantą, grąžinti į oficialųjį gyvenimą lenkų kalbą caras 1860 metais 
atsakė, „jog čia Lietuva, o ne Lenkija, kad apie šią ir nesvajotų“** arba 
dar: „Pasakykite bajorams, kad aš [...] esu nepatenkintas, lai žino ir 
jie, ir Europa, kad čia ne Lenkija.“ Tai rodo, kad caras Lietuvą, bu- 
vusias LDK žemes, laikė neatskiriama Rusijos dalimi ir kad čia neža- 
dama bent kiek esmingiau keisti tautinę politiką. 

Lenkijos Karalystė gavo administracinę ir kultūrinę autonomiją, 
tačiau A. Veliopolskio reformos daug ko nepatenkino. 

Septintojo dešimtmečio pradžioje Lenkijoje ir Lietuvoje vėl pradėjo 
bręsti sukilimas. Valdžia bandė jam užkirsti kelią: iš vienos pusės, nuo 
1861 metų vėl griebiamasi policinių, karinio poveikio priemonių (1862 
metų rugpjūtį Kauno gubernijoje įvedama karo padėtis), iš kitos pu- 
sės, specialia propaganda ir švietimo politika mėginama nuo rengia- 
mo sukilimo atitraukti lietuvius, baltarusius ir ukrainiečius valstiečius. 
Štai Nazimovas siūlo vyriausybei nedelsiant pradėti steigti pradžios, 
vadinamąsias liaudies, mokyklas valstiečiams pirmiausia baltaru- 
siškoje Vilniaus švietimo apygardos dalyje. Vien čia, generalguber- 
natoriaus nuomone, reikia 1000 naujų mokyklų. Nazimovas pareiškė, 
kad vyriausybė per mokyklas turėtų ugdyti „lietuvių ir rusinų [t.y. 
baltarusių] tautinį atgimimą“, iš tikrųjų - antilenkišką nacionalizmą.“ 

Panašiai tuomet teigė ir Vilniaus švietimo apygardos globėjas A. Ši- 
rinskis-Šichmatovas: 

Žemaitijoje [t.y. Kauno gubernijoje] liaudies mokyklos tikslas — stiprinti žemai- 
čių, kurių žemesnieji sluoksniai visai nepriešiški Rusijai ir vyriausybei, tautybę, 
nuolatos diegti valstiečiams mintį, jog jie ne lenkai, o žemaičiai ir lietuviai, ir kad 
Rusija visai netrokšta jų surusinti, o tik nori suartinti jų interesus su vyriausybės 


interesais.*? 


1862 metų vasarą Nazimovas pasiuntė carui raštą „Dėl kai kurių 
vyriausybės priemonių Vakarų gubernijose“. Jame carui siūloma pa- 
skelbti manifestą, kuriame, be kita ko, pareikšti: 


[...] gerbdami tautų papročius ir valstybiniu nusikaltimu pripažindami bet kokią, 
netgi moralinę, tautinę prievartą, siekdami suteikti kiekvienai tautai galimybių 
laisvai ir be kliūčių vystytis jos užimamuose plotuose būdingomis jai formomis 
ir būdais, įsakome: vietovėse, kur vyrauja rusai [t.y. baltarusiai ir galbūt ukrai- 
niečiai], steigti rusiškas mokyklas, kur vyrauja lietuviai arba žemaičiai, leisti mo- 
kytis lietuviškai ir žemaitiškai, o kur daugumą gyventojų sudaro lenkai, mokyti 
lenkiškai[-..].?0 


Toliau rašte siūloma paaiškinti, 


kad bet koks privatus asmuo ar draugija, mėginusi skleisti vietiniams gyventojams 
svetimas tautines idėjas, taip pat kištis be valdžios leidimo į liaudies švietimo 
reikalus, bus baudžiama kaip už valstybinį nusikaltimą?! 


Remiantis šiuo principu, visoje Baltarusijos ir Mažarusijos (t.y. Uk- 
rainos) teritorijoje (Lietuva kažkodėl neminima) siūloma uždrausti 
dėstyti lenkų kalbą ir spausdinti „rusiškas“ knygas, t.y. knygas bal- 
tarusių ir ukrainiečių kalbomis lotyniška abėcėle.*? 

Tačiau visa ši karštligiška vietinės caro administracijos veikla 
adekvačios reakcijos Peterburge nesulaukė. Vidaus reikalų ministras 
Piotras Valujevas Nazimovo projektą pavadina „a Ia Garibaldi mani- 
festu tautų garbei““. Na ir, žinoma, ministerijų kabinetuose atrodo, 
kad siūlyti steigti iš karto po 1000 mokyklų yra beprotybė ir neįma- 
nomas dalykas: iš kur paimti tiek pinigų ir kam to reikia. Peterburge 
dauguma užsiėmę savo kasdieniniais reikalais ir apie kažkur bręs- 
tantį sukilimą galvoti nenori. Kol vyksta nuobodus susirašinėjimas 
tarp Vilniaus ir Peterburgo dėl to, kiek steigti mokyklų, kur ir iš 
kokių lėšų, prasideda sukdimas. 

Beje, karinės-policinės priemonės sukilimo išvakarėse negalėjo būti 
efektyvios ir dėl to, jog daugelyje, jei ne daugumoje, vietinės administ- 
racijos struktūrų per tuos „posevostopolinio atlydžio“ metus įsitvir- 
tino vietiniai asmenys, kad ir nedalyvavę slaptoje veikloje, tai bent 
simpatizavę tautos laisvės ir išsivadavimo iš rusų jungo idėjai. 

„Rusų pradų atkūrimo“ doktrina ir 
lietuvių rusinimas (1864-1905) 


1863 metų sausio pabaigoje prasidėjęs sukilimas Lenkijos Karalystėje, 
o netrukus ir Lietuvoje, sustiprino Rusijos valdančiuosiuose sluoks- 
niuose polonofobines nuotaikas. Tų pat metų gegužės mėnesį caras 
paskyrė Vilniaus generalgubernatoriumi ir vyriausiuoju Šiaurės Va- 
karų krašto viršininku Michailą Muravjovą. Šį paskyrimą lėmė ne tiek 
kariniai sukilimo slopinimo motyvai, kiek caro apsisprendimas vėl 
imtis sistemingo „lenkų pradų naikinimo“ vadinamajame Vakarų 
krašte politikos. Muravjovas gavo ypatingus įgaliojimus, t.y. teisę 
veikti savo nuožiūra, nepaisant kai kurių bendrųjų Rusijos imperijos 
įstatymų. Žinoma, svarbiausi politiniai sprendimai turėjo būti apro- 
buoti paties caro, prieš tai apsvarsčius juos 1862 metų rudenį atkurtoje 
specialioje vyriausybinėje institucijoje, dabar vadinamoje Vakarų ko- 
mitetu. Nuo 1863 metų rugsėjo mėnesio Muravjovui tapo pavaldžios, 
tiesa, laikinai, iki visiško sukilimo nuslopinimo, ir keturios šiaurinės 
Augustavo gubernijos apskritys. 

Muravjovas į Vilnių atvyko su visa Peterburge suformuota general- 
gubernijos kanceliarija ir pradėjo rūpintis, kad visose valdžios įstai- 
gose vietinės kilmės valdininkai būtų pakeisti atkeldintais iš Rusijos 
centrinių gubernijų kadrais. Naujasis viršininkas taip pat panaikino 
bajorų savivaldos organų pareigūnų renkamumą, uždraudė pradžios 
ir vidurinėse mokyklose dėstyti lenkų kalbą. 1864 metų pavasarį, kai 
sukilimas jau buvo beveik nuslopintas, Muravjovas ir jo pasikviestas 
naujasis Vilniaus švietimo apygardos globėjas Ivanas Kornilovas pa- 
rengė tolesnių radikalių pertvarkymų Šiaurės Vakarų krašte pro- 
gramą, kuri, remiantis anksčiau aptartąja rusifikatoriška LDK istorijos 
koncepcija, jos šalininkų buvo vadinama „rusų pradų atkūrimo“ pro- 
grama. Gegužės mėnesį, pritarus Vakarų komitetui, programą patvir- 
tino caras Aleksandras II. Vakarų kraštas, įskaitant ir jam priklau- 
siusias etninės Lietuvos žemes, buvo paskelbtas „nuo amžių (iskonno) 
rusų žeme“. 

Programa numatė: 1) visiškai pašalinti lenkų kalbą iš viešojo visuo- 
meninio gyvenimo (uždrausti vartoti lenkų kalbą buityje ir žmonių 
tarpusavio bendravime buvo neįmanoma; leista ją vartoti ir bažnyčios 
pastoracinėje veikloje); 2) neleisti „lenkų kilmės“ asmenims, faktiškai 
— visiems katalikų tikėjimo, taigi ir etniniams lietuviams, užimti jo- 
kios valstybinės tarnybos krašte, įskaitant ir pradžios mokytojų tar- 
nybą; 3) skiriant valdininkus, prioritetą teikti rusams stačiatikiams, 

kviečiamiems iš Rusijos centrinių gubernijų; 4) visokeriopai kont- 
roliuoti ir varžyti Katalikų Bažnyčią; 5) sudaryti sąlygas plėstis stačia- 
tikybei; 6) sparčiai steigti rusiškas pradžios, vadinamąsias liaudies, 
mokyklas su rusais mokytojais daugiausia valsčių lėšomis (laikinosios 
taisyklės šioms mokykloms steigti ir funkcionuoti caro buvo patvir- 
tintos dar 1863 metų balandžio pradžioje, t.y. iki Muravjovo pasky- 
rimo vyriausiuoju Šiaurės Vakarų krašto viršininku)“4; 7) skatinti 
rusus keltis į vadinamąjį Vakarų kraštą; 8) pakeisti lotyniškąją (lenkiš- 
kąją) abėcėlę lietuvių raštijoje rusiškąja ir visiškai uždrausti lietuvių 
spaudą senuoju tradiciniu raidynu visoje imperijoje bei kt.> 

Mąstyta, kad per rusifikatoriškai pertvarkytas ir tolydžio plečiamas 
švietimo bei kultūros įstaigas, rusišką spaudą, proteguojant stačia- 
tikybę ir varžant Katalikų Bažnyčią bei apskritai diskriminuojant kata- 
likybę, esant gausiai rusų valdininkų, mokytojų ir t.t. armijai, skati- 
nant rusų dvarininkų ir valstiečių įsikūrimą (katalikams bajorams 
buvo uždrausta pirkti parduodamus dvarus, o daugelis konfiskuotų 
dvarų, neatsiradus pirkėjų iš rusų dvarininkų tarpo, buvo išdalijami 
iš Rusijos perkeliamiems valstiečiams), pamažu, per kokius 20 ar šiek 
tiek daugiau metų pavyks jaunajai šio krašto kartai įdiegti rusišką (ar 
„Vakarų rusų“) savimonę, visus išmokyti rusų kalbos, natūraliai tap- 
siančios pagrindine viso krašto civilizacinio proceso kalba. 

Tiesa, tuo metu buvo pareikšta ir kitokių nuomonių. Nikolajaus 
Miliutino vadovaujamame Lenkijos Karalystės reikalų komitete dir- 
bęs rusų mokslininkas slavistas, slavofilinės krypties visuomenės vei- 
kėjas Aleksandras Hilferdingas viešai spaudoje pareiškė, kad katali- 
kų diskriminacija ir atviras rusinimas nebus sėkmingas. Jis pritarė 
depolonizacijos politikai, tačiau siūlė etnografinėje Lietuvoje steigti 
lietuviškas pradžios mokyklas, įvesti lietuvių kalbą kaip dalyką visose 
Vilniaus, Kauno ir Augustavo gubernijų vidurinėse mokyklose, taip 
pat įsteigti lituanistikos katedras pagrindiniuose Rusijos universi- 
tetuose. Be to, Hilferdingas siūlė ir šiame krašte leisti rinkti vietos 
savivaldos organus - vadinamąsias zemstvas, kurie, administracijos 
kontroliuojami, rūpintųsi vietos ūkiu, švietimu, sveikatos apsauga. 
Tik, anot jo, reikėtų pasirūpinti, kad šiuose organuose proporcingai 
būtų atstovaujama visiems luomams, t.y. valstiečiai, sudarantys apie 
80 procentų krašto gyventojų, rinktų ir atitinkamą skaičių atstovų į 
žemstvas (rusiškoms gubernijoms skirtas zemstvų įstaigų projektas 
numatė, kad valstiečiams zemstvose tektų ne daugiau kaip trečdalis, 
o realiai dar mažiau, vietų). Hilferdingo nuomone, tik sudarant sąly- 
835 etninei lietuvybei kultūriškai stiprėti, pavyktų politiškai atskirti 
lietuvius nuo lenkų ir „suartinti“ juos su rusais - taip būtų likviduota 

„lenkų separatizmo“ socialinė bazė etnografinėje Lietuvoje. Etninių 
lietuvių, anot Hilferdingo, yra per maža, kad jie patys bandytų atsi- 
skirti nuo Rusijos. Tačiau nuslopinus sukilimą ir sustiprėjus Murav- 
jovo įtakai vyriausybiniuose sluoksniuose, į šituos samprotavimus 
nebuvo kreipiama dėmesio. „Rusų pradų atkūrimo“ šalininkai tikėjo 
savo politikos sėkme, o kai kas išjų Hilferdingo pasiūlymą dėl etninės 
lietuvybės kultūrinio potencialo ugdymo traktavo kaip dar vieno 
potencialaus Rusijos priešo ugdymą.“* Tiesa, Lenkijos Karalystėje ir 
jai priklausiusioje Užnemunėje kai kurios Hilferdingo nuostatos tam 
tikru mastu buvo realizuotos. 

Patvirtinus Muravjovo ir Kornilovo parengtą programą, Šiaurės Va- 
karų krašte pradėta atvira rusifikacija. Valsčiai versti priimti nutarimus 
steigti rusiškas pradžios mokyklas. Mokytojauti į šias mokyklas iš pra- 
džių kviesti asmenys, daugiausia stačiatikių dvasinių seminarijų auklė- 
tiniai, iš centrinių Rusijos gubernijų. Bet jau 1864 metais Molodečne 
(Vilniaus gubernija) buvo įsteigta mokytojų seminarija. 1872-aisiais 
tokia seminarija įkurta ir Panevėžyje. Pastarosios programoje buvo 
numatyta mokyti ir lietuvių kalbos, kad būsimieji mokytojai galėtų 
bent susišnekėti su savo būsimais auklėtiniais. Katalikų tikėjimo as- 
menys į šias seminarijas nebuvo priimami. Beje, 1865 metais Murav- 
jovą Vilniaus generalgubernatoriaus ir vyriausiojo Šiaurės Vakarų 
krašto viršininko poste pakeitęs Konstantinas Kaufmanas „patobu- 
lino“ 1863 metų Laikinąsias liaudies mokyklų taisykles. Jose buvo 
numatyta, kad tikybą katalikų tikėjimo asmenims turi dėstyti mokinių 
gimtąja kalba („vietos tarmėmis“) vietos kunigas. Kaufmanas įsakė 
tikybą „vietos tarmėmis“ dėstyti tik pirmamečiams mokiniams, o nuo 
antrųjų mokslo metų ir dėstant tikybą vartoti tik rusų kalbą. 

Dar 1864 metais Muravjovas įsakė lietuviškus raštus (elementorius, 
oficialius leidinius, skaitymo knygas) spausdinti kirilica. 1865 metų spa- 
lio 5 dieną vidaus reikalų ministras Valujevas aplinkraščiu uždraudė 
visoje imperijoje spausdinti ir įsivežti iš užsienio bet kokius lietuviš- 
kus leidinius lotynišku raidynu. 1872 metais vidaus reikalų ministro 
aplinkraštis šį draudimą išplėtė ir lietuviškajai spaudai gotiškuoju 
raidynu, naudotu Prūsijos lietuvių spaudoje. Šitaip caro valdžia norė- 
jo apsidrausti, kad ši spauda nebūtų pradėta platinti Lietuvoje. Nors 
lietuvių spaudos draudimas įstatymiškai įformintas nebuvo (1866 me- 
tų sausio 30 dieną caras jį tepatvirtino žodžiu), galiojo jis net 40 metų. 

Po 1863 metų sukilimo nauja represijų banga užgriuvo Katalikų 
Bažnyčią. 1863-1866 metais lietuviškose gubernijose buvo uždarytos 
32 parapinės ir filijų bažnyčios bei 52 koplyčios. Neuždaryti liko tik 
keli vienuolynai. Faktiškai buvo uždrausta statyti naujas ir remontuoti 

Michailas Muravjovas (1796-1866), 
Vilniaus generalgubernatorius 


XIX a. antrosios pusės nuotrauka, VUB 

senas bažnyčias. Kunigai buvo nuolatinėje policijos priežiūroje. Be 
valdžios leidimo savo vyskupystės parapijų negalėjo lankyti nė vys- 
kupai. 1864 metais valdžia, nesuderinusi su Vatikanu, perkėlė Že- 
maičių (Telšių) vyskupystės centrą iš Varnių į Kauną. Mat norėjo efek- 
tyviau kontroliuoti ir sekti vyskupo veiksmus. Buvo uždraustos vie- 
šos bažnytinės procesijos už bažnyčios ir šventoriaus ribų. Neleista 
vaikščioti kryžiaus kelius Vilniaus ir Žemaičių kalvarijose, statyti 
kryžius pakelėse, pardavinėti religinius ženklus (devocionalijas).?7 

Vėl imta griežtai kontroliuoti pamokslus: klebonams įsakyta pa- 
mokslus skaityti tik iš vyriausybės aprobuotų pamokslų knygų. Nuo 
1868 metų pamokslų negalėjo sakyti vikarai ir filialistai. Valdžia mė- 
gino pasiekti, kad pamokslai būtų sakomi rusų kalba. Tiesa, dėl to 
septintojo dešimtmečio pabaigoje kilo diskusija tarp pačių rusifika- 
torių. Kai kas baiminosi, kad katalikų kunigai, būdami labiau išsi- 
lavinę už stačiatikių šventikus, rusiškai sakydami pamokslus gali 
pritraukti stačiatikius į katalikybę. Tokia baimė, žinoma, buvo nepa- 
grįsta. Pereiti į katalikybę iš esmės buvo uždrausta administraciškai. 
Netgi tuokiantis katalikui su stačiatike ar stačiatikiui su katalike, 
reikalauta, kad persikrikštytų katalikas (-ė). Tad 1869 metais caras 
leido pamokslus sakyti rusų kalba. Bet leidimas - vis dėlto ne įsa- 
kymas. Tiesa, vietos administracija primygtinai ragino kunigus sakyti 
pamokslus rusiškai. Ir tokių kunigų atsirado, bet nedaug. 

Valdžia ėmė varžyti ir katalikų dvasininkų rengimo procesą. Nuo 
1863 iki 1870 metų apskritai neleista priiminėti į dvasines seminarijas 
naujų klierikų. O vėliau stojantieji turėjo gauti gubernatoriaus lei- 
dimą. Be to, stojant į seminariją ir ją baigiant būtinai reikėjo laikyti 
rusų kalbos ir Rusijos istorijos egzaminus. Šiuose egzaminuose daly- 
vavo ir caro administracijos paskirti atstovai, kurių balsas buvo le- 
miamas.?* 

Uždarinėdama katalikų bažnyčias ir vienuolynus, Rusijos valdžia 
rūpinosi stiprinti rusų Stačiatikių Bažnyčią. Vien Muravjovo valdymo 
laikotarpiu Šiaurės Vakarų krašte buvo pastatytos 98 naujos cerkvės, 
paversta cerkvėmis 14 katalikų bažnyčių, tiesa, daugiausia baltaru- 
siškoje krašto dalyje. 1864-1866 metais 12 naujų parapinių cerkvių 
atidaryta ir Kauno gubernijoje. Cerkvėms statyti neretai buvo nau- 
dojamos ne tik valstybės lėšos, bet ir prievarta iš gyventojų katalikų 
surinkti pinigai. Amžiaus pabaigoje Kauno gubernijoje veikė 50 para- 
pinių, arba priskirtų prie parapinių, cerkvių (1863 metais jų buvo 17) 
ir trys stačiatikių vienuolynai"? Dauguma Vilniuje dabar veikiančių 
cerkvių taip pat buvo pastatytos arba atstatytos (rekonstruotos) XIX 
amžiaus antrojoje pusėje-XX amžiaus pradžioje. 

Katalikų diskriminavimo sistema buvo kuriama siekiant privilioti 
naujų „avelių“ į Stačiatikių Bažnyčią. Be minėtų priemonių, buvo 
griebiamasi ir kitokių būdų: katalikams ribota teisė gauti kreditą, 
pirkti žemę, nuomoti valstybines fermas. Vilniaus generalguberna- 
toriaus 1885 metų aplinkraščiu buvo nustatyta, kad valstiečiai kata- 
likai gali pirktis žemės tik tiek, kad skirtinė ir pirktinė žemė nepra- 
šoktų 60 dešimtinių (apie 61 hektarą). Žinoma, absoliuti dauguma 
valstiečių apie tokį žemės kiekį nė nesvajojo, tačiau, šiaip ar taip, tai 
buvo viena iš rusifikacijos priemonių, 1901 metais įteisinta netgi įsta- 
tymu. Per 1863 metų sukilimą ir tuoj po jo kai kurie stačiatikių šven- 
tikai, dirbę tardymo komisijose, siūlydavo į valdžios nagus pakliu- 
vusiems sukilėliams pereiti į stačiatikybę, žadėdami už tai švelnesnes 
bausmes. Bežemiams bajorams už perėjimą į stačiatikybę buvo ža- 
dama leisti apsigyventi iždo žemėse ir suteikti pašalpą bei kitokių 
lengvatų. Šiais ir kitais būdais 1864-1866 metais visame Šiaurės Va- 
karų krašte į stačiatikybę buvo perviliota daugiau kaip 40 tūkstančių 
katalikų. 1866-1867 metais Vilniaus gubernijoje kunigų iniciatyva į 
stačiatikybę perėjo septynios katalikų parapijos, tarp jų ir Paberžės 
parapija. Vis dėlto šis procesas neišsiplėtojo. Rusijoje blėstant rusifi- 
kaciniam įkarščiui ir Katalikų Bažnyčiai radus situacijai adekvačių 
pasipriešinimo priemonių, stačiatikybės plitimas kad ir nebuvo visai 
sustabdytas, tai bent jau smarkiai sulėtintas. Pvz., Kauno gubernijoje 
iki amžiaus pabaigos stačiatikių procentas tarp gyventojų padidėjo 
tik vienu procentu: nuo 4,1 procento 1869 metais iki 5,1 procento 1897- 
aisiais. Tiesa, per šį laikotarpį ženkliau sumažėjo katalikų - nuo 79,3 
iki 76,6 procento. Bet šiuos pokyčius daugiau lėmė migracijos procesai 
nei perėjimas iš katalikybės į stačiatikybę.“? 

Siekdama susilpninti Lietuvos dvarininkų pozicijas, administracija 
ne tik konfiskavo visų aktyviai sukilimą rėmusių dvarininkų žemes, 
bet ir visus „lenkų kilmės“ (t.y. katalikus) krašto dvarininkus apdėjo 
kontribucija 10 procentų nuo pelno. 1,5-2,5 procento rinkliava nuo 
pelno kaip pagalba vyriausybei buvo apdėti ir rusų bei vokiečių kil- 
mės dvarininkai. Vėliau 10 procentų rinkliava buvo mažinama, bet 
visiškai jos atsisakyta tik 1897 metais. Ši rinkliava, kai kada net 
pranokusi ekonomines vietinių žemvaldžių galimybes, davė caro 
valdžiai papildomų lėšų išlaikyti krašte didelę kariuomenę, policiją ir 
didesnes algas nei kitur gaunančią administraciją bei finansuoti 
rusifikacinę politiką. 

„Rusų pradų atkūrimo“ politika nulėmė ir specifinę krašto valdy- 
mo tvarką. Net ir po to, kai 1872 metais formaliai buvo atšaukta karo 
padėtis, kraštas valdytas remiantis ne bendraisiais Rusijos imperijos 

įstatymais, o įvairiomis „laikinosiomis taisyklėmis“, kurios general- 
gubernatoriui teikė plačių įgaliojimų: tremti administracine tvarka, 
konfiskuoti arba sekvestruoti turtą, šalinti valdininkus, skirti pini- 
gines baudas ir kt. Kraštas liko be vadinamųjų zemstvų — ribotos 
vietinės teritorinės savivaldos organų, kurias Rusijos apskrityse ir 
gubernijose leido rinkti 1864 metais priimtas įstatymas. Vilniaus ir 
Kauno gubernijose tik 1876 metais įsigaliojo Rusijos miestų nuostatai, 
priimti 1870 metais. Miesto dūmą ėmė rinkti ne luomų atstovai, bet 
turto savininkai. Dūmai ir jos vykdomajam organui - miesto valdy- 
bai - vadovavo „miesto galva“, kitaip - prezidentas. Šiaurės Vakarų 
krašte jo išrinkimą turėjo patvirtinti gubernatorius. Pasitaikydavo, 
kad gubernatorius ir paskirdavo „miesto galvą“. 1892 metais visoje 
Rusijoje įvykdyta vadinamoji miestų savivaldos kontrreforma dar 
labiau apribojo miestų savivaldą. Buvo padidintas rinkėjų turto cen- 
zas, o visus svarbesnius dūmos sprendimus ir nutarimus turėjo tvir- 
tinti gubernatorius. 

Mažesniuose miestuose ir didesniuose miesteliuose buvo įsteig- 
tos miestiečių valdybos, kurias sudarė miestiečių seniūnas ir keletas 
narių, o kituose miesteliuose - supaprastintos valdybos, susidedan- 
čios iš miestiečių seniūno ir jo pavaduotojo. Kauno gubernijoje iš 
viso buvo 75 miesto dūmos ir miestiečių valdybos ir 66 supapras- 
tintos valdybos.“! 

Nevisiškai ir pavėluotai krašte buvo įgyvendinta ir 1864 metų Ru- 
sijos teismų reforma, įvedusi sąlyginai modernią teisėtvarką: t.y. ne- 
luominius teismus, advokatūrą, šalių varžymąsi, teisėjų nepriklau- 
somumą nuo administracijos ir teisėtvarkos viešumą. Tik panaikinus 
karo padėtį 1872 metais čia buvo reorganizuota žemutinė teismų gran- 
dis - įvesta apylinkės taikos teisėjų institucija (paprastai apskritis 
skirstyta į kelias teismo apylinkes). Rusijoje taikos teisėjus, kurių kom- 
petencijoje buvo smulkių civilinių bylų nagrinėjimas, rinko zemstvos, 
o Šiaurės Vakarų krašte juos skyrė administracija. Apeliacinė šios 
grandies institucija buvo apskrities taikos teisėjų suvažiavimas. Tik 
1883 metais buvo įsteigti Vilniaus ir Kauno apygardų teismai - pa- 
grindinė instancija svarbesnėms civilinėms ir visoms baudžiamo- 
sioms byloms nagrinėti. Tuomet ėmė veikti ir Vilniaus teismo rūmai 
kaip apeliacinė instancija Vilniaus, Kauno, Gardino ir Minsko teismo 
apygardoms ir pirmoji instancija visoms politinėms byloms. Apygar- 
dų teisėjus skyrė vyriausybė, o svarbesnes bylas jie nagrinėjo su pri- 
siekusiais posėdininkais, kuriuos parinkdavo komisija, sudaryta iš 
gubernijos bajorvedžio, administracijos, prokuratūros ir policijos at- 
stovų. 1903 metais taikos teisėjus pakeitė zemskiniai viršininkai. Bet 

Vilniaus generalgubernatoriaus rūmai 
Fotografas Jozefas Čechovičius (1819-1888), VUB 


Vilniaus generalgubernatoriaus rūmų interjeras 
XIX a. antrosios pusės nuotrauka, VUB 

šis pakeitimas, reikšmingas ir anksčiau įgyvendintas Rusijos centrinėse 
gubernijose (mat zemskiniai viršininkai buvo ne renkami zemstvų, o 
skiriami administracijos), Lietuvoje didesnės reikšmės neturėjo. 

1874 metais Lietuvoje, kaip ir visoje imperijoje, rekrūtų prievolė 
buvo pakeista visuotine karo prievole. Įstatymas tarnybos laiką su- 
siejo su prievolininkų išsilavinimu. Beraščiams tarnauti reikėjo šeše- 
rius metus sausumos kariuomenėje arba septynerius metus laivyne. 
Buvimas atsargoje truko atitinkamai devynerius ir trejus metus. Bai- 
gusiems pradžios mokyklas arba išlaikiusiems specialų egzaminą, 
kuriuo pirmiausia tikrinta mokėjimas skaityti ir rašyti rusiškai, tar- 
nybos laikas sutrumpėdavo dvejais metais, o turintys vidurinio moks- 
lo baigimo cenzą apskritai tetarnavo pusantrų metų. Baigusius aukš- 
tąjį mokslą jeigu ir imdavo į kariuomenę, tai tik pusei metų. Žinoma, 
aristokratai ir aukštieji valdininkai savo sūnus dažniausiai apskritai 
išsukdavo nuo tarnybos kariuomenėje. 

„Rusų pradų atkūrimo“ nuostatos caro valdžia laikėsi ligi 1904-1905 
metų, tačiau ne visą laiką ši politika buvo realizuojama vienodai 
intensyviai ir nuosekliai. 

Energingiausiai rusifikacinė sistema buvo diegiama pirmaisiais me- 
tais po sukilimo, generalgubernatoriaujant Muravjovui (1863-1865; jo 
vardu neretai ir vadinama ši sistema) bei jį pakeitusiam Pabaltijo vokie- 
čių kilmės generolui Konstantinui Kaufmanui (1865-1866) — saldofo- 
niško mentaliteto žmogui, menkai pažinojusiam valdomą kraštą, bū- 
simam Vidurinės Azijos užkariautojui. Tačiau bene aktyviausi „rusų 
pradų atkūrimo“ politikos veikėjai buvo Vilniaus švietimo apygardos 
globėjai Kornilovas (1864-1867) ir Pompejus Batiuškovas (1867-1872). 

Bet jau 1866-1868 metais generalgubernatoriavęs Eduardas Bara- 
novas, 0 ypač 1868-1874 metais Vilniaus generalgubernatoriaus postą 
užėmęs Aleksejus Potapovas, švelniai tariant, nebuvo dideli Murav- 
jovo ir Kornilovo iniciatyva įvestos politinės sistemos šalininkai. Vie- 
šai šios sistemos jie nekritikavo, bet nemanė, kad tai geriausias būdas 
užtikrinti krašte imperijos interesus. Vargu ar yra pagrindo šiuos 
žmones priskirti prie vadinamojo valdininkiškojo liberalizmo atstovų 
(kaip kad Hilferdingą ar Miliutiną), kaip sektų iš Vėbros sampro- 
tavimų.** Jiems paprasčiausiai buvo svetimas etninis rusų naciona- 
lizmas ir specifinė jo atmaina - „rusų pradų atkūrimo“ koncepcija. 
Žinoma, jie neabejojo, kad visos imperijos valstybinėse institucijose, 
taip pat ir mokyklose, turi vyrauti valstybinė — rusų - kalba, tačiau 
nemanė, kad Vakarų krašte reikia visiškai uždrausti lenkų kalbą ar 
persekioti lietuvių raštiją lotyniškais rašmenimis. Kadangi, kaip jau 
minėta, „rusų pradų atkūrimo“ politika buvo patvirtinta aukščiausiu 
lygiu, tai jie prieš ją neprotestavo, bet ir nerodė didesnio aktyvumo 

ją įgyvendinant. Merkio žodžiais, jie „susirūpino normaliais kontak- 
tais su vietiniais dvarininkais, o iš dalies ir su pramonės bei prekybos 
verslo atstovais“*?. 1868 metais Potapovas panaikino Muravjovo įsa- 
kymus spaustuvių savininkams laiduoti visų darbininkų politinę išti- 
kimybę ir pateikti didelius piniginius užstatus. Buvo pažymėta, kad 
spaustuvių veiklai reglamentuoti visiškai užtenka Vidaus reikalų mi- 
nisterijos aplinkraščių, taikomų visai imperijai. 1869 metais Potapovas 
su Vidaus reikalų ministerijos žinia leido veikti Zavadzkių spaustu- 
vei, o Muravjovo įsakymu užantspauduotas lenkiškas, „žemaitiškas 
ir latviškas knygas, atrinkus iš jų žalingąsias“, cenzūros draudžiamas, 
leido išparduoti. Dėl to kilo konfliktas tarp Potapovo ir Vilniaus švieti- 
mo apygardos globėjo Batiuškovo. Pastarasis apkaltino generalgu- 
bernatorių griaunant krašte rusifikacijos pamatus. Potapovas kaltinimo 
„rimtai pabūgo“ ir įsakė iš leistų parduoti knygų išimti lietuviškus 
elementorius lotynišku raidynu, tačiau leidimo neatšaukė. Sulaukęs 
progos, 1872 metais jis pasistengė, kad Batiuškovas būtų atšauktas iš 
Vilniaus švietimo apygardos globėjo posto. Anot rusifikatorių, tai buvo 
klastingas smūgis „rusų pradų atkūrimo“ politikai, mat nuo šiol ją 
realizavo ne fanatiški jos entuziastai, o eiliniai biurokratai.“ 

1872 metais panaikinus karo padėtį, nors Muravjovo ir Kornilovo 
iniciatyva įvesta politinė sistema nebuvo panaikinta, visgi gerokai su- 
švelnėjo bausmės asmenims, pažeidusiems šią sistemą. Tokia situacija 
tęsėsi iki 1881 metų. Beje, Potapovas 1874 metais netgi tapo Rusijos 
slaptosios policijos, arba ochrankos, vadu, t.y. caro kanceliarijos III 
(slaptojo) skyriaus ir jo vykdomojo organo - Žandarų korpuso - vir- 
šininku. Tiesa, šias pareigas ėjo neilgai - tik iki 1876 metų. 

1881 metais Aleksandras II jau buvo pasiryžęs suteikti Rusijai šiokią 
tokią konstituciją, tačiau kovo 1 dieną buvo nužudytas revoliucinių 
ekstremistų. Į sostą atsisėdo jo sūnus Aleksandras III - kur kas ribo- 
tesnio proto ir konservatyvesnių pažiūrų, pelnęs caro nacionalisto 
reputaciją.“ Jo laikais visose vadinamųjų tautinių pakraščių mokyk- 
lose buvo pereita prie dėstomosios rusų kalbos, tiesa, paliekant vietos 
kalbai atskiro dalyko statusą. Tad nenuostabu, kad šiuo laikotarpiu 
vėl buvo bandoma stropiau laikytis „rusų pradų atkūrimo“ politikos. 
Tačiau tai jau nebegalėjo sustabdyti atsigavusio ir nelegaliai besiplė- 
tojančio lietuvių tautinio sąjūdžio, į kurį vis labiau įsitraukė ir platieji 
valstietijos sluoksniai. Vis labiau aiškėjo, kad bent jau etnografinėje 
Lietuvoje „rusų pradų atkūrimo“ politika valdžiai iš esmės laukiamų 
rezultatų neduoda. 

Nuo XIX amžiaus paskutiniojo dešimtmečio vidurio, mirus Alek- 
sandrui III ir sostą užėmus jo sūnui Nikolajui II, jau galima kalbėti 

apie caro valdžios tautinės politikos krizę. Oficialioje rusų spaudoje vis 
dažniau išsakomos abejonės dėl tokios politikos reikalingumo. Valdžios 
institucijose taip pat imta svarstyti pokyčių tautinėje politikoje, pir- 
miausia lietuvių spaudos draudimo lotynišku raidynu panaikinimo, 
reikalingumo klausimą. Tačiau rusifikacijos šalininkai griebėsi įnir- 
tingos propagandos. XIX-XX amžių sandūroje Vilniuje buvo pastatyti 
paminklai Jekaterinai II (prie katalikų katedros) ir Muravjovui (ge- 
neralgubernatūros rūmų aikštėje), atidarytas Muravjovo muziejus. 
Vis dėlto XX amžiaus pradžioje, bręstant visos imperijos nacionalinei 
krizei, valdžia norom nenorom turėjo keisti savo politiką. 1903 metais 
caras išleido manifestą, kuriame žadėjo panaikinti įstatymus, var- 
žančius nestačiatikių tikybos išpažinimą. Pagaliau 1904 metų gegužės 
7 dieną Nikolajus II patvirtino Ministrų komiteto nutarimą, panai- 
kinusį lietuvių spaudos lotyniškais rašmenimis draudimą. 

1905 metais, prasidėjus Rusijoje pirmajai revoliucijai, valdžia pa- 
darė ir kitų nuolaidų. Gegužės 14 dieną caro įsaku buvo leista kai 
kuriuose Vilniaus švietimo apygardos mokyklų tipuose mokytis lietu- 
vių ir lenkų kalbų. Įsake sakoma: 


Leisti dėstyti lietuvių ir lenkų kalbas krašto mokymo įstaigose su dviklasių mo- 
kyklų programomis, taip pat vidurinėse mokymo įstaigose ten, kur dauguma 
mokinių yra lietuvių arba lenkų tautybės [...].* 

1906 metų pavasarį leista mokyti lietuvių kalbos ir vienklasėse 
pradžios mokyklose, taip pat mokyti šia kalba aritmetikos visose 
pradžios mokyklose. Tų pat metų rudenį buvo panaikintos baudos 
už slaptąjį mokymą. Be to, lietuviškai leista dėstyti tikybą ir kalbėtis 
mokykloje gimtąja kalba (iki tol drausta).*? 

Taigi 1904-1906 metais caro valdžia atsisakė „rusų pradų atkū- 
rimo“ kaip vienintelės sistemingos tautinės politikos Vakarų krašte, 
nors pati doktrina nebuvo paskelbta klaidinga. Ją ir toliau leista pro- 
paguoti. Lietuviams, kaip ir lenkams, šiame krašte buvo iš esmės 
pripažintas tautinės mažumos statusas. Kitaip tariant, lietuviai spau- 
dos ir švietimo srityje gavo maždaug tokias pat teises, kokias turėjo 
kitos palyginti negausios nerusų tautos (pvz., latviai, estai) Rusijos 
imperijoje. Tiesa, vadinamojo Vakarų krašto lenkų atžvilgiu totalinio 
rusinimo praktiškai buvo atsisakyta jau nuo Potapovo laikų. Mat 
apskritai imperijoje nedrausta lenkų spauda. Nedrausta ją spausdinti 
ir Vilniuje, nors dėl griežtos ideologinės cenzūros spaudinių lenkų 
kalba čia išeidavo visai nedaug, o regioninės periodinės spaudos ne 
rusų kalba aprašomuoju laikotarpiu apskritai nebuvo. 

Šiek tiek kitokia politika lietuvybės atžvilgiu buvo vykdoma Len- 
kijos Karalystėje likusioje Užnemunėje. Į Muravjovo pasiūlymą visai 

atskirti šią teritoriją nuo Karalystės ir palikti Vilniaus generalgu- 
bernatoriaus žinioje atsižvelgta nebuvo. Beje, šiuo laikotarpiu Užne- 
munė įgijo iki šiol išlikusį Suvalkijos vardą, mat 1867 metais Lenkijos 
Karalystėje įvykdžius administracinę teritorinę reformą, ji pakliuvo į 
naujai įkurtą Suvalkų guberniją (beje, ir ligtolinės Augustavo guber- 
nijos centras buvo Suvalkuose). 

Iš karto po 1863 metų sukilimo tautinės politikos kurso metmenis 
Lenkijos Karalystėje parengė Miliutino vadovaujamas Lenkijos Kara- 
lystės reikalų komitetas. 1864 metų rugsėjo mėnesį caras patvirtino 
Hilferdingo parengtus Lenkijos Karalystės pradžios mokyklų nuosta- 
tus, pagal kuriuos ne lenkų tautybės gyventojai, taip pat ir lietuviai, 
galėjo steigti atskiras mokyklas ir šiose mokyklose mokytis gimtąja 
kalba (ukrainiečiams ir baltarusiams tokia kalba laikyta rusų kalba). 
Rusų it lenkų kalbos tokiose mokyklose teturėjo fakultatyvo statusą. 
Lenkiškose pradžios mokyklose ne lenkų tautybės gyventojai (kitati- 
kiai), esant tam tikram jų skaičiui, turėjo teisę reikalauti atskiro tiky- 
bos ir savo gimtosios kalbos mokytojo. Mokytojus pasirinkti turėjo 
teisę mokyklų steigėjai, dažniausiai miestų ir valsčių (gminų) savi- 
valdybės, ant kurių pečių ir gulė mokyklų išlaikymas (prispyrus bė- 
dai, buvo galima kreiptis į valdžią pašalpos). Švietimo žinyba turėjo 
kontroliuoti mokymo procesą ir galėjo pašalinti mokytoją, jeigu jis 
buvo kaltinamas „žalingų kalbų arba kitų visuomenės rimčiai prie- 
šingų sumanymų“ platinimu. Tokiu atveju piniginė bauda, lygi mo- 
kytojo metinei algai, laukė ir bendruomenės.*š 

Taigi šiais nuostatais siekta apsaugoti Lenkijos Karalystės ne len- 
kų tautybės gyventojus nuo polonizacijos per pradžios mokyklas ir 
sudaryti sąlygas mokytis gimtąja kalba (arba gimtosios kalbos tose 
savivaldybėse, kur jie nesudarė gyventojų daugumos). Tik baltaru- 
siai ir ukrainiečiai laikyti rusais. Deja, istoriografijoje nėra duomenų, 
ar šiais nuostatais lietuviškoje Užnemunėje spėta pasinaudoti, t.y. 
ar spėjo čia susikurti lietuviškos pradžios mokyklos. Mat po kelerių 
metų valdžios politika šioje srityje buvo pakoreguota, nors patys 
nuostatai liko galioti iki 1885 metų. 

1867 metais vėl buvo atkurta Varšuvos švietimo apygarda ir Len- 
kijos Karalystės švietimo sistema tapo tiesiogiai pavaldi Rusijos liau- 
dies švietimo ministerijai. Tais pat metais caras įsakė visose Lenkijos 
Karalystės mokyklose įvesti rusų kalbą kaip privalomą dalyką, o 
1871-aisiais švietimo ministras Dmitrijus Tolstojus davė žodinį nu- 
rodymą pereiti prie dėstymo rusų kalba. Tyrinėtojų teigimu, nuro- 
dymas buvo realizuotas nuo 1872-1873 mokslo metų. Taigi nuo 
dabar ir Užnemunės (Suvalkijos) pradžios mokyklos turėjo būti 

rusiškos, bet lietuvių kalba kaip dalykas jose liko. Nedrausta čia 
mokytojauti ir vietiniams lietuviams. Tiesa, mokyti skaityti ir rašyti 
lietuviškai jau nuo 1864 metų reikėjo iš kirilica parašytų vadovėlių. 
Įstatymiškai rusiška mokykla, gimtajai kalbai paliekant tik atskiro 
dėstomojo dalyko statusą, buvo įtvirtinta 1885 metais, t.y. Alek- 
sandro III laikais, kai tokia nuostata pradėta taikyti visoje imperijoje 
(išskyrus Suomiją). Beje, nuo Aleksandro III laikų Lenkijos Karalystė 
net ir oficialiuose dokumentuose imta vadinti Pavyslio kraštu, nors 
formaliai senasis pavadinimas nebuvo panaikintas. 1885 metų švie- 
timo nuostatai atėmė iš bendruomenių teisę pasirinkti mokytojus. 
Juos nuo dabar savo nuožiūra skyrė švietimo žinyba - kiekvienoje 
gubernijoje veikianti mokyklų direkcija.“? 

Pradžios mokyklų mokytojus Užnemunės mokykloms ruošė dau- 
giausia 1866 metais Veiveriuose įsteigti pedagoginiai kursai, 1872 
metais reorganizuoti į mokytojų seminariją. Šioje rusiškoje specia- 
laus mokymo įstaigoje mokytis galėjo ir vietiniai lietuviai (Šiaurės 
Vakarų krašto valdiniai stoti į ją negalėjo). Lietuvių kalbos kaip 
dalyko čia mokyta pakankamai stropiai. Tad Veiverių mokytojų 
seminarija ilgainiui tapo svarbiu naujosios lietuvių inteligentijos 
ruošimo židiniu. 

Lietuvybės požiūriu kitokios nei Vilniaus švietimo apygardoje po- 
litikos laikytasi ir vidurinio mokymo srityje. Nuo septintojo dešimt- 
mečio pabaigos Suvalkų gubernijos vidurinėse mokyklose - Suvalkų 
ir Marijampolės berniukų gimnazijose bei Seinų progimnazijoje (dar 
veikė ir Suvalkų mergaičių gimnazija) - mokyta kaip dalyko lenkų 
kalbos, o kaip fakultatyvo - ir lietuvių. Tiesa, šiose mokyklose irgi 
negalėjo mokytis asmenys iš vadinamojo Šiaurės Vakarų krašto, taigi 
iš pagrindinės Lietuvos dalies. Suvalkų gubernijos berniukų gim- 
nazijų absolventams, turintiems atestate lietuvių kalbos pažymį, buvo 
skirta 10 valstybinių stipendijų (360 rublių per metus) Maskvos uni- 
versitete. Tuo, matyt, siekta ugdyti prorusiškai (ir antilenkiškai) nu- 
siteikusią, tačiau etninės tapatybės nepraradusią lietuvių inteligentiją. 
Bet realiai išėjo taip, kad daugiausia būtent iš šių inteligentų susi- 
formavo XIX amžiaus antrosios pusės lietuvių tautinio sąjūdžio bran- 
duolys, jo pagrindinė varomoji jėga. 

Taigi apskritai vadinamuoju lietuvių spaudos draudimo laikotar- 
piu caro valdžia visiškai vienodos tautinės politikos etninių lietuvių 
ir lietuvybės atžvilgiu nesilaikė. Tai lėmė prieštaravimai tarp skir- 
tingas tautinės politikos doktrinas ir taktikas išpažinusių aukštosios 
biurokratijos grupuočių ir tai, kad „lietuvių klausimas“ vyriausybei 
nebuvo pirmaeilės svarbos. 


94 


ių) 


vi Ei IN "i 
Irina Al AOL TM "+ L - 


Paminklas Michailui Muravjovui 
generalgubernatoriaus rūmų aikštėje, 
pastatytas 1893 metais, išvežtas į Rusiją 1915 metais 


Atvirukas iš Dainiaus Junevičiaus kolekcijos 


Paminklas Jekaterinai II Vilniaus Katedros aikštėje, 


pastatytas 1904 metais 
XX a. pradžios nuotrauka, MAB 


95 


RUSIJOS REZIMAS LIE1TUVUJE 
Režimo pokyčiai po 1905 metų 


Kaip jau minėta, 1904-1906 metais caro valdžia buvo priversta lega- 
lizuoti lietuvius kaip etninę-tautinę bendriją, bet Lietuvos ir lietuvių 
istorinė situacija pasikeitė ne tik dėl minėtų caro valdžios nuolaidų, 
legalizavusių lietuvybę, o ir dėl to, kad smarkiai, nors ir ne iš esmės, 
pasikeitė Rusijos imperijos politinė ir socialinė santvarka. 

Revoliucijos aukščiausio pakilimo metu, 1905 metų spalio 30 dieną, 
caras Nikolajus II pasirašė manifestą, kuriuo pavedė vyriausybei įgy- 
vendinti caro valią - dovanoti gyventojams „tvirtus pilietinių laisvių 
pagrindus“. Šie pagrindai - tai asmens neliečiamumas, sąžinės, žo- 
džio, susirinkimų ir sąjungų laisvė. Manifeste taip pat pažadėta arti- 
miausiu metu sušaukti gyventojų renkamą Valstybės dūmą, be kurios 
patvirtinimo negalėjo būti priimtas joks įstatymas. Dūmai taip pat 
turėjo būti suteikta galimybė kontroliuoti caro skiriamos vyriausybės 
ir apskritai administracijos veiksmus.?? 

Po poros savaičių caro paskelbtas rinkimų į Valstybės dūmą įsta- 
tymas rėmėsi ne visuotinių, tiesioginių ir lygių rinkimų principu, o 
numatė daugiapakopius rinkimus pagal kurijas, sudarytas iš esmės 
luomų ir socialinių grupių bei turto cenzo pagrindu. Moterys rinkimų 
teisės negavo. Rinkėjai buvo suskirstyti į 4 kurijas: 1) žemvaldžių 
(dvarininkų), 2) miesto, 3) valstiečių, 4) darbininkų. Pradiniame etape 
kiekviena kurija pagal nustatytas skirtingas proporcijas terinko rin- 
kikus į gubernijos rinkikų susirinkimą, kuriame jau buvo renkami 
atstovai į dūmą. Pradiniame etape vienas žemvaldžio balsas prilygo 
3 miesto kurijos, 15 valstiečių ir 45 darbininkų kurijų balsams.?! 

1906 metų pradžioje caras išleido įstatymą dėl Valstybės Tarybos 
reformos. Šis iki tol patariamasis caro valdžios organas turėjo virsti 
lygias teises su Valstybės dūma turinčia įstatymų leidybos institucija. 
Faktiškai tai buvo antrieji aukštesnieji parlamento rūmai, nes jie turėjo 
teisę atmesti dūmos patvirtintą įstatymą. Dalį Valstybės Tarybos na- 
rių, bet ne daugiau kaip pusę, skyrė caras, kita dalis turėjo būti renka- 
ma luominiu korporaciniu ir aukšto turto cenzo pagrindu. Absoliučią 
daugumą renkamų Valstybės Tarybos narių rinko stambiųjų žemval- 
džių - dvarininkų atstovai. Be to, Valstybės Taryboje buvo atstovauja- 
ma rusų Stačiatikių Bažnyčiai, Rusijos Mokslų Akademijos ir universi- 
tetų profesūros bendruomenei bei stambiojo prekybinio ir pramoninio 
kapitalo atstovams. Kitiems gyventojų sluoksniams čia nebuvo atsto- 
vaujama. Taigi Valstybės Taryba faktiškai turėjo būti, ir buvo, tam 
tikras filtras, apsaugantis caro valdžią nuo jos požiūriu radikalių 
Valstybės dūmos sprendimų.?2 

1906 metų pavasarį caro vardu buvo paskelbti „pagrindiniai įsta- 
tymai“ - Bemaž konstitucijos prototipas ar pakaitalas. Juose caro val- 
džia jau nebuvo traktuojama kaip „neribojama“ valdžia. Nurodyta, kad 
caras įstatymus leidžia „kartu“ (v jedinenii) su dūma. Dūmai nepo- 
sėdžiaujant ar esant „ypatingoms aplinkybėms“, vyriausybės priimti 
įstatymai vėliau vis tiek turėjo būti dūmos aprobuojami arba atme- 
tami. Tačiau dūmos teisės svarstant biudžetą buvo ribotos - caras 
patvirtinti jį galėjo ir be dūmos pritarimo. Taigi dūmos teisės kont- 
roliuoti caro skiriamą ir atleidžiamą vyriausybę buvo gana siauros. 
Caro prerogatyva liko „pagrindinių įstatymų“ (konstitucijos pakai- 
talo) peržiūrėjimas, vadovavimas užsienio politikai ir ginkluotosioms 
pajėgoms, karo skelbimas ir taikos sudarymas, nepaprastosios, arba 
karo padėties, skelbimas atskirose vietovėse, ministrų skyrimas ir 
atleidimas, malonės suteikimo ir amnestijos teisė bei kt. Be to, „pa- 
grindiniai įstatymai“ numatė kaip išimtį „ypatingąją įstatymų leidy- 
bą“, į kurią teisę turėjo tik caras. Taigi, nors Rusija žengė svarbų 
žingsnį konstitucinės ir parlamentinės monarchijos link, tokia dar 
netapo." 

„Vis dėlto dabar visos Rusijos imperijos, taigi ir jos lietuviškų žemių 
gyventojai turėjo teisę rinkti atstovus į Valstybės dūmą ir per ją tam 
tikru mastu dalyvauti valstybės valdyme. Lietuviškose gubernijose 
išrinkti Dūmos atstovai bent jau galėjo viešai, iš aukštos valdžios 
tribūnos, pareikšti savo nuomonę ir dėl valstybės (imperijos) val- 
dymo, ir dėl savo krašto padėties bei administracijos veiksmų. Nors, 
tiesą sakant, jokios esmingesnės įtakos krašto valdymui tai neturėjo. 
Vietos administracija ir toliau liko caro ir jo vyriausybės arba jai pa- 
valdžių struktūrų skiriamų ir daugiausia iš kitur atsiunčiamų žmonių, 
pirmiausia rusų, rankose. 

Rinkimuose į I Valstybės dūmą, vykusiuose 1906 metų kovo-ba- 
landžio mėnesiais, Vilniaus, Kauno ir Suvalkų gubernijose buvo iš- 
rinkta 14 deputatų, iš kurių 3 buvo dvarininkai, 7 - miesto atstovai, 
4- valstiečiai. Tautiniu atžvilgiu 8 deputatai buvo lietuviai, 4 - len- 
kai, po vieną žydą ir baltarusį. Dūmoje lietuviškų gubernijų deputatai 
prisijungė arba prie Rusijos Trudovikų, atstovavusių valstiečių intere- 
sams kovoje dėl žemės, arba konstitucinių demokratų (kadetų) - Ru- 
sijos liberalų — frakcijų. I dūmos dauguma tapo opozicija vyriausy- 
bės vykdomam kursui. Ypač griežtai ir pakankamai radikaliai buvo 
keliamas agrarinis klausimas. O revoliuciniai bruzdėjimai dar nebu- 
vo pasibaigę. Tad vyriausybė pasistengė įtikinti carą dūmą paleisti. 
Tų pat metų liepos 21 dieną tai ir buvo padaryta. Žodžiu, I Valstybės 
dūma veikė tris nepilnus mėnesius. 

mergaičių gimnazijų mokymo programa buvo specifinė ir daug siau- 
resnė negu berniukų, neorientuota į studijas aukštojoje mokykloje. Iš 
viso 1914 metais Lietuvoje buvo 31 pilna vidurinė mokykla ir 19 pro- 
gimnazijų. Kai kuriose vidurinėse mokyklose, įskaitant ir Vilniaus I 
gimnaziją bei realinę mokyklą, kaip neprivalomas dalykas buvo dės- 
toma ir lietuvių kalba bei literatūra. Tiesa, lietuvių kalbos mokytojui 
vidurinėse mokyklose valdžia atlyginimo neskyrė.*0 

1914 metų rugpjūčio 1 dieną prasidėjo Pirmasis pasaulinis karas, 
ir Lietuva iškart tapo pafrontės zona. Daugelis Lietuvos vyrų buvo 
mobilizuoti į Rusijos kariuomenę, kuri rugpjūčio viduryje įsiveržė į 
Rytprūsius. Nors lietuvių politikai tautos vardu pareiškė ištikimybę 
Rusijai, sykiu pageidaudami, kad Rusijos valdžioje būtų sujungtos 
visos lietuvių žemės, taip pat ir Mažoji Lietuva, ir išreikšdami viltį, 
kad ateityje lietuviams bus sudarytos palankesnės sąlygos savo kul- 
tūrai puoselėti, caro valdžia nieko nepažadėjo. Sėkmingai prasidėjęs 
rusų puolimas greitai įstrigo, o netrukus vokiečių kariuomenė perėjo 
į kontrpuolimą ir išstūmė rusus atgal į Lietuvą ir Lenkijos Karalystę. 
1915 metų pavasarį Vokietijos kariuomenė pradėjo naują puolimą ir 
iki spalio vidurio užėmė bemaž visą etnografinės Lietuvos teritoriją. 
Rusai, traukdamiesi iš Lietuvos, išsigabeno nemažai jos turtų. Į Rusiją 
pasitraukė ir apie pusę milijono Lietuvos gyventojų, iš jų - 300 tūks- 
tančių lietuvių. Iš Lietuvos išvyko apie tris ketvirtadalius jos inteli- 
gentijos. 


** X 


1917 metų vasario-kovo mėnesiais Rusijoje įvyko nauja demokratinė 
revoliucija. Caras atsisakė sosto, ir valdžią paėmė Laikinoji vyriau- 
sybė, kuri pasižadėjo organizuoti demokratinius rinkimus į Steigia- 
mąjį susirinkimą. Tačiau lapkričio pradžioje bolševikai, nelaukdami 
Steigiamojo susirinkimo, nuvertė Laikinąją vyriausybę ir pamažu įve- 
dė savo diktatūrą. Netrukus jie sudarė paliaubas su Vokietija ir Aust- 
rija-Vengrija. 

Lietuva iki karo pabaigos liko Vokietijos rankose. Per karą susi- 
klosčiusi geopolitinė situacija leido lietuviams pradėti politinę kovą 
dėl Lietuvos valstybingumo. 1918 metų vasario 16 dieną buvo pa- 
skelbtas Aktas dėl nepriklausomos Lietuvos valstybės atkūrimo. 1918 
metų lapkričio pradžioje, t.y. prieš pat karo pabaigą, buvo sudaryta 
Lietuvos vyriausybė, kuri ėmėsi vadovauti valstybės kūrimui. Po 
dvejus metus užtrukusių nepriklausomybės kovų lietuvių tautinė 

valstybė buyojtvirtinta didesnėje etnografinės Lietuvos dalyje. Tiesa, 
kovose su Lenkija Lietuva neteko Vilniaus ir beveik visų rytinių bei 
pietrytinių etnografinės Lietuvos žemių. Tačiau 1923 metais prie Lie- 
tuvos buvo prijungta dalis Mažosios Lietuvos - Klaipėdos kraštas. 

PASIPRIEŠINIMO 
IR IŠSIVADAVIMO KOVOS 


Tado Kosciuškos sukilimo aidai 


biejų Tautų Respublikos agonija turėjo ir savo herojus, ir savo 
išdavikus — kolaborantus. Tautos atmintyje per visą Rusijos 
viešpatavimo laikotarpį Lietuvoje neblėso Tado Kosciuškos 
ir etmono Simono Kosakovskio simboliniai įvaizdžiai: vienas sim- 
bolizavo nepalaužiamą dvasią ir ryžtą, „ginant laisvę, valstybės te- 
ritoriją ir tautos nepriklausomybę“, o kitas - išdavystę vardan turto 
ir privilegijų. Kosciuškos portretas dažno bajoro namuose kabėjo 
greta protėvių, karalių ir vyskupų atvaizdų.! Palikuonys svarbiomis 
gyvenimo progomis dažnai prisimindavo savo tėvus, gimines daly- 
vavus Kosciuškos sukilime. Štai Simonas Daukantas, iš tolimo krašto 
atgabentame paminkliniame akmenyje motinos kapui, ir dabar tebe- 
stovinčiame Lenkimų bažnyčios šventoriuje, užsakė užrašą, prasi- 
dedantį žodžiais: 
Čia ilsis Dievuje užsnūdusi Kotrinė Odinaitė pirma Stanislovienė Jaušienė, paskui 
Jurgienė Daukantienė, kuri gyveno sumišimuose svieto, regėjo ir kentėjo didžius 
vargus rūpesnius savo amžiuje, metuose 1795 m. buvo garsiame mūšyje po Liepoja 
lygiai su vyru ir trimis dieveriais.2 
Neatsitiktinai Daukantas norėjo įamžinti tą visai šeimai ir ypačjam 
svarbų praeities įvykį — tai buvo apskritai vienintelis konkretus mo- 
tinos gyvenimo faktas, paminėtas greta gimimo ir mirties datų. Va- 
dinasi, dalyvavimas Kosciuškos sukilime buvo suvokiamas kaip sa- 
vos istorijos faktas ir kaip savojo žemaitiško patriotizmo įrodymas. 
Liepojos paėmimas 1794 metų birželį, sukėlęs dalį Kuršo bajorų į kovą 
su rusais, buvo organizuotas generolo ir, kaip nurodo Tadeuszas Kor- 
zonas, atstovo Keturmečiame seime Tomo Vavžeckio. Jam pavyko 

Prieš renkant II Valstybės dūmą buvo pakoreguotas rinkimų įstaty- 
mas: padidinus turto cenzą ir kai kuriomis kitomis priemonėmis suma- 
žintas rinkėjų skaičius miesto ir valstiečių kurijose. Tačiau deputatų 
skaičius, renkamas nuo Vilniaus, Kauno ir Suvalkų gubernijų, liko toks 
pat. [ II Valstybės dūmą, kuri pradėjo veikti 1907 metų kovo mėnesį, 
šiose gubernijose buvo išrinkti 4 dvarininkai, 3 miesto kurijos atstovai, 
4 valstiečiai ir 3 darbininkų atstovai. Iš šių deputatų 7 buvo lietuviai. 
Kauno gubernijoje deputatais buvo išrinkti 5 Lietuvos socialdemok- 
ratų partijos atstovai — visi lietuviai. Partijos CK nutarimu dūmoje jie 
sudarė atskirą grupę, autonominiais pagrindais įėjusią į jungtinę Ru- 
sijos socialdemokratinių organizacijų frakciją. Kauno gubernijos depu- 
tatai (LSDP grupė dūmoje) paskelbė agrarinę ir politinę programą, 
kurioje siūlė paimti be išpirkos valstybinę, vienuolynų, bažnyčių, 
stambiųjų ir vidutinių dvarininkų žemę ir perduoti ją būsimam auto- 
nominės Lietuvos seimui. Pastarąjį teiginį, t.y. siūlymą perduoti paima- 
mą žemę būsimam autonominės Lietuvos seimui, kritikavo ir Rusijos 
bolševikai. Nors vyriausybę remiančių jėgų II dūmoje buvo daugiau 
nei I dūmoje, bet apskritai ši dūma buvo dar kairesnė už pirmąją. Tad 
ir ji veikė neilgai — buvo paleista 1907 metų birželio 16 dieną. 

Kartu su caro manifestu dėl II dūmos paleidimo buvo paskelbtas 
naujas rinkimų į dūmą įstatymas, kuris užtikrino dar platesnį dva- 
rininkų ir pirklių bei pramonininkų sluoksnio atstovavimą. Palyginti 
su II dūma, žemvaldžių ir miesto kurijų rinkikų padaugėjo: Kauno 
gubernijoje nuo 48 iki 57 procentų, Vilniaus gubernijoje - nuo 48 iki 
62 procentų visų rinkikų. Valstiečių rinkikų sumažėjo: Kauno guber- 
nijoje nuo 37 iki 30 procentų, Vilniaus gubernijoje - nuo 40 iki 25 pro- 
centų. Darbininkai Kauno ir Suvalkų gubernijose apskritai nerinko 
savo atstovų. Be to, Vilniaus ir Kauno gubernijų rusų tautybės gyven- 
tojams buvo suteikta teisė atskirai rinkti atitinkamai 2 ir 1 atstovus į 
dūmą. Dėl viso to rinkimuose į III Valstybės dūmą, kurie vyko 1907 
metų rudenį, buvo išrinkti tik 4 lietuviai: 3 Kauno gubernijoje ir 1 Su- 
valkų. Trys išjų atstovavo Lietuvos demokratų partijai, buvusiai kai- 
riojo centro pozicijose, vienas - LSDP. Kauno gubernijos miesto kuri- 
jai atstovavo žydas Fridmanas, o dvarininkams - lenkas Zaviša. Visi 
Vilniaus gubernijos deputatai, išskyrus rusų kurijos atstovus, save 
laikė lenkais. Kauno gubernijos rinkimų rezultatus lėmė lietuvių ir 
Žydų rinkikų susiblokavimas. Pagal kurijas visi 14 Vilniaus, Kauno 
ir Suvalkų gubernijose išrinkti deputatai pasiskirstė taip: 4 dvari- 
ninkai, 6 miesto kurijos atstovai (2 dvasininkai, 2 aukštieji valdininkai, 
2 advokatai) ir 4 valstiečiai. Dūmoje Lietuvos demokratų partijos 
atstovai prisijungė prie trudovikų frakcijos, o Suvalkų gubernijoje 

išrinktas advokatas Andrius Bulota tapo netgi šios frakcijos vadovu. 
Tiesa, joje viso labo tebuvo 13 narių (iš 442 dūmos atstovų). Apskritai 
šioje dūmoje ženklią daugumą turėjo vyriausybės politiką rėmusių 
vadinamųjų oktiabristų atstovai. Tad nenuostabu, kad III dūma dirbo 
visą kadenciją - penkerius metus. Bene svarbiausias jos darbas buvo 
dar 1906 metais vyriausybės parengto žemės reformos įstatymo, be 
kita ko, sudariusio galimybę valstiečiams keltis į vienkiemius, pa- 
tvirtinimas. Įstatymas įsigaliojo 1910 metais. Tačiau pati reforma, va- 
dinama Ministrų Tarybos pirmininko Piotro Stolypino vardu (beje, 
Stolypinas turėjo dvarą Kauno apskrityje, Kalnaberžėje, ir kurį laiką 
amžių sandūroje buvo Kauno gubernijos bajorvedžiu; 1911-aisiais 
nužudytas revoliucionieriaus teroristo), buvo pradėta vykdyti nuo 
1906 metų. 1910 metais caras, pasinaudodamas abiejų parlamento 
rūmų „atostogomis“, kai kuriose Šiaurės Vakarų krašto gubernijose, 
išskyrus lietuviškąsias, įvedė vadinamąsias zemstvas, tačiau jų atsto- 
vai buvo ne renkami, o skiriami administracijos. 

1912 metų rudenį buvo išrinkta IV Valstybės dūma, kuri veikė iki 
1917-ųjų rudens. Prasidėjus 1917 metų Vasario revoliucijai, caras išlei- 
do įsaką dėl dūmos paleidimo, bet ši jau nepakluso ir sudarė Laikinąjį 
dūmos komitetą, kuris, carui atsisakius sosto, perėmė aukščiausią 
valdžią šalyje ir, sutikus revoliucijos metu susikūrusiai Petrogrado 
(taip nuo 1916 metų buvo pavadintas Sankt Peterburgas) darbininkų 
ir kareivių deputatų tarybai, sudarė Laikinąją revoliucinę vyriausybę. 
Pastarąją 1917 metų lapkričio pradžioje nuvertė Vladimiro Lenino ir 
Levo Trockio vadovaujamas ginkluotas bolševikų sukilimas. Bet Lie- 
tuva tuo laiku jau buvo daugiau kaip dveji metai kaizerinės Vokietijos 
okupuota ir artėjo prie valstybingumo atkūrimo. 

IV Valstybės dūmoje, kurioje iš pradžių jokia politinė jėga neturėjo 
svaresnės daugumos, o vėliau ėmė dominuoti kadetų vadovaujamas 
progresistų blokas, taip pat tebuvo tik 4 lietuvių atstovai: 2 demok- 
ratai, 1 tautinės srovės atstovas ir 1 krikščionis demokratas (taigi 2 
nuosaikūs kairieji ir 2 dešinieji). Apskritai Vilniaus, Kauno ir Suvalkų 
gubernijoms atstovavusių deputatų luominė ir tautinė sudėtis buvo 
bemaž tokia pati, kaip ir III dūmoje (daugiau vienu dvarininku ir 
mažiau vienu valstiečiu). Žinoma, oficialiai kelti klausimą dėl Lietu- 
vos statuso pakeitimo galimybių nebuvo. Teko tenkintis vyriausybės 
ir vietinės administracijos vykdomos tautinės politikos kritika. 

Visų keturių dūmų veikloje iš viso dalyvavo 22 lietuviai, iš jų 2 — 
dviejose. Pagal partinę priklausomybę apie 77 procentus sudarė kai- 
riųjų ir kairiojo centro partijų atstovai. Tačiau caro valdžios vykdomos 
politikos Lietuvoje atžvilgiu visi jie laikėsi bemaž vienodų pažiūrų.?* 

Apskritai lietuviai, kaip ir kitos savo interesus jau suvokiančios 
Rusijos imperijos tautinės bendrijos, tebuvo traktuojami kaip etninė 
(tautinė) mažuma. Tiek caro valdžia, tiek ir dauguma susikūrusių ru- 
sų politinių partijų bei visuomeninių grupuočių Rusijos imperiją buvo 
linkusios laikyti kaip vientisą ir nedalomą - pirmiausia rusų — vals- 
tybę. Legaliai veikusios kraštutinės rusų nacionalistų organizacijos 
atvirai pasisakė prieš vienodų politinių teisių suteikimą visiems Ru- 
sijos imperijos gyventojams nepriklausomai nuo jų tautybės, reika- 
lavo privilegijų rusams ir kaip kovos būdą su stiprėjančiomis nerusų 
tautų separatistinėmis nuotaikomis ir toliau siūlė ryžtingą rusifi- 
kacinę politiką. Šių organizacijų, turėjusių nemažai šalininkų ir vy- 
riausybiniuose sluoksniuose, iniciatyva III Valstybės dūma netgi pri- 
ėmė įstatymus, kurie smarkiai apkarpė Suomijos autonomiją ir sudarė 
prielaidas pradėti Suomijos politinę administracinę integraciją į Ru- 
sijos imperiją, t.y. mėginti paversti Suomiją, kaip vienintelę Rusijos 
suverenitete buvusią, bet politinę autonomiją turinčią teritoriją, ad- 
ministraciškai integralia Rusijos valstybės dalimi. Tiesa, praktiškai 
pavyko padaryti nedaug ką. Pasipriešino Suomijos politinės insti- 
tucijos, turinčios tvirtas pozicijas savo visuomenėje, tam nepritarė ir 
Rusijos liberalai bei demokratai, o ir Rusijos vyriausybė vengė elgtis 
šia linkme ryžtingai ir beatodairiškai. 

Liberalai ir demokratai rusų nacionalistų taktiką kritikavo kaip ne- 
protingą, neefektyvią ar net žalingą Rusijos imperijos išsaugojimo 
požiūriu. Jie buvo linkę pritarti, kad politinė autonomija būtų grąžinta 
ir Lenkijos Karalystei. Tačiau vyriausybė to nelinko daryti. Lenkijos 
Karalystės administraciniuose organuose lenkų kalbai nebuvo pripa- 
žįstamas netgi oficialios kalbos statusas. Beje, svarstant šį klausimą 
Valstybės dūmoje, lietuvių atstovai pareiškė, kad lietuviškose Su- 
valkų gubernijos apskrityse tokį pat statusą reikėtų suteikti lietuvių 
kalbai. Tačiau dūmos dauguma, motyvuodama tuo, kad pripažinus 
lenkų kalbai oficialios kalbos statusą Lenkijos Karalystėje tokių pat 
reikalavimų pareikš ir kiti Rusijos „tautiniai pakraščiai“, pozityviam 
klausimo sprendimui nepritarė. Tik prasidėjus Pirmajam pasauliniam 
karui, caro valdžia, norėdama užsitikrinti lenkų lojalumą ir paramą, 
pažadėjo po karo suteikti Lenkijai autonomiją „teisingose sienose“. 
Ką tai turėjo reikšti teritoriniu požiūriu, nebuvo labai aišku. Galbūt 
Rusija karo sėkmės atveju tikėjosi atimti iš Vokietijos ir Austrijos 
lenkiškas žemes ir sujungti jas su Rusijos valdyta Lenkijos dalimi, nuo 
kurios būtų atskirtos etniniu požiūriu nelenkiškos teritorijos: lietu- 
viškoji Suvalkijos dalis ir mišriai lenkų ir ukrainiečių gyvenama Chel- 
mo žemė (ją nuo Lenkijos Karalystės mėginta atskirti dar prieš karą, 
tačiau nespėta)? 

Kitoms imperijos nerusų tautoms nei caro valdžia, nei įtakingesnės 
rusų politinės partijos, įskaitant kadetus, teritorinių tautų statuso 
nežadėjo. Daugiausia, ko iš šitų jėgų buvo galima tikėtis, tai tautinės 
diskriminacijos panaikinimo, tautinių teisių kultūros ir švietimo sri- 
tyje išplėtimo ir bent kiek realesnės vietinės savivaldos, nekeičiant 
esamo administracinio teritorinio suskirstymo, kaip žinoma, neatitin- 
kančio etnografinių ir etnolingvistinių ribų. Tiesą sakant, lietuvių 
atstovai Valstybės dūmoje ta linkme ir mėgino pirmiausia bei dau- 
giausia veikti. Legaliomis politinėmis priemonėmis siekti didesnių 
tikslų (valstybinės nepriklausomybės ar iš pradžių politinės autono- 
mijos maždaug lietuvių istorinės-etnografinės teritorijos ribose, t.y. 
apimant ir kalbiniu požiūriu suslavėjusią rytinę ir pietrytinę etno- 
grafinės Lietuvos dalį) realių galimybių nebuvo, nors kai kurios lietu- 
vių politinės partijos ir grupuotės tai laikė savo programiniais tikslais. 

Aprašomuoju laikotarpiu Rusijos imperijos, taigi irjai priklausiusių 
lietuviškų žemių, administracinis teritorinis suskirstymas ir admi- 
nistracinio valdymo modelis nesikeitė. Tiesa, 1912 metais buvo pa- 
naikinta Vilniaus generalgubernatorystė. Iki tol Vilniaus generalgu- 
bernatoriui pavaldžios gubernijos, tiksliau - gubernatoriai, dabar tapo 
tiesiogiai pavaldūs vidaus reikalų ministrui ir carui. Bet lietuviai, kaip 
ir dauguma kitų tautybių vietos gyventojų, į vietinės administracijos 
postus nebuvo skiriami. Vilniaus ir Kauno gubernijos ir toliau laikytos 
neva rusiško Šiaurės Vakarų krašto dalimi. 

Rusų nacionalistinės organizacijos tebepropagavo tą pačią „istori- 
nę koncepciją“, kuria buvo grindžiama „rusų pradų atkūrimo“ poli- 
tika. Ir šiuo laikotarpiu buvo išleidžiama brošiūrų, kuriose aiškinta, 
kad Lietuva - tai istorinė rusų žemė, o lietuviai — iš esmės Rusijos 
priešų sukonstruota tauta. Atseit jie natūraliai būtų susilieję su ru- 
sais, jeigu ne lenkai ir Katalikų Bažnyčia. Teigta, kad netgi lietuvių 
raštiją XVII amžiuje jėzuitai sukūrė tam, kad sustabdytų Lietuvoje 
rusų kalbos ir raštijos plitimą. O vadinamasis lietuvių tautinis atgi- 
mimas aiškintas kaip fanatiškai antirusiškos katalikų dvasininkijos 
propagandos pasekmė." Tačiau dabar ši nuostata jau nebuvo oficia- 
liosios ideologijos dalis, nors nemažai valdžios žmonių ją palaikė, o 
tai veikė politinę praktiką. 

Vis dėlto nuo 1905 metų atsivėrė galimybės kurtis ar legalizuotis 
įvairioms visuomeninėms organizacijoms, kultūros draugijoms ir po- 
litinėms partijoms. Žinoma, jų veiklą kontroliavo caro administracija. 
Švietimo organizacijoms leista kurtis tik konkrečioje gubernijoje, t.y. 
neleidžiama steigti visą Lietuvos teritoriją apimančių švietimo orga- 
nizacijų. Nuo 1905 metų gegužės pradžios Vilniuje ir visoje Kauno 

gubernijoje buvo įvesta sustiprintos apsaugos padėtis. Kauno gu- 
bernijoje ji panaikinta tik 1909 metų rugpjūčio pabaigoje, o Vilniuje 
1910-ųjų gegužės pradžioje. Suvalkų gubernijoje nuo 1905 metų lapk- 
ričio vidurio iki 1908 metų spalio vidurio, su nedidele pertrauka tarp 
1905 metų gruodžio 1 ir 17 dienų, galiojo karo padėtis, o po to dar viene- 
rius metus - sustiprintos apsaugos padėtis. Tokiomis sąlygomis vietos 
carinė administracija turėjo ypač plačius įgaliojimus ir galėjo nepaisyti 
caro manifestu „dovanotų“ laisvių ir bendrųjų Rusijos įstatymų. Be to, 
Vilniaus ir Varšuvos generalgubernatoriai turėjo teisę leisti privalo- 
muosius potvarkius, administracine tvarka bausti jų pažeidėjus.?* 

Iš lietuvių organizacijų valdžia labiausiai toleravo katalikiškas or- 
ganizacijas ir draugijas, nes jos demonstravo didesnį lojalumą impe- 
rijos valdžiai, nekėlė radikalesnių socialinių reikalavimų. Susikūru- 
sios kelios liberalinės demokratinės pakraipos, kitaip tariant, tuomet 
kairiojo centro pozicijas užėmusios kultūros ir švietimo organizacijos, 
kaip ir analogiškos lenkų organizacijos Vilniuje, 1907-1908 metais 
buvo uždarytos. Tačiau bene labiausiai varžyta ir persekiota socialde- 
mokratų veikla. Mat šie buvo bene įtakingiausi etnografinės Lietuvos 
teritorijoje revoliucinių, bet iš esmės taikių, veiksmų organizatoriai 
1905-1906 metais, kėlę radikalius, valstiečiams palankius reikala- 
vimus agrariniu klausimu ir įgiję tuomet didelį populiarumą liaudyje 
(tai rodo ir rinkimų į pirmąsias dūmas, ypač antrąją, rezultatai). Prieš 
revoliucionierius, valstiečių judėjimų ir darbininkų streikų organiza- 
torius valdžia ėmėsi represijų. Jie suiminėti, teisti, sodinti į kalėjimus, 
tremti į tolimas gubernijas. Daugęlis aktyvių revoliucijos dalyvių, 
vengdami represijų, emigravo į užsienį. 1908 metais sustojo ėję LSDP 
laikraščiai - lenkų kalba Topor ir lietuvių kalba Žarija, uždarinėtos dar- 
bininkų profsąjungos.?7 Ilgainiui valdžios veiksmai ir socialdemok- 
ratų idėjinių priešininkų, ypač katalikiškų organizacijų, propaganda 
davė vaisių —- socialdemokratų populiarumas lietuvių visuomenėje 
gerokai sumažėjo. 

Beje, tai, kad caro valdžia labiau toleravo katalikiškas nei liberalias 
ir kairiąsias organizacijas, objektyviai prisidėjo ir prie lenkų-lietuvių 
konflikto plėtimosi. Mat dauguma klerikalų, tiek lenkų, tiek lietuvių, 
sykiu buvo ir radikalūs nacionalistai. O lenkų-lietuvių konfliktas ca- 
ro valdžiai buvo netgi naudingas, nes trukdė abiejų engiamų ir rusi- 
namų tautų bendradarbiavimui. Nacionalistai, siekdami savo tikslų, 
neretai ieškojo caro valdžios užtarimo, ir tai leido pastarajai mani- 
puliuoti konfliktu, siekiant savo tikslų. Žinoma, tai nereiškia, kad kle- 
rikalai buvo ištikimi caro valdžios tarnai, kaip kad neretai teigta sovie- 
tinėje istoriografijoje. O ir ne visa katalikų dvasininkija bei aukštieji 

hierarchai būvo nacionalistai. Kita vertus, priešiškesnį caro valdžios 
požiūrįų liberalias ir kairiąsias organizacijas lėmė socialinė ir politinė 
valdžios prigimtis. 

Nemažų pokyčių įvyko švietimo sferoje. Nors valdiškos mokyklos 
ir toliau liko rusiškos, bet dabar jose mokytojauti galėjo ir lietuviai. 
1906 metais ketvirtadalis Kauno gubernijos pradžios mokyklų mo- 
kytojų jau buvo lietuviai ir jų vis daugėjo, nors į Panevėžio mokytojų 
seminariją lietuvių buvo galima priimti ne daugiau kaip 33 procentus. 
Bet mokytojo cenzą buvo galima gauti ir kitur. Daugumoje Kauno ir 
Suvalkų gubernijų pradžios mokyklų dėstyta ir lietuvių kalba. Pirmus 
mokslo metus besimokantiems šia kalba buvo galima aiškinti ir arit- 
metiką. Vilniaus gubernijoje, net ir lietuvių gyvenamose vietovėse, 
lietuvių kalba mažai kur dėstyta. Apskritai valdiškų pradžios mo- 
kyklų aprašomuoju laikotarpiu palyginti sparčiai daugėjo, nors lietu- 
viškų gubernijų švietimo sferai finansuoti valdžia skirdavo mažiau 
lėšų nei kitoms gubernijoms.7š 

Šiuo laikotarpiu privatiems asmenims ir visuomeninėms organiza- 
cijoms buvo leista savo ir iš mokinių tėvų surenkamomis lėšomis 
steigti ir lietuviškas bei lenkiškas pradžios mokyklas. Daugiausia 
tokių mokyklų įsteigė katalikiškos švietimo draugijos: Kauno guber- 
nijoje - „Saulę“ (1906), Suvalkų gubernijoje - „Žiburį“ (1906), Vilniaus 
gubernijoje - „Rytą“ (1913). 1910 metais veikė apie 70 lietuviškų pri- 
vačių (nevaldiškų) mokyklų. Tačiau ir tokiose mokyklose mokymo 
procesą kontroliavo valstybinės švietimo žinybos. Mokyklos turėjo 
laikytis valdžios nustatytų programų. Atsirado ir privačių pedagogi- 
nių kursų, rengiančių mokytojus lietuviškoms mokykloms. Lietuviška 
dviklasė pradžios mokykla 1907 metais buvo įsteigta ir Vilniuje, nors 
apskritai Vilniaus gubernijoje vyravo privačios lenkiškos pradžios 
mokyklos. 

Prieš Pirmąjį pasaulinį karą Rusijai pavaldžioje dabartinės Lietuvos 
teritorijoje iš viso veikė apie 900 įvairių tipų pradžios mokyklų. Jas 
lankė apie 20 procentų mokyklinio amžiaus vaikų, daugiausia ber- 
niukų. Kaimuose ir toliau veikė daraktorinės mokyklos.?? 

Gerokai padaugėjo ir vidurinių mokyklų - gimnazijų bei progim- 
nazijų. Jas steigė ne tik valdžia, bet ir privatūs asmenys bei draugijos. 
Ypač padaugėjo mergaičių vidurinių mokyklų. 1901 metais dabartinės 
Lietuvos teritorijoje tebuvo trys mergaičių gimnazijos ir viena pro- 
gimnazija, o 1914 — 11 gimnazijų ir 16 progimnazijų. Dauguma šių 
mokyklų buvo privačios. 1907 metais „Žiburio“ draugija Marijam- 
polėje įsteigė mergaičių gimnaziją su dėstomąja lietuvių kalba. Iki 
1915 metų tai buvo vienintelė lietuviška vidurinė mokykla. Tiesa, 

mergaičių gimnazijų mokymo programa buvo specifinė ir daug siau- 
resnė negu berniukų, neorientuota į studijas aukštojoje mokykloje. Iš 
viso 1914 metais Lietuvoje buvo 31 pilna vidurinė mokykla ir 19 pro- 
gimnazijų. Kai kuriose vidurinėse mokyklose, įskaitant ir Vilniaus I 
gimnaziją bei realinę mokyklą, kaip neprivalomas dalykas buvo dės- 
toma ir lietuvių kalba bei literatūra. Tiesa, lietuvių kalbos mokytojui 
vidurinėse mokyklose valdžia atlyginimo neskyrė.30 

1914 metų rugpjūčio 1 dieną prasidėjo Pirmasis pasaulinis karas, 
ir Lietuva iškart tapo pafrontės zona. Daugelis Lietuvos vyrų buvo 
mobilizuoti į Rusijos kariuomenę, kuri rugpjūčio viduryje įsiveržė į 
Rytprūsius. Nors lietuvių politikai tautos vardu pareiškė ištikimybę 
Rusijai, sykiu pageidaudami, kad Rusijos valdžioje būtų sujungtos 
visos lietuvių žemės, taip pat ir Mažoji Lietuva, ir išreikšdami viltį, 
kad ateityje lietuviams bus sudarytos palankesnės sąlygos savo kul- 
tūrai puoselėti, caro valdžia nieko nepažadėjo. Sėkmingai prasidėjęs 
rusų puolimas greitai įstrigo, o netrukus vokiečių kariuomenė perėjo 
į kontrpuolimą ir išstūmė rusus atgal į Lietuvą ir Lenkijos Karalystę. 
1915 metų pavasarį Vokietijos kariuomenė pradėjo naują puolimą ir 
iki spalio vidurio užėmė bemaž visą etnografinės Lietuvos teritoriją. 
Rusai, traukdamiesi iš Lietuvos, išsigabeno nemažai jos turtų. Į Rusiją 
pasitraukė ir apie pusę milijono Lietuvos gyventojų, iš jų - 300 tūks- 
tančių lietuvių. Iš Lietuvos išvyko apie tris ketvirtadalius jos inteli- 
gentijos. 


1917 metų vasario-kovo mėnesiais Rusijoje įvyko nauja demokratinė 
revoliucija. Caras atsisakė sosto, ir valdžią paėmė Laikinoji vyriau- 
sybė, kuri pasižadėjo organizuoti demokratinius rinkimus į Steigia- 
mąjį susirinkimą. Tačiau lapkričio pradžioje bolševikai, nelaukdami 
Steigiamojo susirinkimo, nuvertė Laikinąją vyriausybę ir pamažu įve- 
dė savo diktatūrą. Netrukus jie sudarė paliaubas su Vokietija ir Aust- 
rija-Vengrija. 

Lietuva iki karo pabaigos liko Vokietijos rankose. Per karą susi- 
klosčiusi geopolitinė situacija leido lietuviams pradėti politinę kovą 
dėl Lietuvos valstybingumo. 1918 metų vasario 16 dieną buvo pa- 
skelbtas Aktas dėl nepriklausomos Lietuvos valstybės atkūrimo. 1918 
metų lapkričio pradžioje, t.y. prieš pat karo pabaigą, buvo sudaryta 
Lietuvos vyriausybė, kuri ėmėsi vadovauti valstybės kūrimui. Po 
dvejus metus užtrukusių nepriklausomybės kovų lietuvių tautinė 

valstybė bųvo įtvirtinta didesnėje etnografinės Lietuvos dalyje. Tiesa, 
kovose su Lenkija Lietuva neteko Vilniaus ir beveik visų rytinių bei 
pietrytinių etnografinės Lietuvos žemių. Tačiau 1923 metais prie Lie- 
tuvos buvo prijungta dalis Mažosios Lietuvos - Klaipėdos kraštas. 

PASIPRIEŠINIMO 
IR IŠSIVADAVIMO KOVOS 


Tado Kosciuškos sukilimo aidai 


biejų Tautų Respublikos agonija turėjo ir savo herojus, ir savo 
išdavikus —- kolaborantus. Tautos atmintyje per visą Rusijos 
viešpatavimo laikotarpį Lietuvoje neblėso Tado Kosciuškos 
ir etmono Simono Kosakovskio simboliniai įvaizdžiai: vienas sim- 
bolizavo nepalaužiamą dvasią ir ryžtą, „ginant laisvę, valstybės te- 
ritoriją ir tautos nepriklausomybę“, o kitas - išdavystę vardan turto 
ir privilegijų. Kosciuškos portretas dažno bajoro namuose kabėjo 
greta protėvių, karalių ir vyskupų atvaizdų.! Palikuonys svarbiomis 
gyvenimo progomis dažnai prisimindavo savo tėvus, gimines daly- 
vavus Kosciuškos sukilime. Štai Simonas Daukantas, iš tolimo krašto 
atgabentame paminkliniame akmenyje motinos kapui, ir dabar tebe- 
stovinčiame Lenkimų bažnyčios šventoriuje, užsakė užrašą, prasi- 
dedantį žodžiais: 
Čia ilsis Dievuje užsnūdusi Kotrinė Odinaitė pirma Stanislovienė Jaušienė, paskui 
Jurgienė Daukantienė, kuri gyveno sumišimuose svieto, regėjo ir kentėjo didžius 
vargus rūpesnius savo amžiuje, metuose 1795 m. buvo garsiame mūšyje po Liepoja 
lygiai su vyru ir trimis dieveriais.2 
Neatsitiktinai Daukantas norėjo įamžinti tą visai šeimai ir ypačjam 
svarbų praeities įvykį - tai buvo apskritai vienintelis konkretus mo- 
tinos gyvenimo faktas, pamMinėtas greta gimimo ir mirties datų. Va- 
dinasi, dalyvavimas Kosciuškos sukilime buvo suvokiamas kaip sa- 
vos istorijos faktas ir kaip savojo žemaitiško patriotizmo įrodymas. 
Liepojos paėmimas 1794 metų birželį, sukėlęs dalį Kuršo bajorų į kovą 
su rusais, buvo organizuotas generolo ir, kaip nurodo Tadeuszas Kor- 
zonas, atstovo Keturmečiame seime Tomo Vavžeckio. Jam pavyko 

sutelkti neblogai ginkluotą (2000 šautuvų pasisekė prieš tai nupirkti 
toje pačioje Liepojoje)? žemaičių, kurių dauguma buvo valstiečiai, 
būrį. Vavžeckis buvo vienas iš žymių Kosciuškos bendražygių, pa- 
garsėjusiu kartu su pulkininku Jokūbu Jasinskiu, vėliau tapusiu Lie- 
tuvos sukilėlių vadu, dar 1792 metų liepos mėnesį mūšyje su rusų ir 
Targovicos konfederacijos kariuomenėmis ties Lietuvos Brasta. Jis 
buvo vienas iš mūšio prie Nemenčinės 1794 metų balandžio 26 dieną 
vadų.“ Tas pats Vavžeckis po pralaimėjimo ties Macejovicais ir po 
Kosciuškos paėmimo į nelaisvę tapo viso sukilimo vadu, bandė tęsti 
kovą ir kritus Varšuvai, kol ties Kelcais išblaškius paskutinius su- 
kilėlių būrius pakliuvo į rusų rankas.? Tad Liepojos kautynės ir tų 
kautynių didvyriai nebuvo nereikšmingas kovų epizodas, bet išties 
simbolizavo žemaičių didvyriškumą bei ryžtą. 

Kosciuškos sukilimas ir jo pralaimėjimas, reiškęs šimtmečius gy- 
vavusios didelės valstybės pabaigą, kartu laikytinas ir išsivadavimo 
kovų epochos pradžia. Būtent šiame kare dėl laisvės susiklostė svar- 
biausi tos epochos bruožai, pastebimi visuose vėlesniuose bruzdė- 
jimuose ir sukilimuose. 

Pirmiausia pabrėžtinos Lietuvos sukilėlių pastangos išlaikyti ir pa- 
rodyti tam tikrą savarankiškumą anticarinėje kovoje, kas atspindėjo 
ilgametę dvilypės Lenkijos ir Lietuvos valstybės istorinę tradiciją. Štai 
1794 metų balandžio 23-osios naktį užėme Vilnių Lietuvos sukilėliai 
„pasirašė lietuvių tautos sukilimo aktą ir, susirinkę viešoje aikštėje, 
patvirtino jį iškilmingąja priesaika“*. Tuo pat metu buvo įsteigta Tau- 
tos taryba, deputacija ir baudžiamasis teismas tvarkai palaikyti. Ti- 
piška ir Lenkijos Karalystės viešpataujančiųjų sluoksnių reakcija, ku- 
rią gerai parodo Varšuvos miesto prezidento J.V. Zakszewskio laiško 
Vilniaus prezidentui Antanui Tyzenhauzui eilutės: 


Vien tik Vilniaus aktas, nors ir tikrai patriotiška dvasia apipavidalintas, atrodo 
siekiąs atskiros vyresnybės, tatai gi neatitinka politinių sąjungų, vienam tik Kos- 
ciuškai žinomų, ir tautos reikalo. [...] Mūsų sukilimo tikslas yra vienas - pasiekti 
išganingus mūsų siekimus; užmirškime apie prerogatyvas, kurios mūsų neiš- 
gelbės, ir junkime mūsų jėgas į vieną židinį, o susijungę vieno vado valdžioje, 
galime būti tikri, kad gerai ir sėkmingai veiksime [...].7 

Nors Lietuvos sukilimo vadas Jokūbas Jasinskis pabrėžė, kad at- 
skiros Tautos tarybos sudarymas nereiškia jo, kaip karinių pajėgų 
vado, nepaklusnumo Kosciuškai, tačiau birželio mėnesį visgi jis buvo 
nušalintas nuo vadovybės, o vietoj jo paskirtas iš Lenkijos atsiųstas 
negabus generolas Michailas Velhorskis. Tam aktui pernelyg nesi- 
priešino ir pats Jasinskis (kaip rašė laiške Kosciuškai, esąs pasirengęs 
dėl bendro reikalo būti net trimitininku), nes buvo akivaizdu, kad 

atsispirti rušų ir prūsų jėgai galima tik veikiant išvien. Tačiau Vil- 
niaus sukilėlių aktas rodė, kad Lietuvos atskirumo, Lietuvos kaip 
politinio gyvenimo subjekto supratimas buvo gajus ir ne taip leng- 
vai iš tautos atminties ištrinamas. Ta aplinkybe pasinaudojo ir užka- 
riautojai. Štai Jekaterinos II Lietuvos Didžiosios Kunigaikštijos gene- 
ralgubernatoriumi paskirtas Nikolajus Repninas itin stengėsi, kad 
krašto bajorai siųstų delegaciją į Peterburgą prašyti imperatorės su- 
tikimo priimti jos valdinystę. 1795 metų kovo 22 dieną Jekaterina II 
priėmė Lietuvos delegaciją, vadovaujamą Liudviko Tiškevičiaus. 
Tiškevičius paskelbė, kad nutraukiami dviejų šimtų metų unijos 
ryšiai su Lenkija. Tuo pat metu Žemaitijos kunigaikštijos atstovai 
sudarė net atskirą delegaciją, vadovaujamą pavyskupio Juozapo 
Arnulpo Giedraičio.s Šitaip Jekaterina II demonstravo pripažįstanti 
Lietuvos valstybingumą, kad galėtų aneksijos aktui suteikti legalų 
politinį pobūdį. 

„Kita Kosciuškos sukilimo ypatybė, tapusi XIX amžiaus išsivada- 
vimo kovų tradicija, tai pastangos prabilti į lietuvių valstiečius jiems 
suprantama kalba ir radikalių permainų bei asmens laisvės dekla- 
ravimu patraukti juos prie sukilimo. Garsiajame Polaneco universale, 
Kosciuškos pasirašytame 1794 metų gegužės 7 dieną, buvo paskelbta, 
„jog kiekvieno valstiečio asmuo yra laisvas ir jisai kur tinkamas gali 
keltis“, t.y. kaip laisvas žmogus jis turi turėti pareigų savo ir tėvynės 
laisvei ginti. Pasirodė ir Kosciuškos vardu skelbiami atsišaukimai į 
valstiečius lietuvių kalba: 


Iš pavynasties mano apznaimiju visiems, jog Maskoliai storojasi apieškoti [turėtų 
būti: apgauti; lenkiško žodžio oszukač vertimas] prasčiokus, kalbėdami aniems, 
jog Ponai jus suvedžioja, sako aniem, kaip yra suspausti, ir prižada Maskoliai anus 
išvalnyti. Tą kalbėdami ima anus su savim rabavoti dvarus. Prasčiokai tos kitrybės 
nepažindami įpuola į tas žabangas [...].? 


Taip pat pabrėžtina, kad rusų pastangos skaldyti sukilimo jėgas, 
nuteikiant valstiečius prieš bajoriją, pastebimos ir 1831, ir 1863-ųjų 
metų įvykiuose. Visur užkariautojų raportuose buvo stengiamasi pa- 
rodyti, kad „vien šlėkta yra šios revoliucijos kaltininkė, ir labai ma- 
ža dalis paprastų žmonių pritapo prie jos savo noru“, kad „šio 
vidaus bruzdėjimo priežastimi yra vien tik šlėktos, bet visai ne pa- 
prasta liaudis“.!0 | 

Dar vienas 1794 metų sukilimo aidas buvo girdimas ir praūžus 
prancūzmečiui, ir po 1831 bei 1863 metų sukilimų: tai didelė politi- 
nės emigracijos banga, kurios pasekmėje kūrėsi lenkų-lietuvių emig- 
rantų židiniai, politinės bei karinės formuotės, brendo radikaliausi 
mūsų visuomenės išvadavimo ir pertvarkymo sumanymai. Kosciuškos 


111 


PASIPRIEŠINIMO IR IŠSIVADAVIMO KOVOS 


sukilimo nuotaikos, kovų prisiminimai gaivino Lietuvos bajorų ko- 
vine dvasią 1797 metais Jano Dombrowskio legionuose, kovojusiuose 
Prancūzijos pusėje ir liejusiuose kraują toli nuo Europos - Egipte ar 
Haityje vardan gražių pažadų išvaduoti tėvynę, kurių Napoleonas 
taip ir netesėjo. Nuvainikuotas imperatorius Šv. Elenos saloje prisi- 
pažino: „Paaukojau Lenkiją savo interesams, o galėjau sukurti Len- 
kiją didelę ir nepriklausomą. Tokia Lenkija būtų buvusi taikos Eu- 
ropoje laidas.“!! 

Didelę Lenkiją, susidedančią iš trijų federacijos narių (Lenkijos 
Karalystės, arba Varšuvos kunigaikštystės, Lietuvos ir Voluinės)!?, 
savo kovos horizonte regėjo daugelis lietuvių emigrantų, veikusių 
kartu su lenkais. Tačiau per visą XIX amžių Vakarų Europos vals- 
tybės, ypač Anglija ir Prancūzija, politines Lietuvos ir Lenkijos aspi- 
racijas nuolat siekė panaudoti savanaudiškiems politiniams tikslams. 

Išsivadavimo idėja neužgeso Lietuvoje ir po Kosciuškos sukilimo 
žlugimo. Kartu su ištikimybės rusų valdžiai priesaikomis, kurias 
skubėjo kartoti gelbstintys savo valdas bajorai, mezgėsi nauji planai 
bei slaptos sąmokslininkų organizacijos. Viena pirmųjų iš tokių orga- 
nizacijų siejama su brolių Faustino ir Felikso Ciecierskių bei jų bro- 
lėno Sebastiano vardais. Abu broliai buvo kilę iš Varmijos Lenkijos 
Karalystėje, o į Lietuvą atvyko kaip dominikonų ordino vienuoliai. 
Visai Vilniaus asociacijai - taip vadinosi slapta organizacija, kuriai 
vėliau prigijo Ciecierskių sąmokslo vardas, - vadovavo Faustinas 
Ciecierskis. Vilniaus organizacija pagal išankstinį sumanymą turėjo 
būti visos buvusios Abiejų Tautų Respublikos konspiracijos šaka. 
Centras buvo įsikūręs Lvove, patekusiame į Austrijos rankas, ir 
rūpinosi naujo sukilimo prieš visus tris Lenkijos ir Lietuvos pa- 
dalijimų organizatorius parengimu. Tačiau Ciecierskiai buvo labai 
greitai demaskuoti: 1797 metų rugsėjo 20 dieną buvo suimtas vy- 
riausias brolis Faustinas, po 9 dienų prie Gardino pakeliui į Italiją 
sulaikytas Sebastianas Ciecierskis, turėjęs atstovauti Vilniui Milane 
rengiamame Lenkijos ir Lietuvos seime. Generalgubernatoriaus Rep- 
nino tardymo komisijoje suimtieji elgėsi skirtingai. Faustinas Cie- 
cierskis ištvėrė kankinančią kvotą tylėdamas, tačiau brolėno nervai 
neišlaikė, ypač jo kelioniniame bagaže atradus sąmokslininkų do- 
kumentus. Jis išdavė viską, ką žinojo, nepasigailėjo nė savo dėdės. 
Faustinas Ciecierskis buvo nugabentas į Peterburgą, kur jį turėjo 
tardyti senato komisija. 1797 metų gruodžio 27 dieną jis buvo pa- 
smerktas katorgai, be to, jam turėjo būti išdegintos žymės kūne ir 
išplėštos šnervės. Šias viduramžiškas bausmes Pavlas I vėliau at- 
šaukė, bet 4 metus žiauraus Daurijos (prie Kinijos sienos) kasyklų 

režimo Faustinui Ciecierskiui teko iškęsti. ? Po Aleksandro I am- 
nestijos sąmokslininkų vadas grįžo į Lietuvą, o Ciecierskių pavardė 
dar kelis dešimtmečius neišnyko iš krašto politinio gyvenimo. 


Prancūzmetis: iliuzijos ir realijos 


Galimybė išsivaduoti iš Rusijos viešpatystės, be jokios abejonės, tie- 
siogiai priklausė nuo tarptautinės padėties posūkių, nuo Romanovų 
Rusijos statuso toje Europoje, kuri susiformavo trims grobuonims - 
Austrijai, Prūsijai ir Rusijai - išsidalijus Abiejų Tautų Respublikos že- 
mes. XIX amžiaus pradžioje vienintelė jėga, galėjusi sukrėsti šį trium- 
viratą, buvo Napoleono Prancūzija, grėsminga monarchams ne tik 
savo karine jėga, bet ir revoliucijos idėjų aureole, kuri žibėjo prieš akis 
laisvės, lygybės ir brolybės ištroškusiai šviesuomenei. 

Prancūzmečiu Lietuvoje padvelkė gerokai anksčiau, negu prasidė- 
jo lemtingasis 1812 metų Napoleono žygis į Rusiją. 1806-1807 metų 
ketvirtosios antiprancūziškos koalicijos (jai, be Anglijos ir Rusijos, pri- 
klausė Švedija bei Prūsija) sukelto karo atgarsiai ir Tilžės derybos 
Lietuvoje neliko nepastebėti. Sėkmingai žygiuodamas per Europą Na- 
poleonas diplomatinėmis priemonėmis siekė sukelti buvusios Abiejų 
Tautų Respublikos visuomenės viltis atkurti valstybę ir išsivaduoti iš 
Rusijos priespaudos. Prasidėjus karo veiksmams Lenkijos teritorijoje, 
Napoleonas stengėsi per savo agentus įtraukti į agitacinį darbą Kos- 
ciušką, tuomet gyvenusį Paryžiuje, nuošalyje nuo legionų, sudarytų 
iš lenkų ir lietuvių karių. Jį kvietė prisidėti prie kovos ir paskelbti 
atsišaukimą į tautas, kurių sukilimui vadovavo prieš dešimtį metų. 
Tačiau buvęs sukilimo vadas nepatikėjo, kad Prancūzijos imperatorius 
rimtai ketintų atkurti senąją Lenkijos-Lietuvos valstybę.“ 

Nuo pat 1806-1807 metų karo pradžios, kaip prisimena savo me- 
muaruose Mykolas Kleofas Oginskis, viską, kas darėsi kitoje Nemuno 
pusėje — Lenkijoje, tuoj pat sužinodavo Lietuva. Sklido revoliucingi 
atsišaukimai, periodiniai leidiniai, kuriuos graibstė radikaliau nusi- 
teikę bajorai, pajutę artėjančių permainų dvelksmą. Ypač aktyviai 
reiškėsi jaunuomenė, kuri neretai pereidavo Rusijos sieną, norėdama 
prisidėti prie Dombrowskio legionierių.!5 

Prancūzų informatorių teigimu, Lietuva buvo pasirengusi sukilimu 
paremti Napoleono kariuomenės veiksmus. Kai kuriuose pranešimuo- 
se nurodoma, jog lietuvių bajorai laukia, kada prancūzai persikels per 
Nemuną: paruošti ginklų ir amunicijos sandėliai, pasienyje sukauptos 


114 


PASIPRIEŠINIMO IR IŠSIVADAVIMO KOVOS 


maisto atsargos, numatyti administraciniai organai, turėję pakeisti 
rusų valdžios institucijas. Anot tų pačių informacijos šaltinių, 50 tūks- 
tančių jaunuolių buvo pasirengę stoti į prancūzų kariuomenę, o po 
Gdansko paėmimo 1806 metų gegužės 26 dieną buvę suformuoti trys 
ginkluoti lietuvių būriai: du Žemaitijoje, o trečias - tarp Gardino ir 
Lietuvos Brastos. Bronius Dundulis, kruopščiai tyrinėjęs prancūzų 
šaltinius, neabejoja, kad šios Žinios nerealios!“, tačiau sovietiniais metais 
išėjusioje knygoje vargu ar buvo galima rašyti kitaip apie rusams 
šventą Tėvynės karą bei jo išvakarėse vykusius karo veiksmus. Na- 
poleono kariuomenės žygis buvo vadinamas agresija - Rusijos atveju 
tai tinka, bet negali būti taikoma Lietuvai ir Lenkijai. Tuo pat metu 
rusų kariai padaromi kone Lietuvos gynėjais. Lietuvių bajorų palanku- 
mas Napoleonui, dalyvavimas legionuose ir prancūzų daliniuose 
nepagrįstai ignoruojamas. Kartais prievarta į rusų armiją paimtų vals- 
tiečių veiksmai traktuojami kaip sąmoninga Lietuvos visuomenės 
ištikimybė Aleksandrui I'?, nors istoriografijoje išties nėra nustatyta, 
kiek lietuvių kovojo prancūzų pusėje. Per visą Napoleono viešpata- 
vimo laikotarpį apie 200 tūkstančių vyrų nuo Vyslos ir Nemuno pabu- 
vojo legionuose, kovojusiuose prancūzų pusėje. Maždaug pusė jų 
žuvo. Nemaža dalis buvo lietuvių bajorų, tad prancūzmečiu, be abe- 
jonės, vyko pasipriešinimas rusams, nors daugeliu atvejų Lietuva bu- 
vo apvilta. Tilžės taika tarp Napoleono ir Aleksandro I, prancūzų stab- 
telėjimas ties Nemunu sustiprino Lietuvos visuomenės nusivylimą. 

Rusai gerai suprato, kokios pavojingos jų interesams buvo viltys, 
siejamos su Napoleonu. Todėl tuo pat metu buvo siekiama Lenkijos 
ir Lietuvos valstybės, valdomos Romanovų dinastijos atstovų ir su- 
sietos su Rusija, atkūrimo iliuzijomis suvilioti įtakingesnius veikėjus. 
Net Tilžės derybų išvakarėse buvo deramasi su minėtu 1794 metų 
sukilimo vadu Vavžeckiu bei vienu iš pirmųjų legionų Vakarų Euro- 
poje organizatoriumi Karoliu Kniazevičiumi dėl galimybės sukurti 
lenkų armiją rusų kariuomenės sudėtyje. Tačiau kaip Kosciuška nepa- 
rėmė Napoleono, taip Vavžeckis su Kniazevičiumi atsisakė Aleksand- 
ro I pasiūlymų. Per daug akivaizdžiu politiniu savanaudiškumu dvel- 
kė abiejų imperatorių pažadai. Be to, anot Dundulio, Kniazevičius 
tiesiai atsakęs, kad „negalima eiti į mūšį prieš lenkus, jau kovojančius 
po Napoleono vėliavolis“18, 

1812 metai, šiaip ar taip, parodė, kiek teisūs buvo prancūzų ir rusų 
politikai, kalbėję apie Lietuvos nuotaikas ir apie jos politinio vaidmens 
perspektyvas. Aleksandras I taip ir nesuskubo paskelbti Mykolo Kleo- 
fo Oginskio 1811 metų lapkričio 22 dieną įteikto ir caro rūmuose iš es- 
mės palankiai įvertino projekto atkurti LDK, susidedančią iš aštuonių 

Prancūzų kariuomenės persikėlimas per Nemuną 


ties Kaunu 1812 metais 

gubernijų, par Abiejų Tautų Respublikos padalijimus prijungtų prie 
Rusijos. Tai buvo aiški aliuzija į senojo Lietuvos valstybingumo tra- 
diciją, kuri, savaime suprantama, neramino tiek rusų konservaty- 
viąsias jėgas, tiek Lenkijos aristokratus. Tokiu aktu Aleksandras I ga- 
lėjo tikėtis atsverti pronapoleoniškas nuotaikas, kurios Lietuvoje stip- 
rėjo, sukūrus Varšuvos kunigaikštystę, tačiau, kaip teigia Dundulis, 
greičiausiai rusų imperatorius, būdamas sumanus diplomatas (tuo 
metu subūręs puikius patarėjus iš visos Napoleonu nepatenkintos 
Europos)!?, savo pažadais tik suvedžiojo Oginskį bei jo šalininkus.2? 
Iš dalies jam tai pavyko, nes 1812 metų pavasarį Aleksandrui L ilgesnį 
laiką būnant Lietuvoje ir Vilniui karo išvakarėse trumpam pasidarius 
visos rusų imperijos politinio gyvenimo centru, Lietuvos bajorai de- 
monstravo savo lojalumą carui, žadėjo maistu remti rusų armiją, o į 
kariuomenės aprūpinimo komitetą tuo metu buvo privilioti tokie 
išsivadavimo kovų veikėjai kaip Vavžeckis, Liudvikas Pliateris, K. Su- 
listrovskis, Ksaveras Liubeckis. 

1812 metų birželio 12 dieną prasidėjo karas, kuris niekam nebuvo 
netikėtas. Tačiau Vilniuje Napoleonas buvo sutiktas ne taip entu- 
ziastingai, kaip tikėjosi, o prancūzų prisiminimuose beveik vienbalsiai 
tvirtinama, kad jie Lietuvoje neradę tokio nuoširdaus sutikimo kaip 
Lenkijoje 1806-aisiais.2! Gal prie to prisidėjo nusivylimas Napoleonu, 
kurį sukėlė Tilžės taikos sutarties pasirašymas 1807 metais, gal gudri 
Aleksandro I taktika, kad net Vavžeckis su Oginskiu pasitraukė iš 
Vilniaus su caro svita. Bet nereikėtų absoliutinti pronapoleoniškų arba 
prorusiškų „partijų“ ištikimybės saviems globėjams. Lietuvos visuo- 
menės vadai gerai suvokė, ką reiškia pernelyg tvirtai tikėti politikų 
pažadais, todėl taikėsi prie salygų ir stengėsi kiek įmanoma išsaugoti 
santykinį savo veiksmų savarankiškumą vardan vieno tikslo - kokiu 
nors būdu atkurti LDK, daugiau ar mažiau susietą su Lenkijos Karūna 
arba, rečiau, su Rušija. Todėl nieko keista, kad prieš kelias dienas su- 
rengę priėmimą carui Lietuvos bajorai nerodė priešiškumo ir pran- 
cūzų imperatoriui. Napoleonui buvo suprantama tokia reakcija ir jis 
pasistengė pasinaudoti Lietuvos bajorų iliuzijomis atkurti LDK. 1812 
metų liepos 1 dieną Napoleono įsaku buvo paskelbta, jog „skiriama 
laikinoji Lietuvos Didžiosios Kunigaikštijos vyriausybė (komisija), 
susidedanti iš 5 narių ir vieno generalinio sekretoriaus“. Du įsakymo 
paragrafai apibrėžė Lietuvos laikinosios vyriausybės kompetencijas: 

S 2. Lietuvos Didžiosios Kunigaikštijos komisijai pavedama tvarkyti krašto 
finansus, tiekti maistą, organizuoti vietos miliciją, tautinę gvardiją ir žandarmeriją. 

S 3. Lietuvos Didžiosios Kunigaikštijos laikinajai vyriausybinei komisijai bus 
paskirtas imperatoriaus komisaras. * 

Jau kitą dieną po minėto įsako paskelbimo prancūzų generolas 
Žomini tapo Vilniaus departamento gubernatoriumi, kuriam „Jo Im- 
peratoriaus Didenybės suteikti visi įgaliojimai“. Tad Napoleonas 
pasirūpino patenkinti Lietuvos bajorijos politinius sentimentus - for- 
maliai atkūrė LDK ir kartu padarė ją absoliučia marionete, turėjusia 
maitinti milžinišką armiją ir lieti kraują dėl Prancūzijos imperatoriaus 
globalinių planų. Tokio didelio kariuomenės antplūdžio Lietuva, kaip 
irjos kaimynai, dar niekada iki tol nebuvo mačiusi. Prancūzų armija, 
atitrūkusi nuo gurguolių su maisto atsargomis, neišvengiamai turėjo 
grobti viską, kas pakliūva po ranka. O rusai pasitraukdami sunaikino 
daug grūdų magazinų. Tad Lietuvos politiniai siekimai nuo pat karo 
pradžios kainavo milžinišką kainą ir atvėsino daugelio karštuolių 
aistras. Lietuvos, kaip ir Lenkijos, valstybingumo ir išsivadavimo 
vizija buvo sudeginta ant didžiųjų valstybių grumtynių aukuro. 

Lietuvos visuomenė, išskyrus nedaugelį (ir galbūt nelabai nuošir- 
džių) Rusijos šalininkų, pasitraukusių iš Vilniaus kartu su Aleksand- 
ru I, kaip jau minėta, Napoleoną sutiko palankiai, bet be didesnio 
entuziazmo. Dundulis, remdamasis anoniminiu ano meto šaltiniu, 
Lietuvos gyventojus pagal jų nuotaikas suskirsto į tris grupes: 


1) žmonės, prisirišę prie buvusios savo krašto nepriklausomybės ir palankūs 
es (jie nesudarę po ja, 2) tvirti Rusijos šalininkai i (jų buvo mažiausia 


Lb g 


kuoti (tokia buvusi bajorijos id) 2 


Prie pirmosios grupės, be abejonės, priskirtini tie, kurie į lietuvių 
pulką stojo savo noru. Jame buvo daug universiteto studentų, kurie, 
kaip poetas Silvestras Valiūnas, skaudų kovos krikštą patyrė jau Na- 
poleono žygio pabaigoje, o spalio 12 dieną prie Slonimo, pasak am- 
žininkų, visas „akademinio jaunimo žiedas“ buvo beveik visiškai 
sunaikintas.2 Kartu pabrėžtina, kad Lietuvos bajorija, puoselėdama 
senosios unijinės Abiejų Tautų Respublikos tradicijas, savo politines 
aspiracijas nuolat siejo su Lenkija. Jau 1812 metų liepos 14 dieną 
Vilniaus katedroje iškilmingai buvo paskelbta: 


Mes, Lietuvos Didžiosios Kunigaikštijos laikinosios vyriausybės komisija, Vilniaus 
departamento administracija, Romos katalikų, graikų unitų ir kitų tikybų pa- 
saulietinė ir vienuolių dvasininkija, akademija, teismų vyresnybė, maršalkas, 
subprefektas su municipalitetu, visos korporacijos ir miesto susirinkimai ir miesto 
bendrijos, apskritai Lietuvos Did. Kun. gyventojai, esantieji šiandien Vilniaus 
mieste, susirinkome Vilniaus katedros bažnyčioje, dalyvaujant aukštai kilmin- 
giesiems Varšuvos seimo ir konfederacijos atsiųstiesiems senatoriams ir pasiun- 
tiniams, kur išklausėme mums perskaitytą aktą, kuriame užtikrinamas kilnus 

ketinimas iš naujo suvienyti į vieną politinį vienetą nutrauktas Lenkijos Karalystės 
ir Lietuvos Didžiosios Kunigaikštijos šalis ir grąžinti senajai savo tėvynei laisves 
ir valdas, jungdami visus mūsų troškimus, pastangas ir priemones tokiam šven- 
tam ir trokštamam tikslui pasiekti - susigrąžinti tėvynę ir nustatyti jos santvarką, 
galią ir gerovę [...].27 


Šiame akte, kaip taikliai pastebi Dundulis, nėra žodžio „unija“, bet 
vartojami tradiciniai posakiai, rodantys Lietuvos visuomenės pasiry- 
žimą išsaugoti Lietuvos, kaip politinio subjekto, statusą bendrame 
darinyje su Lenkija. Lietuvių bajorų geidžiama Lenkija turėjo būti 
dvilype valstybe, o „unija“ jiems reiškė „ne tik siekimą susijungti su 
Lenkija, bet ir turėti, kaip ir anksčiau, atskirą Lietuvos valstybinę 
organizaciją“. Kita svarbi liepos 14-osios įvykių ypatybė - tai naujas 
tautos suverenumo teisių deklaravimo pobūdis. Juk aktas buvo skel- 
biamas visų tautos luomų (išskyrus valstietiją) vardu. Nors į šį renginį 
nebuvo oficialiai deleguojami provincijoje išrinkti atstovai, pasiten- 
kinta atsitiktiniais LDK gyventojais, buvusiais tą dieną Vilniuje, tačiau 
bendros demokratėjimo tendencijos ir pilietinių aspiracijų augimas — 
neabejotinai prancūzmečio pasekmė - padėjo lietuvių tautai suprasti 
savo teises ir nepamiršti laisvės idėjos. 


Politinis romantizmas ir konspiracija 
1817-1823 metais 


Vienos kongresas 1815 metais pradėjo naują Europos istorijos puslapį, 
kuriame Lenkijos klausimas buvo vienas iš svarbiausių. Lietuvos 
padėtis tapo keblesnė. Krašto bajorijai nepavyko pasiekti nė vieno iš 
užsibrėžtų politinių tikslų: savivalda ir kultūrinis autonomiškumas 
buvo labai apriboti, o administracinis bei teisinis Lietuvos atskyrimas 
nuo buvusio unijos partnerio ne tolino nuo jo, kaip tikėjosi caro poli- 
tikai, o inspiravo nuolatinį veržimąsi susijungti, prolenkiškoms nuo- 
taikoms užgožiant atskirumo jausmus. Revoliucijos idėjos, kurios iki 
tol buvo siejamos su Napoleono Prancūzija, po Leipcigo ir Vaterlo ne- 
buvo visiškai palaidotos, bet nugrimzdo į gilų feodalinės-monarchinės 
Europos pogrindį. Italija, Ispanija, Vokietija, pagaliau pati Rusija, 
pretenduojanti į Europos žandarus, knibždėte knibždėjo įvairių ne- 
legalių ar pusiau legalių organizacijų, būrelių, draugijų bei sąjungų. 
Vilniaus universiteto auklėtinis, vėliau Čilėje Santjago universiteto 
rektorius Ignas Domeika taip charakterizavo savo gyvenamąjį metą: 

Didelė ir nuolatinė konspiracija anuo metu rausė visą Europą [...]. Daugėjo slaptų 
draugijų ir tamsiuose užkampiuose kunkuliavo politinis gyvenimas. Buvo ieš- 
koma atramos priesaikose, kuriomis tikėta, štiletais, intrigomis [...] buvo sten- 
giamasi, kiek tai buvo įmanoma, apsaugoti draugijas nuo išdavystės. Masonai, 
karbonarai etc. griovė draugiškų tarpusavio santykių pagrindus. Kaip apsupant 
ir paimant tvirtovę, taip naikinant laisvus nuo savivalės [žmones], buvo dedamos 
minos ir kontraminos, nuo atviro despotizmo buvo einama prie slaptos pogrin- 
dinės veiklos, nuo politinių suvaržymų ir inkvizicijos - prie slapto magistro ir 
slaptos tarnybos teroro [...].? 

Paslaptingumas, neaiškumas, mistika, religinė ekstazė ir individualy- 
bės maištas - ši romantizmo skraistė gaubė ne tik meną, bet dargi kur 
kas labiau realųjį gyvenimą. 

Bene ryškiausiai to laiko dvasią išreiškė Lietuvos masonų, arba 
laisvųjų mūrininkų (pranc. - franc magons), lietuvių liaudies kalboje 
virtusių parmazonais, ložių veikla. Apskritai masonų problemati- 
kos - šio ordino istorijos ir struktūros, tikslų, ritualų, priesaikų ir 
veikimo metodų - lietuvių istorikai kol kas rimčiau nėra tyrinėję. 
Tačiau apskritai apie tai labai daug prirašyta. Vienų autorių akyse 
masonai - tai keista ir paslaptinga organizacija, keliskart prakeikta 
Romos popiežių, siekianti sukurti tobulą visuomenę, deklaruojanti 
laisvės, lygybės, tautų brolybės, religinės tolerancijos idėjas. Kiti — 
gausių antimasoniškų pamfletų autoriai, tokie kaip XIX amžiaus 
eksmasonas, prancūzų ateizmo autoritetas Leo Taxilis arba kai kurie 
šiuolaikinės rusų šovinistinės Pamiat' ideologai - įsivaizduoja maso- 
nus kaip tamsų ir grėsmingą sionistų įrankį, blogio karalystę arba 
kaip jėgas, besikėsinančias į nematomo pasaulio viešpačio sostą. Jų 
akimis — tai gyvatė, apsivijusi žemės rutulį ir įsikandusi uodegos 
galiuką. Plačiau nesigilindami į šias prieštaringas nuomones, prisi- 
minkime Prancūzijos buržuazinės revoliucijos varomąsias jėgas — 
jakobinus ir Robespierre'ą, pagaliau Kosciušką, Napoleoną arba 
Garibaldį - įžymiausius masonus, ir nestatykime šalia jų lietuviškų 
ložių ir studentiškų organizacijų, aktyviai veikusių 1817-1823 metais. 
Nebuvo jos lygiavertės, skyrėsi savo įtakingumu ir kompetencijomis. 
Masonai, dar 1776 metais atidarę Lietuvoje pirmąsias savo „dirb- 
tuves', buvo visos konspiracijos pamatas; be jų veiklos neįmanoma 
išsiaiškinti nei filomatiškų Vilniaus studentų ir profesorių draugijų 
kilmės, nei dažnai minimų lietuvių ryšių su rusų dekabristais, ku- 
riuos ne visai taikliai, bet užtat vaizdingai aprašė daug ką savo aki- 
mis regėjęs Adomo Mickevičiaus draugas Stanislovas Moravskis. 
Tuo tarpu išaušo 1825 metų gruodžio 14 diena. Rusijoje įsižiebė ir kaipmat buvo 
numalšintas didžiulis maištas, apie kurį jau daug parašyta, o dar daugiau pasa- 
kys istorija. Kai buvo suimti pagrindiniai jo vadai, kai dėl tos priežasties buvo 

padarytas kuo škrupulingiausias tyrimas, buvo atskleista ir tai, kad rusų maiš- 
tininkai palaikė ryšius su politine draugija, pasivadinusia Lietuvos Tautine Ma- 
sonija, kuri iš dalies susikūrė dėl masonų ložių, į kurias buvo prilindę daugybė 
niekšų, reformos, ir kuri jų dėka taip ir nebuvo įgyvendinta. 


Tai ne atsitiktinumas. Dauguma šiais klausimais rašiusių autorių 
pabrėžia, jog Lietuvos ir Lenkijos masonai XIX amžiaus pradžioje tapo 
svarbiais išsivaduojamojo judėjimo organizatoriais. Tačiau, kita ver- 
tus, verta prisiminti, kad ir pats Aleksandras I, ir jo draugai Adomas 
Čartoriskis, Michailas Speranskis - beje, jis vadovavo dekabristų tar- 
dymui - ilgiau ar trumpiau posėdžiavo rusų masonų ložėse.?! 

Kaip rodo dar prieš Antrąjį pasaulinį karą paskelbti solidūs lenkų 
istoriko Stanislawo Malachowskio-Lempickio darbai??, taip pat dabar- 
tinio lenkų tyrinėtojo, nustebinusio savo milžiniška erudicija, Lud- 
wiko Hasso knygos“*, Lietuvos masonų veikimas itin sustiprėjo po 
1812 metų, kuomet atsidarė keliolika įvairaus laipsnio tarpusavyje su- 
sijusių ložių Vilniuje, Ukmergėje, Raseiniuose, Minske. Aukštesnio 
laipsnio ložės įsteigdavo žemesnes provincijoje ir reguliavo jų veiklą. 
Be to, Vilniuje susidūrė Varšuvos ir Peterburgo masonų interesai. Kaip 
politinio gyvenimo avanscenoje, taip ir masoniškos veiklos užkuli- 
siuose Lietuvos ložės (ypač įtakinga ložė „Uolusis lietuvis“) buvo pri- 
verstos laviruoti ir stengėsi dirbti savarankiškai. Tuo pat metu Lietu- 
voje veikė ir nuo Varšuvos, ir nuo Peterburgo didžiųjų provincinių 
ložių („Didieji rytai“) priklausančios organizacijos. Antai 1814 metais 
„Uoliojo lietuvio“ ložei vadovavęs prelatas Mykolas Dluskis pabandė 
nutraukti dar 1784 metais Lenkijos-Lietuvos laisvųjų mūrininkų kons- 
titucijos nustatytus ryšius su Varšuva. Pagal tą konstituciją tuomet vei- 
kė 3 masonų provincijos, vadovaujamos didžiojo magistro (taip vadi- 
nosi Europos masonų galva) vietininkų, kurie posėdžiavo didžiosiose 
provincinėse ložėse. Tokį vaidmenį Lietuvoje atliko draugija „Tobu- 
loji vienybė“ (Doskonala Jednošė). Lietuvos masonams XVIII amžiaus 
pabaigoje vadovavo Mykolas Kleofas Oginskis, Adomas Čartoriskis, 
o vėliau Mykolas Romeris.** Provincinė ložė jungė vadinamąsias sim- 
bolines ložes, kurių nariai, įgiję meistro laipsnį, rinkdavosi į „Tobu- 
losios vienybės“ posėdžius. Lietuvos provincinė ložė buvo priklau- 
soma nuo Varšuvos „Didžiųjų rytų“, prieš ką pakėlė balsą minėtasis 
Dluskis, tuo pat metu ėmęs ieškoti globos Peterburge. Tyrinėtojams 
sunku paaiškinti tokius masoniškų ryšių posūkius, nes tas pats „Uo- 
liojo lietuvio“ magistras buvo rusų valdžios ištremtas į Sibirą už ne- 
laisvėn patekusių prancūzų karių gelbėjimą.?5 

1816-1819 metai vadinami „masonų aukso amžiumi“. 1818-aisiais 
Lietuvoje buvo apie 700 masonų ordino narių?“, 0 1816 metų gruodžio 

28 dieną „Uoliojo lietuvio“ sąraše buvo 114 narių, tarp jų nemažai Vil- 
niaus universiteto profesūros (Juozas Kastantas Boguslavskis, Leonas 
Borovskis, S. Žukovskis, Pranciškus Norvaiša, Gotfrydas Ernestas Gro- 
dekas, Jonas Rustemas, Juozapas Saundersas, Mikalojus Mianovskis, 
universiteto tipografas Juozapas Zavadzkis*?, prie kurių vėliau pri- 
sidėjo profesorius Johanas Frydrichas Volfgangas, adjunktas Kazimie- 
ras Kontrimas). Tuo pat metu keletas universiteto darbuotojų priklau- 
sė kitoms ložėms, o ir kai kurie „Uoliojo lietuvio“ broliai posėdžiavo 
keliose ložėse. Štai profesorius Grodekas tuo pat metu buvo Vilniaus 
ložės „Gerasis ganytojas“ magistru.? Pažymėtina, jog būtent iš uni- 
versitetinių sluoksnių kilo sumanymas reformuoti masonų veiklą, 
atsisakyti archajiškų ritualų ir nereikalingo misticizmo bei slaptumo, 
daugiau dėmesio skirti švietimui, labdarybei, socialinėms progra- 
moms kurti, remti neturtingus, gabius studentus. Taip susiformavo 
garsioji „Uoliojo lietuvio“ atskala „Reformuotas Uolusis lietuvis“. 
Šioje aplinkoje pynėsi visos studentiškų draugijų gijos. d 

Nors iš šalies masonų ritualai ir įslaptinimo procedūros su g'rės- 
mingomis priesaikomis atrodė atgrasus ir šviesuomenei svetimas 
dalykas, tačiau, kaip pažymi tyrinėtojai, masonų ložių organizacinę 
sandarą perėmė daugelis vėlesnių partijų ir politinių organizacijų, 
priverstų veikti pusiau legaliai ir saugoti savas paslaptis.?? Masonų 
įtakoje ir Europoje, ir Rusijos valdžioje esančiose Lenkijos ir Lietuvos 
žemėse kūrėsi slaptos draugijos, pasiryžusios žadinti patriotinę dva- 
sią ir kovoti prieš rusų valdžią. Prie tokių organizacijų priskirtinos 
Lenkijos Karalystėje Lukasinskio įkurta Tautinė-karinė masonų orga- 
nizacija, Patriotinė draugija, Laisvųjų lenkų sąjunga „Tamplieriai“ ir 
vadinamieji Mielžynskio „Dalgininkai“ (Kosynierzy). Lietuvoje išskir- 
tinos 1817 metais susikūrusios Šubravcų (Nenaudėlių), Filomatų, 
(Mokslo mylėtojų), Filaretų (Dorovingųjų), Spindulingųjų draugijos.“ 
Šubravcams vadovavo daktaras Jokūbas Šimkevičius, „Uoliojo lietu- 
vio“ reformos iniciatorius. Kitų draugijų veiklai didelės įtakos turėjo 
Kontrimas, artimiausias Jokūbo Šimkevičiaus padėjėjas, dėl savo ne- 
paprasto aktyvumo Vilniaus visuomeniniame gyvenime literatūroje 
gavęs „Vilniaus Franklino“ vardą. Būtent Kontrimo priežiūroje bren- 
do garsaus Vilniaus studentų lyderio Tomo Zano asmenybė. Anti- 
masoniškai nusiteikęs jėzuitas kunigas S. Zalenskis savo 1889 metais 
pasirodžiusioje knygoje rašė, kad apskritai Vilniaus jaunuomenės 
draugijų negalima laikyti masoniškomis. Jos nebuvo įkurtos kurios 
nors ložės nutarimu ir tiesiogiai nepriklausė masonų ložių jurisdik- 
Cijai. Tai greičiau asmeninės Zano, Lietuvos provincinės ložės „Tobu- 
loji vienybė“ nario, iniciatyvos padariniai.*! Masonams palankesnėje 

Adomas Mickevičius (1798-1855), 
poetas, vienas iš Filomatų draugijos įkūrėjų 
Dailininkas Valentinas Vankavičius (1800-1842), LDM 

literatūroje taip pat pabrėžiama, kad Zano pastangų dėka Filomatų, 
Spindulingųjų, Filaretų draugijos „buvo sukurtos ložių pavyzdžiu“*2. 
Pats Zanas vėliau prisiminė savo ryšius su masonais ir ypač su Kazi- 
mieru Kontrimu, nors masonų įtaką jaunimo > AEEC pripažino 
tik iš dalies: 

Tai, ką Kontrimas nejučiomis ir nesąmoningai (nierozmislnie) reiškė laisviesiems 
mūrininkams su Mikalojum Mianovskiu, universiteto nariams su Leleveliu, kahale 
su Žukovskiu, kapituloje, šlėktos susibūrimuose, rinkimuose, pasilinksminimuo- 
se, projektuose [projektų kūrime] su Jelskiu, palestroje su Karčevskiu ir įvairiose 
vėlesnėse literatūrinėse, patriotinėse, pramoninėse draugijose su Juozapu Zavadz- 
kiu, Antanu Marcinovskiu, Rychteriu, Lachnickiu [...] labdarybėje, tarp šubravcų 
su Ignacu Šidlovskiu, Jokūbu Šimkevičium, - tai man teko reikšti tarp jaunuo- 
menės, vėlgi be išankstinio ir tikslaus plano. [...] Betgi turiu pripažinti ir tvirtai 
esu tuo įsitikinęs, kad filaretai, taip pat Bičiuliai [turima omenyje trumpai veikusi 
Bičiulių sąjunga] ir Spindulingieji susikūrė [...] iš savęs ir iš visokių užsienių to 
meto revoliucinių, patriotinių ir masoniškų veiksmų bei manevrų ir visada skyrėsi 
savo principais ir taktika, nors jų tikslai labai dažnai sutapdavo.“ 


Kita vertus, Vilniaus studentų draugijų panašumas į masonų ložių 
organizacinę sandarą atsiskleidžia tų draugijų - kurios neretai mūsų 
literatūroje laikomos vienarūšėmis - tarpusavio sąsajoje. Štai Filomatų 
draugija, įsikūrusi 1817 metų pabaigoje, buvo labai uždara. Ją, be 
Zano, įsteigė 5 universiteto studentai: Adomas Mickevičius, Juozapas 
Ježovskis, Jonas Čečotas, Pranciškus Malevskis ir Antanas Petraškevi- 
čius. Iš viso draugija turėjo tik 21 narį. Apie ją beveik niekas nežinojo. 
Filomatai savo ruožtu subūrė filaretus (1820 metais; 176 nariai), spin- 
dulinguosius (1820 metais; 168 studentai), Bičiulių sąjungą (1819 me- 
tais; 38 nariai), jau prasidėjus represijoms - Poetų draugiją (1823 me- 
tais; 17 narių). Šios organizacijos veikė viešai, žinant ir toleruojant 
Vilniaus universiteto valdžiai. Šių studentų draugijų inspiruotos, kū- 
rėsi daugiau ar mažiau slaptos mokinių organizacijos Kražiuose, Kė- 
dainiuose, Kaune, baltarusiškų Lietuvos žemių mokyklose. 

Iš pradžių Filomatų draugija tenkinosi moraliniu tobulėjimu, sa- 
viaukla, švietimu, bet vėliau tapo revoliucine organizacija, kurios 
nariai suprato, jog reikia kovoti dėl tėvynės išvadavimo, prieš rusų 
autokratiją ir nežabotą liaudies prispaudimą. Tas idėjas buvo sten- 
giamasi populiarinti per žemesnes, bet masiškesnes organizacijas. Jos 
atsispindėjo ir iškiliuose filomatų poezijos kūriniuose, tokiuose kaip 
Adomo Mickevičiaus „Odė jaunystei“. 

Tačiau 1822 metais Aleksandro I požiūris į masonus, kuriuos iki 
tol palaikė, staiga pasikeitė, kadangi rusų valdžia pajuto nebesu- 
gebanti kontroliuoti nepaprastai išsiplėtusio įvairių masoniškų orga- 
nizacijų tinklo. Masonų ložės buvo uždraustos, o Vilniaus universiteto 

studentų draugijos apkaltintos antivyriausybine veikla. Buvo uždaryta 
ir Šubravcų draugija. Prasidėjo tardymas, į kurį iš viso buvo įtraukti 
108 asmenys; 20 buvo ištremta. Tuo metu tai buvo bene didžiausias 
Europoje studentų politinis procesas. Represijos palietė ir mokinius 
Lietuvos provincijoje. Juodieji broliai Kražiuose net buvo nuteisti žiau- 
ria mirties bausme, kuri vėliau pakeista atidavimu į kareivius.“ 
Neteko vietų kai kurie profesoriai - Joachimas Lelevelis, Ignas Da- 
nilavičius, Juozapas Goluchovskis, Ignas Onacevičius. Po nesėkmingo 
1825 metų gruodžio sukilimo caro valdžiai susekus Lietuvos masonų 
ryšius su dekabristais, represijos dar labiau išsiplėtė. Buvo įkalintas 
paskutinis Lietuvos masonų vadas Mykolas Romeris, ištremtas iš 
Vilniaus Kontrimas. Universitete imta griežčiau sekti studentus, ta- 
čiau net trečiojo dešimtmečio pabaigoje nestigo bandymų atgaivinti 
studentų organizacijas: 1827 metais susikūrė draugija „Sarmatų pa- 
dermė“, siekusi pratęsti filomatų tradicijas. Tačiau ją greitai susekė: 
jos narius nuplakė rykštėmis ir atidavė į kariuomenę eiliniais. 1830 
metų pabaigoje trumpai veikė Mnezerių draugija, kurios pirmininku 
buvo vėliau išgarsėjęs Vitolio raudos autorius Jėzefas Ignacas Kra- 
szewskis.** Taigi po žiaurių represijų metų 1831 metų sukilimą stu- 
dentai pasitiko entuziastingai, pasirengę paimti ginklą į rankas. 


1830-1831 metų sukilimas 


1830-aisiais Europos sukrėtimų epicentru vėl tapo Prancūzija. Liepos 
27-29-osios revoliucija, nuvertusi po Napoleono režimo žlugimo res- 
tauruotą Burbonų dinastiją, sudavė stiprų smūgį Vienos kongreso 
sukurtai Šventosios sąjungos sistemai. Prancūzijoje valdžią paėmė 
buržuazija.-Šios revoliucijos atgarsiai pasklido po Europą, neaplenkė 
ir Lietuvos. Ankstyvą 1831 metų pavasarį įsiliepsnojęs Lietuvos su- 
kilimas tapo sudėtine dalimi 1830 metų lapkričio 29 dieną Lenkijos 
Karalystėje prasidėjusio sukilimo prieš Rusijos valdžią. Kodėl beveik 
tik po keturių mėnesių lietuviai paėmė į rankas ginklą? Tai lėmė tam 
tikros politinės aplinkybės. Pirmiausia po Vienos kongreso atgaivin- 
tai Lenkijos Karalystei, valdomai Rusijos caro, buvo suteikta konsti- 
tucija, be to, leista turėti savo kariuomenę. Tai leido sukilimą paversti 
reguliarių kariuomenės dalinių kova. Nors Lenkijos kariuomenė bu- 
vo negausi, nors ne jos iniciatyva naktį iš lapkričio 29-osios į 30-ąją 
buvo užpultas ir paimtas Belvederis (Nikolajaus I vietininko didžiojo 

kunigaikščio Konstantino rūmai), tačiau sukilimui plečiantis ši ka- 
riuomenė atsuko ginklus prieš rusų dalinius, bandžiusius užgesinti 
prasiveržusios kovos židinius. Pirmiausia tai padarė IV pėstininkų 
pulkas, padėjęs sukilusiems miestiečiams užimti arsenalą ir apsi- 
ginkluoti. Gruodžio 3 dieną vietoj Lenkijos Karalystės administracinės 
tarybos buvo įkurta Laikinoji vyriausybė, į kurią įėjo ir Joachimas 
Lelevelis. Šios vyriausybės dekretų dėka liaudies sukilimas tapo Len- 
kijos karu prieš Rusiją, kurios kariuomenė, vadovaujama didžiojo 
kunigaikščio Konstantino, greitai pasitraukė už Karalystės sienų. Tai- 
gi Lenkijos sukilimas pasinaudojo politinėmis ir karinėmis buvusio 
režimo struktūromis, o Lietuva tokios galimybės neturėjo. 

Išsamios monografijos apie 1830-1831 metų sukilimą Lietuvoje 
autorius Feliksas Sliesoriūnas yra pastebėjęs, kad iki Lenkijos kariuo- 
menės generolo Antano Gelgaudo žygio Lietuva neturėjo bendros 
sukilėlių vadovybės. Kiekvienoje apskrityje susiformavo atskira ad- 
ministracinė ir karinė valdžia.“ 1831 metų sausio mėnesio pabaigoje 
Vilniuje susikūrė Vyriausiasis komitetas, turėjęs parengti sukilimo 
planą ir vadovauti jo vykdymui. Manoma, kad komitetą inicijavo iš 
Varšuvos Lelevelis, kurio gausūs šalininkai tarp Vilniaus universiteto 
auklėtinių buvo itin aktyvūs. Komiteto sudėtin įėjo: Antanas Goreckis, 
Stanislovas Šumskis, Liudvikas Zambžickis, Edvardas Rėmeris, Jus- 
tinas Hrebnickis, Mykolas Balinskis ir Leonas Rogalskis. Greičiausiai 
vasario mėnesį buvo užmegzti ryšiai su besikuriančiais apskričių 
komitetais, tačiau apskritai apie Vyriausiojo komiteto veikimą ir realų 
vaidmenį organizuojant antirusiškus veiksmus yra labai mažai ži- 
noma.“ Matyt, rusų kariuomenei pavyko izoliuoti Vilnių ir todėl ko- 
miteto vaidmuo negalėjo būti labai didelis. 

Lengviau nustatyti Raseinių apskrities sukilėlių valdžios genezę, 
kadangi yra išlikusių gana išsamių tenykščių sukilėlių vadų atsimi- 
nimų. Slapto komiteto veiklai Raseiniuose vadovavo Ezechelis Sta- 
nevičius, kuris prisidėjo ir prie Telšių bei Šiaulių sukilėlių veiksmų 
skatinimo. Ne tokios kovingos buvo Rytų Lietuvos apskritys. 

Paminėtinos nesėkmingos vieno iš žymiausių viso Lenkijos ir Lie- 
tuvos sukilimo organizatoriaus Juzefo Zalivskio pastangos 1831 me- 
tų pradžioje sukelti rusų kariuomenės Lietuvos korpuso dalinius, 
ypač Vilniaus pėstininkų pulko karius. Rusai labai greitai pajuto pa- 
vojų ir pasistengė perdislokuoti Vilniaus pulką iš Trakų į Lietuvos 
Brastą, o visi valdžiai įtartini karininkai buvo perkelti į Maskvoje 
stovėjusį IV pėstininkų pulką.*? 

Lenkijoje prasidėjus karo veiksmams, vis labiau ėmė bruzdėti lietu- 
vių valstiečiai, ypač žemaičiai. Tradiciniu keliu iš Liepojos į Žemaičius 

pradėjo plauktisupirkinėjami ginklai ir šaudmenys, vis dažniau gink- 
luotos grupės prasiverždavo į Lenkijos Karalystę, o vasario 9 dieną 
išėjus rusų valdžios įsakui dėl rekrūtų ėmimo vyrai ėmė plūste plūsti 
į miškus. Ten jie telkėsi į nedideles ginkluotas grupeles ir didesnius 
būrius, vėliau sudariusius gana stiprią Lietuvos sukilėlių karinę jėgą. 
Tačiau dėl nepaprastai sunkių pasirengimo sąlygų, kurios susiklostė 
rusams koncentruojant kariuomenę Lietuvoje, dėl ginklų stygiaus, 
silpnų tarpusavio ryšių sukilimo pradžioje lietuviai negalėjo stoti į 
atvirus mūšius su didesnėmis caro kariuomenės dalimis. Bet jie buvo 
pajėgūs suardyti rusų valdžios administracinę struktūrą ir vietoj jos 
paskirti savo administraciją. Net labiausiai sukilimo apimtoje Že- 
maitijoje sukilėlių taktika buvo panaši į tą, kurią dar 1794 metais 
įvertino rusų generolai. Viename raporte LDK generalgubernatoriui 
Repninui rašoma: 

Nors šitoks apginklavimas tikrajai kariuomenei nepavojingas, bet vis dėlto labai 
neramus ir varginąs, nes mažų komandų niekur negalima atskirti, provianto tie- 
kimas labai apsunkintas, 0 ryšiai tarp atskirų dalinių nepaprastai sunkūs dėl to, 
kad piktadarių gaujos, vos tik pamačiusios kurią nors kariuomenės dalį, į mūšį 
nestoja, bet išsibėgioja jiems žinomais takeliais po mišką, o paskui pagal įvestus 
pas juos signalus vėl susirenka ir be paliovos neduoda ramybės [...].50 


Ši Tado Kosciuškos sukilimo taktikos ypatybė, partizaninio karo 
bruožas, galimybė savoje žemėje ir nedidelėmis jėgomis paralyžiuoti 
išmankštintų ir gerai ginkluotų priešo dalinių veiksmus buvo panau- 
dota 1831-ųjų pavasarį; tokios taktikos laikėsi ir 1863 metų sukilėliai. 
Tačiau daug buvo ir netvarkos. Artinantis caro kariuomenės dali- 
niams, kai kurie apskričių sukilėlių valdžios nariai metė savo pareigas, 
kiti perėjo rusų pusėn. Štai Šiaulių apskrities bajorų maršalka E. Kau- 
nackis, Užnerio (Švenčionių) apskrities bajorų maršalka grafas Mos- 
tovskis, Ukmergės apskrities bajorų maršalka B. Petkevičius, išrinkti 
apskričių sukilėlių valdžios pirmininkais, pasidavė caro valdžiai pa- 
čioje sukilimo pradžioje ir net tapo uoliais atėjūnų talkininkais. 

Prieš sukilėlius metant stambius rusų kariuomenės dalinius, ap- 
skričių sukilėlių valdžios komitetai iš miestų buvo priversti trauktis 
į saugesnes vietas. Kai balandžio 27 dieną Panevėžį užėmė rusų ka- 
riuomenės generolo majoro F. Širmano dalinys, apskrities sukilėlių 
valdžia išsibėgiojo, bet gegužės pradžioje vėl susiformavo. Balandžio 
29 dieną Šiaulių apskrities sukilėlių valdžia apsistojo Kuršėnuose, o 
Šiauliams papuolus į rusų rankas, persikėlė į Kurtuvėnus. Gegužės 
8-ąją iš Telšių į Plungę persikėlė Telšių apskrities vadovybė, trauk- 
damasi nuo M. Paleno vedamų caro kariuomenės dalinių. Keliskart 
iš rankų į rankas ėjo Panevėžys, vienintelis, anot Sliesoriūno, Lietuvos 

apskrities miestas, išlikęs sukilėlių rankose iki ateinant generolo Gel- 
gaudo vedamiems lenkų daliniams.*! Militariniu požiūriu Lietuvos 
sukilimas atitraukė dideles rusų armijos pajėgas nuo Lenkijos, padėjo 
Karalystei sutelkti jėgas ir išplėsti kovos veiksmus abipus Nemuno. 
Tai buvo svarbus pirmojo Lietuvos sukilimo etapo (1831 metų kovas- 
birželio pradžia) momentas, pabrėžtas net caro kažininkų raportuo- 
se. Štai kaip Vilniaus civilinis gubernatorius aprašė sukilimo pradinį 
etapą: 


Sąmyšio pradžia kilo Raseinių mieste. Keletas piktadarių, surinkę ginkluotų vals- 
tiečių būrį, sugebėjo nuversti teisėtąją valdžią, įsteigti Laikinąją lenkų vyriausybę 
ir sukurstyti ne tik Raseinių, bet ir kaimynines apskritis. Nuotaikų pakilimas 
Vilniaus mieste neleido panaudoti tuomet negausingo čia palikusio kariuomenės 
dalinio Raseinių maištininkams numalšinti, nes buvo pavojus, kad gubernijos 
miestas pasinaudos šia proga sukilimui įvykdyti, - tad nenubaustų raseiniškių 
maištininkų pavyzdys rado pasekėjų ir likusiose apskrityse. Dabar visa Vilniaus 
gubernija, išskiriant gubernijos miestą ir jo artimąsias apylinkes, jau nebepri- 
pažįsta teisėtosios valdžios. Visur įsteigtos laikinos lenkų vyresnybės, rusų val- 
džios pastatytieji pareigūnai arba išvaryti, arba apkaltinti, arba nusikalstamai 
veikia kartu su maištininkais; ginkluotų valstiečių būriai, užmiršusių savo priesai- 
ką ir garbę bajorų vadovaujami, siaučia tai vienoje, tai kitoje vietoje plėšdami val- 
džios partikuliarinį turtą ir pakeliui visa naikindami. Susisiekimas šių gaujų be- 
veik visiškai nutrauktas, ir tik dideliais vingiais ir su pavojais Vilniaus m. vyres- 
nybei pasiseka palaikyti šiokį tokį santykį su imperijos sostine ir veikiančia armija. 

Tuo tarpu maištininkų gaujos stiprėja ir įsigyja ginklų. Vilniaus miesto aprūpi- 
nimas maistu jau dabar pradeda būti abejotinas, ir šis gubernijos miestas gali tapti 
maištininkų grobiu ir auka, kai tik pavyks jiems, prisiartinus iš apskričių, apsiausti 
jį iš visų pusių [...]. Šis miestas, aš manau, paliks ramus ligi tol, kol nebus maištinin- 
kų gaujų apsuptas; gi priartėjus jiems prie miesto ir atkirtus jam maisto pristatymą, 
gali įvykti miesto gyventojų sukilimas ir jų susidėjimas su maištininkais [...J.?2 


Tai, ko labiausiai baiminosi Vilniaus civilinis gubernatorius, - Vil- 
niaus apsupimo ir miestiečių sukilimo - tik iš dalies įvyko antrajame 
išsivadavimo kovų etape, Gelgaudo vedamai Lenkijos Karalystės ka- 
riuomenei atžygiavus į Lietuvą. Gegužės mėnesį caro kariuomenės 
skaičius pasiekė 31 tūkstantį karių, o 25-30 tūkstančių prastai gink- 
luotų Lietuvos sukilėlių laikėsi iš paskutiniųjų, vis labiau apsiriboda- 
mi partizaniniais veiksmais.?3 Tad gerai apsiginklavęs 12 700 lenkų 
korpusas su 26 patrankomis, suformuotas Karalystėje, įpūtė naują 
sukilimo liepsną. Pagrindinė jungtinių pajėgų užduotis - paimti Vilnių 
ir Kauną. Kaunas be didesnių pastangų buvo paimtas birželio 11 die- 
ną, kadangi caro kariuomenė koncentravosi Vilniuje ir be mūšio paliko 
kitus miestus. Kaune laukė nemažas grobis: 50 000 pūdų duonos džiū- 
vėsių, 1500 statinių miltų, didelė kruopų ir druskos atsarga, 300 šau- 
tuvų, 80 pūdų vario, 730 sergančių ir sužeistų rusų kareivių, taip pat 

Napoleonas Orda ( 1807-1883 ), 
dailininkas, kompozitorius, 1831 metų sukilimo dalyvis 
1893 metų nuotrauka, MAB 

uniformų, drobės, odos, geležies ir pakinktų? Tačiau pergalės skonį 
kartino lenkų karių savivaliavimas, apie kurį rašoma pulkininko M. Jac- 
kovskio raporte vyriausiajai karinei vadovybei. Anot jo, „žmoniškumas, 
vargingas valstiečių luomas ir miestų gyventojai buvo pažeisti negirdė- 
tais plėšimais, kurių ėmėsi savivaliaujančioji kareivija“ 55 

Tuo metu Vilniaus generalgubernatorius Matvejus Chrapovickis 
suspėjo Lietuvos sostinėje sutelkti 26 tūkstančius rusų karių su 87 pa- 
trankomis, o lenkų generolai Gelgaudas, Dezideras Chlapovskis, F. Ro- 
landas atvedė apie 12 600 karių su 28 patrankomis. Realiai tokia jėga 
gynybiniame mūšyje rusams nebuvo pavojinga, ir kai kurie sukilėlių 
vadai tą suprato. Generolas Henrikas Dembinskis įkalbinėjo Gelgau- 
dą atsisakyti sumanymo pulti Vilnių. Tačiau Gelgaudas visgi ryžosi 
rizikuoti. Birželio 19 dieną vakariniame miesto pakraštyje, Panerių 
kalvose, įvyko nesėkmingas mūšis. Sukilėliai patyrė daug nuostolių 
ir buvo priversti trauktis. Jų kariuomenė, dengdama Vidurio ir Va- 
karų Lietuvą, išsidėstė Kauno-Jonavos-Ukmergės linijoje, bet gana 
greitai ėmė trauktis į vakarus, spaudžiama rezervinės rusų armijos, 
vadovaujamos generolo Piotro Tolstojaus. Dabar galime tik spėlioti, 
ar Gelgaudas buvo naivus avantiūristas, ar vylėsi, kad Vilniaus mies- 
tiečiai griebsis ginklo ir pakirs rusų jėgas užnugaryje. Tačiau miestas 
nesukilo, tik nedaugelis, daugiausia universiteto studentai, prisidėjo 
prie sukilimo. 

Liepos 9 dieną sukilėlių karo taryba nutarė padalyti savo pajėgas į 
tris dalis, turinčias jau savarankiškai trauktis į Lenkijos Karalystę, ku- 
rioje vis labiau šeimininkavo caro kariuomenė. Gelgaudo ir Chla- 
povskio daliniai po atkaklių kautynių ties Šiauliais, po gynybinių 
mūšių pasienyje pasitraukė į Prūsiją, kur buvo internuoti. Dembins- 
kiui pavyko ne tiktai apeiti Vilnių iš rytų, bet ir prasimušti į Lenkiją. 
Tik kur ne kur Žemaitijoje dar ruseno partizaninio karo židiniai, kurie 
iki žiemos buvo užgesinti. 

Labai mažai žinoma apie politinę Lietuvos sukilėlių programą, 
sunku pasakyti, kokią Lietuvą jie įsivaizdavo. Militarinis 1831 metų 
aktyvumas, administracinių organų formavimasis apskrityse, kiek 
galima spręsti iš to meto šaltinių, nebuvo glaudžiai susiję su Lietuvos 
ateities perspektyvų svarstymais bei su galimų Lenkijos ir Lietuvos 
santykių analize. Tik posukiliminė emigracija savo idėjinės kovos 
atsiminimuose kiek daugiau prabilo apie šias išties svarbias Lietuvai 
problemas. Pačioje sukilimo pradžioje dalis apskričių vadų, matyt, 
aiškiai neįsivaizdavo, kokia bus valstybės, dėl kurios atkūrimo kovo- 
jo, organizacija. Štai Raseinių apskrities balandžio 25 dienos sukilimo 
akte sakoma: 

Kol susidarys galimybė susisiekti su Lenkijos vyriausybe arba iki susikurs dau- 
gelio Lietuvos apskričių bendra vadovybė, visą Raseinių apskritį paveda išrinkto 
apskrities viršininko neribotai valdžiai.?* 

Vadinasi, sukilėliai nebuvo tikri, ar Lietuva galimos pergalės atveju 
išsaugos valstybingumo reliktus bendroje unijinėje, federacinėje vals- 
tybėje su lenkais, ar bus tik Lenkijos Karalystės provincija. Svarbiau- 
sias 1831 metų sukilimo tikslas buvo išsivaduoti iš Rusijos viešpa- 
tystės, o tik po to pasirinkti valstybės modelį. Gal tai t Savo viena iš 
silpnųjų šios kovos parengimo pusių. 2 

Sliesoriūnas teigia, kad sukilimo aktus apskrityse paskubomis rašė 
pavieniai žmonės, todėl negalėjo išsamiai nusakyti Lietuvos ir Lenki- 
jos Karalystės santykių. Kadangi Lietuva buvo užkariauta Rusijos, vi- 
suose sukilimo dokumentuose lietuviai, norėdami pabrėžti atsisaką 
rusų valdžios, deklaravo vienybę su Lenkijos Karūna. Tai buvo grei- 
čiau užuomina įjuridinį politinį unijos aktą, kuris buvo aktualus Jeka- 
terinai II priimant Tiškevičiaus ir Giedraičio delegacijas 1795-aisiais, 
kuomet buvo demonstruojamas unijos su Lenkija nutraukimas. 1831 
metų pavasarį Lietuvos sukilėliai savo aktuose padrikai išsakė prie- 
šingą norą - vėl užmegzti valstybinį ryšį su Lenkija, kaip tai darė 
1812-aisiais sambūrio Vilniaus katedroje (liepos 14 dieną) dalyviai. 
Iš šių deklaracijų, kaip taikliai pastebi Sliesoriūnas, sunku spręsti, 
kokios valstybinės santvarkos šalininkai buvo Lietuvos sukilėliai. Iš 
aktų ir atsišaukimų neaišku, ar lietuviai Lenkijos atžvilgiu puoselėjo 
kokius nors separatistinius tikslus, paremtus LDK politinėmis tradi- 
cijomis. Cituotame Raseinių apskrities sukilėlių akte (parašytame 
greičiausiai paties Ezechelio Stanevičiaus), balandžio 9 dienos suki- 
lėlių komiteto nutarime ir balandžio 18-osios Stanevičiaus instruk- 
cijoje užsimenama apie būsimą visos Lietuvos sukilėlių vyriausybę. 
Vilniaus apskrities sukilėlių dokumentuose kalbama apie sostinę Vil- 
nių, kurioje turėtų būti sukurta Lietuvos valdžia.*? Nesėkmingas Vil- 
niaus puolimas pakirto sukilimo politines viltis, o nerealizuoti planai 
sukomplikavo Lietuvos sukilimo politinės programos plėtotę. 

Po Gelgaudo korpuso pasirodymo Lietuvoje bent kiek paaiškėjo 
politinės sukilėlių vadovybės nuostatos. Pirmiesiems bendriems visai 
Lietuvai sukilėlių valdžios institucijų pavadinimams (Laikinoji lenkų 
centrinė vyriausybė Lietuvoje retsykiais iš pradžių vadinta Laikinąja 
centrine Lietuvos ir Žemaitijos provincijų vyriausybe) buvo būdingas 
tradicinis dvilypumas: arba pabrėžiama, kad Lietuvos vyriausybė yra 
„lenkų vyriausybė Lietuvoje“, arba, išsiverčiant be žodžio „lenkų“, 
Lietuva ir Žemaitija įvardijamos kaip provincijos. Tačiau net ir tokia 
menka užuomina į Lietuvą kaip atskirą politinį darinį, susijusį su 

Lenkijos Karūna, kėlė lenkų įtarumą. Valdžia sukilusioje Lietuvoje 
birželio mėnesį faktiškai atiteko lenkų kariuomenės generolams; tiesa, 
tarp jų buvo ir lietuviškos kilmės bajorų. Birželio 21-ąją susikūrė 
Žemaitijos centrinė vyriausybė (Rząd centralny Žmudzki), kurios ini- 
ciatorius buvo žemaičių sukilėlių ginkluotųjų pajėgų vadas J. Šima- 
novskis. Ši aplinkybė leido lietuvių istorikams gana tiesmukiškai 
teigti, jog kai kurie žemaičių sukilimo vadai įsivaizdavo galimybę 
sukurti savarankišką Lietuvos valstybę.“ Tačiau Šimanovskio vy- 
riausybės suformavimas nebūtinai reiškė, kad lietuviai siekė ko nors 
daugiau, negu teisės išsaugoti Lietuvos kaip unijos ar federacijos su 
Lenkija subjekto statusą, arba, kitaip tariant, tikėjosi tradicinių san- 
tykių su Lenkija. Regis, Lenkijos Karūna kur kas atviriau išsakė savo 
planus visiškai panaikinti Lietuvos, kaip politinio vieneto, atskirumą 
ir šitaip anuliuoti uniją. Unijos idėja 1831 metais, kaip ir prancūzme- 
čiu, reiškė lietuvių visuomenės priešinimąsi polonizacijai, o ne, - prie- 
šingai, negu kartais teigiama, - talkino jai. Itin charakteringa, kad 
tradicinių Lenkijos-Lietuvos santykių konservavimo galimybes gynė 
senoji aristokratija, tuo tarpu tam tikri lenkų demokratiniai sluoks- 
niai neigė bet kokias federalizmo idėjas (B. Nemojevskio grupė Len- 
kijos Karalystės seime). Konservatyviųjų aristokratų grupė (G. Mala- 
chovskis, A. Veliopolskis, Adomas Jurgis Čartoriskis) pasisakė už 
būsimos valstybės federacinę santvarką. Jie siūlė palikti galioti Lie- 
tuvos Statutą, nes bijojo, kad prieš pačių lietuvių valią primestos 
Karūnos valstybinės institucijos bei teisės atstums Lietuvą nuo Len- 
kijos.5? Šie argumentai atsispindėjo ir Lenkijos karinės vadovybės 
instrukcijose Gelgaudui, siunčiamam į Lietuvą. Buvo nurodoma „ne- 
pažeisti Lietuvos vidaus organizacijos ir vietinių papročių, nurodyti 
žemdirbiams materialinę naudą, kurios jie gali turėti iš revoliucijos 
[-..]““?, tačiau realiai Lietuvos valstybingumo reikalavimai per visą 
sukilimą buvo išreikšti palyginti menkai. Gal kiek daugiau jie pasi- 
reiškė posukiliminėje emigracijoje, kuri dėl savo gausumo įgijo „di- 
džiosios emigracijos“ pavadinimą. Jau 1830 metais Paryžiuje gyvenęs 
Leonardas Chodzka savo straipsnyje gynė Lietuvos teises būti vals- 
tybe. Savo organizacijos pavadinimu šias nuotaikas demonstravo 
1831 metų gruodžio mėnesį Prancūzijoje susikūrusi Lietuvos draugija, 
kuri 1832-ųjų pavasarį pasivadino Lietuvos ir rusų žemių draugija.“! 
Emigrantų spauda karštai diskutavo dėl Lietuvos politinių perspek- 
tyvų, pratęsdama tai, ko nesuspėjo sukilėliai 1831-aisiais. 

Pirmasis būsimo sukilimo žingsnis turėtų būti baudžiavos panaiki- 
nimas ir valstiečių naudojamos žemės atidavimas jiems be jokio atly- 
ginimo - toks principas buvo užfiksuotas 1832 metų Lenkų demokratinės 

draugijos manifeste. Būtent valstiečių klausimo ignoravimas, demok- 
ratų akimis, lėmė tai, kad nebuvo pasiekta pergalė. Savo atsišau- 
kimuose lietuvių kalba sukilimo vadai žadėjo suteikti valstiečiams 
asmeninę laisvę, demagogiškai viliojo paprastus žmones visokiomis 
gėrybėmis. Viename iš atsišaukimų rašoma: 


Laikas jau atėjo, idant būtumėt tikrai valnais. - Turėsit, ko tiktai norėsit; veltui 
gerti ir valgyti galėsit; neklausysit daugiau tų ponų ispravninkų, asiesorių, na- 
ziratelių ir kitų maskoliškų uriadnikų. Nebijokite, nedarys jums nieko komisaras, 
ekonomas ir pisorius [-..]. Jei tiktai imsitės už rankų ir drauge su lenkais išginsit 
iš tos žemės maskolius; priims Lietuvą ir Žemaičius Lenkai kaip savo tikrus bro- 
lius ir daugiau su anais būsit lygiais tarp savęs ir valnais; žodžiu sakant: nebūsit 
mužikais, kaip jus vadina maskoliai, ir nijokio ant savęs neturėsite taip sunkaus 
jungo; nemokėsit niekada pagalvinės, ir niekada negaudys jus kaip žvėris į re- 
krūtus, bet iš savo geros valios paskubėsit ant pagalbos jūsų tėviškės ir ponų.*2 


Atsišaukimų autoriai stengėsi įtikinti valstiečius, kad Lietuvos dva- 
rininkai norėję pagerinti savo valdinių padėtį, bet caro valdžia nelei- 
dusi to padaryti.“ Visai panašiai įrodinėjo valstiečiams rusų valdžia - 
ji atseit norėjusi ir norinti palengvinti valstiečių buitį, bet ponai Žiūrį 
tik savų interesų. Apie tai užsimenama generolo Dembinskio raporte 
Gelgaudui: 


[...] ponai paskirtus jų daliai reikalavimus užkrauna valstiečiams, todėl atgraso 
valstiečius nuo mūsų reikalo; tai daroma arba dėl piktos valios, arba dėl baisiausio 
šykštumo ne laiku [...]. Kaipgi galima kitaip sulaikyti negerovės plitimą, kai 
maskviečių vadai yra pažadėję valstiečiams, kad jiems būsianti dovanota pusė 
lažo ir dvarų žemės, kai tik bus išvyti ponai? Teikis, gerb. generole, kreiptis tuo 
reikalu į vyriausybę, kad imtųsi energingų priemonių valstiečiams pritraukti prie 
mūsų reikalo [...].* 


Sukilimo slopintojų skelbiami pažadai atspindėjo tipišką rusų poli- 
tiką užkariautuose Rytų Europos kraštuose: jie dėjosi liaudies gynėjais, 
O savo pačių dvaruose buvo sukūrę menkai nuo vergovės tesiski- 
riančią baudžiavą, valstiečius laikė darbiniais gyvuliais ar ūkio rakan- 
dais. Tačiau sukilimo vadovybė, remdamasi pirmiausia bajorais ir 
bijodama radikalesnių pertvarkymų, nepadarė to, ką prieš ketvirtį 
amžiaus buvo padaręs Kosciuška savame Polaneco universale: neiš- 
dėstė atvirai ir tiesiai socialinės programos, o pasitenkino vien miglo- 
tais sotaus gyvenimo pažadais. Vėliau daug kas šituos veiksmus ir 
pažadus vertino atlaidžiai. Štai Telšių sukilėlių vadas Anupras Jace- 
vičius rašė: 

Turbūt mūsų tarpe nebuvo tikro tėvynės sūnaus, kuris būtų galvojęs, jog, kraštą 


išlaisvinus, valstietis paliks dar baudžiauninkas. Bet tuojau liaudžiai laisvę ir 
prideramą nuosavybę suteikti, tuojau tatai įgyvendinti tai ir ne visai bajorijai 

teateidavo į galvą ir tatai nelengva buvo įvykdyti. Ginkluotasi turint priešą aki- 
vaizdoje, matant liaudį sukilusią, pasitikint savo sumanymų teisumu, vengta ne 
principo, bet daugelio keblių klausimų, kurių dėljo bematant būtų kilę. Bet, mano 
nuomone, tai buvo klaida, kad laisvės principas nebuvo užtikrintas ir pašventintas 
iš anksto jokiu formaliniu iškilmingu aktu [...]. Iš dalies baimė pavojų dėl tokio 
ūmaus pakeitimo, iš dalies eilinių, labiau patraukiančių visuomenės dėmesį rei- 
kalų antplūdis, o labiausiai dairymasis į Varšuvą [...] vilkino reikalą [...J.S 


Neaiški ir konservatyvi socialinė sukilimo programa, baiminimasis, 
kad radikalūs veiksmai sukels liaudies revoliuciją, bajorų nioraš išsau- 
goti savo privilegijas —- visa tai pasmerkė sukilimą pražūčiai. Tačiau 
pilietinės savimonės daigai valstietijoje stiprėjo. Žemaičių valstiečiai, 
kaip liudija tas pats Jacevičius, reikalaudavo aiškiai pažymėti, jog jie 
einą į karą savo noru, 0 ne varomi pono. Stiprėjo paprasto Žmogaus 
orumas ir laisvės pojūtis — ir valstietis ima suprasti, kas yra tėvynė. 
Abiejų kariaujančių pusių mėginimai prabilti į valstiečius jiems su- 
prantama kalba 1831 metais buvo gerokai dažnesni negu kada nors 
anksčiau. Tai taip pat ugdė tautinius lietuvių jausmus, kėlė pasiti- 
kėjimą savimi ir žadino viltis pagerinti savo tautos būvį. 


Konspiracija ir Nikolajaus I 
režimo represijos 


Norėdami viename skyrelyje aprėpti visą XIX amžiaus Lietuvos pa- 
sipriešinimo ir išsivadavimo kovų vaizdą, neišvengiamai turime nuo- 
dAugniau apžvelgti pasikartojančius reiškinius: po atvirų ginkluotų 
bandymų išmėginti rusų karinę galią giliai pogrindyje įsižiebdavo 
konspiracijos židiniai, puoselėję kovų prisiminimus, kūrę naujus pla- 
nus, svarstę Lietuvos ateities perspektyvas. Tačiau dažnai paviršu- 
tiniškai įsivaizduojama, kad visi tie sąmokslai ir bruzdėjimai - tai 
nuolatinė mūsų tautos kova dėl nepriklausomybės. Turime suprasti, 
kad pastangos nusimesti Rusijos viešpatystę ano meto žmonėms ne 
visada reiškė tai, ką mes dabar geidžiame matyti. Vincas Trumpa to- 
kias pažiūras vadina romantinėmis ir gana ironiškai jas nusako. Anot 
Trumpos, jo kritikuojamų autorių darbuose iškyla toks XIX amžiaus 
Lietuvos vaizdas: dėl grobuoniškų kaimynų sąmokslo žlugus Lietu- 
vos valstybei, 


tuojau pat prasidėjo didvyriška kova su žiauriu okupantu ir už Lietuvos nepri- 
klausomybės atstatymą. Per brolių Ciecierskių sąmokslą, Napoleono karus ir 

legionininkus, per Vilniaus universiteto konspiracines studentų organizacijas, per 
1830 m. ir 1863 m. sukilimus, per Kražių ir kitas skerdynes, per knygnešius, Aušrą 
ir Varpą, per 1905 m. revoliuciją ir Vilniaus seimą (Didįjį) ligi Vasario 16 dienos, 
kada visa ta kova buvo apvainikuota galutiniu laimėjimu - nepriklausomos Lietu- 
vos atstatymu.“ 


Tačiau pretekstas ironizuoti atsiranda tik tada, kai visos išsivada- 
vimo iš rusų priespaudos pastangos tiesmukiškai siejamos su mo- 
dernios, nuo kitų valstybių nepriklausomos, savarankiškos Lietuvos 
įvaizdžiu, kuris kartais nepagrįstai įžiūrimas XIX amžiaus pradžios- 
XIX amžiaus vidurio įvykiuose. Šitokio modernizavimo apnašas nu- 
braukus nuo praėjusio šimtmečio istorijos, Trumpos žodžiai galėtų 
būti suprantami ir be ironijos. Kova dėl senosios dvilypės Abiejų 
Tautų Respublikos restauracijos - ir dėl Lietuvos, kaip subsuvereno 
federacinėje valstybėje, atkūrimo - vyko nuolat: kito tik tos kovos 
formos ir mastai, keitėsi herojai ir varomosios jėgos. 

Visos politinės konspiracijos centras tarp dviejų XIX amžiaus suki- 

limų buvo Vilnius. Generalgubernatorius M. Dolgorukovas 1840 me- 
tais žandarų korpuso viršininkui rašė: 
Praėjusių įvykių, o ypač susekto Konarskio sąmokslo patirtis, pakankamai išryš- 
kino čionykštį populiarumo laipsnį tų demokratinių idėjų, kurių šaltinio reikia 
ieškoti anksčiau buvusiame Vilniaus universitete, kur demokratų, tokių kaip 
Lelevelis, Goluchovskis ir kitų, mokymas pradėjo šitą kryptį. Šitoje situacijoje rei- 
kia atkreipti kuo didžiausią dėmesį į Vilniaus miestą. Aiškiai į jį yra kreipiami 
visi užsienio emisarai, o emigracijoje šis miestas laikomas nepakeičiamu jos veik- 
los centru.*7 


Po sukilimo nuslopinimo emigrantų organizacijų siunčiami emisa- 
rai su įgaliojimais plėsti konspiracinę veiklą Lietuvoje dar ilgai nedavė 
ramybės rusų valdžiai. Jau 1833 metais buvo susekta ir atiduota tardy- 
mui emisaro Šimanskio suburta organizacija, kurios veikla sukosi apie 
jau minėto Mykolo Rėmerio sūnų Edvardą. Šimanskiui nepavyko 
sutelkti bent kiek stipresnio organizacinio branduolio, o jo bendra- 
žygiai buvo suimti pačioje veiklos užuomazgoje, gal dėl to su jais 
buvo pasielgta gana švelniai.“ Rimtesni dalykai prasidėjo, Vilniaus 
Medicinos-chirurgijos akademijoje atsikūrus studentų organizaci- 
joms, iš pradžių mėgdžiojusioms filomatus ir filaretus, o vėliau ėmu- 
sioms plėtoti radikalesnę, demokratine veiklą. 1836 metais studentai 
įkūrė slaptą Pinsko apskrities unitų šventiko sūnaus Pranciškaus Savi- 
čiaus vadovaujamą draugiją, vėliau pavadintą Demokratine draugija, 
kuriai priklausė apie 60 narių. Savo tikslus draugija išdėstė progra- 
moje-statute „Demokratizmo principai“: itin akcentuota saviaukla ir 
moralinis tobulėjimas, kova su savivale, luomų lygybė, labdara ir 

religinė tolerancija. Draugija stengėsi užmegzti ryšius su Lenkijos 
Karalystės, Maskvos, Kijevo demokratiniais sluoksniais. Svarbiausias 
organizacinis pasiekimas buvo ryšys su įtakinga Jaunosios Lenkijos 
organizacija, kurios emisaru Lietuvoje buvo iš Dapkiškių dvarelio, 
netoli Alytaus, kilęs Simonas Konarskis. 1830-1831 metų sukilimo da- 
lyvis Konarskis, būdamas nepaprastai veiklus, 1835-1837 metais su- 
kūrė platų konspiracinį tinklą Lietuvoje, Baltarusijoje ir Ukrainoje. Bu- 
vo rengiamasi naujam sukilimui prieš Rusijos valdžią, tačiau 1838-ųjų 
pavasarį sąmokslas buvo susektas. Konarskis, Savičius, kiti studentų 
lyderiai buvo areštuoti. Iš viso šioje byloje buvo tardoma ir kalinama 
215 asmenų. Po ilgo tardymo karo teismas 26 studentus atidavė į ka- 
reivius, o Konarskį nuteisė sušaudyti; bausmė įvykdyta 1839 metų 
vasario 15 dieną Vilniuje prie Trakų užkardos. Tačiau ir po žiauraus 
susidorojimo studentai nerimo. Praslinkus keliems mėnesiams po 
Konarskio egzekucijos, buvo susekta Pranciškaus Čarneckio grupė, 
kurios nariams pradžioje buvo paskirta mirties bausmė, vėliau caro 
įsakymu pakeista švelnesne - atiduoti į kareivius.“? Rusų valdžia, 
norėdama jaunuomenės nuotaikas nukreipti kita linkme, uždarė Vil- 
niaus Medicinos-chirurgijos akademiją, o studentus išskirstė po Ru- 
sijos universitetus. 

Kylant revoliucinei bangai Europoje, slegiamoje Šventosios sąjun- 
gos ir ypač Europos žandaro - Rusijos imperijos, nerimo ir Lietuva. 
Pro valstybės sieną įvairiais būdais skverbėsi emigracinių draugijų ir 
politinių grupuočių emisarai. 1843 metais policija susekė nedidelę 
slaptą Lenkų tautos sąjungą (Związek Narodu Polskiego), 1846-aisiais — 
daugiau kaip penkerius metus veikusią brolių Skažynskių ir Aniceto 
Renigier vadovaujamą draugiją, kurioje buvo 76 nariai. Didelis penk- 
tojo dešimtmečio konspiracijos žinovas Dovydas Fajnhauzas savo kny- 
goje yra užregistravęs keletą mažesnių slaptų grupių, kurias 1846-1849 
metais išaiškino rusai. Tai Kazimiero Močulskio ir Juliano Bokšanskio 
grupės, Vilniaus jaunimo ratelis, kuriam priklausė 8 jaunuoliai.?? Ta- 
čiau pati reikšmingiausia buvo brolių Pranciškaus ir Aleksandro Da- 
levskių suorganizuota Lietuvos jaunuomenės brolybės sąjunga (Zwi4- 
zek Bratni Mtodziežy Litewskiej), veikusi 1846-1849 metais ir rengusi 
naują sukilimą Lietuvoje. 

Broliai Dalevskiai buvo kilę iš nuskurdusių Lydos apskrities bajorų, 
mokėsi Vilniaus gimnazijoje, remiami žinomo ano meto mecenato 
Benedikto Tiškevičiaus (Raudondvario savininko). Jau mokykloje 
pradėjo reikštis revoliucinės brolių nuotaikos. Pranciškus Dalevskis 
buvo priverstas išeiti iš gimnazijos VII klasės ir verstis korepetici- 
jomis, o jaunesnis Aleksandras mokslus baigė 1846 metais, išlaikė 

namų mokytojo egzaminus ir mokė turtingų šeimų palikuonis Vil- 
niuje. Paveikti Galicijos įvykių, jie nutarė įsteigti slaptą draugiją, kuri 
pradžioje, kaip ir daugelis ankstesnių jaunuomenės sambūrių, kėlė 
moralinio atsinaujinimo, blaivaus ir saikingo gyvenimo, teisingumo, 
pagarbos žmogui, nepriklausomai nuo jo luomo ir turto, principus. 
Vėliau organizacijos veikla radikalėjo: labiau angažuojamasi į liaudies 
reikalus, svarstomi socialinės nelygybės dalykai, kalbama apie bajo- 
rijos pareigą atlyginti valstiečiams padarytas skriaudas, tačiau socia- 
linė draugijos programa nebuvo preciziška. 

Brolybės sąjungos veikla sustiprėjo 1848 metais. „Tautų pavasario“ 
idėjų veikiama, draugija sparčiai politizavosi ir tapo sukilimą ren- 
giančia struktūra. Prie to, anot Fajnhauzo, prisidėjo ir emigrantų pa- 
siuntiniai, įžvelgę Dalevskių veikloje dideles konspiracijos galimybes, 
nors tuo pat metu Vilniuje buvo pernelyg sureikšminamas emisarų 
vaidmuo. Tai buvo propagandinis žingsnis, norint į pasipriešinimo 
judėjimą pritraukti Lietuvos visuomenę.?! Brolybės sąjungos sudėtis 
buvo demokratiška, net plebėjiška, palyginti su anksčiau veikusia 
Skažynskių ir Renigier organizacija. Joje gana daug dėmesio buvo 
skiriama žemutiniojo Lietuvos visuomenės sluoksnio, ypač bežemės 
bajorijos, interesams. Tai nulėmė kur kas radikalesnę veiklos kryptį: 
draugijos vadovybė žavėjosi respublikoniškais idealais, reikalavo visų 
gyventojų sluoksnių lygybės prieš įstatymą, suteikti žemę valstie- 
čiams. Tačiau pagrindinis principas liko tas pats - išsivaduoti iš rusų 
priespaudos ir atkurti valstybę, kuri egzistavo prieš 1794 metus.?2 

1848 metais Brolybės sąjunga užmezgė kontaktą su kita Vilniuje 
gerai konspiruota grupe, kuriai vadovavo iš Kauno apskrities kilęs, 
Vilniaus gubernijos kanceliarijoje tarnavęs Mykolas Mikutavičius. 
1849-ųjų pradžioje organizacijos susijungė, ir Mikutavičiaus pastan- 
gomis imta sparčiau rengtis sukilimui. Daugelis pirmųjų organizacijos 
narių vertėsi korepeticijomis arba mokytojavo, tad agitacija tarp vy- 
resniųjų klasių mokinių buvo labai sėkminga. Caro valdžiai demas- 
kavus Brolybės sąjungą 1849 metų balandžio mėnesio pirmosiomis 
dienomis, joje, Fajnhauzo duomenimis, buvo 203 nariai. 

Sukilimą pradėti nuspręsta balandžio 4-ąją. Tačiau po anoniminio 
pranešimo kovo pabaigoje prasidėjo areštai. Rusų administracijoje 
kilo nemažas sąmyšis. Kariuomenė ir žandarmerija pakelta ant kojų, 
imta intensyviai ruoštis atremti sukilėlius. Balandžio 1-ąją suimtas 
Antanas Jankovskis - vienas iš artimiausių Pranciškaus Dalevskio 
draugų. Po pirmųjų kvotos dienų palūžęs Jankovskis mėgino nusi- 
nuodyti, bet rusų medikų atgaivintas išdavė viską, ką žinojo. Prasi- 
dėjo areštai Vilniuje, Minske. Mėnesio pabaigoje kalėjimu paverstame 

dominikonų vienuolyne jau buvo 54 sąmokslininkai, iš kurių tvir- 
čiausiai laikėsi broliai Dalevskiai, taip ir nedavę parodymų per tar- 
dymą - visas kaltes prisiėmė sau. 1849 metų viduryje, po kankinančių 
tardymų išprotėjus keletui suimtųjų, žandarams pavyko išaiškinti 
draugijos atšaką Peterburge. 1850 metų vasario mėnesį tardymas bu- 
vo baigtas. Daugumą suimtųjų tardymo komisija atidavė į kareivius, 
o 21 labiausiai nusikaltęs rusų valdžiai Brolybės sąjungos narys sėdo 
į karo teismo suolą. Sąmokslo vadai Pranciškus Dalevskis, Mykolas 
Mikutavičius, Antanas Jankovskis buvo nuteisti kūno bausmėmis (500 
smūgių, pravarant pro kareivių rikiuotę) ir 15 metų katorgos." 

Nors sąmokslas ir nepasisekė, sukilimo sukelti nepavyko, šimtai 
žmonių buvo nuteista, tačiau pažangioji Lietuvos inteligentija, revo- 
liucingai nusiteikę bajorai aiškino socialinių pertvarkymų būtinybę, 
budino iš feodalinio letargo valstietiją, ugdė visuomenės požiūrį į 
politinę krašto ateitį, stabdė rusifikacijos puolimą bei skatino tautinį 
atsparumą užkariautojų režimui. 


1863-ieji: sukilėlių kovos ir 
Muravjovo veikimas Lietuvoje 


1863 metų pradžioje prasidėjęs ginkluotas sukilimas Lenkijoje ir Lie- 
tuvoje pratęsė išsivadavimo iš rusų viešpatystės epopėją. Pagrindinis 
jo tikslas buvo politinis - atkurti prieš du trečdalius amžiaus sužlug- 
dytą valstybę. Šiuo požiūriu 1863 metų sukilimas perėmė ankstesnių 
anticarinių judėjimų tradiciją. Tačiau buvo ir daug naujo. Pirmiausia 
pasikeitė socialiniai tikslai. Ankstesnių pralaimėjimų pamokos nenu- 
ėjo niekais, be to, kitokia buvo socialinė, politinė bei tarptautinė Ru- 
sijos padėtis po nesėkmės Krymo kare (1853-1856 metais) ir po 1861 
metų valstiečių reformos. Sukilimo vadai nebegalėjo nutylėti vals- 
tiečių klausimo, nepasiūlyti liaudžiai daugiau, negu deklaravo bau- 
džiavos naikintojas Aleksandras II savo 1861 metų vasario 19 dienos 
manifeste. Įvairios anticarinės grupuotės Lietuvoje skirtingai suprato 
valstiečių apdalijimo žeme klausimą bei politinius ir socialinius ju- 
dėjimo uždavinius. Vieni - konservatyvusis judėjimo sparnas - pir- 
miausia akcentavo būtinumą išsivaduoti iš Rusijos valdžios ir tik po 
to imtis vidaus reformų; kiti - revoliucingai nusiteikę demokratai — 
manė, kad anticarinis išsivaduojamasis karas turėtų sutapti su socia- 
linės revoliucijos pradais: tik davę valstiečiams žemės ir sulyginę 

iečių teises jie įsivaizdavo galį paversti judėjimą masiniu. Nors 
nfliktas dėl įtakos sukilimo organizavimo darbui ir ginkluotoms 
voms buvo akivaizdus, tačiau bendras tikslas - išsivaduoti iš rusų 
iespaudos - abejonių niekam nekėlė. Dar viena aplinkybė, smarkiai 
yrusi 1863 metų sukilimą nuo visų ankstesniųjų, tai pačios Rusijos 
stiprėjusios demokratinės jėgos bei jų parama lenkams ir lietu- 
1ms. Po nesėkmingo 1825 metų gruodžio sąmokslo Peterburge net 
eksandras Puškinas šlovino rusų ginklo galią, slopinant 1830-1831 
etų sukilimą, o Nikolajaus Černyševskio, Aleksandro Gerceno rusų 
voliucinių demokratų karta jau solidarizavosi su anticariniu judė- 
nu buvusios Abiejų Tautų Respublikos žemėse, siekė įžiebti sukili- 
ą pačioje Rusijoje. Tiesa, rusų visuomenėje, išskyrus universitetinius 
uoksnius, revoliucinės idėjos nebuvo itin populiarios. Pats Černy- 
vskis po slaptos „Žemės ir laisvės“ organizacijos išaiškinimo buvo 
ešai pasmerktas ir apspjaudytas. Rimtesnio visuomeninio kontlikto, 
lėjusio nuversti Romanovų dinastiją, sukelti nepavyko, tačiau lenkų 
lietuvių išsivaduojamojo judėjimo vadai turėjo neblogas sąlygas 
urti konspiruotas struktūras pačiame Peterburge, Maskvoje ir kitur. 
Tiesiogiai sukilimo ruošimas vyko kelerius metus. Jau 1861 metų 
asarą, rusų kariuomenei sušaudžius demonstraciją Varšuvoje, visoje 
enkijoje ir Lietuvoje prasidėjus gedulingoms manifestacijoms, pra- 
ėjo kurtis revoliucingai nusiteikusio visuomenės sparno - vadinamųjų 
raudonųjų“ — organizacijos, iki 1862 metų vasaros susibūrusios į Ju- 
ėjimo komitetą, rudenį pertvarkytą į Lietuvos provincijos komitetą 
LPK). Komitetas užmezgė ryšius su Centriniu tautiniu komitetu Len- 
ijoje (CTKL), kuriame LPK atstovavo Nestoras Du Laurens'as. 
Konservatyviajam dvarininkų sluoksniui atstovavo „baltieji“, kurie 
urėjo oficialias visuomenines institucijas, valstiečių reformos įgyven- 
linimo komitetus ir taikos tarpininkų tinklą. „Organiškojo darbo“ 
senkijoje taktika rėmėsi taip pat įvairiomis ūkinėmis ir kredito drau- 
sijomis, iš kurių stambiausia buvo Varšuvos žemės ūkio draugija. 
steigti tokias draugijas Lietuvoje sutrukdė prasidėjusi caro valdžios 
'eakcija ir karo padėties įvedimas; 1861 metais buvo paleista ir Var- 
vuvos žemės ūkio draugija, kuriai priklausė daugelis Lietuvos dva- 
"ininkų. 1859-1860 metais veikę pusiau legalūs „baltųjų“ būreliai itin 
išplito 1861-ųjų vasarą, užsibrėžus „paimti [judėjimo] vairą iš viršaus 
ir, remiantis jau paruoštais visuomenės kadrais, sukurti visame krašte 
slaptą organizaciją [-..].“7* „Organiškojo darbo“ programoje taip pat 
buvo numatyta reikalauti išplėsti bajorų savivaldos teises, atkurti 
Vilniaus universitetą, steigti liaudžiai mokyklas ir bibliotekėles, leis- 
ti ir platinti literatūrą gimtąja kalba, o svarbiausia - labai atsargiai, 

palaipsniui keisti žemvaldžių santykius su valstiečiais, stengiantis iš- 
saugoti stambiąją žemėvaldą, buvusiuose baudžiauninkuose matant 
pigią laisvai samdomą darbo jėgą. „Baltųjų“ stovykla, kuriai vadovavo 
Jokūbas Geištoras, Aleksandras Oskerka, Antanas Jelenskis, Alek- 
sandras Domeika, disponavo ne tik didžiulėmis, specialiai iš dva- 
rininkų surinktomis lėšomis, bet ir nemenka politinio veikimo pa- 
tirtimi, vis dar stipria tradicine įtaka beturtei šlėktai — tai turėjo didelės 
reikšmės kovojant dėl sukilimo vadovybės." "a 

„Raudonųjų“ vadai iš Žemaitijos kilęs kunigas Antanas Mackevi- 
čius, juristas Konstantinas Kalinauskas, Vilniaus karo apygardos vado 
adjutantas Liudvikas Zveždovskis labiau už „baltuosius“ buvo įsiti- 
kinę, jog reikia spartinti sukilimo pradžią. Savo propagandiniam dar- 
bui plėsti ir liaudžiai žadinti „raudonųjų“ komitetas ėmė leisti du 
laikraščius: Laisvės vėliavą (Chorągiew swobody) lenkų kalba, kaip ofi- 
cialų organą, ir Kalinausko pastangomis baltarusišką laikraštėlį Vals- 
tiečių tiesą (Mužyckaja prauda). Tuo pat metu Mikalojus Akelaitis, svy- 
ravęs tarp „baltųjų“ ir „raudonųjų“, parengė du lietuviškus atsišau- 
kimus, raginančius valstiečius dėtis prie sukilimo. Tačiau lietuviškus 
tekstus sučiupo rusų valdžia ir Akelaitis turėjo bėgti į Prancūziją, iš 
kur grįžo jau įsiliepsnojus sukilimui. 

Sukilimo pradžia buvo numatyta pavasarį. Tą įtardama, rusų val- 
džia pačioje metų pradžioje paskelbė rekrūtų ėmimą Lenkijoje, kurio 
metu į kariuomenę turėjo būti paimta apie 10 000 lenkų. Slaptas neei- 
linio rekrūtų ėmimo tikslas buvo suardyti „raudonųjų“ organizacijas 
Lenkijoje arba išprovokuoti sukilimą anksčiau numatyto termino ir 
taip jį susilpninti? 

1863 metų sausio 22 dieną - ši data laikoma sukilimo pradžia — 
Centrinis tautinis komitetas Lenkijoje, pasiskelbęs Laikinąja tautine 
vyriausybe, išleido manifestą, kuriame deklaravo sukilimo tikslus. 
Lietuviškame sukilimo akto variante buvo skelbiama: 

Ir nu szias dienas nebera jau newalos; nes nebera pona ni bajora, ni mužika, ni žida, 
o esam wisi brolej ir wejkaj ligi arba wienodi kejp prisz Pona Diewa, tejp prisz musu 
brangiojaj Tewyne! [...] Szis Dekretas Aukszcziausi Wiresnibes Lenku [...].77 

Lietuvos provincijos komitetui buvo netikėta, kad sukilimas prasidės 
anksčiau numatyto termino. Bet jis buvo priverstas imtis Lietuvos su- 
kilimo valdžios funkcijų ir paskelbti manifestą bei agrarinius dekretus, 
atitinkančius Lenkijos laikinosios tautinės vyriausybės dokumentus. 
Tačiau organizacinės netvarkos dėl netikėtos kovų pradžios netrūko. 
Lietuvos provincijos komitetas pasirodė silpnai pasirengęs vadovau- 
ti visam judėjimui, o konservatyvusis „baltųjų“ sparnas, bijodamas 
socialinės revoliucijos, stengėsi paimti vairą į savo rankas. Laikinoji 

autinė vyriausybė savo komisarui Du Laurens'ui ir „baltųjų“ lyderiui 
3eištorui pavedė sudaryti naują Lietuvos sukilimo vadovybę, pava- 
lintą Lietuvos provincijų valdymo skyriumi (LPVS). Kovo 11 dienos 
lekrete, pabrėžiančiame, jog visa valdžia Lietuvoje priklauso LPVS, 
šryškėjo tendencija kreipti ginkluotą judėjimą ne realaus masinio 
evoliucinio karo linkme, o greičiau karinės demonstracijos link. Be 
o, šiuo aktu buvo siekiama labiau pajungti Lietuvos sukilimą Len- 
cijai — tai išryškėjo 1863 metų birželyje LPVS pertvarkius į Lietuvos 
>rovincijų vykdomąjį skyrių, kuriame ypatingus įgaliojimus gavo 
/aršuvos paskirtas komisaras. Tačiau tuo pat metu „raudonieji“ su- 
dlėlių būrių vadai Žemaitijoje Antanas Mackevičius ir Boleslovas 
Dluskis-Jablonovskis, gydytojas, tapytojas ir karys nuo Pasvalio, rodė 
iavo nepasitenkinimą „baltųjų“ vyresnybe, dažnai veikė savarankiš- 
cai, nors ir ieškojo kompromisų. 

Strateginė lietuvių sukilėlių užduotis buvo trukdyti rusų kariuo- 
nenės susisiekimą palei Peterburgo-Varšuvos geležinkelį ir neleisti 
sparčiai permesti kariuomenę iš Rusijos į Lenkijos Karalystę. Tačiau 
nilitarinė situacija Lietuvoje buvo nepaprastai komplikuota ir ne- 
>alanki sukilėlių veiksmams. Mat po balandžio mėnesį Aleksandro II 
vyriausybei įteiktų Vakarų valstybių protesto notų atrodė, kad prie 
Baltijos krantų iškilo grėsmė naujo rusų karo su Anglija ir Prancūzija, 
kurios paklupdė Europos žandarą Kryme. Labiausiai tikėtinas buvo 
jūrų desantas tarp Klaipėdos ir Rygos. Todėl rusų karinė vadovybė 
suskubo sutelkti didžiules armijos pajėgas Lietuvoje. Ligi sukilimo 
Vilniaus karo apygardoje buvo 66,5 tūkstančio rikiuotės karių (eilinių 
ir puskarininkių); 1863 metų balandžio viduryje čia susitelkė 98,6, o 
birželyje - 123,5 tūkstančio karių. Didžiausia rusų kariuomenės kon- 
centracija buvo pasiekta 1864 metų pavasarį - net 144,8 tūkstančio. 
Be abejonės, militariniu požiūriu rusų kariuomenės buvo kur kas 
daugiau, negu būtų reikėję sukilimui nuslopinti.7š Pakeisti padėtį 
galėjo tik didžiųjų Vakarų Europos valstybių karinis įsikišimas, tačiau 
be rusų vyriausybei įteikiamų protesto notų bei nesėkmingos inter- 
nacionalinės jūrų ekspedicijos, išplaukusios iš Londono su 1000 kara- 
binų, 750 kardų ir įvairia amunicija į Lietuvos pajūrį, nieko realaus 
padaryta nebuvo. Kai kurie autoriai linkę manyti, jog slaptos anglų 
politikos užkulisiuose Lenkijos ir Lietuvos sukilimas buvo iš anksto 
paaukotas didžiosios jūrų valstybės interesams."? Rusų valdžia tai 
atspėjo ir pasijuto turinti laisvas rankas dorotis su sukilėliais kuo 
žiauriausiai. Dabar yra aišku, kad Lietuvos sukilimas neturėjo jokių 
šansų laimėti. Tai suprato ir kai kurie tuometinės Lietuvos visuo- 
menės veikėjai. 

XIX a. antrosios pusės nuotrauka, MAB 

Didžiausios sukilėlių viltys buvo siejamos su Zigmanto Sierakaus- 
ko planais sukurti stambesnes ginkluotas formuotes. Sierakauskas 
>uvo vienas iš legendinių sukilimo vadų. Išėjęs mokslus Rusijos karo 
akademijoje prie Generalinio štabo, kuriame tarnavo iki sukilimo, 
zavo kapitono laipsnį. Sierakauskas pagarsėjo savo straipsniais po- 
puliariame Černyševskio Sovremennike, buvo žinomas kaip statutinių 
santykių rusų kariuomenėje reformavimo iniciatorius, susipažinęs su 
Giuseppe Garibaldi'u savo kelionių po Vakarų Europą metu. Veikia- 
mas revoliucinių idėjų, Sierakauskas tikėjo, kad įmanoma sukelti 
Rusijos valstiečių karą, ir manė, kad sukilimo pergalė yra visai reali. 
Deja, istorija parodė, kokios nepagrįstos buvo tos viltys. 

Didžiausio sukilėlių susidūrimo su rusų kariuomene istorija susi- 
jusi su minėtąja Teofilio Lapinskio vadovaujama jūrų ekspedicija. 
Ginklų stygius, noras atkreipti kitų valstybių dėmesį vertė visus Kau- 
no gubernijos sukilėlius sutelkti visas jėgas pasitikti ekspediciją. Todėl 
Sierakausko vedamos jungtinės pajėgos (daugiau kaip 2000 sukilėlių) 
gegužės pradžioje pajudėjo iš Andrioniškio miško Biržų link, kur 
turėjo prisijungti Mackevičiaus ir Boleslovo Kolyškos daliniai. Po to 
buvo planuojama veržtis prie Baltijos per Kuršą, tikintis sukelti latvių 
valstiečius ir paruošti sąlygas išsilaipinti ekspedicijai. Tuo pat metu 
Vilniaus gubernijos sukilėliai turėjo suaktyvinti savo veiksmus ir ati- 
traukti rusų dėmesį nuo Sierakausko. Tačiau 1863 metų gegužės 7 die- 
ną ties Medekių kaimu netoli Biržų rusų daliniams, susidedantiems 
iš septynių kuopų pėstininkų, dviejų eskadronų kavalerijos ir dviejų 
kazokų šimtinių, kuriems vadovavo generolas majoras Ivanas Ganec- 
kis, pavyko užkirsti sukilėliams kelią ir priversti stoti į atviras kau- 
tynes. Pirmas mūšio etapas parodė, ką reiškia rusų ginkluotės pra- 
našumas ir lietuvių dalgininkų narsa: iki sutemų sukilėliai atlaikė 
priešo spaudimą ir nakčiai užėmė gynybines pozicijas miško aukš- 
tumoje. Kitą dieną, sutelkęs visas jėgas, priešas vėl puolė, iš kairės 
pusės apeidamas įsitvirtinusius sukilėlius. Kritus geriausiems kari- 
ninkams ir sužeidus Sierakauską, gynyba pakriko ir rusai pasiekė 
bene didžiausią pergalę Lietuvoje. Į keturias valandas trukusį mūšį 
pavėlavo Mackevičiaus dalinys, atsiradęs tik gegužės 8-osios vakare. 
Jam pavyko sutelkti Sierakausko ir Kolyškos būrių likučius, tačiau 
jau kitą dieną ties Šniuriškių dvaru juos užpuolė ir sumušė. Kolyška 
ir Sierakauskas pateko į nelaisvę ir buvo nuteisti mirties bausme. Tik 
Mackevičiui pavyko išvesti iš mūšio lauko sukilėlių likučius. Šis susi- 
dūrimas ties Biržais išsiskyrė iš beveik 90 kitų mūšių (tiek jų įvyko 
per pirmąjį sukilimo etapą) su rusų kariuomene ne tik atkaklumu. 
Sukilimo karinę vadovybę jis privertė atsisakyti didelių operacijų, 

apsiriboti mažų judrių būrių partizaniniais veiksmais, nestoti į atvirus 
mūšius su priešu. „Baltųjų“ partijos vadas ir LPVS pirmininkas Geišto- 
ras savo atsiminimuose įvertino lietuvių sukilėlių taktiką ir jų vadus: 
„Jei 1863 metais Dluskis buvo kario-partizano idealu, tai idealu su- 
kilėlio-revoliucionieriaus buvo Mackevičius.“ Kuo skyrėsi šių dviejų 
herojų veikimas? Anot Geištoro, kritikavusio „raudonuosius“ vadus, 


Dluskis priklausė prie tų, kurie karščiausiai troško kuo greitesnio sukilimo, la- 
biausiai rėmėsi liaudimi ir tikėjosi su dalgiais iškoveti štucerius, o su jais patran- 
kas. Bet po pirmųjų nuostolių prie Naujaberžės [mūšis įvyko kovo 27 dieną] jis, 
kaip patyręs karys, įsitikino, kad ne skaičius, bet žmonių parinkimas ir apsigink- 
lavimas sudaro tikrą būrio jėgą, ir puolė į kitą kraštutinumą. Subūrė apie save 
sumaniausią bajorų jaunuomenę, atsisakė dalgių. Kaip energingas ir gabus vadas, 
jis įgijo pagarbą ir aklą pavaldinių pasitikėjimą ir, ko gero, visoje Lenkijoje buvo 
geriausias būrio vadas, tačiau liaudies revoliucingumui ir manifestų skaitymui 
jis neskyrė dėmesio ir nepripažino revoliucinės valdžios [...]. [Visiškai kitaip veikė 
Mackevičius], kuris kartu su Dluskiu prieš laiką pakėlė sukilimo vėliavą, ištvėrė 
ligi galo kaip tikras tautinės-liaudinės idėjos šauklys. Dluskis buvo šaltas, savyje 
užsidaręs; jame kareivis nugalėjo revoliucionierių. Mackevičius - nervų kamuolys 
[organizacja nerwowa], susijaudinantis, ūmus - pats kupinas tikėjimo, mokėjo jo 
įkvėpti ir liaudžiai, ir liaudis juo aklai tikėjo. Mackevičius išties buvo visą Že- 
maitijos sukilimą įkvepianti dvasia. Kai jo partija [t.y. dalinys] būdavo sumušama, 
pralaimėjimas žeidė sukilėlius, Mackevičius vyksta prie Nevėžio į savo Laudą, 
pasako kalbą liaudžiai, ir jau naujos grupės atvyksta į būrį. Kaip Petras Atsiskyrė- 
lis prieš amžius vedė fanatizuotas minias, taip Mackevičius vedė žemaičius [...].80 


Tai buvo du kraštutinumai, apibūdinantys lietuvių sukilėlių tak- 
tiką. Dluskis po pirmųjų liaudies karo nesėkmių pasirinko atsargią, 
gerai apmąstytą partizaninio karo kelią. Su nedideliu dar sukilimo 
išvakarėse specialiai pasirengusių raitelių būriu, atsisakęs prastai 
ginkluotos ir koviniu požiūriu menkai naudingos minios, dalginin- 
kams pavedęs gurguolių apsaugą, Dluskis buvo bene vienintelis su- 
kilimo vadas (rusų armijoje jis buvo išsitarnavęs iki kapitono, todėl 
savo veiksmus vertino profesionaliai), kurio būrys praliedavo priešo 
gretose daug kraujo. Su Dluskio vardu susijęs ir susidūrimas prie Pa- 
pilės - bene vienintelis didelis mūšis Žemaitijoje, kuriame rusai galėjo 
pajusti, kas būtų atsitikę, jei per Prūsijos sieną būtų pavykę pervežti 
stambesnius naujausių belgiškų karabinų transportus, kurių taip lau- 
rublių (iš viso rusų pasienyje buvo atimta 2300 belgiškų štucerių).*! 
Dluskio būrys, kuriam buvo pavesta rūpintis ginklų transportais pa- 
sienyje, buvo pakankamai ginkluotas, todėl birželio 22 dieną prie 
Papilės 300 žemaičių, anot mūšio dalyvių prisiminimų, užėmę gy- 
nybos pozicijas, nesutriko pamatę prieš save „kryžiuočių“ rikiuotes. 
(„Kryžiuočiais“ buvo vadinami suomių šauliai, nešioję baltus kryžius 

Konstantinas Kalinauskas (1838-1864), 


vienas iš 1863 metų sukilimo vadų 
XIX a. antrosios pusės nuotrauka, LNM 

ant avikailio „papachų“.) Vėliau savo atsiminimuose Antanas Me- 
dekša rašė: 

Prieš rytą medžioklės ragas sutrimitavo pavojų. Kavalerija buvo pasiųsta už 
miško, gavusi įsakymą sekti kariuomenės judėjimą. Šovinių išdalijo po šešias- 
dešimt. Turėjome to pakankamai. Mūšio metu šovinius išnešiodavo speciali tar- 
nyba, kuri tuo pačiu atliko ir sanitarines funkcijas. „Kryžiuočiai“ atakavo ketur- 
kampį [czworobok (lenk.) - keturkampė kariuomenės rikiuotė] iš visų pusių. Dlus- 
kis žiūrėjo rikiuotės, savo bosu skatindamas arba grasindamas. Kovojančios pusės 
sustojo viena nuo kitos per keliolika žingsnių. Buvo gerai girdima, kaip kuni- 
gaikštis Baratynskis šaukė: „Rebiata, za mnoj“: Nuo jo rankos revolverio šūviu 
buvo nukautas [...]. Vladislovas Jančiauskis. Keliolika mūsiškių iš rezervo sustip- 
rino silpstantį sparną. Keistai atrodė tas originalus susidūrimas. Retsykiais antrak- 
tuose mezgėsi kalbos tarp kovojančių pusių [...]. Kova truko iki pat vėlaus vakaro. 
Iš mūsų pusės žuvo penkiolika žmonių. Iš to skaičiaus karininkai: Jančiauskis, 
Lipskis, Lapinskis ir Barkauskis. Iš belaisvių sužinojome, kad priešų žuvo apie 
du šimtus ir sužeista labai daug. Dėl to kariuomenė atsitraukė, laukdama pastip- 
rinimų. Po priešininko pozicijų išžvalgymo ir žuvusių palaidojimo greitu maršu 
patraukėme per pasienio girias. 

Kukliau apie Papilės mūšį rašė pats Dluskis. Tendencinguose rusų 
kariniuose dienoraščiuose, kuriais plačiai naudojosi Ona Maksimai- 
tienė savo knygoje apie sukilimo kovinius veiksmus, piešiamas kiek 
kitoks vaizdas, nors sukilėlių pergalė ir šiuose šaltiniuose nepanei- 
giama. Iš rusų pusės kautynėse dalyvavo 4 kuopos pėstininkų, ku- 
riems vadovavo pulkininkas Denisovas ir majoras Trizna. Baudėjai 
aptiko įtvirtintą Dluskio vyrų stovyklą naktį ir kiek pailsėję puolė 
atakon. Dukart per dvi valandas iš skirtingų pusių buvo šturmuotos 
sukilėlių pozicijos, bet labai nesėkmingai: apsikasę šauliai padarė 
daug nuostolių. Anot rusų vadų ataskaitų, sukilėliai į atviras kautynes 
nestojo, o baudėjai, netekę 3 karininkų ir 28 kareivių, pasitraukė dėl 
šaudmenų stokos. Čia pat pateikiamas žuvusių sukilėlių skaičius — 
300.8 Be jokios abejonės, gerai žinodami, kiek žuvo savųjų, prieši- 
ninkai keliskart padaugino vienas kito aukas. 

Vasaros pabaigoje Dluskis patyrė pralaimėjimą prie Pajūrio ir, ma- 
tydamas karo veiksmų beviltiškumą bei gavęs Lietuvos provincijų 
valdymo skyriaus įgaliojimus rūpintis sukilimo reikalais Vakaruose, 
paleido savo būrį ir su keliais bendražygiais perėjo Prūsijos sieną. 
Legendiniu herojumi netapo, matyt, dėl to, kad liko gyvas ir užbaigė 
savo dienas Galicijoje, versdamasis portretinių miniatiūrų tapyba. 

Michailas Muravjovas, paskirtas Vilniaus generalgubernatoriumi 
sr ypatingais įgaliojimais, į Lietuvos sostinę atvyko 1863 metų gegu- 
žės 26 dieną. Jo valdžion pateko ir lietuviškos Augustavo gubernijos 
apskritys. Muravjovo veiksmai buvo labai ryžtingi: nedelsiant paša- 
linti visi vietinės kilmės valdininkai, vietoje taikos tarpininkų katalikų 

askirti stačiatikiai iš centrinių Rusijos gubernijų, panaikinti pasku- 
inieji bajoriškos savivaldos reliktai, o svarbiausia, itin apsukriai pa- 
inaudota socialiniais Lietuvos visuomenės konfliktais tarp dvari- 
inkų ir valstiečių. Po aplinkraščio apie valstiečių apdalijimą žeme 
am net pavyko suformuoti kai kuriuose kaimuose (daugiausia sen- 
ikių) valstiečių savisaugos tarnybas, nukreiptas prieš sukilėlius. Kita 
rertus, buvo sugriežtintos bausmės, padaugėjo areštų, buvo demas- 
<uotas LPVS, vadovaujamas Geištoro, kurio vieton paskirtas Laiki- 
aosios tautinės vyriausybės komisaras Du Laurens'as buvo priverstas 
pastatyti „raudonųjų“ partijos šalininkus. Liepos mėnesį komisaru 
vietoj Du Laurens'o tapo Kalinauskas. 

Tačiau pirmiausia Muravjovas akcentavo būtinumą suaktyvinti 
karinius veiksmus. 1863 metų birželio 6 dienos rašte vidaus reikalų 
ministrui Vilniaus generalgubernatorius rašė, jog sukilimą galinti 
numalšinti tik kariuomenė, kad kraštą turi „sistemingai valyti jud- 
rios kolonos, galinčios užkirsti kelią maištų paruošimui, ir sunaikinti 
dar tebesiformuojančias gaujas“**. Prieš sukilėlių partizaninius veiks- 
mus Muravjovas panaudojo naują taktiką - buvo sudaryta daug gerai 
ginkluotų, savarankiškai veikiančių, bet nedidelių - iki 100 karių — 
kolonų, kurios buvo gana efektyvios rusų baudėjų rankose. 

Itin skaudžiai Lietuvos žmones, nepriklausomai nuo luominės ir 
turtinės padėties, palietė generalgubernatoriaus įsakymu įvestos kont- 
ribucijos. Vien nepranešę apie sukilėlių pasirodymą kaime valstiečiai 
nuo vieno kiemo turėjo mokėti 3-10 rublių baudas. Ne švelniau buvo 
elgiamasi ir su dvarininkais, rėmusiais sukilimą. Pati didžiausia eko- 
nominė sankcija buvo žemės konfiskavimas. Štai vien Kauno guber- 
nijoje iki 1863 metų liepos mėnesio buvo konfiskuoti 1515 neturtingų 
bajorų ir 279 valstiečių ūkiai.35 

Sukilėliams pralaimint mūšį po mūšio, nesulaukiant realios pa- 
galbos iš Vakarų, kylant valstiečių priešinimuisi dvarui ir dėl žiaurių 
Muravjovo represijų Lietuvos dvarininkai pamažu ėmė trauktis nuo 
sukilimo. Jie ėmė bajorų vardu siųsti carui ištikimybės raštus, atgai- 
lauti suklydę. Suvokdami karinį rusų armijos pranašumą ir steng- 
damiesi sumažinti gresiančius nuostolius, į liaudį kreipėsi Motiejus 
Valančius ir kiti aukšti Katalikų Bažnyčios pareigūnai. Vis dėlto suki- 
limas tebesitęsė. 1863 metų antrojoje pusėje Lietuvoje įvyko 72 kau- 
tynės, iš jų 50 —- Kauno gubernijoje, kur net 1864 metų pradžioje, 
rusams pačiupus ir pakorus žymiausius vadus — Mackevičių, Kali- 
nauską, Dalevskį, dar veikė apie 20 būrių. Kaip carui raportavo Kauno 
gubernatorius, iš viso gubernija davė sukilimui apie 15 000 kovotojų, 
iš kurių daugiau kaip trečdalis buvo valstiečiai.?5 Apskritai, slopintojų 

— Leonas Broel-Plateris (XIX a. pradžia-1863), 
1863 metų sukilimo dalyvis, revoliucinio komiteto narys, 
sušaudytas Daugpilyje 


XIX a. antrosios pusės nuotrauka, MAB 

11omone, Lietuvos gubernijose buvo apie 66 tūkstančius sukilėlių, iš 
curių apie 6000 žuvo. Baudėjų aukos viršijo 300.87 

Lietuvoje, kaip ir Lenkijoje, sukilimas pralaimėjo. Žlugo ne tik 
riltys ginklu išsivaduoti iš užkariautojų valdžios, žlugo ištisos epo- 
:hos bajoriškojo judėjimo tradicija. Tačiau sukilimas privertė caro val- 
1žią išplėsti valstiečių reformą, sudaryti lietuvių valstiečiams geres- 
1es gyvenimo sąlygas ir pabandyti sukurti socialinę savo politikos 
<rašte atramą, nukreiptą prieš „maištaujančią lenkų šlėktą“. Kita ver- 
mus, skaudžiai buvo pažeisti lietuvių tautos kultūriniai ir dvasiniai 
nteresai: uždrausta lietuvių raštija lotyniškais rašmenimis, įnirtingai 
persekiojama Katalikų Bažnyčia, kraštą užplūdo rusakalbiai stačia- 
tHikybę išpažįstantys valdininkai ir kolonistai. 


1863-ieji: sukilimas ir lietuvių politiniai tikslai 


Konkreti politinė lietuvių programa nebuvo išdėstyta nė viename 
1863 metų sukilimo dokumente. Remdamiesi netiesioginiais šalti- 
niais - lietuvių sukilėlių vadų tardymo protokolais, anų dienų pe- 
riodika - galime susidaryti apytikrį politinių tikslų vaizdą. 

1863 metų Lietuvos sukilimas - sudėtinė bendro buvusios Len- 
kijos-Lietuvos unijos partnerių pasipriešinimo Rusijos viešpatystei 
dalis. Šis antirusiškas ginkluotas judėjimas anuomet dažniausiai va- 
dintas „lenkų sukilimu“, „lenkų karu“, bet turime nepamiršti, kad 
žodis „lenkas“ krašto visuomenei pirmiausia reiškė unijinės Lenkijos 
valstybės pilietį, vadinasi, jis apėmė ir etninės Lietuvos visuomenę. 
Rusų valdžia, vadovaudamasi divide et impera principu, siekė suskal- 
dyti anticarinio judėjimo vakariniuose imperijos pakraščiuose pajėgas 
ir visą šį reikalą stengėsi parodyti kaip patiems lietuviams svetimą 
lenkų maištavimą prieš Rusiją. Buvo norima sudaryti nuomonę, kad 
pačioje Lietuvoje nesą nei vidinio politinio išsilaisvinimo impulso, nei 
savarankiško valstybinio mąstymo apraiškų. Tačiau iš slaptos Lie- 
tuvos administratorių korespondencijos su imperatoriumi buvo ga- 
lima numanyti, kad būta kitaip, negu teigiama oficialiose versijose. 
Vilniaus generalgubernatorius dar prieš sukilimą carui rašė: 
Teisybės dėlei reikia pripažinti, kad Žemaičių apskrityse bajorai ir šiaip žemaičių 
kilmės gyventojai pasirodė tiek pat, jei ne dar daugiau negu patys lenkai, nusiteikę 
prieš vyriausybę, ir nė kiek negalima tvirtinti, kad tas jausmas būtų pasiskolintas 
iš tų pastarųjų, o ne įgimtas jiems patiems.* 

Tas „įgimtas jausmas“ geriausiai rodė lietuvių nuotaikas prieš prasi- 
dedant sukilimui. 

Kita vertus, lietuvių politinių siekių autentiškumas ir savarankiš- 
kumas nebuvo absoliutus. Nerandame beveik jokios užuominos apie 
visiškai nepriklausomo valstybinio būvio idėją. Gal tik garsusis rusų 
demokratas Gercenas užsiminė savo Londone leidžiamame žurnale 
Kolokol: „Tebūnie Lietuva, Baltarusija ir Ukraina su kuo jos nori būti, 
arba su niekuo, kad tik sužinotume jų valią, nesuklastotą ir tikrą.“*? 

Ano meto publikacijose klausimas „su kuo“ - su Lenkija ar su Ru- 
sija — turi eiti Lietuva, buvo labai dažnas. Jis atspindėjo situaciją, kai 
Jietuvių visuomenė ir jos politinė mintis buvo subrendusi suvokti save 
kaip atskirą etnopolitinę bendriją, bet dar nesugebėjo suformuluoti 
nepriklausomos valstybės koncepcijos. Archajiškai unijos su Lenkija 
tradicijai sukilimo metu naują impulsą davė ir modernaus federa- 
lizmo — tuomet itin populiaraus Lietuvoje - principai. Būtent jie pa- 
dėjo naujai modeliuoti sukilėlių politinius bei valstybinius tikslus: 
vietoj buvusios Abiejų Tautų Respublikos buvo planuojama sukurti 
trilypę Lenkijos, Lietuvos ir Rusios (Ukraina ir Rytų Baltarusija) fede- 
raciją. Lietuviškame sukilėlių laikraštyje Žinia apie lenkų vainą su mas- 
koliais jo redaktorius Mikalojus Akelaitis rašė, kad šitokioje trilypėje 
valstybėje Lietuvą turėtų sudaryti keturios Rusijos Šiaurės Vakarų 
krašto gubernijos - Vilniaus, Kauno, Minsko ir Gardino. Vadinasi, su- 
kilėlių planai rėmėsi LDK istorinio suverenumo kriterijais, tačiau ne- 
užmiršta pabrėžti demokratinių garantijų visoms kalbinėms ir kul- 
tūrinėms grupėms puoselėti savus dvasinio gyvenimo idealus. 

Sukilime dominavo senojo valstybingumo tradicijos. Vienas di- 
džiausių sukilėlių vadų Antanas Mackevičius priešmirtiniame laiške 
tardymo kameroje rašė: 


Mano troškimas žmonėms gero davė man jėgų ir galimybės sukelti liaudį, ir ne 
kuriuo nors kitu tikslu, o tik siekiant ją pakelti, kad ji įsisąmonintų ir pasisakytų, 
ar su Rusija, ar su Lenkija ji nori būti susijungusi. Ši teisė [tautų apsisprendimo] 
jau egzistuoja Europoje, o ji negalėjo būti pareikšta kitaip, kaip tik per išsiva- 
davimą. [...] Kadangi Lietuvai trūksta daugelio sąlygų savarankiškai revoliucijai 
ir tuo pačiu pasiekimo ko nors patvaraus ateičiai, aš ir norėjau mase padėti Len- 
kijai, o išjos reikalauti pagalbos revoliucijai Lietuvoje ir tuo iškovoti liaudžiai bent 
laikiną pilietinių teisių pripažinimą [...] ir anksčiau ar vėliau ji būtų tarusi žodį 
dėl savo likimo ateityje.?? 


Tai rodo, kad lietuvių idėjiniai vadai manė, jog norint toliau plė- 
toti savą politinį gyvenimą, pirmiausia reikia išsivaduoti iš Rusijos 
gniaužtų, t.y. vienokiu ar kitokiu pavidalu atkurti buvusias 1772 me- 
tų valstybės ribas, tik paskui pradėti suvedinėti sąskaitas su unijos 

partneriu - Lenkijos Karalyste. Įvairios Lietuvos visuomenės grupės 
politinės ateities perspektyvą įsivaizdavo skirtingai. Istoriografijoje 
yra išskiriamos net keturios koncepcijos: vieni („baltųjų“ partija su 
Geištoru priešaky) įsivaizdavo Lietuvą Lenkijos provincija, antri (An- 
tanas Mackevičius) - lygiateise federacijos nare, treti (Konstantinas 
Kalinauskas, Jokūbas Daukša) siekė atskiros Lietuvos valstybės, o 
ketvirti (Motiejus Valančius, Laurynas Ivinskis) apskritai akcentavo 
laisvą etnokultūrinę būtį ir bet kurios valstybės atžvilgiu buvo nu- 
siteikę indiferentiškai.?! Nors ši klasifikacija yra labai formali, aki- 
vaizdu, kad su Rusija ateities perspektyvų nesiejo jokia visuomeninė 
srovė arba grupuotė. Lietuviams labai keblioje geopolitinėje situacijoje 
buvo iškilusi tokia alternatyva: arba atgauti dalinį, su kitais federa- 
cijos nariais pasidalytą suverenumą Lenkijos sudėtyje, arba Rusijos 
imperijoje nustoti buvus Lietuva. 

Federalizmo idėjos pobūdį XIX amžiaus pabaigos Lietuvos isto- 
rijoje taikliausiai nusako vieno iš demokratinio bajoriškosios krašto 
visuomenės lyderių, legalių veiklos formų šalininko, artimo Akelaičio 
draugo Adomo Honorio Kirkoro žodžiai: 


Argi Lietuva dėl to, kad būtų su Lenkija, turi nustoti būti Lietuva? Ne. Esu lietuvis 
ir niekad tas jausmas manyje nebus sunaikintas [...]. Turiu širdį ir jaučiu simpatiją 
Lenkijai tiek, kiek jos likimas yra susietas su mūsų.?2 


Šį jausmingą prisipažinimą Kirkoras parašė laiške būsimajai žmo- 
nai 1863 metų sukilimo išvakarėse. Jis atskleidžia, sakytume, gana ti- 
pišką Lietuvos bajorijos nusistatymą Lietuvos santykių su Lenkija sfero- 
je. Šiuos ryšius mėginta lyginti su kitų Europos tautų politine situacija: 
su škotų pozicija Didžiosios Britanijos Karūnos atžvilgiu, su čekų ar 
vengrų požiūriu į Habsburgus etc. Bet kaip Lenkijos-Lietuvos unijos 
charakteris iki 1795 metų buvo specifinis reiškinys“, taip ir tos unijos 
reliktai šimtmetinės Rusijos aneksijos sąlygomis buvo specifiniai. 

1863 metų sukilimo nuslopinimas buvo didžiulis smūgis tradicinei 
Lietuvos (ir Lenkijos) visuomenės politinei jėgai - bajorijai. Kautynių 
aukos, emigracija į Vakarus ir tremtis į Rytus, daugelio dvarų kon- 
fiskavimas ir visiems žemvaldžiams uždėta didelė kontribucija, drau- 
dimas inteligentijai (išskyrus dvasininkus ir gydytojus) įsidarbinti 
savame krašte, kultūros rusifikavimas - visa tai pakeitė politines nuo- 
taikas. Natūraliai deklasuojantis Lietuvos bajorų luomui, kylant į 
politinio gyvenimo areną piliečiais po 1861 metų reformos tapusiai 
valstietijai, vis plačiau reiškiantis naujai intelektualinei lietuvių visuo- 
menei, tradicinė bajoriškoji srovė pamažu ėmė prarasti viešpatau- 
jančią poziciją. Ji pasidarė ne vienintelė, o tik viena iš kelių lietuvių 

socialinių-politinių srovių, kurios konservatyvios pažiūros, deja, ne 
itin sėkmingai buvo dangstomos moderniais lozungais. Kylantys lie- 
tuvių ir lenkų nacionalizmo variantai vis labiau kėlė bajorijai etnopo- 
litinio orientavimosi alternatyvas; bajorija vis labiau tolo nuo lietu- 
vių tautos kamieno. Gens lituanus natione polonus didesne dalimi darėsi 
tik natione polonus, savo šaknų problemas palikdama istorijai ir šei- 
myniniams albumams. ( 


1905-1907 metų revoliucijos įvykiai 


Išsivadavimo kovų trajektoriją palyginę su pačios Rusijos judėjimu, 
pamatytume tendencijas, kurios objektyviai skyrė XIX amžiaus Lie- 
tuvos istorijos etapus. Kosciuškos sukilimas, nuslopintas rusų ginklo, 
nesusilaukė jokio užkariautojų visuomenės rezonanso, išskyrus pasi- 
tenkinimą pergale ir geru grobiu. 1863-ųjų išvakarėse Rusijos visuo- 
menės krizė buvo akivaizdi, ojos demokratiniame sparne buvo nema- 
zai Lenkijos ir Lietuvos išsivadavimo šalininkų. Vakarinės Rusijos 
gubernijos iki pat XIX amžiaus paskutiniojo trečdalio buvo revo- 
liucinio judėjimo avangarde, o rusų valstietija, nepaisant utopiško 
revoliucionierių „ėjimo į liaudį“ ir desperatiškų teroro aktų, dar spur- 
dėjo bendruomeninio kaimo vystykluose. Amžiaus pabaigoje prasi- 
dėjęs palyginti veržlus pramonės vystymasis, proletariato koncent- 
racija stambiuosiuose miestuose, pašėlusi turto ir skurdo dispropor- 
cija pavertė Rusijos imperiją ugnikalniu, kuriam išsiveržti akstiną 
davė skaudus ir gėdingas pralaimėjimas japonams Liaodungo pu- 
siasalyje ir jūrose. Tad 1905-1907 metų Lietuvos judėjimas, kurį iš 
dalies galima pavadinti nacionaliniu sukilimu, buvo Rusijos revoliu- 
cijos periferijoje. Kita vertus, ankstesnėje išsivadavimo kovų epochoje 
socialiniai konfliktai vaidino kur kas mažesnį vaidmenį negu pir- 
mosios rusų revoliucijos metais, kuomet susitvenkusi valstietijos ne- 
apykanta dvarui, išsaugojusiam savo privilegijas ir latifundinę žemė- 
valdą, prasiveržė kartu su proletariato pastangomis pagerinti egzis- 
tencijos sąlygas. Viską kartu sudėjus, nepatenkintųjų Nikolajaus II 
režimu buvo pernelyg daug, kad visuomenė toliau pakęstų neteisybę 
ir skurdą. Liberaliniai, demokratiniai sluoksniai reikalavo konsti- 
tucijos ir pilietinių teisių, tad turėjo kitaip Žiūrėti ir į pavergtų tautų 
iaisvės siekimą. Visa tai sudarė sąlygas lietuvių tautai pakelti balsą 
prieš senus ir naujus, prieš savus ir svetimus viešpačius, matant prie- 
kyje „laisvą, neprigulmingą Lietuvą“, kuri, Povilo Višinskio žodžiais 

tariant, „nusikračiusi svetimų ir savų despotų, pamynusi po kojų tam- 
sybes, išvien su kitomis liuosomis tautomis rūpinasi apie pagerinimą 
savo ekonomiško būvio ir žengia pirmyn.“?* 1905-1907 metų socia- 
liniai ir nacionaliniai konfliktai taip susipynė, jog skirtingų istorijos 
mokyklų autoriai iš esmės skirtingai vaizdavo ir paties judėjimo po- 
būdį. Kadangi Lietuvos miestų įvairiatautis proletariatas, ne per daug 
kreipdamas dėmesio į politines lietuvių tautos aspiracijas, pirmiausia 
solidarizavosi su rusų ir kitų tautų darbininkų siekimais, tai mark- 
sistiniai ir sovietiniai autoriai Lietuvą laikė tik rusų buržuazinės de- 
mokratinės revoliucijos užkampiu, sudėtine jos dalimi ir tik prabė- 
gomis, daugiausia kritiškai, užsiminė apie lietuvių tautos politinius 
tikslus. Štai Juozas Jurginis savo 1958 metais pasirodžiusioje knygoje 
1905 metų revoliucijos įvykiai Vilniuje tiesiai sako, kad 


Revoliucijos įvykiai Vilniuje buvo neatskiriama Rusijos revoliucijos dalis, [0] bur- 
žuaziniai istorikai ir rašytojai, būdami lietuvių tautos revoliucinių tradicijų prie- 
šininkai, šioje revoliucijoje tematė gaivališkus vietinės valdžios griovimo veiks- 
mus ir pačią revoliuciją vadino blūdu arba klaida.“ 


Savaime suprantama, sovietinio režimo Lietuvoje politiniai interesai 
vertė istorikus paklusti „partiniam“, „klasiniam“ požiūriui, todėl 
vaizduojant 1905-1907 metų Lietuvos įvykius tik kaip rusų visuo- 
menės judėjimo atošvaistę visaip buvo menkinami nacionaliniai lietu- 
vių siekimai. Tačiau, anot Prano Čepėno, tų metų Lietuvos įvykių sa- 
vaimingumą liudija ir tai, kad Lietuvos socialdemokratų partija buvo 
įsisteigusi pora metų anksčiau negu Rusijos. Vilniuje Rusijos social- 
demokratų darbininkų partijos (RSDDP) Šiaurės Vakarų komitetas iš 
partijos centro buvo paskirtas tik 1904 metais. Ignoruodami nacio- 
nalinius lietuvių judėjimo pradus, sovietiniai istorikai neretai už- 
miršdavo, jog 


kiekvienoje revoliucijoje lengvai yra pastebimi vyraujantieji pradai - tautinis, 
politinis, socialinis ar religinis. [Čepėno manymu), tautinio prado vyravimu laiky- 
tinos, pvz., graikų 1827 m. revoliucija prieš Turkiją, 1830 m. belgų revoliucija prieš 
Olandiją ir dalimi Lietuvos 1905 m. revoliucija prieš Rusiją. 


Prie šių pavyzdžių galima pridėti ir Lenkijos Karalystę, kur per 1905 
metų revoliuciją nepriklausomybės siekius savo programose skelbė 
beveik visos politinės partijos ir grupuotės. 

Tačiau kai kurie autoriai paskirus Lietuvos revoliucijos procesus 
linkę vertinti izoliuotai vienas nuo kito, t.y. įvairiataučio, susveti- 
mėjusio miesto proletariato judėjimas, valstiečių kova prieš vietinę 
rusų valdžią ir lietuvių inteligentijos legalūs bei pusiau legalūs veiks- 
mai neretai apibūdinami ne kaip vientisa, prieštaringa ir komplikuota, 

vidinių konfliktų draskomos visuomenės revoliucija, o kaip kelios 
revoliucijos ir keli judėjimai. Matydami to meto Lietuvos gyvenime 
skirtingų tautinių-kalbinių grupių veiksmus, atskirai viena nuo kitos 
veikiančias partijas, būrelius ir grupuotes, privalome atsižvelgti į tai, 
ar skirtingos lietuvių etnosocialinės grupės suvokė Lietuvos politinę 
tradiciją, kaip traktavo Rusijos viešpatystę Lietuvoje ir savo pilietinę 
priklausomybę. Tuo metu pasivadinti „Lietuvos Didžiosios Kuni- 
gaikštijos piliečiu“ galėjo tiek Jonas Basanavičius??, tiek „ugodovcus“, 
arba susitaikėlius su rusų valdžia, pasmerkusi Lietuvos bajorija, besi- 
burianti į politinę „krajovcų“ grupuotę, tiek kai kurie žydų ir kitų 
etnokonfesinių grupių atstovai. Tai teikia papildomų argumentų, 
remiančių Čepėno pastangas 1905-1907 metų revoliucijoje įžiūrėti 
tikrą lietuvmetį. 

1905 metų lietuvių tautos kova nusikratyti carinių pančių, apraiz- 
giusių visas pilietinio ir ekonominio, tautinio ir kultūrinio gyvenimo 
sferas, nuo ankstesnių XIX amžiaus išsivadavimo kovų skyrėsi dar 
dviem svarbiomis savybėmis. Pirmiausia, nors 1905 metų pavasarį 
prasidėjusį rusų administracijos griovimą valsčiuose, itin suaktyvėjusį 
po spalio 17 dienos Nikolajaus II manifesto paskelbimo, ir galima 
pavadinti sukilimu, tačiau apskritai ginkluotos kovos mastai revoliu- 
cijos metais nepasiekė ankstesnių sukilimų lygio. Kur kas veiksmin- 
gesnės buvo neginkluotos akcijos: streikai, peticijos, piliečių teisių ir 
demokratinių laisvių reikalavimai mitinguose, socialinio nepaklusnu- 
mo aktai, mokesčių Rusijos iždui ignoravimas, valstybės monopolio 
svaigalų gamybos ir prekybos srityje neigimas, blaivybės sąjūdis etc. 

Antras bruožas, nulėmęs 1905-1907 metų „lietuvmečio“ pobūdį, 
glūdėjo pasikeitusiuose tradiciniuose lietuvių išsivadavimo judėjimo 
ryšiuose su lenkų visuomenės tikslais. 1863 metų sukilimas užbaigė 
bajoriškojo judėjimo etapą ir sykiu jis reiškė unijinės, prolenkiškos 
orientacijos viešpatystės lietuvių visuomenėje pabaigą. Po sukilimo 
pralaimėjimo lietuvių tautos kelio savitumas ir nenoras sieti savo 
likimą su senuoju unijos partneriu buvo vis labiau suprantamas, o 
lietuvių-lenkų konflikto ženklai vis labiau kilo į Lietuvos gyvenimo 
paviršių. Radikaliausiai tuos politinių orientyrų pokyčius vertina 
Vincas Trumpa tikindamas, kad „Lietuvos nepriklausomybės idėja 
gims pirmiausia iš lietuvių-lenkų konflikto, o ne iš lietuvių-rusų konf- 
likto“?8. Žinoma, be polonizacijos sustabdymo, tad ir be lietuvių-lenkų 
santykių paaštrėjimo, neįsivaizduojamas ir mūsų tautinio identiteto 
atkūrimas XIX amžiaus pabaigoje. Lietuvių etnopolitiniai skirtumai 
nuo rusų - buvusių ir likusių užkariautojais Lietuvoje - buvo tokie 
akivaizdūs, kad nekilo jokių problemų dėl tautinės identifikacijos. 

Kitaip buvo su lenkais, arba su „lenkiškumu“. Tai buvo pačios mūsų 
risuomenės tradicinė savybė, paveldėta nuo senų laikų ir labiau nei 
deno nors kito puoselėjama bajorijos. Lietuvai itin sunku buvo įrodyti 
iau ir kitiems būtent atskirumą nuo Lenkijos. Todėl tokį svarbų vaid- 
nenį lietuvių tautos istorijoje suvaidins konfliktas su Lenkija. Tačiau 
categoriškai teigdami, jog lietuvių-rusų konfliktas XX amžiaus pra- 
1žioje buvo antraeilis, vardydami priešus „eilės tvarka“, eliminuotu- 
ne ne tik daugiaplanę rusų politiką, bet ir lietuvių visuomeninio gy- 
renimo periferijoje gyvavusią senąją bendrų kovų „už mūsų ir jūsų 
aisvę“ tradiciją. 1905-aisiais ji buvo dar labai gaji. Pastebėta, jog lietu- 
rių idėjiniai vadai nuo Jono Basanavičiaus iki Vinco Mickevičiaus-Kap- 
iuko stengėsi sulaikyti revoliucingą judėjimo bangą nuo Lietuvos 
lvarų deginimo, pirmiausia pabrėždami būtinumą laikytis demokra- 
inės tradicijos ir iš dalies nenorėdami aštrinti konflikto su bajorija ir 
su lenkų išsivaduojamuoju judėjimu, kuris tuo pat metu aktyviai reiš- 
<ėsi pačioje Lietuvoje, skelbdamas tradicinio lietuvių-lenkų politinių 
ikslų bendrumo lozungus ir kviesdamas vienytis prieš svarbiausią 
riešą — Rusijos carizmą. Savaip ši vienybė buvo realizuota Lietuvos 
socialdemokratų partijos bendradarbiavime su lenkų socialistais (PPS), 
"engiant bendrus darbininkijos mitingus miestuose ir miesteliuose.?? 
Revoliucinių 1905 metų įvykių Lietuvoje sąsajas su XIX amžiaus 
šsivadavimo kovomis įžvelgė ir patys rusai, visaip skatinę lietuvius 
1ukreipti savo įniršį prieš lenkus. Štai Zarasų apskrities rusai, inspi- 
:uoti juodašimčių organizacijų, 1904 metų pabaigoje atsiuntė Vidaus 
reikalų ministerijai raštą, skųsdami lietuvius, „kad jie norį atsiskirti 
nuo Rusijos ir rengia dar baisesnį maištą kaip 1863 metais, nes kai- 
nuose žmonės ne tik ginkluojasi, bet ir mokosi šaudyti“ 100, 
Didžiausią poveikį lietuvių judėjimui turėjo 1905 metų gruodžio 
1-5 dienomis Vilniuje įvykęs Lietuvių suvažiavimas, vėliau pavadin- 
ras Didžiuoju Vilniaus Seimu. Seimas priėmė nutarimus, reikalaujan- 
žius suteikti Lietuvai plačią autonomiją. Tai skatino revoliuciniu būdu 
<urti Lietuvos autonomijai reikalingas administracines struktūras. Iš 
>eimo grįžę atstovai ragino valstiečius šalinti rusų policiją, valdinin- 
<us, mokytojus, neleisti savo jaunuomenės į rusų kariuomenę. Kruopš- 
žiai Antano Tylos surinktais duomenimis, rusų administracija buvo 
panaikinta 82 Kauno gubernijos valsčiuose (iš 145), 33 lietuviškų Su- 
valkų gubernijos apskričių valsčiuose (iš 80) ir kiek mažiau Vilniaus 
zubernijos Švenčionių, Trakų bei Vilniaus apskrityse: 10 iš 55 vals- 
ių.!0! Caro valdžios įstaigas neretai likviduodavo ginkluoti būriai, 
tačiau „lietuvmečio“ sukilimas neįgijo ginkluoto, tuo labiau partiza- 
ninio judėjimo formos, būdingos XIX amžiaus išsivadavimo kovoms. 

Aleksandro Nevskio koplyčia Vilniuje, 


caro valdžios pastatyta numalšinus 1863 metų sukilimą 
Fotografas Jozefas Čechovičius (1819-1888), VUB 

Nors ginkluotų formuočių sudarymas buvo svarbus naujos, revoliu- 
cinės lietuviškų valsčių vadovybės uždavinys, tačiau susidūrimų su 
reguliaria kariuomene 1905 metų rudenį ir žiemos pradžioje neįvyko, 
nebuvo tam ir ruošiamasi. Didžiausią pavojų kėlė siautėjančios juo- 
dašimčių gaujos. Metų pabaigoje pasklidus gandams apie „juodosios 
šimtinės“ (taip vadintos monarchistinės, ochrankos sukurtos rusų 
šovinistinės organizacijos) gaujų artėjimą nuo Latvijos pusės, vals- 
tiečiai ėmė ruoštis savigynai: pirkosi ir grobė šaunamuosius ginklus, 
kaldinosi ietis ir durtuvus. 1905 metų lapkričio 27 dieną rusų žandarų 
puskarininkis Kauno gubernijos žandarų valdybos viršininkui pra- 
nešė, kad Plungės apylinkėse „pas kiekvieną žemaitį kišenėje yra 
keletas proklamacijų, užtaisytas revolveris su šoviniais. Vakarais, 
ypač grįžtant iš turgaus, [jie] šaudo iš revolverių kaip manevruose.' 192 

Ore tvyrojo rengiamo sukilimo nuotaikos. Šiaurinėje Žemaitijos 
dalyje, Vidurio Lietuvoje telkėsi lietuvių valstiečių savigynos būriai, 
buvo apmokomos kovinės grupės. Štai lapkričio 29-ąją, paėjus gandui 
apie artėjančius juodašimčius, pagal sutartą signalą susirinko apie 
300 medžiokliniais šautuvais, revolveriais ir durtuvais ginkluotų 
vyrų, kurie dar kelias dienas organizavo karinius apmokymus Du- 
setų ir Antalieptės apylinkėse. Visa tai siejosi su pasirengimu atremti 
juodašimčius, kurių organizacijos, nors ir palaikomos ochrankos 
kabinetuose ir šovinistiškai nusiteikusių Rusijos valdžios sluoksnių, 
nebuvo oficialiai pripažintos. Todėl lietuvių būriai tik keliskart su- 
sidūrė su reguliaria kariuomene. Štai 1905 metų lapkričio mėnesį 
Kupiškio valsčiaus Jutkonių kaimo valstiečiai padegė daržinę, kurio- 
je nakčiai buvo apsistoję kazokai. Sudegė vienas rusų karys ir 11 ark- 
lių. Valstiečiai laimėjo 8 šautuvus. Gruodžio 1-ąją Kvetkuose susi- 
šaudė nedidelės ginkluotos kazokų ir lietuvių grupės. Tuo pat metu 
Sedoje revolveriais ginkluotas būrelis užpuolė pėstininkų kuopą, 
norėdamas išvaduoti suimtą agitatorių Milevičių. Per susidūrimą 
kareiviai vieną užpuolėją nukovė, o du sužeidė.!“ Tačiau ginkluoti 
kontliktai su baudėjais tik kai kuriose vietose gali būti pavadinti 
partizaniniais veiksmais. 

Vienas būdingų 1905-1907 metų revoliucijos Lietuvoje reiškinių — 
teroristinių grupių susiformavimas. Atslūgus anticariniam judėjimui, 
siautėjantys baudėjų eskadronai ir karo lauko teismai, patrankomis 
griaunami lietuvių aktyvistų trobesiai, išdavystės ir visuotinis šnipi- 
nėjimas inspiravo keršto aktus. Lietuvoje tuo metu pagarsėjo „Keršin- 
čių būrelis“, „Perkūnėlis“, „Juodvarnėlis“, „Giltinė“ ir kitos teroristi- 
nės grupuotės, puldinėjančios kolaborantus. Tokios grupuotės telkėsi 
ir Lietuvoje veikusių lenkų bei žydų politinių grupuočių aplinkoje. 

Pasipriešinimo Rusijos priespaudai tradicija 1905-1907 metais dar 
nebuvo išblėsusi. Visgi jau buvo prasidėjęs skilimas jei dar ne į kontf- 
liktuojančias, tai jau su nerimu ir abejone viena į kitą žiūrinčias tėkmes. 
Jaunas lietuvių nacionalizmas perėmė tik menką bendrų su lenkais 
antirusiškų kovų tradicijos dalį, kuri 1863-aisiais ir anksčiau siejosi 
su Lietuvos atskirumo gynimu, su lietuvių valstiečių socialinių teisių 
reikalavimais. Tiesiogiai XIX amžiaus sukilimų patirtimi vadovavosi 
vis labiau į Lietuvos gyvenimo periferiją nustumiama bajorijos jaunoji 
karta, kurios polonizacijos laipsnis pasiekė tą stadiją, kada didesnei 
jos daliai jau nebetiko žodis „polonizuota“, bet tiktai „lenkų“, arba 
„Lietuvos lenkų“, etiketė. Įžvalgaus to meto mūsų visuomenės vidi- 
nių kolizijų stebėtojo Mykolo Romerio akimis, būtent tokie žmonės 
kaip „Lietuvos emigrantas, lietuvių kilmės Lietuvos bajoras lenkas — 
Juozas Pilsudskis, kuris savy jungia tvirtą lietuviškąjį būdą su lenkiš- 
kosios Lietuvos idėjomis“!**, geriausiai iliustruoja šiuos tradicijos 
lūžius. Būsimojo Lenkijos maršalo veikla XX amžiaus pradžioje ir 
revoliucijos metais buvo susijusi su karingąja, teroristine PPS pakrai- 
pa, organizavusia ano meto Lietuvoje ne vieną drąsią akciją, iš kurių 
paminėtina rusų pašto traukinio apiplėšimas Bezdonių geležinkelio 
stotyje. Romeris rašė: 


Jaunojo Juozo Pilsudskio socializmas ir revoliucionizmas, jam XIX amžiuje savo 
Tėvynę-Lietuvą apleidžiant, buvo romantiškas; jisai iš tikrųjų buvo senosios len- 
kiškosios Lietuvos evoliucijos ir lenkiškųjų Lietuvos sukilimų - ypač 1863 m. su- 
kilimo - epigonas. Jei jisai tada - 1863 m. - būtų gyvenęs, - jisai gal būtų buvęs 
t. vad. anos gadynės „raudonųjų“ sukilėlių sparno vadas ir jojo vardas gal būtų 
su pagarba ir simpatija Lietuvių minimas kaip vienas tųjų, kurie aname sukilime 
buvo susirūpinę Lietuvos autonomingumu Lenkijos atžvilgiu. Nes, be abejo, Juo- 
zas Pilsudskis turėjo šiokį tokį Lietuvos separatizmo, Lietuvos politinio skirtin- 
gumo, pajautimą. Jam Lietuva ir ne tiktai Lietuviai, bet ir patys Lietuvos Lenkai 
- tai buvo kas skirtinga nuo Lenkijos ir kitų etnografinių Lenkų. Jisai Lenkų būtų 
vadinamas separatistu ir Lietuviu, kaip kad ir dabar jį tokiu kai kurie Lenkai 
vadina ir laiko; ir jis pats save Lietuviu vadinti mėgo. [...] Tačiau keičiasi laikai... 
Žmogus, kuris 1863 m. būtų buvęs pavadintas lietuviu-separatistu, šios dienos 
tautiškai atgimusios Lietuvos idealų šviesoje virsta nacionalinės Lietuvos priešu.!8 


Ši charakteristika apibūdina ne tik vieną ypatingą asmenį, bet visą 
XIX amžiaus išsivadavimo kovų tradicijos slinktį, jos deformaciją ir 
skilimą, galiausiai liūdną baigtį. 1905-1907 metų įvykiai dar priminė 
senus laikus, bet tik priminė. Naujieji lietuvių judėjimo bruožai, tik 
pradėję megztis XIX amžiaus viduryje, pastarosios revoliucijos sūkury 
užgožė anksčiau dominavusius bendrų su lenkais kovų prieš Rusiją 
prisiminimus, nors lozungas „Už mūsų ir jūsų laisvę“ ir nebuvo vi- 
siškai pamintas. 

Revoliucijos pasekmės buvo prieštaringos, kaip ir pati revoliucija. 
Vieni lietuvių veikėjai vadino ją blūdu, klaida, kiti priešingai - teigė, 
jog ir pralaimėjusi, atnešusi nuostolių ir kraujo revoliucija prikėlė 
lietuvių tautą naujam gyvenimui, padėjo jai suvokti savo gyvybinius 
siekius, iškovojo pilietines teises, liberalizavo visuomeninį-kultūrinį 
gyvenimą. Nors Lietuva neiškovojo nei autonomijos, nei savivaldos, 
visgi, anot Čepėno, „iškovotų laisvių trupiniai, revoliuciją numal- 
šinus, krašte paliko“ !0*, 

KATALIKŲ BAŽNYČIA POLITINĖJE 
IR SOCIALINĖJE SFEROJE 


: 
Juridinės bei ekonominės padėties kitimas 
po Lietuvos aneksijos 


vaidino reikšmingą vaidmenį XIX amžiaus Lietuvos istori- 

joje. Po Abiejų Tautų Respublikos žlugimo toliau kintant ir 
deformuojantis feodalinei visuomenės sandarai, yrant nusistovėju- 
siems santykiams tarp dvaro ir kaimo, tarp tradicijos ir išorinių nau- 
jybių, tarp žemiškojo ir dvasios gyvenimo, bažnytinė katalikų orga- 
nizacija tapo realia politinio ir socialinio gyvenimo jėga, be kurios 
nebuvo įmanomas nei šiuolaikinės, modernios lietuvių tautos taps- 
mas, nei pačios visuomenės funkcionavimas. 

XVIII amžiaus pabaigoje Lietuvos Katalikų Bažnyčios padėtis buvo 
ganaspecifinė. Dvasininkija buvo gerokai nutolusi nuo pagrindinės 
Katalikų Bažnyčios nuostatos - visi žmonės lygūs - ir, kaip rašė bene 
geriausiame savo veikale Katalikų Bažnyčia Lietuvoje Antanas Alekna, 
pasidavusi luominiams interesams: „Lietuvos dvasininkai ne tik ne- 
kovojo prieš tokį žmonių skaldymą luomais, bet ir patys jam pasidavė 
ir nutardavo kai kurias vietas palikti tik bajorams.“! Katalikų dvasi- 
ninkai, atsitvėrę nuo žemesniojo luomo, norėjo vieni patys naudotis 
Bažnyčios turtais, dažnai nusižengdami esminiams katalikybės prin- 
cipams. Lietuvoje nebuvo laikomasi net Tridento susirinkimo nuosta- 
tos: vyskupai stengėsi įsigyti bent po kelias beneficijas. Buvo įprasta, 
kad kanauninkai ir prelatai užima vietas abiejose - Vilniaus ir Že- 
maičių - kapitulose ir dar turi klebonijų. Dėl tokio bažnytinių benefi- 
cijų grobstymo kentėjo religijos reikalai ir parapijų administravimas.2 

Panašių dvasininkijos supasaulėjimo ir sumaterialėjimo reiškinių 
būta ir kitose šalyse, tačiau Lietuvoje to supasaulėjimo bruožai buvo 
savotiški. Italijos kunigai vėlyvaisiais viduramžiais ir Renesanso laikais 

irgi pasidavė daiktiškojo turto geismams, bet ten vyskupu, kardinolu 
ar net popiežiumi galėjo tapti nekilmingas žmogus, o Lietuvoje, kaip 
ir Lenkijoje, bažnytinė hierarchija buvo pasaulietinio gyvenimo san- 
daros atspindys. Kaip valstybiniame gyvenime tik bajoras galėjo siekti 
valdžios, taip, tik gal kiek mažesniu mastu, kopti bažnytinės hie- 
rarchijos laiptais nebajoras galimybės neturėjo. Net į dvasinę Vilniaus 
seminariją XVII amžiaus pabaigoje stengtasi priiminėti tik bajorus. 

Lietuvos Katalikų Bažnyčios dignitorių supasaulėjimo mastai pla- 
čiai aprašyti Povilo Pakarklio?, kuris, nors ir vykdė agresyvaus sovie- 
tinio ateizmo programą, sukūrė įspūdingą ir gausia iki tol netyrinėtų 
archyvų medžiaga paremtą Bažnyčios ekonominės padėties vaizdą. 
Atmetus daugiau ar mažiau nuoširdžias idėjines-politines autoriaus 
nuostatas (ir tam tikrą istorijos suvulgarinimą), pastebėtina, kad tai, 
ką Alekna bendrais bruožais išdėstė savo knygoje, Pakarklis papil- 
dė bažnytinių dvarų inventorių ir juridinių aktų analize. Dalis abiejų 
autorių išvadų iš esmės panašios: Rusijai okupuojant LDK žemes 
Katalikų Bažnyčia gyveno didelio religinio nuopuolio metą ir tai 
neišvengiamai turėjo blogų pasekmių rusų administracijos įvedimo 
laikotarpiu. 

XIX amžiaus pradžioje ekonominė Bažnyčios padėtis iš esmės liko 
nepakitusi, tad ir svarbiausios ydos, aprašytos Aleknos, išsilaikė dar 
kone pusamžį. Piktnaudžiavimo bažnytinėmis beneficijomis faktai 
atsiskleidžia jau 1822 metų Vilniaus vyskupystės konsistorijos prane- 
šime Mogiliovo arkivyskupui ir metropolitui. Aiškėja, kad Vilniaus 
kanauninkas Adomas Kasakauskis vienu metu valdė Vabalninko ir 
Šembergo klebonijas, Vilniaus katedros prelatas I. Kontrimas - Gar- 
dino kleboniją, šv. Onos altariją prie Vilniaus katedros ir šv. Jono alta- 
riją prie Kauno parapinės bažnyčios, Vilniaus kanauninkas Labunskis 
valdė Punios kleboniją ir Vilniaus katedros Jasinskio altariją. Tuo pat 
metu Minsko katedros kanauninkas Supinskis valdė Linkmenų ir 
Liachovičių parapijas.* Tas pat dėjosi ir Žemaičių vyskupystėje. 

Tad nieko keista, kad paskutiniųjų Abiejų Tautų Respublikos gy- 
vavimo metų liūdnai pagarsėjusiais herojais tapo ir kai kurie aukšti 
Bažnyčios dignitoriai - aktyvūs Targovicos konfederacijos šulai, ko- 
laboravę su rusais. Tai Infliantų vyskupas Juozapas Kazimieras Kasa- 
kauskis, pabaigęs savo dienas kartuvėse kaip išdavikas, jau minėtas 
prelatas Kontrimas, artimas Adomo Kasakauskio patikėtinis ir gar- 
siojo Vilniaus universiteto bibliotekininko Kazimiero Kontrimo bro- 
lis, tik laimingo atsitiktinumo dėka išvengęs savo globėjo likimo.5 
Lietuvos Bažnyčios sumaterialėjimas buvo akivaizdus. Įsidėmė- 
tina, kad pirmaisiais XIX amžiaus dešimtmečiais Rusijos pradėta 

administracinė-juridinė reforma bent jau pradžioje nepalietė Baž- 
nyčios turto. Ta aplinkybė palengvino rusų politikams valdyti Lie- 
tuvos katalikus ir pasirengti puolimui prieš jų teises, prasidėjusį po 
1831 metų sukilimo nuslopinimo. 

Tiesiogiai nesikišdama į ekonominę Bažnyčios padėtį Jekaterinos II 
vyriausybė nedelsdama pasirūpino pakeisti jos valdymą. Prie Rusijos 
imperijos prijungtiems katalikiškiems kraštams buvo pritaikytos dar 
1769 metais išleistos taisyklės, pagal kurias tvarkėsi imperijos sostinės 
katalikų parapija. Šios taisyklės galiojo net iki 1847 metų Rusijos kon- 
kordato su Vatikanu ir garantavo pasaulietinei valdžiai, nepaisant 
Bažnyčios kanonų, normuoti katalikų gyvenimą, skirti dvasininkus, 
nors į dogmatinius reikalus nebuvo kišamasi.* Po 1772 metų Lenkijos- 
Lietuvos valstybės padalijimo Rusija užvaldė Mogiliovo ir Vitebsko 
vaivadijas, kur gyveno apie 100 000 Romos katalikų ir 800 000 unitų. 
Tuoj buvo paskelbtas Jekaterinos II dekretas, kuriame, be 1778 metų 
taisyklėse numatytų dalykų, buvo uždrausta palaikyti tiesioginius 
santykius su popiežiumi ir visa korespondencija turėjo vykti per vals- 
tybines instancijas. 1773 metais buvo sukurta Baltarusijos vyskupystė 
su sostine Mogiliove. Ignoravimas popiežiaus valdžios buvo pabrėž- 
tas ir atsisakymu skelbti bulę dėl jėzuitų ordino panaikinimo. Tad 
naujoji vyskupystė tapo jėzuitų užuovėja. 

1795 metais Jekaterina II Baltarusijos vyskupystės patirtį pritaikė 
visoje Lietuvoje, išskyrus Užnemunę, atitekusią Prūsijai. Buvo daro-. 
ma viskas, kad bažnyčios ir vienuolynai negalėtų pripažinti kokios 
nors valdžios, esančios už imperijos ribų. Be Vatikano žinios buvo 
paskirti vyskupai, panaikinta Vilniaus vyskupystė, kuri, sujungta su 
Kuršu, gavo Livonijos vyskupystės vardą. Jekaterina II kai kurias baž- 
nytines žemes atidavė savo favoritams ir valdininkams, bet didesnio 
masto ši priemonė neįgavo. Galima tik spėlioti, kaip būtų susiklostę 
reikalai, jei ne imperatorės mirtis 1796 metais.? 

Po motinos mirties sostą užėmęs Pavlas I ir politiniame gyvenime 
apskritai, ir Bažnyčios valdyme stengėsi daug ką pakeisti. Istorikai 
labai prieštaringai vertina jo darbus. Alekna gana palankiai žiūri į 
tai, kas buvo nuveikta per keletą Pavlo I valdymo metų, o Steponas 
Matulis publikacijoje „Lietuva ir Apaštalų sostas 1795-1940“*, rem- 
damasis popiežiaus nuncijų pranešimais, teigia, jog antikatalikiška 
Rusijos politika iš esmės nepasikeitė ir po Jekaterinos II mirties. Anot 
jo, Pavlas I jau vainikavimosi proga 1797-aisiais išdrįso pasiskelbti 
„Bažnyčios Galva“?, o kitais metais savo nuožiūra įsteigė Mogiliovo 
katalikų provinciją su trimis unitų ir šešiomis lotynų vyskupystėmis. 
Provincijai priklausė ir žemaičių atgaivinta Vilniaus vyskupystė. Pats 

bažnytinės provincijos suformavimas buvo palyginti nekaltas da- 
lykas, tačiau Vatikano ignoravimas griovė katalikybės pamatus. 

Kad Jekaterinos II politinis kursas nedaug pasikeitė valdant jos 
įpėdiniui, rodo Mogiliovo vyskupo Stanislovo Sestrencevičiaus pa- 
skyrimas Rusijos katalikų metropolitu, kuris, paklusdamas Rusijos 
valdovams, padėjo sukurti dar vieną kanonus griaunančią instituci- 
ją - Romos katalikų kolegiją, per kurią valstybinė valdžia galėjo kištis 
į dvasinius reikalus ir bažnytinę drausynę. Kolegijos dėka rusų admi- 
nistracija stengėsi izoliuoti katalikus nuo Romos ir visiškai palenkti 
pasaulietinei valdžiai.!0 

Kiek kitaip reikalai klostėsi Užnemunėje. Čia prūsų valdžios rūpes- 
čiu ir Vatikanui pritariant iš buvusių Vilniaus ir Žemaičių vyskupys- 
čių parapijų buvo sudaryta Vygrių vyskupystė, kuri pradžioje buvo 
tiesiogiai pavaldi Romai, o po Tilžės taikos 1807 metais įkūrus Varšu- 
vos kunigaikštystę ir kiek vėliau (1818) Varšuvos bažnytinę provin- 
ciją, pateko naujosios metropolijos žinion. Perkėlus Vygrių vyskupo 
sostą į Seinus, padėtis nusistovėjo iki pat 1925 metų lenkų konkordato 
su Roma. 


Prorusiškos orientacijos tendencijos 
dvasininkijoje ir pasipriešinimas joms 


Metropolito Sestrencevičiaus pavyzdys buvo užkrečiantis, o jo pa- 
žiūros kilo ne iš kokio nors ypatingo rusofiliško šaltinio, bet iš XVIII 
amžiaus antrojoje pusėje susiformavusios jozefinizmo srovės katalikų 
dvasininkijoje. Pats metropolitas buvo kilęs iš smulkių lietuvių bajorų 
kalvinistų, mokėsi Kėdainių gimnazijoje, po to Prūsijoje įstojo į Fryd- 
richo II kariuomenę. Dalyvavo kautynėse, buvo sužeistas, gydyda- 
masis ligoninėje dominikonų vienuolio buvo atverstas į katalikybę. 
Metęs kario amatą, penkerius metus mokėsi Berlyne ir Frankfurte, 
domėjosi poezija, filosofija, gyvosiomis ir senosiomis kalbomis. Žo- 
džiu, buvo tikras švietimo epochos auklėtinis, pasižymėjęs visais tos 
epochos privalumais ir visomis ydomis. Istoriografijoje yra išsakyta 
mintis, kad kalvinistų tikėjimas visam Sestrencevičiaus gyvenimui 
įspaudė savo pėdsaką!!, nes rusų administracijos primetamas, 0 met- 
ropolito palaikomas Katalikų Bažnyčios kolegialus valdymo būdas 
priminė Protestantų Bažnyčios organizaciją. Neabejotina, kad Sestren- 
cevičius buvo šalininkas Biblijos draugijos, kuri vertė ir platino Šven- 
tojo Rašto knygas, kartu su Anglijos metodistais, pietistais ir masonais 

steigė krikščionių draugijas, siekusias panaikinti visus dogmų skir- 
tuamus ir suvienyti krikščionis. Aleksandras I nuo 1811 metų gerokai 
pasidavęs misticizmui pats rūpinosi Biblijos draugijų veikla, toleravo 
įvairias sektas, o iki 1821-ųjų ir masonų veiklą. Sostinės Biblijos drau- 
gijos posėdžiuose, anot Aleknos, greta metodistų, masonų, stačiatikių 
dalyvaudavo ir Mogiliovo metropolitas Sestrencevičius, kuris netgi 
išleido aplinkraštį vyskupystėms, karštai rekomenduodamas Biblijos 
draugijas.!? Iš kai kurių užuominų ano meto Lietuvos masonų doku- 
mentuose galima numanyti ir apie glaudesnius Sestrencevičiaus ry- 
šius su masonais." 

Naujojo Testamento lietuvišku vertimu rūpinosi ir pats savo lėšo- 
mis išleido Žemaičių vyskupas Juozapas Arnulpas Giedraitis, dedika- 
vęs leidinį carui Aleksandrui I. Biblijos draugijos orbitoje sukosi ir 
vėlesnis vyskupystės administratorius, garsus hebraistas ir Simono 
Daukanto draugas Jonas Krizostomas Gintila. Tad tarp Lietuvos ka- 
talikų dvasininkų Sestrencevičius turėjo daug šalininkų, nors jo paties 
įsitikinimus ir veiksmus dar praverstų patyrinėti. Tačiau, kaip jau bu- 
vo užsiminta, didžiausios įtakos plisti prorusiškoms tendencijoms 
dvasininkijoje turėjo jozefinizmas, kurio pagrindinė doktrina - nuo- 
laidumas valstybinei valdžiai. Šiomis idėjomis metropolitas susidomėjo 
greičiausiai Vakarų Europoje, nors XIX amžiaus pradžioje Vilniaus 
universitetas buvo bene didžiausias jozefinizmo židinys Lietuvoje. 
Aleknos nuomone, labiausiai prie šių idėjų plitimo prisidėjo profeso- 
rius Jonas Chodanis, kuris, sekdamas Austrijos teologais racionalistais, 
naujoviškai dėstė moralės teologiją ir veikė daugelio kitų profesorių 
pažiūras. Daugiau ar mažiau Chodaniui pritarė profesorius A. Klon- 
gevičius, Jonas Skydelis ir Antanas Fijalkovskis. Jozefinizmo dvasiai 
skleistis padėjo iš Italijos profesoriauti į Vilnių pakviestas Aloyzas 
Liudvikas Capellis, kuris nuo 1815 metų dėstė kanonų teisę. Jo pagrin- 
diniame veikale Apie kanonų teisės šaltinius ir pagrindus pasisakoma 
prieš bažnytinės valdžios viršenybę valstybės atžvilgiu.“ 

Sestrencevičius ne tik atidavė pirmenybę valstybei, bet apskritai bu- 
vo savotiškų pažiūrų į vyskupų valdžią, į popiežių. Jis manė, kad vys- 
kupus per daug varžo Roma ir kad reikėtų grąžinti padėtį, buvusią 
iki popiežiaus Grigaliaus VII ir Bonifacijaus VIII, t.y. pasisakė prieš 
aktyvų Vatikano kišimąsi į įvairių kraštų Katalikų Bažnyčios reika- 
lus." Be to, jam priklauso iniciatyva sukurti atskirą nuo Romos Bažny- 
čią.!* Sestrencevičius, rusų valdžios remiamas, siekė Lietuvos primato 
ir kardinolo titulo. Jis bandė Romos kurijai įteigti mintį, kad Vilniuje 
reikia įkurti arkivyskupystę, kurios valdytojai būtų ne tik Lietuvos, 
bet ir visos Rusijos katalikų primatai. Be to, rusų valdžios notoje buvo 

nubrėžtos tokios būsimųjų primatų teisės, kurias patvirtinus, anot 
Matulio, Vilniuje faktiškai būtų atsiradęs antrasis popiežius.!7 

Kita vertus, kartais prorusiškos dvasininkijos tendencijos yra inter- 
pretuojamos pernelyg vienareikšmiškai, visą nuopuolio ir prasižengimų 
bažnytiniams kanonams kaltę suverčiant metropolitui Sestrencevičiui 
ir kitiems aukštiems dignitoriams. Žemaičių vyskupystės atveju tai 
pasakytina apie Gintilą. Beje, neretai visiškai neatsižvelgiama į Šv. 
Sosto padėtį po Napoleono žygių į Italiją arba 1830 metų revoliucinio 
judėjimo Vakarų Europoje sąlygomis: sąlygomis, kurias diktavo pats 
italų tautos „risordžimentas“ XIX amžiaus pirmajame trečdalyje. Tik 
su Pijaus IX pontifikatu prasidėjo Romos katalikų bažnytinės organi- 
zacijos atsinaujinimas, kuris Lietuvoje pasireiškė po Sestrencevičiaus 
mirties, metropolito sostą užėmus Ignacui Holovinskiui. Jo mokinys 
Motiejus Valančius realizavo tai Žemaičių vyskupystėje. Tad prorusiš- 
kos, jozefinizmo dvasioje besiskleidžiančios orientacijos dažniausiai 
būdavo sunkiai pasiekiamo kompromiso padarinys. Neteisinga būtų 
teigti, kad Sestrencevičius rusų valdžiai nuolaidžiavo besąlygiškai. 
Net liūdnai pagarsėjusi Romos katalikų kolegija neatsirado iš karto. 
Pavlo I valdymo pradžioje visi katalikų apeliaciniai klausimai ėjo per 
justickolegiją, įstaigą, visiškai svetimą katalikybei. Metropolito pas- 
tangomis buvo įkurtas atskiras departamentas, kuriame iš 6 narių 3 
buvo katalikų kunigai, o 3 pasauliečiai. Tik po to atsirado kolegija. 
Kompromisai sąlygojo ir tipišką tų laikų intrigų taktiką. Net 1831 
metų sukilimo metu katalikų dvasininkijos veiksmai neperžengia šio 
apibūdinimo ribų. Štai Gintila, nuo 1828 metų Romos katalikų kole- 
gijoje atstovavęs Žemaičių vyskupystei, kartu su tos kolegijos tar- 
nautoju A. Gabonskiu ir kunigu J. Rupeika talkininkavo pavyskupiui 
Simonui Giedraičiui, kuris agitavo žmones prieš 1831 metų sukilimą, 
t.y. buvo rusų pusėje. Vyskupas Juozapas Arnulpas Giedraitis, kaip 
žinia, pasisakė už sukilimą ir kvietė ginklu kovoti su rusų kariuome- 
ne. Ruošti ir skelbti atsišaukimus jam padėjo Juozapas Križanauskis, 
kuris po sukilimo prisiėmė visą kaltę ir buvo ištremtas. Bet po kelerių 
metų vyskupas Križanauskis jau turėjo vietą Peterburge, toje pat ko- 
legijoje, kur dirbo Gintila su Gabonskiu. Be to, buvo nuolatinis Gin- 
tilos salono svečias!?, susitikinėjo su Simonu Daukantu, o po 1842 
metų ir su Peterburgo dvasinės akademijos profesoriumi Motiejumi 
Valančiumi. Net sovietinė rusų istorikė L. Lykošina, tyrinėjanti kata- 
likų dvasininkijos veiklą 1831 metų sukilimo metu, įrodinėja, kad 
Romos katalikų dvasinė kolegija, pavyskupis Giedraitis ir kiti čia mi- 
nėti kunigai buvo priversti taip elgtis taktiniais sumetimais, kad ap- 
saugotų Bažnyčią nuo gresiančių pavojų ir išsaugotų savas pozicijas.!? 


170 


Katalikų Bažnyčia po 1847 metų konkordato 


Nuslopinus 1831 metų sukilimą dauguma vienuolynų buvo uždaryti, 
o svarbiausia - 1841 metų gruodžio 25 dienos aktu iš likusių vie- 
nuolynų, vyskupysčių, kapitulų, seminarijų buvo atimtos žemės; kitų 
metų gruodžio 15 dieną toks pat likimas ištiko parapijas - buvo pa- 
likta tik po 33 dešimtines bažnyčioms ir jų tarnautojams išlaikyti. 
Vienas iš svarbiausių rusų valdžios motyvų buvo tas, kad katalikų 
bažnytinė organizacija, turėdama žemių su valstiečiais, savo juridinę 
valdžią galėjo panaudoti religiniams tikslams.?? Be to, Bažnyčios val- 
dų nusavinimas pratęsė ankstesnę Romanovų politiką, kurios tikslas 
buvo visiškai pajungti Katalikų Bažnyčią valstybinės valdžios valiai. 
Tad ekonomines sankcijas stiprino kitos priemonės: prievartinis unitų 
vertimas į stačiatikybę, draudimas katalikų kunigams krikštyti miš- 
rių santuokų vaikus, mėginimas įvesti griežtą pamokslų kontrolę ir 
t.t. Konfesinės veiklos laisvių suvaržymas buvo kur kas skaudesnis 
smūgis Bažnyčiai negu materialinių turtų konfiskavimas ir katalikų 
dvasininkijos tapsmas savotiškais valstybės tarnautojais. 

Kita vertus, ši vyriausybės akcija pagreitino Katalikų Bažnyčios 
modernėjimo procesą, nutraukė archajišką feodalizmo laikų tradiciją 
ir norom nenorom prisidėjo prie pačios dvasininkijos atgimimo Lietu- 
voje. Nors per keletą XIX amžiaus penktojo dešimtmečio metų valdžia 
toliau puldama katalikybę panaikino nemažai dvasinių seminarijų, 
nors įvesdama bažnytinius etatus 1844 metais Vilniaus vyskupystėje 
be išlaikymo paliko 6 parapines bažnyčias, 56 filijas ir 222 koplyčias 
(Žemaičių vyskupystėje - 58 filijas ir 92 koplyčias)?!, tačiau būtent nuo 
to momento įvyko persilaužimas Katalikų Bažnyčios santykiuose su 
Rusijos imperijos vyriausybe. Prarasdama dalį materialinių vertybių, 
dvasininkija turėjo daugiau susimąstyti apie dangiškuosius reikalus 
ir drąsiau stoti rusų politikos opozicijon. Tegu ir gerokai suvulgarinęs 
problemą, Pakarklis taikliai pastebėjo, kad kunigus aktyviai įsitraukti 
į blaivybės judėjimą paskatino kartu su žemėvalda prarasti bravorai 
bei karčiamos.?? Taigi pasikeitę ekonominiai interesai inspiravo dva- 
sininkijos atgimimą. Palygindami galėtume pridurti, kad Lietuvos 
dvasininkija su svaiginamųjų gėrimų gamyba ir pardavinėjimu atsi- 
sveikino kur kas anksčiau negu Prancūzijos, kur vienuolynai vyno 
gamyba vertėsi iki XX amžiaus pradžios, ar Austrijos Tirolio klebonai, 
dar XX amžiuje tebelaikę smukles. 

Agresyviai puolant rusų valdžiai, aktyvėjo ir Romos kurijos veikla. 
Jau 1842 metų popiežiaus Grigaliaus XVI rūpesčiu atskiru leidiniu bu- 
vo paskelbtas dokumentų rinkinys, atskleidžiantis katalikiškai Europai 

tikrąjį rusų politikos veidą. Prakalboje Grigalius XVI pabrėžė, kad 
daugybę Romos pastangų, siekusių Rusijos imperijos katalikų ge- 
rovės, sužlugdė caro valdžia. Šis dokumentas Vakaruose sukėlė di- 
delę nepasitenkinimo bangą Europos žandaro veiksmais ir Nikola- 
jaus I vyriausybė buvo priversta švelninti padėtį. Taip buvo prieita 
prie 1847 metų rugpjūčio 3 dienos konkordato, kurį sudarė naujasis 
popiežius Pijus IX. Akte buvo atskirai nubrėžtos Lietuvos diecezijų 
ribos: Vilniaus vyskupystė apėmė vietinę ir Gardino gubernijas, o Tel- 
šių (Žemaičių) - Kauno guberniją ir Kuršo katalikų apskritis. Buvo 
susitarta derinti vyskupų paskyrimus, o pastariesiems garantuojama 
teisė skirti seminarijų rektorius, inspektorius, konsistorijų narius, 
kurių kandidatūroms turėjo pritarti Rusijos vidaus reikalų minis- 
terijos Kitatikių reikalų departamentas. Nors Rusija visaip išsisukinėjo 
nuo konkordato įsipareigojimų, o po 1863 metų sukilimo visai nutrau- 
kė sutartį, visgi konkordatas sudarė galimybes ateiti į vyskupų sostus 
keletui naujų žmonių: Vilniaus vyskupu tapo Vaclovas Žilinskis, Že- 
maičių - Motiejus Valančius, o svarbiausia - Mogiliovo arkivyskupo 
ir metropolito įpėdiniu buvo paskirtas Peterburgo katalikų dvasinės 
akademijos rektorius Ignacas Holovinskis, kuris tas pareigas ėjo iki 
pat savo mirties 1855 metais. 

Holovinskio - didžiulių intelektualinių ir diplomatinių sugebėjimų 
dvasininko — bene svarbiausias nuopelnas buvo tas, kad jis sugebėjo 
įveikti rusų valdžios daromas kliūtis palaikyti santykius su Šv. Sostu 
ir išugdė naują aukštų Bažnyčios dignitorių kartą, kuri naujomis sąly- 
gomis sugebėjo atgaivinti katalikybės prestižą ir sukurti modernią, 
nuo feodalinės-luominės praeities apnašų apsivaliusią Lietuvos Baž- 
nyčią. Nekelia abejonių akademijos rektoriaus, vėliau metropolito, 
įtaka Valančiui, kuris visą gyvenimą laikėsi Holovinskio veiklos tak- 
tikos, o kai kur, anot Vaclovo Biržiškos, ją patobulino, ypač kai tek- 
davo susidurti su žemesniais administracijos atstovais.2 

Nors Valančius buvo tik vienos, kad ir didžiausios, Lietuvos vys- 
kupystės valdytojas, tačiau ketvirtis jo ganytojiškos veiklos amžiaus 
gali būti pavadintas mūsų krašto bažnytinio gyvenimo epocha. Pir- 
miausia dėl to, kad didelę Vilniaus vyskupystės dalį priskyrus išplės- 
tai Telšių (Žemaičių) diecezijai, dauguma lietuvių pateko tiesioginėn 
Valančiaus ganytojiškos veiklos įtakon. Be to, Žemaičių vyskupo pa- 
vyzdys ir autoritetas buvo jaučiamas ir kaimyninėse vyskupystėse, 
ypač ten keičiantis vyskupams. Štai Seinų vyskupu tapo Antanas Ba- 
ranauskas, kurį galima laikyti Valančiaus mokiniu. XIX amžiaus vidurį 
laikyti Valančiaus epocha galima ir dėl jo konkretaus poveikio dvasi- 
niam lietuvių liaudies gyvenimui. Apie Valančiaus epochos Varnius, 

apie jo vaidmenį randame užuominų ir ano meto veikėjų memuaruose 
apie „Telšių karalystę“, apie kurią kalbėdavo lietuviai studentai Mask- 
vos universitete prieš pat 1863 metų sukilimą ir kurios įvaizdis bau- 
gino ne tik rusų valdžią, bet ir lenkus, visa kur įžvelgiančius lietuvių 
separatizmo pavojų.* Vyskupui Valančiui išties pavyko sukurti tik- 
rą Varnių, Telšių, arba Žemaičių, karalystę dvasios sferoje, kurios ne- 
įstengė užkariauti gausi ir profesionaliai pasirengusi rusų valdininkija. 
Valančiaus pastangomis pasikeitė Lietuvos dvasininkijos sudėtis, 
jos kultūrinis lygis ir socialinės orientacijos. Per keletą metų išeiviai 
iš valstiečių ir bežemės bajorijos pakeitė seminarijos ir net Peterburgo 
dvasinės akademijos veidą. Tačiau tai nebuvo lengvas ir greitas dar- 
bas. Jo pradžios reikėtų ieškoti dar gerokai prieš Valančiui tampant 
vyskupu, t.y. 1834-1840 metų laikotarpiu, kuomet būsimasis vysku- 
pas ėjo Kražių gimnazijos kapeliono ir bibliotekininko pareigas. Bū- 
tent šioje didžiausioje Lietuvos vidurinėje mokykloje buvo išugdyta 
visa karta šviesuolių - Valančiaus pastoracinės ir švietėjiškos veiklos 
ramsčių, iš kurių išsiskiria Jeronimas Kiprijonas Račkauskis, vėliau 
tapęs dvasinės seminarijos rektoriumi, ir Ambraziejus Pranciškus 
Kašarauskis, nuo 1856 metų iki pat tremties 1864-aisiais ėjęs artimo 
vyskupo pagalbininko ir, dabar sakytume, mokslinio sekretoriaus 
pareigas. Didelės įtakos Valančius turėjo ir Kražiuose besimokiusiems 
pasauliečiams inteligentams. Štai lietuvių raštijos veikėjas Andrius 
Ugianskis 1858 metais laiške iš Kazanės rašė: 
Ir šiandien kuo puikiausiai prisimenu, kad Jo Šviesiausiasis Dauggalis Vyskupas, 
savo paskaitose kalbėdamas apie Reformacijos plitimą Lietuvoje ir Lenkijoje, 
netiesiogiai užsimindavo apie lenkų intrigas, ruošiančias Lietuvai pražūtį, ir kaip 
jie išdavikiškai Lietuvos gynėjus Radvilas persekiojo. [...] Dabar sujaudintas tokių 
prisiminimų drįstu prašyti Jūsų Vyskupiškos Didybės rašyti jam lietuviškai [...].26 
Savo darbą Valančius tęsė ir Vilniaus, paskui Peterburgo dvasinėje 
akademijoje, kur jo tikėjimą pasirinkto kelio teisingumu sustiprino 
Holovinskis, o tautine prasme - Daukantas, su kuriuo būsimasis Že- 
maičių vyskupas suartėjo šiaurinėje Rusijos imperijos sostinėje. 
Nuo 1845 metų iki paskyrimo vyskupu Valančius rektoriavo Var- 
nių seminarijoje. Tas pareigas jam teko eiti tuo metu, kai rusų valdžia 
ėmėsi reformuoti klierikų rengimo sistemą. Seminarijos buvo atima- 
mos iš kunigų misionierių, o rektoriais ir profesoriais paskirti galėjo 
būti tik baigusieji akademiją. Nors išsilavinimo cenzo pakėlimas buvo 
naudingas, tačiau pastangos neleisti vyskupams kontroliuoti savų 
seminarijų darbo rodė pasaulietinės valdžios norą ir toliau laikytis 
antikatalikiškos politikos. Tačiau Peterburgo akademijos rektoriaus 
Holovinskio dėka, kuriam pagal naujas seminarijų taisykles buvo 

pavesta kontroliuoti jų darbą, Valančius sugebėjo labai gerai išnaudoti 
susidariusią situaciją. Nors administracijos veiksmai prieštaravo Baž- 
nyčios kanonams, bet jų dėka Valančius galėjo ugdyti naująją klierikų 
kartą nepaisydamas seno sukirpimo Žemaičių vyskupystės administ- 
ratorių (tuo metu viešpatavo nominatas Gintila) ir kartu su Holovins- 
kiu realizuoti Bažnyčios atsinaujinimo planus. Išlikęs Holovinskio 
laiškų Valančiui pluoštelis yra iškalbingas liudininkas to kantraus, 
sąmoningo ir organizuoto darbo. 1846 metais Valančiui jo mokytojas 
rašė: „Tu, mylimas Rektoriau, kuris su manimi dirbai, esi man tikras 
brolis, argi ne broliai yra tie mūsų jaunuoliai, kuriuos mes vedėme, 
ar nėra tai mūsų artimi giminės?“* Atsargūs patarimai cenzūruo- 
jamoje korespondencijoje padėjo Valančiui rektoriaus kėdėje ir vėliau 
vyskupo soste vengti staigių ir atvirų pakeitimų, o „laukti momento 
ir tik vėliau daryti permainas: kitaip kils triukšmas [-..].“2 Holovinskis 
mokė proteguoti jaunus ir šviesesnius kunigus ir labai džiaugėsi 1850 
metų vidury, kad Žemaičių vyskupas vizituoja savo vyskupystės 
parapijas, nes „reikia pažinti apatinius liaudies sluoksnius ir dvasinin- 
kiją, iki pradedi kokius nors potvarkius“?. Nors Holovinskis ir atsto- 
vavo lenkų aristokratijos sluoksniams, tačiau neatrodo, kad būtų sten- 
gęsis, kaip yra užsiminęs Vaclovas Biržiška, plėsti lenkų įtaką lietuvių 
dvasininkijoje ir liaudyje. Tikėtina, kad jo, kaip aukščiausio Rusijos 
imperijos katalikų dignitoriaus, interesai užgožė luominius ar siaurus 
tautinius interesus. Tad Daukanto vaidmuo, atsveriant lenkišką Holo- 
vinskio įtaką Valančiui, kaip teigė Biržiška“?, nėra įrodytas faktas, o 
Žemaičių vyskupo dėmesys liaudžiai ir lietuvybei nebuvo tik jo kilmės 
šauksmas, bet greičiau Katalikų Bažnyčios modernėjimo požymis. 
Pažangių dvasininkų ugdymas Varniuose, Valančiaus pastangos 
orientuotis į lietuviškai kalbantį valstietį sudarė prielaidas vyskupys- 
tės sostinėje sutelkti naujoviškai mąstančius kunigus: seminarijos rek- 
torių, o vėliau pavyskupį Aleksandrą Beresnevičių, brolius Juozapą 
Silvestrą (Šiaulėniškį Senelį) ir Justiną Dovydaičius, Račkauskį, Kaša- 
rauskį ir kitus. Bendradarbių ir padėjėjų Valančius ieškojo net už 
nykštės seminarijos rektorius kunigas Antanas Kitkevičius-Kikutis, 
profesorius kunigas Juozapas Abelevičius ir Vilniaus šv. Jono para- 
pijos vikaras Vincentas Prijelgauskis. Valančius rūpinosi susigrąžinti 
iš Saratovo seminarijos rektorių kunigą Juozapą Želvavičių-Želvį ir 
xitus. Be to, sutelkė Varniuose dideles pasauliečių inteligentų pajėgas. 
Valančiaus veikla sutapo su gilėjančia Rusijos visuomenės krize: 
feodalinio-baudžiavinio ūkio nuosmukis ir pralaimėjimas Krymo kare 
vertė rusų valdžią griebtis reformų, bet tai tik didino revoliucinę 

įtampą. Neabejotina, kad revoliucinės situacijos metais, keičiantis ju- 
ridinei valstietijos padėčiai, tik Katalikų Bažnyčia galėjo apsaugoti nuo 
nevaldomo liaudies pykčio prasiveržimo. Anuo metu tą suprato ir 
Rusijos valdžia, ir Lietuvos dvarininkija, nors jų etnopolitiniai tikslai 
buvo skirtingi. Kurią etnopolitinę jėgą parems lietuvių valstiečiai? — 
toks klausimas tada buvo ypač aktualus. O kintant socialinei situacijai 
buvo galima tikėtis visko: ir senųjų Lietuvos valstybingumo tradicijų 
akceptacijos, ir prorusiškų, net stačiatikiškų, tendencijų pasireiškimo. 
Katalikų Bažnyčios veikla tuo momentu palengvino valstietijai tapti 
valstybinio gyvenimo subjektu, t.y. įsisąmoninti pilietinės savimonės 
ir pilietinės savigarbos nuostatas. Kartu Lietuvos dvasininkija tapo 
savarankiška socialinio bei politinio gyvenimo jėga, kuri po bajorijos, 
kaip luomo, pralaimėjimo 1863 metų sukilime liko vienintelis bent 
kiek reikšmingesnio pasipriešinimo rusifikacijai organizatorius. 


Valančiaus epocha: lietuvybės kelias į Bažnyčią 
ir Bažnyčios posūkis į lietuvybę | 


XIX amžiaus istorijoje svarbią vietą užima Katalikų Bažnyčios pastan- 
gos apsaugoti lietuvių liaudį nuo prievartinės rusifikacijos pavojų, 
tačiau neretai šie dalykai užgožia ne mažiau reikšmingą pačios baž- 
nytinės organizacijos depolonizacijos klausimą, kuris tiesiogiai susijęs 
su pirmuoju Valančiaus epochos etapu iki 1863 metų. Istorinėje lite- 
ratūroje atkreiptas dėmesys, kad pats vyskupas iki sukilimo daugiau 
rašė esminiais Lietuvos Bažnyčios istorijos klausimais, o tik vėliau 
ėmėsi didaktinės baletristikos.*! Tačiau šis faktas nebuvo bent kiek 
plačiau susietas su tautinių idėjų skverbimosi į lietuvių dvasininkiją 
procesu. Valančiaus užsiėmimų kryptį lėmė ne tik jo asmeninės nuo- 
statos, bet reali Lietuvos bažnytinės organizacijos padėtis XIX am- 
žiaus viduryje, t.y. tam tikras kunigų indiferentiškumas lietuvybei ir 
dar blogiau - didelis jų sulenkėjimas. Todėl tikėtina, kad būsimojo 
vyskupo apsisprendimas rašyti Žemaičių vyskupystę lietuviškai buvo 
gerai apgalvotas žingsnis, rodantis jo siekimų kryptį. Kadangi šio 
solidaus kūrinio tekstas buvo skirtas pirmiausia kunigijai ir išsila- 
vinusiems žmonėms, įpratusiems tik pamokymus tamsiai liaudžiai 
kalbėti lietuviškai, o savęs vertus tekstus skaičiusiems lenkiškai arba 
kitomis užsienio kalbomis, tai vien Valančiaus kūrinio publikavimo 
faktas sukėlė didelį sąmyšį konservatyviųjų vyskupijos jėgų galvo- 
se. Paradoksalią, bet iškalbingą mintį išsakė bene pirmasis Žemaičių 

vyskupystės recenzentas B. Smigelskis (rankraštis paskelbtas tik 1913 
metais). Anot jo, kadangi Valančius rašė lietuviškai, tai jo knygą skai- 
tys tik valstiečiai, o valstiečiams veikalo turinys nenaudingas, nes 
objektyviai pasakoja apie blogus kunigus, kurių neklystamumu pa- 
prastas žmogus negali abejoti.?2 Būtent prieš tokį požiūrį į lietuvių 
liaudį ir lietuvių kalbą buvo nukreiptas įžvalgus vyskupo dėmesys. 
Bet kartu Smigelskio pavyzdys rodo, kokius sunkumus reikėjo įveikti, 
norint sulietuvinti pačią dvasininkiją. Per pirmąjį vyskupavimo de- 
šimtmetį Valančius rašė rimtus intelektualius tekstus, skirtus pirmiau- 
sia kunigams, seminarijų auklėtiniams, inteligentijai, ir tik pasiekus 
apčiuopiamesnių rezultatų buvo atsisukta į liaudį, ir atsisukta kartu 
su visa naująja kunigų karta. 

Bažnyčios atsinaujinimas, posūkis į liaudį, arba demokratėjimas, vy- 
ko kartu su lietuvybės idėjų sklaida. Visus šiuos dalykus neišven- 
giamai sąlygojo kultūrinis intelektualinis kunigų pasirengimas, kurį 
ugdyti ypač rūpinosi vyskupas. Nuo 1853 metų Varniuose atsidaręs 
Zavadzkio knygyno filialas ir įsakmus Valančiaus raginimas plėsti 
klebonijų bibliotekas prisidėjo prie naujos literatūros platinimo. Ta- 
čiau išlikę knygyno inventoriaus sąrašai rodo, jog dauguma iki 1863 
metų sukilimo parduotų knygų buvo lenkiškos. Ši aplinkybė net pri- 
vertė Vaclovą Biržišką garsiojoje prieškarinėje diskusijoje su Juozapu 
Stakausku dėl Valančiaus lietuvybės suabejoti vyskupo lietuviškos 
veiklos intencijomis??, tačiau čia nebuvo atsižvelgta į intelektualinį 
knygų lygį. Jei platinama lenkiška literatūra būtų buvusi elemen- 
taraus, didaktinio pobūdžio ir skirta ne itin išlavintai liaudžiai, tai 
platintojus būtų galima kaltinti polonizatoriška veikla. Bet jeigu kny- 
gos ugdė kultūros elitą, - nebuvo skirtos masinei sąmonei ugdyti, — 
tai kas kita. Juk tuo metu kitokių galimybių aprūpinti parapines 
bibliotekas aukštesnio mokslinio lygio knygomis nebuvo?“ - lietu- 
viškai kažkas dar turėjo jas parašyti. 

Pirmosiomis Bažnyčios lituanizacijos apraiškomis galima laikyti 
jau 1845 metais pradėtą darbą - Varnių dvasinės seminarijos biblio- 
tekoje imtasi komplektuoti lietuviškų knygų fondą. Iki tol seminari- 
jos klausytojų dispozicijoje sukaupta biblioteka buvo skurdi ir visiš- 
kai netiko ne tik lituanistinėms studijoms, bet ir lietuviško homiletikos 
kurso tobulinimui. Štai 1846 metais Daukantas iš Peterburgo į Varnius 
naujajam rektoriui rašė: 

Neparašei, ar gavai kokių žemaitiškų knygų iš Kražių bibliotekos, reikia pasirū- 
pinti, nes Varnių biblioteka yra skurdi senais spausdiniais, ypač norintiems mo- 


kytis šios kalbos nėra vadovėlių [...]. Reikia stengtis, kad mūsų Varnių biblioteka 
kauptų žemaitiškas knygas.“ 

Nepraėjus nė dviem dešimtmečiams, Valančiaus, Daukanto pastan- 
gomis, Gintilos palikimo dėka seminarijos biblioteka tapo išties svarbiu 
lituanistikos šaltiniu, leidžiančiu auklėti klierikus lietuviška dvasia.?* 

Nors oficialiajame ir viešajame aukštosios dvasininkijos gyvenime 
po 1850 metų ir toliau lenkų kalba vaidino svarbiausią vaidmenį, nors 
vyskupo įšventinimo Varnių katedroje metu buvo sveikinamasi ir dė- 
kojama lenkiškai??, tačiau nuo pat savo ganytojiškos veiklos pradžios 
Valančius rūpinosi, kad kunigai visoje vyskupystėje mokėtų lietuviš- 
kai ir su liaudimi kalbėtų jos kalba. Prijungus prie Telšių (Žemaičių) 
diecezijos dalį buvusios Vilniaus vyskupystės žemių, vyskupas nere- 
tai siųsdavo žemaičius kunigus į rytinę Lietuvos dalį, siekė, kad lietu- 
viškos knygelės būtų leidžiamos aukštaičių tarmei artimesne kalba. 

Svarbiausiose parapijose vyskupas stengdavosi paskirti savus se- 
minarijos auklėtinius, kurie turėjo pakeisti sulenkėjusį ir luominiais 
barjerais nuo paprastų žmonių atsiskyrusį klerą. Ypač buvo prote- 
guojami tie jaunosios kartos kunigai, kurie prisidėjo prie lietuviškų 
knygų rašymo ir leidybos. Net buvo šusidariusi nuomonė, kad norint 
iškilti Valančiaus akyse, esą būtina parašyti kokią populiarią lietu- 
višką religinę knygelę.?š Tai netruko atnešti vaisių. Lietuvybė pamažu 
skverbėsi į seminariją, kuriją ir parapijų klebonijas. Nors lenkų kul- 
tūros ir kalbos įtaka nesumažėjo, lietuvių kalbos teisės nebuvo, kaip 
anksčiau, paminamos. 

Kartu su dvasininkijos lituanizacija skleidėsi ir kitos Valančiaus 
veiklos tendencijos, rodančios siekimą ne tik sulietuvinti bažnytinį 
gyvenimą, bet ir kontroliuoti visą ano meto lietuviškąjį sąjūdį, kurio 
priešakyje stovėjo Daukantas. Rūpindamasis lietuviško laikraščio 
Pakeleivingas steigimu, subūręs Varniuose daugumą lituanistinio sąjū- 
džio aktyvistų, ne vien kunigų, bet ir pasauliečių, vyskupas siekė da- 
ryti įtaką ir visos tos veiklos idėjiniam turiniui, net mėgindamas suim- 
ti į savo rankas visų lietuviškų spaudinių cenzūravimą. Be to, kaip 
bažnytinis pragmatikas Valančius skatino didaktinių elementaraus 
pobūdžio leidinių ir tokios pat krypties švietimo plėtotę, o akade- 
minės, mokslinės, pasaulietinės pakraipos tyrinėjimai vis labiau trau- 
kėsi į antrą planą. Čia glūdėjo nuo seno mūsų istorinėje literatūroje 
minima Valančiaus ir Daukanto santykių krizė, kuri, sustiprinta indi- 
vidualių asmeninių motyvų, pavertė dviejų bendražygių santykius į 
liguisto priešiškumo demonstravimą. 

Toks pat Katalikų Bažnyčios siekimas valdyti visą lietuviškosios 
kultūros raidos procesą išryškėja kone mitologizuojamos Žemaičių 
akademijos, apie kurią kalbama vyskupo laiškuose Daukantui, istori- 
joje. Jau Peterburgo laikotarpiu 1834-1850 metais Daukanto aplinkoje 

buvo subrandintas ne tik pradinio lietuviško švietimo, bet vidurinio ir 
net aukštesniojo mokslo planas. Tačiau pasaulietinė ir bažnytinė švie- 
suomenė prieš akis turėjo skirtingą akademijos įvaizdį. Valančiaus 
akimis, akademija turėjo atlikti aukštojo konfesinio mokymo funkcijas, 
ugdyti naujosios katalikų dvasininkijos intelektualines pajėgas ir stip- 
rinti jos lietuviškąsias orientacijas. Daukantas įsivaizdavo akademinį 
lituanistikos centrą, kurio pagrindinis tikslas - moksliniai istorijos ir 
lituanistikos darbai. Kas Daukantui buvo svarbiausia, Valančiui vis 
labiau darėsi antraeiliu dalyku. Tokį kultūrinio darbo organizavimo 
vaizdą grindžia dėl rusų valdžios intrigų nepasisekęs vyskupo bandy- 
mas 1862-1863 metais įkurti Varniuose vadinamąją „mažąją semina- 
riją“. Anot gerai informuoto Vilniaus švietimo apygardos inspektoriaus 
Vasilijaus Kulino, referavusio šį planą apygardos globėjui Ivanui Kor- 
nilovui, Valančiaus projektas buvo tik pirmasis žingsnis, nes įkūrus 
„mažąją seminariją“ arba vidurinę mokyklą Varniuose, „visiškai natū- 
raliai didžioji seminarija virstų žemaičių dvasine akademija“*?. Nors 
ne visi Valančiaus norai išsipildė, nors Bažnyčios lituanizacija užtruko 
dar gerą pusamžį, bet XIX amžiaus viduryje vyskupas padarė gerą 
pradžią. O gera pradžia, liaudiškai tariant, - pusė darbo. | 


Valančiaus epocha: blaivybės sąjūdis 


Vienas įspūdingiausių Valančiaus laimėjimų buvo masinio lietuvių 
valstiečių sąjūdžio — blaivybės brolijų — organizavimas. Dėl tipiško 
sovietiniam režimui „girto“ valstybės biudžeto pokario Lietuvos isto- 
rikai apie blaivybės istoriją ir apie pačią blaivybę užsimindavo labai 
formaliai. Kai sovietų valdžia persekiojo bet kokias organizuoto ir 
administracijos nekontroliuojamo blaivybės judėjimo apraiškas, sa- 
vaime aišku, Valančiaus epochos katalikiško blaivybės sąjūdžio isto- 
rija negalėjo būti plačiau aprašyta. Bet negalint visiškai nutylėti ma- 
sinio valstiečių stojimo į blaivybės brolijas 1858-1865 metais, neretai 
būdavo griebiamasi aiškinti objektyvias socialines-ekonomines prie- 
žastis, užuot analizavus patį reiškinį. Analizuojant vien to sąjūdžio 
ekonomines sąlygas, realus politinis visos akcijos vadovas - Katali- 
kų Bažnyčia ir Valančius - likdavo šešėlyje, o dar dažniau tai būdavo 
traktuojama kaip viso blaivybės sąjūdžio yda. 

Masinis blaivybės judėjimas Lietuvoje turėjo savo priešistorę. Va- 
lančiaus ir Daukanto kartą išugdė tokia kultūrinė tradicija ir tokia 
literatūra, kuri pakankamai įrodė girtavimo žalą. Iki tol jau buvo 
išmėginta daugelis kompromisinių liaudies blaivinimo priemonių, 


180 


KATALIKŲ BAŽNYČIA POLITINĖJE IR SOCIALINĖJE SFEROJE 


kurios apčiuopiamesnio efekto neatnešė. Liko viena - steigti religines 
brolijas kovoti su girtavimu. Šį kovos būdą mini jau daktaras Jokūbas 
Šimkevičius 1818 metais lenkiškai išleistame Veikale apie girtybę““, iš 
dalies 1846-aisiais jį taikyti pabandė Šiaulėnų parapijos valstiečiai, 
vadovaujami kunigo A. Kybarto, tačiau jų patyrimas plačiau paskleis- 
tas nebuvo.! 

Kita vertus, Lietuvos katalikų blaivybės brolijos turėjo pavyzdžių 
Vakarų pasaulyje, kur įvairūs abstinencijos ordinai kūrėsi jau keletą 
šimtmečių. XIX amžiaus pradžioje blaivybės draugijas ėmė kurti ma- 
sonai, o 1851 metais susiformavo atskira šio ordino atšaka blaivybės 
idėjoms skleisti. Cady's įkūrė vadinamąjį Nepriklausomą gerųjų 
tamplierių ordiną. Ši organizacija (beje, gyvuojanti ir mūsų laikais) 
greitai išplėtė savo veiklą daugelyje Europos šalių. Tačiau, kaip Ži- 
nome, Lietuvoje pirmiausia buvo pasiremta Katalikų Bažnyčios blai- 
vybės darbo organizacine patirtimi. Tokias blaivybės brolijas, kokios 
susiformavo ir išplito pas mus, 1838 metais pradėjo kurti Airijoje 
kapucinas Theobaldas Mathew. Abstinencijos idėjos Airijoje reiškė 
kur kas daugiau negu karą su degtine ir degtindariais, nes krašte tuo 
metu kaip tik kilo nacionalinio išsivaduojamojo judėjimo prieš Ang- 
lijos kolonizatorius banga. Tai buvo kartu katalikybės priešinimasis 
Anglikonų Bažnyčios įtakai, kuri stiprėjo dėl užkariautojų politikos. 
Nors apie feodalizmą nei Airijoje, nei Didžiosios Britanijos Kara- 
lystėje XIX amžiaus viduryje jau nebegalima kalbėti, tačiau anglų 
kilmės žemvaldžių viešpatavimas užkariautai salai atnešė neregėtą 
skurdą, kėlė neviltį, skatino milžinišką emigraciją į Šiaurės Ameriką, 
griovė pačius airių tautos pamatus ir tiesė kelius asimiliacijai su 
dominuojančia nacija. Tad Mathew veiklos aplinkybės buvo artimos 
Lietuvai ne tik organizacine prasme, bet ir visos veiklos politiniu 
kryptingumu. Niekur kitur Europoje blaivybės brolijos nereiškė to, 
ką jos reiškė Airijai ir Lietuvai. 

Katalikiškų blaivybės brolijų įstatai, galutinai suredaguoti Vroclavo 
vyskupo kardinolo Diepenbrocko, 1851 metų liepos 28 dieną buvo 
patvirtinti popiežiaus Pijaus IX.** Tai dar labiau paspartino blaivybės 
judėjimą įvairiose Europos šalyse. Per Poznanės kunigaikštystę, Gali- 
ciją brolijų idėjos pasiekė Lenkijos Karalystę. Iki 1856 metų Lenkijoje 
beveik kiekvienoje parapijoje veikė blaivybės brolija, tačiau juridiškai 
jos padėtis buvo neapibrėžta. 

“ Būtent tokiomis aplinkybėmis pačiame Rusijos reformų rengimo 
įkarštyje blaivybė atkeliavo už Nemuno: 1858 metų rudenį įsikuria 
pirmosios žemaitiškos blaivybės brolijos. Nors, žymiausio brolijų 
istoriko Kazimiero Gečio nuomone, pavienių blaivybės brolijų galėjo 

būti įsikūrę dar anksčiau. Jo versija apie pirmąją istoriškai užfiksuo- 
tą broliją yra tokia: 1858 metų gegužės mėnesį Skapiškio klebonas 
D. Sakalauskis, grįždamas iš Druskininkų namo per Seinų vysku- 
pystę, išgirdo apie čia veikiančias blaivybės brolijas. Be jokio savo 
diecezijos vyskupo Valančiaus nurodymo jis per trejetą savaičių iš 
ambonos suagituoja didelę dalį parapijiečių užsirašyti į steigiamą 
broliją. Netrukus po to vyskupas kartu su naujai paskirtu sekreto- 
riumi bei Varnių dvasinės seminarijos kapelionu Juozapu Silvestru 
Dovydaičiu išsiruošė vizituoti parapijų. Anot Juozo Tumo, būtent Do- 
vydaitis pataręs vyskupui, pasinaudojant palankia politine situacija, 
visose parapijose įkurti brolijas Lenkijos Karalystės pavyzdžiu.“ 

Kiek kitaip savo dienoraštinėse pastabose pirmuosius blaivybės 
brolijų žingsnius Žemaičių vyskupystėje aprašė pats Valančius. Apie 
užsienyje plintantį judėjimą esą jis girdėjęs ir skaitęs. Nuo 1856 metų 
domėjosi, kaip blaivybės brolijos veikia Lenkijos Karalystėje. Tad 
atsitiktinis vieno iš parapijų klebono užklydimas į Seinus negalėjo būti 
nei naujienų šaltinis, nei pačios blaivybės brolijos idėjų plitimo pra- 
džia Lietuvoje. Anot vyskupo, gerti žemaičiai nustoję patys Užne- 
munės lietuvių pavyzdžiu, o tai pastebėjęs uolus Jurbarko klebonas 
M. Kirvelis „prikalbėjo savo parapiją visiškai išsižadėti degtinės (1858 m. 
15 rugpjūčio)“*. Be to, Kirvelis išgavo pasižadėjimą iš Gaurės klebono 
F. Jakutavičiaus ir Skirsnemunės - K. Baracevičiaus, kad šie savose 
parapijose paskelbs blaivybę. 

Štai kaip Valančius rašė apie blaivybės brolijas Vilniaus general- 
gubernatoriui Vasilijui Nazimovui, praslinkus keturiems mėnesiams 
nuo pirmųjų brolijų įsikūrimo: 


Prieš keletą mėnesių dvi trys parapijos, esančios prie Lenkijos Karalystės sienos, 
sekdamos pavyzdžiu, nurodytu anoje Nemuno pusėje, vien dėka pamokslų apie blo- 
gas girtuokliavimo pasekmes staiga nustojo gerti svaiginančius gėrimus, išskyrus gal 
keletą asmenų. Nepraėjo nė mėnuo, o didžiulės permainos, įvykusios tų žmonių pa- 
pročiuose ir charakteryje, nustebino visus sveikai mąstančius. Išnyko įvairūs nelai- 
mingi atsitikimai, muštynės ir barniai - neišvengiami girtuokliavimo palydovai. 
Nesantaikair nesklandumai šeimose tapo retenybe. Tyluma ir ramybė įsiviešpatavo. 
Sumažėjo visokiausių nelaimių, pasireiškė darbingumas ir polinkis prie visko, kas 
gera, taip, kad nesuskaitomos geros pasekmės privertė tūkstančius žmonių, išvaduo- 
tųiš girtybės, šlovinti Dievą už palaimingą mintį visiškai susilaikyti nuo svaiginančių 
gėrimų [...]. Grįždamas į Varnius po maloningo caro apsilankymo, savo akimis re- 
gėjau daugelio susilaikiusių nuo degtinės palaimą ir girdėjau daug džiaugsmingų 
pasakojimų apie pačias geriausias blaivybės pasekmes. Pavyzdys, duodamas kartu 
su tokiais labdaringais vaisiais, paveikė kaimynus parapijiečius, kurių prašymai, o 
kai kuriose vietose netreikalavimai, privertėjų sielų ganytojus paskelbti susilaikymą 
nuo svaiginančių gėrimų, ir, keistas dalykas, visur užteko keleto žodžių, kada seniau 
patys karščiausi tų pačių pamokslininkų žodžiai likdavo be atgarsio [...].“* 

Blaivybės istorijos Lietuvoje tyrinėtojai yra pateikę daug pavyz- 
džių, rodančių, jog iš pat pradžių blaivybės brolijos steigėsi mažų 
mažiausiai neoficialiai. Jos nebuvo nelegalios, nes nebuvo įstatymo, 
jas draudžiančio (išskyrus įsaką Lenkijos Karalystėje, kuris Lietuvos 
gubernijose negaliojo). Štai jau 1858 metų rudenį Raseinių apskrities 
klebonai buvo oficialiai valdžios užklausti, kuo remiantis kuriamos 
blaivininkų organizacijos. Į tai nedviprasmiškai atsakyta: nieko apie 
blaivybės brolijas nežinoma (Viduklės klebono A. Kalendos raštas)“. 
Visi iki vieno dvasininkai atsakę, kad jokio nurodymo iš viršaus, t.y. 
iš vyskupo, jie negavę, o skelbią blaivybę savo nuožiūra, nes tai įeina 
į kunigų ganytojiškos veiklos pareigas. 

Valančiaus pastangos, jo artimiausių pagalbininkų veiklumas da- 
vė vaisių: 1860 metų liepos 25 dieną generalgubernatoriui Nazimo- 
vui išsiųstame pakete buvo pateikti visus nustebinę duomenys - iš 
820 754 Kauno gubernijos katalikų (197 parapijos) blaivybės įžadus 
buvo davę ir į brolijų knygas užsirašę 688 464 asmenys. O pridėjus į 
bendrus sąrašus kažkodėl nepatekusias Nemakščių ir Stulgių para- 
pijas, tie skaičiai būtų dar įspūdingesni. Iš 835 243 Kauno gubernijos 
katalikų apie 692 000 priklausė blaivybės brolijoms. Tad jų nariai 
sudarė 83,2 procento katalikiškosios gyventojų dalies. Reikėtų dar 
pridurti, kad miestuose ir miesteliuose į blaivybės brolijas buvo įstoję 
apie trečdalį katalikų, o kaimiškose parapijose blaivininkai sudarė iki 

Masinis valstiečių dalyvavimas blaivybės akcijoje, sėkminga blai- 
vybės brolijų veikla 1858-1864 metais iš esmės reiškė labai prieštarin- 
gus dalykus. Pirmiausia, pasipriešinimas propinacijos skatinamam 
girtavimui rodė ne tik antialkoholinį liaudies nusiteikimą, bet ir objek- 
tyviai sustiprėjusį nepasitenkinimą feodalinės-baudžiavinės santvar- 
kos recidyvais. Kitaip tariant, pats didžiausias brolijų veiklos nuo- 
pelnas - tai smūgis įsisenėjusiai tvarkai, nusistovėjusiems valstiečių 
santykiams su dvaru, su degtinės gamintojais ir pardavinėtojais, ne- 
išvengiamai keitęs ir santykius su Rusijos imperijos vyriausybe. Šioje 
akcijoje valstietija, liaudis, pasirodė kaip didelė ir drausminga jėga, 
kurios labiau negu kada nors anksčiau turėjo paisyti valdžia. Kita 
vertus, valstiečių sąjūdis organizacinį pobūdį įgijo dvasininkijos pa- 
stangomis. Todėl akcentuodami antifeodalinį blaivybės sąjūdžio po- 
biūdį, neturime užmiršti, jog jis plito sykiu su religinių jausmų eufo- 
rija. Nėra jokio pagrindo abejoti ano meto šaltiniais, liudijančiais apie 
tiesiog fanatišką liaudies tikėjimą Bažnyčios skelbiamomis tiesomis. 
Ir Lietuvos dvasininkai, ir jų oponentai rusų administracijos atstovai 
matė Valančiaus autoritetą, apskritai sustiprėjusią Katalikų Bažnyčios 

įtaką liaudžiai. Tik vienus tai džiugino, o kitus gąsdino. Tad išsiplėtęs 
blaivybės judėjimas daugeliu atvejų lėmė socialinių-kultūrinių poky- 
čių pobūdį baudžiavos panaikinimo ir valstiečių reformos metu, per 
sukilimą ir vėliau modeliuojant posukiliminės rusifikacijos politikos 
kryptis. Ir katalikų dvasininkija, ir kapitalistinės raidos veikiamas 
bajorųluomas, ir rusų politikos vykdytojai suprato, kad valstietis tapo 
sąmoningu naujos politinės kovos subjektu, kurio ignoruoti nebebuvo 
galima. Pirmosios revoliucinės situacijos Rusijoje laikotarpiu, 1863 
metų sukilimo kovų metu labiausiai pasirengusi varžytis dėl įtakos 
liaudies masėms pasirodė Katalikų Bažnyčia. Jos įtaka ir konkretūs 
darbaiplečiant blaivybės sąjūdį kai kuriems istorikams davė pagrindo 
teigti, kad pati blaivybės idėja ir apskritai visas valstiečių blaivybės 
judėjimas kilo tik dėka dvasininkijos prabudimo, dėka išskirtinio 
Valančiaus asmens.4* 

Į Valančiaus blaivybės akciją Lietuvos bajorai reagavo nevienodai. 
Didžiuma pažangių dvarininkų, sekdami paties vyskupo pagirtų di- 
dikų Ireniejaus Oginskio, Adolfo ir Marijono Huten-Čapskių, Liudvi- 
ko Ropo, Kazimiero Plioterio ir kitų pavyzdžiu, uždarė savo dvaruose 
bravorus ir karčiamas, o kai kurie (Vėžaičių savininkas E. Volmeris) 
net įvedė savo valstiečiams tokį griežtą prohibicijos režimą, kad Va- 
lančius turėjo juos raminti, jog nebūtų per daug žeminamas paprasto 
žmogaus orumas.“ Kita dalis dvarininkų, nerasdami pažangesnių 
ūkininkavimo būdų, galinčių išstumti degtindarystę, visaip kenkė 
dvasininkijos veiksmams. 

Nevienareikšmė buvo ir rusų valdžios pozicija blaivybės brolijų at- 
žvilgiu. Rusijos valstybės iždo sistema ir su ja susijusi degtinės mo- 
kesčio atpirkėjų grupė, iki tol gavusi milžinišką pelną, piestu stojo prieš 
blaivybės sąjūdį - caro vyriausybei net buvo siūloma ištremti Valan- 
čių iš Lietuvos kaip didžiausią nusikaltėlį. Tačiau 1860 metais vysku- 
pas ir jo organizuotos brolijos nenukentėjo. Mat 1861 metais rengiant 
ir realizuojant reformą liberaliau nusiteikę politikai siekė reformuoti 
ir „degtinės reikalus“ — sukurti naują akcizo sistemą ir ieškoti iždo 
Pajamų kitur. Todėl iki tam tikro laiko žemaičių blaivininkų brolijos 
buvo toleruojamos ir net į akivaizdžius Valančiaus nusižengimus rusų 
įstatymams buvo žiūrima pro pirštus. Bet 1863-aisiais įsigaliojus nau- 
jiems akcizo nuostatams ir prasidėjus sukilimui, požiūris į blaivybės 
brolijas pasikeitė - 1864 metais Muravjovo įsakymu brolijos buvo 
uždraustos kaip antivyriausybinės organizacijos. Rusų valdžia tik 
represijomis galėjo varžytis su Bažnyčia dėl įtakos liaudžiai. 

Po 1863-metų sukilimo caro valdžia, pradėjusi atviro visuotinio rusi- 
nimo, arba, jos žodžiais tariant, „rusiškų pradų atkūrimo“, politiką 
vadinamajame Vakarų krašte, siekė kad ir ne visiškai sunaikinti Kata- 
likų Bažnyčią, tai bent pakirsti jos dominuojantį vaidmenį visuomenės 
dvasiniame ir kultūriniame gyvenime, sudaryti sąlygas plisti stačia- 
tikybei tarp katalikų ir įtvirtinti krašte rusų Stačiatikių Bažnyčios vir- 
šenybę. Šių tikslų buvo siekiama ribojant ir varžant Katalikų Bažny- 
čios veiklą, valstybiškai remiant ir stiprinant Stačiatikių Bažnyčią, 
taipogi diskriminuojant katalikų tikėjimą išpažįstančius asmenis ir 
siekiant surusinti pačią Katalikų Bažnyčią, pakirsti katalikybės tradi- 
cijas. Matyt, buvo tikimasi, jog tokiomis sąlygomis katalikai ims perei- 
dinėti į stačiatikių tikėjimą, į rusų Stačiatikių Bažnyčios globą. 

Tiesa, tokia politinė linija išryškėjo ne iš karto, o ir vėliau ne visi 
aukštieji caro vyriausybės bei krašto administracijos atstovai jai pri- 
tarė. Sukilimo ir pradiniu Muravjovo valdymo laikotarpiu atrodė, kad 
caro valdžiai svarbiausia buvusiose LDK žemėse sunaikinti „lenkiš- 
kus pradus“, t.y. sunaikinti Lenkijos ir Lietuvos bajoriškojo išsivada- 
vimo judėjimo sociokultūrinį pagrindą, depolonizuoti kraštą. Atrodė, 
kad caro valdžia nėra nusistačiusi prieš lietuvių ir baltarusių liaudies 
etnokultūrinėmis tradicijomis pagrįstą kultūrinę veiklą. Šia aplinkybe 
savo tikslams bandė pasinaudoti ir Valančius, gerokai anksčiau įsi- 
traukęs į „žemaičių ir lietuvių“ kultūrinį sąjūdį. Suvokdamas realią 
padėtį, neturėdamas iliuzijų dėl sukilimo likimo, norėdamas išvengti 
naujų represijų prieš Bažnyčią ir išlaikyti bei sutvirtinti jos pozicijas, 
jis laikėsi atsargios „nesikišimo į politiką“ politikos pradiniu sukilimo 
laikotarpiu. Galutinai paaiškėjus sukilimo baigčiai, vyskupas oficialiai 
atsiribojo „nuo maištininkų“, palaikė caro valdžią ir bendraudamas 
su Muravjovo administracija mėgino gelbėti tai, ką dar galima buvo 
išgelbėti. Be kita ko, jis stengėsi apginti kai kuriuos kunigus, valdžios 
kaltinamus, ir ne be pagrindo, rėmus sukilimą. Patikėjęs kai kurių 
caro pareigūnų ir pusiau oficialių publicistų pareiškimais, esą valdžia 
nesieks surusinti lietuvių ir žemaičių, „o tik suartinti jų interesus su 
vyriausybės interesais“, Valančius ėmėsi žygių, kad būtų vėl legali- 
zuota ir išplėsta jo priežiūroje žemaičių ir lietuvių švietimo gimtąja 
kalba sistema. 

1864 metų pradžioje (sausio ar vasario mėnesiais) Žemaičių, oficia- 
liai Telšių, vyskupas įteikė caro administracijai tris projektus: „Ma- 
žoji seminarija, steigiama Varniuose“, „Klebonų steigiamos mokyk- 
los prie Kauno gubernijos bažnyčių“ ir „Parapinės mokyklos Kauno 

gubernijoje“. Pastarajame projekte iš esmės tebuvo vienas siūlymas — 
valdžios steigiamose rusiškose pradžios mokyklose, be kitų dalykų, 
pradėti mokyti skaityti ir rašyti lietuviškai. Antrasis projektas siūlė 
atgaivinti nuo 1841 metų veikusių legaliai, o 1863-aisiais uždraustų, 
lietuviškų mokyklėlių prie vyskupystės bažnyčių veiklą. Valančius 
pagrįstai tikėjosi, kad šios mokyklėlės bus pagrindinis katalikybės 
tiesų ir rašto platinimo lietuvių liaudyje įrankis. Mat vargu ar kas nors 
buvo pajėgus konkuruoti su šiomis mokyklėlėmis. Pirmasis suma- 
nymas - „mažoji seminarija“ Varniuose - tai lietuviškos, daugiau kaip 
120 vietų, valstybės finansuojamos, bet paties vyskupo administruo- 
jamos vidurinės mokyklos, veikiančios kaip parengiamoji mokymo 
įstaiga prie Varnių kunigų seminarijos, projektas.*? 

Tačiau visus Valančiaus projektus Muravjovo administracija atme- 
tė. Tiesa, vienas iš „ekspertų“, Vilniaus švietimo apygardos inspekto- 
rius Vasilijus Kulinas siūlė pritarti siūlymui, kad valdiškose pradžios 
mokyklose būtų mokoma, be kitų dalykų, skaityti ir rašyti lietuviš- 
kai. Bet naujasis, ką tik į Vilnių atvykęs apygardos globėjas Ivanas 
Kornilovas šio siūlymo „nepastebėjo“. Kornilovui, matyt, artimesnė 
buvo kito „eksperto“ — Kauno rusų stačiatikių bažnyčios vyskupo 
Aleksandro - nuomonė: esą leidus valdžios mokyklose mokyti rašto 
žemaičių kalba, vyriausybei bus sunku kontroliuoti mokyklas, „nes 
žemaitiškai, be pačių žemaičių, niekas nemoka“. Be to, pabrėžė stačia- 
tikių vyskupas, „Rusijai nebus lengviau nuo to, kad jos nauji atkaklūs 
priešai nešnekės lenkiškai, o suokalbius, proklamacijas ir pogrindines 
instrukcijas leis žemaičių kalba.“?! Įdomu pastebėti, jog Kulinas di- 
džiausią ir, beje, realų pavojų Rusijos didžiavalstybiniams interesams 
talikų dvasininkijos globojama „žemaitiška“ vidurinė mokykla „at- 
skirs lietuvius iš bendros rusų šeimos“ (matyt, kaip trokštamos vien- 
tisos etnopolitinės bendrijos), t.y. skatins lietuvių, kaip savarankiškos 
tautos (ar nacijos), turinčios ir suvokiančios savo politinius tikslus, for- 
mavimąsi. Pasak Kulino, „vietoje taip reikalingo ir abiem pusėm nau- 
dingo žemaičių ir rusų suartėjimo žemaičiai atsiribos, ir jiems bus sve- 
tima viskas, kas rusiška, todėl ateityje gali atsirasti ir priešiškumas“? 

Greitai, 1864 metų pavasarį, paaiškėjo, kad caro valdžia galutinai 
apsisprendė vadinamosiose Vakarų gubernijose „visuomenę šviesti 
stačiatikybės ir rusų tautiškumo dvasia“**. Valančius suprato pakliu- 
vęs į rusifikatorių pinkles ir aprobuodamas pirmąsias lietuviškas 
knygas rusiškais rašmenimis. Tapo aišku, kad šių knygų leidyba netu- 
rės nieko bendra su lietuvių raštijos plėtra, o bus tik „lietuvių ir rusų 
suartinimo“, t.y. lietuvių rusinimo, priemonė. (Pati abėcėlė čia, žino- 

ma, esminio vaidmens nevaidino.) Valančius ryžtingai, nors ir nede- 
monstratyviai, nesiafišiuodamas, pasuko į „pasyvaus“ pasipriešinimo 
valdžios politikai organizavimo kelią. Dar tais pačiais 1864 metais 
vyskupas išleido potvarkį, kuriuo įpareigojo kunigus mokyti vaikus 
katekizmo lietuviškai.*+ 1867-ųjų pabaigoje Valančius suorganizavo 
lietuviškų knygų spausdinimą Rytprūsiuose. Vien per dvejus metus, 
įki 1869-ųjų, čia išėjo apie 19 tūkstančių lietuviškų knygų, iš kurių apie 
B tūkstančius, caro valdžios akimis, buvo „kurstomojo“ pobūdžio. Va- 
ĮJančius siuntė į Tilžę tenykščiam klebonui Zabermanui pinigus, „ne- 
retai po tūkstantį rublių iš karto“, bei savo rankraščius. Ne be vyskupo 
finios iš kunigų, klierikų ir valstiečių susikūrė speciali slapta organi- 
pacija knygoms iš Prūsijos gabenti ir nelegaliai platinti Lietuvoje.“ 
Pats Valančius tuo metu parašė ir išspausdino 9 nelegalias kny- 
geles, kuriose atskleidžiamas Katalikų Bažnyčios persekiojimas ir 
pedori caro valdžios tikslai. Vyskupas įrodinėjo, kad 
„atalikai stačiatikybės negali priimti dėl šių priežasčių: 1) stačiatikių šventikams 
popiežius nesuteikė teisės atleisti nuodėmes; 2) stačiatikybė, liepdama neklausyti 
popiežiaus, atneša mirtiną nuodėmę; 3) šis tikėjimas yra netikras; 4) stačiatikių 
įkėjimas „[...] neturi tikros meiles ir Dwasios Š.“, todėl pereiti į stačiatikybę gali 
ik „beprotis, beduszis, arba bediewis [...].“** 


Ir apskritai, anot Valančiaus, „[...] wisos wieros, kurios tikt nog 
katalikiszkos atsiskire, netikros.“?7 Valančius ragino neleisti vaikų į 
tusiškas pradžios mokyklas, ypač į tokias, „kur maskolei neleidžia 
kunįgui mokįti vaikų tikėjimo priedermių“*s. 

„ Rapolas Krasauskas Lietuvių enciklopedijoje taip apibūdino Valan- 
„taus skelbtą pasipriešinimo programą: 


] nepriimti valdžios peršamų knygų rusų raidėmis, neleisti vaikų į valdžios mo- 
klas, neemigruoti į Rusiją, nepasitikėti valdžiai pasidavusiais kunigais, neiti 
Istis į cerkves, mokyti vaikus namie, ginti Bažnyčią ir laikytis katalikų tikėjimo.?? 


ten pat pažymėjo, kad kunigai, nepaisydami varžymų ir griežtos 
dlicijos priežiūros bei bausmių, stengėsi laikytis slaptų vyskupo re- 
»mendacijų ir apskritai atlikti savo priedermes, - o tai rado gyvą at- 
rsį žmonėse. Kai kurie kunigai, dirbdami valdiškose pradžios mo- 
„klose, dėstydami ten tikybą, nurodytos tvarkos nesilaikė: dėstė ti- 
Lbą lietuviškai, ir ne tik pirmais mokslo metais (pirmamečiams), o 
lis jų per tikybos pamokas bandė mokyti skaityti ir rašyti lietuviškai 
ai kas lenkiškai). Tiesa, tokių daug nebuvo, o ir negalėjo būti, nes 
L grindinis mokytojas rusas paprastai stengėsi to neleisti. Tokiu atve- 

Įkai kurie kunigai apskritai nustodavo lankytis mokykloje ir dėstyti 
ybą. Tuomet mokykloje sumažėdavo arba visai nelikdavo mokinių.“ 

Be abejo, buvo kunigų, linkusių bendradarbiauti su valdžia, arba 
vangių, abejingų savo pareigoms. Didesnis išgąstis ir demoralizacija 
posukiliminiu laikotarpiu kurį laiką tvyrojo Vilniaus vyskupystėje, 
kur, Aleknos žodžiais tariant, 1863 metais, po vyskupo Krasinskio 
ištrėmimo „į Vilniaus kapitulą įsibrovė keli netinkami kunigai, kurie 
neteisėtai išrinko Vilniaus vyskupystės valdytoju Petrą Žilinską, visiš- 
kai atsidavusį rusų valdžiai““!. Čia atsirado kunigų, kurie sakė pa- 
mokslus rusiškai arba net pereidavo su visa parapija į stačiatikybę.“ 
Tiesa, po Žilinsko vyskupavęs K. Grineveckis laikėsi kovingų anti- 
rusiškų, prolenkiškų pozicijų ir buvo net ištremtas į Rusiją. Toks pat 
likimas XX amžiaus pradžioje ištiko ir kitą Vilniaus vyskupą Zvie- 
ravičių, kurį laiką už „antilitvomaniškas“, prorusiškas nuostatas kri- 
tikuotą nelegalioje lietuvių spaudoje, bet po to išleidusį aplinkraštį, 
griežtai raginusį neleisti vaikų į cerkvines mokyklas. 

Telšių ir Seinų vyskupystėse ir toliau buvo laikomasi, gal ne taip 
energingai, Valančiaus principų. Tiesa, Suvalkiją apėmusi Seinų vys- 
kupystė turėjo šiek tiek daugiau laisvės ir galimybių - rusifikacija čia, 
kaip žinoma, buvo švelnesnė. 

1893 metais per visą Europą ir pasaulį nuskambėjo Kražių įvykiai, 
kai caro valdžia neleido kražiečiams pasikeisti medinės parapinės 
bažnyčios į miestelyje esančią, prieš metus uždaryto benediktinių 
vienuolyno mūrinę bažnyčią. Kazokams „atlaisvinant“ bažnyčią nuo 
„Okupavusių“ ją kražiečių, 9 žmonės buvo užmušti, 50 sužeista. 

Atkaklus katalikų priešinimasis privertė caro valdžią trauktis, da- 
ryti nuolaidų. 1878 metais nustota beprasmiškai kovoti su kryžių 
statyba, 1897-aisiais panaikintas įsakymas, kuriuo katalikai mokiniai 
caro švenčių dienomis buvo verčiami eiti į cerkves. Tais pačiais metais 
panaikintas draudimas statyti bažnyčias. Esminis lūžis įvyko XX am- 
Ziaus pradžioje - nuo 1905 metų rudens daugiau ar mažiau buvo 
pripažįstama asmens ir sąžinės laisvė. Daugelis katalikų, kurie anks- 
čiau „virto stačiatikiais“, grįžo į katalikybę. Rusų Stačiatikių Bažnyčia 
per trumpą laiką neteko tų savo „laimėjimų“, kuriuos buvo pasiekusi 
per 40 prievartos metų. 

Modernaus lietuviškojo klerikalizmo 
formavimasis 


Lietuvos istorijos istoriografijoje yra bandymų 1864-1880 ar 1882 me- 
tų laikotarpį laikyti klerikaliniu lietuvių tautinio judėjimo etapu. To- 
kių teiginių yra pareiškę Jerzy's Ochmanskis ir Rimantas Vėbra, nors 
pastarasis autorius savo monografijoje Lietuvos katalikų dvasininkija ir 
visuomeninis judėjimas įrodinėja, kad klerikalinė srovė lietuvių tauti- 
niame sąjūdyje (ją būtų galima pavadinti ir katalikiškąja, būsimų krik- 
demų pirmtake) susiformavo tik XIX amžiaus pabaigoje. 

Manytume, iš tikrųjų nėra pagrindo Valančiaus epochą posuki- 
liminiu laikotarpiu traktuoti kaip tautinio judėjimo etapą, nors tai, 
be abejo, atskira epocha Lietuvos istorijoje, o Valančius - viena didžių- 
jų, jeigu ne didžiausia, XIX amžiaus Lietuvos istorijos asmenybių. 

1863 metų sukilimo pralaimėjimas ir po to prasidėjusios represijos 
iš tikrųjų kuriam laikui pakirto lietuvių tautinį sąjūdį, sustabdė arba 
bent smarkiai pristabdė prasidėjusį lietuvių liaudies tautinį atgimimą, 
žemaičių-lietuvių tautinį-kultūrinį sąjūdį, kurį, kaip matėme, bandė 
paimti į savo rankas, kontroliuoti (ir tai, galima sakyti, pavyko) Va- 
lančius dar ikisukiliminiu (1863) laikotarpiu. Po sukilimo daug nu- 
kentėjusi, bet vis dėlto išlikusi ir pakankamai pajėgi Katalikų Bažny- 
čia Valančiaus vadovaujama sužlugdė rusifikatorių kėslus, palaikė 
lietuvybę, netgi plėtė socialinę bazę tautiniam atgimimui, sukūrė 
materialines bei organizacines sąlygas (spaudos leidyba, nelegalaus 
jos platinimo organizacija) tautiniam sąjūdžiui plėtotis, tautinio žadi- 
nimo darbui dirbti.“ Vilniaus vyskupystėje, kurios vadovybė laikėsi 
senųjų unijinių (prolenkiškų) ar modernaus lenkiškojo nacionalizmo 
pozicijų, polonizacijos procesas net stiprėjo. Čia tik pavieniai kunigai 
„litvomanai“ atskirose vietovėse jam priešinosi ir kai kurjiems pavy- 
ko tą procesą sustabdyti. 

Apskritai ir Valančiaus laikais Katalikų Bažnyčia visoje Lietuvoje, 
įskaitant ir Žemaičių (Telšių) vyskupystę, nepaisant rusifikatorių nu- 
sistatymo prieš polonizaciją, liko lenkakalbė institucija. Tik 1890-1894 
metais Žemaičių dvasinėje seminarijoje lietuvių kalba pakeitė lenkų 
kalbą. 

Katalikų dvasininkijos lituanizaciją, virsmą besiformuojančios nau- 
joviškos lietuvių tautos dalimi paskatino 1883 metais pasaulietiš- 
kosios Aušros atgaivintas tautinis sąjūdis. Į jį aktyviai įsiliejo ir jaunes- 
nioji iš lietuviškos kalbinės aplinkos kilusi katalikų dvasininkijos 
dalis. Nors dar 1890-1896 metais daugiausia kunigų pastangomis 

leista Žemaičių ir Lietuvos apžvalga kaip atsvara liberaliam Varpui daug 
kur užėmė senąsias konservatyviąsias pozicijas, dar daug kam atrodė, 
jog lietuviai negali būti savarankiška etnosocialinė ir etnopolitinė 
bendrija. Ir tik trečiosios posukiliminės kartos dvasininkija, Juozo 
Tumo-Vaižganto iniciatyva 1896 metais pradėjusi leisti Tėvynės sargą, 
tapo tikrai modernaus lietuviškojo klerikalizmo srove. XX amžiaus 
pradžioje, po 1905 metų atsiradus galimybei atvirai veikti, jų pagrindu 
susikūrė Lietuvos krikščionių demokratų partija. Nors, beje, simp- 
tomiška ir simboliška, kad pats Vaižgantas netapo šios partijos veikėju 
ar lyderiu, o priklausė vadinamųjų tautininkų politinei grupuotei ir 
tapo vienu išjos ideologų. Tiesa, ši grupuotė tautiškumo nepriešino 
katalikybei. 

XX amžiaus pradžioje, kaip jau minėjome, Katalikų Bažnyčios veik- 
los sąlygos tapo kur kas palankesnės. Atlietuvėjusi Bažnyčia ir toliau 
daug dėmesio skyrė mokyklai ir spaudai. Knygoms ir laikraščiams 
leisti buvo įkurtos dvi didelės bendrovės: Šv. Kazimiero draugija 
Kaune ir „Šaltinio“ bendrovė Seinuose. Joms remti buvo surinkta 
nemažai pinigų. Katalikiškoji spauda, žinoma, Lietuvoje vyravo. Prieš 
Pirmąjį pasaulinį karą ėjo šie katalikų periodiniai leidiniai: Kaune — 
Draugija, Vienybė, Ateitis, Pavasaris, Lietuvaitė, Viensėdis, Garnys, Baž- 
nytinė apžvalga; Seinuose - Šaltinis, Vadovas, Spindulys. Katalikiškas 
buvo ir Rygoje leistas Rygos garsas. Katalikiškos pakraipos laikėsi ir 
Vilniuje leidžiami Aušra bei Antano Smetonos ir Juozo Tumo-Vaiž- 
ganto - būsimųjų tautininkų - Viltis.“ 

Lietuviškomis mokyklomis rūpinosi švietimo draugijos: „Saulės“ — 
Kauno gubernijoje, „Žiburio“ - Suvalkijoje, „Ryto“ - Vilniaus guber- 
nijoje. Nors šių draugijų steigiamos privačios pradžios mokyklos 
privalėjo vadovautis valdiškų mokyklų programomis, mokytojai čia 
buvo lietuviai ir visi dalykai dėstomi lietuviškai. Kaune „Saulės“ 
draugija įkūrė mokytojų seminariją, o už tautiečių Amerikoje su- 
rinktus pinigus pastatyti puikūs „Saulės“ rūmai.“ 


' Antanas Alekna, Katalikų Bažnyčia Lie: 5 Z.Skwarczynski, Kazimierz Kontrym. 

SOCIALINIŲ STRUKTŪRŲ RAIDA 


Socialiniai Lietuvos ypatumai 
XVIII amžiaus pabaigoje 


ienos etnosocialinės bendrijos — tautos, arba nacijos, - sanda- 
rą pirmiausia lemia civilizacijos raidoje išsirutulioję ir pačios 
visuomenės suvokti tautos gyvenimo subjektai, būtent: juridiš- 
kai apibrėžti luomai, konfesinės ir etninės bendruomenės, piliečiai ir 
svetimtaučiai. Jie įtraukti į teisynus, jie atsiskleidžia visuomeninio ju- 
dėjimo paviršiuje. Štai prieš pat Abiejų Tautų Respublikos žlugimą 
1789 metais per visuotinį apmokestintų gyventojų surašymą visi, rū- 
pėję iždo komisijai, buvo suregistruoti pagal tokią schemą: valstiečiai- 
žemdirbiai, činšininkai-daržininkai, kampininkai, pirkliai, fabrikan- 
tai, amatininkai, smuklininkai, laisvieji samdiniai, elgetos. Atskirai 
nurodyti žydai, kurių surašymai vyko ir anksčiau, taip pat karaimai 
bei totoriai.! Sudėtinga buvo viešpataujančio luomo - bajorijos struk- 
tūra, nors tradiciškai visi bajorai buvo laikomi lygiais. Štai per 1790 
metų gyventojų surašymą, kurį skirtingai negu 1789 ir 1795-aisiais 
atliko ne mokesčių rinkimo žinybos, buvo išskirtos tokios Lietuvos 
gyventojų grupės: valstiečiai, bajorai, dvasininkai, miestiečiai krikš- 
čionys, žydai, totoriai ir karaimai.2 Gegužės trečiosios konstitucija vi- 
sus gyventojus padalijo į tris luomus: bajorų, miestiečių ir valstiečių — 
visos kitos profesinės ir turtinės žmonių kategorijos priskiriamos 
miestiečiams arba valstiečiams. Nors socialinės struktūros buvo nu- 
statomos remiantis skirtingais kriterijais, - vienu atveju lėmė turtinė 
padėtis, kitu - juridinės asmens laisvės laipsnis, - visos jos buvo 
daugiau ar mažiau parodytos oficialiuose to meto dokumentuose. 
Mokslo darbuose nustatyta ir kitokių visuomenės gelmėje glūdėju- 
sių socialinių struktūrų, vienaip ar kitaip formavusių tautos veidą bei 
charakterį. Pati to meto visuomenė jų užfiksavusi nebuvo. Pastangos 

ieškoti tokių visuomenės atžvilgiu objektyvių struktūrų lietuvių isto- 
riografijoje labiausiai būdingos marksistinės pakraipos ir sovietinio 
laikotarpio istorikams. Be jų, niekas rimčiau netyrinėjo Lietuvos so- 
cialinės sandaros raidos XIX amžiuje. Viena vertus, tai laikytina mark- 
sistinės istoriografijos nuopelnu, tačiau, kita vertus, rodo lietuvių XIX 
amžiaus istoriografijos skurdą apskritai. Kitokių socialinių struktū- 
rų, išskyrus išnaudotojų ir išnaudojamųjų klases, kurių tarpusavio 
kova lemia socialinių-ekonominių formacijų revoliucinę kaitą, lietu- 
vių istoriografijoje užfiksuota kaip ir nebuvo; senosios LDK visuome- 
nės susisluoksniavimą užgožė, nusižengdamos istorizmo principams, 
marksistinės schemos, kurios, neabejotinai turėdamos racionalų grū- 
dą aiškinant globalinius ir ilgalaikius istorijos procesus, suvulgarina 
istoriją, kuomet taikomos šimteriopai mažesniu masteliu, t.y. vienoje 
paskiroje parapijoje ieškant objektyvių socialinių struktūrų raidos 
dėsningumų. 

Kaip atrodo Lietuvos visuomenė pačioje XVIII amžiaus pabaigoje? 
Iki šiolei nėra vienos nuomonės net dėl gyventojų skaičiaus. Vienu 
metu buvo teigiama, jog 1790 metais pirmojo padalijimo apkarpytoje 
LDK gyveno 1,4 milijono gyventojų (visoje Abiejų Tautų Respubliko- 
je - 5,4 mln.). Beveik visi vėlesni tyrimai rodė, kad tie skaičiai yra per 
maži. Lenkų istorikas Henrykas Lowmianskis įrodinėja, kad XVIII 
amžiaus pabaigoje Lietuvoje gyvenę apie 2,4 milijono gyventojų, o 
pokario lenkų istorikas J. Morzy's kilstelėjo šį skaičių iki 3,6 milijono. 
Paskutinės Jerzy'o Ochmanskio korektūros leidžia manyti, kad grei- 
čiausiai gyventojų būta apie 3,2 milijono. Rimantas Jasas ir Liudas 
Truska, kruopščiai išnagrinėję 1790 metų surašymo duomenis“, linkę 
manyti, kad gyventojų skaičius galėjo būti tarp 3,6 ir 3,2 milijono. 
Paskutinėje Lietuvos TSR istorijoje Mečislovas Jučas irgi pateikė pana- 
šius skaičius, kartu gana mechaniškai nustatęs iš LDK išskirtos etni- 
nės Lietuvos gyventojų skaičių. Anot jo, po pirmojo Abiejų Tautų 
Respublikos padalijimo LDK liko 3,16 milijono gyventojų. Pagal 1790 
metų dūmų (ūkių) surašymą Žemaitijoje (apie 24 tūkstančius kvad- 
ratinių kilometrų) viename kvadratiniame kilometre gyveno apie 16 
gyventojų. Vadinasi, visoje Žemaitijoje - 384 tūkstančiai žmonių. Vil- 
niaus ir Trakų vaivadijose, kurios apėmė apie 77 tūkstančius kvad- 
ratinių kilometrų, skaičiuojant po 16 gyventojų viename kvadrati- 
niame kilometre, buvo 1 milijonas 300 tūkstančių žmonių. Apie 80 
procentų to skaičiaus sudarė valstiečiai, 12,8 - miestiečiai ir „tik 6,5/o — 
bajorai“*. Paradoksalu, bet žodelis „tik“, paskutinėje Lietuvos TSR is- 
torijoje atsiradęs kaip duoklė sovietinės ideologijos dogmoms, žymi 
tokį bajorų procentą, kuris mažų mažiausiai dukart viršija tuometinį 

Europos standartą: 2-3 procentai privilegijuotam luomui priklau- 
siusių gyventojų Prancūzijoje ar Austrijoje reiškė normalios feodalinės 
visuomenės ir luominės monarchijos pobūdį. Apytikris 6,5 procento 
Lietuvos bajorų skaičius (Žemaitijoje jis buvo dar didesnis ir galėjo 
viršyti 10 procentų visų gyventojų) buvo specifinis Centrinės Europos 
rytinio pakraščio, t.y. Vengrijos ir Lenkijos-Lietuvos, fenomenas. Ba- 
jorijos gausumas ir vieno luomo dalyvavimas politiniame gyvenime 
čia ėjo pagrečiui su didesnės dalies bajorų neturtingumu. Tik maža 
dalis iš beveik pusės milijono Rusijai atitekusių Lenkijos-Lietuvos 
žemių bajorų (šį gal kiek išpūstą skaičių nurodo Augustinas Janulai- 
tis“) buvo dvarininkai - daugumą sudarė bežemiai šlėktelės. Tačiau 
ir jie buvo pripratę prie politinių laisvių bei seimelių šurmulio. 

Istorinėje literatūroje įprasta kalbėti apie nepilną lietuvių visuome- 
nės sandarą XIX amžiuje. Tas pilnatvės stygius dažniausiai pastebimas 
XIX amžiaus pabaigos socialiniuose procesuose; teigiama, kad į tautinį 
atgimimą mūsų visuomenė įžengė neturėdama savojo bajorų luomo. 
Tačiau XVIII amžiaus pabaigos Lietuvoje socialinių struktūrų defor- 
macijos (daugiau ar mažiau pagrįstai lyginant su Vakarų Europos tau- 
tų struktūromis) buvo kiek kitokio pobūdžio. Ne bajorų luomo nutoli- 
mas nuo liaudies, ne prancūziškai ar lenkiškai kalbanti aukštuomenė, 
pabrėžianti savo pranašumą prieš valstiečius ar miestelėnus, net ne so- 
cialiniai prieštaravimai lėmė Lietuvos visuomenės specifiką. Šie ženk- 
lai kaip tik siejo mus su europietiškos feodalinės santvarkos tradicija. 

Lietuvos, Lenkijos, Vengrijos feodalizmo socialinę ir politinę sanda- 
rą, kaip ir Vakarų Europos valstybių, apibūdina luominės monarchi- 
jos sąvoka. Tai reiškia, kad kai kurie visuomenės sluoksniai išsiskai- 
dė į luomus, įgijo atstovavimo teises luominiuose organuose ir kartu 
su monarchu padėjo išreikšti valstybės suverenumą bei tvarkyti svar- 
bius visuomeninio gyvenimo reikalus. Tačiau esama ir akivaizdžių 
skirtumų nuo prancūzų ar anglų visuomenės. Vakarų Europoje luo- 
minį atstovavimą greta bajorijos ir dvasininkijos įgijo miestiečiai (tre- 
čiasis luomas), o Lietuvoje, kaip Lenkijoje ar Vengrijoje, susiklostė 
vienluomės monarchijos struktūra. Atstovavimo teisių neįgijo mies- 
tiečiai ir į savarankišką luomą seime nesusitelkę dvasininkai.“ Bajo- 
rijos dominavimas Abiejų Tautų Respublikoje buvo toks akivaizdus, 
kad net dvasininkija, pasidavusi bajoriškos moralės bei kultūros įta- 
kai, joje tarsi išskydo. 

Tad trečiojo (Lietuvos atžvilgiu sąlyginai), arba miestiečių, luomo 
silpnumas bei agrarinis socialinės struktūros pobūdis lėmė Lietuvos 
specifiką XVIII amžiaus pabaigoje. Tiesa, lygindami prancūzų visuo- 
menės trečiąjį luomą buržuazinės revoliucijos išvakarėse su mūsų 

miestiečių luomu, neretai užmirštame, kad Prancūzijoje trečiajam 
luomui priklausė didelė, gal net didžioji, valstietijos dalis. Lietuvoje 
šios tendencijos tik pradėjo reikštis. 1769 metų Šiaulių ekonomijos 
valstiečių sukilime ryškėjo siekimas įgyti tam tikrų luominių ir pilie- 
tinių teisių. Keturmetis seimas svarstė tokias galimybes, bet toliau idė- 
jų ir projektų nepažengė - sutrukdė rusų okupacija. 

Lietuvos miestai buvo silpni. Didžiausias anuomet buvo sostapilis 
Vilnius, kuriame gyveno apie 20 tūkstančių gyventojų. Po jo ėjo Kau- 
nas - apie 7 tūkstančius gyventojų. Vakarinėje šalies dalyje - Žemai- 
tijoje apskritai dominavo maži miesteliai: vidutiniškai maždaug po 
570 gyventojų, arba 95 šeimas", išskyrus Raseinius, Telšius, Šiaulius, 
Joniškį, Kražius. 

Dar viena lietuvių visuomenės ypatybė - tai gausi žydų bendruo- 
menė. Jau tuo metu žydai sudarė beveik trečdalį visų miestų gyven- 
tojų ir tas santykis gana sparčiai kito jų naudai. Prieš pat Abiejų Tautų 
Respublikos žlugimą miestiečiai ypač suaktyvino savo kovą dėl pilie- 
tinių teisių, dėl asmens laisvės, žemės nuosavybės, nepriklausomumo 
nuo bajorijos savivaldos organų ir teismo. Gegužės trečiosios konsti- 
tucija įteisino šiuos siekimus ir juridiškai pagrindė Lietūvos visuo- 
menės modernėjimą, kurį sustabdė užkariautojai. 


Socialinio konservatyvizmo stiprėjimas 
po Lietuvos prijungimo prie Rusijos 


Konservatyvus Rusijos politinės galios poveikis Lietuvoje buvo jau- 
čiamas dar prieš galutinį Lenkijos-Lietuvos valstybės užkariavimą. 
Rusų diplomatai, kurstydami konservatyviąsias lietuvių visuomenės 
jėgas prieš reformų šalininkus, remdamiesi karinėmis pajėgomis, pri- 
sidėjo prie valstybės suirimo prielaidų parengimo. 

Užkariavus Lietuvą, rusų administracija smarkiai apkarpė bajorijos 
luominės savivaldos ir teismo sistemą, palyginti su LDK: sumažino 
seimeliuose posėdžiauti teisę turinčių bajorų skaičių (pagal 1802 metų 
įsaką juose dalyvauti galėjo tik tie, kurie turėjo nekilnojamojo turto ir 
ne mažiau kaip 150 rublių metinių pajamų), sutrumpino posėdžiavi- 
mo laiką, susiaurino renkamų institucijų kompetenciją. Lietuvos bajo- 
rų turėtosios laisvės prisiminimai nuolat kėlė pavojų biurokratinei 
Rusijos valstybės sistemai, kur valdininkiška rangų lentelė lėmė laisvo 
bajoro tapsmą rusiškojo absoliutizmo politinės mašinos sraigteliu. 

Viso valstybinio gyvenimo biurokratizacija, persmelkta rytietiško 
despotizmo, iš esmės buvo svetima lietuvių visuomenei. Kita vertus, 
svarbiausia privilegijuoto luomo teise - teise į žemę ir valstiečius — 
suabejota nebuvo. Šiai sričiai rusų administracija net suteikė tam tikro 
pozityvaus naujumo: pradedant Pavlu I, rusų imperatoriai siekė reg- 
lamentuoti privalomo lažo normas valstiečiams.š 

Iki Lietuvos aneksijos bajorų seimeliuose būdavo svarstomi vals- 
tybės reikalai ir renkami valdininkai, turėję rūpintis visu politiniu 
valstybės gyvenimu, t.y. jų kompetencijai priklausė ne vien bajorų rei- 
kalai. Rusų administracija bajorijos nuožiūrai pamažu paliko tik vidi- 
nius luominius ir siaurus regioninius savivaldos dalykus. Į kitų socia- 
linių struktūrų raidą bajorai negalėjo kištis tiesiogiai, be valstybės 
aparato tarpininkavimo. Gamybos priemonių padėtis nuosavybės po- 
žiūriu po Rusijos invazijos nepasikeitė, bet asmens suverenumo, ba- 
joro ir piliečio laisvių - iki aneksijos jomis naudojosi apie dešimtadalį 
(labai apytikriai) LDK gyventojų - požiūriu valstybingumo netektis 
Lietuvai kainavo labai daug. 

XIX amžius neretai vadinamas valstybės institucijos klestėjimo am- 
žiumi. Tad rusiškojo absoliutizmo sistema, ginklu primesta Lietuvai, 
gali pasirodyti pozityvus dalykas, palyginti su Abiejų Tautų Respub- 
likos bajoriškos visuomenės laisvėmis, artėjančiomis prie liberum veto 
inspiruoto chaoso. Tačiau Europos valstybių institutai stiprėjo bręs- 
tant liberalios visuomenės sandarai, įsitvirtinant demokratizacijos 
tendencijoms, o Rusijos valstybės mašina riedėjo savais keliais. Tota- 
linis biurokratizavimas ir administravimas buvo nukreiptas kaip tik 
prieš laisvos visuomenės atsiradimo užuomazgas. Rusijoje net tie ke- 
li procentai privilegijuoto socialinio elemento tikrų pilietinių laisvių 
neturėjo: iš esmės jie buvo tik privilegijuoti valdiniai. O Abiejų Tau- 
tų Respublikos saulėlydyje pilietybės ir asmens laisvės kontūrai jau 
buvo išryškėję: jų skonį jau buvo patyrę miestų ir miestelių gyven- 
tojai, žmogaus vertę pajutę Žemaitijos valstiečiai. Menkos naujos 
visuomenės užuomazgų galimybės ir luominės integracijos europi- 
nės tendencijos, išryškėjusios Keturmečio seimo metu ir Gegužės 
trečiosios konstitucijos straipsniuose, buvo grindžiamos būtent pi- 
lietybės ir asmens laisvės deklaravimu. Bajorų įsirašymas į miestiečių 
sąrašus, demonstratyvus broliavimasis su trečiojo luomo atstovais, 
pasireiškęs kartu su pačiomis pažangiausiomis idėjomis apriboti ba- 
jorišką savivalę ir egocentrinį liberum veto principą - visa tai rodė 
Lietuvos ir Lenkijos visuomenėje glūdinčią potenciją, nepaisant silpno 
ekonominio pagrindo. Deja, šie pažangūs pradai buvo nuslopinti tik 
užsimezgę. 

Bajoras paradine apranga. XIX a. vidurys 
Alfredo Romerio (1832-1897) autoportretas, MAB 

Rusiškojo „samoderžavijos“ charakterio ypatybės ir destruktyvus 
poveikis savitai Lietuvos visuomenės raidai itin gerai matyti išanali- 
zavus rangų lentelės socialinį efektą. Rangai Rusijoje buvo įvesti dar 
Petro I laikais (1722) kartu su kitais formaliais valstybės ir rusų vi- 
suomenės europeizacijos atributais. Manoma, kad sudaryti šią lentele 
Petrą I įkalbėjęs vokiečių mokslininkas Gottfriedas Wilhelmas Leib- 
nizas, kuriam Rusijos imperatorius suteikė slaptojo justicijos patarėjo 
rangą — tokį pat, kokį šis jau buvo gavęs Brandenburge. Rengdamas 
rangų lentelę caras rėmėsi pirmiausia Danijos ir Prūsijos įstatymų lei- 
dybos patirtimi.? Tačiau rusiškoji valstybinio biurokratizmo kryptis 
netiesiogiai lygintina ir su Kinijos valdininkų - mandarinų - institucija. 

Būtina pabrėžti, kad rangų socialinis efektas vienoks buvo Europoje 
su aukšta bajorų pilietine savimone ir trečiuoju luomu, kitoks - Ru- 
sijoje, kur orientalinės tendencijos ir azijinio gamybos būdo požymiai 
(bendruomeninis žemės valdymas feodalizmo epochoje) buvo tokie 
stiprūs, kad rangų lentelė tik tobulino despotiją ir vien iš paviršiaus 
europino Rusijos imperiją. Rytietiškai despotijai, kurios link vystėsi 
rusų valstybė nuo Ivano IV Rūsčiojo laikų, rangų sistema bei visuotinė 
biurokratizacija buvo artimas dalykas ir padėjo atsirasti specifinėms 
socialinėms struktūroms. Rusijoje viešpataujant kaimo bendruome- 
nėms ir privilegijuoto pavaldinių luomo servilizmui (net nuo žemi- 
nančių kūno bausmių rusų bajorai buvo atleisti tik XVIII amžiaus 
pabaigoje) rangų sistema į pirmą vietą kėlė valstybės poreikius. Žmo- 
gus, nepaisant jo kilmės, buvo verčiamas besąlygiškai paklusti vals- 
tybės interesams. Visuomeninę padėtį tokioje sistemoje turėjo lemti 
ne kilmė, bet rangas arba, kitaip tariant, vieta ant valstybinės hierar- 
chijos laiptelių. Bajorystė rusų socialiniuose orientyruose pakluso 
valdininkystei, o politinis servilizmas užgožė visuomenės personali- 
zacijos - modernios asmenybės formavimosi - tendencijas. 

Istorinėje literatūroje, ypač marksistinėje, rangų lentelės padariniai 
beveik be išlygų vertinami teigiamai. Ši, sakytume, Rusijos socialinės 
sandaros nervų sistema tiesiogiai siejosi su vėliau įsigalėjusiais bolše- 
vikinio valstybinio totalitarizmo principais, tad neigiamas visuotinio 
biurokratizavimo vertinimas galėjo turėti karčių pasekmių sovietinio 
laikotarpio istorikams. Charakteringa, kad ne tik bajorų luomo atžvil- 
giu rangai įgydavo labai kontroversišką pobūdį. Bet kokia privati 
veikla net XIX amžiaus viduryje buvo savotiškai diskriminuojama. 
Pavyzdžiui, privačių įmonių ir organizacijų darbuotojų algos būda- 
vo daug didesnės už valstybinių institucijų valdininkų uždarbį, ta- 
čiau jie negaudavo rangų ir su jais įgyjamų privilegijų: nuo teisės 
nešioti mundurą iki bajorystės (civiliams —- užkopus iki VIII klasės 

arba kolegijos asesoriaus rango). Dar viena šios panbiurokratinės 
sistemos ypatybė: visos civilinės tarnybos klasės ir rangai buvo prily- 
ginami tam tikram kariniam laipsniui. Žemiausia XIV klasė - tai kole- 
gijos registratorius civilinėje tarnyboje, praporščikas - kariuomenėje. 
X klasė - kolegijos sekretorius arba poručikas; VII klasė - rūmų pata- 
rėjas arba papulkininkis. Keturiolikos pakopų hierarchiją vainikavo 
I klasės tikrasis slaptasis patarėjas — kancleris arba kariuomenėje - 
feldmaršalas.!? Net pačioje XIX amžiaus Rusijoje, ypač intelektuali- 
niuose sluoksniuose, šis totalinis militarizavimas ir biurokratizavimas 
kėlė niekur kitur Europoje neregėtą nihilizmą valstybinės administ- 
racijos atžvilgiu. Čia glūdi viena iš Vinco Trumpos labai įžvalgiai ap- 
rašyto „baidykliško carinės Rusijos vaizdo“, kurį sukūrė iškiliausi XIX 
amžiaus rusų intelektualai, priežasčių. Populiarus ir, pasak Trumpos, 
iki gyvo kaulo nusibodęs teiginys, kad „niekur nebuvo tokios prie- 
spaudos ir išnaudojimo, kaip Rusijoje, kad Rusija buvo Žmogaus ir 
tautų kalėjimas, kad niekur nebuvo tiek skurdo ir socialinės nelygybės 
[...]/!!. Tačiau ypač pabrėžtina, kad biurokratinės socialinės struktūros 
poveikis Rusijos imperiją pavertė „žmogaus kalėjimu“, kad asme- 
nybės supančiojimas biurokratinės hierarchijos saitais net bajoriškoje 
visuomenėje buvo labai jaučiamas. Būtent dėl to 


Vadinamoji rusų inteligentija pamėgo labiau negu kurio kito krašto intelektualai 
savo krašto juodinimo amatą. Ir ji turėjo tam tikro pagrindo. Niekur rašytojas ar 
profesorius neturėjo tokios didelės įtakos ir tokio vardo, kaip Rusijoje. Bet, kita 
vertus, koks nors provincijos gubernatorius nesigėdindavo garsų istoriką ar rašy- 
toją priimti naktiniuose marškiniuose. O net ir rykščių bausmė, kuri prieš dvari- 
ninkus, pirmos gildijos pirklius ir popus buvo panaikinta gana seniai, prieš moks- 
lininkus ir menininkus tebuvo panaikinta tik 1841 metais.!2 


Iki Rusijos invazijos Lietuvos socialinės struktūros kontūrai kito 
luominių ribų irimo ir luominės integracijos, orientuotos į pilietybės 
institutą, link, tačiau rusų visuomenės orientalinė biurokratinė sanda- 
ra sustabdė šį procesą. Rusijos socialinės sandaros specifika suvaidino 
konservatyvų vaidmenį mūsų visuomenės vystymuisi greičiausiai ne 
todėl, kad iš esmės buvo konservatyvi, bet dėl svetimumo tradicinei 
lietuvių visuomenės struktūrai. Susidūrus su naujais socialiniais orien- 
tyrais, tik paviršutiniškai juos įsisavinus, ištikimai saugant senosios 
LDK visuomenės mentalinės savybes, nei rusų primestosios, nei savo- 
sios socialinės struktūros negalėjo natūraliai plėtotis. Būtent už kont- 
liktą tarp skirtingų visuomenės gyvenimo savybių, tarp to, kas sava, 
ir to, kas primesta jėga ir svetima, už konfliktą, kuris sudarė prielaidas 
Lietuvos visuomenei daugelį XIX amžiaus dešimtmečių išlaikyti sa- 
vitą veidą, teko sumokėti socialiniu konservatyvizmu. 

Viešpataujantis senosios lietuvių visuomenės sluoksnis bajorija daž- 
niausiai būdavo išleidžiamas iš istorikų akiračio, todėl iki šiol neturi 
specialių istorijos tyrinėjimų tradicijos. Išimtis tebėra dar 1936 metais 
pasirodęs solidus Augustino Janulaičio veikalas Lietuvos bajorai ir jų 
seimeliai XIX amž. (1795-1863). Šešis dešimtmečius, praslinkusius po 
šios knygos publikavimo, apie praėjusio šimtmečio Lietuvos bajoriją 
rašoma nebuvo. Matyt, pirmiausia dėl to, kad ne visai pagrįstai bajorų 
luomas buvo laikomas lietuvių tautai svetimu, sulenkėjusiu sluoks- 
niu, „šaka, atskilusia nuo tautos“. Kita priežastis, ypač sovietinėje 
istoriografijoje, tai marksistinės, tiksliau - pseudomarksistinės dema- 
gogijos poreikiai, kurie, smarkiai vulgarizuojant, galėtų būti nusakyti 
taip: feodalai išnaudojo liaudį, naudojosi jų darbo vaisiais, todėl ne- 
vertiistorijos atminimo. Rašant apie Lietuvos šviesuomenę žūtbūtinai 
buvo ieškoma „liaudies atstovų“, o susidūrus su bajoriška vieno ar 
kito veikėjo kilme, tas faktas dažnai buvo nutylimas arba parodomas 
kaip nelabai svarbus. Visa tai atsidavė dar XIX amžiaus rusų kultū- 
rinės politikos raugu. Būtent Lietuvos valdytojams rūpėjo parodyti, 
kad „lietuvių gentis“ yra romi valstiečių bendruomenė, kuriai sveti- 
mas „lenkų bajorų“ maištingumas ir ambicijos atkurti senąją valstybę. 

Lietuvos bajorų luomo degradacija prasidėjo dar prieš Rusijos in- 
vaziją. Artėjanti feodalinio ūkio krizė, bajoriškos anarchijos siautėji- 
mas, valstybės karinės galios nuosmukis, naujų ekonominių santykių 
užuomazgos - visa tai egzistavo ir be užkariautojų pagalbos. Štai XIX 
amžiaus vidurio didžiausio bajorijos ideologo Henryko Rzewuskio — 
žinomo Rusijos valdžios kolaboranto ir vadinamosios Peterburgo 
klikos lyderio - nuomone, bajorija pradėjusi smukti 


nuo tada, kai parako panaudojimas tapo visuotinis, karyba nustojo buvusi kelio- 
likos metų pratybų reikalaujanti veikla ir kiekvienas žmogus per keliolika savaičių 
galėjo pasidaryti puikus tautinio reikalo gynėjas, ir kai pramonėje įgytas turtas 
keleriopai ėmė viršyti tą, kuris gaunamas iš valdomos žemės. 


Paskutiniais Abiejų Tautų Respublikos gyvavimo metais šviesiausi 
visuomenės veikėjai siekė sutramdyti ne tik visos valstybės chaosą, 
bet ir bajorų savivalę, nes nuosmukį pirmiausia ženklino paties luomo 
moralinis ir socialinis pakrikimas. 

Po 1795 metų prie to prisidėjo rusų valdžios politika Lietuvoje. 
Nors sukilimai, karai buvusios LDK žemėse vertė administraciją ieš- 
koti kompromisų, tačiau vyraujanti socialinės politikos kryptis silp- 
ninti bajorijos įtaką valstybės gyvenime daugiau ar mažiau rūpėjo 

visiems Romanovų dinastijos atstovams. Nebūtų tikslu sakyti, kad 
rusų valdžia siekė „nukraujinti“ būtent lietuvių bajoriją; tokiu atveju 
vietinių bajorų įtaka būtų buvusi keičiama rusų aristokratijos įtaka. 
Rusijos socialinės sandaros raida lietė ir jos pačios bajorų laisves bei 
privilegijas, kurios, kaip minėta, neprilygo pilietinėms Lietuvos bajo- 
rijos laisvėms. Rusų bajorai neturėjo grynai luominės organizacijos, 
o, pasak Janulaičio, berods jos ir nenorėjo.* Vengdami neprestižinės 
tarnybos luominėse institucijose ir ieškodami valstybinių postų, visi, 
kas galėjo, palikę savo dvarus ir pavieto miestus, bėgo į sostinę. Rusų 
bajorai, tapę centrinio imperijos aparato valdininkais, ignoravo pro- 
vincijos gyvenimą. Likusieji vietose bajorai, nors ir turėjo plačių teisių, 
nusilenkdavo prieš valdininkus. Rusų bajorų luomas ramiai pasidavė 
valdininkams, nebūtinai kilmingiems: kraujas pripažino rango vir- 
šenybę. Taigi Lietuvą užkariavusios imperijos privilegijuotas luomas 
taip pat silpo. Jis pasidavė biurokratijai, pamažu joje tirpdamas.“ Ir 
nors rusų aristokratija - bajorų luomo viršūnės - gynė savas pozicijas, 
įrodinėjo, kad per daug lengvas kopimas rangų hierarchijos laiptais 
gali išugdyti revoliucingą iš liaudies kilusių valdininkų sluoksnį, 
rusiškajam absoliutizmui parankiau buvo stiprinti biurokratiją kaip 
atsvarą bajorams, ypač jų viršutiniams sluoksniams, kurie irgi kėlė 
pavojų „samoderžavijai“. Lietuvos bajorijos elgesys 1812, 1831 ir 1863 
metais suteikė caro valdžiai galimybę tai argumentuoti. Vienas pir- 
mųjų Didžiosios Prancūzijos revoliucijos tremtinių Rusijoje Jozephas 
de Maistre taip pat turėjo nemažos įtakos carui Aleksandrui I formuo- 
jant valstybės politiką bajorų luomo atžvilgiu. 

Lietuvos bajorų luomą žlugdė ir administracinės priemonės. Pir- 
miausia juridiniais aktais buvo apkarpytos pilietinės bajorų teisės, 
nors trečiasis Lietuvos Statutas galiojo iki 1841 metų. Vėlesnis lietuvių 
bajorų teisinės padėties sulyginimas su Rusijos kraujo broliais iš tiesų 
reiškė ne privilegijų suteikimą, o kaip tik turėtų laisvių apribojimą. 

Antra, administracijai labai neparankus buvo gana gausus beže- 
mės, kilnojimosi laisve plačiai besinaudojančios bajorijos skaičius Lie- 
tuvoje. Jį sumažinti buvo pagrindinis valdžios tikslas per visą pus- 
amžį. Jau iškart po aneksijos 1796 metais Jekaterina II palaikė savo 
favorito Platono Zubovo sumanymą perkelti dalį bežemės lietuvių 
bajorijos į Ukrainos pietus (pradžiai 4000 žmonių), bet Pavlas I šią 
akciją sustabdė. 

Aleksandro I politika iki 1812 metų buvo prikaustyta prie Europos 
įvykių ir Napoleono žingsnių, todėl, nenorėdamas prarasti socialinės 
bazės Lietuvoje, jis nesiėmė radikalių priemonių prieš bežemius ba- 
jorus. Pasitenkinta atskirti juos nuo žemės savininkų - dvarininkų, — 

Bajorai miške („Voiskis renka musmires' ) 
Romano Švoinickio (1845-1915) paveikslas pagal Adomo Mickevičiaus Poną Tadą, 
ŽM „Alka“ 


Lietuvos dvarelis. 1856 metai 
Dailininkas Mykolas Kulieša (1800-1863), LDM 

Aukštuomenės tipai. 1854 metai 
Piešinys iš V. Rotkircho knygos Užrašai iš Druskininkų, VUB 

taip pat griežčiau reikalauti bajorystės įrodymų. Tačiau tik nuslopi- 
nusi 1830-1831 metų sukilimą Rusijos valdžia ėmėsi bežemių bajorų 
visu smarkumu. Galima netgi teigti, jog XIX amžiaus viduryje lietuvių 
bajorija atsidūrė sunkesnėje padėtyje negu rusų. 1833 metais Nikola- 
jaus I įsaku bajorams paliepta per dvejus metus pateikti savo kilmin- 
gumo įrodymus. Dėl daugybės techninių sunkumų ir bajorų depu- 
tacijų prašymu tas laikas buvo ne kartą pratęsinėjamas (iki 1838, 1844 
metų), galiausiai ši vyriausybės akcija užtruko iki pat 1863 metų. 
Neįrodę savo kilmingumo (kriterijus — karališkosios privilegijos ir 
žemės su valstiečiais turėjimas) bajorai būdavo įrašomi vienkiemi- 
ninkais (odnodvorcy), o miestuose - piliečiais. Abi naujai formuojamos 
socialinės struktūros buvo apmokestintos, turėjo atlikti karinę prie- 
volę, tačiau asmens laisvės neprarado. Tokių vienkiemininkų 1857 me- 
tais Vilniaus gubernijoje buvo priskaičiuojama 23 324 (abiejų lyčių), 
Kauno - 17 950. Tais pačiais metais Vilniaus gubernijoje būta 51 900 
kilminių bajorų ir 1557 turintys asmens bajorystę. Kauno gubernijoje 
atitinkamai 90 383 ir 3244.!* Nors statistikos tikslumu galima abejoti 
(baltarusių sovietinis istorikas Nikolajus Ulaščikas tais pačiais metais 
Kauno gubernijoje priskaičiavo 115 890 bajorų, o Vilniaus - 81 591)!?, 
tačiau akivaizdu, kad savo kilmingumo nesugebėjo įrodyti palyginti 
nedidelė smulkiųjų, bežemių bajorų dalis. Tad caro vyriausybei tik 
iš dalies tepavyko pasiekti savo tikslų. 

Trečia rusų administracijos veiklos kryptis lietė patį turtingiausią 
Lietuvos visuomenės sluoksnį - dvarininkiją, kurios interesų vyriau- 
sybė buvo priversta labiausiai paisyti. Lietuvos dvarininkų pozicijos 
buvo silpninamos konfiskuojant sukilimų dalyvių turtą. Lietuvos pri- 
jungimo prie Rusijos akto metu didžiuma dvarininkų prisiekė Jeka- 
terinai II ir išsaugojo savuosius turtus. Šiokį tokį patyrimą turtų kon- 
fiskavimo, srityje valdžia buvo įgijusi nugalėjus Napoleoną. Po 1831 
metų konfiskuotinų ir sekvestruotinų dvarų buvo tiek daug, kad pri- 
reikė sudaryti specialias komisijas ir parengti taisykles.!? Vėliau, an- 
tirusiškoms nuotaikoms slūgstant, padėtis buvo švelninama buvu- 
siems konfiskuoto turto šeimininkams suteikiant teisę gauti procentus 
pragyvenimui. Tačiau didžiausias smūgis dvarininkijai buvo suduo- 
tas per 1861 metų reformą ir slopinant 1863 metų sukilimą. Dauguma 
dvarininkų patyrė ekonominių sunkumų: neteko nemokamos bau- 
džiauninkų darbo jėgos, prislėgė per sukilimą įvesti didžiuliai mokes- 
čiai. 1863 metų gegužės 26 dieną Michailas Muravjovas vidaus reikalų 
ministrui pateikė projektą dėl 10 procentų rinkliavos nuo pelno. Tai 
buvo įteisinta caro Aleksandro II įsaku. Kontribuciją turėjo mokėti 
vietiniai dvarininkai, o rusų ir vokiečių kilmės latifundininkus apdėjo 

tik 1,5-2,5 procento rinkliava nuo pelno kaip pagalba vyriausybei.!? 
Septintajame ir aštuntajame dešimtmetyje kontribucijos dydis pra- 
noko vietinių žemvaldžių išgales. Rusų valdžia šito ir siekė: rinkliavos 
turėjo griauti dvarų ūkį, kad stambioji žemėvalda pereitų į rusų dvari- 
ninkų rankas. Be to, kad daugybė dvarų buvo konfiskuota, 1865 metų 
gruodžio 22 dienos įsaku „lenkų kilmės“, t.y. vietiniai, katalikai dvari- 
ninkai negalėjo įsigyti žemės jokiais kitais būdais, o tik paveldėjimu.?0 

Dar viena rusų administracijos priemonė tiesiogiai prisidėjo prie 
lietuvių bajorijos nuosmukio, būtent pastangos įvesti privalomąją tar- 
nybą civiliniuose organuose arba kariuomenėje. Kadangi Lietuvos ba- 
jorai, skirtingai negu rusų, nesivaržė dėl valstybinės karjeros, o rinkosi 
renkamas tarnybas bajorų savivaldos ar teismo organuose, kartais net 
privačią tarnybą pas magnatus vertino labiau už valstybinę, tai rusų 
valdžia 1835 ir 1852 metais įstatymais įvedė privalomą penkerių me- 
tų valstybinę tarnybą tiems, kurie norėjo užimti renkamas vietas. 
1835 metų Nikolajaus I „ukazas“ taip vertino lietuvių bajorų vengi- 
mą tarnauti carui: 


Pažvelgę į dabartinę būklę tų gubernijų, kurios susigrąžintos iš Lenkijos, Mes su 
ypatingu nepasitenkinimu įsitikinome, kad dauguma šio krašto bajorų vengia 
tarnauti kariuomenėje ar civilinėje tarnyboje, atkakliai nieko nedirba.2! 


Tačiau caro „ukazai“ menkai tepadėjo. Štai ir 1851 metų Vilniaus civi- 
linio gubernatoriaus ataskaitoje viskas kaip buvę: 


Pabaigę mokslus, jaunieji bajorai, tiek turtingųjų, tiek beturčių vaikai, stoja kokion 
nors tarnybon. Pirmieji, patarnavę karinėje ar civilinėje tarnyboje kelerius metus, 
netrukus išeina į atsargą ir apsigyvena savo dvaruose. Kiti [neturtingieji] tarnauja 
ilgiau ir netgi pastoviai, bet ir tie vien tik kraštutinės būtinybės verčiami, netu- 
rėdami kitų pragyvenimo šaltinių. Pagrindinė šios tarnybos vengimo priežastis, 
ypač tarp turtingųjų bajorų, yra ta, jog šiame krašte niekada nebuvo ir dabar nėra 
tos patriotinės dvasios, kuria pasižymi didžiarusiškų gubernijų bajorai: tarnauti 
carui ir tėvynei.22 


Kad lietuvių bajorija nepamiršo senųjų luomo priedermių, rodė 
sukilimai prieš rusų valdžią. Vengimas tarnauti užkariautojų valsty- 
binėse institucijose bei kariuomenėje taip pat buvo pasyvaus priešini- 
mosi forma. 


Kaipgi šiandien gali norėti eiti į kariuomenę, 

Jei liepia kalti pančius laimingiems žmonėms, 
Jei nedoras atėjūnas despotas 

Trypia viską, ką sukūrė šventa tėvynainių valia? 


eiliuotame laiške lenkiškai rašė lietuvių bajoras ir poetas Silvestras 
Valiūnas.2 Tačiau tradiciniai Lietuvos bajorijos socialiniai orientyrai 

kito veikiami nepermaldaujamų istorijos dėsnių ir rusų politikos. Ba- 
jorų luomas diferencijavosi, gilėjo praraja tarp beturčio ir dvarininko, 
o rusiškojo biurokratizmo dvasia visgi darė savo. Tas pats Valiūnas 
apgailestavo: 


Anksčiau kiekvienas, bajoru gimęs, 

Galėjo čiupti vaivados durų rankeną 

Ir karaliaus dvare būti pirmuoju. 

Dabar tie puikūs laikai jau praėję. 
Kunigaikščiai dabar tarnauja kunigaikščiams, 
O tau, vargšas bajore, šiukštu, šiukštu...24 


Silpstantis luominio bendrumo jausmas, ekonominis nuosmukis, 
ypač pasmarkėjęs XIX amžiaus antrojoje pusėje, neišvengiamas kapi- 
talistinių santykių veržimasis į dvarą, į dvaro ir valstietijos santykius, 
bajoriškojo patriotizmo atoslūgis po 1863 metų sukilimo žlugimo - 
visa tai keitė luomo charakterį. 

Baigiantis amžiui, akivaizdžiai pasireiškė Rzewuskio pranašystės: 
bajorija smuko ir materialiai, ir moraliai. Deklasacijos procesą buvo 
stengiamasi sulaikyti kultūrinio bei mentalinio tobulėjimo būdu. Rze- 
wuskis vylėsi: 

Tačiau jeigu bajorijoje prabustų moralinė reakcija, kuri ją sugrąžintų į kelią tikė- 
jimo, tautinių padavimų ir pasiaukojimo dvasios [-..], jai liktų puiki paskirtis būti 
savo tautos civilizacijos židiniu.25 


Nenuostabu, kad bajorijos saulėlydyje - kitaip negalėtume pava- 
dinti XIX amžiaus pabaigos ir XX amžiaus pradžios nuotaikų - vis 
dažniau greta bajoro sąvokos (szlachta) periodinėje spaudoje atsiranda 
„apsišvietusiųjų klasės“ (klasy oswiecone) kategorija, kuri bajoriškumo, 
kaip mentalinės savybės, fundamentalia ypatybe laikė išsilavinimą 
ir kultūringumą, bet ne kilmę. Apsišvietusiųjų klasė, inteligentija 
buvo realaus demokratėjimo ir luominių skirtumų lydymo žaizdras. 
Išsilavinimo ir talento didumas išstūmė mėlyno kraujo argumentus 
pirmiausia iš menininkų ir intelektualų salonų, o vėliau ir iš politinių 
grupuočių vadovybės.?* 


Miestiečiai 


Miestiečių luomo istorija yra labai prieštaringa. Lietuvos visuomenės 
socialinėje sandaroje šis luomas užėmė ypatingą vietą ekonominiu, 
kultūriniu ir, svarbiausia, etniniu-konfesiniu požiūriu. Nei lietuvių 

valstiečiai, nei bajorai negalėjo prilygti tautybių ir tikėjimų margumu 
miestiečių luomo atstovams. Tai buvo tipiškas reiškinys visoje bu- 
vusioje Abiejų Tautų Respublikoje. Miestuose maišėsi kalbos, buvo 
kalbamos skirtingų tikėjimų maldos ir atliekami skirtingi ritualai, mir- 
gėjo įvairiausi drabužiai ir mados. Kita vertus, labai svarbu skirti so- 
cialinę miestiečių kategoriją - luomą —- nuo daugiau ar mažiau pasto- 
vių miesto gyventojų ir net namų bei kitokio nekilnojamojo turto 
savininkų. Lietuvos miestuose sezoniškai gyveno turtingoji dvarinin- 
kija su savo tarnais. Beturčiai bajorai, tarnavę turtingesniems arba 
valstybinėms institucijoms, taip pat nepriklausė miestiečių luomui 
iki pat jau minėtų rusų valdžios priemonių bežemei ir nesėsliai ba- 
jorijai sumažinti. Tad svarbiausių mūsų miestų - Vilniaus ir Kauno — 
paveikslas kaitaliojosi sulig metų laikais: ištuštėdavo vasarą ir pagau- 
sėdavo žiemą, kai iš savo dvarų pramogauti į miestą susirinkdavo 
nemažai dykinėjančių dvarininkų ir dvarininkaičių. 

Rusų okupacija Lietuvos miestams sudavė didelį smūgį. Labai neil- 
gai galiojo 1791 metų balandžio 18 dieną Abiejų Tautų Respublikos 
seimo priimtas miestų įstatymas. Miestai gavo miesto.žemės nuosa- 
vybės teises, o miestiečiams buvo garantuotos asmens laisvės. Tuo 
pat metu įteisinta atskira nuo bajorų administracija, policija, teismas. 
Miestiečiams buvo leista siųsti savo delegatus į seimą ir dalyvauti 
politinėse diskusijose svarstant miestų reikalus." Buvo numatytos ir 
nobilitacijos, t.y. įbajorinimo galimybės. Budo miestiečių ir mieste- 
lėnų - miestelių gyventojų - pilietinė sąmonė. 1791-1792 metais Lie- 
tuvos miestų gyventojai toliau kėlė savus reikalavimus: atleisti juos 
nuo bet kokių feodalinių prievolių seniūnams ir įvesti miestams vals- 
tybės mokesčius, mokamus be tarpininkų į valstybės iždą, kaip ir ba- 
jorams bei dvasininkams. Šie reikalavimai rodė Lietuvos miestiečių — 
trečiojo luomo - konsolidaciją ir nepaprastą gyvybingumą.* 

Keturmečio seimo metu karalius grąžino miestams ir miesteliams 
1776 metais panaikintas magdeburgijas ir suteikė šias teises naujiems 
miesteliams, t.y. nebebuvo paisoma 1776 metais nustatytos miestelio 
dydžio normos, pagal kurią miestelis, pretenduojantis į magdeburgi- 
jos teises, privalėjo turėti ne mažiau kaip 300 kiemų. Vadinasi, prieš 
pat Lenkijos-Lietuvos valstybės žlugimą miestiečių luomas stiprėjo 
ne tik juridiškai, bet ir kiekybiškai. 

Rusų administracija iš esmės pakeitė miestų padėtį. Visi miestai, 
išskyrus apskričių ir gubernijų centrus, buvo priskirti prie mieste- 
lių, kurie pagal rusišką tvarką neturėjo magdeburgijos teisių, o pa- 
kluso dvaro administracijai. Kai kurie buvę magdeburginiai mies- 
teliai kartu su valstybiniais karališkaisiais dvarais pateko į privačias 

Rotušės aikštė. 1797 metai 
Dailininkas Juzefas Peška (1767-1831), VUB 


Nežinomas dailininkas, LDM 

Pilies gatvės perspektyva. 1840 metai 

rusų aristokratų rankas. Toks likimas ištiko taip pat apie puse visų 
apskričių centrų. Miestiečiai smarkiai priešinosi tokiai caro valdžios 
politikai. Vėliau kai kuriems apskričių miestams senosios teisės buvo 
grąžintos: prarastą statusą 1803 metais atgavo Raseiniai, 1811 — 
Panevėžys, 1837 - Ukmergė ir Švenčionys. Praėjusio šimtmečio vi- 
duryje Rusijos valdžios administruojamoje Lietuvos teritorijoje buvo 
2 gubernijos, 12 apskričių ir 17 kitų miestų." 

Pats miestiečių luomas buvo formaliai ir juridiškai suskaldytas. 
Pirmiausia išskirti pirkliai, kuriuos 1795 metų reforma padalijo į tris 
gildijas pagal kapitalo dydį. Aukštesnėms gildijoms priklausę pirkliai 
turėjo teisę verstis ne tik vidaus, bet ir užsienio prekyba, pramonės 
verslais. Nuo 1824 metų vietoje Pirklių rūmų, kaip ir visoje Rusijoje, 
buvo sudaryta septynių asmenų pirklių deputacija. 

Miestiečio terminas pamažu ėmė reikšti ne visą trečiąjį luomą, bet 
tik vieną iš keleto miesto gyventojų sluoksnių, kurį sudarė cechų 
amatininkai, mūrininkai, dailidės, smulkūs verslininkai; nuo amžiaus 
vidurio į šį luomą įsiliejo ir nemažas būrys savo kilmės neįrodžiusios 
bajorijos, nuolat gyvenusios miestuose. Šis miestiečių - siaurąja pras- 
me - luomas kartais dar buvo vadinamas piliečiais (graždane). Beje, į 
šią miestiečių kategoriją, 1844 metais panaikinus kahalus, miesto žydų 
savivaldos organus, buvo įrašyta dauguma izraelitų. 

Rusų visuomeninio gyvenimo specifikos dėka trečiojo luomo savi- 
monė toliau nesiplėtojo, o ir patys miestiečių luomai reiškė ką kita 
negu Europoje ar net Abiejų Tautų Respublikoje. Biurokratinė Rusijos 
imperijos struktūra, taip stipriai veikusi ir deformavusi bajorų luomą, 
savaime aišku, tiek pat keitė ir miesto gyventojų socialinės veiklos 
orientyrus. Miestiečio luominės savimonės lygis nepasiekė tos stadi- 
jos, kuri vokiečių valstybėse arba Italijoje patį luomą padarė visos 
tautos integracijos pagrindu. 

Miestiečių luomo socialinė struktūra, nors ir buvo bene judriausia 
iš visų Lietuvos visuomenės socialinių grupių, visgi išliko labai ar- 
chajiška. Iš dalies tai sąlygojo ir konservatyvi administracijos pozicija. 
Tik amžiaus viduryje ji pradėjo keistis: imtasi naikinti cechus, kurie 
išnyko pačioje XIX amžiaus pabaigoje. Tačiau didžiausią poveikį tu- 
rėjo 1861 metų baudžiavos panaikinimas ir valstiečių reforma. Nors 
luomai nebuvo panaikinti, o tik prisidėjo dar vienas - valstiečių, ta- 
čiau miestuose paspartėjęs kapitalizmo plėtojimosi procesas sparčiai 
keitė miesto gyventojų veidą, o ankstesnis margas miesto pavidalas 
vis labiau skilo į du: proletarų ir buržua pavidalus, kurių klasinė 
sąmonė užgožė miestietiško bendrumo pojūtį ir lėmė abejingumą 
visos tautos gyvybiniams interesams. 

1876 metais Lietuvoje įsigaliojus 1870 metų birželio 28 dienos mies- 
tų nuostatams, miestų dūmą (savivaldybę) ėmė rinkti ne luomų atsto- 
vai, bet turto savininkai. Nuolat didėjantis turto cenzas tapo svarbes- 
nis užjuridinius priklausomybės luomui įrodymus. Ir nors į amžiaus 
pabaigą savivaldybės kompetencijos buvo siaurinamos, tačiau ap- 
skritai pasikeitę ekonominiai ir turtiniai santykiai sugriovė tam tikrų 
miestiečių kategorijų teisinius barjerus. 


Valstiečiai 


Apie valstiečius, kaip ir apie kitas Lietuvos socialines grupes, dau- 
giausia duoda pagrindo kalbėti minėtasis 1790 metų LDK gyventojų 
surašymas ir šešios rusų valdžios revizijos (rusų visuomenei tai buvo 
5-10 revizijos). Per 1795-ųjų reviziją buvo priskaičiuota 335 515 vy- 
riškos lyties valstiečių — tai kartu su moterimis apytiksliai sudarė 76 
procentus Lietuvos (be Užnemunės) gyventojų. Per šešiasdešimt tre- 
jus metus, skiriančius 5 ir 10 revizijas, t.y. 1795-1858 metais, valstiečių 
padaugėjo 23,7 procento, o iš viso gyventojų - 40,4 procento.*? Di- 
desni skaičiai pateikiami paskutinėje Lietuvos TSR istorijoje: 1795 me- 
tais - 463,1 tūkstančio ir 1858 metais - 616,9 tūkstančio vyriškos lyties 
valstiečių. Taigi padaugėjo 33,7 procento. Per paskutinę reviziją Au- 
gustavo gubernijos lietuviškose apskrityse užrašyta 332 tūkstančiai 
valstiečių - kartu su moterimis tai sudarė beveik penktadalį visų Lie- 
tuvos gyventojų.?! 

Valstietija iki 1861 metų tik sąlyginai gali būti vadinama luomu, 
nes juridiškai tik baudžiavos panaikinimą ir 1861 metų reformą ga- 
lime laikyti to luomo krikštatėviais. Iki XIX amžiaus vidurio teisiškai 
valstietija buvo susiskaldžiusi. Rusijai okupuojant Lietuvą privatiems 
dvarininkams priklausė 56 procentai visų valstiečių. Beveik ketvirta- 
dalis (27 procentai) buvo valstybiniai, 6 procentai - karališkieji, 10 pro- 
centų - bažnytiniai.32 Tuoj po Lietuvos prijungimo prie Rusijos išnyko 
karališkieji valstiečiai, kurie buvo išdalyti nusipelniusiems užkariau- 
tojams. Tačiau valstybinių Žemių plotai padidėjo: po 1830-1831 metų 
sukilimo konfiskuoti sukilėlių dvarai ir 1841 metų bažnytinių žemių 
sekuliarizavimo aktu perimti Lietuvos bažnyčių bei vienuolynų turtai 
atiteko valstybei. Atitinkamai pasikeitė valstybinių valstiečių procen- 
tas. Lyginant su visais kaimo gyventojais, jų padaugėjo beveik triskart, 
o Augustavo gubernijoje valstybiniai valstiečiai sudarė daugumą. 

Be minėtų valstiečių kategorijų, specifinis Lietuvos socialinės san- 
daros bruožas buvo gana gausus laisvųjų Žmonių, besiverčiančių 
žemės ūkiu, sluoksnis. Laisvieji žmonės turėjo kilnojimosi teisę, pa- 
veldėtą iš tėvų arba gautą iš dvarininko. Jie nuomodavo žemę arba 
vertėsi kitokiu darbu. Kaip nuomininkai už gautą iš dvaro žemę atlik- 
davo atodirbines prievoles arba susimokėdavo pinigais. 

Pirmasis visuotinis laisvųjų Žmonių surašymas vyko 1795-1796 
metais. Tuo laiku nebuvo labai aiškių šio sluoksnio požymių ir į lais- 
vųjų žmonių sąrašus buvo įtraukti kilnojimosi teisę turintys bežemiai, 
vadinamieji išeiviai, bėgliai, činšininkai.?? Laisvųjų žmonių sparčiai 
mažėjo. Iškart po Lietuvos prijungimo prie Rusijos beveik trečdalis 
valstiečių buvo priskirti prie laisvųjų žmonių, o 1816 metais jų beliko 
tik 14 procentų visų valstiečių skaičiaus, 1834 — 13 procentų, 1850 — 
7,6 procento ir 1858 — vos 5 procentai.** Laisvųjų žmonių pirmiausia 
mažėjo todėl, kad neretai per revizijas dvarų savininkai įrašydavo 
juos į savo valstiečių sąrašus. Be to, 1840 metų spalio 2 dienos įsaku 
dvaruose gyvenę laisvieji žmonės buvo prilyginti valstybiniams vals- 
tiečiams, o uždarbiaujantys miestuose - miestiečiams. Laisvieji žmo- 
nės, nuomoję žemę iš privačių dvarininkų, pagal 1847 metų birželio 
4 dienos įsaką oficialiai pradėti vadinti nuomininkais, o jų prievolės 
dvarui turėjo būti nustatomos privalomomis sutartimis.3 Šį procesą, 
kaip ir bežemės bajorijos revizavimą bei dalies jos įrašymą prie mo- 
kestinių gyventojų, didele dalimi nulėmė ne tik ekonominės priežas- 
tys, bet ir politiniai rusų valdžios tikslai. Laisvės ir teisės kategorijos 
sunkiai derinosi su „samoderžavijos“ visuomeninėmis struktūromis. 

Pagal 1861 metų vasario 19 dieną (naujuoju stiliumi - kovo 3) pa- 
skelbtus nuostatus dėl valstiečių, išeinančių iš baudžiavinės priklau- 
somybės, dvarininkų valstiečiai gavo asmens laisvę, teisę išsipirkti ir 
disponuoti žeme, pasirinkti užsiėmimą ar verslą, kitaip tariant, jie tapo 
bendros civilinės teisės subjektais. Įgiję luomines teises, valstiečiai tu- 
rėjo sudaryti atskirus administracinius vienetus - seniūnijas su ren- 
kamais seniūno institutais. Kelios seniūnijos sudarė valsčių, kurio val- 
džia buvo valsčiaus sueiga, vykdomasis organas - valsčiaus valdyba 
bei valsčiaus teismas. Tačiau tai, ką caras Aleksandras II „dovanojo“ 
valstietijai, pilietinėmis teisėmis galima pavadinti tik sąlyginai. Ži- 
nant, kad tikrų pilietinių teisių, ypač galimybės tiesiogiai dalyvauti 
valstybės valdyme, neturėjo net Rusijos bajorų luomas, geriausiu at- 
veju galima konstatuoti, jog valstiečių pilietinės teisės buvo apribotos 
kur kas labiau negu kitų Rusijos imperijos luomų. Be to, tapdami civi- 
linės teisės subjektais ir daugiau ar mažiau pilnaverčiais juridiniais 
asmenimis, valstiečiai, kaip luomas, liko labiausiai diskriminuojami. 


214 


SOCIALINIŲ STRUKTŪRŲ RAIDA 


Lietuvos valstiečiai 
Dailininkas Pranciškus Smuglevičius (1745-1807), LDM 

Pačią reformą vykdyti pagal iš anksto numatytą planą buvo pavesta 
gubernijos valstiečių reikalų valdyboms, t.y. valstybinėms instituci- 
joms, ir - apskrityse - taikos tarpininkams, renkamiems iš vietos dva- 
rininkų. Taigi privilegijuoto, bajorų, luomo atstovai ėmė „globoti“ 
naujai kuriamą valstiečių savivaldą.?* Tai buvo akivaizdus luominės 
nelygybės įtvirtinimas, sąlygotas, beje, objektyvaus poreikio: užguiti, 
nustumti net nuo savų kasdieninių reikalų svarstymo dvarininkų 
valstiečiai ne visada išmanė, kaip pasinaudoti tomis menkomis tei- 
sėmis, kurias garantavo reformos įstatymas. Reformavimas vyko cha- 
otiškai, konkuruojančios jėgos — bajorija ir rusų valdžia bręstančio 
sukilimo fone suprato, kad ginkluoto konflikto metu neišvengiamai 
iškils klausimas, kieno pusėn stos valstietija. Vienas iš 1863 metų su- 
kilimo vadų, Lietuvos „baltųjų“ organizatorius Jokūbas Geištoras, ak- 
tyviai dalyvavęs reformos parengimo darbe ir tapęs taikos tarpininku, 
vėliau savo prisiminimuose rašė, kad valsčiaus sueigoje Rietave jis 
ilgai turėjo įrodinėti susirinkusiems, jog kunigaikščio Ireniejaus Ogins- 
kio negalima rinkti į naują valdžią. Po tokios agitacijos būsimasis 
sukilimo vadas praleido neramią naktį baimindamasis, kad pasipik- 
tinę valstiečiai su juo nesusidorotų. Prieš Geištorui išvykstant, rietaviš- 
kiai valstiečiai įteikė lenkiškai surašytą peticiją, kurioje skundėsi: 

Rietavo valsčius visad pasižymėjo ištikimybe sostui. 1831 m. nedalyvavo nera- 
mumuose, o dabartiniu metu padeda kovoti su kontrabanda. Buitis yra gera, už 
ką esame dėkingi savo ponui ir vaitui kunigaikščiui Oginskiui. Šiandien iš atvy- 
kusio valdininko girdime, kad jau ne kunigaikštis turi mus valdyti ir, kiek su- 


pratome lenkų kalbą (jiems tai apskritai svetima), svarbiausia valdžia turi būti 
tarpininko rankose.?? 


Tačiau Oginskio Rietavas ir ketverto tūkstančių jo valstiečių nusitei- 
kimas nebuvo tipiškas, veikiau išskirtinis. Sklandė visiškai priešingos 
nuotaikos. Valstiečiai atsisakinėjo pereinamojo laikotarpio laikinųjų 
prievolių, nenorėjo ir negalėjo suprasti, kodėl jie, būdami laisvi, dar 
verčiami paklusti buvusiems šeimininkams ir taikos tarpininkams. 
Įsidėmėtina, jog valstiečių luomo įteisinimas ir luominės savivaldos 
teisių suteikimas tik paspartino valstietijos diferenciaciją. Valstietijos 
juridiniai ir ekonominiai skirtumai ir anksčiau buvo dideli; po 1861 me- 
tų reformos juridiniai skirtumai pamažu dilo, bet ekonominiai - di- 
dėjo. Tai buvo paspartėjusios kapitalizmo raidos kaime pasekmės. 
Tiesiogiai 1861 metų valstiečių reforma palietė tik privačių dvari- 
ninkų valstiečius. Valstybiniai valstiečiai septintajame XIX amžiaus 
dešimtmetyje beveik nepajuto savo pasikeitusios padėties. Jie ir toliau 
tebebuvo činšininkai, mokantys pinigus valstybės iždui. Net teisiniu 
požiūriu jie skyrėsi nuo išlaisvintųjų baudžiauninkų: valstybiniai 

valstiečiai priklausė kitiems valsčiams. Tik 1867 metų gegužės 28 die- 
nos įstatymu šios kategorijos žemdirbiams buvo leista išsipirkti visą 
skirtinę žeme ir, be to, kiek lengvesnėmis sąlygomis negu buvusiems 
privačių dvarų valstiečiams. Tad juridiškai įvairios socialinės vals- 
tiečių kategorijos Lietuvoje buvo suvienodintos, o atskiri jų savivaldos 
institutai - valsčiai — sujungti.?? 

Panašus procesas vyko ir Užnemunėje, kur reforma buvo pradėta 
vykdyti pagal 1864 metų kovo 2 dienos įstatymą. Įstatymas čia apėmė 
iškart visas valstiečių kategorijas, o visa jų turėta žemė tapo jų nuosa- 
vybe. Oficialiai Užnemunės valstiečiai gavo žemę be išpirkos, užtat že- 
mės mokesčiai - du trečdaliai iki tol mokėto činšo - sunkiai prislėgė.?? 

Rusijos imperijoje nauji luomai buvo įteisinami tuo metu, kai Euro- 
poje „senojo režimo“ - feodalizmo - visuomeniniai recidyvai jau buvo 
žlugę. Valstiečių luomo suformavimas ir atskirų įstatyminių normų 
taikymas, žeminančios bausmės už padarytus nusikaltimus (net iki 
1903 metų valstiečiai bausti kūno bausmėmis) - visa tai buvo ana- 
chroniška Europos kontekste. Sunki visų mokestinių luomų našta, re- 
krūtų prievolė, Rusijoje panaikinama tik 1874 metais, tačiau ir visuo- 
tinė karinė prievolė turėjo juridinės ir luominės nelygybės recidyvų. 

Po baudžiavos panaikinimo praslinkus pusšimčiui metų, nepaisant 
kapitalistinių santykių plėtojimosi paties valstiečių luomo viduje ir 
sparčios turtinės diferenciacijos, svarbiausi socialiniai konfliktai po 
senovei kildavo susidūrus dvaro ir kaimo interesams. Kova dėl servi- 
tutų bei kitų ginčytinų Žemės naudmenų, savavališkas gyvulių ga- 
nymas dvaro ganyklose, dvarų miško kirtimas, galiausiai aštresni 
konfliktai, neretai pasibaigiantys „raudonuoju gaidžiu“ virš dvarvie- 
čių, ugdė valstiečių luominę sąmonę ir kartu užgožė pačioje valstie- 
tijoje bręstančius klasinius konfliktus. 

Lietuvių visuomenės integracijai XIX amžiaus pabaigoje trukdė 
archajiškų teisinių institutų varžoma luominė sąmonė, taip pat nely- 
gybę įteisinantys Rusijos įstatymai. 


Žydai ir kitos konfesinės-etninės 
bendruomenės 


Apžvelgiant Lietuvos pilietinę istoriją negalima nutylėti daugiau ar 
mažiau į mūsų visuomenės gyvenimą integruotų etninių-konfesinių 
bendruomenių. Kaip jau minėta, paskutiniaisiais LDK gyvavimo metais 


217 


SOCIALINIŲ STRUKTŪRŲ RAIDA 


žydai, totoriai ir karaimai būdavo surašomi atskirai, tai yra to meto 
visuomenė juos traktavo kaip atskirus socialinius elementus, neretai 
turinčius kolektyvinio juridinio asmens statusą. 

Feodalinės visuomenės sugebėjimas konservuoti atskiras bend- 
ruomenes sudarė joms sąlygas daugelį šimtmečių išlikti mažai pasi- 
keitusiomis, kolektyvinėje atmintyje ar raštijoje išlaikyti savo praeities 
faktus bei patirtį, išsaugoti savą religiją ir mentalitetą. Formuojantis 
moderniai lietuvių tautai ir klostantis naujoviškos politinės civiliza- 
cijos pamatams, tos bendruomenės taip pat tarė savo pilietišką žodį. 

Ypatingą vietą Lietuvos socialinės sandaros raidoje užėmė žydų 
bendruomenė, kurios vienas bene ryškiausių bruožų buvo jos gau- 
sumas ir įtaka ekonominiam krašto gyvenimui. Kita ypatybė - tai 
labai didelis žydų bendruomenės izoliuotumas; įtvirtintas teisiškai, 
paskutiniais LDK gyvavimo metais amžininkams darė „valstybės 
valstybėje“ arba „tautos tautoje“ įspūdį. Keturmečio seimo nutarimai 
ir Gegužės trečiosios konstitucija žydams, kaip ir kitoms lietuvių 
visuomenės socialinėms grupėms, sudarė galimybę liberalizuoti bei 
sušvelninti socialinius antagonizmus. Tad neatsitiktinai Tado Kos- 
ciuškos sukilimo metu žydai buvo aktyvūs antirusiško judėjimo šali- 
ninkai, o Varšuvos gynėjų gretose atsirado net atskiras žydų kavale- 
rijos būrys, kurį, Kosciuškai sutikus, suformavo Berekas Joselevičius.*? 

Rusijos imperijoje iki Abiejų Tautų Respublikos padalijimų žydų 
klausimo kaip ir nebuvo, o užkariavus didžiules Lietuvos teritorijas 
iškilo labai skausmingų problemų. 1794 metais Jekaterinos II įsaku 
žydams uždrausta išsikelti iš ankstesnių gyvenimo vietų į Rusiją, 
vaizdžiai tariant, šiuo aktu žydai buvo aptverti kinų siena. Tuo pat 
metu stengtasi įvairiai reglamentuoti žydų padėtį jų gyvenamojoje 
vietoje: bendra tendencija - suvaryti žydus į miestus ir miestelius. 

Tačiau visos šios priemonės apčiuopiamesnių rezultatų nedavė. 
Kaip ir ankstesniais laikais, XIX amžiaus pirmaisiais dešimtmečiais 
Žydai sudarė uždarą bendruomenę, kurios gyvenime vyravo religinis 
pradas, o Vilniaus ortodoksai ilgiau negu kitur Europoje atsispyrė 
tiek iš Vokietijos sklindančios haskalos (Šviečiamojo sąjūdžio), tiek 
Rytų Europoje nuo XVIII amžiaus pabaigos klestėjusio chasidizmo 
įtakai.*! Lietuvos žydų bendruomenė, palyginti su kitomis, buvo kon- 
servatyvesnė ir atsparesnė naujovėms. 

Žydų suartėjimas su kitais Lietuvos gyventojais vyko labai lėtai 
dėl juridinių suvaržymų, kurie labiausiai atsispindėjo 1804 metais iš- 
leistuose Nuostatuose dėl žydų (Položenija o jevrejach). Juose buvo nu- 
matyta, kad iš sodžių į miestus turėtų išsikelti per 60 000 žydų šeimų. 
Nors rusų valdžia iškeldinimą atidėjo baimindamasi užsitraukti dar 

didesnę krašto gyventojų antipatiją Napoleono karinės grėsmės aki- 
vaizdoje, tačiau žydų bendruomenės narius, gyvenusius smuklėse ir 
dvaruose, lydėjo nuolatinė baimė. 

Miestuose žydai sudarė atskirą miestiečių sluoksnį - luomą - su 
sava kahalo administracija, kuri buvo panaikinta 1844 metais. 

Literatūroje pabrėžiama, kad rusų valdžia žydus varžė tik dėl jų 
religijos, kitaip tariant, tik judaizmas valdžios akyse Ino darė Žy- 
dais.*2? Jau paskutiniaisiais Aleksandro I valdymo metais, stiprėjant 
viešpataujančių rusų visuomenės sluoksnių religiniam misticizmui 
bei pietizmui, buvo stengiamasi integruoti žydus į rusų socialinę ap- 
linką pasitelkus misijų veiklą. Aleksandro I aplinkoje matėsi pastan- 
gos patraukti žydus prie krikščionybės: buvo įsteigtas Krikščionių 
žydų globos komitetas, kuriam Jekaterinoslavo gubernijoje paskirta 
26 000 dešimtinių žemės žydams neofitams įkurdinti. Bet šios pastan- 
gos nebuvo sėkmingos, o ir pats komitetas 1833 metais likvidavosi.9 

Vienu juodžiausiu žydų bendruomenės istorijos tarpsniu laikytinas 
caro Nikolajaus I viešpatavimas, kai ypač brutaliomis priemonėmis 
žydai buvo verčiami integruotis į imperijos socialinį gyvenimą. Be 
žydų savivaldos miestuose ir miesteliuose panaikinimo, skaudų smū- 
gį sudavė 1827 metais atimta privilegija išsipirkti iš rekrūtų prievolės. 
Iki tol žydai šią prievolę atlikdavo netiesiogiai, t.y. papildomus mo- 
kesčius valstybės iždui surinkdavo kahalas. Po 1827 metų pradėta 
imti 10 žydų rekrūtų nuo 1000. 

1835 metais buvo išleisti nauji nuostatai dėl žydų, kurie iš esmės 
tik pakartojo ankstesniųjų nuostatų straipsnius, nors formaliai ir gynė 
žydų jaunuomenę nuo prievartinės kristianizacijos. Dar vieno žydų 
suvaržymo caro valdžia ėmėsi 1861-aisiais, uždraudusi jiems apsi- 
gyventi arčiau kaip 50 kilometrų nuo Rusijos sienos. 

Dėl juridinės žydų bendruomenės diskriminacijos, vertusios juos 
telktis miestuose ir verstis prekyba bei amatais, Lietuvos miestuose 
tiek turtingųjų pirklių bei verslininkų, tiek beturtės darbininkijos dau- 
gumą sudarė žydai. Tačiau turtiniai ir klasiniai skirtumai neturėjo 
įtakos tradicinei konfesinei žydų socialinei struktūrai, o judaizmas 
po senovei konsolidavo visą bendruomenę, į antrą vietą nustum- 
damas socialinius bei materialinius interesus. 

Žydai sudarė didelę Lietuvos visuomenės dalį. Įvairiuose statisti- 
kos bei demografijos darbuose nurodomas maždaug vienodas Lietu- 
vos žydų skaičius XIX amžiaus viduryje. Jų buvo daugiau negu 10 pro- 
centų visų Lietuvos gyventojų, o miestuose, palyginti su kitų tautybių 
gyventojais, tas procentas buvo dar didesnis. Pagal 1897 metų sura- 
šymą Vilniaus gubernijoje buvo 12,72 procento žydų, Kauno - 13,73, 

Vilniaus senosios sinagogos vidus 

Gardino - 17,49, Suvalkų - 10,14 procento. Daug Lietuvos žydų emig- 
ruodavo į JAV, Pietų Afriką, Kanadą ir kitur, todėljų skaičius, galima 
sakyti, nedidėjo. Miestuose tas santykis buvo kitoks: Panevėžyje gy- 
veno 50,5 procento žydų, Ukmergėje - 53,8, Zarasuose - 52,6, Vidžiuo- 
se - 67,6 procento. Vilniuje žydų skaičius svyravo nuo 43 iki 47 pro- 
centų, Kaune jų buvo 35, o Šiauliuose - 43 procentai.* 

Iš visų etninių-konfesinių bendruomenių per visą XIX amžių žydai 
ne tik buvo labiausiai diskriminuojami, bet ir labiau už kitas tautines 
Lietuvos mažumas saugojo savo atskirybę. Socialinių konfliktų fone 
žydų bendruomenė tapo kone svarbiausių susidūrimų vieta. Nors 
antisemitiniai pogromai mūsų krašte nebuvo dažni ir žiaurūs, tačiau 
Lietuvos visuomenė labai sunkiai peržengė prietarų ir nusistovėju- 
sių tradicinių santykių barjerus. Tik išplėtus žydų pilietines teises po 
1905 metų revoliucijos atsirado bent kiek palankesnės sąlygos bend- 
radarbiauti lietuviams ir žydams. Rinkimai į Rusijos dūmas bene 
geriausiai šitai parodo. 

Antra pagal gausumą konfesinė-etninė Lietuvos bendruomenė bu- 
vo totoriai (kartais prie jų priskiriami ir karaimai)“. Totoriai nuo 
seno buvo apdovanoti tam tikromis privilegijomis ir žeme, už ką 
turėjo atlikti karinę tarnybą. Dar XVIII amžiuje totorių vėliavos (vė- 
liava — karinis totorių dalinys), susidedančios iš dviejų-šešių šimtų 
raitelių, buvo svarbi jėga Lietuvos kavalerijoje. Būdami, kaip ir ba- 
jorai, karo prievolininkai, totoriai dažnai gaudavo ir bajorų teises. 
Totorių nobilitacija buvo vienas iš šios bendruomenės asimiliavimosi 
su vietiniais gyventojais kelių. S. Dziadulevičiaus Totorių giminių 
herbyne yra minimi totoriškos kilmės bajorai Skinderiai, Bohdzevičiai, 
Bulotos, Drazdauskiai, Dirvianskiai, Eismantai, Glinskiai, Gorodec- 
kiai, Kuodžiai, Marcinkevičiai, Mušinskiai, Nargelavičiai, Skabeikiai, 
Stankevičiai, Šalkauskiai, Šostakai, Jakubauskiai, Rodzevičiai ir kt. 
Iki XVIII amžiaus daugelis iš jų vis dar išpažino mahometonų tikė- 
jimą - tik amžiaus pabaigoje paspartėjo totorių - Lietuvos bajorų 
kristianizacija. Apie tai rašo ir Mykolas Biržiška prisiminimuose apie 
motinos giminę.*? 

Kiek kitaip laikėsi apie Vilnių, Trakus, Alytų gyvenusių totorių dau- 
guma. Išsaugoję savo laisves ir vienkiemininkų juridinę padėtį iki pat 
Pirmojo pasaulinio karo (Lietuvoje tuo metu buvo priskaičiuojama iki 
20 000 totorių)“, jie liko ištikimi islamui ir senosioms tradicijoms. 

XIX amžiaus viduryje vieną iš garsesnių Lietuvos totorių gyven- 
viečių Nemėžį prie Vilniaus aprašė garsus lenkiškai kūręs poetas 
Vladislavas Sirokomlė (Liudvikas Kondratavičius) savo knygoje Išky- 
los iš Vilniaus po Lietuvą. 

Liūdna šių dienų Nemėžio būklė. Totoriai gyvena keliolikoje kolokacijų [Kolo- 
kacija - kaimas, priklausantis dalimis keliems savininkams], dirba žemę, augina 
daržoves. Turtingesni verčiasi civiline ar karo tarnyba. Neturtėliai dirba žemę. 
Religijos atsimena tik formas ir tradicijas. Kai kurie totoriai moka skaityti Koraną, 
bet nė vienas jo nesupranta, net ir jų šventikas. Kas penktadienis renkasi jie į 
mažą mečetę po pavėsingais medžiais. Gana griežtai laikosi ramazano pasninko. 
Štai ir visa jų religinė praktika. Laikydamiesi Alkorano, negeria vyno, bet mažai 
kas jį ir įpirktų. Mėgsta pasivaišinti degtine, nes apie ją Alkorane nieko neuž- 
simenama. Vis dėlto dera pripažinti įgimtą šių žmonių dorumą. Nors visai pa- 
miršę religiją, jie griežtai laikosi moralės dėsnių. Vietinių įstatymų priversti turėti 
vieną žmoną, jie taip griežtai to paiso [...].*? 


Prie Rusijos prijungtos Lietuvos totorių religinė bendruomenė (bū- 
tent musulmonų tikėjimo išpažinimas buvo svarbiausias totorių iden- 
tifikavimo būdas) buvo pavaldi Simferopolyje įkurtai Mahometonų 
dvasinei valdybai, kuri centralizuotai tvarkė Taurijos ir Rusijos Vaka- 
rų gubernijų musulmonų tikybos reikalus. Tos etnokonfesinės struk- 
tūros viršuje buvo mutftis, kadis-eskeras, apskrityse - kadžiai, kuriems 
pakluso parapijų dvasininkai chatypai, imamai, mulos. Ši musulmonų 
dvasininkijos grandis, be grynai religinių funkcijų (pamaldų atli- 
kimas, aukų atnašavimas), rūpinosi ir totorių bendruomenės civilinių 
santykių reguliavimu: santuokomis ir skyrybomis, bažnytiniais teis- 
mais etc. Kilus ginčui dėl paveldėjimo nuosavybės, pakakdavo mulos 
žodžio pripažinti dalybų akto teisėtumą. Mulos, imamai ir kiti dvasi- 
ninkai juridiškai prilygo kitų tikėjimų dvasininkijai, nors, palyginti 
su kitomis konfesijomis, islamo dvasininkija formavosi kitaip. Mu- 
sulmonų bažnytinės organizacijos hierarchai specialiai rengiami ne- 
buvo. Pakakdavo tikybos mokslą išeiti bet kurios pakopos mokykloje 
arba perimti žinias iš tėvo dvasininko, kuris sūnui palikdavo ir parei- 
gas. Norint užimti aukštesnes pareigybes, lemdavo pasaulietinis išsi- 
mokslinimas bei kilmė.5? 

Per visą XIX amžių totoriai keliskart įrodė savo ištikimybę LDK 
pilietinei tradicijai. Jie dalyvavo 1863 metų sukilime, o po jo nuslo- 
pinimo skaudžiai pajuto rusų represijų pasekmes: iš jų buvo atimami 
ginklai, konfiskuojamas turtas ir uždedamos kontribucijos. Rusų ad- 
ministracija visaip stengėsi sustabdyti totorių integraciją į Lietuvos 
visuomenės struktūrą. Buvo uždrausta totoriams naudoti lotyniš- 
kus rašmenis antkapiniuose užrašuose ir maldų knygose. Beje, šis 
draudimas išliko netgi XIX amžiaus pabaigoje rusams anuliavus 
įvairius kitokius totorius diskriminuojančius aktus. Šios administ- 
racinės priemonės ženklesnio poveikio neturėjo. Iki pat Pirmojo 
pasaulinio karo nepavyko visiškai sustabdyti totorių asimiliacijos 
ir integracijos į lietuvių visuomenę. Literatūroje iš sulietuvėjusių 

totorių giminių minimos Tallat Kelpšos, Botyriai, Bulotos, Bukotos 
ir kitos.?! 

Labai negausi, bet patraukli savo egzotiška praeitimi, dar viena 
Lietuvos etninė-konfesinė bendruomenė - judaizmą išpažįstantys 
karaimai, kurių skaičius Lietuvoje nesiekė nė tūkstančio. Į Lietuvą 
karaimai atvyko dar Vytauto laikais kartu su totoriais. Gal dėl to per 
gyventojų surašymus jie kartais būdavo surašomi Kartu. Kita vertus, 
anot iškalbingo praėjusio amžiaus liudininko Sirokomlės, dar XIX 
amžiaus viduryje 


karaimai religines apeigas atlieka bibline hebrajų kalba, kurią moka geriau už 
rabinistus, o kasdieniniame gyvenime kalba totoriškai. Totorių kalbą jie priėmė 
jau vėlesniais laikais, kai, perėję Kaukazą, pateko į mongolams pavaldžius Eu- 
ropos kraštus.?? 


Organizacinius karaimų bendruomenės pagrindus Lietuvoje dar 
XV amžiuje padėjo Lietuvos didysis kunigaikštis Kazimieras Jogai- 
laitis, suteikęs Trakų karaimams magdeburgijos teises. Karaimams 
buvo garantuota asmens laisvė, teisė prekiauti bei keliauti sausuma 
ar jūra. Nuo seno būtent šios bendruomenės vyrai ėjo Lietuvos val- 
dovo asmeninę sargybą. Tas pats Sirokomlė savo kelionių įspūdžiuo- 
se yra užrašęs garsaus to meto mokslininko, Vilniaus archeologijos 
komisijos ir kelių kitų istorijos draugijų nario Abrahamo Firkovičiaus 
pasakojimą apie XIX amžiaus viduryje tebegyvavusią tradiciją: 


Ponas A. Firkovičius pasakojo mums apie tradiciją, lig šiol gyvą tarp karaimų, 
kaip ginkluoti karaimų riteriai kiekvieną rytą, sukalbėję sinagogoje trumpą maldą, 
šauniai šuoliuodavo link tilto, nutiesto per Galvės ežerą į salos pilį, kur jie tar- 
naudavo Lietuvos valdovui .?? 


Rusų administracija jokių aktų, reguliuojančių negausios karaimų 
bendruomenės gyvenimą, neišleido, nes dažnai tiesiog neskirdavo jų 
nuo žydų. Laisvųjų miestiečių luomui priklausiusi karaimų jaunuo- 
menė stengėsi gauti išsilavinimą Vilniaus gimnazijoje, o vėliau, anot 
Sirokomlės, mokydavosi Rišeljė licėjuje Odesoje“*, tad daugelis kara- 
imų buvo gana išsilavinę. Kiti, ne tokie turtingi, vertėsi smulkiais 
amatais ir prekyba. 

Per visą XIX šimtmetį karaimų bendruomenė skirtingų religinių 
įsitikinimų ir paprotinės tradicijos apsuptyje buvo gana izoliuota ir 
uždara naujiems epochos vėjams. Jų skaičius lėtai mažėjo, užmarštin 
grimzdo praeities padavimai. XX amžiaus pradžioje Lietuvos gu- 
bernijose buvo priskaičiuojama apie 400-600 šios bendruomenės at- 
stovų.“? 

Inteligentijos socialinės struktūros 
formavimasis 


Viena svarbiausių prielaidų susiformuoti moderniai tautai - inteligen- 
tijos sluoksnio atsiradimas. 

LDK, kaip ir visoje Abiejų Tautų Respublikoje, didelis būrys raštinių 
tarnautojų ir kiti protinio darbo atstovai, išskyrus dvasininkiją, nie- 
kada nesudarė kokios nors uždaresnės grupės. Tik XIX amžiaus išva- 
karėse mokytojai, gydytojai, valdininkai, kūrybinių profesijų atstovai 
ėmė telktis į bent kiek apčiuopiamesnį socialinį sluoksnį, bet okupacija 
ir Lenkijos-Lietuvos valstybės žlugimas šį procesą nutraukė.“ 

XIX amžiaus pirmoji pusė sąlyginai laikytina inteligentijos, kaip vi- 
suomenės sluoksnio, formavimosi pradžia. Remiantis profesiniu krite- 
rijumi, neįmanoma pateikti visapusiškos XIX amžiaus pirmosios pusės 
Lietuvos inteligentijos genezės, nes didelė dalis aukštąjį išsilavinimą 
turinčių žmonių priklausė bajorų luomui ir gyvendami savo dvaruose 
protiniu darbu nesivertė, nors tarp jų buvo ir gamtininkų, ir istorikų, 
ir poetų bei dailininkų. Inteligentija turėtume vadinti visą to meto 
Lietuvos šviesuomenę, labai skirtingos turtinės ir luominės padėties. 

Lietuvių istoriografijoje iki šiol niekas specialiai nėra tyrinėjęs ba- 
joriškosios mūsų kultūros irjos elito padėties. Tačiau galima pastebėti, 
kad dvarininkų vaikai išsilavinimo neignoravo, kaip ir beturtės bajo- 
rijos arba prakutusios valstietijos palikuonys, ypač sunkiai peržen- 
giantys aukštosios mokyklos slenkstį. Skyrėsi socialiniai orientyrai: 
aristokratija siekė aukštojo išsilavinimo, kaip derančio aukštai jos kil- 
mei, ir taikė į elitines politinio gyvenimo sritis, ypač iki 1831 metų, 
kuomet pačioje Lietuvoje užteko prestižinių postų. Neturtingai jau- 
nuomenei universitetinis išsilavinimas ir gydytojo, teisininko ar 
mokytojo vieta buvo vienintelė padoraus pragyvenimo galimybė. 
200-300 rublių metinė alga šiam šviesuomenės sluoksniui buvo tipiš- 
ka norma, tačiau palyginti su materialiai nepriklausoma dvarininkija, 
jų padėtis išties buvo vargana, vertė paklusti dvaro įgeidžiams. Šis 
luominės nelygybės reliktas pačios šviesuomenės vidinėje struktūro- 
je visą pusamžį ir darė poveikį inteligentijos istorijai.?? 

XIX amžiaus pirmojoje pusėje atsirado keletas ryškesnių inteligen- 
tijos grupių. Pirmiausia tai rusų valdžios administracinio aparato val- 
dininkai, bajorų savivaldybės renkamų institucijų tarnautojai, iš kurių 
buvo reikalaujama tam tikro išsilavinimo, bet universitetinis laipsnis 
nebuvo būtinas. Panaši padėtis klostėsi gana gausiuose teisinės siste- 
mos funkcionierių, įvairaus rango palestrantų-advokatų sluoksniuose. 

Kita inteligentijos grupė formašosi žemės ūkio gamybos sferoje: 
prie kapitalistinio ūkio reikalavimų mėginančiam prisitaikyti dvarui 
reikėjo vis daugiau agronomų ir palivarkų ekonomų. Šios grupės 
žmonių išsilavinimas buvo labai nevienodas, aprėpė tam tikrą pro- 
fesinių agronomijos ir administracinės teisės žinių kiekį, bet priva- 
tiems savininkams rūpėjo ne tiek mokslo cenzas, kiek administrato- 
riaus veiklumas ir algos dydis. Pirmajame XIX amžiaus trečdalyje 
vienas gausiausių buvo švietimo sistemos personalas, kurio išsila- 
vinimas ir kvalifikacija buvo labiau kontroliuojama. Gauti gimnazijos 
mokytojo vietą ar net teisę mokyti privačiai nebuvo galima be uni- 
versiteto baigimo pažymėjimo arba specialių egzaminų. Šios grupės 
elitą sudarė Vilniaus universiteto profesūra, kuri anuomet savo inte- 
lektualinės veiklos intensyvumu išsiskyrė visoje Rusijos imperijoje. 
1831 metų sukilimo nuslopinimas šį Lietuvos šviesuomenės sluoksnį 
palietė labai skaudžiai. Universiteto ir daugybės mokyklų uždarymas, 
sugriežtinta politinė mokytojų kontrolė diskvalifikavo dalį pedago- 
ginio personalo. 

Dar labiau savo išsilavinimu išsiskyrė bene organizuočiausia Lie- 
tuvos profesinė grupė - gydytojai. Medikams, dar veikiant Vilniaus 
universitetui, buvo keliami didžiausi profesionalumo reikalavimai. 
Jau tada, norėdami verstis gydytojo praktika, jie privalėjo baigti visą 
universiteto kursą.'š Tuo tarpu kitų profesijų atstovams nebuvo bū- 
tina išeiti visą universitetinių studijų programą —- advokato ar kan- 
celiarijos tarnautojo vietai užimti jokio diplomo nereikėjo: neapgynus 
disertacijos mokslo laipsniui gauti, universitetas tokio liudijimo nė 
neduodavo. Mediko profesija labiau nei kuri kita garantavo pasi- 
turintį gyvenimą, todėl norinčių studijuoti mediciną niekad netrūko, 
ypač iš vargingųjų studentų. Štai 1825-1826 mokslo metais Vilniaus 
universiteto Medicinos fakultete buvo įregistruoti 285 studentai, tuo 
tarpu Literatūros ir laisvųjų menų fakultetą lankė tik 93 asmenys.*? 
Gydytojai, anksčiausiai susitelkę į savo profesinę draugiją (1805 me- 
tais buvo įkurta Vilniaus medicinos draugija, veikusi iki pat 1940 me- 
tų; 1852-aisiais jai priklausė 43 tikrieji, 115 vietinių narių korespon- 
dentų ir 39 užsieniečiai)“?, aktyviai dalyvavo kultūriniame Lietuvos 
gyvenime XIX amžiaus viduryje. 

Labai marga buvo meninė, kūrybinė inteligentija. Muzikus, akto- 
rius, dailininkus, rašytojus ir poetus į „intelektualinio elito“ valdas 
visuomenė įsileido ne išsyk. XVIII amžiaus pabaigoje-XIX pradžioje į 
dailę žiūrėta kaip į amatą, o į tapytoją ar skulptorių - kaip į amatinin- 
ką. Nors įsteigus Vilniaus meno mokyklą dailė peržengė universiteto 
slenkstį, — tai reiškė jos intelektualinę nobilitaciją krašto visuomenės 


225 


SOCIALINIŲ STRUKTŪRŲ RAIDA 


akyse, - vis tiek tapybos profesorius buvo kotiruojamas ne ką aukš- 
čiau užjojimo mokytoją.*! Muzikanto padėtis buvo dar sudėtingesnė, 
o į aktorius iki XIX amžiaus vidurio apskritai žiūrėta ir susižavėjus, 
ir su tam tikru atsargumu. Nemažą skandalą Vilniaus aukštuomenėje 
ir netgi dalyje šviesuomenės sukėlė mokslininko ir leidėjo Adomo 
Honorio Kirkoro vedybos su aktore H. Majewska amžiaus viduryje.*2 
Tai rodo, kad tam tikros inteligentijos profesinės grupės užėmė nevie- 
nodą padėtį visuomenėje. 

Gana komplikuota buvo ir Lietuvos šviesuomenės etninė sudėtis. 
Lenkų kultūros veikiama, viršutinių visuomenės sluoksnių kultūrinė 
komunikacija vyko lenkų kalba, didelį vaidmenį suvaidinusi ir lietu- 
vių nacionalinės kultūros formavimosi pradiniu etapu. Nemaža dalis 
lietuvių inteligentų buvo dvikalbiai, bet pilietinė LDK tradicija buvo 
gyva ir tarp lietuviškai nemokančių. 

Naujų inteligentijos kaip socialinio sluoksnio formavimosi ženklų 
pasirodė po 1863 metų sukilimo nuslopinimo. Nors ir labai sudė- 
tingomis sąlygomis telkėsi lietuviškon veiklon įsitraukusių inteligen- 
tų gretos, tačiau dėl konservatyvios, archajiškos visos Lietuvos vi- 
suomenės struktūros, dėl silpnų kapitalistinių santykių ir menkos 
miestiečių tautinės savimonės būtent inteligentijai teko ypatingas 
modernios lietuvių tautos ir naujos Lietuvos valstybės kūrimo darbas. 
Amžiaus pabaigoje, nerasdami darbo gimtajame krašte, lietuvių inte- 
ligentai, nepaisant profesinių ir turtinių skirtumų, vis labiau susivo- 
kė priklausą vienai socialinei grupei ir vienai tautai. Gana detalus 
1897 metų Rusijos gyventojų surašymas leidžia bent kiek konkrečiau 
apžvelgti XIX amžiaus pabaigos kiekybinius inteligentijos poslinkius. 
Tiesa, analizuojant surašymo duomenis negalima užmiršti, kad tuo- 
metinėje Lietuvoje aktuali buvo, ypač šviesuomenei, tautinio apsi- 
sprendimo problema. Net tokie lietuvių visuomenės ir kultūros vei- 
kėjai kaip broliai Biržiškos tame surašyme vienas užsirašė lenku, kiti 
du - žemaičiais.“ 

Istorikas Rimantas Vėbra, daugelį metų tyrinėjantis lietuvių inteli- 
gentijos formavimąsi, apskaičiavo, kad pagal surašymo duomenis tuo 
metu apytikriai buvo 19 tūkstančių lietuvių, kuriuos galima priskirti 
prie inteligentijos. 1,9 tūkstančio, arba 10 procentų visų inteligentų, 
dirbo materialinės gamybos sferoje, 6,9 tūkstančio, arba 36,3 procento, 
buvo mokslo, meno, švietimo ir sveikatos apsaugos darbuotojai, 10,2 
tūkstančio, arba 53,7 procento, - valstybinių ir privačių įstaigų tar- 
nautojai. Palyginti su visais Lietuvos gyventojais, inteligentija sudarė 
apie 2,3 procento, tuo tarpu Rusijoje - 2,7 procento.“ Vadinasi, Lie- 
tuvoje inteligentijos sluoksnis buvo „plonesnis“ negu Rusijoje, ir tai 

buvo dėsninga Rusijos imperijos pakraščiuose, kuriuos slėgė užka- 
riautojų diskriminacija. Kita rusų režimo pasekmė Lietuvos inteligen- 
tijos struktūrai — ypač didelis valdininkų būrys. Rusiškojo biurokra- 
tizmo nuostatos neišvengiamai veikė socialinę Lietuvos visuomenės 
sandarą; tam pasipriešinti naujoji inteligentija, kilusi iš valstietijos, 
buvo nepajėgi nei ekonomiškai, nei juridiškai. Dar sunkiau buvo 
emancipuotis lietuvių kūrybinei inteligentijai, neturėjusiai vilties pra- 
gyventi tik iš kūrybos. 


Buržua ir proletarai 


Įvairios orientacijos istorikai sutaria, kad kapitalistiniai santykiai 
užsimezga dar feodalinės visuomenės gelmėse, vienur sparčiau, kitur 
lėčiau ardydami nusistovėjusią ir amžininkams „natūralią tvarką“, 
kur juridiškai įteisinta socialinė nelygybė paveldima iš tėvų ir per- 
duodama kitoms palikuonių kartoms. Valstietis gimdo valstietį, aris- 
tokratas - aristokratą, o pirklys - pirklį. Tarpluominė migracija vyksta 
lėtai. Rusijos imperijoje, kaip ne kartą minėta, luominės padėties pa- 
keitimą monopolizavo biurokratinė rangų sistema ir dėl to visuomenė 
tapo nepaprastai konservatyvi. Kapitalistiniai santykiai ir pramonės 
revoliucija luomus paverčia tik juridine fikcija. Pinigai nurungia ne 
vien mėlyno kraujo argumentus, bet ir valdininkiškos sąmonės ver- 
tybinius orientyrus. Karlas Marxas tai vaizdžiai charakterizavo anks- 
tyvuosiuose darbuose: 


Buržuazija visur, kur tik ji pasiekė valdžią, panaikino visus feodalinius, patriar- 
chalinius, idiliškus santykius. Margus feodalinius pančius, kurie rišo žmogų prie 
jo natūralių viešpačių, ji negailestingai sutraukė ir nepaliko tarp žmonių jokio kito 
ryšio, tik pliką interesą, beširdį „gryną pinigą“. Lediniame savanaudiško išskai- 
čiavimo vandenyje ji paskandino šventąjį religinės ekstazės, riteriško entuziazmo, 
miesčioniško sentimentalumo virpulį. Žmogaus asmens orumą ji pavertė maino- 
mąja verte ir vietoje daugybės suteiktų ir įgytų laisvių iškėlė vieną beširdę pre- 
kybos laisvę. Žodžiu, religinėmis ir politinėmis iliuzijomis pridengtą išnaudojimą 
ji pakeitė atviru, begėdišku, tiesioginiu, beatodairišku išnaudojimu.“ 


Šimtai komentatorių ir specialių studijų autorių tą procesą deta- 
lizavo įrodydami, kad kiekviena nauja socialinė struktūra formuojasi 
iš senos medžiagos, iš buvusių luomų skeveldrų, sąlygojančių socia- 
linės struktūros perimamumą.““ Pritardami, kad taip yra, kur kas sun- 
kiau randame atsakymą, kodėl taip yra ir kaip tai vyksta konkrečioje 

Der Krleg im Osten 


Russische Typėn In der Kūnląsberger Strabe In Wirballen 


Fabrikėlis Vilniaus apylinkėse 
Fotografas Jozefas Čechovičius (1819-1888), LNM 


Virbalio rusų tipai 


XX a. pradžios atvirukas. Iš Dainiaus Junevičiaus kolekcijos 

visuomenėje. Žymiausi XX amžiaus sociologai ir istorikai nuo Maxo 
Weberio iki Fernand'o Braudelio skirtingai vaizduoja šiuos lemtingus 
procesus, kurių apraiškos Lietuvos istorijoje nėra verifikuotos. Mark- 
sistinė sociologija kapitalistinių struktūrų užuomazgas sieja vien tik 
su gamybinių jėgų raida (jų plėtotę sovietinio laikotarpio Lietuvos 
istorikai yra aprašę gana išsamiai), o, tarkim, Weberis šio proceso sti- 
mulų ieškojo visuomenės dvasioje, etinėse bei religinėse nuostatose. 
Jis abejoja marksizmo teiginiu, kad kapitalistinei prekinei gamybai 
atsirasti užtenka dviejų pagrindinių sąlygų: laisvos darbo jėgos rinkos 
susiformavimo ir pakankamų piniginių išteklių sukaupimo. XVI am- 
žiaus Ispanijoje aukso ir valkatų buvo daugiau negu kur kitur Euro- 
poje, bet vietoj kapitalizmo ten radosi feodalinės reakcijos rezervatas. 
Anot Weberio, europietiškojo verslinio kapitalizmo šaknų reiktų ieš- 
koti puritoniškoje kalvinizmo etikoje. Štai XIV-XV amžiuje Italijos 
pirkliai sukauptus kapitalus naudojo ne gamybai plėsti, bet dvarams 
pirkti ir feodalinės diduomenės gyvenimo būdui mėgdžioti, XVII- 
XVIII amžiuje prancūzų buržua - bajorų titulams ir valstybinėms pa- 
reigoms pirkti. Verslininkui puritonui toks kapitalo panaudojimas 
buvo religinė nuodėmė“? - štai kodėl kapitalizmas taip veržliai plė- 
tojosi Anglijoje. 

Dėl metodologinio XIX amžiaus Lietuvos socialinių struktūrų isto- 
rijos tyrinėjimų vienpusiškumo iki šiolei negalėjo būti pateikta išsami 
daugelio ano meto reiškinių analizė - būtent toks yra XIX amžiaus 
pirmojoje pusėje išryškėjęs Žemaitijos visuomenės fenomenas. Išskir- 
dami žemaičių charakterio ir medžiaginio būvio ypatumus nenuei- 
name toliau Liudviko Jucevičiaus, kuris savo darbuose, rašytuose ket- 
virtajame praėjusio amžiaus dešimtmetyje, itin akcentavo žemaičių 
bajorų gyvensenos skirtumus nuo kitos Lietuvos dalies privilegijuoto 
luomo atstovų. 


Daugelis Žemaičių dvarininkų turi dideliausius pinigus susidėję, o laiko juos dau- 
giausia namie, geležinėse skryniose dusina. Jie juos susikrovė savo stropumu ir 
gana aukšto laipsnio taupumu. Jei kuris iš Lietuvos dvarininkų tiek turėtų, tuoj 
visi apie tai žinotų: tuoj imtų blizguoti gražia karieta, aprengtų ir save, ir pačią, ir 
vaikus brangiais rūbais, pristatinėtų namuose brangių niekučių, o kiek dar liktų, 
tuos, nukakęs į Vilnių, baliuj, va bangue pastatytų. O Žemaičiuose - priešingai. 
Ten ir turtingiausio dvarininko nepermanysi iš išorės, kad jis turtingas.“ 


Ta kiek sutirštinta Jucevičiaus charakteristika visgi parodo regio- 
ninius Lietuvos visuomenės skirtumus ir duoda pagrindo manyti, kad 
kapitalistinės permainos plėtojosi nevienodomis sąlygomis. Viena bu- 
vo bendra visiems Lietuvos dvarininkams: ir Vakarų, ir Rytų Lietuvo- 
je bajoriškosios mentaliteto savybės trukdė imtis verslų bei pramonės. 

Jei vienur pinigai ėjo prabangai ir linksmybėms, kitur buvo „geleži- 
nėse skryniose dusinami“, t.y. taip pat ne iš karto virto kapitalu. 
Žemaičių bajorų elgsena galbūt sudarė palankias sąlygas formuotis 
naujam visuomenės sluoksniui - inteligentijai, kadangi jaunuomenės 
lavinimui pinigų nebuvo gailima. Kita vertus, po 1863 metų kaupti 
kapitalą stambiosios žemėvaldos pertvarkymui naujais - kapitalis- 
tiniais — pagrindais trukdė ir rusų politika. Tik nedidelė dalis vals- 
tiečių mokamų išperkamųjų mokesčių, patekusių į valstybės iždą, 
buvo išmokama dvarininkams - daug jų buvo atskaičiuojama pro- 
centinei rinkliavai, mokesčių nepriemokoms padengti. Tačiau kapi- 
talistinis gamybos būdas skverbėsi ir į žemės ūkį. Jam padėjo besiple- 
čianti vidaus rinka, artima užsienio rinka ir pigi vietinė darbo jėga. 
Iki aštuntojo dešimtmečio Lietuvos dvaruose įsivyravo laisvai sam- 
doma darbo jėga.“ Tačiau nepaisant intensyvios agrotechnologijos 
diegimo bei naujų samdos santykių dvare, t.y. viso to, kas žymi ka- 
pitalizmą kaime, Lietuvos dvarininkija liko konservatyvi, luominės 
savimonės barjerais nuo kitų socialinių grupių atsitvėrusi jėga. Kita- 
kilmį pirklį ar verslininką bajoras laikė menkesne būtybe; turtingumas 
ir reali įtaka visuomenėje labai lėtai griovė tas feodalines užtvaras. 
Be abejonės, tai nebuvo būdinga vien Lietuvai. Stipresnę buržuaziją 
ir labiau išplėtotą pramonę turinti Lenkijos Karalystė taip pat sirgo 
panašiomis socialinėmis ligomis. Naujieji turtuoliai ieškojo nobilita- 
cijos, mėgdžiojo bajoriškas madas, paisė kilmės kurdami šeimas. Iki 
1863 metų bajoriškosios šeimos beveik nesigiminiavo su buržua atsto- 
vais.'? Kita vertus, pabrėžtinas ir Lietuvos dvarininkų ūkininkavimo 
skirtumas nuo Lenkijos Karalystės žemvaldžių. Mūsų buvusios unijos 
partnerių atžvilgiu galima pasakyti, jog 


kapitalizmo pionieriais tikrai pavadintina ta grupė žemvaldžių, kurią Lenkijos 
Karalystėje reprezentavo Liubenskiai, o vėliau Karolis Bžostovskis, Ignacas Sta- 
žynskis, Rafalas Bartoševskis, Stefanas Zlotnickis, Antanas Ostrovskis?!, 


tuo tarpu Lietuvoje dvarininkų, įsitraukusių į pramoninę bei bankinę- 
finansinę veiklą, buvo kur kas mažiau. Be to, kapitalistinis ūkininka- 
vimas ir kapitalistinių santykių Lietuvos kaime plėtotė vyko sparčiau 
už labai gajaus ir atsparaus luominio mentaliteto irimą. Tai trukdė 
bent iki XX amžiaus pradžios susiformuoti ir organizuočiau pasireikš- 
ti buržuazijai kaip vienalytei ir save suvokiančiai socialinei struktūrai. 
Tarp kapitalistinio ūkio link pasukusio dvarininko ir praturtėjusio bei 
samdomą darbą naudojančio lietuvių valstiečio (tokių, Vėbros Žo- 
džiais, valstiečių buržuazijos atstovų Suvalkijoje amžiaus pabaigoje 
priskaičiuota apie 22,3 procento)?2 po senovei žiojėjo gili praraja ir apie 

kokį nors sąmoningą „klasinį“ buržuazijos, arba „buržuazijų“, bend- 
rumą negalima kalbėti. 

XIX amžiaus antrojoje pusėje, ypač 1894-1900 metais, paspartėjo 
pramoninės buržuazijos formavimasis. Per tą laikotarpį pramonė 
išaugo ir jos darbininkų pagausėjo daugiau negu per visus pore- 
forminius metus. Antai 1894 metais buvo įregistruotos 848 įmonės (be 
malūnų) su 7,8 tūkstančio darbininkų, o 1899-aisiais jau 1426 įmonės 
su 13,2 tūkstančio darbininkų. Vis dėlto vidutiniai Lietuvos pramonės 
rodikliai buvo beveik 3 kartus mažesni negu visos Rusijos imperijos. 
XIX-XX amžių sandūroje 10 tūkstančių Lietuvos gyventojų teko tik 
48 stambiosios pramonės darbininkai." Savaime aišku, analogiška 
buvo ir pramonininkų padėtis. Tad Lietuvos buržuazijos socialinė 
sandara formavosi labai lėtai; ji buvo tokia nevienalytė juridiniu ir 
etniniu požiūriu (dauguma miesto pramonininkų buvo žydų tauty- 
bės), kad kartais abejotinas atrodo mėginimas aprašyti ją kaip vientisą 
struktūrą. Buržuazijos, kaip naujos neformalios visuomenės klasės, 
tiesioginis vaidmuo griaunant archajiškas feodalinės santvarkos for- 
mas Lietuvoje buvo palyginti menkas, todėl objektyviai čia išskirtinis 
vaidmuo teko įvairiakilmei inteligentijai, „apsišvietusiųjų klasei“, 
kuri perėmė modernios visuomenės ir modernios politinės tautos 
formavimo iniciatyvą. 

Tokia pat prieštaringa Lietuvoje buvo ir proletariato raida. Pra- 
monė pirmiausia pritraukė nuskurdusius miestų ir miestelių gyven- 
tojus, buvusius amatininkus, kurie geriausiai tiko dirbti menkai me- 
chanizuotose įmonėse. Dėl silpno miestų pramonės išsivystymo į 
miestus gana lėtai plaukė kaimo gyventojai, kur kas dažniau pasi- 
rinkdavę emigranto dalią. 1897 metų surašymo duomenimis, išeiviai 
iš valstiečių sudarė 29 procentus visų miestų gyventojų Lietuvoje.?* 
Tad proletariatas tam tikra prasme palaikė etninį miesto gyventojų 
margumą. Gamybos srityje vyravę žydų, rusų ar lenkų pramonininkai 
rinkosi tos pačios tautybės darbininkus, kad išvengtų kontliktinių 
situacijų. Panašiai elgėsi ir vienas žymesnių XIX amžiaus pabaigos 
lietuvių pramonininkų - Petras Vileišis. Įdarbinti lietuvius savame 
metalo dirbinių fabrike jam buvo tolygu tautiniam veiksmui, kadangi 
taip telkė negausią susipratusių lietuvių visuomenę Vilniuje. Tačiau 
socialinių struktūrų raidos požiūriu didžiulis etninis darbininkijos 
susiskaldymas nedideliame krašte komplikavo normalią visuomenės 
raidą, sudarė sąlygas konservuotis senosios luominės santvarkos lie- 
kanoms, buvo etninių konfliktų židinys pačios visuomenės viduje. 

Vyrauja įsitikinimas, kad lietuviai - valstietiškos kilmės tauta, o Lie- 
tuvos bajorija, Balio Sruogos žodžiais, - „šaka, atskilus nuo tautos“. 
Šie teiginiai, juos išvertus į mokslo kalbą, reiškia, kad modernioji 
lietuvių tauta, arba pagal kitą istoriografinę tradiciją - lietuvių naci- 
ja, - naujiesiems ir naujausiems laikams būdingas pagrindinio takso- 
nominio lygio etnosocialinės (ir etnopolitinės) bendrijos tipas - susi- 
formavo valstietiškosios subkultūros pagrindu, kad Lietuvos bajorija 
XIX amžiuje jau buvo bemaž visiškai sulenkėjusi ir, švelniai tariant, 
nepritarė lietuvių tautiniam judėjimui, XIX amžiaus antrojoje pusėje 
tapusiam savarankiška etnopolitine jėga. 

Lietuvos miestai tautiniu požiūriu taip pat buvo gerokai nutolę nuo 
lietuvybės etninius pagrindus išlaikiusio kaimo, nuo valstietiškosios 
subkultūros. Čia dominavo kelių etnosų ir kultūrų - žydų, rusų, len- 
kų - Žmonės. 

Norėdami etninius luomų, kaimo ir miesto santykius įvertinti sta- 
tistiškai, galime remtis 1897 metų pirmuoju visuotiniu Rusijos imperi- 
jos gyventojų surašymu (ankstesni statistiniai tyrimai tokių duomenų 
nepateikia). Tačiau reikia žinoti, kad 1897 metų surašyme gyventojų 
tautybė nustatoma pagal vienintelį kriterijų - gimtąją kalbą. 

Taigi Rusijai priklausiusioje dabartinės Lietuvos teritorijoje (šiuo- 
laikinėje Lietuvos istoriografijoje Lietuvos teritoriją XIX amžiuje įpras- 
ta tapatinti su apskritimis, kurių centrai dabar įeina į Lietuvos Res- 
publikos sudėtį) 1897 metais apytiksliai gyveno 2,7 milijono žmonių: 
iš jų 87,3 procento kaimuose ir miesteliuose, 12,7 - miestuose." Luo- 
minė struktūra buvo tokia: valstiečiai - 73,4 procento, miestiečiai — 
20 procentų, kilmingi bajorai - 5,2 procento, kitų luomų atstovų skai- 
čius nežymus.“ 58,3 procento dabartinėje Lietuvos teritorijoje (be 
Klaipėdos krašto) gyvenusių žmonių gimtoji kalba buvo lietuvių (ir 
Žemaičių; surašyme atskirai pažymėtos žemaičių ir lietuvių kalbos), 
13,3 - žydų, 10,3 - lenkų, 14,6 procento - viena iš rytų slavų kalbų.? 

Miesto gyventojų luominė struktūra buvo tokia: 56,9 procento — 
miestiečiai, 29,2 - valstiečiai, 8,2 - kilmingi bajorai, 2,4 valdininkai 
ir nekilmingi bajorai, 1,1 - pirkliai ir 2,2 procento - kitų luomų at- 
stovai." Gyventojų gimtosios kalbos požiūriu miesto demografinė 
struktūra atrodė šitaip: 42,1 procento Lietuvos miestų gyventojų savo 
gimtąja kalba laikė žydų kalbą, 24 procentai - lenkų, 21,5 procento - 
vieną iš rytų slavų kalbų, 7,8 - lietuvių kalbą." Iš šių statistinių duo- 
menų nieko negalime spręsti, kokios kalbos vyravo viešajame miestų 

gyvenime, tačiau žinoma, kad tai buvo lenkų ir rusų kalbos. Lietuvių 
kalba, beje, ir žydų, dažniausiai buvo gyventojų, laikančių šias kalbas 
gimtosiomis, tarpusavio bendravimo priemonė. 

Dabar panagrinėkime kalbos ir luomo santykį. 

Gyventojai, kurių gimtoji kalba buvo lietuvių (ir žemaičių), isto- 
riografijoje tik jie ir laikomi lietuviais, priklausė tokiems luomams: 
93,3 procento - valstiečių, 3,9 - miestiečių, 2,5 - kilmingų bajorų.*? 
Beje, Kauno gubernijoje tarp gyventojų, kurie gimtąja kalba laikė 
žemaičių tarmę, šis santykis šiek tiek kitoks: 86,6 procento valstiečiai, 
6,3 - miestiečiai ir net 6,7 - kilmingi bajoraič! (ir tai po visų sukilimų 
ir represijų!). 

Šie skaičiai lyg ir patvirtintų teiginį apie valstietišką lietuvių tau- 
tybės pagrindą. Tačiau, kita vertus, atidžiau turėtume pažvelgti į tuos 
skaičius, į kuriuos iki šiol didesnio dėmesio nekreipta. Bemaž treč- 
dalio - 27,7 procento - dabartinės Lietuvos teritorijoje gyvenusių 
kilmingų bajorų gimtoji kalba buvo lietuvių. Kauno gubernijoje to- 
kių bajorų būta dar daugiau - 36,6 procento.3* Žinoma, dauguma 
Lietuvos bajorų (59,4 procento) gimtąja kalba laikė lenkų.** 

Netgi Vilniaus gubernijoje bajorų, lenkų kalbą laikiusių gimtąja, 
buvo mažiau nei visoje dabartinės Lietuvos teritorijoje - tik 51,6 pro- 
cento.*? 32,5 procento Vilniaus gubernijos kilmingų bajorų gimtoji 
kalba buvo baltarusių, 10 procentų - rusų, 4 (!) - lietuvių.** Iš viso 
bajorai Vilniaus gubernijoje sudarė 4,4 procento visų gyventojų (Kau- 
no - 6,4 procento, Suvalkų - tik 0,6).š7 

Kita vertus, ir tarp gyventojų, gyvenusių dabartinės Lietuvos terito- 
rijoje, kurių gimtoji kalba buvo lenkų, dominavo ne bajorai, o valstie- 
čiai: pastarieji sudarė 40,9 procento, bajorai - 30,2, miestiečiai - 26,4.* 

95,5 procento dabartinės Lietuvos teritorijoje gyvenusių žydų pri- 
klausė miestiečių luomui arba, kitaip tariant, 63,5 procento miestiečių 
luomo atstovų buvo žydai.*? Na, o apie žydų sąlytį su kaimu rodytų, 
be kita ko, toks skaičius - 214,6 tūkstančio žydų gyveno ne miestuo- 
se, o miesteliuose (daugiausia) ir kaimuose.?? Tai sudaro 9,1 procento 
visų dabartinės Lietuvos teritorijoje buvusių apskričių (be miestų) 
gyventojų.?! Be to, bemaž 64 procentai miestiečių luomo atstovų da- 
bartinės Lietuvos teritorijoje gyveno ne miestuose, o daugiausia mies- 
teliuose.?2 

KULTŪRŲ KRYŽKELĖS: 
SAVASTIS IR SVETIMYBĖS 


Dviejų tautos kultūrų koncepcija ir 
bajoriškoji lietuvių kultūra 


yra kultūros fenomenas: ji yra ir kultūros kūrėja, ir tos kultūros 

vaisius. Tautos modernėjimo kelyje formuojantis šiuolaikinėms 
etnopolitinėms bendrijoms, itin svarbu nacionalinės kultūros taps- 
mas. Irstant senajai Europos visuomenei, susiduriant viešpataujančio 
bajorų luomo ir žemutinių sluoksnių kultūriniams interesams bei 
tikslams, rungiantis kosmopolitinėms (elito) ir etninėms (valstietijos) 
tendencijoms, klostėsi nacionalinių kultūrų kontūrai. Europos kul- 
tūrai nuo Italijos Renesanso laikų būdinga tai, kad modernios tautos 
kultūra ima skleistis trečiojo luomo erdvėje. Būtent miestietiškoje 
aplinkoje labiausiai atsiskleidė luominių skirtumų nykimo, kultūrinės 
integracijos ir demokratėjimo tendencijos. Centrinės Europos ir jos ry- 
tinio pakraščio šalių istorijoje panašūs reiškiniai subrendo Šviečiamo- 
jo amžiaus epochoje, t.y. XVIII amžiaus antrojoje pusėje. Tuometinėse 
vokiečių kunigaikštystėse klestėjo tikras kultūrinis „prancūzmetis“, 
visose dvasinio gyvenimo srityse buvo demonstruojami aristokratijos 
pranašumai, didžiuojamasi civilizacijos laimėjimais, kuriuos nuo že- 
mutinių visuomenės sluoksnių saugojo luominiai ir juridiniai slenks- 
čiai. Panaši situacija tuomet buvo ir Lenkijoje bei Lietuvoje. Platūs 
kultūriniai kontaktai su Vakarais lėmė tam tikrą kultūrinio kosmo- 
politizmo madą, noriai buvo prancūzuojama, taip pabrėžiant bajorijos 
skirtumus nuo paprastos liaudies. Vokiečių žemėse Šviečiamajam 
amžiui buvo būdinga staigiai išsiplėtę buržua ir inteligentijos kultū- 
riniai interesai: imta prisiminti tautines kultūros vertybes, rūpintis vo- 
kiečių kalbos prestižu ir integruoti į elitinę kultūrą liaudiškus elemen- 
tus. Ši etnokultūrinė situacija, anot žymaus kultūros istoriko Norberto 


T auta, kaip dvasingų būtybių bendruomenė, tam tikra prasme 

Eliaso, sukėlė tikrą papročių ir tradicijų karą. Susiklostė tokia padė- 
tis, kad vienos tautos viduje gyvavo kelios kultūros. Vokietijoje tai 
buvo feodalinės aristokratijos „civilizacija“, orientuota į visam mė- 
lyno kraujo luomui universalias vertybes, ir jai opozicinė trečiojo 
luomo „kultūra“, propaguojanti vokiečių tautinį atskirumą, unikalią 
tautinę dvasią ir liaudies dvasinio gyvenimo vertingumą.! Goethe's 
ir Herderio kartos nuopelnas, kad vokiečių kalba nugalėjo aristokra- 
tinį abejingumą viskam, kas tautiška ir kas siejasi su paprastos liau- 
dies gyvenimu. 

Ar tą patį kultūros permainų ritmą patyrė Lenkijos ir Lietuvos 
visuomenė paskutiniaisiais bendros valstybės egzistencijos metais? 
Kur link krypo kultūros demokratėjimo tendencijos Lietuvoje Rusijos 
viešpatystės sąlygomis? Lietuvos bajoriškoji kultūra mūsų istorio- 
grafijoje vertinama labai prieštaringai. Kai kas ją laiko svetimybe, iš 
Lenkijos atneštu reiškiniu, o visa, kas lietuviška, siejama su liaudies 
gyvenimu. XIX amžiaus Lietuvos visuomenės sandara buvo archa- 
jiška. Tas pat pasakytina ir apie kultūrą. Lietuvos magnatai ir bajorai 
savo atskirybę nuo kitų visuomenės sluoksnių pabrėždavo kuo tik 
įstengdami - lenkų ir prancūzų kalbos vartojimu, drabužiais, manie- 
romis. Visa tai mūsų literatūra dažniausiai interpretuoja vien kaip 
„Sulenkėjimą“. Tačiau reikalas kur kas sudėtingesnis, nes beveik visi 
tarpusavy lietuviškai nekalbėję Lietuvos bajorai kalbos nelaikė tauti- 
nės priklausomybės kriterijumi. Meilės Lukšienės nuomone, nors 
daugelis bajorų būvo atitrūkę nuo etninių vertybių ir kalbos, tačiau 
rėmėsi LDK politinio atskirumo ir LDK pilietinės ištikimybės tradicija. 
Buvo „aiškiai nutuokiamas gal ne tiek stipriai didikų, kiek bajorų LDK 
kultūros bendrumas, tam tikras jos savitumas, kurį Lietuvos bajorai 
išlaikė ligi pat XX amžiaus“ *. 

Kad bajoriškoji Lietuvos XIX amžiaus kultūra yra savastis, o ne 
svetimybė, įrodinėjo ir Mykolas Biržiška savo veikale Lietuvių tautos 
kelias į naująjį gyvenimą: 


Seniai jau pasakyta ir dažnai kartojama teisinga pastaba, jog lietuvybė (tautinė 
gyvybė) išliko po šiaudiniu stogu, tik klaidinga iš čia išvada - taip pat kartojama — 
jog tiktai valstiečiai (valsčionys, sodžionys, sodiečiai, kaimiečiai), tad liaudis 
(palyg. lenkų lud, rusų liudi - žmonės), vieni bebus ją išlaikę, taigi jog esanti 
išlaikyta tik kaimo lietuvybė. Kad ji sudarė vyriausią, tvirčiausią ir seniausią nau- 
jybinės lietuvių kultūros pagrindą, tai tiesa, kuri betgi reikalinga dar papildyti 
tuo, kad lietuvybei išlaikyti nemažai svėrė ir po tokiu pat šiaudiniu stogu seniau 
gyvenusi bajorija, kurios įtaka reiškiasi tajai pat kaimo ir tautos kultūrai.? 


Lietuvos bajorai irjų kultivuojamas dvasinis gyvenimas Biržiškai — 
savija, lietuvių tautos savastis, nepaisant išorinių įtakų, demonstruojamo 

pranašumo prieš kitus luomus bei pabrėžtinio lenkavimo ir prancū- 
zavimo. Šiai lietuvių bajoriškosios kultūros sferai priskirtinas ir XIX 
amžiaus pirmosios pusės katalikų bažnytinio gyvenimo paviršius, nes 
aukštieji Lietuvos Bažnyčios dignitoriai iki pat šio amžiaus vidurio 
buvo daugiausia bajorai. 

Pripažinę, kad bajoriškoji kultūra yra mūsų atgimimo kultūros 
savastis, turime stabtelėti ties kita, ne mažiau svarbia ir ne mažiau 
prieštaringa problema. Lietuvoje, kaip ir kituose Centrinės Europos 
kraštuose, XVIII amžiaus pabaigoje-XIX amžiaus pradžioje viešpa- 
tavo bajoriškoji kultūra, tačiau opoziciją jai ne taip lengva identifi- 
kuoti. Mat Abiejų Tautų Respublikoje nesusiformavus trečiajam luo- 
mui tikrąja to termino prasme, negalėjo būti nė kalbos apie tą luomą 
atitinkančią kultūrą (visos Lietuvos kontekste vadintiną subkultūra). 
Miestų gyventojų - žydų, vokiečių, lenkų ir kitų mažesnių etnokonfe- 
sinių grupių - izoliacija ir uždarumas neleido jų kultūrai pretenduoti 
į vientisos, savarankiškos trečiojo luomo kultūros statusą, tuo labiau 
tapti kitų tautos kultūrų integracijos pagrindu. Tas pasakytina ne tik 
apie Lietuvos, bet ir apie Lenkijos Karalystės, anuomet gerokai toliau 
pažengusios demokratizacijos ir liberalizacijos link, kultūros sandarą 
atgimimo laikotarpiu. Be abejo, bajoriškojoje Lietuvos kultūroje ryš- 
kėjo opozicija miestui, kaip visokiausių blogybių katilui. Dar XVIII 
amžiuje buvo rašoma, kad „miestas - tai nedorybių ir melo lizdas“*. 
Tačiau ši opozicija toli gražu neprilygo kad ir vokiečių „civilizacijos“ 
(aristokratijos elito) ir „kultūros“ (trečiojo luomo) konfliktui. 

XIX amžiaus pirmosios pusės Lietuvoje klostėsi kiek kitokia etno- 
kultūrinė struktūra. Prieštaravimai tarp viešpataujančio bajorų luomo 
kultūros ir galutinai nesusiformavusio trečiojo luomo dvasinio gy- 
venimo nebuvo esminiai, nelėmė nacionalinės lietuvių kultūros istori- 
nio kelio, tik žymėjo jos kelkraštį. Tačiau Lietuvos kultūrinės kolizijos 
buvo labai skaudžios, pirmiausia ten, kur susidurdavo privilegijuoto 
luomo ir valstietijos kultūriniai interesai. Jie buvo labai skirtingi, jų 
suvokimas taip pat skyrėsi. Valstietijos sąmoningumo, individualumo 
daigai dar tik kalėsi, kultūriniai liaudies poreikiai buvo labai elemen- 
tarūs. Net didžiausi etninės kultūros lobiai kolektyvinėje atmintyje, 
papročiuose, tradicijose, ypač kalboje, buvo išsaugoti be sąmoningų 
pastangų. Tai pastebėjo ir įvertino pirmiausia bajorų šviesuomenė, 
pradėjusi ieškoti savo tautinio individualumo šaknų. Nuo liaudies 
tradicijų ignoravimo, nuo lietuvių kalbos niekinimo buvo krypstama 
jų supratimo, pažinimo, rinkimo, tyrinėjimo ir aukštinimo link. Itin 
jautriai į šiuos pokyčius reagavo žemutiniai lietuvių bajorijos sluoks- 
niai, kurie nebuvo labai nutolę nuo liaudies. 

Lietuvaitė iš Tilžės. Apie 1880 metus 


Reprodukcija iš Domo Kauno kolekcijos 

Opozicija tarp bajoriškosios ir liaudiškosios kultūros buvo savotiš- 
kai įteisinta tuomet, kai šviesuomenė žemutinių visuomenės sluoks- 
nių dvasinį gyvenimą ėmė pripažinti esant kultūra. O iki XIX amžiaus 
pradžios liaudies papročiai ir tradicijos, folkloras ir kalba buvo suvo- 
kiami ne kaip kultūros, o tik kaip žmogiškosios natūros dalykai. Jais 
galima žavėtis, mėgautis, juos galima fiksuoti ir tirti, bet tik kaip įspū- 
dingos natūros, primityvios gyvensenos produktus, kuriuos būtinai 
reikėjo „sukultūrinti“. Ano meto spaudoje ginčytasi, ar galima publi- 
kuoti liaudies dainas jų profesionaliai neapdorojus, t.y. nepakėlus į 
„kultūros rangą“, kuris buvo matuojamas universaliais civilizacijos 
matmenimis. Todėl neretai folkloro pavyzdžiai prieš patekdami į 
spaudą būdavo kultūrinami: keičiama leksika, taisoma eilėdara. Ta- 
čiau Ksavero Bogušo, Juozapo Arnulpo Giedraičio, Antano Strazdo, 
vėliau Simono Stanevičiaus, Simono Daukanto, Motiejaus Valančiaus 
karta sugebėjo įrodyti, kad lietuvių liaudies kultūra yra ne tik sava- 
rankiškas ir gyvybingas reiškinys, bet ir tvirčiausias tautinės kultūros 
pamatas, be kurio neįmanomas ir pačios tautos atgimimas. 

Konstatuojant tokią XIX amžiaus pirmosios pusės Lietuvos kul- 
tūros sandarą, kai viena virš kitos (daug rečiau —- viena šalia kitos) 
egzistavo dvi ganėtinai skirtingos kultūros, būtina pabrėžti, jog tarp 
jų visą laiką buvo autentiškas ryšys. Jį lėmė tam tikras bajoriškosios 
ir liaudiškosios kultūros homogeniškumas. Ir viena, ir kita pirmiausia 
buvo tos pačios, rustikalinės, arba kaimo, kultūros sudėtinės dalys. 
Kaimo (jau nekalbant apie bajorkaimį, arba „akalicą“) ir dvaro dva- 
sinis gyvenimas turėjo kur kas daugiau panašumų, negu jų rastume 
palyginę dvaro ir miesto kultūras. Ir dvaras, ir kaimas buvo opozicija 
miestui. Iš čia, kaip pastebėjo Januszas Tazbiras, XVIII-XIX amžiaus 
Lietuvoje ir Lenkijoje sukurtuose literatūros kūriniuose kaimo gyve- 
nimo idealizacija buvo tokia stipri, kokios nebuvo nei prancūzų, nei 
anglų, nei vokiečių literatūros istorijoje. Panašumų būta ir tarp vals- 
tiečių bei bajorų moralinių normų. Lenkų literatūros istorikė Alina 
Witkowska labai taikliai yra pastebėjusi, kad bajorų gyvenime greta 
riteriškų aksesuarų buvo labai populiarus artojo įvaizdis, šv. Izido- 
riaus garbinimas. Taigi idealai - agrariniai, pasaulio ribos — savo 
akimis regėto valsčiaus ribos.* Kaimo gyvenimo idealizacija literatū- 
ros kūriniuose neretai siejosi su saiko apologija: mentalinėje erdvėje 
buvo aukštinami saikingo turtėjimo, saikingo pažinimo, kitaip tariant, 
konservatyvizmo principai. Ribotų galimybių suspaustas valstiečio 
kiemas gyveno kiek kitokių formų, tačiau panašaus ritmo gyvenimą. 

Kita vertus, nuolatine sąveiką ir universalių kultūros vertybių per- 
imamumą tarp dvaro ir kaimo laidavo tai, kad abi vienos tautos kultūros 

buvo krikščioniškos ir - kas dar svarbiau - katalikiškos. Mykolas 
Biržiška rašė: 

Aišku, jog kunigai bajorai, net iš dalies ir nebajorai, buvo bajoriškos kultūros 
perteikėjai kaimo visuomenei. Tiktai baudžiavų gadynei baigiantis ir ypačiai 
baudžiavas panaikinus į kunigus gausingai einant kaimiečių sūnums, bajoriškas 
bažnytinio gyvenimo raugas eina silpnyn, bet dar ilgai, bemaž iki XIX a. pabaigos 
ir net XX a. pradžioje, taigi aiškiai jau pasireiškus tautiniam lietuvių sąjūdžiui ir 
kunigams gyvai jame dalyvaujant, net karštų mužiksūnių „litvomanų“ klebonijose 
netrūko bajoriškų tradicijų.7 

Anot Biržiškos, net 


Didysis lietuvių patriotas ir rašytojas, toks, rodos, aiškus kaimo žmogus ir kovo- 
tojas už visuomenės nelygybių išlyginimą, iškalbingas ir populiarus savo tautoje 
demokratas kun. Juozas Tumas-Vaižgantas ligi pat savo mirties (jau Nepriklau- 
somoje Lietuvoje) savo kalboje, elgsenoje ir net galvosenoje nenusikratė bajoriš- 
kose klebonijose ir dvaruose įtrintų pusbajoriškos kultūros savybių.* 


Taigi šita pusbajoriška kultūrinė tradicija, persmelkianti visą Lietuvos 
XIX amžių, ir buvo viešpataujančio elito kultūrinių pradų ir liau- 
diškosios kultūros autentikos susidūrimo laukas. Jame dygo naujos 
lietuvių tautinės kultūros daigai —- Stanevičiaus, Poškos, Valiūno, 
Daukanto ir Valančiaus iškilūs kūriniai. 


Vilniaus univerfsitetas — Lietuvos kultūros centras 
1803-1831 metais 


XIX amžiaus Lietuvos kultūriniame gyvenime Vilniaus universitetas 
neabejotinai turėjo didžiausios reikšmės. Būdamas elitinės kultūros 
oazė ne tik Lietuvoje, bet ir visose buvusios unijinės valstybės žemėse, 
jis iškilo ant etniškai heterogeniškos Lietuvos Didžiosios Kunigaikš- 
tijos kultūrinių tradicijų pamato. Apie šią mokslo įstaigą nemažai 
rašyta ir lenkiškai, ir lietuviškai. Solidžiausia studija - tritomė Vilniaus 
universiteto istorija. Imperatoriškojo universiteto (1803-1831) veiklai 
nušviesti čia skiriama beveik trečdalis II tomo. Nors faktografinė me- 
džiaga ir gerokai prasiplėtė, visgi tebediskutuojama dėl universiteto 
poveikio modernios lietuvių kultūros raidai. 

Tikroji Vilniaus universiteto reikšmė atsiskleidžia tik visos Rusijos 
švietimo istorijos kontekste. Įsidėmėtina, kad Edukacinės komisijos 
ir Vyriausiosios Lietuvos (vėliau - Vilniaus) mokyklos patirtimi, jos 
struktūra ir statutu pasinaudojo Aleksandro I vyriausybė reformuo- 
dama visą Rusijos švietimo sistemą. 1803 metų vasario 5 dienos aktu 

dėl mokyklų sutvarkymo imperija buvo suskirstyta į 6 švietimo apy- 
gardas - kiekvienai jų turėjo vadovauti universitetas. Tad be veiku- 
sių Vilniaus, Dorpato ir Maskvos universitetų, turėjo būti sukurtos 
panašios aukštojo mokslo įstaigos Peterburge, Charkove ir Kazanėje. 

1803 metų balandžio 16 dienos aktu Vilniaus vyriausioji mokykla 
buvo pavadinta Vilniaus imperatoriškuoju universitetu. Caro pasira- 
šytas aktas, susidedantis iš 22 straipsnių, užtikrino „visiems laikams 
gyvavimą senovinio Vilniaus universiteto, įkurto 1578, o atnaujinto 
1781 m.“ Jame buvo suformuluoti ir pagrindiniai universiteto statuto, 
patvirtinto tų pačių metų gegužės 30-ąją, principai. Vilniaus univer- 
sitete numatyta dėstyti ne tik „visus mokslus“, bet taip pat „dailę ir 
laisvuosius menus“. Universiteto tikslas - „duoti išsimokslinimą vi- 
siems luomams ir visokioms valstybės tarnyboms.“? Tad Vilniaus im- 
peratoriškojo universiteto profilis, į studijų programas įtraukus dailę 
ir laisvuosius menus bei įvairius žemės ūkio mokslus, labai prasiplėtė 
ir jo vaidmuo Lietuvos kultūros istorijoje dar padidėjo. 

Pagal universiteto ir Vilniaus švietimo apygardos statutą jam pri- 
klausė net aštuonios - Vilniaus, Gardino, Minsko, Mogiliovo, Vitebs- 
ko, Kijevo, Voluinės ir Podolės - gubernijos, kuriose gyveno beveik 9 
milijonai gyventojų.!? Vilniaus universitetas ne tik kontroliavo milži- 
niškos apygardos švietimo reikalus, bet ir buvo pati didžiausia aukš- 
toji mokykla visoje Rusijos imperijoje. 

Universitetui vadovavo trejiems metams renkamas rektorius, kuris 
buvo tiesiogiai pavaldus vadinamajam kuratoriui. Šis privalėjo pri- 
žiūrėti universiteto veiklą, tarpininkauti tarp jo ir Švietimo minis- 
terijos ir, kaip tiesioginis caro atstovas, galėjo kištis į universiteto rei- 
kalus, tuo ribodamas paties caro suteiktą autonomiją. Tas kišimasis 
nebuvo itin žalingas, kol kuratoriaus pareigas 1803-1823 metais ėjo 
Aleksandro I jaunystės draugas Adomas Jurgis Čartoriskis. Tačiau 
prasidėjus caro valdžios represijoms prieš profesorių ir studentų orga- 
nizacijas, kuratoriaujant K. Liveniui (1824-1826) ir ypač liūdnai pagar- 
sėjusiam senatoriui Nikolajui Novosilcevui (1826-1832), ši aplinkybė 
labai pakenkė Vilniaus universitetui. 

Neilgoje imperatoriškojo universiteto veiklos istorijoje išskirtini 
trys etapai. Pirmasis - 1803-1814 metai, kai universitetas tarsi iš naujo 
kūrėsi, brandino naujas struktūras. Tuo metu rektoriavo Jeronimas 
Stroinovskis (iki 1806 metų) ir Jonas Sniadeckis (iki 1815 metų). Pasta- 
rasis daug nusipelnė apsaugodamas universitetą nuo grėsusio nusiau- 
bimo per 1812 metų karo kampaniją. Antrasis etapas - 1814-1823 
metai laikomi universiteto klestėjimo laikotarpiu. Tuo laikotarpiu rek- 
toriaujant Simonui Malevskiui (1816-1822) ir Juozapui Tvardovskiui 

Jeronimas Stroinovskis (1752-1815), 


Vilniaus universiteto profesorius ir rektorius (1794-1806) 
Dailininkas Pranciškus Smuglevičius (1745-1807), LDM 

(1823-1824), Vilniaus aukštoji mokykla savo moksliniais darbais, pa- 
žangiomis studentų draugijomis, ryšiais su svarbiais užsienio mokslo 
centrais pagarsėjo ne tik Rusijos imperijoje, bet ir Europoje. Čarto- 
riskiui pasitraukus iš kuratoriaus pareigų, prasidėjo trečiasis uni- 
versiteto gyvavimo laikotarpis, pasižymėjęs šiurkščiu caro valdžios 
kišimusi į akademinį gyvenimą, tačiau aukštas mokslinis ir peda- 
goginis lygis dar buvo išlaikytas. Net ištrėmus iš Vilniaus populia- 
riausius humanitarus Joachimą Lelevelį, Igną Žegotą Onacevičių, Igną 
Danilavičių, Juozapą Goluchovskį, universiteto gyvenimas visiškai 
neapmirė. Studentų vis daugėjo: 1824 metais buvo imatrikuliuota 900, 
o 1830 -jau 1321 studentas.!! 

Per palyginti trumpą savo egzistavimo laikotarpį imperatoriška- 
sis Vilniaus universitetas gana smarkiai keitėsi. Pirmuoju raidos eta- 
pu, ypač rektoriaujant Stroinovskiui, dėstoma buvo daugiausia lotynų 
kalba, kai kurie kursai skaitomi prancūziškai, angliškai ir labai retai — 
lenkiškai. Čia, anot Mykolo Biržiškos, lėmė ne tik sena akademinė 
tradicija, bet ir tas faktas, kad universitete, ypač Medicinos ir Gamtos 
mokslų fakultetuose, didelė dalis profesorių buvo atvykėliai iš Vakarų 
Europos. 1803 metų universiteto statute net nebuvo numatyta dėstyti 
lenkų kalbą ir literatūrą.!? Bet Sniadeckio dėka lenkų kalba pamažu 
ėmė įgyti atskiro objekto, o vėliau ir dėstomosios kalbos statusą. Štai 
1811 metais Sniadeckis rūpinosi papildyti retorikos ir literatūros ka- 
tedros programą lenkų kalbos dalykais, nors tam ir priešinosi garsusis 
Gotfrydas Ernestas Grodekas, pats kilęs iš suvokietėjusių lenkų. Nors 
nuo 1812 metų imta dėstyti lenkų kalbą, magistrų ir daktarų diser- 
tacijos turėjo būti rašomos lotyniškai. Tik nuo 1816 metų lenkų kalba 
įsiveržė ir į auditorijas. Kita vertus, lenkų kalba vyravo universiteto 
gyvenime, studentų ir dėstytojų santykiuose. Aptarnaudamas plačią 
buvusios LDK teritoriją, ypač bajoriškuosius sluoksnius, 


universitetas gavo įvairiatautę lietuvių, gudų ir iš dalies lenkų bei [...] ukrainiečių 
auditoriją, bet jau nuo Edukacinės komisijos laikų i išėjusią tik lenkišką mokyklą, 
tad gan vienalypę lenkų kultūros prasme [...].3 


Tai buvo senosios, etniškai heterogeniškos LDK kultūros bruožas. 
Tačiau modernios, nacionalinės lietuvių kultūros formavimuisi - ne- 
paisant lietuvių kalbos ignoravimo - svarbiausia buvo akademinis 
universiteto studijų lygis, mokslinė kompetencija. Anot tuometinio 
universiteto klausytojo, žemaičio, Valančiaus draugo, Kijevo univer- 
siteto teologijos profesoriaus Tadeušo Dobševičiaus, „pagal tai, kiek 
kilo švietimas, plito taip pat supratimas žmogaus teisių, dėl kurių 
užtikrinimo pradėjo kurtis draugijos tarp jaunuomenės [...].“'* Būtent 

tokį švietimo lygį garantavo universitetas ir iš dalies jo puoselėjama 
švietimo sistema. Šviesuomenės, inteligentijos formavimasis buvo 
sąlyga, be kurios neįsivaizduojama nacionalinės kultūros genezė. 
Pastebėtina ir tai, kad nors Vilniaus švietimo apygardą sudarė 
8 gubernijos, tačiau iš vakarinių buvusios LDK žemių, t.y. vien tik iš 
Vilniaus gubernijos, kilę studentai sudarė apie 40 procentų visų besi- 
mokiusių universitete.!> Tai siejosi su tradicine Vilniaus gubernijos, 
ypač Žemaitijos, mokyklų padėtimi: jų tinklas buvo gerokai tankesnis 
negu rytinėse švietimo apygardos gubernijose. Dobševičius šitaip 
apibūdino žemaičių išsilavinimą: 
Be abejonės, mokyklų ir mokyklėlių Žemaitijoje buvo pakankamai, kad pakeltų 
civilizaciją. Kiekvienas gyventojas turėjo tada pašonėje parapinę mokyklėlę, o 
aukštesnę mokyklą ne toliau, kaip už dviejų trijų mylių. Mokinio išlaikymas 
kainavo taip mažai, kad ne tik bajoras arba ekonomas iš savo lėšų, bet net činši- 
ninkas ir valstietis galėjo atiduoti savo vaikus į mokyklą. Tad iš tiesų besimo- 
kančių buvo daug. Daugiau negu pusė žemaičių gyventojų mokėjo skaityti, ir retai 
ką iš vyrų, taip pat moterų, galima buvo pamatyti bažnyčioje be maldaknygės.'6 


Sykiu buvo suvokiama, jog „rašto pažinimas ir civilizacija apskritai yra 
skirtingi dalykai“! ir kad elementaraus švietimo populiacija nėra vie- 
nintelė kultūros modernėjimo prielaida. Kodėl esant tokiam mokyklų 
tinklui Lietuvos kultūros lygis kilo labai pamažu? Dobševičiaus, pa- 
galiau Daukanto, aplinkoje priežastys buvo gerai suvokiamos: 


Beveik pusė besimokančios jaunuomenės priklausė valstiečių klasei, kuriai buvo 
užkirsti keliai į visas visuomeninio gyvenimo sritis. Niekur kitur nerasdama laisvo 
priėjimo arba braudamasi per didžiausius vargus, ta jaunuomenė perpildydavo 
vienuolynų noviciatus ir visas senosios Lenkijos provincijų seminarijas. Todėl 
visur [vienuolių] ordinuose ir dvasininkijoje buvo pilna žemaičių, o gimtoji žemė 
ištuštėdavo ir beveik nuskursdavo. [...] Be to, mokyklinis auklėjimas apskritai 
nekreipė dėmesio į ruošimą naudingų ir išprususių amatininkų, kaimo ūkininkų 
ir gabių fabrikantų, taip pat ir vietinės sąlygos neskatino užsiimti šitais dalykais. 
Net neturtingam bajoraičiui, kurio nevaržė visuomenės ryšiai, kas liko? Tik štai 
kas: arba stvertis dvasininkų luomo, arba palestros [advokato darbo], arba tar- 
nystės prie dvaro.!š 


Vilniaus universiteto reikšmė esant tokiai situacijai tuo labiau iš- 
skirtina, kad pirmąsyk Europoje čia buvo įkurta Agronomijos kated- 
ra, o Vilniaus meno mokykloje, t.y. Dailės ir architektūros katedroje, 
galėjo prasilavinti ir amatininkai. Universiteto auditorijos nebuvo 
užveriamos Vilniaus publikai. Kaip rašė amžininkai, 
jaunimas miniomis brovėsi į šią mokslo šventovę, net moterys užsėsdavo suolus, 
ir ne tik tada, kai Lelevelis ar Goluchovskis iškalbingai dėstė istoriją bei filosofiją, 


bet ir tuomet, kai Sniadeckiai, Jundzilas arba kuris nors kitas talentingas profe- 
sorius aiškindavo tiksliuosius ir gamtos mokslus.!? 

Vilniaus universiteto Baltosios salės portalas 
XX a. pradžios fotografija, VUB 

Intelektualinio potencialo augimas, naujų laikų mąstysenos daigai, 
iš Vakarų nešamos idėjos skatino prisiminti praeitį ir ugdė tautinę 
savimonę. Lituanistinis universiteto studentų sąjūdis ta prasme ne- 
buvo kokia nors netikėta išimtis, o dėsningas dalykas. Nors univer- 
siteto bibliotekininko pavaduotojo ir adjunkto Kazimiero Kontrimo 
iškelta lietuvių kalbos lektorato idėja nebuvo realizuota, nors univer- 
siteto cenzoriai kliudė kai kurių lietuviškų knygų leidybą, tačiau 
vargu ar Stanevičiaus ir Daukanto karta gali būti įsivaizduojama be 
Alma Mater Vilnensis. 

Ne vien švietimo ir aukštojo mokslo reikalai tiesiogiai ar netie- 
siogiai priklausė nuo imperatoriškojo Vilniaus universiteto. Su juo 
buvo susijusi bemaž visa institucinė Lietuvos kultūros sandara. Uni- 
versiteto profesorių iniciatyva Lietuvoje atsirado ir pirmosios mokslo 
bei kultūros draugijos: Medicinos (1805), Labdarybės (1808), Spaudos 
(Tipografijos) (1818) ir kitos. Universitete susikoncentravo mokslo 
tiriamasis darbas, knygų leidyba, o per kultūrines draugijas buvo 
veikiamos visos elitinės kultūros sritys. 

Kita vertus, kaip rašė prancūzų istorikas Danielis Beavuois, Vil- 
niaus universitetas ir visa su juo susijusi institucinės kultūros sistema 
vis dar įėjo į krašto feodalinės aristokratijos domeną. Kuratoriaus, gar- 
bės globėjo, besirūpinančio viena kuria vidurine mokykla ar kuria kita 
universitetinės sistemos grandimi, pareigybė davė galimybę aristo- 
kratijai tiesiogiai-veikti kultūros raidą. Tai buvo bendro Lietuvos 
atsilikimo padarinys. Jis ne tik kliudė kylančiai inteligentijai susifor- 
muoti į atskirą, save suvokiančią socialinę grupę, bet apskritai ribojo 
intelektualinio darbo galimybes. Universiteto auklėtiniai nori nenori 
pakliūdavo į tą situaciją, kada, anot poeto Valiūno, tik tas, „Kas turi 
pilną dėžutę auksinų, /tas teatsiduoda visiškai mokslo valiai'??. 


|] 


Intelektualinės mokslinės institucijos 
XIX amžiaus viduryje 


Lietuvos kultūrinio gyvenimo raidą tarpsukiliminiu laikotarpiu for- 
mavo kelios mokslo ir kultūros draugijos. Pirmiausia - Vilniaus me- 
dicinos draugija, bene vienintelė krašto mokslinė visuomeninė organi- 
zacija, įsikūrusi ir pradėjusi veikti imperatoriškojo Vilniaus universiteto 
prieglobstyje ir gyvavusi iki pat 1940 metų. Kas lėmė tokį pastovumą? 

Pirmiausia jį lėmė pats gydytojų - anuomet labiausiai organizuotos 
ir susitelkusios inteligentijos grupės - socialinis ir kultūrinis statusas. 

Medikams buvo keliami didžiausi profesiniai reikalavimai, jie priva- 
lėjo išklausyti visą universitetinį kursą?!, kad galėtų oficialiai verstis 
gydytojo praktika. Gydytojai ne tik dirbo medicinos mokslo srityje, 
bet gana gausiai įsitraukė į intelektualinį Lietuvos gyvenimą, rūpinosi 
tomis kultūros sferomis, kurios tiesiogiai nieko bendra su jų profesija 
neturėjo. Štai tikrai įspūdingo Lietuvos kultūrinio gyvenimo įvykio — 
garsiojo Vilniaus albumo leidimo - organizatorius buvo medikas Jonas 
Kazimieras Vilčinskis. Daug jo kolegų reiškėsi literatūroje, dailėje, 
muzikoje. 

Universiteto klestėjimo metais Draugija buvo tiesiog suaugusi su 
universitetu: posėdžiavo jo salėse, naudojosi universiteto biblioteka 
ir kabinetais bei laboratorijomis. Caro valdžia suvokė, jog kitų būdų 
išlaikyti aukštą sveikatos apsaugos lygį krašte nėra, ir tik stengėsi 
kontroliuoti, kad Vilniaus medicinos draugijos planuose neatsirastų 
nemedicininių dalykų. Greičiausiai siaura profesinė ir mokslinė Drau- 
gijos darbo kryptis buvo viena iš svarbiausių priežasčių, dėl kurių 
Vilniaus medicinos draugija išvengė caro valdžios represijų ir išliko 
net sunkiausiais posukiliminių krizių metais. 

Nepaprastos reikšmės įvykis ir Vilniaus archeologijos komisijos 
(AK) bei Senienų muziejaus įkūrimas 1855 metais. Ši Komisija, įsteigta 
grafo Eustachijaus Tiškevičiaus iniciatyva, krašte nebelikus aukštojo 
mokslo įstaigų, bene vienintelė teikė galimybę šiaip taip organizuoti 
mokslinį ir kultūrinį gyvenimą. XIX amžiaus viduryje Lietuvos ar- 
cheologijos mokslas žengė pirmuosius savo žingsnius. Tuometinė 
archeologija — „tai mokslas apie senienas apskritai“. Komisija domė- 
josi ne tik istorija bei archeografija, bet ir literatūra, daile, architektūra. 
Be to, Komisija reiškėsi tokiose mokslinio gyvenimo srityse, kurios 
netilpo net į pačią plačiausią archeologijos sampratą. 

Po universiteto uždarymo 1832 metais Vilniuje veikusios Medici- 
nos ir Labdarybės draugijos toli gražu nepajėgė patenkinti kylančių 
krašto kultūrinių poreikių. Siauras medicininis ir aristokratiškas filan- 
tropinis šių draugijų profilis, caro valdžios represijos po sukilimo 
trukdė aktyviausių kultūros veikėjų planams ir iš esmės neįveikė kul- 
tūrinio gyvenimo stagnacijos. Vladislavas Sirokomlė 1852 metais rašė: 


Vilnius šiandien ne toks, kad galėtų pralinksminti arba palengvinti dvasios kan- 
čias, trūksta net bendriausių, miestui įprastų pramogų [...]. Teatras silpnas tiek 
savo repertuaru, tiek aktorių vaidyba, literatūroje stagnacija [...].2 


Komisijos įstatų 1 paragrafas šitaip nusakė savo veiklos tikslą: 


Surinkti į vieną vietą senuosius aktus, rankraščius, monetas, medalius, ginklus, už- 
rašus ir jų kopijas, paveikslus, statulas ir kitus daiktus, liečiančius Rusijos Vakarų 
krašto istoriją, kad būtų išsaugoti senovės paminklai ir būtų galima pasinaudoti 

jais tiriant kraštą ne tik istoriniu, bet ir prekybiniu, pramoniniu, gamtotyriniu, 
žemės ūkio ir statistiniu atžvilgiu.?? 

Tokie platūs užmojai atspindėjo ne tik didelį Komisijos organizatorių 
pasitikėjimą savo jėgomis, bet ir norą suburti į vieną draugiją visą 
intelektualinį Lietuvos potencialą. 12 paragrafe šitaip apibūdinti Ko- 
misijos nariai: 

Į tikruosius narius ir bendradarbius priimami vietiniai bajorai ir apskritai žmonės, 
galintys pagelbėti muziejaus ir komisijos moksliniams tikslams materialinėmis ir 
piniginėmis lėšomis.2* 

Į šią Komisiją telkėsi profesionalūs istorijos tyrinėtojai ir mėgėjai, 
gydytojai, gamtininkai, rašytojai, dailininkai, šiaip žymesni visuo- 
menės veikėjai bei turtingi dvarininkai, kurių aukos ir metiniai įnašai 
padėjo organizuoti Lietuvos kultūrinį bei mokslinį gyvenimą. 

Caro vyriausybė Komisijai ir Senienų muziejui paskyrė patalpas, 
seniau priklausiusias Vilniaus universitetui, perdavė kai kuriuos išli- 
kusius universiteto mineralų ir ornitologijos rinkinius, be to, pačios 
Komisijos rūpesčiu į muziejų pateko kai kuriose Lietuvos mokyklose, 
uždarytuose vienuolynuose likusios senienos ir retos knygos. 

Vilniaus archeologijos komisijos veikla neišvengiamai buvo gana 
prieštaringa dėl daugelio priežasčių: Lietuvos Didžiosios Kunigaikš- 
tijos kultūrinė tradicija, feodalinės aristokratijos vyravimas kultūri- 
niame gyvenime, sudėtingi politiniai santykiai ir tikslai buvo dekla- 
ruojami oficialiai - ypač caro vyriausybės ir vietinės administracijos 
akivaizdoje, - kiti slėpti už sandariai užveriamų salonų durų ir viešu- 
mon iškildavo tik netiesiogiai. Todėl ir amžininkai, ir vėlesnių laikų 
istoriografai tą veiklą vertina labai nevienareikšmiškai. Vienus šokira- 
vo tai, kad Komisijos tikraisiais ar garbės nariais buvo tiek daug Lie- 
tuvos didikų ir turtingų dvarininkų, kitus piktino tai, kad jos darbuose 
dalyvavo caro vyriausybės nariai, generalgubernatoriai bei aukštieji 
krašto administracijos pareigūnai, treti - daugiausia caro politikos 
Lietuvoje apologetai - Komisijos vadovams prikaišiojo, kad organi- 
zacijai priklausė anticarinės kovos ir 1863 metų sukilimo dalyviai. 

Archeologijos komisija šiek tiek galėjo padėti tiems lietuvių inteli- 
gentams, kurie sunkiai versdamiesi turėjo samdytis turtingiems dva- 
rininkams, mokyti jų vaikus - aukoti savo kūrybines pajėgas. Daugelis 
neturtingų inteligentų suprato, kad tokia tarnyba neišvengiamai truk- 
dys moksliniam darbui ar meninei kūrybai, todėl įkurtoji Komisija 
jiems atvėrė kad ir nedideles galimybes skelbti tyrinėjimų rezultatus, 
o honorarai teikė vilties pragyventi iš kūrybinio darbo. Tokių vilčių 
skatinami, organizacijos veiklon įsitraukė valstiečių kilmės inteligen- 
tai Mikalojus Akelaitis, Vincentas Korotynskis ir kiti. 

Su Komisijos ir Senienų muziejaus veikla glaudžiai susiję Vilniaus 
dailininkai. Vieni jų - tapytojai Albertas Žametas, Edvardas Jonas R6- 
meris, Antanas Zaleskis, skulptoriai Henrikas Dmochovskis, O. So- 
snovskis, Kazimieras Jelskis, architektas J. Lepkovskis — buvo jos 
nariai, kiti - Jonas Zenkevičius, A. Strausas, Juozas Kozlovskis - gau- 
davo įvairių Komisijos užsakymų: tapė istorinių asmenybių portretus 
arba jų kopijas, kūrė memorialinės skulptūras, restauravo senus dir- 
binius. Galima teigti, jog XIX amžiaus viduryje ši Komisija buvo soli- 
džiausias mecenatas, labiausiai rėmes Lietuvos daile. Dailės rinkiniai 
sparčiai gausėjo. 1864 metais kolekcijoje buvo 3938 skulptūros, tapy- 
bos ir grafikos kūriniai. 1862-ųjų pabaigoje nutarta įsteigti atskirą 
paveikslų galeriją, kurioje ketinta eksponuoti „daiktai, verti dėmesio 
estetiniu atžvilgiu, ir visi meno kūriniai“. Be jau turimų dailės rinki- 
nių, Komisija tikėjosi, kad garsus mecenatas ir tikrasis Komisijos na- 
rys L. Petkevičius paaukos savo turtingą Lietuvos tapytojų darbų 
kolekciją. Nors Petkevičius nebuvo didelis tapybos Žinovas, bet pirk- 
damas T. Goreckio, Zenkevičiaus, Žameto ir kitų vietinių dailininkų 
kūrinius jis nemažai parėmė Lietuvos dailininkus. Petkevičius vien 
su tuomet užsienyje dirbusiu Goreckiu sudarė sutartį nupirkti pa- 
veikslų už 12 000 rublių, Zenkevičiui, Žametui už nedidelius dar- 
belius sumokėjo po 1000 rublių. Iš viso per kelerius metus Petkevičius 
tikėjosi įsigyti apie 70 paveikslų už 60 000 rublių. 

Dailės kolekciją pradžioje tvarkė tikrasis Komisijos narys, Vilniaus 
albumo leidėjas Vilčinskis, o nuo 1864 metų balandžio 11 dienos - dai- 
lininkas Žametas. 

Iš 1858 metais Komisijos parengto ir pradėto svarstyti Vilniaus moks- 
lo draugijos projekto galima spręsti ne tik apie aktyviausių krašto kul- 
tūros veikėjų pretenzijas sukurti Vilniuje visos Lietuvos kultūrinės 
veiklos organizacinį centrą, bet ir apie gerokai platesnį organizacinį 
darbą, negu buvo numatyta 1855 metais patvirtintuose Archeologijos 
komisijos įstatuose. Tačiau Eustachijaus Tiškevičiaus, Adomo Hono- 
rio Kirkoro ir kitų organizacijos vadovų tikslai Mokslo draugijos įstei- 
gimu nesiribojo. Didžiausia jų svajonė - atgaivinti Vilniaus univer- 
sitetą. Dar prieš parengiant Vilniaus mokslo draugijos įstatų projektą 
1857 metų pabaigoje Kirkoras J6zefui Ignacui Kraszewskiui rašė, jog 
kiekviename iš keturių numatytų Mokslo draugijos muziejaus skyrių 
turėtų būti įsteigti vieši kursai. Jų trukmė - nuo 4 iki 6 mėnesių.?* 

Archeologijos komisijos nariai pirmąkart Lietuvos mokslo istorijoje 
atliko daug mokslinių tyrinėjimų, organizavo įvairias kultūrines ak- 
cijas. Tačiau tiesioginis Komisijos poveikis lietuvių nacionalinės kul- 
tūros raidai tebėra neatskleistas. Istoriografijoje arba akcentuojama 

Eustachijus Tiškevičius (1814-1873), 
Vilniaus archeologijos komisijos įkūrėjas 
Dailininkas Karolis Ripinskis (1809-1892), LDM 

Senienų muziejaus archeologijos ir 
istorijos rinkinių ekspozicija 1872-1915 metais 
XIX a. pabaigos fotografijos, LNM 

šios institucijos įtaka Lietuvos mokslo raidai (šiuo atveju tautiškumas 
atsiduria antroje vietoje), arba konstatuojama, jog įvairiatautės Ar- 
cheologijos komisijos aplinkoje klostėsi tiek lietuvių, tiek lenkų, tiek 
baltarusių nacionalinių kultūrų elementai. 

Vienas svarbiausių požymių, leidžiančių spręsti apie Komisijos 
poveikį lietuvių demokratinei, tautinei kultūrai, būtų jos domėjimasis 
lietuvių kalba, liaudies kūryba ir papročiais, dvasinio gyvenimo ypa- 
tybėmis bei buitimi. Tačiau Komisijos istoriniai tyrinėjimai daugiausia 
gvildeno politinės istorijos problemas, kunigaikščių, didikų ir Baž- 
nyčios gyvenimą. Politinės tradicijos, palaikančios LDK valstybin- 
gumo ir sykiu unijos su Lenkijos Karalyste idėją, gyvybingumas buvo 
būdingiausias to meto intelektualinio gyvenimo bruožas. Komisijos 
narių istoriniuose darbuose vyravo mintis, kad Lietuvos unija su 
Lenkija buvo ir liko svarbiausias politinės ir kultūrinės krašto raidos 
poreikis. Dauguma tų darbų parašyti lenkiškai, todėl kai kurie isto- 
rikai vėlesnėse kultūros paveldo dalybose visą Archeologijos komi- 
sijos veiklą priskyrė lenkų nacionalinės kultūros domenui. Tačiau 
Komisijos orientacija į aristokratinės kultūros vertybes buvo tolima 
tiek lietuvių, tiek lenkų ar baltarusių demokratams. Kitaip tariant, 
Archeologijos komisijos santykis su lietuvių nacionaline kultūra tu- 
rėtų būti interpretuojamas kaip santykis tarp elitinės (žymiu mastu 
kosmopolitinės) ir demokratinės (etninės) vienos tautos kultūros reiš- 
kinių. Šio painaus santykių mazgo beveik nebereikia painioti XIX 
amžiaus pabaigos-XX amžiaus pradžios kultūros istorijai, nes plė- 
tojantis kapitalistiniams santykiams ir nacionalinėms kultūroms ši 
archajiška, bajoriška Lietuvos kultūros dalis konvergavo lenkų nacijos 
link. Tačiau tai, kad XIX amžiaus viduryje Vilniaus archeologijos 
komisijos moksliniuose tyrinėjimuose dominavo politinės krašto isto- 
rijos, o ne lietuvių kalbos ir folkloro dalykai, dar neduoda pagrindo 
kalbėti apie Komisijos darbų priklausomybę vien lenkų nacionalinei 
kultūrai. Komisijos nariai netyrinėjo ne tik lietuvių, bet ir lenkų liau- 
dies kultūros. Tie darbai, jei tokių ir buvo, tiesiogiai nesisiejo su pa- 
grindine šios organizacijos veiklos kryptimi. Vilniaus archeologijos 
komisijos darbai buvo vienodai reikšmingi visoms trims Lietuvos 
etninėms kultūroms. Todėl konkretaus šios institucijos poveikio lie- 
tuvių demokratinei, tautinei kultūrai reikėtų ieškoti šalia pagrindinės 
Tiškevičiaus, Kirkoro bei kitų jos organizatorių veiklos. 

Lietuvių istorikas ir kultūros veikėjas Simonas Daukantas su Tiške- 
vičiaus planais įkurti Lietuvos muziejų susipažino dar penktajame 
dešimtmetyje. Pirmąsyk apie privačią Tiškevičiaus kolekciją 1843 me- 
tais jį informavo Teodoras Narbutas." Tais pačiais metais Daukantas 


253 


KULTŪRŲ KRYŽKELĖS: SAVASTIS IR SVETIMYBĖS 


nesėkmingai mėgino susitikti su Tiškevičiumi, kuris per Peterburgą 
vyko į Švediją susipažinti su tenykšte archeologija ir muziejininkyste. 
Gyvenimo saulėlydyje, įsikūręs atokiau nuo Vilniaus, svarbiausio 
Lietuvos kultūrinio gyvenimo centro, Daukantas per laikraščius se- 
kė Archeologijos komisijos bei Senienų muziejaus steigimąsi. Šios 
mokslo įstaigos lietuvių istoriką domino todėl, kad jam atrodė, jog 
čia bent iš dalies bus plėtojamas jo pradėtasis darbas. 1858 metų rug- 
sėjo 25 dieną Daukantas vienam iš Archeologijos komisijos narių rašė: 
Džiaugiuosi skaitydamas periodiką, kad Tamsta, Pone Geradari, tapai Vilniaus 
archeografijos komisijos tikruoju nariu. Ši aplinkybė žadina manyje viltį, kad 
Tamsta, Geradari, būsi bešališku teisėju vertinant dokumentus ir neleisi rinkinyje 
tokių, kurie vienai kuriai pusei galėtų būti nemalonūs, o skelbsi tokius, kurie yra 
reikalingiausi teisingiems istorijos faktams išaiškinti.28 
Pagal savo išgales jis stengėsi turimais istorinių dokumentų nuo- 
rašais papildyti steigiamo muziejaus fondus. Savo korespondentui 
rašė siunčiąs Komisijai vieną Žygimanto Kęstutaičio sūnaus Mykolo 
išduotą dokumentą, nurašytą iš Lietuvos Metrikos, rūpinosi, kad jo 
sudarytas dokumentų rinkinys, iki tol buvęs pas Narbutą, atitektų 
muziejui, be to, ketino perduoti ir „likusius senus dokumentus“. 
Kitų lietuvių tautinės kultūros kūrėjų akimis, Komisijos veikla iš 
dalies atitiko lietuvių kultūrinius poreikius, o galimybė tapti tikruoju 
nariu ar nariu-bendradarbiu buvo laikoma ypatinga garbe. Štai akty- 
vus lituanistinio sąjūdžio veikėjas ir krašto praeities žinovas Ambra- 
ziejus Pranciškus Kašarauskis atsiminimuose nepaprastai didžiuoda- 
masis rašė, kaip buvo išrinktas Komisijos nariu-bendradarbiu.?? 
Archeologijos komisijos įkūrimas bei senienų rinkimo sąjūdis, su- 
sijęs su muziejaus atidarymu Vilniuje, buvo nemaža paskata lietuvių 
kultūros ir raštijos kūrėjams, žengusiems pirmuosius žingsnius tyri- 
nėjant lietuvių kalbą, folklorą bei krašto istoriją. Visgi Komisijos va- 
dovai labai nevienodai rodė savo dėmesį tiems demokratinės kultūros 
puoselėtojams, ir ne visi norintys buvo priimti į Komisijos narius. Bene 
pirmiausia Komisijos vadovybė atkreipė dėmesį į Valančių, kurį tik- 
ruoju nariu išrinko 1858 metų gruodžio 6 dieną ypatingajame posė- 
dyje. Nors negalėtume teigti, jog labiausiai čia lėmė Valančiaus visuo- 
meninis statusas (vyskupas jau buvo paskelbęs savo istorinį veikalą 
Žemaičių vyskupystė), tačiau visiškai ignoruoti šio fakto irgi negalima. 
Aristokratinių ambicijų kupiniems Komisijos vadovams tai turėjo šį tą 
reikšti. Tiktai po kelerių metų, pasirodžius keletui aktualių straipsnių 
lenkų spaudoje, Kirkoro pasiūlymu Komisijon buvo išrinktas Mika- 
lojus Akelaitis, o 1862-ųjų pabaigoje nariais-bendradarbiais tapo Lau- 
rynas Ivinskis (1862 metų kovo 11 dieną) ir Kašarauskis (1862 metų 

gruodžio 11 dieną).?? Galima tik spėlioti, kodėl Daukantas, žymiausias 
ano meto lietuviškai rašęs istorikas, Archeologijos komisijos nariu 
netapo. Vargu ar tai atsitiktinumas. Komisijos pirmininkas turėjo būti 
girdėjęs apie Daukantą, kurio knygų buvo Komisijos bibliotekoje, o 
keletą dokumentų kopijų pats istorikas ketino paaukoti Senienų mu- 
ziejui. Matyt, į šį klausimą galima būtų atsakyti žinant įtakingiausių 
Komisijos vadovų požiūrį į Daukanto istorines nuostatas ir į tą kalbą, 
kuria jis savo veikalus publikavo. 

Visa tai sąlygojo dvejopą Archeologijos komisijos poveikį lietuvių 
tautinei kultūrai ir tos kultūros kūrėjams. Viena vertus, Komisijos 
mokslo darbai, visuotinai pripažintas jos statusas bei organizacinis 
vaidmuo lietuvių demokratinės kultūros veikėjams buvo gera inte- 
lektualinės veiklos mokykla, kuri bent kiek užpildė spragą, atsiradu- 
sią uždarius Vilniaus universitetą. Iš liaudies kilusiai ir jos poreikius 
labiau suprantančiai plebėjiškai inteligentijai buvo svarbu pasinau- 
doti jai priimtinais aristokratiškosios kultūros vaisiais. Lietuvių liau- 
dis, siekdama žemės ir laisvės, neišvengiamai turėjo pareikalauti ir 
iki tol viešpataujančiųjų sluoksnių monopoliu buvusių kultūrinių 
vertybių. Tačiau Komisijos kompetencijai priklausiusi kultūrinė veik- 
la tebuvo tik dalis tautinės kultūros būtinųjų komponentų. Žymiausi 
ano meto lietuvių demokratai domėjosi Lietuvos valstybės istorija, 
tačiau nesitenkino vien kunigaikščių, didikų ir Bažnyčios vadovų 
nuopelnų apžvalga. Tautinės kultūros kūrėjams reikėjo parodyti, jog 
Lietuvos istorija yra viena, nedaloma ir ta pati - tiek bajorui, tiek vals- 
tiečiui; liaudžiai reikėjo įteigti, kad ji ir yra tikrasis istorijos subjektas. 
Pažangiai, demokratinei istoriografijai reikėjo žengti Daukanto pra- 
mintu keliu: parodyti, jog ekonominė bei socialinė priespauda ir lie- 
tuvių kalbos bei liaudies kultūros paniekinimas - neatsiejami. Be to, 
lietuvių demokratinės kultūros privaloma sąlyga buvo lietuvių kal- 
bos ir folkloro tyrinėjimas, kurį Vilniaus archeologijos komisija iš 
esmės ignoravo. Tai vertė lietuvių demokratinės kultūros veikėjus 
galvoti apie savų kultūrinių institucijų, kurios užsiimtų Archeologijos 
komisijos apleistais dalykais, steigimą. 

Kita vertus, Tiškevičiaus ir kitų aristokratinės kultūros tradicijų 
puoselėtojų pastangos išlaikyti viso Lietuvos kultūrinio gyvenimo 
vadžias savose rankose, nenoras įsileisti į privilegijuotą intelektualinį 
elitą savarankiškai mąstančių demokratinės kultūros veikėjų trukdė 
formuotis lietuvių tautinei kultūrai, plėtotis mokslui bei menui. Nors 
demokratiškai nusiteikęs Kirkoras ir jo šalininkai literatūrą liaudžiai 
rūpinosi leisti lietuvių kalba, tačiau mokslo darbus spausdindami 
lenkiškai piršo mintį, jog šiam reikalui tinkanti tik lenkų kalba. Dėl 

šios aplinkybės aukštesnius mokslus išėję lietuvių inteligentai susve- 
timėdavo, nutoldavo nuo liaudies, užmiršdavo lietuvių kalbą, tiesiog 
nutautėdavo. Nors objektyviai demokratinės Komisijos pakraipos 
pozicija pereinamuoju iš feodalizmo į kapitalizmą laikotarpiu buvo 
dėsninga ir šiek tiek skatino lietuvių kultūros raidą, visgi vėliau for- 
muojantis moderniai lietuvių nacijai ji ėmė stabdyti tautinės kultūros 
brendimą ir buvo paranki polonizatoriškų interesų turintiems dva- 
rininkams. 


Lietuvių demokratinės kultūros židiniai 
XIX amžiaus viduryje 


Lietuvių demokratinės kultūros, besiremiančios visus etninio atski- 
rumo bruožus išlaikiusios liaudies (valstietijos bei nuskurdusios ba- 
jorijos) kultūrinėmis tradicijomis, puoselėtojai neturėjo tokių organi- 
zacinės veiklos sąlygų, kokias galėjo susikurti viešpataujančios klasės 
poreikius tenkinančios aristokratiškosios kultūros atstovai. Poškos, 
Stanevičiaus, Daukanto, Valančiaus, Ivinskio kartos lietuvių inteli- 
gentija buvo priversta tenkintis paprasčiausiomis kultūrinės veiklos 
priemonėmis bei formomis. Lietuvių valstiečių švietimas, lietuviškų 
knygų leidyba ir kitos pradinio nacionalinės lietuvių kultūros for- 
mavimosi etapo problemos dažniausiai gvildentos bendraminčių ar 
bičiulių būreliuose, kurie pamažu virto stambesniais kultūros židi- 
niais. Sykiu XIX amžiaus vidurio lietuvių kultūriniame sąjūdyje atsi- 
skleidė idėjiniai ir politiniai prieštaravimai, klostėsi srovės, siekian- 
čios skirtingų tikslų. Visi tyrinėtojai, domėjęsi lietuvių nacionalinės 
inteligentijos formavimusi, pirmiausia išskiria klerikalinį konserva- 
tyvųjį sparną, pastoraciniais tikslais siekusį socialiniu bei kultūriniu 
požiūriu gana siauro pradinio mokslo ir didaktinės literatūros plėtros. 
Katalikų dvasininkai buvo pagrindinė intelektualinė jėga, jai talkino 
pasaulietiškoji šviesuomenė, suvokianti ypač didelę Katalikų Baž- 
nyčios įtaką liaudžiai. Kita vertus, pasaulietiškoji inteligentija pirmoji 
suprato, kad tautiniam kultūriniam darbui konservatyvios krypties 
programa aiškiai per siaura; ji negalėjo iš esmės pakeisti archajiškos 
luominės Lietuvos kultūros poliarizacijos. Kylant liaudies kultūri- 
niams poreikiams, daugėjant tuos poreikius tenkinančios produkcijos, 
santykis tarp aristokratiškosios elito kultūros ir liaudiškosios demo- 
kratinės dvasinio gyvenimo sferos nesikeitė. Kadangi mokslą ir aukš- 
tesnio lygio literatūrą „aptarnavo“ lenkų kalba, visa ši kultūros sfera 
ir toliau priklausė vien tik visuomenės elitui. Todėl ypač reikšmingos 

lietuvių nacionalinės kultūros formavimuisi buvo pasaulietinės inte- 
ligentijos pastangos lietuviškai rašyti ne tik maldaknyges bei elemen- 
tarius didaktinius tekstus, bet ir rimtus mokslo veikalus, leidžiančius 
eksproprijuoti dalį kultūros sričių, iki tol priklausiusių vien Lietuvos 
visuomenės viršūnėms. 

Skirtingi politiniai ir kultūriniai tikslai skatino kurtis įvairių pa- 
kraipų demokratinės lietuvių kultūros židinius. Skyrėsi jų pajėgumas 
bei veiklos mastai. Vienokias galimybes turėjo dvasininkai, kultūrinei 
veiklai galėję pasitelkti didelę bei gana turtingą bažnytinę organi- 
zaciją, kitokias - pasauliečiai, tačiau visi jie, nepaisant skirtingų tikslų, 
skirtingo kultūrinės veiklos supratimo, labai prisidėjo prie lietuvių 
raštijos, spaudos, švietimo, istorijos bei folkloro tyrinėjimo ir vienaip 
ar kitaip gaivino lietuvių liaudies tautinę savimonę, spartino liaudies 
virsmą tauta, klojo nacionalinės lietuvių kultūros pamatus. 

Po sukilimų lietuvių demokratinės kultūros centrai dėl rusų val- 
džios represijų buvo išblaškyti. Jie formavosi ir pačioje Lietuvoje, ir 
tolį nuo jos, ypač šiaurinėje Rusijos imperijos sostinėje Sankt Peter- 
burge. Po Lietuvos prijungimo prie Rusijos XVIII amžiaus pabaigoje 
šiame mieste prasidėjusi lietuvių inteligentų veikla itin suaktyvėjo 
nuslopinus 1830-1831 metų sukilimą, kai dalis Lietuvoje nebegalin- 
čių pragyventi inteligentų čia ieškojo tarnybos arba buvo priversti 
išvykti iš gimtinės rusų administracijos įsakymu. Panašios priežastys 
atvijo į Sankt Peterburgą Daukantą, Vilniaus universitete gavusį ma- 
gistro laipsnį ir 1825-1834 metais dirbusį Rygos generalgubernato- 
riaus kanceliarijoje. Iš Rygos atvykusiam lietuvių istorikui buvo lemta 
tapti Rusijos imperijos biurokratinės mašinos sraigteliu: 1835 metų 
kovo 19 dieną jis buvo priimtas į Valdančiojo senato pirmojo depar- 
tamento tarnautojus, 0 po poros metų paskirtas trečiojo departamen- 
to, saugojusio Lietuvos Metriką, darbuotoju. Taip Daukantui atsirado 
galimybė prieiti prie Lietuvos istorijos šaltinių „aruodo“ ir realizuoti 
svarbiausią savo gyvenimo tikslą - tyrinėti Lietuvos praeitį. Šis tiks- 
las tapo visos jo kūrybinės ir organizacinės veiklos programa, subran- 
dinta dar studijų metais. Visą gyvenimą rašytojas ir istorikas kantriai, 
nuosekliai ir ganėtinai lanksčiai tos programos laikėsi. 

Peterburge Daukantas greitai atsidūrė lituanistinės veiklos sūku- 
ryje. Tarp jo artimiausių bendradarbių ir bendraminčių nemažai bu- 
vo inteligentų pasauliečių: buvęs Vilniaus universiteto profesorius 
Ignas Onacevičius, Vasilijus Anastasevičius, kiek vėliau išgarsėjęs 
orientalistas Antanas Muchlinskis, Antanas Lendzevičius. Iš dvasinin- 
kų luomo paminėtini Valančius, Jonas Krizostomas Gintila, Juozapas 
Križanauskis. Draugai dažnai rinkdavosi Onacevičiaus arba Gintilos 

butuose, kur diskutuodavo Lietuvos istorijos klausimais, svarstyda- 
vo lietuvių liaudies švietimo planus ir ateities perspektyvas. Jokių 
formalių, t.y. įstatais ar programa apibrėžtų organizacinių ryšių, at- 
rodo, nebūta, tačiau net kolegiški santykiai bei Daukanto bendramin- 
čių rengiamos kultūrinės-švietėjiškos akcijos nebuvo labai garsina- 
mos, 0 susirašinėti stengtasi atsargiai, vien užsimenant apie svarbius 
organizacinius reikalus. Sudėtingomis Nikolajaus I laikų politinio ir 
kultūrinio Rusijos gyvenimo sąlygomis reikėjo saugotis ir visa matan- 
čios žandaro akies, ir netgi Lietuvos sulenkėjusios dvarininkijos intrigų. 
Sankt Peterburgo lietuvių būrelio nariai užėmė gana aukštas vals- 
tybinės tarnybos pareigas, ir tai lėmė jų veiklos pobūdį. Norėdami 
šviesti lietuvių valstiečius, iškovoti bent minimalių teisių lietuvių 
kalbai viešajame krašto gyvenime, peterburgiškiai lietuviai iš caro 
valdžios išsireikalavo tam tikrų nuolaidų. 1841 metais vyriausybė 
legalizavo parapines mokyklas prie bažnyčių. 1846-aisiais Daukantas 
Valančiui rašė, kad 
kun. nominatas [Gintila] daug galėtų nuveikti, jei uoliau imtųsi [darbo], vie- 
nintelėje vyskupijoje leido turėti mokyklas prie bažnyčių [...]. Dieve mano, kiek 
kainavo šio leidimo gavimas, čia nerasi žmogaus, kuris nebūtų rūpinęsis, o dabar 
lyg būtų neleista. Tas pats buvo ir seniau: paklausus, kodėl nėra mokyklos prie 


bažnyčios, atsakydavo, kad šia kalba nėra elementorių, [...] dabar jau yra, bet tas 
pats liūdnumas [...J.?1 


Vadinasi, Daukantas ne tik stengėsi aprūpinti pradines mokyklas 
elementoriais ir skaitiniais, bet rūpinosi mokyklas legalizuoti, o per 
Gintilą -jas steigti. Tačiau krašto kultūrinis atsilikimas, katalikų dva- 
sininkijos abejingumas liaudies švietimui, lietuvių inteligentijos (ypač 
pasaulietinės) stoka neleido išplėtoti pradinį mokymą lietuvių kalba. 
Tik po 1850 metų, kai Žemaičių vyskupo postą užėmė Valančius, šią 
programą imta realizuoti kuo plačiausiai. 

Sankt Peterburge dirbusių lietuvių šviesuolių, susitelkusių apie 
Daukantą, aplinkoje subrendo ne tik pradinės lietuvių mokyklos idėja, 
bet ir vidurinio mokymo bei savos „Žemaičių akademijos“ planas. Tik 
Sankt Peterburgo lietuvių veiklos kontekste galima suvokti ir paaiš- 
kinti, kodėl garsusis Jurgis Pabrėža rašė lietuvišką botanikos kursą 
aukštajai mokyklai, sunkiai įkandamą net šių dienų vidurinį išsilavi- 
nimą turinčiam skaitytojui, arba kūrė geografijos mokslo pradmenis. 
Pagaliau patys rimčiausi Daukanto veikalai taip pat buvo skirti išla- 
vėjusiam protui, t.y. ne tik mokantiems skaityti, bet lietuvių inteligenti- 
jai, kuri, deja, XIX amžiaus viduryje dar nebuvo itin gausi. Šią situaciją 
puikiai suprato didelis pragmatikas Valančius. Jis, 1848 metais pradė- 
jęs kovą dėl vyskupo vietos su nominatu Gintila, viliojo Daukantą į 

Varnius: „[...] galėtume gyventi iš pusės ir uždėtume žemaitišką aka- 
demiją“. Valančius dėl nesėkmingos lituanistinės veiklos kaltino savo 
konkurentą Gintilą, kurį „užponavo skūpumas [...], užtat nuo jo dėl 
literatiškų dalykų jokios pagelbos tikėtis negalime“?2. Tačiau Valančių 
patvirtinus vyskupu, o Daukantui persikėlus iš Sankt Peterburgo į 
Varnius, mintis apie aukštojo mokslo įstaigą ir net mokslinių tyrinėji- 
mų lietuvių kalba būtinumą užgožė kiti, Žemaičių (Telšių) vyskupys- 
tės valdytojo akimis, svarbesni dalykai. Kita vertus, veikiau skirtingai 
buvo suprantama pati akademijos idėja. XIX amžiaus viduryje tokiu 
terminu buvo įprasta vadinti įvairias privačias mokslo įstaigas ar ta- 
pytojų dirbtuves, kuriose dirbdavo vos keletas žmonių. Akademija pa- 
vadinti buvo galima ir apie kurį nors mecenatą susibūrusį mokslo 
(tarkim, istorijos tyrinėtojų ar kalbininkų) darbuotojų būrelį. Tad Dau- 
kantas, dar gerokai prieš atsikeliant į Varnius Valančiui, organizuotu 
mokslinio lituanistikos tyrinėjimo židiniu galėjo įsivaizduoti apie Gin- 
tilą susitelkusius inteligentus. Juk milžiniška tiems laikams nominato 
biblioteka bei turtingi archeografijos ir kartografijos rinkiniai, pagaliau 
pakankamai didelės pajamos davė pagrindo puoselėti panašias mintis. 
Tačiau Valančiaus manymu, akademija turėjo atlikti aukštojo konfesinio 
mokymo funkcijas, pirmiausia rūpintis naujosios katalikų dvasininkijos 
kartos lavinimu. Daukanto pastangos plėtoti pažangius mokslinius is- 
torijos bei kalbos tyrimus vyskupui tebuvo antraeilis dalykas arba viena 
iš priemonių (o ne galutinis tikslas) pastoraciniams darbams atlikti. 

Daukanto bičiulių būrelis per keliolika Sankt Peterburge praleistų 
metų suformulavo svarbiausias kultūrinės veiklos kryptis, paklojusias 
pamatus lietuvių nacionalinės kultūros plėtotei. Nacionalinių mokslų, 
pirmiausia istorijos, plėtojimas, tautos kilmės, įrodančios vienoje te- 
ritorijoje gyvenančios etnosocialinės bendrijos autochtoniškumą, iš- 
kėlimas buvo tiesiausias kelias formuoti pagrindinius nacionalinės 
savimonės principus. 

Daukanto pastangomis suorganizuota folkloro rinkimo talka taip 
pat buvo svarbus stimulas kurti lietuvių nacionalinę kultūrą. Folk- 
loras, formuojantis nacionalinei kultūrai ir ugdantis nacionalinei savi- 
monei, tapo viena pagrindinių kultūros demokratizacijos prielaidų, 
nes folkloro rinkėjai liaudies kūrybą naudojo kaip agitacijos prie- 
moną, intuityviai nujausdami, kad ji geriausiai nusako etninio bend- 
rumo jausmus, nepaprastai svarbius, norint atsispirti asimiliacijai. 

Vėlesnė demokratinės lietuvių kultūros veikėjų karta, orientuoda- 
masi į laiko poreikius, iš esmės plėtojo tai, kas Daukanto buvo pradėta. 

Daukantui ir Valančiui išsikėlus iš Sankt Peterburgo, svarbiausias 
lietuvių kultūros židinys įsižiebė Žemaitijoje - Varniuose. 1845 metais 

tenykštės Romos katalikų dvasinės seminarijos rektoriumi buvo pa- 
skirtas Valančius, kuris, pasinaudodamas dvasinių seminarijų re- 
forma, pasiekė, kad seminarijos profesoriais taptų lietuvių raštijai 
nusipelnę žmonės. Valančius, po penkerių metų tapęs Žemaičių vys- 
kupu, stengėsi sutelkti Varniuose lietuvių kūrybinę inteligentiją, ją 
kaip mecenatas globoti, nors tai ir nebuvo lengva. Ankstesnis Žemai- 
čių vyskupas Juozapas Arnulpas Giedraitis, gaudamas iš savo vysku- 
pystės žemių iki 50 000 sidabro rublių metinių pajamų“?, galėjo de- 
monstruoti aristokratišką dosnumą ir be didesnio vargo subsidijuoti 
kai kurias kultūrines priemones. 1841-1843 metais rusų valdžiai įvyk- 
džius bažnytinių žemių sekuliarizaciją, vyskupai tapo savotiškais 
Rusijos valstybės tarnautojais, gaunančiais algą, kurios, nors ir nema- 
žos, vis dėlto neužteko paremti vieną ar kitą kūrybinį šviesuolį. Todėl 
Valančius, norėdamas pritraukti į Varnius kitų pragyvenimo šaltinių 
neturinčius inteligentus, turėjo išrūpinti jiems bažnytinę arba civilinę 
tarnybą. Jei nepavykdavo, tekdavo siūlyti, kaip išėjusiam į pensiją 
Daukantui, „gyventi iš pusės“, t.y. išlaikyti savo lėšomis. Nepaisant 
visų sunkumų, didesnė dalis Valančiaus bendraminčių ir mokinių - 
jo kultūrinės veiklos šalininkų - Jeronimas Kiprijonas Račkauskis, 
Aleksandras Beresnevičius, Juozapas Silvestras Dovydaitis, Ferdi- 
nandas Stulginskis gavo profesorių vietas dvasinėje seminarijoje, kiti 
užėmė konsistorijos tarnautojų kėdes arba, kaip Ambraziejus Pranciš- 
dirbo tokį darbą, kad galėjo turėti bent kiek daugiau laiko lituanis- 
tikos studijoms ir užsidirbti lėšų pragyvenimui. 

Kiek sunkiau sekėsi aprūpinti darbu inteligentus pasauliečius. Va- 
lančiaus rūpesčiu Varniuose apsigyveno jo buvęs mokinys Vladimiras 
Andriejauskis, tapęs seminarijos gydytoju. Teisininkas Dominykas 
Bociarskis išimties tvarka buvo paskirtas seminarijos rusų kalbos ir 
istorijos mokytoju. Kai kurie dailininkai, tarkim, Justinas Kazlauskis 
ir Jonas Zenkevičius, gaudavo užsakymų sukurti kūrinių. 

Varnių kultūrininkams priklausė mokytojas iš Rietavo, pirmųjų pe- 
riodinių lietuviškų kalendorių leidėjas Laurynas Ivinskis. Šiame Že- 
maitijos miestelyje lituanistinei veiklai buvo sudaryta palankesnė dir- 
va. Lietuviškai čia buvo mokoma pradinėje mokykloje, greičiausiai ir 
Ireniejaus Oginskio pastangomis įkurtoje agronomijos mokykloje. Patį 
Oginskį galima būtų pavadinti tipišku archajišku feodaliniu mecena- 
tu. Dar gerokai prieš pasirodant Ivinskio kalendoriams, jis ėmė kurti 
lietuviško laikraščio planus. Tada redaktoriaus vieton buvo siūlomas 
jau minėtas Lietuvos praeities žinovas, artimas Daukanto bendražygis 
Feliksas Kontrimas. Matyt, Oginskio pažiūros gana smarkiai paskatino 

Ivinskį imtis lietuviškų Metskaitlių leidimo, rengti laikraščio Aitvaras 
projektą. Pagaliau Oginskis suvaidino tam tikrą vaidmenį Akelaičio 
gyvenimo kelyje, buvo vienas iš nedaugelio krašto didikų, parėmusių 
šio lietuvių kultūros veikėjo planus. 

Ivinskio lietuviški kalendoriai, pirmieji periodiniai leidiniai lietu- 

vių kalba, buvo nepaprastas įvykis. Nors Daukantas kritikavo menką 
Metskaitlių mokslinį lygį ir prastą redagavimo kultūrą, tačiau bręs- 
tančios lietuvių nacijos, besiformuojančios lietuvių nacionalinės kul- 
tūros poreikius atitiko pats periodinio leidinio, kaip bendratautinės 
komunikacijos priemonės, pasirodymas. Apie kalendoriaus redakto- 
rių susibūrė keletas aktyvesnių bendradarbių: Juozapas Silvestras 
Dovydaitis, Pranas Girdvainis, Jonas Kurmavičius, Karolina Praniaus- 
kaitė, Karolis Bruno Rimavičius, Juozapas Rimkevičius ir lietuvių 
literatūros klasikas Antanas Baranauskas, Anykščių šilelio eilėmis puo- 
šęs kalendorių puslapius. Varnių kultūrinė produkcija buvo palyginti 
smarkiai atsilikusi nuo Daukanto ir jo peterburgiškių bičiulių akade- 
minių tyrinėjimų ir raštų lygio. Neatsitiktinai Daukantą šokiravo 
zema Ivinskio Metskaitlių mokslinė, meninė ir redakcinė kultūra: 
Iki šiol niekas iš mokslininkų neatkreipė dėmesio į einantį kartą per metus lietu- 
višką leidinį, vardu Kalendorius ukiszkas, kuris buvo protingo pono sumanytas ir 
jau kelinti metai leidžiamas. Turėdamas kasmet jį savo rankose, aš visuomet pik- 
tindavausi jo redaktoriaus nerūpestingumu tiek kalbos, tiek turinio atžvilgiu [...]. 
Tikrai malonusis skaitytojas mano, kad priede ras apsakymėlių arba nurodymų, 
kaip kovoti su prietarais ir netinkamu elgesiu, tačiau yra visai priešingai.“ 

Praėjusio šimtmečio šeštajame dešimtmetyje Varniuose susibūrusi 
lietuvių šviesuomenė susirašinėjo su toli nuo gimtinės nublokštais 
kultūros veikėjais. Tad nuo lietuviškų reikalų neatitrūko Daukanto 
bendramokslis, žemaičių kalbos gramatikos autorius, kunigas Juozas 
Čiulda, Kajetonas Nezabitauskis-Zabitis, Andrius Ugianskis, Sankt 
Peterburgo ir Maskvos universitetų studentai lietuviai. 

Dėl čia susitelkusių mokslo pajėgų Varniai trumpam tapo svar- 
biausiu XIX amžiaus vidurio lietuvių demokratinės kultūros židiniu. 
Konfesinė inteligentija čia vaidino svarbiausią vaidmenį. Itin pažy- 
mėtinos pastangos neužsisklęsti nedideliame intelektualų ratelyje — 
bandyta šviesti liaudį, kultūriškai prusinti valstiečius. Švietėjiškas 
požiūris į valstiečius stiprino jų etninės priklausomybės supratimą, 
formavo tautinę savimonę. Tai buvo tam tikra kultūrinė opozicija 
aristokratiškam bajorų elitui, griovė sustabarėjusius kultūros kano- 
nus, trukdžiusius liaudies kultūrai įgyti „pilietines teises“. 

Varnių, kaip lietuvių demokratinės kultūros židinio, reikšmė išblėso 
1863 metų sukilimo įkarštyje. Pasinaudojusi suirute ir karo padėtimi, 

rusų valdžia ištrėmė Šiaulėniškio senelio autorių ir Varnių dvasinės 
seminarijos rektorių Dovydaitį. Ta pati lemtis ištiko Kašarauskį, And- 
riejauskį bei Bociarskį. Be to, vyskupystės centrą perkėlus į Kauną, 
kur valdžios kontrolė buvo kur kas efektyvesnė, Varniuose beliko iki 
galo nerealizuotų sumanymų prisiminimai. 

Tai, kad XIX amžiaus viduryje naujajai plebėjiškai lietuvių inteli- 
gentijai „toną davė“ katalikų dvasininkai, priklausę vienam iš privile- 
gijuotų feodalinės visuomenės luomų, rodo mūsų kultūrą buvus vis 
dėlto archajišką ir konservatyvią. Tik idėjinė ir organizacinė pasaulie- 
tinės inteligentijos emancipacija, išsivadavimas iš aristokratijos ir 
Bažnyčios tiesioginės kontrolės galėjo atverti kelią tolesniam lietuvių 
kultūros modernėjimui. 

Tokių procesų užuomazgų aptinkama ir XIX amžiaus vidurio Lie- 
tuvoje. Antai gydytojo Petro Smuglevičiaus nuomojamame Svirlaukio 
dvare (prie Jelgavos, Kuršo gubernijoje) buvo susitelkęs lietuvių švie- 
suolių būrelis. Išlikusi skurdi medžiaga rodo, jog jau penktojo de- 
šimtmečio pabaigoje Smuglevičius, Mikalojaus Akelaičio žodžiais 
tariant, „norintis būti naudingas visam pasauliui“*?, pradėjo organi- 
zuoti finansinės paramos neturtingiems lietuvių inteligentams vajų, 
stengėsi surasti pajėgių mecenatų lietuvių raštijai ir kitoms kūrybos 
sritims remti. Gyvendamas Sankt Peterburge ir ten susipažinęs su 
Daukantu, Smuglevičius organizavo rinkliavas bent kiek paremti 
lietuvių kultūrinę veiklą. Grįžęs į Lietuvą, šeštojo dešimtmečio vidu- 
ryje išsinuomojo Svirlaukio dvarą, įkurdino ten iš Varnių pasitraukusį 
Daukantą. Smuglevičius manė, kad gyvendamas Lietuvos pašonėje 
galėsiąs būti naudingesnis pasaulietinei lietuvių inteligentijai, sie- 
kiančiai nusikratyti stambių mecenatų - aristokratijos bei Bažnyčios 
kontrolės. Jis buvo mecenatas altruistas, už suteiktą pastogę ir duoną 
nereikalavo jokių protinio darbo prievolių. Smuglevičius ragino Ake- 
laitį, 1858 metų pradžioje apsigyvenusį Svirlaukyje, dirbti lituanistinį, 
mokslo tiriamąjį darbą, garantuodamas pragyvenimą bei žadėdamas 
viską, ką šis entuziastas parašys, paskelbti už savus pinigus.?* Svir- 
laukio klientams gydytojas negalėjo pasiūlyti didelių patogumų ir 
prabangos, tačiau jis, kaip ir Daukantas, manė, jog skurdus, bet laisvas 
gyvenimas mokslui atsidavusiam žmogui yra parankesnis negu ištai- 
gingesnę buitį garantuojanti valdiška ar privati tarnyba, atimanti 
daug laiko ir alinanti kūrybines potencijas. Šiuo požiūriu Smugle- 
vičių, matyt, bus paveikęs Daukantas, kuris, nusivylęs Valančiaus pa- 
žadais, 1855-1859 metais gyveno Svirlaukyje ir galbūt turėjo vilties 


kurį nors savo istorijos veikalą išspausdinti paremiamas svetingo 
šeimininko. 

Vyskupas Antanas Baranauskas (1831-1902). 


Apie 1890 metus 
Fotografas V. Zatorskis, LLTI 

Prieglobstį čia rado ir kiti lietuvių kultūrai dirbę žmonės. Kurį laiką 
Svirlaukyje glaudėsi ir šeimininko brolis, tapytojas Feliksas Smug- 
levičius. Vasaros atostogas šiame dvare praleisdavo Dorpato uni- 
versitete studijavę lietuviai, kuriuos šeimininko kultūriniai siekiai 
paskatino imtis organizacinės bei švietėjiškos veiklos. Tikėtina, kad 
su Svirlaukiu buvo susiję ir 1863 metų sukilėliai - dailininkai Eliziejus 
Liudkevičius, Boleslovas Dluskis, poetas Edvardas Jokūbas Daukša. 

Kadangi Petras Smuglevičius nebuvo turtingas, o Svirlaukyje gy- 
vendamas nesivertė net gydytojo praktika, tad lėšų savo kultūrinei 
programai turėjo ieškoti. Jam pavyko suburti keletą turtingesnių Lie- 
tuvos dvarininkų bendram kultūros rėmimo darbui. Tai buvo bene 
pirmoji kolektyvinės mecenatystės, sąmoningai siekusios ugdyti de- 
mokratinę lietuvių kultūrą, apraiška ano meto Lietuvoje. Kita vertus, 
liberaliai nusiteikusios lietuvių bajorijos parama negalėjo būti labai 
efektyvi. Pirmiausia todėl, kad ribota buvo pati bajorija. Ji negalėjo 
būti nacionalinės kultūros formuotoja, nenustojusi savo luominės 
savimonės, neatsisakiusi savo išskirtinės padėties visuomenėje. Pati 
šviesiausia privilegijuoto luomo dalis tam tikru mastu finansavo kul- 
tūrines akcijas (taip elgėsi ir Čekijos bei kai kurių kitų Austrijos- 
Vengrijos kraštų bajorija)*?, tačiau kylančio kultūrinio sąjūdžio vėliav- 
neše neišvengiamai turėjo tapti ankstyvoji buržua karta, iš valstiečių 
kylanti inteligentija. 

Demokratinės kultūros židiniai tuo metu ruseno daugiausia Lietu- 
vos provincijoje. LDK sostinė Vilnius buvo oficialiosios bajoriškosios 
kultūros tvirtovė. Lietuvių demokratinės kultūros kūrėjai nesijautė 
jaukiai ištaiginguose, tačiau ankstesnę didybę jau prarandančiuose 
aristokratų salonuose. Spaustuvės, bibliotekos, teatrai, periodinių 
leidinių redakcijos ir intelektualų salonai buvo elito kultūrinis arse- 
nalas. Bet polonizacijai vis labiau pasiduodanti dvarininkijos viršūnė 
ne per labiausiai rūpinosi tą arsenalą plačiau panaudoti lietuvių liau- 
dies kultūriniams poreikiams. XIX amžiaus trečiojo dešimtmečio pra- 
džioje - Daukanto ir Stanevičiaus studijų laikais - imperatoriškaja- 
me Vilniaus universitete susitelkęs lituanistinis būrelis dar turėjo šio- 
kias tokias sąlygas, o amžiaus viduryje nebeliko ir tokių. Sumažėjo 
ir aukštojo mokslo įstaigų, lietuvių inteligentų Vilniuje buvo perne- 
lyg mažai, be to, kultūros sferoje viešpatavo krašto diduomenė. Ši 
aplinkybė akivaizdžiai rodo, kad rusų administracijos represyvios 
priemonės kultūros valdymo sferoje ir Lietuvos institucinės kultū- 
ros degradavimas didino visuomenės konservatyvumą, atsilikimą ir 
komplikavo demokratinės kultūros raidą. Kitaip tariant, caro val- 
džios politika ne tiek rusifikavo lietuvių kultūrą, kiek apskritai ją 

smukdė, netiesiogiai pagreitindama bajoriškojo sluoksnio išstūmimą 
ir iš bundančios lietuvių tautos, ir iš jos kultūrinio gyvenimo. Šeš- 
tajame-septintajame dešimtmetyje Vilniuje gyveno, ir tai tik laikinai, 
daugiausia pavieniai lietuvių raštijos kūrėjai, kaip antai: Vincas Za- 
gurskis-Ažukalnis, Edvardas Jokūbas Daukša, Mikalojus Akelaitis. 
Administracijos ir vietinės aristokratijos kontrolė trukdė iš liaudies 
kilusiai inteligentijai veikti laisvai. Caro administracijos tarnautojus 
gąsdino valstiečių „revoliucijos šmėkla“, o Lietuvos diduomenę — 
lietuviško separatizmo pavojus, nors ir jai revoliucinės nuotaikos bei 
socialinių permainų grėsmė neatrodė malonūs dalykai. Plebėjiškos 
kilmės lietuvių inteligentija siekė perimti pozityvius elito kultūros 
bruožus (jais labai žavėjosi provincijos kultūros veikėjai), juos pra- 
turtinti etniniu požiūriu autentišku liaudies kultūros paveldu ir kurti 
laiko reikalavimus ir tautos poreikius atitinkančią nacionalinę kul- 
tūrą. Tačiau ji neišvengiamai turėjo paisyti aristokratijos - vengė at- 
virai dėstyti savo lituanistinės veiklos planus. Kita vertus, visi kartu 
dalyvavo universalių kultūrinių vertybių kūrime bei mainuose, pa- 
gyvėjusiuose panaikinus baudžiavą ir įvykdžius valstiečių reformą. 
Todėl daugelio ano meto lietuvių veikėjų skelbiamos idėjos buvo 
kompromisinės, jų kultūrinė veikla Vilniuje nebuvo atvirai antiba- 
joriška ir antilenkiška. 

Pastangos Vilniuje sutelkti išsisklaidžiusius plebėjiškos kilmės lie- 
tuvių šviesuolius pirmiausia susijusios su Akelaičio veikla. Šis Užne- 
munės valstiečio sūnus buvo vienas pirmųjų iš nekilmingų inteligen- 
tų, atsisakiusių anuomet tradicinio dvasininko kelio ir išdrįsusio 
afišuoti savo nekilmingumą net oficialiojoje lenkiškoje spaudoje. Ap- 
lankęs svarbiausius lietuvių demokratinės kultūros židinius Žemaiti- 
joje (kurį laiką gyveno Varniuose, Rietave bei Svirlaukyje) ir susipaži- 
nęs su žymiausiais lietuvių kultūros veikėjais (Daukantu, Valančiumi, 
Ivinskiu, Kašarauskiu), nepavykus gauti valdžios leidimo lietuviškam 
laikraščiui Pakeleivingas, kurio redaktoriumi Valančius jį siūlė, Ake- 
laitis 1859 metais persikėlė į Vilnių, kurio periodinėje spaudoje pradė- 
jo reikštis dar 1857 metais. Jis tikėjosi Vilniaus archeologijos komisijos 
ir konkrečiai Kirkoro paramos, realizuojant „Liaudies bibliotekėlės“ 
leidimo planą. (Iš dalies jam tai pavyko: per keturis 1860 metų mė- 
nesius Kirkoro ir K spaustuvėje buvo išleistos penkios lietuviškos kny- 
gos 26 000 egzempliorių tiražu.)?ė „Liaudies bibliotekėlės“ leidimo, 
kūrybinės ir politinės Akelaičio veiklos aspektus gana išsamiai yra 
atskleidę Augustinas Janulaitis, Vytautas Merkys, Juozas Kudirka, 
tačiau dar nepakankamai tyrinėta rašytojo organizacinė veikla, susi- 
jusi su lietuvių šviečiamojo sąjūdžio institucine sfera. 

Gyvendamas Vilniuje, Akelaitis bendradarbiavo Kirkoro redaguo- 
jamame Kurjer WileAski, dalyvavo Archeologijos komisijos posėdžiuo- 
se, buvo nuolatinis Kirkoro literatūrinio salono, kur rinkdavosi gar- 
siausi Lietuvos mokslininkai, literatai ir menininkai, lankytojas. Būtent 
šioje aplinkoje mezgėsi glaudesni ryšiai tarp Vilniuje gyvenusių lie- 
tuvių demokratinės inteligentijos atstovų: tapytojo Zenkevičiaus, po- 
eto Daukšos (beje, šios pažintys galėjo užsimegzti ir Varniuose ar 
Svirlaukyje) ir kitų. Būtent ši grupė, susiformavusi heterogeniškos 
LDK kultūros atmosferoje, brandino lietuvių nacionalinės kultūros 
kūrimo ir puoselėjimo programą, kurios, deja, jai nebuvo lemta reali- 
zuoti, nes prasidėjo nesėkmingas antirusiškas sukilimas. 


Literatūros ir meno tendencijos 


Nesuklysime sakydami, kad XIX amžiaus lietuvių kultūros istorija — 
tai pirmiausia dvikalbystės istorija. Ši praėjusio šimtmečio ypatybė — 
itin kietas riešutas lietuvių literatūros raidos tyrinėtojams, kurie yra 
veikiami nusistovėjusio, tačiau toli gražu ne savaime suprantamo 
požiūrio: tai yra, jei kūrinys parašytas iki XIX amžiaus, į jo autoriaus 
kalbą kreipiama mažiau dėmesio, o nuo praėjusio šimtmečio pradžios 
imami griežtai taikyti kalbinės selekcijos kriterijai. Štai XVI-XVII am- 
žiaus lotyniški, lenkiški, gudiški tekstai yra priimami kaip savi, jie 
priskiriami lietuvių literatūrai ir kultūrai. Bet šio principo visiškai ne- 
paisoma XIX šimtmečio literatūros istorijos tyrinėjimuose, nors visa 
kultūros sandara, bent jau amžiaus pirmojoje pusėje, paveldėta iš 
LDK, tebebuvo išlaikiusi konservatyvią luominę Lietuvos visuomenės 
struktūrą ir lygiai tokią pat konservatyvią, net archajišką kultūros 
sanklodą. Tad literatūros istoriko ryžtas nuo XIX šimtmečio pradžios 
besirutuliojančius mūsų raštijos reiškinius aprašinėti remiantis tik ano 
meto autorių pasirinktos kalbos kriterijais yra nepagrįstai drąsus, 
sakytume, chirurginis tyrinėjimo būdas, neigiantis XIX amžiaus pir- 
mosios pusės lietuvių kultūros ir literatūros vienovę. Abejotina, ar 
kalbos kriterijus yra pakankamas vertinant labai komplikuotą XIX 
amžiaus vidurio Lietuvos kultūrą. Į kompromisą einama susidūrus 
su konkrečiais lietuvių rašytojų dvikalbystės faktais. Antanas Klemen- 
tas, Dionizas Poška, Silvestras Valiūnas, Simonas Stanevičius, net 
Strazdas ir daugelis vėlesnių XIX amžiaus pabaigos lietuvių autorių 
kūrė tiek lietuviškai, tiek lenkiškai. Tačiau ar tokio kompromiso už- 
tenka, kad suvoktume visą XIX amžiaus vidurio lietuvių kultūros 

sudėtingumą? Kultūros istoriko akimis, ne taip lengva preciziškai 
nustatyti, kuriai - lenkų ar lietuvių - kultūrai priklauso vienas ar kitas 
rašytojas arba tai pačiai profesinei kategorijai anuo metu priskiriamas 
istorikas. Besąlygiškai taikyti kalbos kriterijų norint išaiškinti XIX 
amžiaus pirmosios pusės Lietuvos kultūrinę situaciją toli gražu ne- 
pakanka. Štai iš atsisakiusio lenkų kalbos savo kūryboje Daukanto 
laiškų (rašytų lenkiškai) įžymiajam Lietuvių tautos istorijos autoriui 
Teodorui Narbutui aiškėja, kad ši Istorija ir jos autorius Daukantui 
yra saviškiai. Jie yra mūsų kultūros ir literatūros savastis. Net gana 
nacionalistiškai nusiteikusi lenkų istorikė Malgorzata Stolzman, žiū- 
rinti į XIX amžiaus Vilniaus (tad ir į Lietuvos) kultūrą kaip į lenkų 
kultūros kresus, arba periferiją, išdrįso pripažinti, kad Narbutas savo 
istorinėmis koncepcijomis ir veikalų turiniu „buvo tikras lietuvis, nors 
ir rašė lenkiškai ir lietuvių kalbos beveik nemokėjo; lietuviškas pa- 
triotizmas veikė ne tik jo koncepcijas, bet ir požiūrį į faktus bei do- 
kumentus'““?. Kita vertus, identifikuojant XIX amžiaus literatūros reiš- 
kinius neužtenka tarp ano meto autorių lenkiškų rankraščių surasti 
lietuviškos poezijos posmelį ar liaudies dainos nuorašą, kad tuos 
autorius priskirtume mūsų literatūros istorijai. 

Liudvikas Kondratavičius-Sirokomlė yra parašęs keletą eilėraščių 
baltarusių kalba, o Mikalojus Akelaitis, tuo metu kūręs „Liaudies bib- 
liotekėlės“ planus, ne tik teigė, kad į šią seriją būtina įtraukti balta- 
rusiškų knygelių, bet ir žadėjo pats tokių parašyti, jei neatsirastų kitų 
autorių. Ar tai rodo, kad Sirokomlė ir Akelaitis buvo baltarusiai? Taip, 
panašių aiškinimų istoriografijoje esama, bet dėl istorizmo itin svarbu 
neužmiršti principų, kurių laikėsi ano meto, tai yra nagrinėjamos 
epochos, autoriai, rašę apie kultūros reikalus. Žvilgterėkime į Liud- 
viko Jucevičiaus lenkiškai rašytą ir lietuviškai spaudoje pasirodžiusį 
biografinį žodyną Mokyti žemaičiai ir įsitikinsime, jog ir Simonas Sta- 
nevičius, ir Kražių gimnazijos prancūzų kalbos mokytojas, po 1812 
metų Lietuvoje pasilikęs Napoleono armijos kareivis Petras George, 
greičiausiai net nepramokęs lietuviškai, autoriaus yra vienodai trak- 
tuojami Žemaitijos šviesuolių rejestre. Todėl aprašant Lietuvos kul- 
tūrą ir meną taip, kaip jie funkcionavo praėjusio šimtmečio viduryje, 
skiriant tą vaizdą nuo vėliau primestų interpretacijų ir insinuacijų, 
reikia bandyti žvelgti į visą XIX amžiaus pirmosios pusės literatūros 
procesą kaip į dvikalbės lietuvių literatūros tėkmę ar tiesiog pasakyti, 
kad pradiniame tautinio atgimimo etape lietuvių literatūra kurta ir len- 
kų kalba. Kol nesama specialių monografinių tyrinėjimų, skirtų šioms 
problemoms, turime tenkintis konstatuodami, jog abiem kalbomis rašy- 
tos literatūros srautai nebuvo visai paralelūs - jie atspindėjo skirtingų 

Lietuvos kultūrų lygį. XIX amžiaus pradžioje elitinės kultūros po- 
žymių turėjo lenkiški tekstai, o lietuviškai buvo rašoma dažniau di- 
daktiniais tikslais. Tačiau jau nuo Ksavero Bogušo traktato Apie lie- 
tuvių tautos ir kalbos pradžią (1808) pamažu imta suprasti, kad lietuvių 
kalba tinka elitinei funkcijai, tai yra komplikuotų dvasios būsenų 
aprašymui, literatūrai ir mokslui. Teorinius Bogušo samprotavimus 
praktiškai realizuoti pradėjo Poška, Pabrėža, Stanevičius, Daukantas, 
Valančius ir kiek vėliau Baranauskas. Per visą XIX amžių ši tendencija 
stiprėjo, o kalbų santykis literatūroje bei apskritai kultūrinėje komu- 
nikacijoje keitėsi lietuvių kalbos naudai. 

Šios aplinkybės itin svarbios literatūrą traktuojant kaip visos me- 
ninės lietuvių kultūros dalį, tai yra jos neatsiejant nuo muzikos ar 
teatro, nuo architektūros ir dailės. Būtent romantizmo epochos menų 
sintezės kontekste išryškėja būtinybė kalbos kriterijus papildyti kitais, 
universalesniais. Juk iki šiol lietuvių literatūros istorijos suvokimo 
principai skiriasi nuo lietuvių dailės arba muzikos istorijos suvokimo 
principų. Dailės kalba yra vaizdinė, plastinė, paveikslai neretai be pa- 
rašų. Tad kam priskirtinos Pranciškaus Smuglevičiaus, Jono Rustemo 
bei jų mokinių drobės arba Lauryno Gucevičiaus architektūra? Jei 
laikysimės susiklosčiusių kultūrinės identifikacijos normų, dailinin- 
kas ir gydytojas Vincentas Smakauskas, net Jozefas Ignacas Kraszews- 
kis taps mums lietuvių dailininkais, bet lenkų rašytojais ir moks- 
lininkais, nes vienas, be pagrindinio užsiėmimo, truputį rašinėjo, o 
kitas - truputį piešė. Svarbiausia čia ne kultūros paveldo dalybos (toks 
pavojus nuolat iškyla), o būtinumas parengti konceptualias prieigas 
tuos dalykus tyrinėti ir aprašyti. Tai reikštų, kad imame suprasti 
Lietuvos XIX amžiaus kultūros problemas arba bent jau suvokiame, 
kad tokių esama. Nesiimant skaidyti Lietuvoje gyvavusių literatūros 
tendencijų, o laikant jas komplikuota visuma, lengviau atsiskleidžia 
meno vaidmuo lietuvių moderniosios tautos formavimosi procese. 

XVIII amžiaus pabaigoje-XIX amžiaus pradžioje Lietuvos, kaip ir 
kaimyninių kraštų, literatūroje vyko gana sudėtingas senųjų litera- 
tūrinių krypčių kitimo ir naujųjų formavimosi procesas. Klasicistinė 
literatūra, kurios geriausiuose XVII amžiaus pabaigos ir XVIII am- 
žiaus pradžios kūriniuose buvo atskleistas žmogaus dvasinis grožis, 
antikinis menas išaukštintas kaip sektinas pavyzdys, XVIII amžiaus 
pabaigoje užsisklendė aristokratijos bei karališkų rūmų gyvenimo 
vaizdavime, o literatūrinę formą sukaustė įvairiais kanonais, dirbtinai 
ją išpuošė ir suįmantrino. Vaizduojamajame mene šis klasicizmo kiti- 
mas pasireiškė baroko ir rokoko stilių vyravimu. Į šį bendrą klasi- 
cizmo kitimą, būdingą visoms Europos tautoms, Lenkijos, taip pat 

Lietuvos bajoriškosios inteligentijos atstovai, pasireikšdami litera- 
tūroje ir mene, įnešė dar ir savų specifinių bruožų.*? Lietuvių litera- 
tūros ir meno sociodinamika XVIII amžiaus pabaigoje-XIX amžiaus 
pirmojoje pusėje buvo labai menka. Daugelis kūrinių skirti tik arti- 
miausiems pažįstamiems, rašyti pažymint iškilias datas arba tiesiog 
pramogai. Tie kūriniai eidavo per rankas tų, kuriems buvo skirti, arba 
tų, kurie buvo intelektualiai subrendę juos skaityti. Gal dėl to tiek daug 
tokio pobūdžio kūrybos liko rankraščiais, net nesistengta ieškoti lei- 
dėjų. Be vadinamojo aukštojo stiliaus žanrų - poemų, tragedijų, odžių, 
idilių etc., buvo pasklidę paskviliai, panegirikos, proginiai eilėraščiai. 
Šioje literatūroje retai kada atsispindėjo kasdienybė, buitis, paprasto 
žmogaus paveikslas. Šitokių klasicizmo dekadanso, arba pseudokla- 
sicizmo, bruožų aptinkama XIX amžiaus pradžios lenkų ir lietuvių 
literatūrose. Juos pamažu išstūmė Šviečiamojo amžiaus idėjos, kurios 
veikė šviečiamojo klasicizmo plėtrą su labai aiškia didaktikos pa- 
kraipa. Populiarėjo pasakėčios, satyros, epigramos ir didaktiniai apsa- 
kymai bei apysakos. Labiau imta kreipti dėmesį į kalbos kultūrą. 

Šio laikotarpio literatūros ir meno raida pažymėta ir ryškiu seku- 
liarizacijos ženklu. Daugelis lietuvių literatūros istorikų kaip vieną 
svarbiausių tendencijų išskiria pasaulietinių raštų gausėjimą. 

Didelių pokyčių pastebima architektūroje bei dailėje. ĮŽymusis lie- 
tuvių architektas Gucevičius tuo metu sukūrė Vilniaus katedrą, rotu- 
šės pastatą, Verkių rūmus. Nuo klasicizmo, fiksavusio universaliąsias, 
o ne regionines ar tautines savybes, tolo ir Vilniaus meno mokyklos, 
kuriai pamatus padėjo Smuglevičius ir Rustemas, auklėtiniai. Nuo 
alegorinių paveikslų ir antikos siužetų buvo linkstama prie tautinės 
istorinės tematikos, gyvėjo portretuojamųjų asmenų atvaizdai, tapy- 
bos darbuose atsirado liaudies tipažų, buitinių žanrinių scenų. Po 
truputį ima skleistis tautinio išskirtinumo, specifikos paieškos, nacio- 
nalinės literatūros, dailės ar architektūros problemos užplūdo intelek- 
tualinės periodikos puslapius. 

Didžiausias kultūrinis lūžis vyko formuojantis romantizmo inte- 
lektualiniam klimatui Lietuvoje. Pirmiausia į tai reagavo literatūra, 
tapusi svarbiausia to klimato ugdytoja. Romantizmo mokyklos Euro- 
poje savo atsiradimą žymėjo individualybės, jaunystės, atsinaujinimo 
arba sugrįžimo į senovę manifestais. Lietuviai ir lenkai turi bendrą 
tokio romantizmo šauklį - Adomą Mickevičių, tapusį visos naujosios 
literatūros vadu. Romantizmas geriausiai išreiškė laisvę praradusios 
Lietuvos bei ilgamečio politinio partnerio - Lenkijos Karalystės — 
nepriklausomybės ir išsivadavimo geismą, nuolat gręžė žvilgsnius į 
istoriją, kaip abiejų tautų stiprybės pamatą. Literatūrinė kovos dėl 

laisvės apoteozė išugdė ne vieną praėjusio šimtmečio lietuvių kartą. 
Čia slypi romantizmo gajumo XIX amžiaus Lietuvos literatūroje ir 
mene paslaptis. Net skaudus 1863 metų sukilimo pralaimėjimas, žy- 
mintis senosios Lietuvos istorijos pabaigą, negalėjo priversti visiškai 
išsižadėti romantinių svajonių, o nauja lietuvių tautinio atgimimo kar- 
ta suteikė romantizmui antrąjį kvėpavimą amžiaus pabaigoje, Aušros 
ir Varpo epochoje. 

Iki amžiaus vidurio pamažu stiprėjo literatūros ir meno visuome- 
ninis poveikis. Didėjo knygų tiražai, tačiau po senovei išliko saloninio 
gyvenimo įprotis didelę kūrinių dalį palikti rankraščiais. Publicis- 
tinėje XIX amžiaus vidurio polemikoje buvo svarstoma, ar nenusi- 
žengiama moralės principams, pardavinėjant savo kūrinius ir bandant 
iš to pragyventi. Tai reiškė senosios elitinės kultūros gajumą, tam tikrą 
bajorijos veržimąsi dvasinės riterystės link. Sykiu tai reiškė ir visos 
Lietuvos kultūrinį atsilikimą. Tačiau ir tokiomis sąlygomis, kylant 
liaudies raštingumui, radosi vis daugiau skaitančių ne tik malda- 
knyges, bet ir imančių knygą į rankas savo malonumui. Šiuo požiūriu 
vaizdinga to meto charakteristika duota Liudviko Jucevičiaus Žernai- 
čių žemės prisiminimuose, išleistuose lenkų kalba Vilniuje 1841 metais. 
Ten aprašyta štai tokia situacija: 


Ogi štai tikras stebuklas! Knygynas Šiluvoje!! Ar tik ne gerbiamasis Rubenas Rafa- 
lovičius Dajonas čia atsikraustė? - Ne, tai vienas smulkus senojo išpažinimo lite- 
ratas, kurį neretai esate sutikę Vilniuje su keliomis apdriskusiomis knygelėmis 
ant Kardinalijos kampo. Reikia pažiūrėti, gal ką naujo atvežė: knygų, atrodo, 
turima gana nemažai. Toji krautuvėlė yra visiškai tuščia, gera tad bus po jomarko 
darbų pasilsėti. 

— Kodėl pas tave pirkėjų nematau? - klausiu žydelį. 

— Nežinau, turbūt žemaičiai knygų nemėgsta. 

— Ar dar nieko nepardavei? 

— Kur ne, pardaviau labai daug kalendorių, apie du šimtus egzempliorių Morfė- 
jaus ir keliasdešimt Keliaujančio turko. 

— O kokių knygų dar turi? 

— Prašom pažiūrėti. 

Ėmiau iš eilės žiūrėti duodamas man knygas. Kone visos buvo išleistos Maneso 
Romo, pirmojo mano mecenato, Dvožeco, Noimano, o kai kurios ir svarbiausiųjų 
Vilniaus knygynų - Gliuksbergo ir Zavadzkio, kaip nebereikalingas šlamštas iš- 
mestos ir žydeliams pasigrobti atiduotos. [...] Ogi tarp tų visų brošiūrų spindėjo 
Kiškos-Zgerskio dramos veikalai ir kito autoriaus sieksninės odės, kurios, savo laiku 
sukėlusios triukšmą, bildesį ir riksmą, įvariusios visiems nuobodulį, susirado ga- 
liausiai prieglobstį žydų kromeliuose [...]. Į knygyną užėjo keletas žmonių. Prisi- 
rinko paskui ir daugiau. Vieni pareikalavo Kalendoriaus, kiti Taupios virėjos, treti 
Patarėjo medžiotojams, dar kiti - Visto filosofijos ir pagrindų. „Dieve mano! - pagalvo- 
jau - tai juk mūsų dvarininkai! Tokios tatai knygos jiems sudaro literatūros visu- 
mą! Bet prašom su tais ponais įsileisti į šneką apie savojo krašto raštiją - nieko 
nežino, nieko neskaito, o betgi plūsta kiek tik gali lenkų rašytojus ir knygas. 

Palengvėjo kiek man širdy, kai vienas jaunas vyras paprašė pardavėją duoti turi- 
ningesnių knygų - Kraševskio, Grabovskio ir kitų rašytojų, kurie nūnai sudaro švie- 
siausią žvaigždyną mūsų literatūroje [...]. Žydas prašomų knygų neturėjo [...].41 
Tokioje sudėtingoje situacijoje anuomet kūrė ne tik Stanevičius ar 
Daukantas, nemažai problemų turėjo ir Kraszewskis bei kiti lenkiškai 
rašę ir savo kūrinius aukštesniesiems skaitytojų sluoksniams adresave 
autoriai. 

Dailės padėtis buvo dar sudėtingesnė. Nors, anot Jucevičiaus, net 
žemaičių valstiečio troboje neretai „ant sienų kabo paveikslai, labai 
prastai nupiešti vandeniniais dažais“*?, tačiau vietinės dailės padėtis 
buvo itin sunki. Archajiškos kultūros mecenatai plastinių menų ieš- 
kojo užsieniuose arba pirko iš keliaujančių dailininkų užsieniečių. 
Jurgis Laskarys, vienas žymiausių XIX amžiaus vidurio Lietuvos me- 
no teoretikų, rašė, kad dailei plėtotis trūksta elementarių dalykų: nėra 
viešų galerijų, kur galėtų lavėti publikos skonis, nėra literatūros apie 
dailę, o dėl blogo parengimo mokyklose meninis skonis toks prastas 
ir meno poreikis toks menkas, kad net turtingi žmonės neperka vieti- 
nių dailininkų paveikslų.*? Tačiau ir tokioje kultūrinio sąstingio situa- 
cijoje lietuvių dailininkai dirbo ir viešai svarstė nacionalinės dailės 
ugdymo galimybes. Pamažu radosi mecenatų ir kolekcionierių, kurie 
ėmė domėtis vietine daile, supirkinėti paveikslus ir net remti jau- 
nuolius iš Lietuvos, besimokančius Sankt Peterburgo dailės akade- 
mijoje bei Vakarų Europos studijose. Tokiuose privačiuose rinkiniuo- 
se, kaip Vladislavo Narbuto kolekcija Ketūnų dvare (prie Kuršėnų), 
pamažu ėmė rastis vietos žymių lietuvių veikėjų - Daukanto, Valan- 
čiaus portretams. Juos 1850 metais Narbuto užsakymu tapė Jonas 
Zenkevičius, žymiausias iš tų, kurie sąmoningai tęsė Vilniaus meno 
mokyklos tradiciją ir svajojo apie lietuvių nacionalinės dailės ateitį. 


Svietimas atviro prievartinio rusinimo sąlygomis 


Po 1863 metų sukilimo nuslopinimo visa oficialioji Lietuvos švietimo 
ir kultūros sfera turėjo tarnauti rusinimo tikslams. Rusifikacijos ini- 
ciatoriai Muravjovas, Kaufmanas, Kornilovas, Katkovas, jų bendra- 
minčiai ir pasekėjai tikėjosi, kad lietuviškai ir baltarusiškai kalbėjusius 
valstiečius, socialiniu-politiniu požiūriu dabar tapusius savarankišku 
luomu, pirmiausia per mokyklas pavyks išmokyti rusų kalbos, iš jų 
tarpo išugdyti rusų kultūrai dirbantį inteligentijos sluoksnį. Šitaip 
siekta įdiegti Lietuvos visuomenėje rusiškąjį mentalitetą ir rusišką 

etnopolitinę savimonę. Jeigu būtų pavykę tuos planus realizuoti, tai 
būtų buvusi sunaikinta tautinio sąjūdžio, kuriam vadovavo Lietuvos 
ir Lenkijos bajorija, socialinė ir sociokultūrinė bazė. Lenkai, kaip etno- 
politinis subjektas, be Lietuvos paramos didžiavalstybiniams Rusijos 
interesams didesnio pavojaus kelti nebūtų buvę pajėgūs. Rusifikacijos 
entuziastai buvo įsitikinę, kad tikslą jiems pavyks pasiekti per kokius 
20 metų. 

Tarp caro valdžios administratorių vyravę taktiniai nesutarimai 
sąlygojo tai, kad didesnėje Lietuvos dalyje, kaip ir visame vadinama- 
jame Vakarų krašte, buvo taikomas vienas —- brutalesnis, ganėtinai 
tiesmukiškas, biurokratiškas ir saldofoniškas rusifikacinės politikos 
modelis, o lietuviškoje Užnemunėje kitas - švelnesnis, šiek tiek pai- 
santis vietinių gyventojų tradicinių interesų. Tačiau iš esmės carizmui 
nepavyko realizuoti savo politinių bei ideologinių tikslų nė vienoje 
visuomeninio gyvenimo sferoje. 

Be abejo, pagrindinis vaidmuo Lietuvos rusinimo programoje tu- 
rėjo tekti mokyklai, pirmiausia — pradžios. Po baudžiavos panaiki- 
nimo ėmė kilti švietimo, elementaraus raštingumo poreikis. Todėl 
valdžia užsimojo kryptingai formuoti valstiečių sąmonę, prisiėmusi 
pradinio švietimo sistemos kūrimo iniciatoriaus ir vienintelio šios 
sistemos kontrolieriaus bei administratoriaus vaidmenį. Lietuvos kai- 
me jau egzistavo tradicija mokytis skaityti, tad daugumos valstiečių 
nereikėjo įtikinėti kaip Rusijoje, jog mokyti vaikus rašto yra naudinga. 
XIX amžiaus septintajame dešimtmetyje Rusijoje buvo tik 5-6 pro- 
centai (kitais duomenimis, 8 procentai) raštingų gyventojų““, o etno- 
grafinėje Lietuvoje šis rodiklis galėjo siekti 30 procentų, kai kuriose 
Žemaitijos vietose skaityti mokėjo daugiau kaip pusė gyventojų. 
Žinoma, labai dažnai skaityti mokėta tik iš „savo“ maldaknygės, tad 
kalbėti apie valstiečių dalyvavimą kultūriniame gyvenime dar būtų 
per anksti. Kitaip tariant, XIX amžiaus viduryje tradicija mokytis rašto 
dar neperžengė archajiškos kaimo kultūros (valstietiškos subkultūros) 
ribų, nors, kita vertus, tai jau galima laikyti valstiečių įsitraukimo į 
civilizacijos ir civilizuotos kultūros apyvartą ženklais. 

Valdžios sukurtų ir daugiausia pačių valsčių pinigais išlaikomų 
rusiškų pradžios mokyklų tinklas etnografinėje Lietuvoje buvo labai 
retas, kur kas retesnis nei kaimyninėse baltarusiškose gubernijose 
ir Rusijoje apskritai. 1398 metais viena kaimo pradžios mokykla teko 
Kauno gubernijoje 4427 gyventojams, Suvalkų gubernijoje - 3040, 
Vilniaus gubernijoje - 1515 (daugiausia mokyklų čia telkėsi šiaurės 
rytuose, etnografiniu požiūriu baltarusiškoje gubernijos dalyje, t.y. 
Vileikos ir Dysnos apskrityse, o lietuviškiausioje Trakų apskrityje 

mokyklų tinklas nebuvo tankesnis nei Kauno gubernijoje), Gardino 
gubernijoje - 1027, Minsko - 1033, Mogiliovo - 870, Vitebsko - 1481.46 
Analogiškai visoje europinėje Rusijos imperijos dalyje, taip pat ir 
Lietuvoje, išskyrus Lenkijos Karalystę, taigi ir Užnemunėje (Suvalkų 
gubernijoje), 1411 gyventojų teko viena mokykla.*7 

Tad suprantama, kodėl oficialiose pradžios mokyklose mokėsi labai 
mažai mokyklinio amžiaus vaikų. 1880 metais Suvalkų gubernijoje pra- 
džios mokyklą lankė 10,8 procento mokyklinio amžiaus kaimo berniu- 
kų ir 1,4 procento mergaičių, Kauno gubernijoje atitinkamai 6,3 pro- 
cento berniukų ir 0,4 procento mergaičių, Vilniaus gubernijoje - 7,4 
procento berniukų ir 0,2 procento mergaičių, Gardino gubernijoje — 
18,4 procento berniukų ir 0,6 procento mergaičių, visoje europinėje 
Rusijos imperijos dalyje (vėlgi be Lenkijos Karalystės) - 13,7 procento 
berniukų ir 3 procentai mergaičių.“ XIX amžiaus pabaigoje šie ro- 
dikliai šiek tiek pakilo. 1898 metais valdiškas pradžios mokyklas Su- 
valkų gubernijoje lankė 26 procentai mokyklinio amžiaus kaimo ber- 
niukų ir 6 procentai mergaičių, Kauno gubernijoje - 21 procentas ber- 
niukų ir 4 procentai mergaičių, Vilniaus gubernijoje - 40 procentų 
berniukų ir 8 procentai mergaičių, Gardino gubernijoje - 77 procentai 
berniukų ir 16 procentų mergaičių, visoje europinėje Rusijos imperijos 
dalyje (be Lenkijos Karalystės) - 66 procentai berniukų ir 18 procentų 
mergaičių.“ 

Pagal besimokančių mokyklinio amžiaus kaimo vaikų procentą 
Kauno gubernija užėmė 74-ą, o Suvalkų gubernija - 69-ą vietą iš visų 
89 Rusijos imperijos (įskaitant Vidurinę Aziją, Sibiro ir Tolimųjų Rytų 
taigos bei tundros rajonus) gubernijų ir sričių.?? Lyginant tik europinės 
Rusijos imperijos dalies gubernijas (be Lenkijos Karalystės), Kauno 
gubernija pagal šį rodiklį atsiduria paskutinėje 50-oje vietoje, o Vil- 
niaus gubernija - 47-oje.?! 

Lietuvos miestuose mokėsi šiek tiek daugiau mokyklinio amžiaus 
vaikų, bet apskritai gubernijų rodikliai vis dėlto nekokie: 1898 metais 
Kauno gubernijoje (miestuose ir kaimuose) mokėsi 6,2 procento mo- 
kyklinio amžiaus vaikų (berniukus ir mergaites skaičiuojant kartu), 
Vilniaus gubernijoje - 9,8 procento.?? XX amžiaus pradžioje valdžia 
ėmė skirti daugiau pinigų iš iždo pradžios mokykloms steigti, tad 
rusiškų mokyklų Vilniaus ir Kauno gubernijose padaugėjo daugiau 
nei ketvirtadaliu“, padaugėjo ir besimokančių vaikų. 1904 metais 
Kauno gubernijoje mokyklą lankė 15,7 procento mokyklinio amžiaus 
vaikų, Vilniaus gubernijoje - 14 procentų.** Lyginant netgi su visos 
europinės Rusijos imperijos dalies vidurkiu, tai buvo labai menki 
rodikliai. Be to, toli gražu ne visi pradžios mokyklą lankantys vaikai 

Panevėžio realinės mokyklos salė. XIX a. antroji pusė 


Panevėžio mokytojų seminarijos salė 


Iš Vilniaus švietimo apygardos albumo (1869-1899), VUB 

ją baigdavo. Pavyzdžiui, 1893 metais Kauno gubernijoje 28,8 procento 
mokinių pradžios mokyklos nebaigė.5 

Taigi rusifikatoriškos paskirties pradžios mokykla ne kažin kiek 
prisidėjo prie Lietuvos rusinimo, lietuviai, anot Mykolo Romerio, jos 
atžvilgiu buvo abstinentai. 

1897 metų surašymo duomenimis, Kauno gubernijoje rusiškai skai- 
tyti (arba ir rašyti) mokėjo 10,5 procento gyventojų (16,8 procento vy- 
rų, 4,7 procento moterų). Tarp lietuvių šis skaičius buvo gerokai ma- 
žesnis — 6,4 procento (12 procentų vyrų, 1,3 procento moterų). Suvalkų 
gubernijoje rusiškai skaityti ir rašyti arba bent skaityti mokėjo 5,6 
procento lietuvių (10,5 procento vyrų ir 1 procentas moterų) ir 12 pro- 
centų lenkų (19,4 procento vyrų bei 5,5 procento moterų). Vilniaus 
gubernijoje rusiškai skaityti ir rašyti arba tik skaityti mokėjo 6 pro- 
centai (10,3 procento vyrų ir 2 procentai moterų) gyventojų, lietuvių 
kalbą laikiusių gimtąja.5* Šiaip ar taip, rusiškos mokyklos Lietuvoje 
skleidė šiokią tokią pažangą, bet vis dėlto negatyvi absoliučios dau- 
gumos Lietuvos gyventojų pažiūra į ją ribojo šių švietimo institucijų 
ženklesnį poveikį kultūrinei krašto atmosferai. 

XIX amžiaus pabaigos-XX amžiaus pradžios lietuviškoje nelega- 
lioje periodinėje spaudoje, apskritai agitavusioje prieš rusiškas mo- 
kyklas, dažnai buvo išsakomas diferencijuotas požiūris į tose mokyk- 
lose dirbusius mokytojus. Labiau agituota prieš tas mokyklas, kur 
dirbo užkietėję rusifikatoriai, „obrusiteliais“ vadinti. (Beje, vieni uo- 
liausių „obrusitelių“ buvo vienas kitas į stačiatikybę persikrikštijęs 
lietuvis.) Tačiau su tam tikra pakanta buvo žiūrima į tas mokyklas, 
kur mokytojavo geri pedagogai, sutariantys su gyventojais ir kuni- 
gais, nešnipinėjantys ir neskundžiantys policijai ar žandarams nele- 
galios lietuviškos spaudos platintojų, daraktorių ir t.t. 

Lietuviška nelegalioji spauda vis dėlto neagitavo be išlygų boiko- 
tuoti rusiškas mokyklas, nes tai nebūtų buvę realu. Valdiška mokykla 
dažnai buvo pakopa siekti aukštesnio mokslo. Be to, mokant rusiškai 
kalbėti ir rašyti, išlaikius specialų rusų kalbos egzaminą, trečdaliu 
(nuo 6 iki 4 metų) sutrumpėdavo visuotinės karo tarnybos Rusijos 
kariuomenėje laikas. Užtat daug griežčiau lietuviškoji spauda draudė 
į valdiškas mokyklas leisti mergaites. Anot vyravusios nuostatos, 
oficialus rusiškas išsilavinimas moterims, pirmiausia turėjusioms sau- 
goti tradicinį lietuviškos šeimos židinį, buvo visiškai nereikalingas. 

Visai kitokia situacija susiklostė Užnemunėje, Suvalkų gubernijoje, 
kur pradžios mokyklose turėjo teisę dirbti ir vietiniai žmonės ir kur 
lietuvių kalba buvo dėstoma kaip dalykas, nors ir iš rusiškomis rai- 
dėmis parašytų vadovėlių. Čia mokytojavo daug lietuvių. Kai kurie 

iš jų išdrįsdavo nesilaikyti valdiškų rusifikatoriškos krypties pro- 
gramų, mokydavo lietuviškai ir net skleisdavo lietuviškas tautines 
idėjas. Tačiau ir Užnemunėje valdiška pradžios mokykla gyventojų 
nebuvo mėgstama. 

Visgi negalima nuneigti fakto, kad valdiška mokykla, šiaip ar taip, 
prisidėjo prie rusų kultūros skleidimo Lietuvoje. Pasitaikydavo, kad 
Rusijos kariuomenėje tarnaujantis Lietuvos jaunuolis laiškus į namus 
rašydavo lietuviškai, bet rusiškomis raidėmis, kaimo vakarėliuose 
retkarčiais pasigirsdavo rusiškų dainų. 

Boikotuojant valdišką pradžios mokyklą, svarbiausiu Lietuvos švie- 
timo veiksniu tapo pačių gyventojų organizuojamos ir išlaikomos 
slaptos kaimo, arba daraktorinės, mokyklėlės ir vadinamoji „motinos“ 
mokykla. Lietuvos kaime ši mokymo forma, žinoma ir kitose šalyse, 
atsirado XIX amžiaus pirmojoje pusėje, o gal net XVIII amžiaus pabai- 
goje. Tuomet pačių valstiečių susiorganizuotos kaimo mokyklėlės 
dažniau buvo vadinamos bokalorijų, arba „pakampių“, mokyklėlė- 
mis. Po 1863 metų sukilimo caro valdžia tas mokyklas uždraudė ir 
persekiojo, tad jos turėjo veikti slaptai. 

Daraktorinės mokyklos nebuvo tik „liaudies protesto prieš caro 
priespaudą padarinys“, kaip kad dažniausiai teigiama istoriografi- 
joje.?? Kaimo gyventojams tai buvo tiesiog patogus bei pigus būdas 
išmokti skaityti ir rašyti. Vaikams nereikėjo eiti už kelių ar net kelio- 
likos varstų į valdišką mokyklą, dažniausiai esančią tik valsčiaus cen- 
tre, arba gyventi prie mokyklos esančiuose bendrabučiuose ar nuo- 
moti butus. Mokslas daraktorinėse mokyklose taip pat dažniausiai 
vykdavo patogiu laiku: nuo lauko darbų pabaigos iki jų pradžios, tad 
vaikai neatitrūkdavo nuo ūkio darbų. Suprantama, 1864-1905 metais 
šios mokyklos buvo ir kovos prieš rusinimo politiką priemonė. 

Daraktorinės mokyklos buvo dviejų tipų: pastovios ir kilnojamos 
(pastarųjų buvo daugiausia, nes taip buvo patogiau pasislėpti nuo 
rusų valdžios persekiojimų). Pastovios mokyklos įsikurdavo klebo- 
nijose arba daraktorių namuose, tačiau dažniausiai vaikai rinkdavosi 
kas savaitę tai vieno, tai kito valstiečio troboje. Mokytojas, darak- 
torius, irgi dažniausiai gyveno ir maitinosi pas tą valstietį, kurio tro- 
boje įsikurdavo mokykla. Už daraktoriavimą būdavo atsilyginama 
maistu, drabužiais ir pinigais. 

Daraktorines mokyklas neretai inicijuodavo ir globodavo, ypač pir- 
miaisiais dešimtmečiais po sukilimo, kunigai. Vėliau jos tapo tarsi pri- 
valomu kaimo gyvenimo atributu ir steigdavosį be iniciatyvos iš šalies. 

Uždraudus katalikams mokytojauti Vilniaus švietimo apygardo- 
je, daraktorių rasti nebuvo sunku. Įvairaus amžiaus ir išsilavinimo, 

daugelis jų mokėjo tik skaityti. Neretas vasarą piemenaudavo, o žiemą 
tame pačiame kaime mokydavo vaikus. XIX amžiaus pabaigoje į slap- 
tą švietimą įsitraukė ir naujai išaugusi lietuvių inteligentų karta: Gab- 
rielė Petkevičaitė-Bitė, Povilas Višinskis, Jonas Biliūnas ir kiti Lietuvos 
šviesuoliai. 

Dauguma slaptųjų mokyklų, žinoma, neprilygo valdinei mokyklai, 
nors ir pastarojoje, ypač pirmaisiais dešimtmečiais po sukilimo, dirbo 
daug menko išsilavinimo ir žemos moralės žmonių be specialaus 
pedagoginio pasirengimo ir, liūdniausia, nemokėjusių lietuviškai. 
Daraktorinėse mokyklose buvo mokoma maldų, giesmių, tikybos 
pradmenų, skaityti, o neretai ir rašyti, kartais skaičiuoti, kai kur dar 
ir rusų bei lenkų kalbų, istorijos ir geografijos. Daugelyje mokyklų, 
ypač rytų ir pietryčių Lietuvos miestuose bei miesteliuose, tebebuvo 
dėstoma lenkiškai. Tačiau, šiaip ar taip, slaptoji, daraktorinė, mokykla 
paklojo pamatus kurtis lietuviškajai pedagogikai, atsirasti lietuviš- 
kiems pradinio mokymo vadovėliams. 

Caro valdžia daraktorines mokyklas persekiojo, išskyrus nebent 
Pagal 1864 metų Muravjovo įsakymą už slaptą mokymą buvo numa- 
tytos didžiulės 200-600 rublių baudos. Šis įsakymas lietė daugiausia 
dvarininkus ir dvasininkus, kurie laikyti potencialiais nelegalių mo- 
kyklų organizatoriais. Kad patys valstiečiai ims kurti tokias mokyklas, 
nesitikėta. Vėliau, 1892 metais, buvo numatytos realesnės bausmės: 
bauda iki 300 rublių arba areštas ligi 3 mėnesių. Dažniausiai buvo 
baudžiami mokyklų laikytojai 10-50 rublių bauda arba 2 savaitėmis 
arešto, daraktoriai - 1-2 savaitėmis arešto, vaikų tėvai - pabaudomis 
iki 10 rublių arba savaite arešto.** 

Slaptąsias mokyklas, be lietuvių, turėjo ir lenkai, lenkiškai ar baltaru- 
siškai šnekantys „čiabuviai“, žydai. Jos veikė net kai kuriuose Lietuvos 
rusų sentikių kaimuose. 1883-1904 metais slaptų mokyklų susekta: 
Kauno gubernijoje - 223 (iš jų 126 lietuviškos), Vilniaus gubernijoje — 
107 (iš jų tik keturios lietuviškos).*? Kiek iš viso veikė slaptųjų mo- 
kyklų, sunku nustatyti, Vytauto Merkio skaičiavimais, spaudos drau- 
dimo metais vien tik Vilniaus ir Kauno gubernijose daraktorių galėjo 
būti apie 4800.*0 Daraktorinės mokyklos, bent jau XIX amžiaus pabai- 
goje-XX amžiaus pradžioje, veikė visuose miestuose (daugiausia ne- 
lietuviškos), miesteliuose ir daugumoje bent kiek didesnių kaimų. Šios 
mokyklos ir išugdė gausų slaptosios lietuvių spaudos skaitytojų būrį. 

Etnografinė Lietuva XIX amžiaus pabaigoje buvo vienas raštingiau- 
sių Rusijos imperijos regionų (ją lenkė tik Latvija ir Estija, kur švietimo 
sąlygos buvo nepalyginti geresnės), o lietuviai - viena raštingiausių 

imperijos tautų (raštingi buvo net 48 procentai lietuvių kalbą gimtąja 
laikiusių gyventojų)“!, nors oficialiais duomenimis, pradinis švietimas 
Lietuvoje buvo pats žemiausias imperijoje. Visos europinės Rusijos 
imperijos dalies gyventojų raštingumo vidurkis tebuvo 30 procentų, 
o kaimo gyventojų (vyresnių nei 10 metų) tik 26 procentai.** Dabar- 
tinės Lietuvos teritorijoje (be Klaipėdos krašto) raštingų gyventojų 
(10 metų ir vyresnių) buvo 53,5 procento: Kauno gubernijoje - 55,3 
procento, Vilniaus gubernijoje apie 35 procentus (trijose apskrityse — 
Vilniaus, Švenčionių ir Trakų - 42,6 procento), penkiose Suvalkų 
gubernijos apskrityse - 63 procentai.“ 

Įdomi detalė, kurią užfiksavo 1897 metų surašymo rezultatų rengė- 
jai spaudai: Kauno gubernijoje lietuvių moterų raštingumas prašoko 
vyrų: atitinkamai — 54,9 ir 51,9 procento.“ Anot vieno iš 1897 metų 
surašymo duomenų tvarkytojo L. le Dantiu, tai unikalus, niekur kitur 
Rusijos imperijoje nepastebėtas reiškinys“, nors dažnai moterų išsi- 
mokslinimas ribojosi vien mokėjimu skaityti. 

Be valdiškų pradžios mokyklų, Lietuvoje veikė dviejų tipų - kla- 
sikinės-humanitarinės pakraipos ir realinės su prioritetiniu gamtos 
ir tiksliųjų mokslų mokymu - vidurinės mokyklos, gimnazijos ir pro- 
gimnazijos. Baigusieji klasikinę gimnaziją į universitetus galėjo stoti 
be egzaminų. Vidurinėse mokyklose mokėsi tie, kas norėjo gyventi iš 
protinio darbo. 

XIX amžiaus septintojo dešimtmečio pradžioje dabartinės Lietuvos 
teritorijoje veikė 7 gimnazijos ir 8 apskritinės, tai yra nepilnos vidu- 
rinės mokyklos. Beje, XVIII amžiaus pabaigoje, Edukacinės komisijos 
laikais, ir XIX amžiaus pirmajame ketvirtyje vidurinių mokyklų Lie- 
tuvoje buvo daugiau.“ Po 1863 metų sukilimo dėl rusifikacinės caro 
valdžios politikos vidurinių mokyklų tinklas buvo pertvarkytas, kele- 
tas mokyklų uždaryta. XIX amžiaus pabaigoje Kauno gubernijoje 
teveikė 4 gimnazijos (po vieną Kaune ir Panevėžyje, dvi Šiauliuose) 
ir 1 realinė mokykla, kuriose mokėsi 1,7 tūkstančio mokinių. Vilniaus 
gubernijoje, toje dalyje, kuri dabar priklauso Lietuvai, taip pat veikė 
4 gimnazijos ir 1 realinė mokykla, kuriose mokėsi 2,9 tūkstančio mo- 
kinių. Suvalkų gubernijoje buvo 3 gimnazijos - Marijampolėje ber- 
niukų, o Suvalkuose berniukų ir mergaičių.“? 

Iš visų Lietuvoje anuomet veikusių vidurinių mokyklų didžiausios 
reikšmės lietuvių liaudies švietimui ir apskritai moderniosios lietuvių 
tautos tapsmui turėjo Suvalkijos mokyklos. Marijampolės bei Suvalkų 
gimnazijose ir Seinų progimnazijoje lietuvių kalba buvo dėstoma kaip 
neprivalomas dalykas. Suvalkų gubernijos gimnazijų abiturientams, tu- 
rintiems atestate lietuvių kalbos pažymį, Maskvos universitete caro 

valdžia rusifikaciniais tikslais įsteigė dešimt stipendijų (360 rublių pe: 
metus)“ė. Jomis pasinaudojo nemažai būsimų lietuvių inteligentų 
nacionalinio judėjimo veikėjų. 

Šiaip jau gimnazijose mokytis galėjo nedaug kas - tik pasiturinčiu 
tėvų arba turtingus globėjus turintys vaikai - už mokslą reikėjo mo- 
kėti, ir nemažai. Mokestis už mokslą XIX amžiaus antrojoje pusėje 
nuolat kilo, tiesa, gimnazijose jis įvairavo: nuo 10 iki 75 rublių pe! 
metus.“ Dėl to Lietuvos vidurinėse mokyklose daugiau kaip puse 
mokinių sudarė bajorų ir valdininkų vaikai, apie trečdalį - miestiečiu 
luomo atstovai. Valstiečių vaikai tarp Lietuvos gimnazistų tesudarė 
10-15 procentų.'? Daugelyje Lietuvos vidurinių mokyklų XIX amžiaus 
antrojoje pusėje valstiečių vaikų buvo dargi mažiau nei pirmojoje 
amžiaus pusėje, kai dar tebeegzistavo baudžiava. Šiuo socialinės de- 
mokratijos požiūriu Lietuva skyrėsi nuo bendrųjų tendencijų Rusijos 
imperijoje, kur vidurinių mokyklų moksleivių kontingento socialinė 
sudėtis tolydžio demokratėjo. Šiaip jau XIX amžiaus antrojoje pusėje 
Lietuvos ir visos Rusijos vidurinių mokyklų moksleivių socialinė 
struktūra ne ką tesiskyrė. Kur kas labiau ji skyrėsi XIX amžiaus pir- 
mojoje pusėje Lietuvos naudai. Tačiau, šiaip ar taip, šie faktai dar 
kartą patvirtina, kad rusifikacija stabdė Lietuvos socialinę bei kultū- 
rinę pažangą. Nemažai Lietuvos moksleivių mokėsi už Lietuvos ribų, 
daugiausia Latvijos vidurinėse mokyklose - Liepojoje, Mintaujoje, 
Daugpilyje, kur nebuvo tokios smarkios rusifikacijos. 

Pobaudžiaviniu laikotarpiu plėtojantis ekonominiam ir kultūri- 
niam krašto gyvenimui, atsirado ir specialiųjų mokyklų poreikis. Prie 
kai kurių gimnazijų atsirado matininkų, vakariniai techninio piešimo 
ir braižybos kursai. 1866 metais rusų dailininko Ivano Trutnevo ini- 
ciatyva Vilniuje buvo atidaryta piešimo mokykla, tapusi profesionalių 
dailininkų rengimo įstaiga, nors didesnio poveikio Lietuvos dailei ji, 
atrodo, neturėjo. XIX amžiaus antrojoje pusėje Vilniuje buvo įsteigtos 
kelios techninio profilio mokyklos: geležinkelių technikos, pašto- 
telegrafo, chemijos-technikos.?! 

Mokytojams ruošti buvo įsteigtos Molodečno (1864), Panevėžio 
(1872), Veiverių (1872; pedagoginiai kursai čia veikė nuo 1866-ųjų) mo- 
kytojų seminarijos, Vilniaus žydų mokytojų (1873) ir Vilniaus mokytojų 
(1875) institutai. Molodečno ir Panevėžio seminarijos bei Vilniaus mo- 
kytojų institutas tepriimdavo tik stačiatikių tikėjimo jaunuolius. Todėl 
svarbiausiu naujosios lietuvių inteligentijos rengimo centru tapo Vei- 
verių seminarija, kurioje kaip atskiras dalykas buvo dėstoma lietuvių 
kalba. Joje mokėsi daugiausia Suvalkų gubernijos lietuvių valstiečių 
sūnūs, iš kitų Lietuvos gubernijų moksleiviai čia nebuvo priimami. 

Veiverių gimnazijos auklėtiniams buvo leidžiama mokytojauti ir lietu- 
viškosios Suvalkų gubernijos dalies pradžios mokyklose. 

Tačiau svarbiausias kelias, kuriuo valstietiškasis Lietuvos jaunimas 
bandė „išsimušti į žmones“, buvo kunigų seminarijos. Kunigo pro- 
fesija buvo prestižinė, anuomet net lenkė daugelį kitų ir užtikrino ma- 
terialiai aprūpintą buitį. Be to, dvasiškio profesija, kaip rašė Stasys 
Matulaitis, „nereikalavo nė ilgo mokslo, nė didelių iškaiščių“??. Tad 
nieko keista, kad XIX amžiaus antrojoje pusėje lietuvių inteligentijos 
daugumą sudarė dvasininkai.“ 

Dalis gimnazijas baigusių Lietuvos jaunuolių toliau studijavo Mas- 
kvos, Peterburgo, Dorpato, Kijevo, Charkovo, Kazanės, Novorosijos 
(Odesoje) bei Varšuvos universitetuose, kitose aukštosiose mokyk- 
lose, taip pat Vakarų Europoje. Daugiausia studentų iš Lietuvos mo- 
kėsi Maskvos ir Peterburgo universitetuose, kur, kaip minėta, iš Su- 
valkijos kilusiems studentams buvo skiriama dešimt stipendijų. Už 
tas stipendijas reikėdavo Rusijoje atidirbti — tai irgi buvo daroma 
rusifikacijos tikslais. 

Kiek Lietuvos jaunuolių šiuo laikotarpiu baigė aukštąjį mokslą, tuo 
tarpu nėra žinoma. Istoriografijoje pateikiami tik .fragmentiški duo- 
menys. Antano Tylos tyrimais, 1861-1900 metais į Tartu universitetą 
įstojo 120 studentų iš Lietuvos; iš jų 36 valstiečių vaikai. Maskvos 
universitete su stipendijomis 1883-1893 metais buvo įstoję 56 asme- 
nys, 1894-1904 metais —- 33. Vinco Pietario teigimu, 1870-1880 metais 
vien Maskvos universitetą galėjo baigti 30-40 lietuvių studentų, o 
visose Maskvos aukštosiose mokyklose aštuntajame dešimtmetyje 
kasmet galėjo studijuoti 20-25 studentai iš lietuviškųjų gubernijų.? 

Žinoma, ne visi iš Lietuvos kilę inteligentai, svetur išėję mokslus, 
įsitraukdavo į Lietuvos kultūrinį gyvenimą. Daugelis baigusių aukš- 
tąjį mokslą dėl politinių bei administracinių suvaržymų ir rusifika- 
cijos tiesiog negalėjo čia gauti sau tinkamo darbo. Todėl nemaža dalis 
kultūrinio ir intelektualinio Lietuvos potencialo nutekėjo į Rusiją bei 
Lenkiją. Juk ir Jurgis Baltrušaitis pirma tapo rusų poetu ir tik vėliau, 
greičiausiai paveiktas lietuvių tautinio sąjūdžio, sugrįžo į lietuvių 
kultūrą. Bet grįžo toli gražu ne visi. 

Šiaip ar taip, iki dešimtojo dešimtmečio susiformavo nauja, dau- 
giausia iš Suvalkijos valstiečių kilusi, Rusijos universitetuose mokslus 
išėjusi, demokratinės, liaudiškos lietuvių inteligentijos karta (Aušroje 
ji buvo pavadinta „lietuviszka ir isz žmonių paėjusia“)">, su pirmojo 
lietuviško nelegalaus Lietuvai skirto periodinio leidinio Aušra leidimu 
1883 metais pradėjusi naują Lietuvos etnosocialinės ir etnopolitinės 
raidos etapą. 

Spauda ir kitos visuomeninio kultūrinio 
gyvenimo sferos 1864-1904 metais 


Knyga ir apskritai spauda - viena iš pagrindinių civilizuotos visuo- 
menės informacijos priemonių. Baudžiavos laikotarpiu ji, žinoma, 
tebuvo socialiai viešpataujančių sluoksnių kultūrinio gyvenimo sa- 
vastis. Tad natūralu, kad iki XIX amžiaus ketvirtojo dešimtmečio 
dauguma knygų ir periodinė spauda (taip pat oficialioji) buvo lei- 
džiama lenkų kalba. Po 1830-1831 metų sukilimo caro valdžia visą 
oficialiąją sferą pamažu surusino. Nuo penktojo dešimtmečio Lietu- 
voje buvo leidžiamas vienintelis laikraštis, ir tas rusų kalba - Vilenskij 
vestnik. Tiesa, 1841-1851 metais Vilniuje lenkų kalba ėjo Jozefo Igna- 
co Kraszewskio leidžiamas ir redaguojamas bajoriškos liberalinės 
krypties žurnalas Athenaeum, kuriame daug dėmesio buvo skiriama 
Lietuvos istorijai, kultūrai, kraštotyrai. Šiaip ar taip, šituo laikotar- 
piu Lietuvoje knygos lenkų kalba rusų cenzūros priežiūroje dar iš- 
eidavo: pasirodė iš lietuviškosios bajorijos tradicijų parašyta Teodoro 
Narbuto Lietuvių tautos istorija, Juozapo Jaroševičiaus, Kraszewskio, 
kitų autorių veikalai. Lietuvą pasiekdavo ir Peterburge bei Varšuvoje 
leidžiama spauda, kurioje bendradarbiavo Lietuvos ar iš Lietuvos kilę 
švietėjai. Vienas kitas Lietuvos kultūrai reikšmingas darbas pasirody- 
davo ir rusiškoje, net oficialiojoje spaudoje: čia daugiausia nusipelnė 
Adomas Honoris Kirkoras - liberalių slavofiliškų ir kartu prolietuviš- 
kų (bajoriškąja prasme) pažiūrų autorius, rusų kalba paskelbęs vei- 
kalų iš lietuvių ir baltarusių etnografijos, Lietuvos archeologijos ir 
istorijos. 

Po Krymo karo pūstelėjo liberalesni vėjai ir kultūrinis bei spaudos 
gyvenimas Lietuvoje pagyvėjo. Caro valdžia, nors ir neskubėjo visiš- 
kai atsisakyti politinio kurso, priimto po 1830-1831 metų sukilimo, 
visgi šiokių tokių nuolaidų bajorijai padarė. Kirkoro, „grįžusio“ į len- 
kų raštiją, pastangomis buvo išleista keletas almanacho tipo leidinių: 
1857-1858 metais išėjo šeši tomai Teka Wilenska (Vilniaus portfelis), o 
1859 metais ir 1862-aisiais po tomą Pismo Zbiorowe Wilenskie (Vilniaus 
raštų rinkinys). Juose buvo publikuojama lenkiškai rašiusių Lietuvos 
rašytojų ir poetų kūryba, kitų kraštų autorių kūriniai lietuviška te- 
matika, mokslo ir publicistikos straipsniai, skirti aktualioms Lietuvos 
temoms. Be kita ko, buvo išspausdinta ir pora Motiejaus Valančiaus 
sekretoriaus Ambraziejaus Pranciškaus Kašarauskio straipsnių apie 
lietuvių kalbos reikšmę mokslui ir kultūrai, Mykolo Akelaičio kvie- 
timas paremti lietuvišką mokyklą. 

Tačiau almanachai negalėjo atstoti periodinio leidinio (leidimo 
leisti laikraštį caro valdžia nedavė), todėl 1860 metais Kirkoras ryžosi 
tapti oficialaus laikraščio Vilenskij vestnik, ėjusio nuo penktojo dešimt- 
mečio rusų kalba, leidėju ir redaktoriumi. Kitaip tariant, valdžia savo 
spaudos organą išnuomojo Kirkorui kaip privačiam leidėjui. Buvo 
gautas leidimas paversti oficiozą literatūriniu-politiniu laikraščiu ir 
leisti jį dviem kalbomis: rusų ir lenkų. Visa oficialioji informacija 
turėjo būti skelbiama abiem kalbomis, o literatūrinė, kraštotyrinė 
medžiaga galėjo būti spausdinama tik lenkiškai. Kirkoro redaguo- 
jamas Vilenskij vestnik - Kurier Wilenski laikėsi nuosaikaus liberaliz- 
mo, pasak istorikės Malgorzatos Stolzman, buvo regioninio pobū- 
džio." Daugiausia dėmesio buvo skiriama Lietuvos reikalams, tačiau 
laikraščio korespondentai iš kitų Rusijos miestų atsiųsdavo įdomių 
žinučių. Apie šį leidinį susispietė didžioji krašto inteligentijos dalis. 
Jis buvo labai populiarus, turėjo apie 3000 prenumeratorių ir paviliojo 
nemažai skaitytojų iš Varšuvos laikraščių. 

1859 metais Kirkoras akciniais pagrindais įkūrė savo spaustuvę 
Vilniuje, kurioje, be leidinių lenkų kalba, išleido ir keletą lietuviškų 
knygelių.7" Ruošėsi spausdinti ir knygas baltarusių kalba. Šie faktai 
rodo, kad liberalioje bajoriškoje lenkų kalbos aplinkoje brendo supra- 
timas, jog Lietuvoje (buvusios LDK ribose) reikia puoselėti etnoling- 
vistinį pliuralizmą. 

Nuo XVIII amžiaus pabaigos nemažai išėjo ir literatūros lietuvių 
kalba (1801-1850 metais Lietuvoje pasirodė 227, 0 1851-1861 metais — 
net 205 lietuviški spaudiniai).?š Tačiau lietuviškosios leidybos pagrin- 
dinis orientyras tebebuvo rašto pramokęs valstietis, tad daugiausia 
buvo leidžiama katekizmų, maldaknygių, elementorių, kalendorių. 
Vis dėlto ėmė ryškėti nauja tendencija - supratimas, kad lietuvių kalba 
yra ne tik liaudies, bet ir tautos kalba. Materiali šios tendencijos iš- 
raiška — Simono Daukanto istoriografinė kūryba (nors jam gyvam 
esant tebuvo išleistas vienas tokio pobūdžio veikalas Būdas senovės 
lietuvių, žemaičių ir kalnėnų), negausi lietuviškoji poezija (Strazdas, 
Stanevičius, Valiūnas ir ypač amžiaus viduryje Baranauskas), Valan- 
čiaus Žemaičių vyskupystė. Tendencija išsišakojo tarsi dviem krypti- 
mis: viena vertus, viešpataujančių sluoksnių atstovams buvo norima 
parodyti, kad lietuvių kalba tinka ir mokslo, ir literatūros reikmėms; 
antra vertus, stengtasi įtraukti valstiečius į tautinės kultūros kūrimo 
procesą, ugdyti pilietinę, vadinasi, ir tautinę savimonę. Pastarąją mi- 
siją atliko ir kai kurie elementoriai, Lauryno Ivinskio 1846-1864 metais 
leisti Metskaitliai. Šių leidinių tiražai buvo nemaži, kai kurių tiems 
laikams tiesiog milžiniški (dideli net ir vertinant šių dienų Lietuvos 

Adomas Honoris Kirkoras (1818-1886), 
Lietuvos praeities tyrinėtojas, leidėjas 
XIX a. antrosios pusės nuotrauka, LNM 

mastais). Elementoriai išeidavo 1,5-5 tūkstančių egzempliorių tiražu, 
kalendorių ir kai kurių Valančiaus knygelių tiražas siekė 10 ir dau- 
giau tūkstančių. Rekordišku 40 tūkstančių egzempliorių?? tiražu buvo 
išspausdinta Valančiaus parengta knygelė apie blaivybę Apej brostvą 
blaivistės (1858). XIX amžiaus viduryje jau sklandė sumanymas leisti 
lietuvišką laikraštį, deja, caro valdžia nedavė leidimo.?? Beje, rusų ad- 
ministracija septintojo dešimtmečio pradžioje planavo leisti laikraštį 
lietuvių ir baltarusių kalbomis, turėdama savo tikslų. Tačiau numal- 
šinus 1863 metų sukilimą toks laikraštis nebebuvo aktualus, o balta- 
rusiškam, be kita ko, ir skaitytojų trūko. 

Po 1863 metų sukilimo situacija pasikeitė iš esmės. Caro valdžia 
visiškai uždraudė Lietuvoje leidybą lenkų ir lietuvių kalbomis (tra- 
diciniais lotyniškais rašmenimis). Lietuvių kalbai buvo brukamas ru- 
siškas raidynas - „graždanka“ , kurią, anot Merkio, teisingiau būtų va- 
dinti kirilica.?! Tačiau per 40 metų „graždankos“ rašmenimis valdžiai 
pavyko išleisti tik 66 spaudinius: 20 elementorių ir kitų mokymo 
priemonių, 15 religinių knygų, 14 kalendorių, 7 beletristinius kūri- 
nėlius ir 7 smulkesnius leidinius.*ž Liaudyje šios knygos nepaplito: 
anksčiau skaityti išmokusiems jos buvo tiesiog neįkandamos, o tiems, 
kurie galėjo išmokti jas skaityti mokykloje po 1864 metų, katalikų 
kunigai aiškino, kad skaityti tokias knygas - nuodėmė ir tikram lietu- 
viui netinkamas užsiėmimas. 

Tačiau ir uždraudus spausdintą žodį lotyniškais rašmenimis, Lie- 
tuva neliko be lietuviškų knygų. 1867 metais vyskupas Valančius per 
Tilžės katalikų kunigą J. Zabermaną suorganizavo Rytprūsiuose lie- 
tuviškų knygų lotyniškais rašmenimis leidimą ir gabenimą į Lietuvą. 
Turimais duomenimis, 1865-1904 metais pasirodė 1830 leidinių, skir- 
tų platinti Rusijos imperijoje. Be to, 1874-1904 metais JAV buvo iš- 
leistas 701 lietuviškas spaudinys (vienas kitas pakliūdavo ir į Lietuvą). 
menimis išėjo netgi Lietuvoje (1879 ir 1900 metais). Gavus valdžios 
leidimą, keletas lietuviškų knygų buvo išleista Rusijoje, motyvuojant 
šį žingsnį pirmiausia mokslo interesais.*3 

Nemaža dalis užsienyje išleistų ir Lietuvoje nelegaliai platinamų 
lietuviškų leidinių buvo kontrafakciniai (per 700 Rytprūsiuose, Ma- 
žojoje Lietuvoje išleistų spaudinių)“*. Kadangi lietuviškos religinio 
turinio knygos, išleistos iki 1864 metų, nebuvo draudžiamos, Tilžėje, 
Ragainėje ir kitur imta spausdinti knygas, nenurodant autorių tikrųjų 
pavardžių, neminint tikrųjų spaustuvių ir leidėjų, klastojant leidimo 
vietą ir metus, falsifikuojant ar pakartojant ankstesnių leidimų val- 
džios cenzorių ir bažnytines aprobatas. 

Kasmet lietuviškų spaudinių leidyba vis intensyvėjo. Iš visų spau- 
dos draudimo metais Mažojoje Lietuvoje pasirodžiusių Lietuvai skir- 
tų leidinių 63,6 procento išėjo 1891-1904 metais.5 Kito ir leidybos 
struktūra. Pirmaisiais dešimtmečiais po 1863 metų sukilimo vyravo 
religinė bei didaktinė literatūra, o nuo devintojo dešimtmečio ėmė 
gausėti pasaulietinių leidinių: politinės, mokslo populiariosios, gro- 
žinės literatūros. XIX amžiaus pabaigoje-XX amžiaus pradžioje lietu- 
viškoji spauda, kaip ir visuomeninis politinis judėjimas, jau išsidife- 
rencijavo į katalikiškąją (klerikalinę ir labiau liberalios pakraipos), 
demokratinę-liberalinę ir socialdemokratinę. Vis dėlto iš visų spau- 
dos draudimo metais išleistų knygų 29 procentus sudarė maldakny- 
gės, 11 procentų kalendoriai, 10 procentų elementoriai.3 

Šiuo laikotarpiu didžiausiais tiražais buvo leidžiami elementoriai — 
jų tiražo vidurkis siekė 10 tūkstančių egzempliorių. Kalendorių tiražo 
vidurkis - 8 tūkstančiai, o maldaknygių - 7,5 tūkstančio egzempliorių. 
Populiari pasaulietinė literatūra buvo leidžiama vidutiniškai 2,5 tūks- 
tančio egzempliorių tiražu. Iš viso spaudos draudimo metais buvo 
išspausdinta apie 6 milijonai egzempliorių vien tik lietuviškų knygų; 
apskritai leidinių išleista daugiau.š? 

Lietuviška periodinė spauda pradėjo naują etapą Lietuvos etnoso- 
cialinėje raidoje. 1883 metais Ragainėje naujosios kartos inteligentų 
pasauliečių iniciatyva pasirodė pirmasis laikraščio Auszra numeris. 
Pirmuoju laikraščio redaktoriumi buvo gydytojas, Maskvos univer- 
siteto auklėtinis Jonas Basanavičius, tuomet gyvenęs Bulgarijoje. Jam 
talkino buvęs Maskvos ir Sankt Peterburgo universitetų studentas 
Jonas Šliūpas, mokytojas ir rašytojas Juozas Andziulaitis-Kalnėnas, 
Mažosios Lietuvos veikėjai Jurgis Mikšas bei Martynas Jankus. Pri- 
sidėjo ir keli senosios priešsukiliminės inteligentų kartos veikėjai, 
gyvenę už Lietuvos ribų: Kraszewskis, Akelaitis. Aušra propagavo 
tautinį sąmoningumą, pasisakė prieš rusifikaciją ir polonizaciją, lietu- 
viams, lietuvių kalbai reikalavo bent jau tokių pat teisių, kokias turėjo 
kitos, mažiau engiamos Rusijos imperijos tautos, rūpinosi tautinės 
verslininkystės reikalais, skatino lietuvius labiau įsitvirtinti krašto 
ekonomikoje. 1886 metais, išėjus 40 numerių, sujungtų į 29 sąsiu- 
vinius, Aušros leidimas (leidžiama buvo 1000 egzempliorių tiražu) dėl 
finansinių sunkumų sustojo. Mat laikraštį nustojo remti dalis finansi- 
nę paramą teikusių katalikų dvasininkų, kuriems nepatiko pernelyg 
pasaulietiška, neretai liberalines ir net laisvamaniškas idėjas propaguo- 
janti, iš romantizmo pozicijų pagonybę adoruojanti Aušros kryptis. 

Lietuvybę palaikanti katalikiškoji inteligentija 1887 metais atgai- 
vino Lietuvai skirtos lietuviškos periodikos leidybą - pradėjo leisti 

žurnalą Šviesa. Šis žurnalas buvo konservatyvesnis už Aušrą, tačiau 
irgi mėgino telkti lietuvių inteligentiją, organizuoti dvasininkijos va- 
dovaujamą lietuviškąjį sąjūdį. 1888 metais žurnalo leidyba nutrūko 
(tiesa, 1890-aisiais dar pasirodė keletas numerių). 

1889-1890 metais lietuviškasis visuomeninis sąjūdis ir spauda dife- 
rencijavosi į dvi kryptis: pasaulietinę-liberalinę ir katalikiškąją-kon- 
servatyviąją (ar net klerikalinę). Aušros idėjas toliau plėtojo 1889 me- 
tais pasirodęs periodinis laikraštis Varpas (ėjo iki 1905 metų), įsteigtas 
Varšuvos lietuvių studentų draugijos „Lietuva“. Pirmasis jo redak- 
torius iki pat savo mirties (1899) buvo Vincas Kudirka, po jo žurnalą 
redagavo Juozas Adomaitis-Šernas, Jonas Kriaučiūnas, Juozas Bag- 
donas ir kiti. Varpas daugiausia laikėsi liberalinės-demokratinės bei 
nuosaikiai socialistinės pakraipos. Ta pati redakcija 1890-1905 metais 
leido ir valstiečiams skirtą laikraštį Ūkininkas. Abiejuose šiuose lei- 
diniuose buvo ryžtingiau smerkiama carinė priespauda, polonizacija, 
raginama kovoti dėl demokratinių teisių. 

1890 metais pradėtas leisti žurnalas Žermaičių ir Lietuvos apžvalga (ėjo 
iki 1896 metų), subūręs konservatyviąją, klerikalizmo pozicijų besilai- 
kančią katalikiškąją inteligentiją. Šis leidinys, niekada ryžtingai nestojęs 
prieš caro patvaldystę, vis dėlto gana aštriai pliekė jos rusifikacinę 
politiką. 1896 metais, dar nesustojus Žemaičių ir Lietuvos apžvalgos lei- 
dybai, jaunesniosios katalikų dvasininkų kartos pastangomis imtas 
leisti dar vienas žurnalas Tėvynės sargas (ėjo iki 1904 metų). Jo spiritus 
movens tapo Juozas Tumas-Vaižgantas. Didžiausias žurnalo nuopel- 
nas - kovinga antirusifikatoriška propaganda ir agitacija, stengimasis 
įtraukti plačiuosius valstietijos sluoksnius į sąmoningą kovą prieš ru- 
sinimą ir nacionalinį judėjimą. Tėvynės sargas buvo leidžiamas didesniu 
nei kiti lietuviški periodiniai leidiniai - 2000 egzempliorių - tiražu. 

XIX amžiaus pabaigoje, įsikūrus Lietuvos socialdemokratų partijai 
(1896), atsirado ir socialistinė, socialdemokratinė spauda, leidžiama 
lietuvių ir lenkų kalbomis, tačiau jos vaidmuo Lietuvos visuomenei, 
palyginti su kitų pakraipų leidiniais, buvo kur kas menkesnis. 

Lietuvių nelegalioji, ypač periodinė, spauda skatino plėtotis ir lietu- 
vių grožinę literatūrą, dėjo pamatus literatūrinei bendranacionalinei 
kalbai. Šiuo laikotarpiu galutinai susiformavo ir šiuolaikinės lietuvių 
rašybos, kuriai pagrindus paklojo Jonas Jablonskis, tradicija: atsisaky- 
riantą patobulinta lietuviškoji abėcėlė. 

Spaudos draudimo metais pasirodė daugiau nei bet kada anksčiau 
klasikinės originalios grožinės literatūros kūrinių. Atsiskleidė Jono 
Mačiulio-Maironio poetinis talentas. Jo poezija turėjo milžiniškos 

reikšmės lietuvių tautinės savimonės tapsmui ir plėtotei. Tautinę 
savimonę žadino ir Vinco Kudirkos poezija bei satyriniai apsakymai, 
Julijos Žymantienės-Žemaitės realistinė sociali proza. 

Nelegaliojoje lietuvių spaudoje buvo spausdinama ir kitų tautų, pir- 
miausia kaimynų, grožinė kūryba. Į naujosios lietuvių kultūros apy- 
vartą pagal to meto galimybes buvo intensyviai įtraukiami ir lenkiškai 
rašiusiųjų XIX amžiaus pirmosios pusės Lietuvos patriotų kūriniai. 

Draudžiamos lietuviškos spaudos kelias pas skaitytoją buvo nepa- 
prastai sunkus. Jį bent kiek lengvino Valančiaus laikais nutiestas 
spaudos platinimo, knygnešių tinklas. Septintojo dešimtmečio pabai- 
goje ėmė kurtis slaptos draugijos ir kuopelės remti spaudos leidimą 
bei platinimą. Ypač šios draugijos paplito devintojo dešimtmečio vi- 
duryje. Daugiausia tai buvo valstiečių organizacijos, gausiausios iš 
jų - „Sietynas“, vėliau - Artojų draugija Suvalkijoje. Su nelegaliąja 
spauda įkliuvusius asmenis griežtai persekiojo caro policija bei žan- 
darai, neretai ir Prūsijos (Vokietijos) valdžia. Ne visa gabenama spau- 
da pasiekdavo skaitytoją. Tačiau Rimanto Vėbros paskaičiavimu, caro 
valdžia tepajėgė konfiskuoti tik nedidelę dalį (apie 8-10 procentų) iš 
kelių milijonų užsienyje išleistų ir į Lietuvą atgabentų lietuviškų 
knygų.*? Su nelegaliąja spauda įkliuvo apie 2900 asmenų, kai kurie iš 
jų po keletą kartų.*? Knygnešiai buvo baudžiami piniginėmis baudo- 
mis, areštu, kalėjimu ir net tremiami į Rusijos gilumą dvejiems-ketve- 
riems metams. Tačiau, kita vertus, daugeliui tuo užsiimančių profesio- 
nalų tai buvo nors ir rizikingas, nelabai pelningas, bet vis dėlto verslas. 

Neliko be spaudos ir tik lenkiškai kalbanti bei skaitanti Lietuvos 
publika. Patenkinti lenkiškos literatūros poreikį tam tikra prasme 
buvo netgi lengviau. Mat lenkų spaudos leidyba Rusijos imperijoje 
nebuvo draudžiama, tad nesunkiai, be persekiojimų, pasiekdavo ir 
Lietuvą. Už Lietuvos ribų leidžiama ir Lietuvoje platinama lenkų 
spauda dažniausiai negatyviai vertino savarankišką etnopolitine 
prasme lietuvių tautinį sąjūdį, vadino jį litvomanišku, procariniu. 
Šiuo vertinimu persiėmė ir dauguma tokios spaudos skaitytojų, ne- 
mokėjusių lietuviškai. Tai paskatino galutinį daugumos Lietuvos ba- 
jorų sulenkėjimą ir sąlygojo lenkų-lietuvių konflikto atsiradimą ir 
paaštrėjimą. Nuo aštuntojo dešimtmečio viena kita knyga lenkų kal- 
ba išeidavo ir Vilniuje. 

Su lietuvių spaudos draudimu buvo susijęs ir suintensyvėjęs rytų 
bei pietryčių Lietuvos slavėjimo procesas. Žinoma, būta ir objektyvių 
prielaidų: lietuvių ir baltarusių etninio paribio gyventojai daugiau 
bendravo, kūrė mišrias šeimas. O valdžios vykdomos rusinimo, dvaro 
ir Bažnyčios (Vilniaus vyskupystėje) varomos polonizacijos politikos 

sąlygomis anksčiau minėti tarpetniniai kontaktai lėmė, kad paribio 
lietuviai dažniau pereidavo į vietinę baltarusių kalbą (tarmes), kuria 
buvo galima susišnekėti ir su rusais, ir su lenkais. Tiesa, tokie susla- 
vėję lietuviai, kaip ir patys baltarusiai, ryškesnės tautinės savimonės 
neįgydavo, laikė save tiesiog šio krašto gyventojais, „tuteišiais“, čia- 
buviais. Reikšmės turėjo ir tai, kad šį labiau nuo Rytprūsių nutolusį 
regioną sunkiau pasiekdavo lietuviška nelegali spauda. Šį teiginį 
patvirtina ir toks pastebėjimas: kur tarp kunigų, dirbusių Rytų Lietu- 
vos vietovėse, atsirasdavo lietuvybės šalininkų, slaptos lietuviškos 
spaudos platinimo, daraktorinių mokyklų kūrimo entuziastų, slaviza- 
cijos procesas sustodavo. Vadinasi, lietuvybės išlikimas šiaurinėje 
Švenčionių apskrities dalyje, Ignalinos, Daugėliškio, Tverečiaus, Adu- 
tiškio apylinkėse neabejotinai yra tokių čia kunigavusių lietuvių atgi- 
mimo veikėjų, kaip Jonas ir Aleksandras Burbos, Silvestras Gimžaus- 
kas, nuopelnas. 

XIX amžiaus antrojoje pusėje-XX amžiaus pradžioje Lietuvoje buvo 
leidžiama ir rusiška, daugiausia oficiali spauda, vadovėliai, religinė 
literatūra, negausi periodika. Pavyzdžiui, Vilniuje 1869 metais išėjo 
155 neperiodiniai leidiniai, 1884 metais - 267.?! Oficialusis laikraštis 
Vilenskij vestnik 1864-aisiais vėl buvo surusintas ir tapo nepopuliarus, 
skaitomas tik valdininkų, ėjo 1000 egzempliorių tiražu, nors buvo 
skirtas visam vadinamajam Šiaurės Vakarų kraštui, tai yra visai bu- 
vusios LDK teritorijai. Dar mažesniu tiražu leisti oficialūs gubernijų 
laikraščiai (Gubernskije vedomosti) Vilniuje, Kaune ir Suvalkuose. Tik 
1898 metais išėjo privatus laikraštis Severo-Zapadnoje slovo. 

Vilniuje veikė rusų teatras, tačiau ilgą laiką jo repertuarą sudarė 
vien pramoginiai dramos bei muzikiniai spektakliai. Tik amžiaus pa- 
baigoje scenoje pasirodė rusų ir pasaulinė klasika. Iškilo keletas talen- 
tingų rusų aktorių, įsižiebė Veros Komisarževskajos talentas. Vilniuje 
bei Kaune gastroliavo rusų bei užsienio artistų ir muzikantų trupės. 
Veikė Rusų muzikos draugijos Vilniaus skyrius. Amžiaus pabaigoje 
Lietuvoje įsikūrė keletas privačių muzikos mokyklų, kuriose mokslus 
ėjo ir kai kurie būsimieji lietuvių kompozitoriai, kūrę daugiausia 
bažnytinę muziką. 

Lietuvių teatro bei muzikos vakarai tuomet irgi buvo draudžiami, 
todėl nuo amžiaus pabaigos ėmė smarkiai plisti vadinamieji klojimų 
vakarai - nelegalūs mėgėjų vaidinimai. Tautinį teatro ir muzikos 
meną populiarino lietuvių kultūros draugijos Rygoje (nuo 1881 metų) 
ir Peterburge (nuo 1893 metų). Jų rengiami vakarai sutraukdavo ne- 
mažai šiuose miestuose gyvenančių lietuvių. Pirmasis legalus lietuviš- 
kas spektaklis buvo parodytas 1898 metais: tuo metu Kuršo gubernijai 

priklausiusioje Palangoje mėgėjai suvaidino Antano Vilkutaičio-Ke- 
turakio komediją „Amerika pirtyje“. 

Merdėjo Lietuvoje, palyginti su XVIII amžiaus pabaiga-XIX amžiaus 
pirmąja puse, ir dailė. Dauguma Lietuvos dailininkų po 1863 metų 
sukilimo išsiblaškė po įvairius kraštus, kai kurie žuvo. Lietuvoje kūrė 
tik vienas kitas dailininkas. 

Miestų reprezentacinėje architektūroje vėlyvąjį klasicizmą pakei- 
tė istorizmas arba eklektika, nuo XIX amžiaus pabaigos-XX amžiaus 
pradžios buvo statomos neoromantinės, neogotikinės mūro baž- 
nyčios. Šiaip jau miesteliuose ir kaimuose vyravo tradicinė medi- 
nė architektūra, tik XIX amžiaus pabaigoje beveik išnyko dūminės 
pirkios.?2 

Šiek tiek didesnės reikšmės Lietuvos kultūrai turėjo čia veikusių 
rusų mokslo institucijų, bibliotekų ir muziejų veikla, nors ir tarnavusi 
rusifikacijai. 

1864 metais vietoj uždarytos Vilniaus archeologijos komisijos buvo 
įkurta Vilniaus archeografijos komisija, kurios tikslas — rengti caro 
politiką atitinkančias Lietuvos istorijos šaltinių publikacijas. Ši Ko- 
misija 1865-1915 metais išleido 39 tomus aktų, liečiančių buvusios 
LDK teritoriją. Nepaisant idėjinės darbų paskirties, čia buvo paskelbta 
daug mokslui vertingų šaltinių. 

1867 metais buvo įkurtas Rusijos geografų draugijos Šiaurės Va- 
karų skyrius, kuris organizavo nuolatinius meteorologinius stebė- 
jimus, demografinės, etnografinės, ekonominės-statistinės medžiagos 
kaupimą. 1875 metais ši draugija surengė pirmąjį Vilniaus gyventojų 
surašymą, ėmė sudarinėti krašto istorijos, archeologijos ir etnografijos 
atlasą. Dėl intelektualinių jėgų stokos šios institucijos darbas aštuntojo 
dešimtmečio pabaigoje apmirė. 

Iš ankstesnių mokslo įstaigų iki 1883 metų veikė Vilniaus obser- 
vatorija. Savo veiklos nenutraukė Vilniaus medicinos draugija, am- 
žiaus pabaigoje turėjusi beveik 200 narių. Ji rūpinosi medicinos pagal- 
bos gyventojams teikimu, propagavo sanitarinę kultūrą, organizavo 
kovą su epidemijomis. 

Po sukilimo caro administracija likvidavo visas senąsias mokyklų 
bei daugelio vienuolynų bibliotekas. Buvo konfiskuojamos ir priva- 
čios bibliotekos, jei jų savininkai buvo prisidėję prie sukilimo. Šios 
knygos (apie 200 tūkstančių tomų) kartu su buvusios Vilniaus univer- 
siteto bibliotekos likučiais sudarė naujos, 1867 metais pradėjusios 
veikti Vilniaus viešosios bibliotekos, beje, turėjusios ir turtingą rank- 
raštyną, pagrindą. 1867-1910 metais biblioteką aplankė bemaž 350 
tūkstančių skaitytojų. 

Po 1863 metų sukilimo daug vertingų eksponatų neteko Senienų 
muziejus (buvo išvežti į kitas Rusijos įstaigas), kuris liko veikti prie 
Vilniaus viešosios bibliotekos. 1901 metais rusifikacijos tikslais buvo 
įkurtas Muravjovo muziejus, sukaupęs muziejinę ir archyvinę me- 
džiagą apie 1863 metų sukilimo slopinimą. 

Imta rūpintis archyvinių šaltinių komplektavimu bei apsauga. 1852 
metais buvo įkurtas Centrinis senųjų aktų archyvas, o septintąjį de- 
šimtmetį - Jungtinis Vilniaus įstaigų archyvas. Abu archyvai pirmiau- 
sia tarnavo kasdieniniams teismo ir administracijos poreikiams, bet, 
žinoma, sukaupė ir būsimiems istorikams vertingos medžiagos. 


Lietuvių mokslo draugija ir 
Vilniaus mokslo bičiulių draugija: 
kultūrinės opozicijos metmenys 


Po lietuvių spaudos lotyniškais rašmenimis atgavimo ir po pilietinių 
teisių suteikimo pačiame 1905 metų revoliucijos įkarštyje mūsų kul- 
tūrinio gyvenimo sąlygos radikaliai pakito. Galimybės šviesti savo 
vaikus gimtąja kalba, savų mokytojų ugdymas, masiškesnė teatrinė, 
muzikinė veikla, be abejonės, žymėjo kokybinį lietuvių tautos dva- 
sinės raiškos šuolį. Tačiau ypač svarbios buvo Jono Basanavičiaus ir 
kitų inteligentų pastangos sukurti savą mokslinės veiklos židinį, kuris 
bent iš dalies kompensuotų aukštųjų mokyklų stygių krašte ir padėtų 
sutelkti lietuvių intelektualinį potencialą, kuris ėmė kilti atsiradus 
galimybėms tėvynėje įsidarbinti Rusijos imperijos aukštųjų mokyklų 
absolventams: inžinieriams, gydytojams, mokytojams, juristams ir t.t. 

Steigti tokį mokslo židinį susirūpinta jau Aušros laikais. Apie tai 
užuominų randame Jono Basanavičiaus, Jono Šliūpo, Jurgio Zauer- 
veino ir kitų šviesuolių raštuose. Tai buvo labai reikšmingas momen- 
tas lietuvių atgimimo kultūros istorijoje, nes rodė pastangas pačioje 
Lietuvoje burtis mokslo žmonėms, siekimą rinkti ir tyrinėti lietuvių 
kalbos ir etnografijos, Lietuvos istorijos paminklus. Kartu buvo suvo- 
kiamas tam tikras XIX amžiaus kultūros institucijų tradicijos tęstinu- 
mas. Tiesioginiais būsimosios Lietuvių mokslo draugijos pirmtakais 
laikytinos dvi už Lietuvos ribų susikūrusios draugijos. Tai 1885 metais 
Prūsijoje įsteigta „Birutė“ ir po metų atsiradusi Lietuviškoji mokslo 
draugystė Amerikoje. Šios draugijos, tiesa, dar nebuvo grynai moksli- 
nės, o greičiau bendrakultūrinės tautinės organizacijos, rodžiusios jau 
tada būtiniausias veiklos kryptis. Tiesiogiai Lietuvių mokslo draugijos 

idėją Basanavičius išplatino 1902 metais Varpe ir kituose lietuviškuo- 
se laikraščiuose, tačiau jau 1882-aisiais Lietuviška Ceitunga buvo pa- 
skelbusi tokius Basanavičiaus raginimus: 
[...] būtinai reikia steigti tokią draugiją, kuri rūpintųsi išlaikyti mūsų brangiąją 
kalbą, kuri pamažu metai iš metų nyksta ir nyksta. Šio mūsų kalbos nykimo 
priežastis yra ypačiai ta, kad mes neturime savo mokyklų, kuriose būtų mokoma 
lietuviškai, taip pat neturime kitokių pasaulinių knygų, iš kurių būtų galima 
mokiniams mokytis ir šviestis [...].? 

1905-ieji pagaliau atvėrė galimybę realizuoti senas svajones. Ap- 
tarus kuriamos draugijos profilį ir kryptį pagaliau buvo susitarta dėl 
pavadinimo. Basanavičius kartu su Mečislovu Davainiu-Silvestraičiu 
susitarė imtis leisti būsimos draugijos leidinį Lietuvių tauta. Tų pačių 
metų rugpjūčio mėnesį per vieną lietuvių vakarą-vaidinimą užsimez- 
gusioje kalboje su Jonu Jablonskiu, Pauliumi Matulioniu ir kitais lie- 
tuvių inteligentais buvo susitarta dėl Lietuvių mokslo draugijos įstatų 
parengimo. Bet steigimo reikalai užtruko dar keliolika mėnesių, kol 
pagaliau 1907 metų balandžio 4 dieną į steigiamąjį susirinkimą atvy- 
ko nariai steigėjai Basanavičius, Juozapas Ambraziejus, Gabrielius 
Landsbergis-Žemkalnis, Pranas Mašiotas, Juozas Bagdonas, Stasys 
Matulaitis, Petras, Antanas ir Jonas Vileišiai, Davainis-Silvestraitis, 
Antanas Smetona ir Matulionis. Taip pat susirinko keliasdešimt lie- 
tuvių šviesuolių, pasiryžusių tapti Mokslo draugijos nariais: Juozas 
Tumas, J. Staugaitis, J. Gediminas Beržanskis, Aleksandras Damb- 
rauskas, Kazimieras Šaulys, Vladas Nagevičius, Andrius Domaše- 
vičius, Antanas Žmuidzinavičius, Eduardas Volteris ir kiti. Iš susi- 
rinkime nedalyvavusių, bet raštiškai pareiškusių norą prisidėti prie 
Draugijos darbų, paminėtini: rusų profesorius Filipas Fortunatovas, 
Kazimieras Būga, Augustinas Voldemaras, Kazys Grinius. Iš pradžių 
į Draugiją įstojo 86 žmonės, tarp kurių buvo ir keletas kitataučių 
mokslininkų.“ Tokiu būdu Basanavičiui po ilgų metų svajonių ir 
vilčių pavyko suburti lietuvius inteligentus į tokią organizaciją, kuri 
paėmė į savo rankas lietuvių tautinės kultūros ugdymo darbą ir kuri 
jau tada tikėjosi sulaukti to meto, kada Lietuvių mokslo draugija 
pavirs į Lietuvos Mokslų Akademiją. Šis įvykis, anot Basanavičiaus 
biografo Adolfo Nezabitauskio, buvo vienas reikšmingiausių tautos 
patriarcho laimėjimų. Taip atsirado galimybė „savo veikime prieš akis 
turėti visuotinį lietuvių tautos ištyrimą par excellence“**. Mokslo drau- 
gijos programoje būtent šiam tikslui sutelktas visas dėmesys: imtasi 
tirti lietuvių kalbą ir tarmes, rinkti dainas ir jų melodijas, patarles, 
priežodžius, pasakas, fiksuoti etnografinę medžiagą, o svarbiausia — 
plėtoti antropologinius, archeologinius, archeografinius ir istorinius 


296 


KULTŪORŲ KRYŽKELĖS: SAVASTIS IR SVETIMYBĖS 


Jonas Basanavičius (1851-1927) 
XX a. pradžios nuotrauka, LLTI 

tyrinėjimus. Tad neišvengiamai prie Draugijos turėjo atsirasti bib- 
lioteka ir muziejus. 

Pirmosios Mokslo draugijos valdybos pirmininku buvo išrinktas 
Basanavičius, ėjęs tas pareigas iki pat savo mirties. Draugijos inicia- 
toriaus ir jos pirmininko pavyzdys anuomet tikrai buvo užkrečiantis. 
Basanavičius padėjo pamatus bibliotekai, paaukojęs jai 4000 knygų, 
daugiausia apie senovės tautas, bet nemažai ir lituanistinių retenybių. 
Šį darbą parėmė kiti: Tumas-Vaižgantas paaukojo 700, Volteris - 900, 
Prūsijos „Birutės“ draugija - 750, Amerikos lietuvių susivienijimas — 
823 knygas. Kilus šiam sąjūdžiui, Mokslo draugijos bibliotekon pa- 
teko ir visas Kaunackio saugotas Daukanto palikimas. Tuo pat metu 
plėtėsi Draugijos archyvas, kuriame buvo sukaupti ir iki mūsų laikų 
išliko daugelio lietuvių nacionalinės kultūros kūrėjų autografai, jų 
surinkta lituanistinė medžiaga. Tas pat pasakytina ir apie Mokslo 
draugijos muziejaus rinkinius, kurie Basanavičiaus, Nagevičiaus, Gri- 
niaus ir Tomo Žilinskio dovanų dėka labai praturtėjo. 

Dar prieš įsikuriant Draugijai susirūpinta periodiniu mokslo leidi- 
niu, kuriame būtų galima gvildenti lietuvių tautos istorinius, etnogra- 
finius klausimus. Tuo tikslu 1907 metais pradėtas leisti labai solidus 
žurnalas Lietuvių tauta, kiek vėliau virtęs oficialiu Lietuvių mokslo 
draugijos leidiniu. Antrajame visuotiniame Lietuvių mokslo draugijos 
susirinkime buvo išrinkta redakcinė komisija: Basanavičius, Jablons- 
kis, Kazimieras Jaunius, Vaižgantas, Volteris, Smetona, Voldemaras, 
vokiečių mokslininkas Adalbertas Bezzenbergeris. Dauguma redak- 
cijos narių Vilniuje negyveno, tad visas krūvis rengiant Lietuvių tautą 
teko vėl tam pačiam Basanavičiui. Iš viso žurnalo puslapiuose buvo 
paskelbta beveik 100 mokslinių studijų ir referatų. Nors ne visos pub- 
likacijos buvo gero mokslinio lygio, tačiau visos jos rodė lietuvių 
nacionalinės kultūros pažangą, aukštos intelektualinės veiklos inten- 
syvėjimo tendencijas, gebėjimą atgaivinti ir įsisavinti senosios Lie- 
tuvos kultūrinį palikimą. 

Taip pat pabrėžtinas Lietuvių mokslo draugijos siekimas ne tik 
rūpintis mokslo reikalais, bet ir jį populiarinti. Labai daug nuveikta 
švietimo srityje. 1909 metais Mokslo draugijos rūpesčiu buvo suda- 
ryta mokyklinių vadovėlių leidimo komisija, į kurią įėjo Basanavi- 
čius, Vaižgantas, Jurgis Šlapelis, o kiek vėliau mokytojas Juozas Kai- 
riūkštis. Komisija pradėjo tą darbą, kurį jau po 1915-ųjų labai įspū- 
dingai pratęs kita - Mykolo Biržiškos, Antano Smetonos, Petro Klimo, 
Augustino Janulaičio ir Kazimiero Bizausko komisija, per penkerius 
metus įstengusi išleisti 115 vadovėlių vidurinėms mokykloms (tiky- 
bos, logikos, psichologijos, lietuvių kalbos, literatūros, matematikos, 

fizikos, istorijos, gamtos mokslų, lotynų, vokiečių, rusų ir kitų kalbų). 
Tai akivaizdžiai rodė, kaip po pusšimčio metų persekiojimo lietuvių 
tauta sugebėjo atskleisti savo kūrybines potencijas ir per keliolika 
metų sukurti tai, kam kartais prireikia ištiso amžiaus.? 

Lietuvių mokslo draugija tapo savotiška akademija mūsų inteli- 
gentijai, išėjusiai aukštuosius mokslus rusų ar Vakarų Europos uni- 
versitetuose. Čia jie galėjo grįžti arčiau tautos kamieno, susipažinti 
su tautinės kultūros palikimu, išmėginti savo jėgas įvairių mokslų 
srityse. Nemažai žymesnių lietuvių profesorių, mokslo žmonių, po- 
litikų ir šiaip šviesuolių buvo Mokslo draugijos auklėtiniai, vėliau 
nepriklausomoje Lietuvoje užėmę svarbius valstybinius postus ir uni- 
versiteto katedras. 

Tuo pat metu, kai susikūrė Mokslo draugija, Lietuvoje savo veiklą 
pradėjo keletas kitų mokslo draugijų: žydų, karaimų, geografų ir pati 
žymiausia iš jų — Vilniaus mokslo bičiulių draugija, įsisteigusi tais 
pačiais, kaip ir Lietuvių mokslo draugija, 1907 metais. Kaip ir Mokslo 
draugija, ji buvo veikliausia mokslo organizacija Lietuvoje, palikusi 
reikšmingų darbų iš mūsų istorijos bei kultūros, daug nuveikusi kraš- 
to paminklosaugai.?* Vilniaus mokslo bičiulių draugija savo ištakas 
siejo su XIX amžiaus pradžioje veikusiu Vilniaus imperatoriškuoju 
universitetu, su Vilniaus archeologijos komisijos ir Senienų muziejaus 
veikla. Lietuvių mokslo draugijos įsikūrimas ženklino pasikeitusią 
Lietuvos etnokultūrinę situaciją, sustiprėjusias naujos generacijos 
nacionalinės lietuvių inteligentijos potencijas, siekimą nusikratyti 
polonizuotos LDK kultūros balasto, o Vilniaus mokslo bičiulių drau- 
gija stengėsi konservuotitą palikimą, kuris buvo paveldėtas iš seno- 
sios Lietuvos, t.y. Ža lenkiškuosius Lietuvos kultūros pradus, 
net patį Lietuvos lenkiškumą. Todėl mūsų istoriografijoje ši Draugija 
kartais vadinama Lenkų mokslo bičiulių draugija arba Vilniaus moks- 
lo bičiulių draugija (lenkų). Tačiau bent jau pirmuoju savo veiklos 
etapu, ypač iki Pirmojo pasaulinio karo, Draugijos veikla buvo labai 
artima pilietinei (krajovcų) srovei, o vienas iš jos iniciatorių buvo 
Liudvikas Abramavičius, priešiškai nusiteikęs lenkų nacionalistų - 
endekų - pretenzijoms. Jis savo leidžiamame laikraštyje pritarė lie- 
tuvių tautiniam judėjimui, kovojo prieš lenkų nacionalizmą, siekė 
draugiškų lietuvių ir lenkų santykių"? ir pilietinės jų santarvės. Abra- 
mavičius artimai bendravo su Mykolu Romeriu, kaip ir jis, piktinosi 
Jozefo Pilsudskio politika ir koroniažų (t.y. Lenkijos Karalystės gy- 
ventojų) ekspansija į Lietuvą. Tik po Pirmojo pasaulinio karo ir Vil- 
niaus okupacijos Vilniaus mokslo bičiulių draugija tapo grynai lenkiš- 
ka organizacija, nors ir tada tokie asmenys, kaip Mykolas Brenšteinas, 

kiek atitolęs nuo Draugijos Abramavičius, iš dalies Marianas Zdzie- 
chovskis neleido šiai Draugijai tapti tiesioginiu Lenkijos valdžios 
įrankiu Lietuvos polonizacijos politikoje. Turint visa tai galvoje ir 
atsižvelgiant į Draugijos sudėtį, tiksliau būtų ją vadinti „Lietuvos 
lenkų“ arba „lietuvių-lenkų“ institucija. 

Lietuvių mokslo ir Vilniaus mokslo bičiulių draugijų interesų ratas 
buvo panašus: istorijos, archeologijos, etnografijos, paminklotyros, 
lingvistikos ir folkloro tyrinėjimai bei jų publikavimas. Tačiau po- 
žiūris į Lietuvą, į jos praeitį ir ateitį skyrėsi. Vilniaus mokslo bičiulių 
draugija prieš akis turėjo senąją LDK, unijos ryšiais ir kultūrinės 
polonizacijos saitais prišlietą prie Lenkijos, lenkiškąją Lietuvą. Jos 
nuostatuose taip nusakomas draugijos tikslas: „[...] globoti mokslo 
žinias ir literatūrą lenkų kalba, konkrečiau - tyrinėti krašto gamtą, 
etnografiją, istoriją, ekonomiką ir statistiką“!90. Buvusios LDK istori- 
jos tyrimas traukė ne vieną mokslui bei kultūrai atsidavusį asmenį, 
besidomintį Rytų Europos istorijos problemomis. Draugijos veiklai 
pritarė ne vien lenkų, bet ir kitų Europos šalių mokslininkai, nes 
daugelį jų domino buvusios LDK istorija. Iki tam tikro laipsnio su 
Draugijos tyrimo kryptimi sutapo ir kai kurių Lietuvių mokslo drau- 
gijos narių - Romerio, Andriaus Domaševičiaus, Vaclovo ir Mykolo 
Biržiškų - įsitikinimai. 1910 metų gegužės 16 dieną visuotiniame Vil- 
niaus mokslo bičiulių draugijos susirinkime garbės nariu buvo išrink- 
tas ir Žymusis lietuvių kalbininkas Jonas Jablonskis. Kiek vėliau taip 
pagerbtas buvo ir dailininkas bei archeologas Tadas Daugirdas. Drau- 
gijos sesijose pranešimus skaitė Romeris, Janulaitis. Buvo ir daugiau 
inteligentų, kurie tuo pat metu priklausė abiem draugijoms: J. Tše- 
binskis, S. Okuličius, E. Lopacinskis, Stanislovas Narutavičius. 

Vos įsikūrusi Vilniaus mokslo bičiulių draugija nusiuntė savo įsta- 
tus Mokslo draugijai, norėdama tapti kolektyvine jos nare. Oficialiai 
nuo 1908 metų pradžios Mokslo bičiulių draugija buvo laikoma Lietu- 
vių mokslo draugijos nare, kuri tokiomis pat teisėmis įstojo į Vilniaus 
mokslo bičiulių draugiją. Oficialiai viena kitos narėmis draugijos 
išbuvo iki pat joms užsidarant. 

Nors etnokultūrinė ir etnopolitinė abiejų draugijų orientacija sky- 
rėsi, tačiau nuo pat pradžių jos tapo savotiškomis varžovėmis dėl 
kultūrinio paveldo identifikacijos, dėl įtakos Lietuvos visuomenėje, 
ypač bajorijoje. Tie patys objektai, tie patys dvarų archyvai ir pa- 
veikslų kolekcijos, tos pačios šeimyninės relikvijos ir tie patys Vilniaus 
ar Trakų pilių griuvėsiai domino ir vieną, ir kitą draugiją. Basanavi- 
čiui pavyko įtikinti Belvederio savininkus Burbas, o Vaižgantui ketū- 
niškius Jokubauskius perduoti savo dvarų archyvus Lietuvių mokslo 

draugijai, paaukoti knygų ir paveikslų Draugijos muziejui. Taip į 
Draugijos rinkinius iš Ketūnų dvaro pateko Daukanto ir Valančiaus 
portretai, o Burbos bibliotekai paaukojo 150 knygų. Daugelis dvari- 
ninkų dalijo savo šeimyninius archyvus tiek Lietuvių mokslo drau- 
gijai, tiek Vilniaus mokslo bičiulių draugijai kaip teisėtoms senosios 
LDK kultūros paveldo saugotojoms, betgi daugumos Lietuvos bajorų 
simpatijos linko Vilniaus mokslo bičiulių draugijos link. 

Panaši konkurencija klostėsi ir paminklosaugos srityje. Štai archeo- 

logas, labai prieštaringai pagarsėjęs lietuvių-lenkų santykių aiškini- 
mosi byloje Vandalinas Šukevičius 1908 metų balandžio 8 dieną žy- 
miam kraštotyrininkui, gydytojui Wladistawui Zahorskiui rašė, kad 
niekaip nesiseka organizuoti Trakų pilies griuvėsių apsaugos, kurios 
ėmėsi Mokslo bičiulių draugija: 
Bažnyčių statybai ir restauravimui aukos pilasi kaip iš gausybės rago. Prieš keletą 
metų, kai Trakų griuvėsių apsaugos projektas pamažu ėmė konkretėti, advokatas 
J. Vileišis prašė šį dalyką atiduoti į jų rankas. Ir galbūt lietuviai jį būtų atlikę geriau 
negu mes, jie turi daugiau patriotizmo, daugiau energijos [...].101 

Yra pagrindo panašiai vertinti visą stambiausių Lietuvos mokslo 
draugijų veiklą iki Pirmojo pasaulinio karo. Su dvaru, su visuomenės 
turtinguoju sluoksniu labiau susijusi Vilniaus mokslo bičiulių drau- 
gija buvo materialiai turtingesnė ir telkė gausesnes intelektualinės 
pajėgas, tačiau jos veikla atsidūrė savotiškoje kryžkelėje tarp archa- 
jiško LDK pilietybės pajautimo ir naujų nacionalinių idėjų. Prieš jų 
akis nuolat kilo dilema: su kuo ir prieš ką? Išduoti Lietuvos praeitį ir 
prarasti šaknis, tėvynę, susilieti su Karūnos lenkais, skirtumus nuo 
kurių visą XIX-amžių jautė Lietuvos bajorai, ar nutraukti senuosius 
ryšius su Lenkija, kurios kalbą ir tradicijas kadaise perėmė ta pati 
bajorija? Tai buvo skausminga problema, o norėję turėti ir viena, ir 
kita, troškę būti ir lenkais, ir lietuviais, - ir vienų, ir kitų buvo atstu- 
miami, vadinami išdavikais - kaip atsitiko Romeriui. 

Lietuvių mokslo draugijos veikloje taip pat nestigo panašių prob- 
lemų. Mėginant atsiriboti nuo lenkų, nuo lenkiškos kultūros ir šios 
nuostatos laikantis tiriant praeities reiškinius, neretai būdavo atsisa- 
koma to LDK kultūrinio palikimo, kuris yra bendras ir mums, ir len- 
kams. Čia objektyviai slypėjo Vilniaus mokslo bičiulių draugijos dar- 
bų reikšmė ateičiai. Ši Draugija išsaugojo palikuonims tai, ką galbūt 
per sunku buvo teisingai įvertinti XX amžiaus pradžioje, bet visiškai 
įmanoma XX amžiaus pabaigoje. 

Kita vertus, Lietuvių mokslo draugija rėmėsi naujomis jėgomis ir 
neabejojo dėl tikslų, kurių siekė beatodairiškai, net sunkiausiomis 
sąlygomis. Šioje kultūrinėje opozicijoje abi draugijos skynė kelią į 

Lietuvos praeitį, skirtingai ją interpretuodamos. Tačiau būtent šioje 
opozicijoje formavosi naujoji lietuvių istoriografija, archeologija ir 
kitos nacionalinės mokslo disciplinos. Konkurencinė kova spartino 
lietuvių tautinės identifikacijos procesą, o Vilniaus mokslo bičiulių 
draugijos mokslinės publikacijos nuolat versdavo lietuvių naciona- 
linės kultūros puoselėtojus laikytis tam tikros pozicijos vertinant pra- 
eities įvykius. 


Lietuvių dailės draugija ir 
kitos kultūrinės organizacijos 


1907 metų rugsėjo 2 dieną Vilniuje įvyko steigiamasis Lietuvių dailės 
draugijos susirinkimas, užbaigęs kelerių metų pastangas suburti me- 
ninę lietuvių inteligentiją. Nors ir gana siauros paskirties, Lietuvos 
visuomenėje ji sukėlė nemažą šurmulį, pranokusį net Lietuvių mokslo 
draugijos įkūrimo atgarsius. Gal tai lėmė XIX amžiaus pabaigoje-XX 
amžiaus pradžioje tarp intelektualų paplitęs tikėjimas kreacinėmis 
meno funkcijomis, tikėjimas, kad menas išgelbės pasaulį ir kad nacio- 
nalinės kultūros tapsmas be pasauliui aktualios meninės kūrybos nėra 
įmanomas. O gal tas sujudimas kilo dėl dvarininkų ir turtingų mies- 
telėnų konservatyvumo, kuriems lietuvybė, tautinio atgimimo idealai 
vis dar atrodė tik „litvomaniški miražai“. Kita vertus, dailė, archi- 
tektūra daugeliui XX amžiaus pradžios lietuvių veikėjų atrodė tam 
tikros kultūrinės prabangos arba kultūrinio sotumo dalykai, apie 
kuriuos, anot jų, buvo dar anksti kalbėti visuotinio atsilikimo sąly- 
gomis. Toks požiūris atsiskleidė Lietuvių dailės draugijos įkūrimo 
išvakarėse, kuomet buvo rengiama pirmoji lietuvių dailės paroda 
Vilniuje. Surengti parodą anuo metu nebuvo lengva, juo labiau kad 
nė vienas iš organizatorių neturėjo tokio darbo patyrimo. Tarp atskirų 
lietuvių visuomenės grupių kilo įvairiausių konfliktų. Štai klerikalinės 
pakraipos Šaltinio ir Nedėldienio skaitymų redakcijos ignoravo parodos 
komiteto veiklą, nespausdino skelbimų, raginančių dailininkus prisi- 
dėti prie parodos. Vilniaus žinioms - pagrindiniam Dailės draugijos ir 
pirmosios parodos organizatorių propaguotojui - papriekaištavus 
minėtoms redakcijoms, Šaltinis 1906 metų gruodžio 6 dieną paskelbė 
teologijos profesoriaus Prano Būčio straipsnį, kuriame atsikirsta, jog 
Vilniaus žinios reklamuoja „daugybę nerealių sumanymų ir projektų“. 
Tokiu buvo laikomas ir Lietuvių dailės draugijos projektas. Būčys 
įrodinėjo, kad lietuviams dar per anksti rūpintis daile, nes šiuo metu 

„duonos ir mokslo reikalai tėvynei pirmesni už dailės žibučius... Žmo- 
nėms dailė tik tada teturi rūpėti, kada jų puodas užviręs“!?2. Tačiau 
organizacinis darbas vyko, į organizacinio komiteto kasą po truputį 
plaukė aukos. | 

Pačios Draugijos idėjos autoriumi daugelis, net Žmuidzinavičius, 
vienas aktyviausių jos kūrėjų, laikė skulptorių Petrą Rimšą. Straips- 
nyje „Reikalinga lietuvių dailos mylėtojų draugija!“ jis rašė: 


Lietuvių dailininkų - skaptorių ir tepliorių - šiandien yra apie pora desėtkų. Jie 
išsiblaškę po visus svieto kampus, užtat apie juos menkai tėra žinoma. Daugiausia 
jie yra Vakarų Europos akademijose: Krokavoj, Paryžiuj, Miunchene ir kitur. Gy- 
venimas jų ten - kaip ir apskritai studentų - yra gana ypatingas, juo labiau kad 
pinigiškos sąlygos beveik pas visus yra gana menkos, pas kitą supuvusio dvylekio 
kišenėj nerasi, tačiau jis gyvuoja ir kruta [...]. Taigi pagerinti lietuvių dailininkų 
egzistenciją ir pakelti Lietuvoj tą originališką-tautišką bei bažnytinę dailą būtinai 
reikalinga viršminėtoji draugija. [...] Kas galima negalima, bet visuomet būtų galima 
surengti mums, lietuviams, dailininkams - skaptoriams, teplioriams, - Vilniuje, 
mūsų sostapilyje, parodą. Tam meiliai pritaria Vilniaus lietuviai, reikale padėtų. 
Čia užkviestum ir kaimų drožikus, kur galima užtikti gana originališkų darbų.18 


Pirmoji lietuvių dailės paroda tam tikra prasme padėjo įkurti Drau- 
giją, nes paaiškėjo, kas prijaučia šiam sumanymui. Savo ryžtu ir nuo- 
širdžiu darbu parodos rengėjai įveikė visas kliūtis. 1907 metų sausio 
9 dieną Vilniuje, Antakalnyje esančiuose Petro Vileišio namuose, buvo 
iškilmingai atidaryta Pirmoji lietuvių dailės paroda. Joje dalyvavo 19 
dailininkų ir 4 architektai, eksponavę 213 kūrinių. Be to, dar buvo 
pateikti 235 liaudies meno kūriniai: audiniai, mezginiai, drožiniai ir 
kitkas. Iš viso parodoje buvo apie 500 eksponatų. 

Pirmąją lietuvių dailininkų darbų ekspoziciją, veikusią iki vasario 
15 dienos, aplankė apie 2000 žiūrovų. Turėta ir materialinio pasise- 
kimo: parduota paveikslų ir skulptūrų už 1700 rublių, o liaudies meist- 
rų darbų - už 270 rublių. Apskaičiavus visas išlaidas ir pajamas paaiš- 
kėjo, jog paroda davė 181 rublį pelno, kuris buvo paskirtas Lietuvių 
dailės draugijai steigti.!?* Aktyviausi Draugijos steigėjai buvo tie patys 
parodos organizacinio komiteto nariai ir pačios parodos dalyviai: 
Rimša, Žmuidzinavičius, Mikalojus Konstantinas Čiurlionis, Antanas 
Jaroševičius. Lietuvių dailės draugijos populiarumą visuomenėje kėlė 
tolydžio platėjanti jos veikla. Draugija kasmet rengė lietuvių dailės 
parodas, kurios, nors ir nesukeldavo tokios euforijos kaip pirmoji, 
tačiau rodė, kad tokios parodos yra reikalingos. Praturtėjus Draugijos 
iždui, nuo 1909 metų pradėta rengti ir dailės kūrinių konkursus. Pažy- 
mėtina, kad konkursus Draugija skelbė ir muzikos kūriniams. Taip 
pat imta rūpintis savo muziejaus steigimu. Visa tai kartu su Lietuvių 

mokslo draugijos laimėjimais ir planais subrandino Tautos namų 
statybos būtinumą. 1910 metais dvi stambiausios Lietuvos kultūrinės 
organizacijos - Lietuvių mokslo draugija ir Lietuvių dailės draugija — 
nutarė kartu statyti Vilniuje rūmus, kuriuose ketinta įkurdinti biblio- 
teką, muziejų, paskaitų ir susirinkimų sales, abiejų draugijų valdybas. 
Čiurlionis įsivaizdavo, kad tokiuose rūmuose būtinai turėtų būti kon- 
certų ir teatro salės. Šiam reikalui buvo paskelbta rinkliava, o 1912 
metų rugsėjo 27 dieną už surinktus pinigus buvo įsigytas nemažas 
sklypas Tauro kalne. Deja, prasidėjęs karas sutrukdė pradėti Tautos 
namų statybos darbus. 

Lietuvių dailės parodų organizavimas, apskritai Lietuvių dailės 
draugijos veikla itin paspartino inteligentijos etninę poliarizaciją. 
Klausimas, dalyvauti ar nedalyvauti parodoje, daugeliui ano meto 
žymių menininkų, dirbusių tiek lietuvių, tiek lenkų kultūroms, buvo 
labai skausmingas. Architektas ir skulptorius Antanas Vivulskis, Var- 
šuvos dailės mokyklos profesorius Kazimieras Stabrauskas ir kiti, 
prisidėję prie Dailės draugijos veiklos, ne visada palankiai būdavo 
įvertinami lenkų inteligentijos. Kaip mokslo srityje, taip ir dailėje, vy- 
ko tam tikras lenktyniavimas. Kaip savotiška alternatyva Lietuvių 
dailės draugijai netrukus buvo įsteigta Vilniaus dailės draugija. Į Vil- 
niaus dailės draugiją susibūrė rusų, lenkų, žydų tautybių Lietuvos 
dailininkai, bet jos nariais tapo ir kai kurie Lietuvių dailės draugijos 
veikėjai - Čiurlionis, Rimša, Žmuidzinavičius, Sofija Gimbutaitė. Pa- 
staroji kartu su Čiurlioniu net buvo išrinkta į pirmąją šios Draugijos 
valdybą.!05 

XX amžiaus pradžios Lietuvos kultūriniam gyvenimui didelės įta- 
kos turėjo ir kitos kultūrinės institucijos. 1905 metais Vilniuje buvo 
įsteigta kultūros draugija „Vilniaus kanklės“, kurios tikslas — pro- 
paguoti muzikinius ir dramos kūrinius. „Vilniaus kanklėms“ pir- 
mininkavo ir veikalus režisavo Gabrielius Landsbergis-Žemkalnis. 
Jo rūpesčiu 1906 metais buvo pastatyta Miko Petrausko opera Birutė, 
kitų kūrinių. Prie „Vilniaus kanklių“ prisijungus Lietuvių savišalpos 
draugijos chorui ir artistų rateliui, draugija pasivadino „Kanklių“ 
draugija. „Kanklių“ chorui vadovavo Juozas Tallat-Kelpša, vėliau — 
Čiurlionis. 

1908 metais Vilniuje susikūrė „Rūtos“ klubas, kurio tikslas buvo 
kultūriškai šviesti Vilniaus ir Rytų Lietuvos lietuvius. 1909 metais 
„Rūta“ savo salėje surengė 86, o 1910-aisiais - 89 vaidinimus.!*6 Dra- 
mos veikalų parinkimui vadovavo speciali komisija, į kurią įėjo My- 
kolas Biržiška, Juozas Grigaitis, Kazys Alyta, Antanas Rucevičius, 
Augustinas Janulaitis, Antanas Žmuidzinavičius, Jonas Strazdas, 

Adolfas Vėgėlė, Jurgis Šlapelis ir Antanas Sleževičius. 1911 metais 
Draugija pradėjo leisti žurnalą Teatras. 

1910 metais Vilniaus dramos mylėtojai įkūrė Artistų sąjungą, ki- 
tais metais virtusią Vilniaus artistų bendrove. Per porą metų buvo 
pastatyta daugiau nei trisdešimt dramos kūrinių. 

Iki Pirmojo pasaulinio karo plėtėsi organizuotas kultūrinis gyve- 
nimas ir kituose Lietuvos miestuose. Kaune aktyviausia buvo „Dai- 
nos“ draugija, savo veiklą pradėjusi dar spaudos draudimo metais ir 
1905-aisiais jau turėjusi apie 500 narių ir nuosavą salę. Šiauliuose ėmė 
veikti „Varpas“, o Panevėžyje „Aidas“, organizavę vaidinimus. Užne- 
munėje labiausiai pagarsėjo Marijampolės „Šviesa“. 

Organizuoto kultūrinio gyvenimo plėtotė pačiose įvairiausiose 
srityse per keletą porevoliucinių kiek ramesnio darbo metų rodė, kad 
Lietuvos visuomenėje vyksta esminiai pokyčiai. Vincas Trumpa la- 
bai taikliai yra pastebėjęs, kad to intensyvaus darbo dėka „Lietuva 
kultūriškai tapo nepriklausoma gerokai anksčiau, negu ji pasidarė 
politiškai nepriklausoma. [...] Štai kur galbūt yra ano meto padėties 
paradoksalumas.“ 107 

Pridurtume - ir ypatinga reikšmė bei grožis. 

Modernios tautos link 


Tai, kas pas mus ir kai kuriose kitose Vidurio ir Rytų Europos šalyse, 
pvz., Čekijoje, vadinama „tautiniu atgimimu“, mokslo požiūriu yra 
tam tikra ideologija pagrįstos modernios tautos, kaip etnopolitinės 
teritorinės bendrijos, formavimosi variantas. Šios ideologijos (ji va- 
dintina nacionalizmu moksline, o ne ideologizuota, pejoratyvine šio 
žodžio prasme) požiūriu tai yra etninės tautos virsmas politine tauta. 
Kitaip tariant, etninė tauta, kitados turėjusi savo valstybę, bet vėliau 
ją praradusi ir virtusi „svetimųjų“ išnaudojama liaudimi, nesuvokian- 
čia savo, kaip tautos, interesų, tampa etnopolitine teritorine bendrija, 
siekiančia suvereniteto ar bent autonomijos savo istorinėje tėvynėje. 
Tų etninių tautų (pvz., estų ar latvių), kurios niekada neturėjo savo 
valstybės, virsmas etnopolitinėmis bendrijomis nacionalizmo požiūriu 
laikytinas „tautiniu pabudimu“. O tų etninių tautų, kurios savo vals- 
tybės ar bent valstybingumo tradicijos nebuvo praradusios (pvz., len- 
kai), virsmas moderniomis tautomis iš esmės tėra liaudies tapsmas 
tauta, tai yra įsiliejimas į tautinės valstybės politinį gyvenimą ar socia- 
linio elito išlaikyto valstybinio idealo palaikymas. 

Žinoma, tai tik schema suprasti modernių tautų formavimosi pro- 
cesams. Tikrovėje tokių „išgrynintų“ variantų neaptiksime, tačiau, 
šiaip ar taip, modernių tautų formavimasis nebuvo „natūralus“, savai- 
mingas procesas. Jo varomoji jėga buvo vadinamieji tautiniai sąjūdžiai 
(ir valstybė), vadovavesi tam tikru tautiniu idealu. Šio, nuo XVIII 
amžiaus įvairiais pavidalais plėtoto, idealo esmę vykusiai yra nusakęs 
žymus nacionalizmo tyrinėtojas Anthonis D. Smith'as: „[...] tai buvo 
tikėjimas, kad visi tie, kurie turi bendrą istoriją ir kultūrą, turi būti 
autonomiški, susivieniję ir skirtingi savo pripažintose tėvynėse“!. 

Tautinio idealo požiūriu, anot Smith'o, žmogus savo tapatumą įgyj 
per santykį su protėviais ir tais įvykiais, kurie suformavo jų charakterį. 
Todėl tautinis idealas įkūnija tiek viziją pasaulio, padalyto į šali. 
esančias ir skirtingas tautas, kaip „natūralias“ istorines ir kultūrine 
bendrijas, tiek kultūrą, pabrėžiančią unikalaus įvykio vaidmenį for 
muojant tautinį charakterį. Tautinis idealas įkūnija tam tikros rūšie 
solidarumą ir politinę programą. Solidarumas grindžiamas apibrėž 
toje teritorijoje gyvenančių žmonių kultūros ir „istorinio likimo“ bend 
rumu. Ta teritorija — tai tos tautos (etnoso) istorinė žemė - žemė, kur 
tautai priklauso „istorijos teise“. Šios žemės negali valdyti kiti, pri 
klausantys kitokiai istorinei kultūrai. Ji turi būti nepriklausoma arb; 
bent savivaldi, nes tik tai sudaro palankiausias sąlygas realizuoti save 
ypatingą tapatumą ir juo grindžiamą tautinės kultūros plėtotę.2 Tiesa 
tie etnosai, kurie negyveno „savo“ teritorijoje, galėjo reikalauti til 
kultūrinės autonomijos. Tas pat laukė ir etnosų, nors ir gyvenusių savc 
istorinėje teritorijoje, bet likusių joje tautine mažuma. 

Tautinio idealo įgyvendinimas neišvengiamai inspiravo tautiniu: 
konfliktus, nes kėlė grėsmę daugeliui valstybių, įsikūrusių kelioms 
keliolikai ar net keliasdešimčiai istorinių kultūrinių bendrijų (etnosų 
„priklausančiose“ teritorijose. Tačiau neretai atskirų etnosų istorinėse 
teritorijose daugumą sudarydavo kiti etnosai. Valstybė ir jos socialini: 
politinis elitas siekė visiems valstybės valdiniams ar piliečiams įdiegt. 
politinės ištikimybės (lojalumo) tai valstybei jausmą, neretai griebda- 
vosi ir etnokultūrinės asimiliacijos politikos, t.y. mėgindavo primest: 
valstybinę kultūrą. Asimiliacinė politika trokštamų rezultatų duodavc 
tuo atveju, jei „valstybinės“ tautos kultūra buvo kur kas aukštesnic 
civilizacinio lygmens už asimiliuojamo etnoso kultūrą. Konfliktus 
eliminuoti ar Bent sušvelninti galėjo polietninių (daugiataučių) vals- 
tybių federalizacija tautiniu pagrindu ar autonomijos pripažinimas 
atskiroms tautinėms teritorijoms. Tačiau baiminantis separatizmo šitc 
dažniausiai buvo vengiama. 

XIX amžiaus pradžioje etniniais lietuviais laikyti valstiečiai - liau- 
dis, lenkakalbių bajorų vadinta Iud litewski i žmudski. Tiesa, nuo lie- 
tuvių etninės kultūros dar nebuvo nutolusi dalis smulkiųjų, daugiau- 
sia žemaičių, bajorų. Tačiau ir jų dauguma stengėsi orientuotis į elito 
kultūrą. Liaudis iš tikrųjų neturėjo politinės teritorinės tautos savimo- 
nės. Įvairių regionų lietuvių etninė kultūra išliko ne todėl, kad ją 
sąmoningai „saugojo“ valstiečiai, o todėl, kad kaimas baudžiavos sąly- 
gomis gyveno sąlyginai uždarą, sėslų bendruomeninį gyvenimą. Tie, 
kam pavykdavo „išsiveržti“ iš kaimo, dažniausiai perimdavo viešpa- 
taujančio elito kultūros vertybes. Kad etniškumas lietuvių valstiečiams 

nebuvo didelė vertybė, rodo ir tai, jog lietuvių ir slavų paribyje, kur 
gyventojai natūraliai maišėsi, lietuviai gana lengvai pasidavė kalbinei 
slavizacijai. 

Didžiuma Lietuvos bajorų kalbėjo lenkiškai ir turėjo dvilypę etno- 
politinę savimonę: jie ir lenkai, ir lietuviai („litvinai“). Lenkiškasis 
savimonės sandas reiškė ištikimybę buvusios unijinės Lenkijos ir 
Lietuvos valstybės tradicijai, savanorišką priklausomybę lenkų bajo- 
riškajai makrotautai (profesoriaus Edvardo Gudavičiaus pasiūlytas 
terminas), kaip metaetnopolitinei (superlygio) bendrijai, o lietuviš- 
kasis sandas - ištikimybę Lietuvos Didžiosios Kunigaikštijos valsty- 
bingumo tradicijai, t.y. priklausomybę lietuvių bajoriškajai politinei 
tautai. Nors galima ir kitokia šios etnopolitinės savimonės dvilypumo 
interpretacija: „litviniškumas“ - tai subtautos, besišliejančios prie len- 
kų politinės tautos ir kultūriškai integruotos su šia tauta, savimonė. 

Lenkijos ir Lietuvos valstybės žlugimas reiškė, kad lenkų ir „litvi- 
nų“ bajorija prarado politinės tautos statusą. Žinoma, jai atsivėrė gali- 
mybės integruotis į tų valstybių, kurių valdžion pateko bajoriškosios 
Abiejų Tautų Respublikos žemės, socialinį politinį elitą, t.y. pakeisti 
etnopolitinę orientaciją. Tačiau Lenkijos ir Lietuvos bajorijos absoliuti 
dauguma tokia galimybe nepasinaudojo, liko ištikima buvusio valsty- 
bingumo tradicijai, t.y. de facto liko atskira politine tauta, kartkartėmis 
vienokia ar kitokia forma bandančia atkurti buvusią valstybę. 

Dar XVIII amžiaus pabaigoje atsirado ir sąlyginai modernaus lenkiš- 
kojo nacionalizmo ideologija, kuri tautą suprato kaip visus visuome- 
nės sluoksnius, t.y. ir liaudį, apimančią bendriją. Jos tikslas - paversti 
Abiejų Tautų Respubliką vieninga, daugiau ar mažiau etnolingvis- 
tiškai homogeniška valstybe. Hugo Ko!tątajus, vienas iš Edukacinės 
komisijos ideologų, rašė: 

Valdžios pareiga kalbų [...] skirtumus mažinti, įvairius dialektus suartinti, neslaviškas 
kalbas naikinti ar bent privesti prie tokios būklės, kad kiekvienas ryšius su valdžia 
palaikytų lenkiškai, nors dėl ydingo įpročio ar prietaro ir galėtų likti prie savo 
senosios kalbos.? 

Šią nuostatą, t.y. visus išmokyti lenkų kalbos kaip valstybinės, ir 
mėgino realizuoti Edukacinė komisija, tačiau ne itin nuosekliai: Lie- 
tuvoje, ypač jos vakarinėje dalyje - Žemaitijoje, kai kuriose liaudžiai 
skirtose pradžios mokyklose buvo mokoma lietuviškai (žemaitiškai). 
Mat pradžios mokykloms Komisija, o vėliau jos tradicijas tęsęs Vil- 
niaus universitetas, didesnio dėmesio neskyrė. Apskritai tebevyravo 
bajoriška tautos samprata. 

Tačiau XIX amžiaus pradžioje prasidėjęs romantizmo įkvėptas do- 
mėjimasis etninėmis šaknimis, liaudies kultūra kaip tautos dvasios 

buveine bei teiginiu, kad kalba, kuria kalba lietuvių (ir žemaičių) 
liaudis, yra bene seniausia (t.y. archajiškiausia) iš visų, kaip dabar 
sakytume, indoeuropiečių kalbų, sudarė sąlygas ir lietuviškajam etno- 
lingvistiniam nacionalizmui (= lietuvių tautiniam sąjūdžiui) atsirasti. 
Jo užuomazga laikoma XIX amžiaus antrojo ir trečiojo dešimtmečių 
sandūroje Vilniaus universitete susikūrusio žemaičių studentų būrelio 
veikla. Jo tikslas - puoselėti gimtąją kalbą, tirti ir propaguoti liaudies 
kultūrą, šviesti liaudį, ugdyti jos tautinę savimone. Nors būrelis veikė 
neilgai, bet jo pradėtasis lietuvybės puoselėjimo sąjūdis neužgeso, į jį 
tolydžio telkėsi vis daugiau žmonių, tikėjusių, kad lietuvių (žemaičių) 
kalba (tuomet diduma lietuvybės puoselėtojų buvo žemaičiai ir rašė 
žemaičių dialektu) taps visus pilnavertės civilizuotos tautos poreikius 
tenkinančia kalba. Šį tikėjimą prieš pat baudžiavos panaikinimą vaiz- 
džiai išreiškė aukštaitis, bet Žemaitijoje mokslus - Varnių dvasinę 
seminariją - baigęs Antanas Baranauskas savo poetiniame kūrinyje 
„Pasikalbėjimas giesminyko su Lietuva“: 


Viso svieto mokslus lietuviam paduosiu; 

Viso svieto raštus, knygas lietuviškan versiu. 
Lietuvnykai žmonės bus visi galvočiais, 

Visam svietui visuos moksluos eis kelio vedžiotų.* 

Jau iki XIX amžiaus septintojo dešimtmečio, t.y. dar baudžiavos 
sąlygomis, lietuvybės pozicijos sustiprėjo: pagausėjo ir paįvairėjo 
lietuvių raštija, buvo parašytos pirmosios mokslinės knygos lietuvių 
kalba, nemažais tiražais leisti lietuviški kalendoriai, liaudyje brendo 
lietuviškos pradžios mokyklos poreikis, dėta pastangų pradėti lietu- 
viško laikraščio leidybą, tačiau valdžia leidimo nedavė. Į etninius 
lietuvius, kaip į tam tikrą tautinį potencialą turintį elementą, dėmesį 
atkreipė valdžios ir vietinio lenkakalbio socialinio elito atstovai. Pra- 
bilta apie būtinybę steigti pedagoginiu požiūriu pilnavertes lietuviš- 
kas pradžios mokyklas. Žinoma, galvoje turėta ne sąlygų pilnavertei 
tautai ugdyti sudarymas, o tik elementarus liaudies švietimas jos 
gimtąja kalba. 

Visgi lietuviškoji raštija dar gerokai atsiliko nuo pilnavertės tautos 
poreikius tenkinti galinčios kultūros lygio, į tautinį sąjūdį buvo įsi- 
traukę ne per daugiausia etninių lietuvių, nekelta ir savarankiškų 
etnopolitinių tikslų. Dauguma jo veikėjų buvo linkę Lietuvos likimą 
sieti su Lenkijos ir Lietuvos bajorijos puoselėjamais tikslais, tikėda- 
miesi, kad juos realizavus susidarys palankesnės sąlygos ir lietuvy- 
bei puoselėti. Tiesa, kai kas į didelės dalies lenkų ir „litvinų“ bajorijos 


neprisidėjo prie jų realizavimo (tokių buvo ir tarp lenkakalbių bajorų). 

Dar kiti didesnį pavojų lietuvybei matė krašte viešpataujančioje lenka- 
kalbėje kultūroje ir buvo linkę bendrauti su polonofobiško, konserva- 
tyviai liberalaus rusų slavofilų sąjūdžio veikėjais, kurie, nematydami 
lietuvybėje separatistinio potencialo ir siekdami etninius lietuvius 
politiškai atskirti nuo lenkų ir taip palenkti prie rusų, iki tam tikros 
ribos ją palaikė. Žodžiu, etniniai lietuviai etnopolitiniu požiūriu dar 
nebuvo tauta de facto. Jeigu ir būtų galima sutikti su kai kurių istorikų 
teiginiais, esą lietuvių tautinis atgimimas tuomet tebuvęs priešaušrio 
stadijoje, tai reikėtų pridurti, kad jo perspektyva dar nebuvo aiški. 

Tolesnei etnopolitinių ir etnosocialinių procesų raidai Lietuvoje 
didžiulės įtakos turėjo ne tik baudžiavos panaikinimas, kaip savotiškai 
objektyvus veiksnys, bet ir „rusų pradų atkūrimo“ doktrina grįsta 
atviro, bemaž totalinio rusinimo politika, kurios valdžia griebėsi po 
1863 metų sukilimo nuslopinimo. Ir nors ši politika valdžios tikslų 
požiūriu nebuvo sėkminga, ji, manytume (taip teigė ir Paulius Šležas), 
turėjo netiesioginės įtakos į pogrindį nustumto lietuvių tautinio są- 
jūdžio etnopolitinei orientacijai. Lenkų tautinio sąjūdžio ir lenkakalbės 
kultūros poveikis Lietuvoje susilpnėjo, nors, kita vertus, ten, kur 
lietuvių slavizacijos procesas jau buvo prasidėjęs iki 1863 metų, len- 
kiškasis nacionalizmas sustiprino savo socialinę bazę, būtent ryti- 
niuose ir pietrytiniuose istorinių etninių lietuvių žemių pakraščiuose 
ir miestuose. Tačiau su Aušra (1883 metais) viešą, nors ir nelegalią, 
veiklą atnaujinęs lietuvių tautinis sąjūdis dabar nedviprasmiškai atsi- 
ribojo nuo lenkų tautinio sąjūdžio tikslų ir buvusios Abiejų Tautų 
Respublikos tradicijų. Nors Aušroje ir buvo išsakyta tautinės nepri- 
klausomos Lietuvos valstybės idėja (Šliūpas), tiesą sakant, slypėjusi 
ir visoje Simono Daukanto veiklos „programoje“, bet aktualia tautinio 
sąjūdžio politinės programos dalimi ji netapo. Sąjūdžiui pirmiausia 
rūpėjo, kad lietuviai gautų bent tokias pat teises savo kultūrinei veik- 
lai, kokias turėjo, pvz., latviai ir estai. Siekiant šio tikslo, buvo nau- 
dinga pabrėžti lietuvių atsiribojimą nuo lenkų, kurių sąjūdis caro 
valdžiai kėlė kur kas didesnį nerimą. Lietuvių tautinio sąjūdžio atsi- 
ribojimas nuo lenkų negalėjo nesukelti lenkų ir lietuvių konflikto, nes 
lenkų tautinis sąjūdis (nacionalizmas), turėjęs tam tikrą socialinę bazę 
ir Lietuvoje, savo domenu laikė visą buvusios Abiejų Tautų Respub- 
likos teritoriją, o lenkakalbės Lietuvos bajorijos diduma tebesilaikė 
Lietuvos (LDK prasme) unijos su Lenkija tradicijų. Konfliktas reiškėsi 
propagandos ir kultūrinės politikos sferose. 

Nors lietuvių tautiniame sąjūdyje jau Aušros laikais savo veiklą 
pradėjo įvairios idėjinės, tarpusavyje konfliktuojančios srovės (be kita 
ko, tai rodė lietuvių visuomenės modernėjimą), ilgainiui pradėjusios 

leisti savo periodinę spaudą, bet apskritai tautinio sąjūdžio įtaka lie 
tuviškai kalbančiai visuomenei didėjo. 

1896 metais įsikūrė pirmoji su lietuvių sąjūdžiu susijusi politinė pa: 
tija - Lietuviškoji socialdemokratų partija (LSDP; vėliau pasivadinv 
si Lietuvių, dar vėliau - Lietuvos socialdemokratų vardu). Jos prc 
gramoje buvo įrašyta siekti suverenios Lietuvos, apimančios Vilniau: 
Kauno, Suvalkų ir Gardino gubernijas, sujungtos su kaimyninėmi 
valstybėmis „liuosos federacijos pagrindu“. Žinoma, šios partijos ide: 
las buvo socializmas, kaip jį suprato proletariato diktatūros atsisakiu: 
tuometinė Vakarų socialdemokratija, bet pirmiausia ji siekė, kad būt 
įgyvendintos demokratinės teisės ir laisvės. LSDP pripažino Lietuvoj 
lietuvių ir lenkų kalbų lygybę. 

1902 metais Lietuvių demokratų partiją (LDP), vėliau pasivadinusi 
Lietuvos demokratų vardu, įkūrė ir lietuvių liberalai, kurių didesnio 
dalis linko bendradarbiauti su LSDP. Demokratų programos projekt 
sakoma, kad partijos artimiausias tikslas — teritorinė Lietuvos autc 
nomija Rusijos sudėtyje, o galutinis - nepriklausoma demokratin 
Lietuvos valstybė, apimanti istorines etnografines lietuvių žemes. i 
partija pasisakė už lietuvių kalbos prioritetą visoje Lietuvoje, taigi : 
ten, kur lietuviškai mažai kas kalbėjo. Lenkų ir kitoms gausiau Lieti 
voje paplitusioms kalboms buvo žadama pripažinti tautinių mažum 
kalbų statusą. 

Būsimųjų krikščionių demokratų pirmtakai galbūt dėl taktinių prie 
žasčių kol kas nekėlė Lietuvos valstybingumo siekio, o prieš LSD 
programinį valstybingumo tikslą netgi viešai protestavo. Jų manymi 
separatizmo propagavimas tik trukdys atgauti bent minimalią laisv 
lietuvių kultūrai legaliai plėtoti. 

Sąjūdžio ir jo srovių idėjos vis labiau veikė lietuvių valstietiją, ki 
rios nemaža dalis dar vyskupo Motiejaus Valančiaus veiklos dėka vi 
naip ar kitaip buvo įtraukta į pasipriešinimą rusinimui, nelegalų lieti 
vių spaudos platinimą ir t.t. 

Lietuvių tautinis sąjūdis, nelegaliai plėtodamas kultūrinę veiklą, p: 
siekė gana reikšmingų laimėjimų, lietuvių kultūra pakilo į aukštes: 
lygmenį irjau galėjo tenkinti minimalius civilizuotos tautos kultūriniu 
poreikius. Susiformavo palyginti gausi, daugelyje mokslo, meno, švi: 
timo ir politikos sferų profesionaliai dirbanti lietuvių inteligentija. Ats 
rado visa plejada lietuvių rašytojų. Vakarų aukštaičių tarmės, artimc 
lietuvninkų tarmei, pagrindu susiformavo lietuvių literatūrinė kalb 

1904 metais visoje imperijoje bręstant socialinei ir politinei krizei, ca1 
valdžia ryžosi panaikinti lietuvių spaudos draudimą, o 1905-1906 m. 
tais, vykstant revoliucijai, padarė lietuviams ir kitų nuolaidų. 1905 met 

parodė, kad lietuviai de facto jau yra etnopolitinė bendrija, pretenduo- 
janti į savarankiškos (autonomiškos) politinės teritorinės tautos statusą. 
Tačiau pakoregavusi politinį kursą, caro patvaldystė išlaikė valdžią 
savo rankose. Nerusų tautos, troškusios politinės autonomijos, jos ne- 
gavo. Gavo tik tam tikrą ribotą galimybę legaliai puoselėti visuomeninę 
ir kultūrinę veiklą, Valstybės dūmoje kelti ir svarstyti politines prob- 
lemas, tačiau praktiškai paveikti jos sprendimus galimybių nebuvo. 

Šiuo laikotarpiu atsirado dar dvi lietuvių politinės srovės: krikščio- 
nys demokratai ir būsimieji tautininkai, iš pradžių vadinti viltininkais, 
o nuo 1914 metų - vairininkais (pagal Antano Smetonos redaguotų 
periodinių leidinių (Viltis ir Vairas) pavadinimus). 

Bene didžiausios įtakos lietuvių visuomenei dabar turėjo krikš- 
čionys demokratai, kurie skirtingai nuo LSDP ir LDP nebandė plėtoti 
jokios nelegalios veiklos, ir dėl to caro valdžia juos labiausiai toleravo. 
Didžiausią dėmesį jie skyrė puoselėti katalikiškąją doktriną atitin- 
kančią lietuvių kultūrinę ir visuomeninę veiklą. Kartu su viltininkais 
organizavo kovą dėl lietuvių kalbos teisių užtikrinimo Vilniaus vysku- 
pystės bažnyčiose, kuriose vyravo lenkiškojo nacionalizmo pozicijas 
gynusi katalikų dvasininkija. Dėl lietuvių kalbos teisių ignoravimo 
Rytų Lietuvos bažnyčiose krikščionys demokratai bandė skųstis net 
popiežiui. Leido kelis laikraščius: Kaune Nedėldienio skaitymą (1905- 
1907; 1907-aisiais jį pakeitė Vienybė), Seinuose - Šaltinį su įvairiais 
priedais, Vilniuje nuo 1911 metų Aušrą. 1907 metais Kaune pradėjo 
eiti inteligentijai skirtas mokslo, kultūros ir politikos žurnalas Drau- 
gija, taip pat turėjęs kelis priedus. Be to, Seinuose buvo leidžiamas 
pačios Katalikų Bažnyčios ir dvasininkijos reikalams skirtas žurnalas 
Vadovas. Kaip jau minėta, katalikiškos draugijos išlaikė ir daugiausia 
lietuviškų mokyklų, leido nemažai knygų. Žinoma, krikščionių de- 
mokratų veikloje būta ir klerikalizmo tendencijų. 

Bene pagrindiniu savo uždaviniu viltininkai laikė kovą su lenkiš- 
kuoju nacionalizmu. Vardan to tikslo jie kvietė sutartinai veikti kata- 
likiškąją ir pasaulietinę liberaliąją inteligentiją, stengėsi būti savotiška 
vidurio jėga. Tautos vienybės vardan viltininkai socialinio klausimo 
nekėlė, kritikavo klasių kovos koncepciją, kurios laikėsi socialdemok- 
ratai, nes manė, kad bent jau lietuvių tautai ji esanti pavojinga. Jie 
mėgino aktyviai veikti ir tarp lenkiškai kalbančių Lietuvos bajorų, 
tikėdamiesi savo konservatyvia socialine laikysena patraukti juos į 
savo pusę. Vienas iš viltininkų Mečislovas Davainis-Silvestraitis 1908— 
1914 metais lenkų kalba leido žurnalą Litwa, nors didesnio skaitytojų 
rato šis žurnalas taip ir neįgijo. Pagrindinis ir svarbiausias viltininkų 
veiklos orientyras - lietuvių (Lietuvos) valstybė, o tuometinės jų veiklos 

esmė — kaupti kultūrinį ir idėjinį potencialą tokią valstybę sukurti. 
Žinoma, tai buvo tik principinė nuostata, o ne konkretus ruošimasis 
kurti valstybę, nes niekas nežinojo ir negalėjo žinoti, kada tokia gali- 
mybė atsiras ir ar iš viso atsiras. 

Socialdemokratų, turėjusių bene didžiausios įtakos lietuvių visuo- 
menei 1905-1907 metais, vėliau dėl valdžios represijų ir prieš juos 
nukreiptos krikščionių demokratų bei katalikų dvasininkijos propa- 
gandos įtaka sumažėjo. Nelegaliai veikusioje LSDP ilgai tarpusavyje 
kariavo dvi kryptys: Vinco Mickevičiaus-Kapsuko vadovaujama pro- 
bolševikinė kryptis, siekusi suvienyti LSDP su Rusijos socialdemok- 
ratų darbininkų partija, bei Stepono Kairio vadovaujama Lietuvos 
valstybingumo ir socialinės demokratijos idėjai ištikima srovė. Nuo 
1912 metų Kapsukas su savo šalininkais iš LSDP pasitraukė ir veikė 
savarankiškai. 

LDP laikė save valstiečių interesų gynėja, kėlė žemės reformos 
klausimą. Tai buvo intelektualų grupuotė, kuri savo idėjas propagavo 
daugiausia spaudoje. Pagrindinis jos spaudos organas buvo Vilniuje 
leidžiamas laikraštis Lietuvos ūkininkas. 1907-1909 metais demokratų 
rankose buvo atsidūręs laikraštis Vilniaus žinios, o 1909-1915 metais 
demokratai dar leido laikraštį Lietuvos žinios su įvairiais priedais. Jų 
pastangomis nuo 1913 metų Tilžėje vėl pradėta spausdinti žurnalą 
Varpas ir nelegaliai jį platinti Lietuvoje. Artimiausiu tikslu LDP laikė 
kovą dėl Lietuvos (istorinėse etnografinėse ribose) politinės autono- 
mijos, o programinis partijos idealas buvo: „laisva, niekam nepriklau- 
santi demokratiška Lietuvos respublika su teisingu turto paskirstymu, 
suvieninta su kaimyniškomis demokratiškomis valstijomis federacijos 
ryšiais“. Demokratai propagavo Bažnyčios atskyrimą nuo valstybės 
ir dėl to karštai polemizavo su krikščionimis demokratais, kurių nuos- 
tatas vertino kaip klerikalines. Kaip teigia LDP istorijos tyrinėtojas 
Rimantas Miknys, nuo 1907 metų ši partija laikytina tuomet populia- 
raus vadinamojo liaudies (valstietiškojo) socializmo partija.“ Žymiausi 
šio laikotarpio partijos veikėjai buvo Kazys Grinius, Ernestas Galva- 
nauskas, Mykolas Sleževičius, Petras Leonas, Albinas Rimka, Andrius 
Bulota, Felicija Bortkevičienė - visi jie daug nuveiks kuriant nepri- 
klausomą demokratinę Lietuvos Respubliką. Kai kurie demokratai ir 
socialdemokratai, būdami masonų ložės „Litwa“ nariais (jai priklausė 
ir žymūs liberalių pažiūrų Vilniaus lenkų veikėjai), bandė tartis su 
jais dėl Lietuvos valstybingumo perspektyvų, tačiau nelabai sėkmin- 
gai dėl skirtingos Lietuvos sampratos. 

Lietuvoje veikė ir beveik visų lenkų politinių partijų padaliniai, taip 
pat nemažai kultūrinių ir visuomeninių organizacijų. Įtakingiausios 


315 


VIETOJ EPILOGO 


iš lenkų partijų buvo Romano Dmowskio vadovaujami tautiniai de- 
mokratai (endekai) ir Jozefo Pilsudskio vadovaujamas Lenkų socialis- 
tų partijos (PPS) dešinysis sparnas. Endekų perspektyvinis tikslas bu- 
vo Lenkijos atkūrimas kuo didesnėje buvusios Lenkijos ir Lietuvos 
valstybės teritorijoje. Lietuviams tokioje valstybėje buvo numatytas 
kultūrinės mažumos statusas. Tiesa, šiuo laikotarpiu endekai laikėsi 
lojalios pozicijos caro valdžios atžvilgiu ir labiausiai rūpinosi kultū- 
rine bei propagandine veikla. Bene didžiausią dėmesį skyrė lenkų 
kultūros ir lenkiškojo nacionalizmo pozicijų plėtrai Lietuvoje. Beje, 
nemažai endekų šalininkų buvo tarp Vilniaus vyskupystės dvasi- 
ninkijos. Pilsudskis dėl antirusiškų nuostatų propagavo aktyvios ko- 
vos dėl nepriklausomybės koncepciją. Būsimą valstybę jis įsivaizdavo 
kaip Lenkijos ir istorinės Lietuvos, padalytos į tris administracinius 
teritorinius vienetus (lietuviškąjį su centru Kaune, lenkiškąjį su cent- 
ru Vilniuje ir gudiškąjį su centru Minske), federaciją. Jis, beje, nepri- 
tarė endekų polonizacinei veiklai, tačiau buvo linkęs veikti beatodai- 
riškai ir tiesioginių kontaktų su lietuvių politinėmis jėgomis bemaž 
nesiekė užmegzti. 

Dalis Lietuvos (kaip ir apskritai buvusios LDK žemių) lenkų ar 
lenkiškai kalbančios visuomenės vadinosi krajovcais ir buvo krašto, 
kuriame gyveno, patriotai. Kitaip tariant, nelaikė istorinės Lietuvos 
neatskiriama Lenkijos dalimi. Tačiau vienos politinės stovyklos jie 
nesudarė ir idėjiniu politiniu požiūriu išsiskyrė bent į dvi pagrindi- 
nes tarpusavyje konfliktuojančias sroves: konservatorius-lojalistus ir 
demokratus. 

Pirmieji, - tarp jų bene daugumą sudarė stambieji dvarininkai, — 
bijodami galimų socialinių sukrėtimų, nuoširdžiai rėmė caro valdžią 
ir nė nesvajojo apie krašto politinio statuso pakeitimą. Save iš esmės 
jie laikė „lenkų kultūros rusais“, t.y. rusais etnopolitine prasme. Žino- 
ma, jie norėjo, kad krašte būtų sudarytos palankesnės sąlygos lenkų 
kultūrai plėtotis, pageidavo vietos savivaldos, ypač rusiškų zemstvų 
tautinius sąjūdžius, laikydami juos chlopomanija. 

Demokratai, kurių branduolį sudarė minėtosios Vilniaus autono- 
mistų kuopos nariai, bajoriškos kilmės intelektualai, laikydami savė 
„lenkų kultūros lietuviais“, pasisakė už krašto, dabar jų dažniausiai 
vadinto Lietuvos ir Baltarusijos vardu (t.y. istorinės Lietuvos), politi- 
nę autonomiją. Jie palaikė lietuvių ir baltarusių tautinį atgimimą, bet 
nepritarė ketinimams išguiti iš krašto visuomeninio gyvenimo lenkų 
kalbą ir kultūrą, laikydami jas natūraliu istoriniu ir kultūriniu krašto 
paveldu. Kitaip sakant, krajovcai-demokratai manė, kad ir naujomis 

sąlygomis, t.y. lietuvių tautiniam atgimimui tapus įvykusiu istoriniu 
faktu ir plėtojantis baltarusių tautiniam sąjūdžiui, buvusios LDK 
žemės galėtų ir turėtų būti autonomiškas, o palankiai susiklosčius geo- 
politinei situacijai galbūt ir savarankiškas (t.y. suvereni valstybė) 
etnopolitinis vienetas, kuriame, kaip, pvz., Šveicarijoje, sugyventų 
kelių tautinių kultūrų atstovai. Tiesa, krajovcai-demokratai neatme- 
tė ir Pilsudskio politinių planų, tik jie buvo prieš tų planų realizavi- 
mą jėga. Jau ne kartą minėtas Mykolas Romeris, vienas iš šios srovės 
idėjinių lyderių, savo lenkiškai parašytuose lietuvių tautinio atgimi- 
mo tyrinėjimuose teigė, kad etninių lietuvių siekimas tapti savaran- 
kiška ir pilnaverte tauta yra visiškai natūralus istorinis procesas, o 
ne lenkų priešų intrigos vaisius, kaip kad neretai buvo teigiama lenkų 
šovinistinėje spaudoje. 

Nors krajovcų-demokratų idėjos tam tikru mastu buvo puoselėja- 
mos lenkiškųjų Vilniaus mokslo ir kultūros draugijų veikloje, bet 
apskritai nacionalizmo epochoje, caro valdžios priespaudos sąlygo- 
mis, jos neįgijo didesnio populiarumo nei lenkų, nei lietuvių visuo- 
menėje. Vilniaus vyskupystės bažnyčiose kova tarp lietuvių kalbos 
teisių gynėjų ir lenkų nacionalistų, nenorėjusių pripažinti šių teisių, 
kartais išsprūsdavo iš civilizuotos kovos formų: per pamaldas sten- 
giantis perrėkti vieniems kitus vienu metu šventas giesmes buvo ban- 
doma giedoti ir lenkų, ir lietuvių kalbomis, o po pamaldų tarp lenkų 
ir lietuvių pasitaikydavo peštynių. Žinoma, kol caro valdžia laikė pri- 
spaudusi visas imperijos tautas, lenkų ir lietuvių konfliktas į smarkes- 
nius fizinius susidūrimus neperaugo, dažniausiai vyko etnosocialinėje 
ir politinėje ideologinėje sferoje, bet, atsivėrus galimybei lenkų ir 
lietuvių tautiniams sąjūdžiams siekti savo etnopolitinių tikslų įgyven- 
dinimo, galėjo įgyti ir organizuotos karinės kovos formas. Lietuviams 
be svetimos jėgos pagalbos išlaikyti rytines suslavėjusias etnografi- 
nės Lietuvos žemes, Vilniaus ir Gardino regioną, buvo nedaug šansų. 

Tačiau apskritai iki Pirmojo pasaulinio karo ir Lenkijai, ir Lietuvai 
valstybingumo klausimas buvo neapibrėžta politinė perspektyva. Tad 
visuomeniniame gyvenime daugiausia dirbta kultūros sferoje. Ir per 
šį laikotarpį lietuvių kultūra gerokai subrendo. Pagausėjo lietuvių ra- 
šytojų, kurių daugelis orientavosi į naujausias Vakarų Europos, lenkų 
ir rusų literatūros kryptis bei stilius, savo kūrybą skyrė ne tik kaimc 
žmogui, bet ir intelektualesniam skaitytojui. Pasirodė specialių lite- 
ratūros ir meno žurnalų bei almanachų. 1905-1915 metais išėjo 3632 
lietuviškos knygos, t.y. ne ką mažiau nei per 40 lietuvių spaudos drau 
dimo metų. Buvo padėti profesionaliojo muzikinio ir teatrinio gyveni 
mo pagrindai, atsirado profesionali meno kritika. 

Žodžiu, lietuvių tautinė kultūra darėsi vis labiau pajėgi tenkinti pa- 
grindinius civilizuoto žmogaus poreikius, teikė vis tvirtesnį pagrindą 
lietuviškai kalbančiai visuomenei pretenduoti į pilnavertės politinės 
teritorinės tautos statusą. Lietuviai jau buvo pajėgūs turėti lietuviškas 
vidurines mokyklas, kurti aukštąją mokyklą. 


1 Anthoni D. Smith, Nacionalizmas XX vos demokratų partija 1903-1915 metais, 
amžiuje, Vilnius: Pradai, 1994, p. 9. in Lietuvių Atgimimo istorijos studijos, 
2 Ibid., p. 10-12. t. 10, Vilnius: A. Varno personalinė 
3 Cituojama iš Meilė Lukšienė, Demokra- įmonė, 1995, p. 199. 
tinė ugdymo mintis Lietuvoje: XVIII a. * Miknys, Lietuvos (Lietuvių) demokratų 
antroji-XIX a. pirmoji pusė, Vilnius:. partija: Organizacija ir visuomeninis 
Mokslas, 1985, p. 64. politinis veikimas 1902-1915 metais, hu- 
4 Antanas Baranauskas, Raštai, t. 1, Vil- manitarinių mokslų istorijos krypties 
nius: Vaga, 1970, p. 43. daktaro disertacijos tezės, Vilnius, 1993, 
5 „Lietuvos demokratų partijos progra- p. 9-10. 


ma [1906]“, in Rimantas Miknys, Lietu- 

1795 03 22 -iš Targovicos konfederacijos šalininkų sudaryta Rusijos okupuotos Lietuv. 
Didžiosios Kunigaikštijos delegacija Peterburge prisiekia ištikimybę Rusijos imperator 
Jekaterinai II ir paskelbia, kad nutraukiama Lietuvos unija su Lenkija. 

1795 10 24 - Rusija, Prūsija ir Austrija Peterburge pasirašo susitarimą dėl trečioj 
galutinio, Lenkijos ir Lietuvos valstybės pasidalijimo. Rusijai atitenka Lietuvos I 
džiosios Kunigaikštijos, išskyrus Užnemunę, teritorija, taip pat Kuršas ir Voluin 
Prūsija prisijungia lietuviškąją Užnemunę. 

179511 25 - Rusija panaikina Lenkijos ir Lietuvos valstybės pareigybes (urėdus), tituli 
bei pilietybę. 

1795 - žydams uždraudžiama verstis žemdirbyste. 


1796 pradžia - Lietuvos gyventojai prisaikdinami kaip Rusijos valstybės valdini: 
Įvedama Rusijos administracinė tvarka, bet teisėtvarkoje lieka galioti Lietuvos Statuta 
Lenkų kalba tebėra pagrindinė bajorų savivaldos, teismų ir švietimo įstaigų, apskrit 
vietos viešojo gyvenimo kalba. 

1797 - iš 1795 metais Rusijos prisijungtų Lietuvos Didžiosios Kunigaikštijos žem: 
sudaroma Lietuvos gubernija, pavaldi Estijos, Livonijos, Kuršo ir Lietuvos genere 
gubernatoriui. 


- įkuriama Vygrių vyskupystė, tiesiogiai pavaldi Romos popiežiui. 

1798 - įkuriama Mogiliovo katalikų metropolinė arkivyskupystė, kurios jurisdikcij 
priskiriamos ir pertvarkytos Vilniaus bei Žemaičių vyskupystės. 

1800 - įvedamas Rusijoje galiojęs senasis - Julijaus - kalendorius; Užnemunėje lie! 
galioti Grigaliaus kalendorius. 

1801 - Lietuvos gubernija suskirstoma į Lietuvos Vilniaus ir Lietuvos Gardino gube 
nijas, kurias kontroliuoti pavedama Vilniuje įsikūrusiam Lietuvos generalgubernatorių 
1803 — Vilniaus (buvusioji Lietuvos) vyriausioji mokykla caro įsaku reorganizuojan 
į Vilniaus imperatoriškąjį universitetą; įsteigiama universiteto globojama, visas pr 
Rusijos XVIII amžiaus pabaigoje prijungtas Lenkijos ir Lietuvos valstybės žemes a; 
imanti Vilniaus švietimo (mokymo) apygarda, tęsusi Edukacinės komisijos tradicija 
1807 - po Napoleono Bonaparto pergalės prieš Prūsiją ir Rusiją įkuriama Varšuv. 
kunigaikštystė, į kurią įeina ir Užnemunė; įvedus Napoleono kodeksą, valstiečiai, no 
ir netampa savo valdomos žemės savininkais, gauna asmens laisvę. 

1808 - Varšuvoje lenkų kalba išeina Ksavero Bogušo knyga Apie lietuvių tautos ir kalbos 
kilmę, kurioje, be kita ko, keliama mintis, kad lietuvių kalba yra labai sena, tinka grožinei 
literatūrai ir turi teisę būti vartojama viešajame kultūriniame gyvenime. 

1811 - carui Aleksandrui I įteikiamas Lietuvos Didžiosios Kunigaikštijos, kaip auto- 
nominės valstybės (valdomos Rusijos carų), apimančios visas XVIII amžiaus pabaigoje 
Rusijos prisijungtas Lenkijos ir Lietuvos žemes, įkūrimo projektas. 

1812 06 24 - Napoleonas pradeda karą prieš Rusiją ir per kelias dienas be didesnių 
mūšių užima Lietuvą. 

1812 07 01 - įsteigiama prancūzų kontroliuojama Lietuvos laikinoji vyriausybės ko- 
misija, kuriai tampa pavaldžios departamentais pavadintos Vilniaus, Gardino, Minsko 
gubernijos bei Balstogės sritis. 


1812 - Lietuvoje vėl pradeda veikti masonų ložės. 
1812 gruodis - sumušę prancūzus, į Lietuvą grįžta rusai. 


1813 01 06 - caras Aleksandras I Vilniuje pasirašo manifestą apie pergalingą karo su 
Napoleonu pabaigą. Lietuvos bajorams, bendradarbiavusiems su prancūzais, skelbiama 
amnestija. 


1815 - Vienos kongreso nutarimu iš didžiosios dalies Varšuvos kunigaikštystės žemių, 
taip pat ir Užnemunės, sudaroma Lenkijos Karalystė, kuri personalinės unijos ryšiais 
sujungiama su Rusijos imperija ir gauna čaro „dovanotą“ konstituciją. 

1816 - Žemaičių vyskupas, kunigaikštis Juozapas Arnulpas Giedraitis Vilniuje išleidžia 
savopaties su talkininkais parengtą pirmąjį pilną Naujojo Testamento vertimą į lietuvių 
kalbą. 


1817 - Vilniaus inteligentija įkuria masonų politinius idealus išpažįstančią, pusiau viešą 
Šubravcų draugiją, kuri spaudoje ima kritikuoti atgyvenusius socialinius papročius ir 
puoselėja slaptą viltį prijungti visą Vilniaus švietimo apygardos teritoriją prie Lenkijos 
Karalystės. 

— masonų ir šubravcų pavyzdžiu įsikuria Filomatų draugija - slapta Vilniaus studentų 
organizacija, kurios nariai ima kurti kitas, pusiau viešas Lietuvos jaunimo draugijas. 
1818 - Vygrių vyskupystė pertvarkoma į Seinų vyskupystę, pavaldžią Varšuvos arki- 
vyskupystei. 

- Vilniaus apskrities bajorų seimelis kreipiasi į caro valdžią dėl asmens laisvės suteikimo 
valstiečiams. 

- Liudvikas Rėza Karaliaučiuje išleidžia Kristijono Donelaičio Metus su vertimu į 
vokiečių kalbą. 

1819 - nuo Lietuvos Vilniaus gubernijos atskiriamas ir prie Kuršo gubernijos prijun- 
giamas siauras Lietuvos pajūrio ruožas - Palangos-Šventosios apylinkės. 

1822 - visoje Rusijoje uždraudžiama masonų ir kitų draugijų, į kurias stojant reikia 
duoti specialią priesaiką, veikla. 

— Vilniaus universiteto adjunktas Kazimieras Kontrimas pasiūlo universitete įvesti 
lietuvių kalbos lektoratą, tačiau tam nepritaria universiteto taryba. 

1822-1823 - Vilniuje išspausdinami pirmieji Adomo Mickevičiaus poezijos tomeliai. 
1822-1824 — Vilniuje veikia žemaičių studentų būrelis, kuris pradeda programišką 
lietuvybės puoselėjimo ir kėlimo į viešąjį visuomenės gyvenimą darbą. 

1823-1824 - caro valdžia suseka ir sutriuškina Vilniaus studentų ir Lietuvos moksleivių 
draugijas; pirmosios represijos prieš Vilniaus universitetą ir Lietuvos švietimą. 

— Mažojoje Lietuvoje leidžiamas pirmasis lietuviškas periodinis leidinys Nusidavimai 
Dievo karalystėje. 

1825 - Karaliaučiuje išeina Liudviko Rėzos su talkininkais parengtas pirmasis lietuviu 
liaudies dainų rinkinys. 

1828 - Vilniaus universitetas kreipiasi į Rusijos švietimo ministeriją, prašydamas leist: 
įsteigti universitete lietuvių kalbos katedrą, tačiau prašymas nepatenkinamas. 
1830-1831 - sukilimas prieš caro valdžią Lenkijoje ir Lietuvoje. 


1831 ruduo - „lenkų pradų naikinimo“ politikos pradžia XVIII amžiaus pabaigoje 
prisijungtose Lenkijos ir Lietuvos valstybės žemėse, kurios dabar imamos vadint 
Rusijos Vakarų kraštu. 


1832 - Lenkijos Karalystė netenka politinės autonomijos. 
1832 05 13 - caras Nikolajus I pasirašo įsaką dėl Vilniaus universiteto uždarymo. 


1832-1833 - vietoj uždarytojo universiteto atidaromos dvi specialios, Vidaus reikalu 
ministerijai pavaldžios aukštosios mokyklos: Vilniaus medicinos-chirurgijos akademije 
ir Vilniaus Romos katalikų dvasinė akademija. 


1835-1841 - Vilniuje lenkų kalba išeina 9 tomai Teodoro Narbuto Lietuvių tautos istorijos 


1839 02 27 - Vilniuje įvykdoma mirties bausmė Jaunosios Lenkijos emisarui Simonu 
Konarskiui, telkusiam anticarinį pogrindį Lietuvoje. 


1839 - likviduojama Unitų Bažnyčia — unitai prievarta grąžinami rusų Stačiatikiu 
Bažnyčiai. 

— lenkų kalba ir literatūra (kaip dalykas) pašalinama iš Vakarų krašto vidurinių mo. 
kyklų programų. 


1840 01 09 - priimamas valstybinių valstiečių reformos įstatymas (Lenkijos Karalystėje 
negaliojo), numatęs lažo pakeitimą činšu, valstiečių lokalinės savivaldos įvedimą 
apskritai valstybinio kaimo „modernizavimą“. 


1840 - panaikinamas Lietuvos Statuto veikimas; Vakarų krašto teismuose įvedam: 
Rusijos teisė. 

- Lietuvos vardas išbraukiamas iš Vilniaus ir Gardino gubernijų pavadinimų. 

1841 - Vidaus reikalų ministerija leidžia steigti lietuviškas elementarias mokyklėle: 
prie Žemaičių vyskupystės bažnyčių, kartu įpareigodama mokyti jose ir rusiškos abė 
cėlės. 

1841-1842 - sekuliarizuojamos Katalikų Bažnyčios žemės. 

1842 - uždaroma Vilniaus medicinos-chirurgijos akademija. 

1842-1844 - Vilniaus Romos katalikų dvasinė akademija perkeliama į Peterburgą. 


1843 - iš 7 Vilniaus gubernijos apskričių sudaroma Kauno gubernija. Prie Vilniau: 
gubernijos prijungiamos Lydos (iki tol priklausė Gardino gubernijai), Vileikos ir Dysno: 
apskritys (priklausė Minsko gubernijai). 

1844 - Vakarų krašto privačiuose dvaruose įvedami privalomieji inventoriai: valdži: 
siekia reglamentuoti dvarininkų ir valstiečių santykius. 


- panaikinami kahalai - autonomiškai besitvarkančios žydų etnokonfesinės bend 
ruomenės; žydai įtraukiami į bendrą valdymo sistemą. 


1845 - Peterburge J. Laukio slapyvardžiu išeina Simono Daukanto Būdas senovės lietuvių 
žemaičių ir kalnėnų - pirmoji lietuviška Lietuvos ir lietuvių kultūros istorija. 

1846 - Laurynas Ivinskis pradeda leisti lietuviškus kalendorius. 

1847-1849 - Vilniuje veikia Lietuvos jaunimo brolybės sąjunga - slapta lenkų-litvini 
organizacija, puoselėjusi naujo sukilimo planus. 

1848 - Vilniuje lietuvių kalba pasirodo Motiejaus Valančiaus istorinis veikalas Žemaičii 
vyskupystė. 

1850 - Valančius tampa Žemaičių (Telšių) vyskupu; prasideda Katalikų Bažnyčios 
Žemaičių vyskupystėje „priartėjimo“ prie lietuvių liaudies ir lietuvybės epocha. 
1854 - pirmųjų garlaivių Nemune navigacija. 

- Lietuvoje nutiesiama pirmoji telegrafo linija. 

1855-1861 - „liberalinis atšilimas“ caro valdžios politikoje. 

1855 - pradeda veikti Vilniaus archeologijos komisija - humanitarinė mokslinė draugija, 
telkusi inteligentiją krašto tyrimo darbui ir puoselėjusi Vilniaus universiteto atkūrimo 
planus. Uždaryta 1864 metais. 


1856 - vidurinėse mokyklose vėl leidžiama dėstyti lenkų kalbą ir literatūrą. 
1856-1857 — vokiečių kalbininkas Augustas Schleicheris parašo ir išleidžia pirmąją 
mokslinę lietuvių kalbos gramatiką. — 

1857 1202 - caras Aleksandras II pasirašo reskriptą Vilniaus generalgubernatoriui Vla- 
dimirui Nazimovui dėl gubernijų bajorų komitetų įsteigimo valstiečių reformai parengti. 
1857-1859 - demokratinės orientacijos lietuvių inteligentija nesėkmingai mėgina gauti 
leidimą lietuviškam laikraščiui Lietuvoje leisti. 

1858 - Valančiaus iniciatyva visame krašte pradeda kurtis blaivybės brolijos. Uždraus- 
tos 1864 metais. 

1861 03 03 - caras pasirašo baudžiavos panaikinimo įstatymus, kurie suteikia privačių 
dvarų valstiečiams asmens laisvę ir numato skirtinio sklypo privalomo išpirkimo 
sąlygas. 

1861 kovas-rugpjūtis - kyla patriotinių manifestacijų su Lenkijos ir Lietuvos valsty- 
bingumo šūkiais banga. 

1861 09 03 - įvedama karo padėtis Vilniuje, Vilniaus apskrityje ir beveik visoje Kauno 
gubernijoje. 

1861-1862 - per Lietuvą baigiama nutiesti Peterburgo-Varšuvos geležinkelio linija. 
1862 vasara - susikuria Lietuvos „raudonųjų“ judėjimo komitetas sukilimui rengti. 
1862 spalis - Lietuvos „raudonųjų“ judėjimo komitetas pertvarkomas į Lietuvos pro- 
vincijos komitetą, pavaldų Lenkijos centriniam tautiniam komitetui. 

1863 01 22 - Centrinis tautinis komitetas, pasivadinęs Laikinąja tautine vyriausybe, 
skelbia sukilimo pradžią. 

1863 02 01 - Lietuvos provincijos komitetas imasi provincinės revoliucinės valdžios 
funkcijų. 

1863 03 12 - caras pasirašo įsaką dėl valstiečių laikinųjų prievolių dvarininkams pa- 
naikinimo. 

1863 05 13 - caras Michailą Muravjovą paskiria vyriausiuoju Šiaurės Vakarų krašto 
viršininku ir suteikia jam ypatingus įgaliojimus slopinti sukilimą. Nuo rugsėjo mėnesio 
Muravjovo valdžiai laikinai perduodama ir lietuviškoji Augustavo gubernijos dalis. 
1863 ruduo - sukilimas blėsta. 

1864 01 01 - Muravjovas uždraudžia visas nevaldiškas mokyklas. 


1864 pradžia - Peterburgo spaudoje pasirodo rusų mokslininko ir visuomenės veikėjo 
Aleksandro Hilferdingo straipsniai, palaikantys depolonizacijos politiką Lietuvoje ir 
Baltarusijoje, bet sykiu raginantys valdžią pripažinti lietuvių kalbai tam tikrų teisių 
švietime ir viešajame visuomenės gyvenime. 

— Valančius įteikia Muravjovui projektus dėl būtinumo mokyti skaityti ir rašyti lie- 
tuviškai Kauno gubernijos valdiškose (rusiškose) pradžios mokyklose, lietuviškų mo- 
kyklėlių įsteigimo prie katalikų bažnyčių ir lietuviškos vidurinės mokyklos steigimo 
prie Varnių dvasinės seminarijos. Gegužės mėnesį projektai atmetami. 

1864 02 10 - suimamas paskutinis vyriausiasis sukilėlių „Lietuvos provincijoje“ vadovas 
Konstantinas Kalinauskas ir po mėnesio jam įvykdoma mirties bausmė pakariant. 


1864 03 02 - caras pasirašo Lenkijos Karalystės valstiečių reformos įstatymus: valstiečiai 
tampa savo valdomos žemės savininkais. 


1864 05 22 - caras patvirtina Muravjovo ir Ivano Kornilovo parengtą bei specialaus 
slapto vyriausybinio organo - Vakarų komiteto - aprobuotą Šiaurės Vakarų krašto 
surusinimo („rusų pradų atkūrimo“) programą, kuri grindžiama Katalikų Bažnyčios 
veiklos varžymu, katalikų diskriminavimu ir stačiatikybės protegavimu, lenkų kalbos 
ir kultūros išgujimu iš krašto viešojo gyvenimo. Tikimasi, kad rusams mokytojams per 
rusiškas pradžios mokyklas pavyks įtraukti lietuvius į rusų kultūrinį gyvenimą ir įdiegti 
jiems rusišką politinę savimonę. 

1864 09 11 - caras pasirašo Lenkijos Karalystės pradžios mokyklų nuostatus, kurie 
numato galimybę steigti Užnemunėje lietuviškas mokyklas; tačiau šis įstatymas įgyven- 
dintas nebuvo: veikė rusiškos mokyklos, kuriose teleista mokyti skaityti ir rašyti lietu- 
viškai rusiškomis raidėmis. 

1864 - iš Varnių į Kauną („arčiau valdžios“) perkeliama Žemaičių (Telšių) vyskupystės 
kurija. 

1864-1865 - uždraudžiama spausdinti ir įvežti lietuviškas knygas lotyniškuoju raidynu: 
lietuvių spaudos draudimo pradžia. 

Nuo 1865 - Valančius per kunigus imasi atsakomųjų priemonių prieš rusinimo politiką: 
ragina liaudį nesiduoti pritraukiamiems į stačiatikybę, boikotuoti kirilica parašytas 
lietuviškas knygas, steigti slaptas lietuviškas mokyklas. 

1866 - Veiveriuose įsteigiami pedagoginiai kursai Užnemunės pradžios mokyklų moky- 
tojams ruošti. Nuo 1872 metų - mokytojų seminarija. 

1867 01 13 - iš Varšuvos generalgubernatoriui pavaldžios Augustavo gubernijos (iki 
1837 metų - vaivadija) šiaurinių apskričių sudaroma Suvalkų gubernija: nuo šiol 
Užnemunė dažniausiai vadinama Suvalkijos vardu. 


1867 05 28 - priimamas įstatymas dėl žemės išpirkimo Vakarų gubernijų valstybiniams 
valstiečiams. Jam įsigaliojus, sujungiamos valstybinių ir privatiems dvarams priklau- 
siusių valstiečių savivaldybės - valsčiai. 

1867 - įsteigiama Marijampolės berniukų gimnazija, kurioje, kaip ir Suvalkų gimnazijoje 
bei Seinų progimnazijoje, leidžiama kaip fakultatyvą dėstyti lietuvių kalbą; 10 Suvalkų 
gubernijos abiturientų, turinčių atestate lietuvių kalbos pažymį, skiriamos valstybinės 
stipendijos Maskvos universitete. 


- atidaroma Vilniaus viešoji biblioteka. 


1867-1870 - Valančiaus iniciatyva Rytprūsiuose sukuriama lietuviškos spaudos tra- 
diciniu raidynu leidimo ir nelegalaus jos platinimo Lietuvoje sistema. 


1868 - prasideda masinė ekonominė emigracija iš Lietuvos į JAV. 

1871-1873 - nutiesiamas Liepojos-Romnų geležinkelis. 

1872 - panaikinama karo padėtis, nors dauguma tuometinių rusifikacinių ir diskri- 
minacinių potvarkių lieka galioti. Kurį laiką (iki 1882 metų) administracinis režimas 
šiek tiek sušvelnėja. 

1874 - rekrūtų prievolė pakeičiama visuotine karo prievole. 


1876 - įsigalioja 1870 metų Miestų įstatymas Vilniaus ir Kauno gubernijose: miestc 
dūmą pradedama rinkti ne luominiu, o turto cenzo pagrindu. 

1879 - Mažojoje Lietuvoje įsteigiama mokslinė Lietuvių literatūros draugija Litauische 
Literarische Gesellschaft. 

1882-1896 - nutiesiamos pirmosios telefono linijos Lietuvoje. 

1883 —- Ragainėje pradedamas leisti pirmas lietuviškas Lietuvai (Didžiajai) skirtas 
žurnalas (vadintas laikraščiu) Aušra: atsigauna į nelegalią padėtį nustumtas lietuvių 
tautinis sąjūdis. 

- įsteigiami Vilniaus ir Kauno apygardų teismai bei Vilniaus teismo rūmai: pagal 1864 
metų Rusijos teismų įstatymus baigiama modernizuoti teismų sistema. 

1883-1887 - pagalvės mokestis pakeičiamas žemės mokesčiu. 

1885-1914 - Tilžėje veikia lietuvių kultūros draugija „Birutė“. 


1886 - dėl ideologinių nesutarimų tarp konservatyviai katalikiškai ir liberaliai nu- 
siteikusių inteligentų bei dėl to iškilusių finansinių sunkumų nustoja ėjusi Aušra. 


1887 - Vilniuje susiburia pirmasis Lietuvoje socialdemokratų būrelis. 


1889-1905 - Rytprūsiuose leidžiami ir nelegaliai Lietuvoje platinami liberalios, demok- 
ratinės pakraipos žurnalai: į inteligentiją besiorientuojantis Varpas ir valstiečiams skirtas 
Ūkininkas. 

1890-1896 - konservatyvių pažiūrų katalikiškoji inteligentija Rytprūsiuose leidžia 
Lietuvai skirtą žurnalą Žemaičių ir Lietuvos apžvalga. 

1893 11 23 - Kražių skerdynės - caro valdžia brutaliai susidoroja su žmonėmis, pasi- 
priešinusiais valdžios ketinimui uždaryti Kražių vienuolyno bažnyčią. 

1895 — pasirodo Maironio poezijos knygos Pavasario balsai ir Jaunoji Lietuva, poetiškai 
įprasminusios ir manifestavusios lietuvių tautinį atgimimą. 


1896 - įkuriama Lietuviškoji socialdemokratų partija (LSDP), į savo programą įrašiusi 
naujai suprantamo Lietuvos valstybingumo reikalavimą. 


- Pafyžiuje įsisteigia lietuvių draugija „Želmuo“. 


1896-1904 - Rytprūsiuose leidžiamas žurnalas Tėvynės sargas, išreiškiantis moderniau 
mąstančios katalikiškosios inteligentijos nuostatas. 


1897 — pirmasis visuotinis Rusijos imperijos gyventojų surašymas. 


- atšaukiamas draudimas statyti naujas katalikų bažnyčias; mokiniai katalikai caro 
švenčių dienomis nustojami varyti į cerkves. 


1897-1902 - pirmųjų akcinių bendrovių kūrimasis Lietuvoje. 


1899 08 20 - Palangoje suvaidinamas pirmasis viešas lietuviškas spektaklis - Antano 
Vilkutaičio-Keturakio „Amerika pirtyje“. 


1900 - pasaulinėje parodoje Paryžiuje dalyvauja ir lietuviai. 

1902 - įsikuria Lietuvių (vėliau - Lietuvos) demokratų partija (LDP), puoselėjanti 
nepriklausomos demokratinės Lietuvos valstybės etnografinėse ribose idealą. 

1904 05 07 - panaikinamas lietuvių spaudos draudimas. 

1904 12 23 - Vilniuje pradeda eiti pirmas legalus lietuviškas dienraštis Vilniaus žinios. 
1905 - po „kruvinojo sekmadienio“ (01 22) Peterburge visoje Rusijoje prasideda pirmoji 
demokratinė revoliucija; Vilniuje ir kituose Lietuvos miestuose vyksta protesto streikai. 
— gegužės 14 dieną caras pasirašo įsaką, kuriuo leidžiama Vakarų gubernijų mokyklose 
mokyti lietuvių ir lenkų kalbų kaip dalykų. 

— spalio mėnesį visą Rusiją apima visuotinis politinis streikas. Spalio 30-ąją caras iš- 
leidžia manifestą, kuriame pažadama įvesti demokratines laisves ir organizuoti Vals- 
tybės dūmos - parlamento - rinkimus. 

- lapkričio 16 dieną caras pasirašo manifestą dėl išperkamųjų mokesčių panaikinimo 
valstiečiams nuo 1907 metų pradžios. 

— gruodžio 4-5 dienomis Vilniuje vyksta lietuvių suvažiavimas, vėliau pavadintas 
Didžiuoju Vilniaus Seimu; jo rezoliucijoje įrašytas reikalavimas suteikti Lietuvai jos 

etnografiniuose plotuose politinę autonomiją su demokratiškai renkamu seimu Vilniuje 
Suvažiavimas suteikia papildomą impulsą jau prasidėjusiai tautinei revoliucijai Lietu 
voje: Lietuvos kaimas kuriam laikui išsprūsta iš caro valdžios rankų. 


1906 - iki pavasario caro valdžia karinėmis priemonėmis atkuria „tvarką“ Lietuvos kaime 
- kovo 17 dieną caras pasirašo įsaką, leidžiantį kurti profesines sąjungas ir draugijas 
- gegužės 10-liepos 21 dienomis posėdžiauja I Rusijos valstybės dūma; jos veikloj. 
dalyvauja ir 15 Vilniaus, Kauno ir Suvalkų gubernijoms atstovaujančių deputatų, iš ji 
8 lietuviai. 


- rugsėjo 6 dieną panaikinamas įstatymas dėl slaptųjų mokyklų persekiojimo. 


- lapkričio 6 dieną caras pasirašo įsaką dėl valstiečių skirstymosi į vienkiemius (Stoly 
pino reformos pradžia). 


- lapkričio 6 dieną Vilniuje atliekama pirmoji lietuviška opera - Miko Petrausko Birutė 
- įsteigiamos katalikiškos švietimo draugijos: Kauno gubernijoje - „Saulė“, Suvalki 


gubernijoje - „Žiburys“; legalizuojama 1905 metais Marijampolėje įsteigta liberal 
lietuvių kultūros ir švietimo draugija „Šviesa“. 


1906-1909 - kūrybingiausias kompozitoriaus ir dailininko Mikalojaus Konstantinc 
Čiurlionio gyvenimo laikotarpis. 


1907 - sausio 9 dieną Vilniuje atidaroma pirmoji lietuvių dailės paroda. 

- kovo 5-birželio 15 dienomis posėdžiauja II Valstybės dūma, kurios darbe dalyvauja 
ir 7 lietuviai. 

- Vilniuje įsikuria Lietuvių mokslo ir Lietuvių dailės, Lenkų mokslo bičiulių Vilniuje, 
Vilniaus „Aušros“ (lietuvių švietimo) draugijos. 

- rugsėjo 23-24 dienomis Kaune vyksta Lietuvos moterų suvažiavimas. 


- lapkričio 14 dieną pradeda darbą III Valstybės dūma (dirba iki 1912 metų birželio 22 
dienos); jos darbe dalyvauja 4 lietuviai. 


- Vilniuje pradeda eiti tautinės pakraipos žurnalas Viltis. 
1908 - caro valdžia uždaro Vilniaus „Aušros“ ir Marijampolės „Šviesos“ draugijas. 


- Vilniuje įsisteigia lietuvių teatralų klubas „Rūta“, nuo 1911 metų pradėjęs leisti žur- 
nalą Teatras. 


1912 - panaikinama Vilniaus generalgubernatoriaus institucija. 

- lapkričio 28 dieną pradeda darbą IV Rusijos valstybės dūma, kurioje dirba ir 4 lietuviai. 
1913 - įsikuria katalikiška Vilniaus gubernijos lietuvių švietimo draugija „Rytas“. 

- Vilniuje pradeda eiti pirmasis lietuvių literatūros žurnalas Vaivorykštė. 


1914 - rugpjūčio 1 dieną prasideda Pirmasis pasaulinis karas; Lietuva tampa pafron- 
tės zona. 

- rugpjūčio 17 dieną dešiniosios pakraipos lietuvių inteligentai Vilniuje priima dekla- 
raciją, kurioje lietuvių tautos vardu reiškiama ištikimybė Rusijai ir viltis, kad po karo 
caro valdžioje bus suvienytos visos lietuvių gyvenamos teritorijos (įskaitant ir Mažąją 
Lietuvą), o lietuviai gaus geresnes sąlygas savo kultūrai plėtoti (atsargi užuomina į 
politinę autonomiją). 

- įsikuria Lietuvių draugija (iš pradžių - Laikinasis komitetas) nukentėjusiems dėl karo 
šelpti - labdaros organizacija, tapusi politiniu bei kultūriniu lietuvių visuomenės centru. 
1915 - per pavasario, vasaros ir rudens mūšius (iki spalio vidurio) Vokietijos kariuo- 
menė išstumia rusus bemaž iš visos etnografinės Lietuvos; Vokietija okupuoja Lietuvą; 
sėkmingai susiklosčius tarptautinėms aplinkybėms, lietuviams atsivers kelias siekti sa- 
vo valstybės sukūrimo. 

